
Cuvânt înainte 


Aplicate, începeam să mă eliberez gradat de limitările şi aşteptările ştiinţei occidentale. 
Studiam, de asemenea, intens fenomenul farfuriilor zburătoare/extratereştrilor, respins de 
majoritatea colegilor mei care sunt oameni de ştiinţă. Acum mă simţeam liber să explorez şi să 
exprim realitatea noastră transcendentă. 

La fel şi Steven. Eu şi doctorul Greer, medic de urgenţă strălucit, având multă experienţă în 
acest domeniu, am stat de vorbă până noaptea târziu prima dată când ne-am întâlnit. Am început 
să facem conexiuni pe care abia atunci începeam să le înţelegem: că vizitele extratereştrilor nu 
erau numai reale, ci că ele ne puteau ajuta să depăşim criza globală cauzată de factorul uman. De 
atunci înainte, Steven m-a călăuzit în mod exemplar, ajutându-mă să pătrund misterele nu numai 
ale fenomenului însuşi, ci şi ale “zonelor subterane” ale guvernului Statelor Unite şi ale 
muşamalizărilor efectuate de marile corporaţii. Ca urmare, doctorul Greer a dovedit cu 
perseverenţă că e un luptător neînfricat şi energic, aflat în vârful schimbării planetare. 

Mai întâi, el a fondat Centrul pentru Studiul Inteligenţei Extraterestre (CSETI), în care a 
introdus conceptul de ambasador al oamenilor pe lângă culturile de pe planete îndepărtate - dar 
de această dată nu doar o simplă ficţiune a genului Sf. Prin realizarea de expediţii nocturne în 
zonele “fierbinţi” de aterizare a OZN- urilor de pe tot globul, grupurile lui pătrund in nave prin 
utilizarea luminilor, sunetelor şi vizualizării, pe care le-a denumit întâlniri directe de gradul cinci 
sau CE-5 (prescurtare de la “close encounters of a fifth kind”, în traducere din limba engleză 
“întâlniri directe de gradul cinci” (n. trad )). Aceste reuniuni continuă si fie oferite celor interesaţi 
să înveţe. 

Apoi, Steve s-a înhămat la dificila sarcină de a localiza sursele adecvate şi de a primi de la 
acestea mărturii video, pe DVD, deţinute de guvernul S.U.A. de la peste o sută de martori ai unor 
experiențe OZN/ET in cadrul proiectului Desecretizarea, efort deosebit care a culminat cu o 
conferinţă de presă majoră în Washington, în mai 2001. Aceste revelații suferiseră un lung şi 
sordid proces de secretizare din partea guvernului şi a presei, la fel ca dobândirea unor tehnologii 
precum microelectronica, propulsia antigravitaţională şi punctul zero sau energia “gratuită” de la 
vizitatorii noştri Această muşamalizare de neconceput a avut loc timp de aproape şase decade, de 
la prăbuşirea OZN-ului lângă Roswell, New Mexico, in iulie 1947, eveniment crucial care nu a 
fost cu siguranță cauzat de baloane, aşa cum au susţinut forţele armate aeriene din S.U.A . 
Asemenea mituri sunt acceptate numai de cei ignoranţi sau de cei puternici şi de supuşii lor. 

Activitatea de pionierat a doctorului Greer cu privire la dezvăluirea adevărului, a condus la 
o înţelegere mai profundă a credibilității rapoartelor despre contactele realizate cu ET, ca şi a 
muşamalizării acestora; de exemplu, s-a aflat despre cercetarea “top secret maxim” care are loc 
lângă infamul Groom Like din Nevada şi în alte părţi. 

Steven Greer este un războinic spiritual cu o înaltă chemare, care se opune acelor torţe ce 
se identifică drept “Statele Unite”. Aceste forţe sunt de fapt criminalii ce trebuie să fie aduşi în 
faţa justiţiei pentru nenumărate motive care sunt clare celor mai mulți dintre noi, martori la 
prăbuşirea imperiului american. Doctorul Greer, mai mult decât oricine altcineva, a adus 


dovezile cele mai clare ale ascunderii fenomenului OZNET si acum depinde de noi, adică de 
restul sa le înțelegem şi sa le admitem. Adevărul ascuns - Informaţii interzise ne oferă cea mai 
actualizată relatare a vastei acumulări de dovezi, considerate dintr-o perspectivă autobiografică. 
Este o povestire prin care sunt dezvăluite cele mai mari mistere ale timpului nostru de către un 
suflet curajos, nesupus tiranilor care ne stăpânesc în ceea ce se spune a fi cea mai puternică 
naţiune din lume. 

La fel de important e faptul că el redă natura culturilor de pe alte planete şi vorbeşte despre 
faptul că suntem vizitaţi de cei care sunt empatici faţă de condiția umană, fără însă ca ei să 
intervină direct (aşa-numita Primă Directivă, devenită faimoasă ca urmare a serialului “Star 
Trek”). Ne trezeşte la realitate faptul că, numai din momentul în care Statele Unite au lansat Era 
nucleară în 1945, cauzând cea mai înfricoşătoare devastare a Hiroshimei şi Nagasaki-ului, au 
avut loc contactele, apariţiile şi transferurile de tehnologie din era modernă. Bombardierele 
atomice cu arie extinsă au fost staționate la Roswell, bomba a fost creată la Los Alamos, prima a 
explodat la Alamagordo şi rachetele care urmau să transporte bombele au fost testate la White 
Sands - toate în New Mexico, un centru militar-industrial major. A fost doar o coincidenţă faptul 
că OZN-ul din 1947 de la Roswell s-a prăbuşit tot acolo? E îndoielnic: ororile tehnologiei 
nucleare ar determina orice rasă extraterestră miloasă să se repeadă în acea zonă, aşa cum au 
făcut de atunci la baze militare şi nucleare din alte părţi. Probabil ajută la împiedicarea ororilor 
pe care nici aceasta nu doreşte să le vadă generate de oameni iresponsabil. 

Noi, pământenii, avem nevoie de tot ajutorul pe care îl putem obţine, aşa că de ce să nu 
acceptăm fenomenul aşa cum este, să ne mirăm de această minune, lăsând deoparte 
preconcepţiile culturale? 

Numai extinzându-ne cunoaşterea şi luând măguri politice corecte, putem face modificările 
necesare şi la aceasta se pricepe foarte bine doctorul Greer. 

Din mai multe perspective, fenomenul OZN ne spune mai multe despre noi înşine decât 
despre vizitatorii noştri misterioşi, iar oglinda pe care ei o ţin in faţa noastră este 
înspăimântătoare - şi totuşi dătătoare de speranţă, dacă ascultăm cuvintele doctorului Greer. De 
exemplu, descoperirea de către el a Sistemelor de acces energetic spaţial (SEAS) oferă suport 
inventatorilor pentru a descoperi noi tehnologii energetice revoluţionare care ar putea da lumii o 
energie ieftină, curată şi descentralizată, încheind astfel epoca petrolului, cărbunelui, epoca 
nucleară, precum şi poluarea şi modificările climaterice determinate de om. Noi, cei din New 
Energy Movement (Mişcarea pentru o nouă energie (n.trad.), colaborăm îndeaproape cu 
conducătorii SEAS şi alte organizaţii pentru a susține importanţa tehnologiilor energetice noi, 
nepoluante, suprimate în prezent de interese puternice. 

În seara în care m-am întâlnit pentru prima dată cu doctorul Greer, Chad O*Shea, cleric al 
bisericii unitare, mi-a oferit un slogan: “Adevărul te va elibera, dar mai întâi te va îngrozi.” Dacă 
ne îngăduim să luăm aminte la condițiile noastre cumplite, nu să le negăm, şi apoi să căutăm 
soluţii, atunci am mai putea avea o şansă ca civilizaţie. 

Această activitate curajoasă nu este pentru cei slabi. Mulţi oameni de ştiinţă care s-au 
aventurat pe tărâmuri aflate la graniţa cunoaştem au fost ameninţaţi, asasinați sau suprimaţi prin 


avalanşe de dezinformări şi atacuri personale. Doctorul Greer a îndurat toate acestea, spre 
norocul nostru. 

Această carte ar putea fi cea mai importantă pe care o citiți. Nu este numai plină de 
adevăruri transcendentale, ci este o chemare la acţiune pentru a trece de la paradigma tiraniei 
terestre la o comunitate paşnică, durabilă şi pur şi simplu cosmică. 


Brian O'Leary, astronaut pe Apollo, om de ştiinţă, 
14 septembrie 2005 


Introducere 


În aprilie 2004, aproximativ douăzeci şi patru de persoane s-au strâns la casa noastră de la 
ţară din comitatul Albemarle, Virginia, nu departe de Monticello al lui "Thomas Jefferson. Scopul 
acelei întâlniri a fost ca eu să le relatez personal, pe parcursul unei săptămâni, evenimentele vieţii 
mele. 

Această carte este practic rezultatul discuţiilor de atunci. Ca să fiu sincer, am avut destule 
emoţii la publicarea ei, mai ales pentru că în carte sunt dezvăluite experienţe şi evenimente 
personale care par incredibile pentru omul obişnuit. Chiar lectura transcrierii casetelor 
înregistrate atunci a fost uneori o experienţă dureroasă şi chiar dificilă din punct de vedere 
emoţional. De asemenea, ştiu că mare parte din conţinutul acestei cărți poate fi utilizat împotriva 
mea. 

A venit însă timpul să aflați de ce un medic care a fost directorul unei secţii de urgenţă 
foarte activă a renunţat la carieră pentru a transmite lumii informaţia că, de fapt, nu suntem 
singuri in univers? Prin ce experienţe personale am trecut - începând din Copilărie —, care mi-au 
oferit cunoaşterea culturilor cosmice a conştiinţei cosmice şi care totodată mi-au permis să 
întrezăresc viitorul uimitor rezervat umanităţii? Care sunt noile tehnologii energetice şi de 
propulsie care ne pot oferi o nouă lume lipsită de poluare, sărăcie şi conflicte? Care este punctul 
central unde mintea, spaţiul, timpul şi materia se întâlnesc şi cum ar putea fi acesta folosit 
tehnologic de o civilizaţie avansată? Cum arată tiparul următorilor cinci sute de mii de ani de 
civilizaţie umană pe Pământ şi cum putem realiza tranziția până la acea perioadă? Ce am 
descoperit — şi am trăit — când m-am întâlnit cu şefi de stat, reprezentanţi ai CIA, miliardari şi 
agenţi sub acoperire care la rândul lor sunt disperaţi să menţină secretul şi în acelaşi timp se 
roagă să fie eliberați din cutia neagră în care s-au întemnițat singuri? Cine a menţinut acest 
adevăr ascuns şi această cunoaştere interzisă secretă şi mai ales de ce? 

Această carte răspunde la toate aceste întrebări şi nu doar la ele. Este dezvăluirea mea 
personală. După ce am fondat şi condus proiectul Desecretizarea, simt că a venit timpul ca 
milioanele de oameni care urmăresc activitatea noastră să afle adevărul despre cum am ajuns aici 
şi ce am descoperit. 

Nu mă aştept ca cititorul obişnuit să accepte toate aceste răspunsuri sau oricare dintre ele. 
De fapt, nu mă aştept la nimic. Este adevărul aşa cum l-am descoperit şi acesta este efortul meu 
sincer de a-l transmite. Sper că veţi afla un sens in această mărturisire a mea oferită din inimă şi 
cu toată sinceritatea. 

O întâlnire pe care am avut-o acum câţiva ani cu un generai important de la Pentagon 
ilustrează gravitatea situaţiei. Generalul, care în acel moment era şeful unei operaţiuni majore a 
departamentului de informaţii secrete de la Pentagon, mi-a cerut să-l informez pe el şi o parte din 
staff-ul lui asupra chestiunii OZN-urilor. În timp ce consilierul nostru militar şi cu mine aşteptam 
în sala de primire a generalului, am observat o femeie, ofiţer, care ridicase capul din hârtii 
uitându-se curioasă la noi. În cele din urmă, a întrebat dacă eu eram doctorul Greer, iar eu i-am 
răspuns afirmativ. Apoi a continuat, explicând că ea şi colegii ei erau foarte entuziasmați de 


discuţia ce avea să urmeze şi că trăseseră la sorți să vadă cine avea să fie prezent acolo! Se pare 
că numai un singur ofițer din acel birou putea să ia parte la întâlnire. 

Am fost conduşi în sala de conferinţe a generalului şi, după o vreme, în timpul conversaţiei, 
generalul a spus: 

- Nu am nicio îndoială că ceea ce spuneţi e adevărat, dar am făcut şi eu investigaţii prin 
canalele agenţiei şi nimeni nu-mi poate spune nimic! De fapt, tot ce am obţinut este asta! 

S-a dus apoi la o etajeră, a luat un mic extraterestru de jucărie şi l-a ridicat în aer ca să-l 
vedem cu toţii. A spus: 

- Aceasta e tot ce am obţinut şi chiar s-a râs de mine, pentru că am pus întrebări în legătură 
cu subiectul respectiv prin diverse canale... 

I-am explicat apoi că directorul CIA şi alte oficialități importante au trecut prin experienţe 
similare când au făcut cercetări referitoare la acest subiect. 

Generalul mi-a relatat apoi o poveste tulburătoare, foarte personală: în tinereţe, tatăl său 
descoperise un caz de corupţie şi chiar conspirație la nivelul guvernului, care era profund 
îngrijorător, dar nimeni nu voia să-l asculte. Era o chestiune de importanţă enormă, dar generalul 
a recunoscut că atunci credea că tatăl lui o luase razna. În cele din urmă, tatăl s-a sinucis sau a 
fost asasinat, iar crima făcută să pară sinucidere) din această cauză. Apoi generalul a adăugat: 

- Doar după ce am ajuns în acest post de la Pentagon mi-am dat seama că tatăl meu avea 
dreptate! 

Până când generalul nu a fost confruntat cu adevărul, ca înalt oficial în cadrul Pentagonului 
nu l-a crezut nicio clipă pe tatăl său. Aşadar, cum pot eu să mă aştept ca voi să mă crede-ţi pe 
mine? Tot ce pot face e să vă mărturisesc adevărul aşa cum îl ştiu eu, iar restul depinde de voi. 

Câteva comentarii legate de carte: nu este o carte scrisă, ci doar o transcriere editată a peste 
patruzeci şi cinci de ore de înregistrări audio realizate în aprilie 2004, în timpul prezentării mele 
de la fermă, îl rog pe cititor să ierte orice erori sau scăpări în editare. Această carte ar trebui 
socotită o istorie orală, transcrisă şi editată sub forma unei naraţiuni. Nu am avut notițe şi nici 
text pregătit pentru aceste prezentări orale. 

Între 1991 şi 1995 am ţinut un jurnal (prin înregistrări audio transcrise), care avea peste 
două mii de pagini doar pentru perioada respectivă. Evident că această carte, care cuprinde 
evenimente ce se întind pe jumătate de secol, poate reflecta doar principalele evenimente şi lecţii 
ale acestui interval. Ea nu are deloc pretenţia de a fi atotcuprinzătoare sau de a expune toate 
informaţiile transmise mie prin intermediul nenumăratelor conversații şi întâlniri cu contacte 
ascunse ale guvernului subteran. 

Multe dintre numele agenţilor sub acoperire sunt schimbate sau abreviate. Însă 
înregistrările originale şi transcrierile, care se află în locaţii protejate, conţin toate numele, 
corporaţiile şi entităţile implicate în aceste operaţiuni clandestine ilegale şi vor fi făcute publice, 
în caz de necesitate, la un moment ulterior. 

De asemenea, această carte nu este o recapitulare sau nici măcar un rezumat al 
documentaţiei care există în cele două cărți anterioare ale mele. Cititorul ar trebui să fie 
familiarizat de cazurile de contacte cu extratereștri ale Centrului pentru Studiul Inteligenţei 
Extraterestre (CSETI), prezentate pe larg în cartea Exraterrestrial Contact: The Evidence and 


Implications. În plus, aproape şase sute de pagini de documente ale guvernului şi transcrieri a 
peste şaizeci de mărturii ale unor martor cu funcţie foarte înaltă din cadrul proiectelor şi 
evenimentelor guvernamentale oficiale pot fi găsite în cartea Desecretizarea. 

Este timpul ca un capitol al istoriei umane să se închidă şi un altul să se deschidă. Avem 
oare curajul să îmbrăţişăm această lume nouă, ale cărei caracteristici sunt pacea universală, 
iluminarea şi o civilizaţie a tehnologiei cu adevărat avansate pe Pământ, care să dureze timp de 
mii de ani? Forţele retrograde care încearcă să aducă umanitatea în vremuri de război în spaţiu, 
de distrugere globală, care urmăresc să creeze un adevărat dezastru al mediului şi o mare nebunie 
culturală trebuie înlocuite prin actele curajoase ale altor persoane, cu un mod de a fi complet nou. 

A venit timpul ca voi să ştiţi, iar noi toţi să acţionăm. Numai prin acţiunile colective ale 
celor care doresc cu ardoare un viitor fericit al umanităţii putem depăşi abisul de distrugere care 
ne aşteaptă şi putem asigura protecția unei lumi pregătite să-şi ocupe locul în rândul marilor 
civilizaţii ale cosmosului. 

dr. Steven M. Greer 
Comitatul Albemarle, Virginia 
1 februarie 2006 


Nota autorului 


Această carte este structurată în trei părţi. Prima dintre acestea descrie evenimentele care 
pun în scenă decorul pentru piesa care va urma; ele prezintă copilăria mea până la primii ani de 
maturitate, în 1990. Cea de-a doua parte urmăreşte anii din 1990 până în prezent. În acest timp, 
am format Centrul pentru Studiul Inteligenţei Extraterestre, proiectul Desecretizarea şi Sistemele 
de acces energetic spațial. Cea de-a treia parte se ocupă de viitor, urmărind vremea în care 
împlinirea promisiunii umanităţii se va realiza — o perioadă care va dura timp de cinci sute de mii 
de ani. 

Pentru a vă oferi mai întâi un cadru de referință, vă voi dezvălui câteva statistici 
importante. În 1980, comunitatea globală a eradicat variola de pe faţa Pământului. Organizaţia 
Mondială a Sănătăţii prezice că, până la sfârşitul lui 2006, vom ajunge şi în cele mai îndepărtate 
sate din Africa şi Asia şi vom eradica poliomielita. Acestea sunt realizări care ar trebui să ne 
bucure pe noi toţi ca cetăţeni ai acestei lumi. Şi totuşi, personal, sărbătoresc aceste împliniri cu 
bucurie reţinută. De ce? Pentru că, pe măsură ce veţi citi primul capitol al acestei cărți 
(aproximativ cincisprezece minute), se vor întâmpla următoarele: două sute cincizeci de copil vor 
muri de foame, cincisprezece oameni vor muri de SIDA, treizeci şi unu vor deceda din cauza 
malariei şi cincizeci de tuberculoză. 

Probabil vă întrebaţi ce legătura are aceasta cu extratereştrii, CSETI sau proiectul 
Desecretizarea. Totul are legătură cu controlul, puterea, ideologia religioasă şi lăcomia. Încă de 
acum zeci de ani există metodele şi tehnologia pentru a trata variola şi poliomielita, bolile 
menţionate mai sus, precum şi alte boli care afectează comunitatea globală. Ştim că au existat 
tehnologii care pot furniza lumii foarte multă energie fără a consuma resursele noastre naturale 
preţioase. Din păcate, oamenii care au acces la aceste tehnologii nu ni le-au împărtăşit. 

Menţionez aceasta nu pentru a vă supăra, ci pentru că este o realitate. Şi totuşi această 
realitate poate fi schimbată. Citind această carte, veţi vedea că schimbările au început deja chiar 
la unii dintre oameni care au legătură cu aceste tehnologii, schimbări care pot şi chiar vor 
transforma această lume într-o civilizaţie paşnică. 

Mesagerul improbabil 


- O să folosim camera mică Holloman pentru acest eveniment... E suficientă. 

- O, nu, avem nevoie de sala de bal. 

- Dar camera aceea nu e folosită niciodată, decât pentru evenimente foarte mari şi 
importante. 

- Acesta va fi un eveniment foarte mare şi important! 

- Cred că ai înnebunit. 

- Nu, avem nevoie de toată sala de bal! 

- Păi ultima dată când s-a umplut sala de bal a fost când preşedintele Reagan a fost aici. 

- Du-te şi fă rezervare, nu mai sta pe gânduri! 

- Bine, nu vrei să mă asculţi... Dar o să mă ocup de rezervare. 

Camera respectivă este sala de bal a Clubului Naţional de Presă din Washington. Discuţia 
în contradictoriu dintre mine - doctorul Steven Greer - şi o agentă de presă, care a avut loc pe 9 
mai 2001, nu a fost in van. Persoana respectivă s-a ţinut de cuvânt şi instinctul meu s-a dovedit 
corect! Am fost martori In umplerea până la refuz a sălii: aproape douăsprezece camere de 
televiziune şi o armată de jurnalişti adunaţi pentru asculta şi înregistra declaraţiile oferite de 
douăzeci şi unu de martori din organizaţii militare şi de securitate ale guvernului, din lumea 
marilor corporaţii și a organizaţiilor ştiinţifice. 

Martorii se oferiseră să relateze experienţele personale prin care au intrat in contact cu 
vehicule extraterestre (VET sau OZN-uri) şi forme de viaţă extraterestre. Au urmat peste două 
ore de mărturii publice, confirmând realitatea contactului cu VET/OZN şi un rezultat în principal 
necunoscut: interacțiunea cu inteligența extraterestră a produs tehnologii energetice şi de 
propulsie evoluate. Această informaţie a fost ţinută secretă față de populație timp de mulţi ani de 
zile. 

Evenimentul a marcat lansarea proiectului Desecretizarea şi a constituit rezultatul anilor de 
muncă şi efort ai Centrului pentru Studiul Inteligenţei Extraterestre (CSETI). A constituit, de 
asemenea, un moment marcant al călătoriei mele, trecând de la carierea de medic de urgenţă care 
locuia în Asheville, Carolina de Nord, la un nou rol: curierul neaşteptat al unui mesaj care insistă 
să se facă auzit. A reprezentat un alt pas pe calea uneori dificilă pe care încercam să merg de la 
vârsta de nouă ani, când mă jucam pe străzile din Charlotte, Carolina de Nord. 

Într-o după-amiază însorită din 1965, mă agitam cu grupul obişnuit de spiriduşi de joacă 
din vecini. Eram cu toţii nişte copii tipici din sud, care rătăceam pe străzi în căutarea oricărui gen 
de aventură - uneori pentru a clădi ceva, alteori doar pentru a vedea ceva sau a lua acasă. Nu 
eram deloc pregătiți pentru ceea ce a apărut brusc pe cerul dinspre sud-vest: o navă argintie, de 
formă ovală, strălucitoare, care în mod clar nu reprezenta un avion sau un elicopter. Era netedă, 
complet silenţioasă şi absolut diferită de orice văzusem vreodată. După ce a plutit în cer o vreme 
a dispărut brusc. 

Acest lucru ni s-a părut cu adevărat neobișnuit. Familia mea, cum era de aşteptat, a ignorat 
modestul ca fiind născocit doar de imaginaţia unui copil. Dar banda mea şi cu mine ştiam ca 

văzuserăm ceva ieșit din comun. A fost prima mea întâlnire cu un “VET”, termenul utilizat de 
Agenţia Naţională de Securitate (NSA) pentru vehiculele extraterestre, cunoscute de asemenea în 
mod obişnuit ca OZN-uri. 

Din acea zi, legătura mea subtilă cu acea navă spaţială nu a dispărut. Evenimentele din 
următoarele săptămâni au întărit această legătură: am avut mai multe vise lucide şi întâlniri 
nocturne cu fiinţe nepământene. Pentru că eram doar un băiat, am putut să “accept” totul - mi s-a 
părut un rezultat natural al incidentului la care am luat parte cu cei trei prieteni ai mei. Cred că 
extratereştrii se concentrau să trezească în mine conştiinţa şi acceptarea lucrurilor de dincolo de 
lumea vizibilă. Inocenţa mea mi-a permis să privesc aceasta fără nicio prejudecată, deşi nu am 
vorbit public de experienţa respectivă (din cauza riscului de a fi ridiculizat) decât cu câţiva ani în 
urmă. 

Dar această conexiune timpurie mi-a schimbat viaţa. Era evident începutul unor căutări mai 
complexe ale adevărului, care s-au intensificat odată cu maturizarea mea. 

Interesul şi curiozitatea mea faţă de aceste chestiuni au devenit foarte puternice, deşi nu am 
avut nicio altă întâlnire directă cu extratereştrii timp de ani de zile. Până la vârsta de doisprezece 
ani, adunam articolele relevante din reviste precum 7rue, Argosy şi Life, precum şi cărţi despre 
întâlniri cu OZN-uri, reuşind să am astfel o mare colecţie în dulapul meu. Ideea de a cunoaşte 
fiinţe de pe alte planete mă încânta şi mă hrăneam cu sentimentul de uimire şi bucurie pe care îl 
nutream atunci când mă uitam la cerul nocturn. Niciodată nu am simţit teamă, pentru că acest 
sentiment mi se părea la fel de confortabil şi firesc ca şi acela de a fi acasă. Prin urmare, felul în 
care vedeam eu ideea existenţei 

extratereştrilor era că ca este logică, “de la sine înţeleasă” şi că aceste fiinţe sunt conştiente 
de evoluția noastră pe Pământ. Acest sentiment, de a fi una cu întreaga creație, mi-a produs 
întotdeauna o senzaţie de bucurie şi de pace, încă de când eram preşcolar. În mijlocul naturii 
simţeam că există ceva viu şi divin dincolo de existenţa cotidiană. Cred că a fost întotdeauna 
ceva, ca o mână pe umărul meu, ca o prezenţă ascunsă ce m-a ajutat şi m-a ghidat către o 
percepţie a conştientului; o prezenţă conştientă şi în acelaşi timp misterioasă, care intra în contact 
cu mine atunci când mă uitam la cer sau mă jucam afară. Există un proverb persan: “Cel mai bun 
mod de a-l iubi pe Dumnezeu e acela de a iubi creaţia sa”. Am fost binecuvântat să simt această 
realitate într-un mod foarte inocent, chiar primitiv. 

Aveam 0 viziune neconvenţională asupra vieţii, poate ca rezultat direct şi natural al unei 
copilării la fel de neconvenţionale. Am crescut într-o familie din sud, foarte excentrică. Mama 
era precum Scarlett O'Hara combinată cu Bette Davis în Taci, taci dulce Charlotte şi o picătură 
de Draga mamii a lui Joan Crawford. Tata era pe jumătate amerindian, mama sa fiind o 
cherokee. 

Totuşi, viaţa în familia mea era foarte tulburată. Copiii proveniţi din asemenea medii 
dificile urmează în mod obişnuit una din două căi în viaţă: fie cedează obiceiurilor şi 
dependenţelor autodistructive uneori până la punctul sinuciderii, fie găsesc o forță interioară 
suficientă pentru a clădi o viaţă valoroasă şi productivă. Am ales cel de al doilea traseu, 
mulțumită Domnului şi intervenţiei lumii văzute şt nevăzute. 

În realitate, poate că nu am cunoscut niciodată o situație familială mai traumatică, mai 
disfuncţionaiă decât cea din familia mea. Majoritatea oamenilor nu sunt conştienţi de acest 
trecut: mă văd ca un doctor şi o figură publică de succes (deşi uneori excentrică!), presupunând 
că am avut o copilărie convenţională, absolut normală. 

În tinereţe am fost să vizionez filmul Draga mamii, împreună cu sora mea geamănă. La 
sfârşit, ne-am uitat unul la altul şi ne-am spus: “Doamne, asta a fost cea mai fericită zi a 
copilăriei noastre!” Oamenii sunt îngroziţi să audă acest lucru. Din cauza alcoolismului părinților 
şi a condiţiilor de acasă afectate de acesta, noi, copiii, trăiam de asemenea într-o stare de 
semiabandon parental, de neglijare şi abuz. Îmi amintesc, ca preşcolar, că mâncam scrum de 
țigară, nisip şi pământ atunci când nu găseam altceva. Ca doctor, realizez acum că acestea îmi 
ofereau cel puţin câteva din suplimentele de minerale de care corpul meu avea nevoie: una din 
acele nevoi instinctive cerute de organism pentru a putea supravieţui. Eram adeseori foarte 
bolnav, mai ales iama, de pneumonie şi bronşită gravă. Plămânii mei păstrează încă cicatrici din 
cauza acelor crize teribile. 

Totuşi, atunci când îţi este foarte greu, înveţi să apreciezi mai mult binele. Dificultăţile m- 
au întărit. Orice amărăciune pe care am păstrat-o din copilărie a dispărut odată cu realizarea că 
acest lucru m-a întărit, m-a făcut un supravieţuitor. Când am ajuns la liceu, am jurat să preiau 
controlul vieţii mele şi să mi-o schimb şi chiar aşa am făcut. 

Pe parcursul unora din acei ani, m-am întreţinut singur, având propriul apartament. Aveam 
o slujbă intr-un restaurant din zonă şi munceam în fiecare seară până la unu noaptea, după care 
mă sculam la ora şase în fiecare ca să traversez oraşul pe bicicleta până la şcoală Am reuşit să am 
numai note de zece, devenind un elev eminent, implicat în numeroase activităţi şcolare. 

Sentimentul meu de responsabilitate fraternă s-a extins asupra celor trei surori ale mele. 
Adeseori mă refeream la ele, fără să vreau, ca la “fiicele mele”, atât de puternic era instinctul 
meu protector şi de afecţiune pentru ele. Având părinţi care erau modele negative, am învăţat 
cum nu e bine să fac lucrurile. Dificultăţile au condus la realizarea că noi, cu toţii, ne creăm 
viitorul propriu, iar depăşirea limitărilor impuse de naştere, sărăcie, abuz sau orice altă greutate 
este posibilă prin exercitarea voinţei umane. 

Eram prea ocupat în timpul liceului pentru a fi cucerit de clementele culturii pop care a 
absorbit mulţi adolescenţi de la sfârşitul anilor '60 până la începutul anilor '70. Pur şi simplu, nu 
am avut acces la beneficiile de care majoritatea copiilor din clasa de mijloc au parte şi le socotesc 
ca fiind normale, deoarece supraviețuirea de la o zi la alta era pentru mine o preocupare 
constantă. Nici nu se punea problema de a fi tentat de droguri sau de alcool! 

În schimb, am început să citesc Vedele (literatura veche, sacră a Indiei) şi să studiez 
sanscrita. Am învăţat singur meditaţia şi conceptul transcendenţei, care corespundeau modului 
meu de a gândi. Fusesem crescut în afara graniţelor religiei formale. Părinţii mei nu m-au dus la 
biserică în copilărie (de fapt, erau complet atei). Lipsa de ataşament față de orice doctrină a 
vreunei instituţii mi-a permis să rămân deschis ideilor care puteau fi în afara zonei de acceptare a 
cuiva crescut într-o tradiție religioasă convenţională. Rezultatul este că eu am trecut în mod 
natural pe tărâmul experienţelor meditative şi al conştiinţei superioare fără sprijin dm exterior 
Am învăţat singur rugăciunea şi meditaţia de la lectură la experienţa directă. Aceste preocupări 

combinate cu implicarea mea şcolară în chestiuni legate de mediu şi de pace, a creat un nou strat 
de experienţă şi de dezvoltare a conştiinţei mele. În acest punct a avut loc experienţa pe care 
acum o numesc “nonlocalizare a conştiinţei”. Când aveam puţin timp liber, adoram să mă plimb 
pe bicicletă în zonele de la ţară, căutând această conexiune. 

Stăteam întins pe o pajişte şi exersam acele tehnici care se năşteau din ființa mea. 
Călătoream pentru a observa alte zone din Charlotte sau pentru a vedea alte locuri de pe Pământ; 
uneori chiar mă duceam în spaţiul imens şi negru. Aceste experiențe minunate au devenit un 
obicei pe care îl urmam adeseori. La vârsta de cincisprezece ani, o forță minunată şi de neoprit s- 
a trezit în mine, fără legătură cu o tradiție anume. S-a manifestat complet din interior. 

Apoi, în primăvara anului 1973, m-am rănit la coapsa stângă. Plănuisem să mă duc cu 
bicicleta din Charlotte până la insulele de pe coasta Carolinei de Nord, o călătorie de trei sute 
douăzeci de kilometri. Am ignorat rana şi nu am renunţat la planurile mele, acoperind toată 
distanţa până la coastă într-o zi şi apoi întorcându-mă la apartamentul meu ieftin din Charlotte. 
Am făcut o infecție gravă la picior, care s-a împrăştiat în tot corpul. 

În acea perioadă am fost foarte bolnav. Din cauza muncii grele şi a programului şcolar, 
eram deja foarte obosit înainte să se întâmple aceasta. Eram şi sărac, aşa că nu se punea problema 
să mă duc la doctor. Ca medic, acum ştiu ce mi s-a întâmplat: am făcut septicemie, ceea ce 
înseamnă că sângele mi s-a infectat şi am făcut febră foarte mare. Unii muşchi ai scheletului au 
cedat şi ei, supraîncărcându-mi rinichii. Toate acestea sunt simptome potenţial fatale şi mă 
apropiam de punctul final: un băiat în vârstă de şaptesprezece ani, fără telefon, care încearcă să 
se trateze singur, neînţelegând complet gravitatea bolii. Am fost la un pas de moarte şi m-am 
trezit brusc eliberat de corpul meu. 

Atunci am fost purtat în adâncimile spaţiului, unde mă simţeam deja ca acasă. Apoi am trăit 
ceea ce acum înţeleg că a fost conştiinţa Divinităţii, unde individualitatea mea s-a estompat, 
devenind una cu mintea efervescentă, neîngrădită, pură, infinită. Nu exista nicio dualitate. A 
durat cât o eternitate, pentru că simţul normal al timpului dispare în acea stare. Am văzut toată 
creaţia şi vastitatea cosmosului, care erau cu mult mai frumoase decât aş putea eu exprima în 
cuvinte. Nu simţeam nimic înfricoşător, doar conştiinţă infinită, bucurie şi percepţia unei creații 
perfecte, nesfârşite. 

În cele din urmă, două lumini strălucitoare s-au apropiat din stele. Acum ştiu că ele erau 
întrupări, manifestări ale Domnului. Nu erau antropomorfice sau antropocentrice, ci arătau ca 
nişte puncte de lumină strălucitoare - energie pură, conştientă. Erau întrupările gemene ale erei 
noastre. 

Când acele entităţi s-au apropiat de mine, am devenit una cu ele. A fost incredibil de 
frumos. Apoi s-a produs convergenţa cunoaşterii într-o formă preverbală. înainte şi dincolo de 
cuvinte. Ca atunci când spui “măr” şi în cuvânt se află imaginea propriu-zisă a mărului care ar 
putea fi astrală (o formă de lumină). Şi în această imagine conştientă există forma de idee pură a 
mărului însuşi - esenţa sa. Astfel mi s-a transmis informaţia. 

Nu ştiu cât a durat acea uniune cu Dumnezeu. Am fost influenţat de frumuseţea contactului 
şi în acelaşi timp foarte copleşit. 

În cele din urmă. s-a trecut la un mod de comunicare mai linear. Una dintre întrupări a spus. 


14 


- Poţi veni cu noi sau poţi să te întorci pe Pământ. 
Am avut prezenţa de spirit să întreb: 

- Dar voi ce doriţi? 

Iar acea fiinţă a răspuns: 

- Este dorinţa noastră să te întorci pe Pământ pentru a face alte lucruri. 

La aceste cuvinte, m-am întristat, deoarece în acel moment nu vroiam deloc să mă întorc pe 
Pământ. Aş fi fost foarte fericit să rămân în acea stare de inconştienţă, în acel loc al celor fără 
loc. Dar ştiam într-un fel că cel mai bun răspuns al fiinţei umane este acceptarea voinţei divine şi 
am spus: 

- Atunci aşa să fie. Mă voi întoarce pe Pământ. 

Am cunoscut atunci realitatea entităţilor şi a fiinţelor celeste superioare care există, am 
simţit existența vie a Divinului şi comuniunea creaţiei cu divinitatea. Am simţit uniunea 
completă, perfectă cu mintea nemărginită şi creaţia. Apoi, fără să-mi dau seama, mi-am pierdut 
cunoştinţa şi m-am întors în corpul meu, ca şi cum aş fi căzut. 

Revenisem în corp, dar probabil că am rămas destul de mult timp leşinat ca să pierd 
conexiunea conştientă cu toţi centrii neurali, deşi percepția mea senzorială încă funcţiona, îmi 
amintesc limpede, ca şi cum ar fi fost azi, că am văzut arțarul din faţa micului meu apartament 
cum se legăna in vânt sub lumina unui felinar. Dar nu mă puteam mişca. M-am gândit: “O, 
minunat! lată-mă aici, înapoi în acest corp distrus, paralizat.” Credeam cu adevărat că fusesem 
atât de afectat de această infecție gravă, încât fusesem paralizat de un infarct. După cum s-a 
dovedit, a fost un fenomen temporar. Astăzi se cunoaşte faptul că in experienţele prelungite la 
limita dintre viaţa moarte, durează ceva timp până când eşti reconectat la la corpul fizic. 

Apoi am simţit o anumită forță în cameră, trimisă aici că să-mi încerce voinţa de a trăi. Era 
o experiență oarecum înspăimântătoare, dar poate necesară, care m-a silit să apelez la toată 
voinţa mea pentru a rămâne aici. Acea forţă părea să mă tragă înapoi. Aşa că părăseam corpul 
după care mă întorceam. A trebuit să depun un mare efort de voinţă pentru a rămâne în corpul 
fizic şi a-mi menţine corpul astral de lumină şi corpul conştient integrate în acesta. După vreo 
şase încercări, am reuşit să mă fixez şi să rămân aici, în planul fizic. Apoi am devenit complet 
conştient şi mi-am recăpătat aptitudinile motorii. 

Această experienţă de natură pur spirituală mi-a schimbat viaţa mai mult ca orice altceva, a 
schimbat tot ceea ce fusesem învăţat - că nu există nicio Fiinţă Divină sau existenţă conştientă 
după moartea corporală. Acum ştiu din experienţă directă că acest lucru este fals. Dumnezeu 
există şi la fel şi Mesagerii săi Pentru mine. nimic nu avea să mai fie vreodată la fel ca înainte. 
Aflasem că nu trebuie să te temi de moarte şi că, de fapt nu există moarte, ci doar o transformare, 
o trecere de la o stare de existenţă la alta. 

Când m-am ridicat şi m-am reintegrat în lume am rămas în această stare de binecuvântare 
incredibilă, o stare foarte subtilă de conştiinţă superioară. În care sentimentul conştiinţei cosmice 
era încă treaz in mine. Închis în cameră, puteam fi infinit de conştient în același timp. Misticii 
numesc aceasta conștiință cosmică - o stare pe care am continuat să o experimentez multă vreme 
după aceea. 

Foarte interesant este că piciorul meu bolnav s-a vindecat atunci in mod spontan. Nu m-am 
dus la doctor şi nu am primit niciun tratament cu antibiotice pe timpul bolii. 

Un traseu complet 


Am marcat cea de-a optsprezecea aniversare învățând o formă structurată de meditaţie, 
numită Meditaţie transcendentală sau MT. Tânjeam după orice care să-mi dea abilitatea de a 
experimenta contactul cu o conştiinţă superioară atunci când doream. Părea că MT este calea pe 
care trebuia să o urmez. 

Am realizat brusc că, fără aspectele sale ceremoniale, MT este un proces simplu. Ea constă 
în a sta liniştit, emițând mental o mantra sau sunet specific pentru a transcende conştiinţa, 
gândirea lineară şi a trece în sfera conştiinţei perfect libere. 

Stând lângă profesorul meu, am început să punem tehnica în aplicare. Ceea ce a urmat, lui i 
s-a părut bizar, dar mie mi s-a părut normal. Am ajuns la starea de conştiinţă complet 
transcendentală, care în spiritualitatea orientală este numită samadhi. Aşadar, am ajuns din nou 
acolo, în starea de conştiinţă cosmică. A fost foarte frumos şi tehnica a funcționat pentru mine 
atât de uşor deoarece canalul era deja deschis, datorită experienţei mele la limita dintre viaţă şi 
moarte din martie anul precedent. 

Profesorul s-a uitat la mine şi mi-a spus: 

- Ai ajuns acolo, nu-i aşa? 

Am spus: 

- Da. El a zis: 

- De prima dată? 

lar eu am răspuns: 

- Nu sunt sigur că aceasta e prima dată, dar e prima dată cu dumneavoastră! 

Am început după aceea să exersez abilitatea de a experimenta conştiinţa cosmică după voie. 
Aceasta mi-a oferit o viziune despre lume şi despre mine însumi şi mai extraordinară. Puteam 
acum să mă reconectez cu starea foarte pură a Pământului, naturii şi a divinității, care există 
nepătată de mizeria umană. Redescopeream puritatea şi inocenţa acelei conştiinţe pe care o avu- 
sesem în copilărie, dar o înţelegeam mai bine. 

Am plecat în vara următoare ca student la Universitatea de Stat din Boone, Carolina de 
Nord. Am ales această universitate în special datorită localizării sale în sălbăticia preaiubiţilor 
mei munţi Blue Ridge, faţă de care simţeam o profundă afinitate. Cred că acest sentiment provine 
dintr-o conexiune bazată pe moştenirea mea genetică cherokee. 

Doream să petrec fiecare clipă în aceşti munţi, pe orice fel de vreme, fiind complet în 
contact cu ei ca un spirit ce rătăceşte prin natură. Eram nerăbdător să exersez aptitudinile mele de 
meditaţie proaspăt dobândite şi să continui să am experienţa conexiunii cu Divinitatea. Astfel, în 
pragul maturității, ajunsesem de la o copilărie într-un cămin lipsit de practica rugăciunii neştiind 
măcar de aceasta sau de experiența comuniunii cu Dumnezeu, la experimentarea conştiinţei 
cosmice. Descoperisem totul de unul singur. 

Absența educaţiei religioase s-a dovedit, de fapt a fi un element pozitiv. Cred că există o 
relaţie inversă între religiozitate şi spiritualitate cu doar câteva rare excepţii. Scutit de dogmele 
religioase am putut pur şi simplu să caut adevărul fără povara doctrinelor înfrumuseţate. 

Ce s-a întâmplat în acea toamnă a fost o amplificare extraordinară a acelei experienţe la 
limita dintre viaţă şi moarte care avusese loc cu şase luni în urmă. Mă aflam pe Muntele lui Rich, 
la aproximativ o mie cinci sute de metri de oraşul Boone. În vârf, era un turn anti-incendiu, la 
capătul unui drum din pietriş care era închis la bază. 

Într-o după-amiază limpede precum cristalul, m-am decis să merg să văd apusul de soare 
din vârful acestui munte. Am ajuns în vârf la timp ca să stau şi să meditez în lumina apusului. 

Înainte de a începe, m-am uitat înspre sud-vest şi am văzut un vehicul extraterestru. Era la o 
oarecare distanţă, dar era exact ca cel pe care îl văzusem la vârsta de nouă ani. Dintr-un anumit 
motiv, reacția mea în acel moment a fost: “Sunt ei din nou” şi nu m-am mai gândit cu adevărat 
prea mult la aceasta - pur şi simplu am acceptat faptul că erau aici. Apoi nava s-a făcut nevăzută, 
exact ca cea pe care o văzusem cu ani în urmă. 

Am început să meditez şi am avut o experienţă minunată, profundă, dincolo de minte. Apoi 
am deschis ochii şi era întuneric beznă, iar stelele se vedeau strălucind pe cer. Imaginaţi-vă cum 
e să te afli la acea altitudine în aerul limpede precum cristalul, privind Calea Lactee şi 
nenumăratele stele! Stând acolo, brusc un gând străin mi-a venit în minte: “Priveşte ce univers 
minunat a creat Dumnezeu!” 

În acel moment, am intrat în exact aceeaşi stare de transă în care ajunsesem când am murit, 
acea stare de transă divină în care eram complet conştient, una cu întreaga creaţie şi totodată 
prezent pe munte. A fost magnific. 

Când am început să cobor, am observat o lumină dincolo de vârful muntelui şi am simţit că 
era cineva acolo. Brusc, în dreapta mea, a apărut o formă de viaţă biologică extraterestră, care m- 
a atins pe umăr atât de ferm, ca şi cum un deget putemic m-ar fi presat acolo. M-am uitat în jos şi 
am văzut urma de pe haina mea: mi se ridicase părul de emoție! 

Atunci, primul meu gând a fost: “Ce vrea creatura asta de la mine?” M-am lăsat la pământ 
(detest să-mi amintesc acest lucru) în poziţia fătului, uitându-mă în sus, iar creatura se uita la 
mine. Era de sex masculin. Am observat că era paşnică şi neameninţătoare, cu ochi minunaţi, ca 
de căprioară. 

Apoi deodată m-am trezit că sunt transportat pe navă. Eram în spaţiu, nava nu se mişca. îmi 
amintesc că aceasta a devenit complet translucidă. Mă simţeam de parcă pluteam in spaţiu, in 
gol, ca şi cum întreaga navă ar fi fost alcătuită din fibră optică şi carcasa putea să dispară. Spaţiul 
era vizibil de jur-împrejurul nostru. 

Am Stat acolo cu acei extratereștri, înalţi de un metru, un metru şi ceva, care aveau toţi 
aceiaşi ochi frumoşi. Se pare că eram acolo cu un singur scop: să medităm împreună. Erau 
interesaţi de mine pentru că doreau să ia contact cu o ființă umană care experimentează conştiinţa 
cosmică, aşa cum o tăceam eu. l-am învăţat atunci cum e această stare pentru noi. Am împărtăşit- 
o împreună - o întâlnire incredibilă, complet diferită de relatările care circulă despre contactul cu 
extratereştrii. 

A fost o experienţă colosală, în care timpul spaţiul şi relativitatea funcționau pe un tărâm 
diferit de cel pe care îl cunoaştem noi. În această stare de transă, secundele, orele sau anii nu mai 
contau, pentru că depăşisem timpul şi spaţiul. Această eternitate reprezintă natura adevărată a 
minţii, sinele treaz din noi toţi. 

În timp ce mă aflam cu aceste ființe am creat împreună un cod pentru comunicarea 
oamenilor cu ei. Aceasta a reprezentat de fapt naşterea iniţiativei CE-5 - întâlniri de gradul cinci. 
Am utilizat nu doar sunete şi lumini, ci şi conştiinţă mult expansionată şi chiar gânduri directe, 
transmise telepatic într-un mod coerent, pentru a înlesni comunicarea cu acele fiinţe extraterestre 
şi aparatele lor uimitoare. Aceasta se întâmpla în octombrie 1973, în timpul războiului Yom 
Kippur. 

Pentru mine era limpede că extratereştrii căutau oameni care să depăşească distrugerea 
reciprocă garantată şi să formeze o civilizaţie paşnică, ce poate coexista cu spaţiul în armonie. 
Pământul avea nevoie să găsească oameni care să fie ambasadori în acest scop. Aşadar, m-am 
oferit să fac acest lucru şi să contribui astfel la educarea fraților mei oameni în aceste idei. Nimic 
altceva, doar atât. 

Apoi, am revenit brusc Ia o stare “normală” a conştiinţei şi m-am trezit înapoi pe drumul de 
pietriş de lângă tumul anti-incendiu, puţin mai jos de punctul în care mă aflasem anterior, dar tot 
pe munte. Mă gândeam: “Doamne, ce minunat!” Experienţa comuniunii cu ei avea un mesaj- 
cheie: mintea conştientă e aceeaşi cu cea a Fiinţei divine şi a tuturor fiinţelor. 

Erwin Schrodinger avea perfectă dreptate atunci când spunea că numărul total de minţi din 
univers este unu. Există o singură minte conştientă şi noi suntem aceasta. Prin urmare, există un 
singur popor în univers şi noi îl reprezentăm. Nu sunt “extratereştri” şi oameni, ci doar o viaţă 
conştientă neîntreruptă, perfectă, continuă în univers şi cu toţii suntem o parte a acesteia. 

Îmi amintesc de un proverb al sufiştilor: “Te socoteşti o formă inferioară când în tine e 
cuprins întregul univers?” Este o întrebare retorică. Nu suntem doar această formă inferioară. 
întregul univers e cuprins în noi şi acest lucru l-am simţit alături de fiinţele extraterestre cu care 
m-am întâlnit. 

Extratereştrii ştiu că singura şansă de pace pe Pământ, ca să nu mai vorbim de cosmos, este 
ca oamenii să înțeleagă faptul că nu există nicio diferenţă reală între noi. Nu contează cum 
arătăm - să ne gândim la diversitatea fizică ce există pe Pământ. Ceea ce contează cu adevărat 
este că in noi trăieşte aceeaşi lumină unică a conştiinţei infinite, eterne şi veşnic prezente, fie că 
suntem deschişi către ea sau nu în orice moment din timp. Ea reprezintă baza relaţiei noastre ai 
ceilalți şi cu universul. Această relație este continuă şi eternă şi pe aceasta am trăit-o eu în forma 
sa cea mai pură. A fost mai mult decât minunat, fără nimic înspăimântător în acea experienţă. 

Nu a contat că aveam optsprezece ani. Nu le-a păsat de vârsta, rasa, originea sau averea 
mea. Le-a păsat de faptul că aveam o inimă suficient de pură ca să văd adevărul limpede şi fără 
să mă ataşez de materialitatea acestei lumi. Puteam discerne aspectul universal al învățăturilor 
din diverse culturi pe care oamenii le-au receptat de-a lungul veacurilor, pentru că adevărul este 
unul şi acelaşi în orice limbă. Ce am creat împreună in acea zi a dovedit că oamenii pot fi, că 
fiecare din noi poate fi conectat cu ceilalți şi cu conştiinţa nemărginită a universului, dar şi cu 
alte civilizaţii, dacă înţelegem pur şi simplu faptul că suntem conştienţi. Dacă sunteţi cu adevărat 
conştienţi, atunci când citiți sau când auziţi acestea, reprezintă o singularitate, care nu este 
divizată. Noi o divizăm în propriile noastre ego-uri şi interese, dar, în realitate, lumina conştiinţei 
este aceeaşi în toate fiinţele, în toate stelele. Şi întregul univers este inundat de aceeaşi lumină a 
stării de a fi Există acest măreț soare al conştiinţei care se reflectă şi se refractă în toată lumea şi, 

totuşi, rămâne singular. Prin urmare, dacă reveniţi la aceasta şi dacă trăiţi acest lucru, niciuna 
dintre aceste forme de viaţă nu va părea îndepărtată, neobişnuită sau străină, pentru că, de fapt, 
nu este. 

Aşadar, cu acea ocazie a fost creat conceptul CSETI al unui unic univers, al unui singur 
popor. Există cu adevărat un singur popor în univers şi noi suntem acest popor. Există o unică 
fiinţă conştientă care străluceşte în noi toţi. Nu poate fi niciodată divizată, oricât de mult am 
încerca noi. E posibil să dorim să o divizăm, dar totuşi ea rămâne veşnic una. Este întotdeauna o 
singularitate, este întotdeauna perfectă. Fiinţele extraterestre care sunt aici înţeleg aceasta, pentru 
că nu pot călători prin spaţiul interstelar fără să înţeleagă nonlocalitatea. lar înţelegerea 
nonlocalităţii necesită un nivel ridicat de cunoaştere şi iluminare. 

De fapt, esenţa compasiunii şi temelia păcii se află in realitatea faptului că noi suntem unul. 
Fără această experienţă, rămâne doar intelectualismul - iar acesta nu durează niciodată. Aşa că 
am ajuns la concluzia, chiar la o vârstă destul de fragedă, că problemele lumii sunt esențialmente 
de natură spirituală şi, prin urmare, soluțiile trebuie să fie şi ele spirituale. 

M-am regăsit deci înapoi pe munte sub minunatul cer înstelat, numai pentru a trăi un alt 
fenomen ciudat. Eram poate la 100 de metri mai jos pe drum. Când am început să cobor, am 
descoperit că la fiecare pas eram aproape intr-o stare de imponderabilitate, ca şi cum aş fi păşii 
pe lună! 

Făceam, de fapt, câte un pas de 20-30 de metri o dată. Mai degrabă pluteam decât 
mergeam, în jurul meu se petrecea un efect ciudat, antigravitaţional, care mă făcea să fiu mult 
mai uşor Nu era produsul imaginaţiei mele; corpul meu fizic devenise foarte uşor. 

Eram nebun de fericire! lată-mă aici, tocmai încheiasem experienţa VET şi acum săream în 
Jos, pe munte, călătorind cu paşi uriaşi, acoperind distanţe incredibile cu fiecare pas. Era absolut 
minunat. Apropiindu-mă de oraş, fenomenul s-a estompat şi greutatea mea a revenit la normal. 

Când am ajuns în orăşelul Boone, acesta părea atât de pustiu, încât mi s-a părut că avusese 
loc un război nuclear. Credeam că era nouă sau zece seara şi, prin urmare, totul ar fi trebuit să fie 
deschis. Nu uitaţi că Boone este o mică localitate creată in Jurul unui colegiu din munţii Carolinei 
de Nord. Mi-am spus: “Ce Dumnezeu se întâmplă? Mă întreb dacă războiul Yom Kippur a scăpat 
de sub control şi a avut loc un război termonuclear, iar eu sunt ultimul care află.” M-am uitat la 
ceas şi am văzut că era aproape ora unu. Experienţa mea cosmică durase trei sau patru ore! 

După acea noapte incredibilă, m-am decis să practic tot ce aflasem, ce îi învățasem pe 
extratereștri şi ce împărtăşisem cu ei. În fiecare seară, înainte să mă culc mă întindeam şi intram 
într-o stare meditativă. Atingeam conştiinţa nemărginită, apoi expansionam mintea conştientă în 
jurul meu, umplând încăperea ştiind că este omniprezentă. Pe aripile acelui omniprezent simţ al 
conştiinţei, mă expansionam apoi în sus. În spaţiu, observând stelele, încărcat de senzaţia de a fi 
conştient. Formam un tot cu acea stare de conştienţă care mă poziţiona acolo, în spaţiu. 

Apoi trimiteam un gând ca o rază puternică fiinţelor extraterestre, pentru a-mi anunţa 
prezenţa într-un mod oarecum copilăresc, spuneam: 

- Nu ştiu dacă vă amintiţi de mine dar eu sunt Steven. Si sunt aici daţi-mi voie să vă arăt 
unde sunt. 

Astfel, puneam în practică protocolul pe care l-am dezvoltat pentru inițiativa CE-5. 

În această stare de conştiinţă superioară, îmi redirijam atenţia şi, în loc să privesc în afară, 
în vastitatea spaţiului, mă uitam în urmă şi le arătam extratereştrilor locaţia mea de pe Pământ. 

Le arătam apoi Calea Lactee şi apropiam imaginea observată pentru ca sistemul nostru 
solar să devină vizibil, cu soarele şi Pământul. Apoi măream imaginea pentru a observa America 
de Nord, precum şi partea de est a Statelor Unite şi Munţii Apalaşi. Apoi măream imaginea 
pentru a le arăta localizarea mea din Boone, Carolina de Nord, locul exact unde mă aflam în 
clădire. Şi după aceea adormeam. 

Timp de luni întregi, experienţele mele au fost extraordinare. Începând cu octombrie 1973, 
s-a declanşat un val fără precedent de observaţii de OZN-uri în aceşti munţi. Ce am făcut eu a 
fost ca un test pentru a verifica dacă ceea ce creasem împreună şi stabilisem de comun acord pe 
navă va funcționa într-adevăr. Ei bine, chiar a funcţionat. Au apărut articole în ziare cu declarații 
ale agenților forestieri care văzuseră aceste minunate nave plutind deasupra munţilor, peste 
Shining Kock Wilderness şi peste zona Linville Gorge... aici, acolo şi peste tot! 

Am continuat să fac aceasta până ce, într-o zi, în ziarul local a apărut un articol despre un 
individ care conducea pe un drum din apropiere, dincolo de oraşul Morganton, din Carolina de 
Nord. La viteza cu care circulă VET-urile, era la numai câteva secunde distanţă de apartamentul 
în care locuiam Acel băiat care semăna destul de bine cu mine, mergea cu maşina pe acel drum, 
iar aceasta s-a oprit brusc. O navă cosmică plutea alături, iar un extraterestru se alia la geamul 
maşinii. 

Băiatul a fost îngrozit. 

Am considerat aceasta ca fiind un mod indirect al extratereştrilor de a-mi transmite: “Ştii, 
noi înţelegem asta.” Aşa că mi-am spus: “Mă joc cu focul aici. Cred că până nu-mi voi da seama 
ce trebuie să fac cu asta, e cazul să mă opresc.” 

Nu am povestit nimănui despre acest episod foarte mult timp. Însă oamenii trebuie să 
înţeleagă de ce am renunţat la o carieră medicală sigură - şi la sfertul de milion de dolari pe an ca 
salariu - pentru a face cunoscut ceea ce ştiu că este adevărat. Cu siguranţă nu pentru că “este doar 
o teorie”! 

Totuşi, am continuat să dialoghez în somn cu fiinţele extraterestre. Colegul meu de cameră 
mi-a spus mai târziu că, timp de mai multe luni, se trezea în timpul nopţii şi mă auzea vorbind 
încet în somn. 

Mi-a spus: 

- Vorbeai, dar într-o limbă complet necunoscută. 

Mi-am zis din nou în sinea mea: “O. Doamne! Cumva, ajunsesem într-o stare de transă în 
care puteam să percep şi să vorbesc limba extratereştrilor. Şi el a auzit aceasta foarte limpede.” 

Colegul meu a spus: 

- Cu siguranţă nu era o limbă pământeană. 

După aceea, m-am decis că până voi avea un motiv anume pentru a utiliza aceste 
protocoale cu extratereştrii, pe care le puneam in practică, ar fi mai bine să ştiu doar că am 
această abilitate, dar să păstrez informaţia numai pentru mine. 

În 1974 am părăsit colegiul tradiţional din Boom pentru a mă pregăti ca profesor la 
Universitatea Internaţională Maharishi din lowa. Experiențele mele din timpul cursurilor au fost 

cu adevărat extraordinare în parte deoarece am rămas independent faţă de aspectele dogmatice, 
instituționale ale grupului. Se discuta însă o cantitate enormă de cunoştinţe profunde. 

M-am afundat în studiul Vedelor şi a limbii sanscrite. Am fost deosebit de impresionat de 
volumul de cunoaştere din Vede, de felul în care era articulată experienţa conştiinţei individuale 
cu cea universală. Această experienţă mi-a permis să găsesc un timp şi un loc în care să mă dedic 
complet dezvoltării stărilor superioare ale conştiinţei. 

Unul dintre cele mai profunde lucruri pe care le-am înţeles atunci a fost teoria cosmologiei. 
Aceasta a provenit nu atât din educaţia didactică, cât din experienţa directă care a inclus 
tărâmurile mentale astrale sau cauzale şi tărâmurile luminii. 

După ce înţelegi structura creaţiei şi începi să o experimentezi în detaliu, îţi este simplu să 
înţelegi cum pot avea oamenii vise despre viitor, cum îşi pot modifica trupul fizic pentru a levita 
sau cum se pot dematerializa şi reapărea într-un alt loc. Tot ce aţi auzit despre ceea ce sunt 
considerate mituri sau aşa-zise miracole devine atunci mult mai logic. Realizarea acestor 
“miracole” stă, de asemenea, la îndemâna oricărei ființe umane dotate cu conştiinţă. Toate 
fiinţele vor putea într-o zi să facă aceste lucruri. Această abilitate e înnăscută - nu doar la oameni, 
Ci şi la toate fiinţele înzestrate cu conştiinţă din univers. Cu toţii suntem copiii Domnului şi toate 
aceste daruri şi stări există în fiecare dintre noi. 

În acel an, am început să am experienţe care au adus Fiinţa Infinită pregnant în conştiinţa 
mea, în această lume. Vedeam o piatră şi ştiam că şi în ea există conştiinţă pură. În piatră se află 
energia şi frecvenţa unei forme de lumină, o forma astrală care îi dă structură şi forma matriceală 
cristalină. În ea se află ideea acesteia şi în idee se află gândul primar care a creat toate lucrurile. 
Şi în acesta există o minte conştientă tăcută, pură. De fapt, totalitatea întregului nu este nimic 
altceva decât conştiinţă pură care trece prin diverse faze, rezonează şi reacţionează în diverse 
forme şi în diferite moduri. 

Mare parte din cunoaşterea implicată trebuie să fie descoperită prin experienţă. Vestea bună 
este că oricine, într-un anumit moment al vieţii, a trecut prin acest tip de integrare şi întregire. 
Trebuie doar să-şi amintească. Intenţia mea este de a încerca să o descriu într-un mod care vă va 
ajuta să vă amintiţi. Dacă pot realiza aceasta pe baza experienţei personale - după ce am crescut 
complet neexpus la dogmele religioase - atunci oricine poate! 

Când toate acestea au început să se petreacă, am dedicat un număr de ani predării meditaţiei 
şi stărilor superioare de conştiinţă, perioadă în care am urmat un curs avansat în Catskills, New 
York. În acel centru, am ţinut post şi am petrecut mai multe ore pe zi meditând într-o stare cu 
adevărat minunată, liniştită. 

Am început să recuperez o abilitate pe care o aveam din copilărie - dar care abia atunci 
începuse să apară - aceea de a putea vedea lucruri în conştiinţă, care nu sunt vizibile cu ochiul 
liber. Mergând pe un culoar, încercam să văd ce era după colţ. Aproape de fiecare dată vedeam 
ce era acolo sau cine venea. Şi nu încercam să ghicesc până nimeream. Era ca şi cum m-aş fi 
aflat într-o stare de conştiinţă superioară constantă şi aş fi văzut la propriu obiectul sau persoana 
respectivă. 

Apoi încercam să văd lucruri care se întâmplau într-un punct îndepărtat de pe Pământ sau 
într-un punct îndepărtat în timp din lua sau săptămâna următoare. Am exersat foarte mult 

aceasta. A devenit o rutină pentru mine să mă duc la culcare şi să văd un loc sau un eveniment 
îndepărtat şi să ştiu ce se va întâmpla în ziua următoare. 

Nu e nimic incredibil dacă înţelegem natura omniprezentă a conştiinţei. Deoarece este 
omniprezentă, depăşeşte restricţiile timpului şi spaţiului, ceea ce înseamnă că putem depăşi 
aceste limitări, pătrunzând în această stare de conştiinţă. Şi atunci când o facem, descoperim că 
putem vedea lucruri pe care se presupune că “nu avem cum să le vedem”. Atunci spaţiul şi 
timpul sunt eliminate şi suntem liberi să vedem cu adevărat. 

Într-o zi, în timpul acestei retrageri din lume, am reflectat la unele dintre aşa-numitele 
siddhi-uri (sau puteri spirituale) descrise în Vede. 

M-am gândit că ar fi interesant să testez limitele acestora pentru corpul fizic. Am început să 
mă gândesc la abilitățile de care dispunem, dacă suntem numai conştiinţă şi corpurile noastre 
sunt de fapt umplute cu lumina conştiinţei. Ce am putea obține cu adevărat? Într-o zi mă aflam 
într-o stare de uriaşă fericire şi veselie, simţindu-mă în acelaşi timp foarte liniştit. Mă plimbam 
afară şi ţin minte că era o minunată zi de primăvară. Fiind profund influenţat de pământ şi natură, 
momentul era potrivit pentru ceea ce a urmat. 

În timp ce mă plimbam pe câmpul din spatele proprietăţii unde locuiam, am început să 
levitez în mod spontan, fără efort sau intenţie. Îmi amintea de salturile mele imense in josul 
muntelui, după contactul cu extratereştrii, din octombrie '73. De data aceasta, însă, m-am ridicat 
doar vertical, poate la doi sau trei metri deasupra pământului. 

În loc să merg înspre destinaţia mea, am trăit experienţa unei levitaţii pe verticală, în sus. Şi 
apoi, în clipa în care mintea mea a intervenit şi a exclamat: 

“Doamne, uite ce se întâmplă! Cum e posibil să fac asta?”, am coborât pe pământ. Totul a 
fost întrerupt de propria mea minte şi de ego-ul meu. 

Una dintre multele lecţii pe care le-am învăţat este că există o anumită grație, împreună cu 
credinţa, de care e nevoie pentru asemenea experienţe extraordinare. Nu mă refer la credinţa 
religioasă per se, ci la certitudinea sau cunoaşterea capacităților latente dinlăuntrul nostru. 
Această convingere se află dincolo de ego şi de intelect. Dacă ne putem abandona liberi, atunci 
putem realiza lucruri incredibile pentru oamenii obişnuiţi. Şi dacă ea nu este eliberată, e din 
cauză că noi o blocăm. În cele din urmă, înseamnă a recunoaşte şi a îmbrăţişa puterea lui 
Dumnezeu din fiecare din noi. 

După această experienţă, a devenit din ce in ce mai clar că în noi există o capacitate aşa-zis 
paranormală şi că oricine poate să o dobândească şi să o dezvolte. Vom ajunge în curând la o 
epocă în care asemenea lucruri vor deveni un fel de rutină şi de acceptare, ca o “normă”. 

Există uneori tendinţa la cei implicaţi în diverse grupări spirituale şi religioase de a aşeza 
oamenii care dispun de acest nivel de experienţă sau de cunoaştere pe un piedestal, ca şi cum ei 
ar fi unici, aşa cum restul nu pot fi. Nu este adevărat şi acesta e un lucru foarte important, care 
trebuie înţeles foarte bine. Este, de fapt un deserviciu adus naturii şi potenţialului umanităţii - de 
a idolatriza ceva care ar trebui înţeles drept o capacitate înnăscută a tuturor. 

În anul 1975, m-am dus cu nişte prieteni în Isola, o localitate din Franţa. În Alpii Maritimi, 
pentru a deveni profesori de meditaţie. În timp ce mă aflam în acea locaţie, am avut mai multe 

experiențe cu stări superioare de conştiinţă, care ar putea fi numite conştiinţa unității şi 
conştiinţa divină. 

Într-o zi, amintindu-mi ce se întâmplase cu doi ani în urmă în munţii din Carolina de Nord, 
m-am întrebat dacă aceeaşi experienţă extraordinară nu putea fi repetată. Aşa că, fiind în camera 
de hotel, am reluat protocolul pe care îl creasem împreună cu extratereştrii în 1973, în acea navă 
spaţială. 

Apoi am intrat în starea de conştiinţă nemărginită şi am extins raza de observaţie de la 
munte, în jurul Alpilor, în spaţiu şi în sistemul nostru solar. Văzând vastitatea spaţiului, am spus 
acelei nave şi extratereştrilor de la bord: 

- Mă numesc Steven. Nu ştiu dacă vă mai amintiţi de mine, dar ne-am întâlnit în urmă cu 
doi ani şi acum sunt aici, sus, în Alpii Maritimi francezi, în Isola. 

Le-am arătat minunata galaxie în spirală. Calea Lactee, sistemul nostru stelar cu Soarele şi 
planetele, precum şi Pământul. Apoi m-am apropiat de Europa, de Alpii Maritimi ai Franţei. Le- 
am arătat locaţia noastră din complexul hotelier şi am spus: 

- Dacă puteţi veni in vizită, vă rog să o faceţi Aceasta s-a întâmplat pe parcursul unui flux 
neîntrerupt al conştiinţei, care a durat douăzeci de minute. 

Mai târziu, după prânz, nişte prieteni şi cu mine neam hotărât să mergem la plimbare prin 
munţii de lângă hotel Era in jur de ora unu după-amiază. M-am uitat în sus la cerul alpin limpede 
precum cristalul şi am văzut o navă minunată, de formă tetraedrică, imensă, ce strălucea în soare. 
Era clară, complet materializată şi se apropia de noi, silențios. 

O bună prietenă din grupul nostru, care ştia de experienţele mele cu vehicule extraterestre, 
a exclamat Doamne, Steven, i-ai chemat aici? A încremenit de uimire 

- O, nu-mi vine să cred. 

lar eu am răspuns: 

- Da, eu i-am chemat. Am pus în practică acel protocol de care ţi-am spus şi ţie. 

M-a întrebat: 

- Dar bine, de ce nu m-ai prevenit? 

În momentul în care a fost manifestată teama de unii dintre membrii grupului, nava 
extraterestră nu s-a mai apropiat de noi, a plutit pe loc şi apoi a dat înapoi, în tăcere. După care 
acea navă s-a dematerializat complet, a dispărut din spaţiul şi timpul nostru. M-am întors spre ea 
şi am zâmbit: 

- Ei bine. se pare că protocolul chiar funcționează. 

lar ea a spus: 

- Data viitoare anunţă-mă. Anunţă-mă înainte să faci asta. 

Eu râdeam în hohote, dar am asigurat-o că aşa voi face. 

Aceasta mi-a arătat că, in realitate, putem contacta extratereştrii, iar experienţa respectivă 
poate fi trăită şi de alţii. A fost prima dată, de la vârsta de 9 ani. când am văzut una din aceste 
nave împreună cu alte persoane în acel caz a fost vorba despre un adevărat protocol CE-5. 

O ființă umană invitând o navă cosmică extraterestră care soseşte şi este văzută şi de alţii în 
mod evident protocolul funcționa. Am început să cred că poate oamenii ar trebui să afle acest 
lucru la un moment dat pentru că toată lumea trebuie să ştie că acest lucru este posibil. 

Dar, odată cu trecerea timpului am început să-mi pun din nou întrebări. Când ceva atât de 
extraordinar se întâmplă, îndoiala întotdeauna se furişează în minte. 

După o vreme, locuiam din nou în munţii din Carolina de Nord, lângă Blowing Rock cu un 
prieten care participase la cursul de pregătire. Deveniserăm împreună profesori de meditaţie. 

Într-o zi, pe la sfârşitul toamnei anului 1977, m-am decis să testez din nou protocolul. În 
acea noapte am stat pe pat şi am meditat îndelung. Am ajuns în starea de conştiinţă expansionată, 
am simţit cum aceasta cuprinde treptat întregul spaţiu, am văzut cum plinătatea şi infinitatea 
spaţiului se umplu cu lumina conştiinţei şi în acea lumină am văzut aceste fiinţe extraterestre şi 
am spus, din nou: 

- Mă numesc Steven. 

Dar, gândindu-mă că trecuse atâta timp încât poate nu-şi mai aminteau de mine, am spus: 

- Ei bine, mă numesc Steven Greer şi m-am născut în Charlotte, Carolina de Nord, pe 28 
iunie 1955. Le-am prezentat apoi rezumatul complet al biografiei mele. Le-am arătat micul orăşel 
Charlotte şi cum să ajungă la locaţia în care mă aflam. Din spaţiu, se puteau duce în Charlotte şi 
apoi în sus, spre munţii Carolinei de Nord, la aproximativ o sută şaizeci de kilometri distanţă. 
După ce am aplicat această tehnică într-un şuvoi de conştiinţă, am adormit. 

Brusc, m-am trezit la o oră matinală, | şi 4 minute. Am văzut o navă minunată, de culoare 
alb-albastră, afară, în faţa ferestrei şi la aproximativ 30 de metri deasupra casei. Am simţit atunci 
conştiinţa ocupantului navei, care se proiecta exact în încăperea în care mă aflam eu. Era aproape 
palpabilă. 

Mă aflam in mijlocul ținutului nimănui, complet înconjurat de munţi, de pajişti şi tăcere. 
Vedeam uluit acea navă extraterestră, care plutea în tăcere exact în fața ferestrei mele. Brusc, 
colegul meu, care era la el in dormitor, s-a trezit; a sărit, a venit în fugă în camera mea şi a 
Întrebat: 

- Vezi asta? 

Am spus, cu un ton uşor vinovat: 

- Da. 

lar el a zis: 

- lisuse, e o navă spațială exact în faţa ferestrei noastre! 

- Da, ştiu. Eu am invitat-o. 

A devenit foarte nervos şi a spus: 

- La naiba, să nu mai faci niciodată asta fără să mă anunţi! M-ai speriat foarte tare! 

Simţea şi el că exista acolo o fiinţă inteligentă, dematerializată, dar ca o proiecţie a 
conştiinţei din navă în cameră. 

Ne-am dus în sufragerie şi nava ne-a urmat în acea parte a casei, la marea fereastră cu 
vedere spre Muntele Grandfather. Cred că deja simţiseră teama prietenului meu şi de aceea nava 
a început să se îndepărteze, a părăsit valea şi, cu un şuier, s-a ridicat în spaţiu, peste Muntele 
Grandfather. 

Chiar în ziua următoare, am auzit la radio şi la ştiri anunţuri că două nave spaţiale fuseseră 
depistate de radar la aeroportul Douglas din Charlotte, Carolina de Nord. Au fost urmărite de un 
elicopter al poliției, numit Snoopy. Am fost uimit să aflu că zona oraşului unde avuseseră loc în 

special observaţiile de nave extraterestre, era cea în care mă născusem şi crescusem - locul pe 
care li-l arătasem în traseul meu prin conştiinţa. 

Una dintre nave se pare că se apropiase toarte mult de elicopterul poliţiei şi de avionul 
companiei Eastem Airlines. Totul fusese înregistrat de turnul de control al traficului aerian şi 
confirma protocolul CE-5. 

Mulţi ani mai târziu, un bărbat care obținuse înregistrarea audio a acelui eveniment de la 
Administrația Aviatică Americană (Federal Aviation Admmistration - FAA) mi-a dat şi mie 
caseta. (O avem în arhivele CSETI.) Transcrierea înregistrării prezintă cum una din nave pur şi 
simplu dispare, iar cealaltă este văzută şi urmărită cum se îndreaptă spre nord-vest, adică spre 
munţii unde mă aflam eu. Apoi a apărut la fereastra mea. 

Prin urmare, acesta a fost un caz CE-5 timpuriu, foarte interesant, care nu numai că a avut 
un alt martor - colegul meu de locuinţă uimit -, dar a şi fost depistat pe radar, observat de piloții 
aeronavelor comerciale şi urmărit de un elicopter de poliție. 

Sincer vorbind, am fost uimit şi puţin speriat de precizia evenimentului. Mi-am spus: “Uau! 
Chiar e serios! Nu ar trebui să mai fac asta până nu stabilesc un program formal pentru contacte.” 
Şi chiar nu am mai repetat protocolul din 1977 până în 1990 - când am format Centrul pentru 
Studiul Inteligenţei Extraterestre sau CSETI. 

Ieşirea la lumină 


Aceste experienţe din tinerețe m-au ajutat să înţeleg ceva important despre natura 
civilizațiilor extraterestre avansate: au ales să fie prietenoase, ca o manifestare naturală a 
evoluţiei lor. Cu alte cuvinte, nivelul ridicat de conştiinţă pe care l-au atins este incompatibil cu 
diviziunea sau conflictul. Altfel, cu tehnologia incredibilă de care dispun, s-ar fi autodistrus de 
mult. 

Fără realizarea unicităţii, diferenţele sunt percepute ca o cauză de alarmă, de teamă, 
ostilitate şi violenţă. Istoria experienţei umane de peste un mileniu stă drept mărturie. 

E suficient să privim doar la starea umanităţii de astăzi. La nivel global, ostilitatea şi 
neîncrederea în rândul religiilor, grupurilor etnice şi naţiunilor divergente generează război şi o 
mare suferință. Conştiinţa diferenţei şi a separării trebuie să fie respinsă, altfel pacea nu este 
posibilă. 

Umanitatea se află acum la o răscruce: fie vom continua să distrugem Pământul şi locuitorii 
săi prin ignoranță, război şi conflict, fie vom atinge o stare de iluminare spirituală şi maturitate 
socială prin care ne vom recunoaşte unicitatea inerentă. În caz contrar, tehnologiile avansate vor 
rămâne în mâinile oamenilor care sunt scufundaţi in ignoranță, superstiție şi conflict. 

Dar aceste condiţii nu pot coexista cu starea de indivizibilitate care reprezintă adevăratul 
izvor al compasiunii. După cum a spus Buddha, nu poţi fi violent cu cineva odată ce ai realizat 
existenţa unicităţii. 

Există multe persoane care ar putea trece prin ceea ce am descris eu, legat de contactele 
mele cu extratereştrii şi care ar putea reacționa cuprinse de groază, chiar în cazul aceloraşi 
stimuli: o navă la fereastră sau observarea unei nave extraterestre pe munte, fu ceea ce mă 
priveşte, experienţa pe care am avut-o la limita dintre viaţă şi moarte mi-a permis să abordez 
aceste lucruri fără teamă. Nu există moarte; atunci, de ce să-ţi fie teamă? 

Este esenţial să înțelegem faptul că există o campanie furibundă şi sofisticată referitoare la 
întrebarea despre existenţa extratereştrilor: cel puţin 90% din informaţiile şi imaginile prezentate 
publicului sunt selectate pentru a trezi teamă, urmată de ura față de tot ceea ce este străin. 
Filmele, show-urile de televiziune şi cărţile legate de subiect dovedesc următorul lucru: dacă ar fi 
să credem în aceste prostii, ne-am putea imagina că în America o persoană din două este răpită 
din locuinţă la miezul nopţii şi apoi torturată. Pur şi simplu nu este adevărat. Dar teama şi groaza 
se vând şi anumite persoane beneficiază de pe urma unei populaţii terifiate şi dezinformate. 

Ştim că există operațiuni paramilitare clandestine, controlate de o grupare subterană care 
înscenează evenimente de tip OZN/VET simulate. Aceasta nu este o speculație: am intervievat 
personal mulți membri ai armatei, care au colaborat independent cu anumite departamente de stat 
şi au făcut parte din echipe care au răpit în mod deliberat oameni pentru a crea iluzia contactelor 
reale cu extratereştrii. 

În “industria OZN-urilor” există o subcultură a răpirilor de mai multe milioane de dolari, 
sponsorizată de interese puternice, care includ chiar anumite familii regale europene, împreuna 
cu magnați industriali din Statele Unite. Poveştile făcute publice sunt in mod deliberat selectate. 

Unii cercetători pot să apară la uşa celor răpiți pentru a-i chestiona şi a face mai apoi publice 
declaraţiile lor. Totuşi, ei vor să selecteze numai relatările înfricoşătoare - cele ale oamenilor care 
au avut contacte simulate cu extratereştrii. Acestea le-au fost impuse printr-un efort militar care 
încearcă să creeze o anumită propagandă psihologică la nivelul maselor de oameni. Această 
propagandă va susține cheltuielile viitoare pentru „Războiul Stelelor”, prin plantarea 
“seminţelor” vrajbei şi separării între fiinţele umane şi cele extraterestre. 

E o parte a unui plan bine gândit, acela de a opune un grup (ființele umane) celuilalt 
(fiinţele extraterestre). În acest scop trebuie să fie însă demonstrată o ameninţare majoră, iar 
presupusul inamic trebuie “demonizat” în fața opiniei publice. Prin urmare, majoritatea 
informaţiilor publice legate de OZN- uri/extratereştri sunt create de serviciile de contra- 
informaţii, PSY OPS*, şi agenţi de dezinformare cu un scop anume, intenţionat. 

Primul pas constă pur şi simplu în a discredita subiectul care face declaraţia, pentru că 
majoritatea poveştilor acestora nu rezistă în fața unei analize atente. Cel de-al doilea, după 
părerea mea, constă în a crea temelia fricii pentru a clădi proiectul Războiul Stelelor. Nimeni 
altcineva decât celebrul om de ştiinţă Werner von Braun a spus unui membru al echipei mustre. 
Carol Rosin, că, de fapt, exact asta se întâmplă: vor fi instalate arme în spaţiu. De aici, nevoia de 
a crea o barieră psihologică prin care oamenii să se teamă de toate lucrurile străine. Apoi, mai 
târziu (când oamenii care se bucură de beneficiile operaţiunilor militare şi industriale actuale, în 
valoare de mai multe miliarde de dolari, vor decide că înşelătoria a durat destul), pot declara că 
lumea trebuie să se alieze pentru “a da un şut în fund extratereştrilor” (citat din filmul Ziua 
Independenţei). 

Nu uitaţi că Războiul Rece şi tot ce se întâmplă astăzi vor păli în mod considerabil prin 
comparaţie cu beneficiile financiare ce pot fi câştigate din inducerea unei idei false, legată de o 
ameninţare din afara spaţiului care trebuie învinsă. În loc să se extragă nenumărați dolari pentru 
operaţiunile militare din Statele Unite şi din Occident, “ameninţarea” imaginară va genera 
suficientă xenofobie pentru a asigura un “cec in alb” sau un flux constant de dolari de la guvern, 
în numele menţinerii siguranţei şi păcii globale. Vă sună cunoscut? 

Această presupunere urmează discuţiilor cu numeroşi membri ai armatei din cadrul 
organizaţiilor care se ocupă de problema respectivă. Mi s-a spus simplu că ea a constituit un scop 
permanent, cel puţin din anul 1950. Aceste operațiuni au utilizat așa-numitele “vehicule 
extraterestre reproduse”, fabricate de un consorțiu de companii, printre care Lockheed Martin 
Northgrup, SAIC, E Systems, EG&G şi Mitre Corporation. Acestea sunt aparate 
antigravitaționale fabricate de om, pe care anumite forţe oculte le folosesc încă de prin 1950, 
precum şi alte sisteme de armament foarte puternice şi “forme de viaţă programate” sau PII 
(Programmed Life Forms). Acestea sunt forme de viaţă biologice, artificiale, produse pentru a 
arăta precum aşa-numiţii „cenuşii", care, de fapt, nu sunt extratereştri. Sunt produşi în câteva 
locaţii, una dintre ele aflată în cadrilaterul din Dulce, New Mexico. 


*PSYOPS - Pfeychulogkal Opcrations: în traducere din limba engleză: Operaţiuni Pshihologice. Acestea sunt 
tehnici utilizate de armată şi forțele de politie pentru a influenţa emoţiile, raţionamentul obiectiv şi comportamentul 
unui grup țintă de oameni (n trad.). 

Acesta este un efort concentrat de a crea o “falsă ameninţare extraterestră”. Dacă apare 
cineva cu o poveste diferită, este trecut pe lista neagră a comunicărilor publice şi, prin urmare, nu 
are cum să transmită povestea sa publicului sau în presă, sub forma unei cărți sau prin orice alt 
canal important. Dar cei care creează mesaje înfricoşătoare - în genul filmului Ziua 
Independentei sau al anumitor cărți despre răpiri efectuate de extratereştri - primesc avansuri 
indicate şi contracte de publicare şi de producţie de film bine remunerate. Cu siguranţă că aceasta 
se face în mod intenţionat. 

Elita puterii doreşte ca aceste poveşti alarmante să fie sădite în conştiinţa populaţiei pentru 
ca adevărul să fie astfel îngropat. Am cunoscut persoane care fondează grupări ale persoanelor 
răpite de extratereştri în Statele Unite şi în Europa. Pe lângă convorbirile personale cu oameni 
din armată care au fost implicaţi în aceste pseudo-răpiri, mi s-a spus personal, chiar de către un 
membru al unei familii regale din Europa aflate la conducere, că el îşi aduce contribuţia la 
finanţarea acestor eforturi. Acea persoană mi-a spus că poveştile înfricoşătoare trebuie să fie 
aduse la cunoştinţa publicului, pentru a face lumea conştientă că aceşti “extratereştri malefici” 
există în realitate şi trebuie combătuţi. 

Ea a ajuns chiar să spună că, de fapt fiecare problemă majoră a planetei, începând de la 
Adam şi Eva, poate fi atribuită maşinaţiunilor acestor extratereştri diabolici. Şi crede cu adevărat 
aceasta! De altfel, persoana respectivă este şi fondatorul principal al Opus Dei, care este o 
grupare de dreapta de la Vatican, având o ramificaţie internă subterană ce operează aceste 
programe. În plus, mi-a mărturisit că motivul său pentru stoparea sprijinului acordat unui autor 
celebru din acest domeniu (pe care nu îl voi nominaliza aici) este că povestirile sale nu erau 
suficient de alarmante. Cu alte cuvinte, descria interacțiunea dintre oameni şi extratereştri într-un 
mod pozitiv, iar sponsorul dorea ca numai cele mai înfricoşătoare relatări să ajungă la public. 

Un lider important al uneia dintre aceste grupări ale persoanelor răpite de extratereştri mi-a 
spus direct că, dacă cineva participă la aceste întâlniri şi experienţele trăite nu corespund 
modelului de răpiri militare (care sunt chinuitoare), este dat afară. Prin urmare, este un proces de 
autoselectare fraudulos. 

Această maşinărie bine pusă la punct promovează “contacte cu extratereştri” false, 
inventate. Victimele sunt apoi dirijate înspre anumiţi cercetători, după care experienţele acestora 
sunt canalizate în contracte pentru filme, documentare şi/sau cărți de un anumit tip. Şi toată 
această poveste este eficientă. Scopul este de a genera o propagandă, cu intenția de a împinge 
masele să reacționeze împotriva acestei aşa-zise ameninţări din spaţiu, perpetuând şi sporind 
înşelătoria care există deja. 

În cadrul guvernului subteran există un centru dur de escatologi: oameni obsedaţi de 
sfârşitul lumii, care ar dori să o vadă dispărând printr-un cataclism eco-extraterestru imens, 
pentru a grăbi astfel întoarcerea lui lisus. Acesta este planul lor: susţin că lumea trebuie să fie în 
cea mai neagră suferință pentru a se produce Cea de a doua sosire a lui lisus. Acele persoane 
speră să obțină circumstanţele potrivite pentru acest scop. Este pură nebunie! Acest grad de 

hiperreligiozitate, fanatism si ocultism, combinat cu o putere enormă şi o mare influenţă, face ca 
rezultatele posibile să fie teribile. 

Cu câţiva ani in urmă, am participat la o întâlnire din New York, cu doamna Boutros-Ghali, 
soţia secretarului general al ONU. şi cu nişte persoane din cadrul grupului “New York 100”. O 
femeie s-a apropiat de mine şi mi-a spus: 

- Trebuie să vă mărturisesc că am citit douăzeci şi şase de cărți despre OZN-uri şi răpiri de 
extratereştri. 

Eu am răspuns: 

- Ei bine, cu tot respectul, aceasta înseamnă că aţi înmagazinat de douăzeci şi şase de ori 
mai multă dezinformare şi prostii decât cineva care a citit doar o singură carte. 

Nu prea cred că m-am făcut plăcut, dar acesta este adevărul. 

Am împărtăşit părerile mele unor membri ai armatei cu funcţii înalte, precum şi unor 
oameni ca doamna Boutros-Ghali şi altora. Prima lor reacţie a fost aceea de a nega, dar sunt la fel 
de îngroziţi că aceasta ar putea fi adevărat. 

Adeseori oamenii întreabă dacă omenirea este pe o cale atipică sau tipică faţă de cea urmată 
de civilizațiile de pe alte planete. Cred că există o gamă întreagă de capacităţi şi experienţe care 
se petrec in cazul unor fiinţe diferite. Înţeleg că există anumite civilizaţii extraterestre care nu s- 
au confruntat niciodată cu conflicte şi războaie. Şi există altele care poate s-au confruntat, au 
trecut prin acestea, au învăţat lecţia şi au evoluat devenind apoi lumi paşnice. 

Cu cât o civilizație se îndepărtează mai mult de spiritualitate, cu atât mai violentă ea 
devine. Prin aceasta, mă refer la spiritualitatea reală, mai mult decât la religiozitate, care nu de 
puţine ori poate îmbrăca aspecte fanatice. Ce e socotit acum drept “religie” este, în cea mai mare 
parte, o invenţie a omului, o alterare a intenţiei sale originare. 

Dacă o civilizaţie este separată de spiritualitatea sa intrinsecă şi, în acelaşi timp, dezvoltă 
mijloace enorme intelectuale şi tehnologice, conflictul apare ca fiind inevitabil. Pământul 
încearcă acum să rezolve această situaţie. Şi nu s-a făcut o treabă prea bună până acum. 

Trebuie să recunoaştem că extratereştrii vor realiza riscurile şi capcanele acestei tranziţii 
tumultoase în care ne aflăm astăzi pe care o compar cu umanitatea ca un organism ce trece de la 
copilărie la maturitate -, iar noi suntem într-o fază de adolescenţă prelungită. Suntem haotici, 
rebeli şi încercăm să ne găsim echilibrul, dar nu ne-am maturizat încă. Şi, din păcate, unii dintre 
noi sunt ca nişte adolescenţi care au găsit nişte grenade de mână şi le scot cuiul. 

Acesta fiind cazul, dacă priviţi umanitatea şi starea actuală a omenirii într-un mod obiectiv 
şi prin ochii unei civilizaţii extraterestre, veţi constata că avem într-adevăr motive de îngrijorare. 
De aceea, acţiunile adoptate de extratereştri. care au blocat unele dintre eforturile noastre şi ne-au 
tăiat aripile atunci când am încercat să instalăm armament în spaţiu, sunt de înţeles. (Ştim că 
aceasta s-a întâmplat din mărturiile a numeroşi martori care au participat la proiectul 
Desecretizarea). 

Aceste acţiuni ar putea fi considerate un act de ostilitate... Însă eu le socotesc mai curând ca 
un act superior de compasiune. Ştiu că am putea fi o ameninţare nu doar pentru noi înşine, ci şi 
pentru alte lumi. Din păcate, tehnologia a depăşit evoluţia noastră spirituala şi iată, 
transformându-ne, sincer vorbind, într-un popor periculos. 

Vremea în care trăim este foarte prolifică, dar şi foarte scurtă. Nu am schimbat direcţia 
suficient pentru a evita nişte consecinţe dezastruoase, care constituie un rezultat natural al 
comportamentului nostru retrograd. Dacă se combină tehnologii extraordinare cu înclinația de a 
distruge orice nu înţelegem sau nu controlăm, rezultă o situaţie foarte periculoasă. 

Prin urmare, aceste civilizaţii extraterestre monitorizează Pământul îndeaproape. Nu am 
nicio îndoială că, tocmai de aceea, numeroşi martori militari au relatat despre aceste vehicule 
extraterestre care monitorizează depozitele de rachete balistice intercontinentale, depozitele de 
armament, fabricile de armament, rachetele spaţiale şi lansările în spaţiu de rachete ICMB. Vor 
să se ştie foarte clar că aceste arme nu trebuie să fie folosite şi că ne este urmărit compor- 
tamentul. Dacă ne-am pierde complet controlul, probabil că ei ar interveni ca să stopeze 
ajungerea într-o situaţie deosebit de gravă. 

Suntem în punctul in care Pământul trebuie să scape de povara pe care noi, oamenii, i-am 
impus-o. dacă nu o îndepărtăm singuri. Mai avem câteva generaţii pentru a face lucrurile aşa cum 
trebuie m-ar mira dacă am putea continua mai mult de cincizeci de ani pe calea pe care ne aflăm 
astăzi. 

În 1991 am fost abordat de mai multe persoane care au condus proiectele supersecrete 
legate de OZN-uri şi de sistemele energetice avansate. Citiseră una dintre lucrările mele mai 
timpurii, despre conceptul indivizibilităţii, despre civilizaţia noastră şi despre experienţa 
conştiinţei cosmice şi a fiinţelor cosmice. Au subliniat importanţa împărtăşirii acestor informaţii 
în grupul lor. Acele persoane m-au sunat de la CIA, de la Lockheed de la McDonnell Douglas şi 
de la alte agenţii similare. Tot ce am scris a avut drept ţintă inițială acest grup. 

Masele de oameni vor doar să-şi ducă viaţa în pace. Nu le interesează să se războiască între 
ele. Există doar o minoritate de oameni violenţi, care simte nevoia de a-i controla pe alţii în mod 
psihotic. Flăcările urii şi conflictului care se tot aprind au fost stimulate în mod deliberat, pentru 
că aduc beneficii enorme acestui grup violent. 

Masele de oameni au mare nevoie să cunoască aceste informaţii. Mai mult decât atât, au 
dreptul de a le cunoaşte şi responsabilitatea de a acţiona, pentru că pot împiedica cele mai grave 
abuzuri ale unei grupări subterane ca aceasta, dacă îşi vor exercita voinţa. Dar obsesia şi 
ferocitatea unora dintre elementele din cadrul acestei grupări periculoase sunt atât de mari încât 
trebuie să fie elucidată perspectiva spirituală. 

De obicei, atunci când începeam să scriu ceva pe această temă, scriam avându-i în minte ca 
principali cititori pe cei responsabili care trebuiau să cunoască aceste informaţii. Majoritatea 
oamenilor de pe planetă ar dori să trăiască împreună în pace, să se bucure de diversitatea 
culturilor acestora, să aibă la dispoziție aceste tehnologii şi să evolueze, să meargă mai departe, 
să-şi vadă mari copiii şi să-i trimită la colegiu pentru a avea o viaţă fericită. 

Nu trebuie să ne imaginăm că 99% din populaţia lumii este dispusă să se arunce în Cascada 
Niagara fără butoi. Există doar un număr relativ redus de oameni care au o perspectivă 
retrogradă. Se uită în oglinda retrovizoare şi confundă ce văd în urmă cu viitorul. Prin urmare, 
sarcina noastră este să-i facem să privească înainte. 

E. important faptul că noi socotim aceste persoane cu mari interese în domeniul industrial, 
militar şi religios ca fiind educabile. 

Oamenii care conduc aceste proiecte secrete sunt fiinţe conştiente care sunt educabile şi pot 
învăţa, se pot dezvolta, pot recepta aceste informaţii şi-şi pot modifica paradigma gândirii înainte 
de a fi prea târziu. În meditaţiile şi rugăciunile noastre ar trebui mai degrabă să cerem 
transformarea şi iluminarea minţii acestor oameni decât să manifestăm duşmănie şi tensiune la 
adresa lor. 

O căsnicie legată în ceruri 


În ianuarie 1978 m-am stabilit în Israel, deşi iniţial am fost acolo doar într-o vizită turistică 
pentru aproximativ zece zile. Am sfârşit prin a rămâne în această ţară timp de trei ani, lucrând la 
sediul general al religiei Bahai, de pe Muntele Carmel din Haifa. A fost o experienţă minunată şi 
interesantă, deoarece mă aflam în nişte locuri foarte sacre. În toate călătoriile mele prin regiune 
puteam simţi prezenţa maeştrilor spirituali care au venit în această mică zonă şi, în acelaşi timp, 
simţeam că fiecare piatră este impregnată cu sângele conflictului. 

Este o foarte stranie poziţie a extremelor, legat de manifestarea acestor fiinţe spirituale 
extraordinare, precum lisus, Moise, Avram, Mohammed, Baha'ullah sau Bab. În acelaşi timp, 
există această incredibilă duşmănie şi un fanatism distrugător. Până la urmă, să ţinem seama că 
profeţii apar întotdeauna în momentele cele mai sumbre şi în locurile cele mai întunecate. 

Timp de mulţi ani, am putut merge la culcare seara văzând ceva care urma să se întâmple în 
ziua, luna următoare sau la un moment dat in viitor. Aceasta a început să se întâmple din ce în ce 
mai intens, cu cât trăiam mai multe stări superioare de conştiinţă. În iama anului 1978 locuiam 
impun apartament de pe Muntele Carmei, cu vedere la Mediterană. Într-o noapte, am avut un vis: 
mă aflam brusc într-un spaţiu care era definit, dar nu avea pereţi şi era foarte luminos. Aproape 
de locul în care stăteam eu, se aflau rămăşiţele unui nobil care fusese liderul credinţei Baha", pe 
nume Abdu'lBaha. Era cunoscut drept un personaj foarte blând, înţelept, iubitor, care era 
iluminat. Mi-a apărut în acest vis şi m-a prezentat unei femei, după care a spus: 

- Noi dorim ca tu să te însori cu această femeie. 

Mi-a dat mai multe detalii despre ea şi apoi a continuat: 

- Ea va veni de departe aici, în vizită, după care va pleca, dar vă veţi căsători în Israel. Este 
mai în vârstă decât tine, dar aceasta nu va fi o problemă. 

Apoi am făcut cunoştinţă în vis cu acea femeie şi am văzut exact cine era şi cum era 
îmbrăcată. 

Aceasta s-a întâmplat timp de patru sau cinci nopţi la rând. Însă eu nu aveam decât 
douăzeci şi doi de ani şi nici prin gând nu-mi trecea să mă însor. Totuşi, dacă nu accepţi o 
îndrumare spirituală autentică, aceasta nu te ajută la nimic. Aşa că am spus: 

- Ei bine, cred că ar trebui să o caut pe acea persoană. 

O lună sau două mai târziu eram in grădinile unde a fost îngropat Abdul-Baha, pe Muntele 
Carmei la altarul lui. La un moment dat, pe poartă a intrat Emily Am fost încântat să văd că ea 
era persoana din visul meu. Dar nu te duci la o necunoscută să ii spui “Bună! Te-am visat şi noi 
ar trebui să ne căsătorim!” Ne-am întâlnit şi am stat de vorbă timp de probabil o oră şi jumătate; 
era de parcă ne-am fi cunoscut dintotdeauna. Dar tot nu am amintit de visul meu. 

Se afla acolo la o convenţie şi, chiar în ultima zi a şederii ei, am revăzut-o pentru scurt 
timp. Urma să se închidă porţile acelor grădini minunate şi ale altarului iar Emily dorea să 
meargă acolo să se roage. l-am spus: 

- Ar trebui să te grăbeşti, pentru că în curând se va închide. Apoi ea a intrat şi atunci am 
văzut-o ultima dată cu ocazia acelei călătorii a sa. 

Mai târziu m-am dus la altar, m-am rugat şi i-am spus lui Dumnezeu: 

- Dacă într-adevăr ea este persoana cu care doreşti să mă însor, va trebui să mă abordeze ea, 
fără ca eu să îi spun ceva despre vis sau să încerc să o mai contactez. 

Emily urma să se întâlnească în Londra cu mama ei, cu ocazia vacanței. Când a ajuns 
acolo, a simţit nevoia ciudată de a-mi scrie, dar nici măcar nu ştia care era numele meu de 
familie. Ştia doar că mă cheamă Steven. Cineva care o însoțea în călătorie îmi cunoştea din 
întâmplare numele de familie, aşa că ea a putut să-mi trimită scrisoarea prin centrul religiei 
Baha'i din Israel. 

Emily mi-a trimis o scrisoare în care spunea cât de multă plăcere i-a făcut să mă cunoască. 
Asta aşteptam eu. I-am scris o primă scrisoare amicală. În a doua scrisoare, i-am relatat toată 
povestea despre cum făcusem cunoştinţă şi ce spusese Abdul-Baha în vis. Mi-a scris drept 
răspuns: “Dacă aceasta este voinţa divină, aşa vom face.” 

Am corespondat timp de un an întreg. În iunie 1979, Emily şi-a strâns toate lucrurile. Ne- 
am întâlnit la aeroportul din Seattle şi ne-am dus in Alaska pentru un sejur de zece zile, apoi ne- 
am hotărât că ne vom căsători. În august 1979 ne-am căsătorit pe Muntele Carmel din Israel. 
Anul acesta (2007) sărbătorim douăzeci şi şapte de ani de când suntem căsătoriţi. Prin urmare, 
unele căsătorii chiar sunt legate în Ceruri! 

Le relatez oamenilor aceasta pentru că mulţi primesc îndrumări şi nu le urmează, deoarece 
nu par logice. Dar, dacă sunt corecte, nu trebuie să pară logice tot timpul. Am avut momente 
splendide, o căsnicie minunaţi şi patru copii superbi. Am făcut toate lucrurile despre care veţi citi 
şi o iubesc acum mai mult ca niciodată! 

Emily a ales un sari de mătase minunat cu fir de aur pentru a-l purta la nunta noastră. Nu 
ştia că acesta era întocmai ce văzusem când am cunoscut-o în starea de vis lucid, indus de Abdul- 
Baha. Când am văzut-o, am spus: 

- Exact acesta este! 

Prima noastră fiică s-a născut pe Muntele Carmel din Israel şi am adus-o acasă cu ocazia 
aniversării primului an de căsnicie, aşa că am botezat-o Carmel. 

După ce s-a născut primul nostru copil, ne-am întors în Statele Unite, iar eu am intrat la 
medicină. Am ales medicina de urgenţă pentru că o socoteam nu doar dificilă, ci şi excelentă 
pentru a putea aplica ştiinţa şi tehnologia medicinei moderne în forma sa absolută. În acea 
perioadă, am fost implicat în conducerea unor programe legate de meditaţie şi medicină holistică. 
Am format Institutul Shambhala şi am oferit programe cu privire la medicina holistică şi la 
tratamentul holistic. 

Timp de mulţi ani, am crescut cei patru copii ai noştri împreună cu Emily, am fost şef al 
secției de urgenţă, am lucrat la un departament de urgenţă şi am fost fondator al CSETI şi al 
proiectului Dezvăluirea. Chiar am avut o viaţă plină! 

Iertare şi credinţă 


Una dintre marile lecţii pe care le-am învăţat în adolescenţă a fost iertarea. Cred că este 
foarte important să observăm că, dacă oamenii privesc la situaţia în care se află lumea la scară 
macro, se ajunge de fapt la o chestiune foarte personală: microcosmosul propriilor noastre vieți 
este reduplicat prin societate, iar noi toţi funcționăm ca un rezonator universal. Am descoperit că 
divinul şi sacrul există, sunt reale şi devin manifeste prin iubire şi iertare. 

Aşadar, primul lucru pe care l-am făcut a fost să-mi iert părinții pentru faptele lor din 
timpul copilăriei noastre. Aşa ceva nu uiţi, dar poţi ierta. Iertarea sinceră eliberează o cantitate 
enormă de pace şi energie internă pentru că atunci ne eliberăm de energia negativă. Actul iertării 
şi actul iubirii sunt cu adevărat una din expresiile cele mai înalte ale cunoaşterii spirituale. 

Ce am descoperit este că iertarea şi iubirea necesită o reală lipsă de egoism, prin care poți 
privi dincolo de tine în timp ce priveam lumea, ca adolescent, mi-am dat seama că cea mai mare 
parte a problemelor se datorează egoismului. Există o frază minunată atribuită lui Abdul-Baha 
care sună în felul următor: “Unde e iubire, nimic nu e prea greu şi e întotdeauna timp.” Chiar 
cred asta. Este o parte a ceea ce avem de învăţat pe această planetă. 

Am fost nevoit să-mi creez propria spiritualitate din mai nimic. A fost un fenomen gen 
tabula rasa. În experienţa mea, la limita dintre viață şi moarte, nu m-am dus la porţile Cerului 
unde să se afle omul acela in vârstă cu barbă, care să arunce fulgere înspre oameni, să mă judece 
şi să mă arunce din cauza păcatelor mele şi a minciunilor în iad. 

După cum am menţionat, una dintre primele dificultăţi pe care le-am învins a fost să îi iert 
pe oamenii cei mai apropiați mie. Oamenii trebuie să înveţe să ierte. De aceea, deşi vorbesc cu 
tărie despre nevoia de a schimba calea pe care ne aflăm, nu vreau să fac acest lucru într-un mod 
răzbunător, adică făcându-i să plătească pe cei care ne-au adus la acest dezastru. Ei ar trebui 
educați şi, dacă e necesar, ar trebui să li se restrângă puterea. 

Dar chiar şi aceste acțiuni sunt făcute din iubire şi din gândul la ceea ce trebuie să se 
petreacă. De aceea e necesar să învăţăm să iertăm, iar eu continui să practic aceasta şi acum. 
Faptul că mă aflu aici, pe această planetă, pentru mine nu înseamnă să pretind că sunt perfect. 
Există o frază atribuită unui scriitor german: “Cei care pretind a fi îngeri sunt predestinaţi să se 
poarte ca nişte fiare.” 

Cei mai înfricoşători membri ai unor culte sunt cei care se plasează pe un piedestal. E de 
preferat să fii cine eşti cu adevărat şi uman. În timp ce începi să aduci în această lume cele 
spirituale şi divine Din fericire, poţi tace aceasta şi fără să fii perfect. 

Marii profeţi sau Manifestările lui Dumnezeu sunt foarte rari şi reprezintă, de fapt, o rasă 
diferită. Se află într-un punct care depăşeşte chiar şi capacitatea unei fiinţe umane care a atins 
iluminarea spirituală. Cu alte cuvinte, poţi evolua până la nivelul maxim de capacitate umană şi, 
totuşi, să nu atingi niciodată acest punct. Este o altă graniţă, un alt nivel. De aceea spun că este 
unul dintre cele mai grave lucruri ca cineva să susţină că este altceva decât în realitate. Ce putem 
face, în cel mai bun caz, este să reflectăm lumina Divinului. 

Cu toţii suntem relativ imperfecți şi ne aflăm aici pentru a manifesta anumite grade de 
perfecțiune şi, în afară de aceasta, nu ar trebui să susţinem nimic altceva. Cei care susțin mai 
mult de atât sunt escroci. Nu-mi pasă cine sunt aceia. Numai fiind cine suntem şi ştiind unde ne 
aflăm, putem evolua. 

Sudul este minunat, iubesc fiecare fărâmă din el şi mi se potriveşte perfect! Când eram un 
copil care creştea la sfârşitul anilor '50 şi începutul anilor '60, puteam încă vorbi despre vechiul 
sud. Existau nişte minunate negrese pe care le cunoşteam şi care veneau la mine şi-mi spuneau: 

- O, eşti un suflet vechi şi bun! 

Se uitau la mine şi spuneau lucruri despre viitorul meu. Erau foarte simple, modeste, sarea 
pământului, nişte fiinţe minunate. 

Cunoşti persoane ca acestea peste tot în lume. Pe multe dintre ele nu le vei întâlni în 
temple, catedrale sau ashramuri, ci in alte locuri. În copilărie, unele dintre aceste fiinţe înțelepte 
şi profunde îmi confirmau anumite lucruri. Aceasta mi s-a întâmplat de la vârsta de patru sau 
cinci ani. Nu eram atras de ritualurile şi formalismul spiritualității, ci mai degrabă de acea 
spiritualitate reală pe care o găseşti în devoţiunea sinceră, onestă, directă, clară, simplă. Pentru că 
am rămas acolo, aceasta mi-a permis să-mi deschid inima şi să fac lucruri precum acte de iertare 
şi de iubire, care depăşeau ceea ce mi-ar fi permis educația mea. 

Mesajul este următorul: puteţi depăşi propriile limitări, dacă vă doriţi cu adevărat să 
ajungeţi acolo. Trebuie să vă exersaţi liberul arbitru pentru a vă crea propria realitate. Privind 
înapoi aceasta a fost lecţia majoră a primilor douăzeci de ani ai vieţii melc. Experiențele pe care 
le-am avut au fost într-o anumită privinţă minunate şi am fost binecuvântat să le am, chiar dacă 
s-au întâmplat în focul multor greutăţi şi suferinţe. E uşor să vorbesc despre aceasta, dar nu a fost 
uşor să trec prin acele experienţe. Viaţa pe pământ nu este în mod necesar uşoară. Există 
perfecțiuni şi imperfecţiuni şi sarcina noastră este de a manifesta cât mai multe dintre calitățile pe 
care le avem, atributele pozitive şi gradele de perfecţiune pe care le-am dobândit. 

A trebuit să-mi recreez viaţa din punct de vedere fizic. Fusesem atât de bolnăvicios în 
copilărie! A trebuit să-mi reformez corpul, mintea, spiritul, inima. A fost ca un proces şamanic. 
Şi modul în care toate acestea s-au întâmplat nu s-a datorat numai unui exerciţiu de voinţă, ci 
abilității de a-mi transcende propriile limitări. 

Puteţi numi aceasta credinţă, dar nu credinţa pe care majoritatea credincioşilor o văd ca 
fiind reprezentată de anumite religii sau dogme. Pentru mine, credința adevărată este o 
cunoaştere şi o certitudine a lucrurilor nevăzute şi necunoscute încă. Şi totuşi, în inima şi în 
spiritul nostru rezidă siguranţa că ele pot exista. Am descoperit abilitatea de a actualiza şi de a 
face ceva să se manifeste prin credință şi prin viziune şi am văzut petrecându-se lucruri cu 
adevărat miraculoase. 

Îmi amintesc, de exemplu, că eram la colegiu, după ce învăţasem anumite tehnici de 
meditaţie. Şi am început să experimentez puterea rugăciunii. Stăteam la cămin şi acolo erau nişte 
băieţi care se îmbătau tot timpul şi care o luaseră la vale, pe o pantă cu adevărat periculoasă. În 
fiecare an erau câţiva dintre aceşti puşti de colegiu care sfârşeau ucişi, conducând beţi între 
Boone şi Blowing Rock pe un drum foarte periculos, cu sens dublu. 

Într-o după amiază, stăteam în cămin şi meditam, i-am auzit venind pe acei băieţi, beţi şi 
gălăgioşi. Aşa că am intrat într-o stare de conştiinţă divină şi, fără nicio iritare sau negativitate 
din partea mea - nu îi judecam - i-am văzut, în mintea mea, i-am văzut venind pe culoar. Am 
focalizat o lumină divină în jurul acestora şi am cerut iertarea lor. Apoi m-am rugat să înţeleagă 
acţiunile lor negative şi să nu-şi mai facă rău singuri în acest mod. Aproximativ cinci minute mai 
târziu, am auzit o bătaie în uşă. l-am văzut atunci complet treji, cerând iertarea - prin mine, de la 
ceva mai mare. A fost un eveniment transformator pentru ei şi de atunci înainte nu i-am mai 
văzut niciodată beţi. 

În acelaşi an, am descoperit că acest lucru e posibil şi cu animalele, că există această 
conexiune cu ceea ce popoarele orientale numesc deva şi energiile naturii. Stăteam adeseori 
afară, sub copacii dintr-o imensă şi străveche pădure din spatele căminului, şi meditam. 

Într-o zi, în timp ce mă aflam sprijinit de un uriaş brad-de-Canada şi meditam, am simţit că 
sunt privit. Mi-am deschis încet ochii şi, spre încântarea mea, am văzut un semicerc de animale 
în jurul meu. Erau două păsări, două veveriţe şi un raton, aşezate în semicerc. Ştiu că această 
scenă pare inspirată din Siddharta, dar chiar aşa s-a întâmplat. Aceste animale se uitau paşnic la 
mine şi păreau să fie într-o stare de calm şi de bucurie profundă. 

Unitatea inefabilă 


Avem în noi un minunat spirit divin, dar trebuie să-l cunoaştem şi să-l afirmăm în vieţile 
noastre ca astfel de lucruri să devină pe deplin posibile. După mine, în aceasta constă credinţa: te 
porţi ca şi cum aşa ar fi şi aşa este. Şi când te porţi ca şi cum aşa e, aşa va fi. În final este un 
exerciţiu de abandon, de renunțare la sine în faţa marelui Spirit. 

În tradiţia sufită există o poveste a unui maestru care încearcă să înveţe un discipol să 
leviteze deasupra apei. Acesta se află la marginea lacului, gândind: “Păi cu sunt mai greu decât 
apa; o să mă scufund şi o să mă înec.” Maestrul se întoarse către el şi-i spuse: 

- Abandonează-te complet şi apoi mergi pe apă. 

Aceasta este graţia - o numesc graţie operativă — pe care trebuie să o găsim pentru a 
dobândi astfel de puteri. Trebuie să o practicăm şi să o lăsăm să se desfăşoare. 

Trebuie să ştim în inima noastră că totul este posibil nu doar să credem superficial, în 
sensul obişnuit al credinţei. Trebuie să spunem: 

- Aşa va fi. 

ŞI apoi facem acel lucru. Dar el se va înfăptui nu prin intermediul ego-ului, ci prin cel al 
minţii superioare care se află în noi. 

Realizarea acestui fapt este în telul ei un paradox. Pe de o parte, individualitatea noastră 
este un vehicul prin care nemărginirea se poate manifesta şi exprima. 

După ce înţelegem aceasta, înţelegem, de asemenea, conceptul de vehicul adecvat pentru 
spirit. Aşadar, pe de o parte trebuie să existe individualitate pentru a se putea determina această 
acţiune. Pe de altă parte, însă, trebuie să fim suficient de detaşaţi de această individualitate pentru 
a lăsa Fiinţa divină superioară să-şi manifeste lumina pură şi pentru a face ca aceste lucruri să se 
întâmple. Şi ele chiar se vor săvârşi. 

Am supravieţuit în adolescenţă descoperind acest adevăr simplu, practic de unul singur, cu 
puţin ajutor de pe tărâmurile nevăzute. Dar, dacă nu l-aş fi descoperit, sunt sigur că aş fi fost 
mort înainte de a împlini douăzeci de ani. Majoritatea persoanelor care ar trece prin situaţia mea 
din adolescenţă ar fi sfârşit prin a fi dependente de droguri sau poate ar fi devenit nişte criminali. 
Atribui această transformare îndrumării, protecţiei şi inspirației Marelui Spirit, Fiinţei Divine. 
Când mi-am deschis inima în faţa Lui, totul a venit către mine, totul a fost acolo pentru mine. Şi 
este mereu acolo pentru fiecare din noi. 

Adeseori le spun oamenilor: 

- Imediat ce sunteţi pregătiţi să vă deschideţi inima în faţa Lui, El e acolo. Nu contează 
dacă lucraţi ca medic la urgenţă, încercând să salvaţi o viaţă, ori ca pilot de avion sau ca tâmplar. 
Mintea divină nemărginită este mereu la dispoziţia noastră. Trebuie ca noi să ştim aceasta, să fim 
deschişi față de ea şi să o lăsam să acţioneze. Aşadar, trebuie să vă daţi la o parte şi să o lăsați să 
acţioneze. 

Când trăiam în Israel, tatăl meu, care era un fumător înrăit şt un alcoolic se îmbolnăvi 
foarte grav. Acum îmi dau seama că el suferea şi de un sindrom acut de stres posttraumatic din 
timpul celui de-al Doilea Război Mondial, de la luptele corp la corp cu japonezii din insulele 

Pacificului. Într-o zi, am auzit în familie că avea o tumoare neoperabilă, de dimensiunea unei 
mingi de golf, în plămânul drept. Pe atunci - aceasta se întâmpla în 1978 - nu se credea că 
tratamentul chimioterapeutic disponibil putea funcţiona. Însă au încercat totuşi. Ulterior, am fost 
chemat înapoi în America pentru a mă ocupa de aranjamentele de înmormântare; doctorii 
spuneau că mai are in jur de şase săptămâni de trăit. Când l-am văzut pe tata, l-am întrebat: 

- Vrei să mori de boala asta? 

EI a răspuns: 

- Nu, nu sunt pregătit. 

Aşa că l-am învăţat meditaţia şi rugăciunea. Trebuie să înţelegeţi că el era un ateu convins, 
un om înrăit de vicisitudinile vieţii, aparţinând generaţiei din 1916. Dar, totuşi, a spus: 

- Am să fac ceea ce mi-ai spus. 

l-am dat nişte cărți şi apoi l-am învăţat chiar eu meditaţia, vizualizarea şi cum să se vindece 
cu mintea, din interior. 

Mai întâi trebuie să-ţi centrezi mintea şi apoi să intri într-o stare profundă şi liniştită de 
conştiinţă, care depăşeşte ego-ul, ajungând la adevărata forţă şi putere, care este divinitatea. 
Ajungând aici. începi procesul de vizualizare. Aşadar, aduci atunci ceea ce eu numesc factorul 
divin sau factorul spiritului divin. L-am învăţat deci, pe tatăl meu să facă aceasta. Am spus: 

- Fă doar asta. E vorba de salvarea vieţii tale. Chiar dacă tu crezi sau nu aceasta, poartă-te 
ca şi cum ai crede. 

ŞI aşa a făcut. Apoi m-am întors în Israel la minunatul altar Baha'i de pe Muntele Carmel. 
În fiecare zi, la prânz, mă duceam acolo realizam aceeaşi vizualizare pe care i-o explicasem 
tatălui meu. Apoi mă rugam pentru vindecarea lui. 

Câteva săptămâni mai târziu a mers din nou la doctor. (Chiar dacă alesesem locul pentru 
mormânt, ştiam totuşi că va fi bine.) Doctorul i-a făcut încă o dată radiografia şi a descoperit 
stupefiat că tumoarea uriaşă dispăruse. 

A fost una dintre acele vindecări miraculoase, spontane. Dar noi ştiam exact ce se 
întâmplase de fapt. 

Tata a mai trăit câțiva ani şi apoi a murit de infarct şi emfizem la plămâni cauzat de 
obiceiul fumatului, înainte ca el să moară, în minte mi-a venit o amintire stând cu el în curtea din 
spate a casei noastre din Charlotte, când eram copil; aveam probabil vreo doisprezece ani. El 
spunea; 

- Ştii, nu vreau să mai trăiesc mult, doar suficient de mult ca voi, copiii, să creşteţi şi să vă 
duceți la casele voastre. (Era destul de beat când a spus asta.) 

Când a avut cancerul la plămâni, sora mea încă mai stătea cu el. Şi în anul următor după ce 
ea s-a mutat, tata a murit. l-am spus surorii mele: 

- Ştii, noi chiar ne creăm propria realitate. EI a fost o dovadă a acestui fapt. Cancerul care 
ar fi trebuit să-l ucidă nu a făcut-o, dar el a renunţat complet la viaţă şi a murit imediat ce toţi 
copiii au crescut şi s-au mutat la casele lor. A făcut exact ce a spus că avea să facă, deşi sunt 
sigur că nu-şi amintea în mod conştient ce spusese atunci. 

Prin urmare, suntem mult mai puternici decât credem că suntem, indiferent cine suntem. Şi 
chiar ne creăm viaţa pe care o avem. 

În aceeaşi perioadă, am aflat că puteam ajunge într-o stare de transă aparte, în care si 
vizitez persoanele aliate la distanţă Mulţi oameni spun: “O, asta înseamnă că efectuezi călătorii 
astrale!”Făceam călătorii astrale ca adolescent, dar ceea ce dobândisem acum era ceva diferit. 

Am realizat că nu trebuie să separi corpul astral de cel fizic ci doar să-ţi dai seama că 
întreaga creaţie există “comprimată” în fiecare individ. Suntem cu adevărat o hologramă cuantică 
a întregii creaţii. Când se spune: “Te consideri o formă inferioară de viaţă când în tine e cuprins 
universul?”, se ridică o întrebare retorică ce explică un adevăr profund: totul este comprimat 
înăuntrul minţii conştiente din noi. 

Un mod relativ primitiv de a vizita alte persoane fără să fi văzut este acela al proiecției 
astrale, prin care corpul fizic şi cel astral se separă. Dar o variantă superioară, mai simplă şi mai 
sigură este aceea de a realiza că totul se află cuprins în noi. 

Intrând într-o stare înaltă de conştiinţă, care este starea de transcendere a minţii obişnuite, 
orice punct din spaţiu şi timp poate fi accesat. Când trăiţi acest lucru, folosindu-vă in mod subtil 
voinţa, vă puteţi deschide inima şi puteţi vedea persoana iubită care se află în alt loc. Eu fac 
aceasta cu persoanele iubite. 

Chiar înainte de a mă duce în Israel mi s-a arătat aceasta. Aveam o mătuşă bătrână care era 
foarte bolnavă, avea cancer la plămâni şi se afla pe moarte. Ea era una dintre puţinii membri ai 
familiei noastre căreia chiar îi păsase de noi, aşa că m-am simţit întotdeauna foarte apropiat de 
ea. Îmi amintesc că mătuşa Irene era foarte blândă şi dulce tot timpul. 

În ziua în care a murit, m-am trezit în dormitor şi ea era acolo. Şi am văzut-o cu o femeie 
de vreo patruzeci de ani în loc de cei şaptezeci şi ceva, cât avea înainte de a muri. Pur şi simplu 
radia şi era toarte frumoasă. Nu-mi amintesc să fi spus nimic, niciunul dintre noi; era doar o 
prezență minunată, încărcată de iubire şi în acelaşi timp, era ca un rămas - bun şi ca o promisiune 
a legăturii viitoare. În ziua următoare, sora mea geamănă m-a sunat şi i-am relatat experienţa. A 
spus: 

- Păi te sun pentru că a murit. 

Am întrebat: 

- Când? 

Experienţa pe care am trăit-o avusese loc exact în momentul decesului ei. 

Prin urmare, suntem veşnic conectaţi prin indivizibilitatea Marelui Spirit cu fiecare dintre 
noi. Este un lucru minunat să realizăm aceasta deoarece, odată ce o facem, înţelegem că timpul şi 
spaţiul nu constituie bariere efective decât în mintea noastră. 

Îmi amintesc că odată eram cu cortul, împreună cu un prieten, în pădurea pietrificată din 
Arizona. Soţia mea, Emily, era acasă, în Carolina de Nord. 

Deodată am simţit că vroia să ştie că poate vorbi cu mine, însă eu mă aflam în pustietate. 
Când m-am culcat, sub luna plină, am meditat şi am intrat într-o stare de conştiinţă unitară. 

Am expansionat această stare de conştiinţă liniştită şi am văzut-o pe Emily în dormitorul 
nostru. Soţia mea e o persoană care rareori îşi aminteşte visele avute. Ştiam că dormea, aşa că m- 
am dus în dormitor şi am intrat în conexiune cu sufletul ei. l-am arătat exact unde mă aflam şi ce 
făceam. Am trimis mesajul că, oricând are nevoie cu adevărat de mine, voi fi acolo; i-am 
transmis că suntem mereu împreună, că suntem uniţi în Spirit. 

Câteva zile mai târziu, când ne-am întors, am sunat-o. A spus: 

- N-o să-ţi vină să crezi ce vis lucid am avut! Erai în acest loc... Şi a început să-mi descrie 
exact locul in care avusesem cortul. lar tu mi-ai spus asta... Şi a repetat mesajul pe care i-l 
dădusem. Era o realizare minunată şi a fost liniştitoare şi pentru ea şi pentru mine. Ne-a arătat ce 
putem face şi că nu suntem niciodată singuri; nu suntem niciodată separați; nu există niciodată 
separare. 

Când am ales să deschidem cutia separării, am avut cheia. Cheia este această minte trează 
din noi şi voinţa de a o folosi. Trebuie să avem o credinţă vie. Yogananda (un faimos maestru 
yoghin) a spus odată că lenea spirituală şi lipsa dorinţei de aventură spirituală sunt motivele 
pentru care oamenii nu evoluează rapid. 

După ce aceste experienţe spirituale încep să se extindă şi vă spuneţi că sunt posibile, 
credinţa că ele chiar pot avea loc creşte foarte mult; apoi, le repetaţi mai des şi ele devin din ce în 
ce mai puternice. Se creează astfel un lanţ pozitiv de acţiune şi reacțiune. întocmai ca un bulgăre 
de zăpadă care se rostogoleşte la vale. Creşte, dar trebuie să fiți pregătiţi să vă aruncaţi în gol. 

Într-un an, cu ocazia aniversării nunţii noastre. Emily şi cu mine ne-am dus în Costa Rica şi 
am rămas undeva pe coasta Pacificului. Într-o noapte, după ce am adormit, ni s-a întâmplat un 
lucru uimitor. 

Emily s-a trezit în miez de noapte şi, în timp ce se uita spre mine, a văzut o formă cenuşiu- 
argintie care s-a ridicat din corpul meu şi a zburat afară, pe fereastra hotelului. Atunci s-a gândit: 

- Doamne! Sunt aici, în Coasta Rica şi avem patru copii acasă, iar Steven tocmai a murit! 

Aveam ceea ce eu numesc unul din visele mele lucide, în care zbor pe alte tărâmuri 
sau chiar în planul fizic. Zburam peste junglă şi ajungeam pe coasta oceanului. Chiar dacă era 
miezul nopţii, vedeam cu privirea celestă, aşa că puteam observa cât de minunate erau apa şi 
Jungla, ca şi cum ar fi fost în timpul zilei; totul avea propria sa lumină din interior, diferită de cea 
a soarelui. Am văzut cele mai minunate culori vii şi cea mai divină lumină. Era una dintre cele 
mai frumoase privelişti pe care le-am văzut vreodată. Zburam într-o stare de libertate şi fericire 
completă. 

Dintr-odată, totul s-a încheiat şi m-am regăsit în cameră, gândindu-mă că tocmai mă 
trezeam dintr-un vis. Am simţit cum Emily mă privea. M-am uitat spre ea şi am văzut că mă fixa 
cu ochii foarte mari. A exclamat: 

- Mulţumesc lui Dumnezeu că te-ai întors! 

lar eu am spus: 

- Că m-am întors? Dar unde am fost? 

Ea a răspuns: 

- Păi plecaseşi. 

- Nu e adevărat. Am fost tot timpul aici. 

- Nu, am văzut cum ai plecat din corpul tău. 

ŞI apoi mi-a descris ce a văzut. Atunci mi-am dat seama că multe dintre aceste vise lucide 
şi pline de lumină sunt, de fapt, călătorii ale sufletului. În mod normal, Emily nu are astfel de 
experienţe metafizice. Dar văzut cum sufletul meu zbura din cameră pentru că, probabil, se afla 
într-o stare de relaxare mentală, cu filtrele inactive. Aceasta i-a permis să vadă spiritul meu, cum 

se ridica din corpul fizic şi se îndepărta în zbor. M-a văzut cum plecam să mă bucur de 
frumuseţea profundă şi spirituală a Pământului. 

Am descoperit prima dată divinitatea, chiar poarta creaţiei, pe care Fiinţa Divină a pus-o 
acolo. Cea mai înaltă expresie a sa, desigur, este Pământul şi cerul de deasupra noastră. Este o 
concepție amerindiană: fiind în parte Cherokee şi Catawba, am o dragoste profundă pentru 
Pământ. 

Aceasta are legătură cu munca pe care o fac acum. Dragostea şi pasiunea mea pentru natură 
şi spirit sunt ceea ce mă mişcă cel mai mult. Sunt motivat de viitorul pe care îl văd în ceea ce 
priveşte Pământul şi copiii săi. ÎL văd şi ştiu că este posibil. 

Chiar copil fiind, atunci când mă uitam la stele şi priveam cerul, nu vedeam doar spaţiu gol. 
Vedeam pur şi simplu bucurie şi simţeam acolo o prezenţă vie. Simţeam fiinţa divină, exprimată 
prin natură şi prin creaţie. Ca om de ştiinţă, o văd în acest mod. Această imagine este compatibilă 
cu studiul biochimiei florilor şi nicio altă ştiinţă nu face excepţie de la aceasta, fie că e vorba de 
genetică, fie de fizică, de electromagnetism, de fizica cuantică, de teoria stringurilor, de 
biochimie, chimie moleculară, anatomie, fiziologie - totul este o expresie a unei singure Fiinţe vii 
conştiente. Toate acestea reprezintă corpul extern al lui Dumnezeu, care trece prin diverse faze, 
rezonează, se mişcă, fiind materie, spațiu, timp sau energie. 

Prin urmare, fiecare lucru creat este o poartă către Creator. Walt Whitman cu siguranță a 
ştiut aceasta, precum şi Thoreau şi Emerson. Natura este un mare învăţător. Am ieşit din 
pântecele Pământului, care este o expresie externă a Divinităţii infinite. Infinitul există in noi şi 
în toate lucrurile, dar nu divizat, ci etern în întregimea sa perfectă. Totul este înăuntru şi perfect 
conectat cu fiecare. Este holograma cuantică perfectă. 

Întrebarea fundamentală este: există o metatemă care înglobează toate aceste experienţe? 
Tema cea mare şi tema transcendentă sunt indivizibile în mod metabil. Indivizibilitate, unitate. 

Dacă dispuneţi de abilitatea de a experimenta această stare a conştiinţei, prin care 
transcendeţi spațiul timpul şi materia puteţi întâlni pe cineva din altă cultură de pe Pământ sau o 
persoană de pe altă planetă sau de pe alt tărâm şi atunci o veţi vedea mai mult ca fiind “la fel” cu 
voi decât “altcineva”. Acest lucru este foarte important, deoarece conştiinţa diferenţei rezidă în 
ignoranță. Diferenţa este ignoranță, pe când indivizibilitatea este iluminare. 

Dacă puteţi să vă uitaţi la toate fiinţele şi să vedeţi ci ele sunt treze şi conştiente, la fel ca 
voi, puteţi trăi indivizibilitatea împreună cu ele. Acest lucru este valabil indiferent cât de diferite 
ar fi inteligenţa, corpul, capacitatea emoţională sau nivelul de cunoaştere. Toate aceste lucruri 
asupra cărora ne concentrăm de obicei sunt în realitate efemere. Dacă privim faptul că sunt treze 
şi trăiesc acea stare de conştiinţă în care vedem valoarea transcendentală a minţii nemărginite, 
atunci nu le vom mai vedea ca “străine” sau ca fiind “diferite”. Și aceasta este adevărat, fie că 
vorbim de cineva din Zimbabwe, Arabia Saudită sau pe Alpha Centauri. 

Dacă puteţi trăi această stare de indivizibilitate, în primul rând puteţi comunica, ceea ce 
este foarte important. În al doilea rând, nu veţi mai simţi niciun motiv de teamă. În al treilea 
rând, nu veţi găsi niciun motiv de conflict, pentru că lucrurile care sunt diferite, de fapt, nu sunt 
esenţiale şi nici importante. 

Cred că aţi putea reuni fondatorii tuturor religiilor de pe planetă şi veţi vedea că s-ar simţi 
foarte bine împreună, fără a exista, probabil, nicio dispută între ei. Conflictul creat de oameni din 
egocentrism, materialism, şovinism, ignoranță, ură şi prostie e cel care cauzează problemele 
actuale. Experienţa indivizibilității este experienţa indispensabilă de care e atât de mare nevoie în 
acest moment... 

Prin urmare, metatema pe care a-ți extras-o din propria mea experienţă cu privire la aceste 
stări de conştiinţă este cea a indivizibilităţii. Este metatema următorilor cinci sute de mii de ani: 
nivele crescute de indivizibilitate. Astfel se ajunge la armonia, pacea şi „luminarea perfectă. 

Vedeţi aceasta peste tot în jurul nostru. Lumea devine din ce în ce mai integrată şi mai 
conectată. Una dintre marile dificultăți ale întrebării cu privire la extratereştri este ce nivel de 
indivizibilitate trebuie atins pentru ca umanitatea să fie universală, să ne putem conecta paşnic la 
viaţa conştientă, dar ne-umană? 

Trăim într-un moment cosmic, când fiinţele umane încep să călătorească în spaţiu şi suntem 
pe punctul să realizăm faptul că suntem vizitaţi de civilizaţii extraterestre; realizarea doar a 
indivizibilităţii umanităţii nu este de ajuns. Va trebui să depăşim şi aceasta, ajungând la un nivel 
la care să înţelegem aspectul universal al minţii; să înţelegem faptul că mintea conştientă 
conştiinţa însăşi este o singularitate universală şi conştiinţa din fiinţa care ţine de o formă de 
viaţă de pe altă planetă este aceeaşi cu cea din noi, chiar dacă inteligenţa noastră este diferită şi la 
fel şi nivelul nostru de conştiinţă. Toate aceste lucruri nu sunt de fapt esenţiale. 

Aici este vorba despre nevoia de spiritualitate universală. Trăim în vremuri in care se simte 
nevoia nu doar de a stabili pacea globală, ci pacea universală. Vremuri în care o asemenea pace 
poate ti transpusă realitate complet numai prin recunoaşterea naturii universale a spiritului şi a 
minţii conştiente Mtmmten vom spune: “Umanitatea este indivizibilă, oamenii pot avea pace, dar 
mai sunt şi ceilalți acolo afară. Ce vom face cu ei?” 

Adevărul este că aceste forme de viaţă sunt conştiente şi gândesc prin aceeaşi conştiinţă 
internă care radiază în fiecare dintre noi. Nu există absolut nicio diferenţă. 

Cunoaşterea acestui fapt înlătură teama - dacă vă puteţi afla în acea stare de conştiinţă -, ea 
este eternă şi nemuritoare, pentru că depăşeşte limitele timpului. Şi este infinită pentru că nu este 
limitată de spaţiu. Aşadar, acea stare a conştiinţei este cea mai sigură cale pentru a putea stabili 
pacea planetei şi pacea universală. De aceea, dificultatea fundamentală pe care trebuie să o 
învingem în lumea actuală este de natură spirituală. 

Pacea universală 


Ne aflăm într-un moment cosmic. Fiinţele umane de astăzi, deşi doar în cadrul unor 
programe clasificate, dispun de mijloace pentru a călători printre stele. Aşadar, trebuie să 
evoluăm de la o spiritualitate orientată spre uman la o spiritualitate cu adevărat universală. Dacă 
nu se întâmplă aşa, atunci nu vom putea evolua spre următorul nivel al destinului uman. 

Unii ar putea spune: 

- Încă ne mai batem aici, pe pământ, între noi şi acum va trebui să ne descurcăm cu alte 
forme de viaţă din afară. 

Însă trebuie să priviţi lucrurile în felul următor: atunci când vom recunoaşte cu adevărat că 
nu suntem singuri în univers, oamenii vor părea rude foarte apropiate. Pentru a face faţă 
provocării de a înţelege alte civilizaţii, va trebui să depăşim viziunea antropocentrică a ştiinţei şi 
să ajungem astfel la o spiritualitate universală. Acest proces de dezvoltare este, în totalitate, unul 
pozitiv. Provocările vor determina umanitatea să dezvolte o spiritualitate superioară, care a lipsit 
atâta timp din sistemul nostru de separare greşit orientat. 

Adevărul este că nu există nicio separare. Am vorbit cu mulţi oameni care fac parte din 
popoare amerindiene şi ei relatează faptul că unul din lucrurile extraordinare ale vremurilor de 
demult atunci când ele au intrat în contact cu europenii a fost acela că noi trăiam sentimentul 
separării. Amerindienii considerau această gândire destul de ciudată. Cât despre aborigenii din 
Australia, care încă practică “visarea lucidă”, ei ştiu că nu există în fapt nicio separare. Există 
numai sentimentul de integrare cu stelele, cu infinitatea lucrurilor, cu alte popoare, lumi şi, de 
asemenea, cu fiecare dintre noi. Suferim atâta timp cât gândim că suntem separați. Şi suntem 
eliberaţi de suferinţă atunci când trăim sentimentul inefabil al unităţii care se află în noi înşine. 

Prin urmare, aceasta este tema esenţială care se repetă. Este experienţa unei indivizibilități 
universale, înrădăcinată în experienţa minţii cosmice. Pacea globală nu va fi suficientă: e timpul 
pentru pacea universală. Nu poate exista un viitor uman fericit fără pace universală. 

Acestea sunt vremurile în care trăim şi aceasta constituie provocarea epocii care urmează. 
Trebuie să ne cunoaştem ca fiinţe universale, conştiente şi pe această cunoaştere să clădim pacea 
universală. Mai întâi, acest concept poate să fie studiat doar intelectual, dar, în ultimă instanţă, el 
trebuie angrenat în experienţa de zi cu zi. 

Trăim într-o vreme în care educaţia universala şi abilitatea de a citi ar trebui să deschidă o 
gamă largă de cunoaştere pentru fiecare persoană de pe planetă. Iar cei care doresc să fie paznicii 
porţii sau cenzorii şi să blocheze cursul cunoaşterii, trebuie pur şi simplu să se dea deoparte. 

Haideţi să fim sinceri! A fost o vreme când, din o mie de oameni de pe pământ doar unul 
ştia să citească Şi clericii erau scriitori, iar ei citeau şi repetau maselor în ce constau învăţăturile 
spirituale. 

Dar nu e nevoie de aceasta în timpurile educaţiei universale, când majoritatea oamenilor 
ştiu să citească. Prin urmare, citiți şi apoi adunaţi-vă împreună în propria voastră comunitate 
spirituală şi împărtăşiţi ce a-ţi aflat. Şi pentru asta nu aveţi nevoie de un guru sau un preot. Pentru 
mine, acesta este un blocaj nociv, moştenit din nişte vremuri dispărute. 

Nu vreau să spun că toţi cei care împărtăşesc şi comunică asemenea lucruri sunt nişte 
escroci, ci că oamenii care se postează în funcția de arbitri finali ai cunoaşterii spirituale sunt 
prost călăuziţi. Astfel de vremuri au trecut. Acum, nimeni de pe planetă nu mai are nevoie de un 
preot, de un rabin, de un mullah sau un guru, decât doar ca un mijloc mai uşor de a se familiariza 
cu învăţăturile. 

În cele din urmă, oamenii vor realiza adevărul, dar faptul este că infantilizarea spirituală a 
maselor a devenit o rutină. Prin infantilizare spirituală mă refer la situaţia în care puterea şi 
accesul la iluminare sau cunoaştere spirituală trece prin anumite filtre sau puncte de control. Şi 
toţi se poartă ca nişte copii primind pasivi tot ce li se oferă. Acesta este tipul de comportament 
învăţat şi trebuie să renunţaţi la el pentru că facilitează dependenţa. 

Desigur, persoanele care vor să împărtăşească şi să transmită informaţia spirituală au rolul 
lor Dar eu vorbesc despre supunerea, drama controlului şi cadrul mental al dependenţei 
spirituale. Din păcate, această dependenţă spirituală este foarte puternică prin faptul că 
influenţează mintea oamenilor până la punctul în care aceştia simt că nu pot învăţa şi afla 
adevărul singuri, fără ca cineva să le îndrume fiecare pas. 

Unul dintre lucrurile pozitive cu privire la primii ani ai vieţii mele a fost să învăţ că un 
individ poate înţelege aceste adevăruri şi trăi iluminarea având foarte puţină educaţie formală şi 
fără nicio persoană care să îndrume. 

Ortodoxia limitată a religiei echivalează sau depăşeşte ortodoxia limitată a oamenilor de 
ştiinţă care, în societatea noastră, au devenit noii preoți principali. Nu uitaţi: oamenii de ştiinţă 
sunt mai întâi oameni şi abia apoi savanţi! Prin urmare, cu toţii au slăbiciunile şi defectele 
fiinţelor umane. Doar pentru că un profesor de la Harvard are o diplomă, nu înseamnă că el/ea nu 
riscă să cadă în aceleaşi capcane, ca şi un preot, în ceva ce priveşte egocentrismul şi 
supraevaluarea de sine. Şi ei pot deveni fanatici şi dogmatici în sistemul de credinţe în care au 
fost îndoctrinaţi, în loc să caute adevărul. 

Majoritatea problemelor cu care ne confruntăm în ziua de azi, fie că este vorba de cele 
spirituale şi religioase sau de cele ştiinţifice, politice şi economice, se datorează faptului că 
oamenii se agaţă de o perspectivă care nu are nimic de-a face cu adevărul, ci cu propriul lor 
sistem de credinţe şi cu dependenţa de ceva învechit, de care nu se pot desprinde. Acest lucru 
este cu siguranță adevărat în privinţa oamenilor de ştiinţă. Există nenumărate exemple despre 
cum comunitatea ştiințifică-etalon a respins descoperiri majore pentru că nu corespundeau 
sistemului lor de gândire. 

De aceea, adeseori le spun oamenilor : 

- Ar trebui să aveţi foarte puţine convingeri, dar foarte multă credinţă. 

Puteţi avea o credinţă infinită, dar convingerile voastre trebuie să fie minime. În caz 
contrar, oamenii sunt prinşi în capcana dogmei, ştiinţifică sau religioasă care le “spală” creierul. 
Aceştia devin apoi şovini şi se ataşează în mod egoist de felurite idei stranii. Îndată ce aceasta se 
întâmplă, încetează practic căutarea adevărului. 

Avem nevoie de o spiritualitate cu adevărat universală. Trebuie să vrem să găsim adevărul. 
Şi dacă următoarea uşă care se deschide contravine unora dintre convingerile noastre precedente, 
atunci asta e. Acesta e unul din motivele pentru care fie sunteţi doctor, om de ştiinţă, o persoana 

care desfăşoară o activitate spirituală sau un economist, preconcepția de a fi ataşat de o idee, în 
loc să fiți concentrați asupra adevărului sau în loc să doriţi să cunoaşteţi adevărul, constituie un 
obstacol în descoperirea acestuia. 

În cazul meu, sunt foarte recunoscător pentru că, înainte de a intra la medicină, am studiat 
meditaţia, vindecarea holistică şi dietele naturiste, aşa că am învăţat medicina într-un cadru mai 
larg. Am putut prelua ce era pozitiv din domeniul medical şi ştiinţific, fără să mi se spele 
creierul. 

Acest blocaj în metasistem se produce în orice profesie şi în orice domeniu. Se produce 
pentru că oamenii confundă starea curentă a cunoaşterii cu starea finală a cunoaşterii, iar pe 
aceasta din urmă nu o posedă nimeni altcineva în afară de Fiinţa Divină. lar oamenii au impresia 
că ştiu totul. Dar adevărul este ca mare parte din ceea ce poate fi cunoscut rămâne de tapt 
necunoscut tuturor. 

Prin urmare, cred că singurul mod de a evita capcanele marilor „“preoţi” ai cercurilor 
şțiințifice sau religioase este de a avea suficient devotament real pentru a găsi adevărul și 
dispoziţia de a vă reforma modul de a gândi. Astfel, există toarte puţine lucruri care devin fixe şi 
absolute. Şi orice altceva este relative, aceasta fiind natura lumii în care trăim. Este o lume 
relativă şi există foarte puţine lucruri care trebuie să fie fixe şi absolute. 

Dacă studiaţi învăţaturile principale ale oricărei tradiţii spirituale de pe Pământ, toate au în 
comun existenţa Domnului şi calităţile iertării şi ale iubirii, care sunt universale. Diferenţa constă 
într-o învăţătură socială sau o deosebire culturală, care sunt, de fapt, efemere şi se schimbă odată 
cu fiecare tradiție spirituală, nefiind prea importante. 

Puteţi fi ortodocşi în anumite domenii şi aceasta e în regulă dacă funcţionează în cazul 
vostru. Dar să nu credeţi că în aceasta constă toată cunoaşterea în cazul tradițiilor spirituale. 
Există foarte puţine lucruri care trebuie sâ se afle în categoria adevărurilor permanente, certe. Şi 
aproape orice altceva ar trebui să se afle într-o stare de evaluare şi de evoluţie. 

Dar noi nu suntem formaţi pentru aceasta. Sistemul nostru educaţional, fie cel religios, fie 
cel ştiinţific, are drept scop crearea rigidităţii şi, în acest fel, generează fanatismul. Iar cei care 
beneficiază de pe urma structurii de credinţe îşi găsesc astfel regatul pe care să-l guverneze şi pe 
care vor să-l protejeze cu orice preţ. Cu siguranţă că aceasta este adevărat în ştiinţă, unde există 
oameni care, indiferent cât de multe dovezi le puneţi în faţă, vor spune: 

- Nu poate fi adevărat. 

Consilierul nostru ştiinţific din cadrul proiectului, doctorul Loder, are un coleg la 
Universitatea din New Hampshire, care a spus că nu i-ar păsa şi nu l-ar interesa nici dacă i-am da 
unul dintre aceste noi aparate energetice ca să-l testeze şi s-ar dovedi că acesta funcționează, el 
tot nu ar crede, pentm că in concepţia lui aşa ceva nu e posibil. 

Prin urmare, acestea devin nişte sisteme de credinţe fanatice care sunt la fel de tragice ca si 
cele de care sunt ataşaţi anumiţi extremişti religioşi. În final societatea este cea afectată. 

Unul dintre lucrurile pe care vreau să vi le împărtăşesc este ce s-a întâmplat la MIU 
(Universitatea Internaţională Maharishi), unde învăţam să devin instructor de meditaţie. Acolo 
experimentam aplicaţiile stărilor superioare de conştiinţă. Într-o seară, târziu meditam liniştit, 

când mi-a apărut În minte o tânără din clasa mea şi am invitat-o astfel să vină la mine in cameră. 
Urma să vorbim despre chestiuni spirituale şi apoi să medităm împreună. 

Am văzut-o atunci cu ochii minţii. Meditam profund, în linişte şi am văzut cum iese din 
cămin ocoleşte campusul, urcă scările şi apoi ciocâne la uşa mea. M-a surprins, pentru că era 
aproape ca un vis, doar că vedeam totul în culori. Am deschis uşa şi am spus: 

- O, tu erai! 

M-a întrebat mirată: 

- Mă aşteptai? 

I-am răspuns: 

- Te-am văzut cum veneai. Şi o văzusem cum vă văd acum pe voi. 

De la şaisprezece la douăzeci de ani am început trăiesc aceste lucruri zilnic, chiar de mai 
multe ori pe uneori continuu. Am utilizat această abilitate pentru a crea CSETI şi proiectul 
Desecretizarea şi pentru a identifica multe dintre sursele din cadrul agenţiilor secrete şi martorii 
de care dispunem. Unii mă găsesc pe mine, dar şi eu îi găsesc pe ei sau îi atrag spre mine. Vom 
discuta ulterior despre aceasta. Pare să fie foarte straniu. 

Nu uitaţi că universul există în noi şi dispunem de capacităţi enorme nu doar eu şi nu doar 
voi toată lumea e la fel şi atunci când e nevoie, putem utiliza această Putere Superioară care să 
facă ceea ce este nevoie pentru a îndeplini ceva frumos. 

Dacă sunteţi dispuşi să faceţi sacrificiul final şi aveţi această cunoaştere, deveniți ceea ce se 
cheamă un Spirit războinic, adică cineva dispus să facă ceea ce trebuie, indiferent de riscurile 
implicate. Existaţi atunci dincolo de teamă. 

Cred că începutul vieţii mele m-a pregătit să realizez ceea ce a trebuit să fac mai târziu şi a 
constituit o parte a scopului pentru care ne aflăm aici. Întotdeauna am simţit că atunci când am 
fost la limita dintre viaţă şi moarte şi mi s-a spus: “Poţi să vii cu noi sau să te întorci în corpul tău 
de pe Pământ.” Spiritul din mine a dorit ca eu să mă întorc pe Pământ pentru că aveam de 
îndeplinit această lucrare. Aş fi putut alege să nu mă întorc şi să continui să rămân în acea stare 
de conştiinţă cosmică împreună cu acele fiinţe celeste superioare. Am ales totuşi să mă supun 
voinţei lor, deşi nu-mi convenea. V-am spus că iniţial totul mi se părea destul de deprimant, după 
ce avusesem o asemenea copilărie şi, fiind foarte bolnav, nu doream să mă întorc aici. Dar am 
trecut peste toate acestea. 

Transformarea nu apare decât prin intervenţia liberului arbitru al fiinţelor umane. Între 
1980 şi 1990 eram conştient de aceste lucruri, dar după ce mă căsătorisem, iar familia se 
înmulțise cu patru copii (între 1980 şi 1988), după ce devenisem medic şi făcusem rezidențialul, 
începând astfel practica medicală, eram deja foarte ocupat. Totuşi nu am uitat aceste lecţii. Ştiam 
că era timpul să asigur viitorul familiei, să-mi formez cariera şi să am abilitatea de a continua 
misiunea mea. 

Transformare totală 


Nu putem să asistăm pasivi, în timp ce cleptocraţii ticăloşi distrug şi canibalizează întregul 
pământ, ucigând milioane de oameni. În cadrul unei discuţii purtate cu o persoană din cadrul 
Operaţiunilor Speciale de la Fort Huachuca, sediul Serviciului de Informaţii Secrete al armatei 
din Arizona, am întrebat: 

- În ce moment ar fi fost potrivit să-l reținem, prin orice mijloace necesare, pe Hitler şi 
cercul său de apropiaţi? 

După părerea mea, cât mai devreme. 

În rândul nostru există câini turbaţi. Şi unii dintre ei e posibil să nu poată niciodată să fie 
aduşi la rațiune sau iluminare spirituală. Spunem atunci: 

- Aşadar, în acest caz nu putem face nimic? 

Dreptul la autoapărare este universal. 

Aceasta este poziția mea, evident nu una pacifistă. Cred în pace şi în folosirea abilităților 
spirituale superioare ca ultimă măsură, se poate interveni şi se pot proteja persoanele nevinovate 
atunci când cineva cu adevărat nebun e liber să acţioneze. Într-o anumită măsură, trăim într-o 
societate care are o componentă ridicată de nebunie colectivă. E o societate nebuna şi trebuie se 
întâmple un număr de lucruri care cer disciplină şi acţiune decisivă. 

Cu toate acestea nu trebuie să ajungem la răzbunare şi furie, totul trebuie să se producă din 
motivele corecte ca atunci când disciplinezi un copil, nu într-un mod răzbunător sau furios, ci 
pentru edificarea acestuia, pentru formarea sa spirituală şi pentru viitorul său. 

Atunci când ne-am crescut copiii, am avut mari aşteptări şi am practicat o disciplină fermă. 
Uneori, aceştia ne-au considerat prea stricţi, dar acum, după ce au crescut, sunt recunoscători că 
şi-au dezvoltat astfel un sistem de valori interioare, de disciplină şi de dragoste. Vă relatez 
aceasta despre propria filosofie cu privire la familie, pentru că şi în cazul societăţii e la fel. Putem 
fi foarte iubitori şi, în acelaşi timp, putem vedea unde este cazul să intervenim, să fim disciplinaţi 
şi să nu permitem un comportament incorect sau să ne facem că nu vedem atunci când există 
câini turbaţi care sfâşie o turmă de oi paşnică. 

Aceasta necesită însă înțelepciune. Trăim într-o lume în care oamenii se grupează, fie în 
jurul spiritualității New Age şi a pacifismului, fie în jurul unui mod de a gândi de genul: “noi 
împotriva lor, hai să-i omoram pe toţi cei pe care nu-i înţelegem”. Niciuna dintre aceste direcţii 
de gândire nu este adecvată. Trebuie să cunoaştem timpurile în care trăim, iar acestea nu sunt 
încă cele ale unei lumi perfecte. 

A existat un ciclu de patru sute de mii de ani care literalmente a început cu “Adam”, prima 
întrupare a acestui ciclu. Ciclul respectiv s-a încheiat la jumătatea şi sfârşitul anilor 1800. 

După aceasta urmează un ciclu de cinci sute de mii de ani, al cărui punct culminant îl 
constituie pacea universală, indivizibilitatea vieţii umane şi universale şi eventuala stabilire a 
unei civilizaţii cu adevărat superioară pe Pământ. Aceasta va fi o perioadă de pace neîntreruptă 
care, la început, va fi o pace politică, când nu vor mai avea loc războaie şi conflicte majore pe 
planetă. Ea va conduce mai apoi la o perioadă de pace absolută, pacea iluminării, când întregul 

Pământ şi toată lumea de pe planetă va ajunge la unitatea spirituală. Pământul va deveni unul 
dintre centrele extraordinare ale iluminării şi va fi cunoscut ca atare în întregul cosmos. 

Prin urmare, oricât ar părea de negative lucrurile acum, nu vor rămâne aşa. Cel puţin nu 
pentru mult timp. Această trecere la noile vremuri, la o nouă eră durează de aproximativ o sută 
cincizeci de ani. Dar după aceste cinci sute de mii de ani, noi ne aflăm încă la început. Şi, în timp 
ce un ciclu se încheie şi un altul începe, este generată o perioadă de haos maxim. De aceea, noi 
ne aflăm acum în cea mai haotică perioadă din istoria cunoscută. Curând, însă, aceasta va lăsa 
locul unei alte realități pe Pământ. 

Cunoaşterea şi capacitatea spirituală pentm pacea globală a fost disponibilă prin oamenii 
care au trăit cu o sută de ani în urmă. Existau şi mijloacele de comunicare şi “voinţa divină” şi 
„planul divin”. Oamenii au ales să nu acţioneze. Pacea nu s-a realizat pentru că noi nu am reuşit 
să acţionăm. 

Aşadar, aceasta este alegerea noastră, acum trăim efectele ei. Este alegerea noastră în 
prezent, exact în acest moment. Cu toţii facem alegeri, în mod colectiv și individual. Iar 
rezultatul acţiunii liberului arbitru ne-a dat lumea pe care o vedem azi. 

Evenimentele care s-au produs pe la jumătatea şi sfârşitul anilor 1800 arată faptul că o 
întrupare universală, după opinia mea, a apărut şi apoi a dispărut în aceeaşi perioadă. Adică 
întruparea sufletului atotcuprinzător pentru următoarea jumătate de milion de ani a creat spiritual 
o nouă lume după care a dispărut. Informaţiile, cunoaşterea şi pe tărâmul creaţiei superioare, 
mijloacele pentru această nouă eră au fost toate create. Totul e aici, acum. Trebuie doar să vă 
uitaţi şi veţi vedea. Noi, ca fiinţe umane, trebuie să vedem, să realizăm şi să manifestăm acest 
lucru. Noi suntem cei care, acum, trebuie să ducem misiunea mai departe ca apa celor însetaţi. 
Deşi oceanele există, apa trebuie dusă totuşi acolo unde este nevoie de ea şi noi suntem cei care 
trebuie să o facem. 

De fapt, e un moment minunat. Şi, cu siguranţă, majoritatea oamenilor habar nu au de 
timpurile în care trăim. Ceea ce ei aşteaptă să se întâmple, s-a întâmplat deja. În Biblie se face 
referire la “un hoţ în noapte”, prin care se înţelege că această lume nouă trebuie să fie creată 
spiritual, iar cunoaşterea va apărea precum un hoţ: nimeni nu va şti până ce el nu va pleca. Ceea 
ce e perfect adevărat. 

Prin urmare, ce vreau eu să spun e că mare parte din aceste evenimente au avut loc cu o 
sută, o sută cincizeci de ani în urmă. Majoritatea liderilor religioşi, politici şi de alt tip privesc în 
urmă. Aşteaptă să se întâmple ceva ce deja a avut loc. Pământul şi noi toţi care existăm aici 
suntem într-o anumită măsură într-o stare de retardare, pentru că acest eveniment ne-a fost răpit 
în principal din ignoranță. Aşadar, singurul mod de a rectifica această ignoranță este de a 
împărtăşi cunoaşterea. 

După cum am spus mai devreme, una dintre probleme este că oamenii au un defect grav: 
sunt buni. ŞI, din cauza aceasta, lupii turbaţi şi câinii sălbatici pot să-i sfâşie. Trăim într-o epocă 
în care o anumită cantitate de spiritualitate şi cunoaştere reală trebuie să fie combinată cu un 
curaj real. 

Trăim, din păcate, într-o epocă în care spiritualitatea a fost echivalată cu pasivitatea, ceea 
ce e foarte periculos, pentru că e vorba de propagandă sau îndoctrinare care are drept scop 

crearea unor oameni care sunt orientaţi spiritual şi foarte paşnici, dar foarte pasivi și ineficienţi. 
Şi, bazându-se pe această pasivitate, câinii turbaţi se pot hrăni cât vor. 

Oamenii precum Gandhi sau Martin Luther King au fost oameni care aveau defectele lor 
exact ca şi noi, dar aveau înclinații spirituale şi aveau curajul convingerilor lor pe baza cărora au 
acţionat. Au fost ameninţaţi, şi-au asumat riscuri şi, în cele din urmă, au fost ucişi. 

La aproape fiecare discurs pe care îl ţin sunt întrebat: 

- Nu vă e frică? 

Eu răspund: 

- Să vă explic. Trebuie să înţelegeţi că, pe post de doctor la secţia de urgenţă, am îngrijit 
nenumărați oameni ucişi pentru o bere de cincizeci de cenți. 

Doi elevi de liceu, pe care am încercat să-i salvăm au venit în stop cardiac. Aceasta se 
întâmplase pentru că unul dintre ei o pipăise în zona genitală pe iubita celuilalt, motiv pentru care 
scoseseră cuţitele şi îşi tăiaseră burta şi pieptul. Ani văzut oameni care au murit pentru asemenea 
nimicuri şi chestiuni efemere. Încât dacă înţelegi despre ce este vorba şi nu eşti dispus să-ti asumi 
riscuri, atunci eşti un laş. 

Le-am spus în faţă unora dintre indivizii implicaţi în aceste proiecte: 

- Vreţi să-mi faceţi felul? Daţi-i drumul! 

- Oricum, mi-am trăit viaţa. Sunt de părere că orice clipă, după vârsta de şaptesprezece ani 
când am fost în moarte clinică, este un dar. 

Lumea are nevoie de oameni care să înţeleagă care e sarcina lor şi care sunt dispuşi să 
acţioneze. Momentul prezent este un adevărat test pentru ca oamenii să obțină echilibrul de tipul 
yin-yang, masculin-feminin. Trebuie să combinam aspectul spiritual, al iubirii cu cel activ, 
pozitiv şi disciplinat. Schimbarea necesită reunirea acestor calități. Sunt ca cele două aripi ale 
unei păsări. Adeseori se spune că la oameni masculinul şi femininul sunt cele două aripi ale unei 
păsări. ŞI atâta timp cât una dintre ele este afectată, pasărea nu va zbura niciodată drept şi nu va 
putea rămâne în aer. 

Nu mă refer prin aceasta doar la bărbaţi şi femei şi la egalitatea fundamentală, ci şi la 
atributele pe care trebuie să le scoatem în evidenţă şi să le manifestăm în viaţa noastră pentru a 
arăta acest tip de armonie. 

Trăim într-o lume în care femeile, în general, învaţă să nu fie directe şi active, iar bărbaţii 
nu sunt învăţaţi să fie spirituali şi iubitori. Aceasta este o perversiune a naturii umane. Nu are 
nimic de-a face cu masculinul sau femininul. E posibil ca unul dintre sexe să fie mai dominator, 
dar sarcina este aceea de a le armoniza. Dualitatea dintre “acesta sau acela” trebuie depăşită. 
Trebuie să aducem ambele calităţi şi atribute în vieţile noastre. 

În caz contrar, nu vom reuşi să stabilim tipul de civilizaţie pe această planetă, care să 
dureze. Dacă am fi făcut aceasta timp de o sută de ani, nu am nicio îndoială că deja ar fi existat o 
civilizație globală paşnică şi de durată aici. Sunt sigur că până la mijlocul anilor 1900 am fi avut 
transport electro-gravitaţional între oraşe, am fi avut energie gratuită şi forme de energie 
nepoluantă pe Pământ, am fi avut toate acestea. Oamenii râd şi spun: 

- O, parcă ar fi vorba de familia Jetson! 

De fapt, unele dintre aceste personaje de desene animate şi de povestiri au fost create pe 
baza unor fapte bine cunoscute şi prototipuri de tehnologie care existau şi funcționau în anii '50 
ŞI '60. 

Nu ne-am aplicat colectiv sau individual puterile prin exercitarea liberului arbitru şi prin 
cunoaşterea aferentă care poate crea aceasta nouă lume. Imediat ce o vom face, o vom realiza. 
Pană atunci, nu va apărea. 

De aceea încurajez oamenii să nu privească aceste aspecte ca pe un efort vizionar, futurist, 
ci ca recuperând puţin întârzierea. Putem discuta despre viitorul real, pentru că stabilirea unei 
civilizații paşnice având ca bază tehnologii nedăunătoare e ceva ce ar fi putut fi cu adevărat 
împlinit cu zeci de ani în urmă. Este o transformare totală a modului în care oamenii vor trăi pe 
Pământ şi vor explora cosmosul. 

Informaţii neconvenţionale 


Pasiunea pentru stări superioare de conștiință, dar și pentru studiul şi aplicarea acestei 
cunoaşteri a continuat şi pe parcursul carierei mele medicale. Am vorbit cu mai mulţi colegi 
medici şi alte persoane care au slujbe foarte stresante. Credeţi-mă o secţie agitată de urgenţă este 
un loc foarte stresant. Totul din viețile noastre poate fi aplicat dacă suntem dispuşi să integrăm 
această experienţă în viaţa, inclusive cele care implică stările superioare de conștiință. 

Într-o dimineaţă, mă aflam în sala de odihnă de la spital. Era în jur de ora trei. Stăteam 
întins şi încercam să mă relaxez. Nu era nimeni acolo în acel moment, după câteva ore bune în 
care pacienţii soseau la foc continuu. În timp ce stăteam așa, în minte am văzut foarte clar o 
femeie sosită cu infarct, pe moarte. Am văzut-o atât de limpede, încât m-am ridicat și mi-am pus 
halatul si papucii şi m-am dus în secție. 

Asistentele mi-au spus: 

- Ce faceţi aici? 

Am răspuns: 

- Aştept să sosească o pacientă cu infarct, o femeie mai în vârstă. 

Mi-au spus: 

- Nu ne-a anunţat nimeni. 

Două secunde mai târziu, apelul radio de la paramedici ne-a anunţat. 

- Suntem pe drum cu o femeie cu infarct, dificultăţi respiratorii... 

Acest tip de experienţă intuitivă avea loc frecvent la urgenţă, dar nu era indicat să vorbesc 
despre asta, pentru că societatea noastră vrea menţină spiritualitatea și acest tip de experienţe 
separate de profesie, de familie, de politică şi de orice altceva. 

Cu altă ocazie, un bărbat în vârstă de două zeci şi şase de ani a fost adus în timpul 
sezonului gripei, crezând că suferă de gripă. Asistenta l-a trimis într-un salon. Eram foarte 
ocupați, aveam - paisprezece saloane pentru pacienţi cu traume şi un singur doctor. Am intrat şi 
l-am văzut. Avea febră, frisoane, greață, dureri musculare şi de cap, toate simptomele 
corespunzătoare gripei. În mod normal majoritatea doctorilor l-ar fi examinat, i-ar fi făcut câteva 
teste, i-ar fi prescris Amantadine pentru gripă şi şi-ar fi văzut de treabă. 

M-am uitat la el şi am simţit în mod enigmatic că avea o tumoare cerebrală. Însă nu exista 
niciun simptom de tumoare cerebrală. Nu prezenta niciun simptom neurologic cum ar fi 
paralizie, amorţeală, epilepsie etc. 

Dar m-am întors spre asistentă și am spus cu convingere: 

- Doresc o tomografie. S-a uitat la mine de parcă o luasem razna şi a spus: 

- Doctore Greer, are doar gripă. 

I-am răspuns: 

- Te rog, faceţi-i o tomografie! 

Mulţumesc lui Dumnezeu că nu a trebuit să apelez la un medic de familie au la un angajat 
insensibil, pentru că, dacă aş fi făcut-o acest om ar fi fost azi mort. (Notă pentru politicienii şi 
profitorii care ne distrug sistemele medicale: medicina e o artă, nu doar o ştiinţă). 

Aşadar, pe baza acestei intuiţii am cerut tomografie. El nu întrunea, obiectiv vorbind, 
niciun simptom care să justifice aceasta. Dar am spus: 

- Dacă e cineva acolo, dă-l deoparte. Scoate-l de la tomograf. Am nevoie de asta urgent! 

Ajunge acolo, iar radiologul mă sună imediat şi-mi spune: 

- Doctore Greer, bărbatul acesta are o astocitomă masivă - o tumoare cerebrală foarte mare 
- care îi presează creierul! 

lată ce se întâmpla: toate simptomele apăruseră deoarece creierul era împins prin 
deschizătura de la baza craniului, foramen magnum, presând zona care controlează reglarea 
temperaturii, greaţa etc. Prin urmare, avea toate aceste simptome de febră, frisoane, greață, dar se 
datorau tumorii şi felului bizar în care era formată, nicidecum gripei. Tumoarea avea o asemenea 
formă încât nu afecta nicio funcţie senzorială sau motorie. Era un caz foarte atipic. 

De asemenea, era posibil ca această presiune care se acumula în creier să conducă în cele 
din urmă la hernia sistemului cerebral, la blocarea centrilor respiratorii şi cardiaci, iar persoana ar 
fi decedat subit. L-am trimis pe tânăr imediat la neurochirurgie pentru decomprimare de urgenţă. 
A trebuit chiar să-l trimitem cu elicopterul în altă locaţie. 

- Doctore Greer, de ce aţi crezut că acest pacient avea o tumoare cerebrală? Nu aş fi bănuit 
niciodată după fişa sa! Nu aş fi cerut niciodată o tomografie, mi-a spus neurochirurgul. 

- Am avut doar o intuiţie. 

Adevărul era că fusese un al şaselea simţ - cultura pop l-ar numi “vedere la distanţă”. 

Era o cunoaştere intuitivă, deoarece combinaţia de simptome m-ar fi condus la un 
diagnostic simplu de gripă şi l-aş fi „tratat şi expediat", după cum spunem noi. În schimb, omul a 
suferit o operaţie chirurgicală reuşită. 

Putem introduce acest tip de capacitate şi cunoaştere în carierele noastre, deşi “nu ar trebui 
să o facem” - mai ales aceia dintre noi care sunt oameni de știință importanţi. În ştiinţă şi 
medicină, acest aspect este privit cu mare suspiciune. Şi, totuşi, am descoperit că există mai mulţi 
medici care au avut experienţe similare, despre care nu vor să vorbească deschis de teama 
ridicolului. 

Altă dată am avut două cazuri grave concomitent. Eram doar eu şi au sosit două persoane 
cărora literalmente le stătuse inima in loc. Cel de care ne ocupasem primul fusese mult timp în 
stop cardiac. Apoi a mai fost adusă o persoană. Primul pacient avea un ritm cardiac fatal, dacă 
dura prea mult. Aplicasem tot ce putea fi folosit, totul. Nu voi intra în amănunte tehnice. Cert e 
că nimic nu funcţionase. Ne pregăteam să renunțăm, dar eu simţeam că putea fi readus la un ritm 
normal. Aşa că m-am concentrat asupra acestei convingeri, am vizualizat sistemul circulator de 
la nivelul inimii şi am făcut apel la puterea superioară - puterea lui Dumnezeu am vizualizat 
mental şi am cerut inimii sale să revină la ritmul normal. Şi aşa a făcut, chiar în acea clipă! Ar fi 
putut fi o coincidenţă. 

Unii sceptici ar spune: 

- Şi-a făcut efectul tratamentul aplicat. 

Dar eu nu cred asta. A fost foarte precis. Aşa că atunci când trebuie să o faci şi este urgent, 
apelezi la puterea divină din univers, din toată inima şi cu toată puritatea, şi atunci aproape orice 

este posibil! Când trebuie să o facem, atunci găsim brusc această abilitate apelând la puterea lui 
Dumnezeu din noi înşine. 

S-au petrecut mai multe asemenea evenimente pe parcursul carierei mele medicale şi ele 
continuă de fapt să se producă. Cu câţiva ani în urmă, mergeam cu maşina în apropiere de 
Helena, în Montana. Aceasta se întâmpla înainte de a ne muta aici, în Virginia, iar eu vroiam să 
mă mut cu familia din Carolina de Nord undeva, dar nu ştiam exact unde. Aşadar, conduceam pe 
lângă Montana, explorând zona. Dintr-o dată m-am trezit că mă deplasez cu mașina în amiaza 
mare și am văzut ceea ce eu numesc o imagine suprapusă. E ca atunci când ar fi două ecrane, ca 
un ecran în ecranul televizorului. 

În timp ce mă deplasam pe drum, mi-a apărut în minte o intersecţie în plină zi unde avusese 
loc un accident cumplit de circulaţie şi ştiam că sunt victime omeneşti. Nu era o impresie vagă. 
Mi-am spus: “Asta o să întâmple, o să dau peste asta curând”. Aşa că am început să mă uit prin 
maşină după ce aveam la îndemână ca echipament medical - chiar şi un pai, dacă ar fi trebuit să 
eliberez o trahee. 

Cam o oră mai târziu am ajuns la o intersecţie din partea de est a Parcului Naţional Glacicr, 
în mijlocul pustietăţii. Era una dintre acele intersecţii periculoase de autostrăzi, unde exista un 
stop pe o autostradă aglomerată și cineva nu oprise. Un Suburban a traversat intersecția şi s-a 
ciocnit cu un Ford Taurus închiriat, în care se afla un cuplu din Germania. Când am ajuns acolo, 
cei doi oameni în vârstă din Taurus erau decedați, iar ceilalți din Suburban erau grav răniți şi 
prinşi de bord. M-am concentrat asupra ajutorului pe care îl puteam celor din Suburban. În cele 
din urmă, a apărut o echipă rurală de paramedici şi ne-am străduit împreună să-i stabilizăm. 

Apoi în timp ce făceam aceasta, m-am uitat în sus şi am văzut muntele din visul meu, pe 
care l-am avut cu o săptămână înainte de a veni în Montana. Într-o seară avusesem un vis în care 
fusese prezent un munte care îmi amintea de forma Muntelui Ispitei din Israel, de lângă Jericho. 
Am văzut limpede o lumină scânteietoare, ca un spirit deasupra acestui munte. 
Experienţa din vis era una spirituală, dar nu exista un alt mesaj sau imagine şi mi-am spus: “Ce 
ciudat”. 

După ce i-am ajutat pe supraviețuitori, am spus o rugăciune pentru a trimite bărbatul și 
femeia care muriseră în zona spiritului superior, pentru ca astfel ei să intre în contact cu 
Dumnezeu. În timp ce făceam aceasta, m-am uitat în sus şi am văzut o lumină albă minunată care 
a apărut deasupra muntelui exact în momentul în care puneam sufletele lor în contact cu 
Dumnezeu. Apoi a devenit clar pentru mine că de aceea venisem în Montana - pentru a fi acolo 
chiar atunci, dar în afara timpului, pentru că era un moment etern. Eram acolo în acel scop, dar şi 
pentru a-i ajuta pe ceilalţi doi oameni care supravieţuiseră. 

Am chemat un elicopter, dar nu putea transporta decât un pacient şi a trebuit să decid eu 
care să fie transportat; cel transportat cu maşina ar fi putut muri. M-am rugat să fac alegerea 
bună. 

Trebuie să fi dispus să respecţi îndrumarea şi intuiţia primită şi să acționezi. Pe tot 
parcursul carierei mele medicale am făcut aceasta, indiferent de situație. Şi îi sfătuiesc pe 
oameni să accepte aceasta responsabilitate. Asta înseamnă să-și accepte puterea și apoi 
responsabilitatea implicată. 

Am vorbit de atunci cu mai mulți oameni care au fost piloţi pe avioane de luptă sau pe pe 
avioane comerciale, în situaţii critice, atunci când au avut experienţe precognitive similare, care 
i-au ajutat să evite dezastrul. 

Mulţi oameni au aceste experienţe pe parcursul vieţii. Şi cu cât desfăşoară o activitate mai 
critică sau mai stresantă, cu atât mai probabil e ca acest tip de abilitate să fie solicitată. Dar cred 
că ea poate fi folosită în aproape orice facem. 

Acesta poate fi chiar un mod de viaţă şi nu doar ceva ocazional. Înțelegerea spiritualităţii şi 
divinității nu trebuie să fie rezervată pentru o oră sau două duminica sau la un eveniment izolat, 
când şi când. Poate fi o trezire spirituală prezentă tot timpul şi chemată sau folosită permanent. 

E posibil să existe o slujbă care vă ajută cu ceva, dar realitatea este că legătura conştientă 
cu starea divină nemărginită poate fi cultivată, trăită şi aplicată în tot ceea ce facem, mereu. 
Aceasta e o disciplină şi un mod de viaţă prin care suntem veşnic conectaţi cu Spiritul Divin şi 
trăim în această stare. 

Odată, nepotul uneia dintre asistente a fost adus la urgenţă pentru că fusese lovit, din faţă, 
de o camionetă în timp ce mergea pe motocicletă. Era o zi teribilă, cu furtună. Era în stare gravă 
şi practic avea aceeaşi traumă din cauza căreia decedase prințesa Diana, care avusese o arteră 
toracică perforată - adesea mortală. 

Am început să mă ocup de el cu minunatele asistente pe care le aveam şi cumva am simţit 
că el avea o arteră perforată. I-am făcut o radiografie. Aceasta a fost destul de ambiguă, dar am 
simţit că îmi confirma intuiţia. 

Chirurgul-şef a venit şi a spus: 

- O, nu are cum să fie în viaţă şi să arate aşa cu o arteră perforată! 

Eu am ripostat: 

- Crede-mă că are o arteră perforată. El m-a întrebat: 

- De unde ştii? 

- l-am răspuns: 

- Sunt sigur de asta! 

ŞI am insistat pe lângă el, ca să mă asigur că nu va ignora faptul respectiv şi nu-l va trata 
într-un mod în care ar risca să-l ucidă. 

L-am dus la un chirurg specializat în chirurgia toracică şi i-am făcut o tomografie 
computerizată, după care am obținut confirmarea. Dar dacă nu l-am fi tratat cu mare grijă pentru 
a-i menţine hidratarea, tensiunea sangvină adecvată şi restul, am fi putut trece cu vederea artera 
toracică, iar el ar fi decedat. 

Astfel, au avut loc multe asemenea evenimente în secția de urgență. Mi-ar face mare 
plăcere să predau un curs care să integreze ştiinţa medicală şi cunoaşterea intuitivă. Da, 
gadgeturile, tehnologiile, ştiinţele noastre sunt minunate, dar e important şi rolul artei cunoaşterii 
şi intuiţiei. Există un echilibru şi trebuie să îl restabilim în ceea ce priveşte orice aspect al vieților 
noastre. 

În viitor va exista o civilizaţie pe Pământ în care oamenii care lucrează în domenii critice, 
indiferent cât de materială ar putea părea ştiinţa respectivă, vor accepta, de asemenea, că stările 
de conştiinţă superioară au rolul lor bine definit. 

Când se întâmpla ceva grav, acţionam astfel încât să intru în contact cu niveluri multiple ale 
existenţei, simultan. Este o operaţiune a minţii şi se poate apela la un volum mare de cunoştinţe 
ştiinţifice. Există multe lucruri fizice, materiale de făcut şi multe decizii operaţionale de luat. 

Compasiunea este implicată şi ea, dar există şi o mare voinţă, de neclintit, de a ajuta 
persoana în cauză. Asistentele îmi spuneau că, dacă i s-ar întâmpla ceva uneia dintre persoanele 
dragi, ar dori ca eu să fiu de gardă. Nu părea să fie implicată în mod necesar compasiunea, dar 
datorită ei acţionam. 

Dacă un doctor era acolo şi nu ştia ce să facă, în efortul meu de a proteja viaţa, îl dădeam la 
o parte şi-i spuneam: 

- Pleacă! îl omori. Preiau eu. 

Aşa că o parte din mine este foarte dominatoare. 

Eram însă conectat şi cu planul superior. Nu-mi închisesem inima. Dacă primeam o 
imagine intuitivă sau vedeam cumva ceva clar, deşi pe baza unei intuiţii “neştiinţifice”, nu o 
ignoram. Acceptam posibilitatea că trebuia să urmez acea îndrumare. 

Beneficiam astfel de un avantaj în situaţiile în care nu aş fi “ştiut” să cer o tomografie 
pentru o tumoare cerebrală, de exemplu. Nu aş fi ştiut să tratez pe cineva ca cel cu artera 
perforată, pentru că nu era tipic sau îndeajuns de evident. Percepeam anumite lucruri mai 
devreme sau descopeream probleme ascunse pentru că eram conectat cu acest Spirit non-local, 
extins şi intuitiv, care există în noi toţi şi în toate obiectele. Este o dinamică foarte interesantă şi 
foarte nuanţată. 

Într-o după-amiază, înainte de a fonda CSETI, mă aflam în dormitor şi stăteam pe marginea 
patului. Deodată, am perceput o viziune suprapusă, o imagine. Repet, este ca un ecran într-un 
ecran. Nu mi-am pierdut cunoştinţa sau percepția lumii “reale”, dar am văzut foarte clar, în 
culori, o altă scenă sau loc. 

Am primit sub forma unui pachet de informaţii instantanee o imagine a avionului 
preşedintelui care ateriza sau decola din Columbia, America de Sud. Era lovit de o rachetă sol- 
aer trasă de răufăcători din forţele de apărare columbiene, care erau plătiţi de cartelul drogurilor. 
Voiau să-l ucidă pe preşedintele Bush, atunci când acesta avea să meargă în vizită acolo. Am 
văzut locaţia şi pista de aterizare. Am văzut iarba din jurul câmpului, pădurile de la marginea 
câmpului şi exact de unde a plecat racheta. A fost o catastrofă: preşedintele a fost ucis. 

- Doamne, am întrebat, ce să fac eu cu această informaţie? 

M-am rugat pentru îndrumare. Visul mă apăsa teribil. 

Câteva săptămâni mai târziu, Emily şi cu mine ne-am dus la Washington pentru o reuniune 
a medicilor. În acea noapte am avut un vis. Am visat că eram cu Barbara Bush, care era 
îmbrăcată în negru şi cobora dintr-o limuzină neagră, iar noi eram la funeraliile preşedintelui 
George Bush. Mi-am spus: “lisase! Chiar a murit.” M-am simţit copleşit. “Ar fi trebuit să 
împiedic asta.” 

M-am trezit lac de sudoare şi m-am întors spre Emily, căreia i-am povestit coşmarul 

Emily este cea mai bună prietenă a mea, tovarăşă şi suflet-pereche, căreia îi spun totul. Am 
întrebat-o: 

- Ce să fac? Să sun la Casa Albă şi la Serviciile Secrete şi să le relatez asta? 

- Păi, de ce nu? a întrebat ea. 

Am continuat să discutăm toată ziua şi, în seara următoare, am scos cartea de telefon şi am 
căutat numărul de la Casa Albă. Sub acesta era un număr al serviciilor secrete. Am fost uimiţi că 
exista în cartea de telefon. Am sunat la numărul respectiv şi am spus: 

- Sunt doctorul Steven Greer şi lucrez la urgenţă. M-am scuzat: 

- Ştiu că sună nebuneşte, dar am văzut toarte clar o imagine a unei tentative de asasinat a 
preşedintelui. Și e o chestiune foarte serioasă. 

Prima persoană cu care am vorbit mi-a spus: 

- Aşteptaţi, domnule. O să vă fac legătura cu cineva. După care s-a lăsat o lungă tăcere şi 
ştiam că mă căutau în baza de date a unui supercomputer. Apoi, şeful siguranţei preşedintelui de 
la Casa Albă, din cadrul serviciilor secrete, a răspuns la telefon. 

Am început din nou să-mi cer scuze, iar el a spus: 

- Domnule, luăm acest gen de informaţii foarte în serios. 

L-am asigurat: 

- Ştiţi, nu am mai făcut niciodată aşa ceva. Nu e o alarmă falsă. Mi-am cunoscut viitoarea 
soţie într-un vis lucid; am această abilitate de a vedea lucruri care se vor întâmpla în viitor. Acest 
lucru se produce spontan, pur şi simplu atunci când trebuie să se întâmple. 

EI era foarte serios şi atent şi mi-a spus: 

- Spuneţi-mi toate detaliile. 

Aşa că am explicat: 

- În visul meu, preşedintele se duce în Columbia; fie la aterizare, fie la decolare, avionul în 
care se află e lovit de o rachetă. 

Am descris totul - că este o lucrătură din interior şi că cei din cadrul apărării militare 
columbiene dau detalii secrete de securitate şi acţionează în numele conducătorilor cartelului 
drogurilor. 

Agentul de la serviciile secrete a spus: 

- Ce trebuie să facem pentru a evita aceasta? 

I-am răspuns: 

- Dacă nu-l puteţi convinge pe preşedinte să anuleze această călătorie, trebuie să schimbaţi 
în ultima clipă locul unde aterizează avionul. Trebuie să vă asiguraţi că toţi cei de la distanţa 
adecvată pentru a putea trage racheta sunt ai voştri, nu columbieni. Şi trebuie să verificați 
regiunea pe o zonă extinsă. 

El mi-a spus: 

- Aşa vom face. 

Câteva săptămâni mai târziu, în revista Newsweek, am citit un articol în care scria că, într- 
adevăr, un premiu de milioane de dolari fusese pus pe capul președintelui Bush şi că vânzătorii 
de arme din Orientul Mijlociu, inclusiv Israel, vânduseră cartelului drogurilor din Columbia 
rachete portabile. În acest articol, care apăruse după viziunea mea, se spunea că preşedintelui îi 
fusese cerut de către consilierii săi să anuleze acest voiaj. 

În final, desigur, a făcut această călătorie şi nu a fost ucis. Mi s-a spus peste mai mulți ani 
de către un reprezentant foarte înalt din cadrul serviciilor siguranţei - şi de asemenea, un agent al 

serviciilor secrete - că ceea ce spusesem eu fusese luat în serios şi avuseseră loc schimbări ale 
programului pentru protecţia preşedintelui. 

Atunci am aflat că, de fapt, existau nişte oameni foarte inteligenți şi buni în cadrul 
serviciului de siguranţă şi al serviciilor secrete care înţeleg puterea conştiinţei şi respectă acest 
tip de abilitate. 

Le spun oamenilor: 

- Nu vă temeţi de convingerile voastre! Aveţi încredere în ele! Uneori trebuie să vă asumaţi 
riscuri. Nu mi-a fost deloc uşor să sun la serviciile secrete de la Casa Albă şi să le spun această 
poveste. Dar cred, de asemenea, că acest episod mi-a întărit credibilitatea în cadrul acestor 
cercuri secrete pentru că ştiau că ceea ce spuneam eu sunt informaţii corecte. 

După ce am sunat la serviciile secrete, în acea noapte am avut un vis lucid. Numai că de 
dată astă eram cu Barbara Bush, îmbrăcaţi toţi in alb, călare pe cai albi şi în jur multă lumină şi 
veselie. Era clar pentru mine că preşedintele avea să fie în siguranţă. 

Cred că mulți oameni primesc informaţii importante în moduri neconvenţionale, dar nu 
vorbesc despre asta. Trebuie să poată fi în regulă ca ei să discute despre aceste lucruri. Trebuie să 
fie în regulă ca ei să aducă aceste subiecte în discuţie fără teama de ridicol sau de oprobiul 
colegilor. Putem contribui la aceasta prin forţa dinamică a exemplului nostru, vorbind chiar noi. 

Tonul creaţiei 


În 1990, după ce eram deja de o perioadă în pregătire şi practică medicală, am trăit o serie 
de evenimente care brusc mi-au reamintit întâmplările de la sfârşitul anilor '70. Aceasta este 
povestea modului în care s-a înființat CSETI. În ianuarie, februarie şi martie 1990, în perioadele 
de lună plină, am trecut prin nişte experienţe cu adevărat extraordinare, care mi-au permis si mă 
reconectez din nou cu fiinţele extraterestre, aşa cum se întâmplase cu mulţi ani în urmă... 

Primul contact a avut loc când mă aflam în dormitorul locuinţei noastre din Baltmore 
Forest. Mă mişcăm de colo-colo prin dormitor, alegându-mi hainele. Deodată, foarte clar, un 
gând a fost proiectat asupra mea: “Reîncepe ce ai abandonat!” Nu era deloc peiorativ sau 
acuzator. Îmi amintea să reiau ce nu făcusem de o vreme. Venise deci momentul. 

A fost foarte specific - aproape ca o frază codificată care a deschis un întreg univers de 
cunoaştere E greu de explicat în cuvinte, dar ştiam ce înseamnă. Aşa că m-am conectat imediat la 
conştiinţa universală cu întregul concept de pace universală şi de prezenţă extraterestră. Şi mi-am 
spus: “Cred că a venit timpul.” Am început să mă întreb ce trebuia să fac cu această instrucţiune. 

La început, doar am reflectat la ea. Am început să mă preocup din nou de chestiunile legate 
de extratereştrii. Apoi, într-o zi, cineva mi-a povestit despre un grup care are o reuniune în 
Asheville pentru meditaţie şi voiau să particip şi eu la aceasta. M-am dus acolo şi am cunoscut o 
femeie cu care nu mă mai întâlnisem niciodată şi care nu ştia nimic despre experienţele mele. 

După ce aproximativ treizeci de oameni s-au aşezat pe locurile lor, m-a privit în ochi şi a 
spus: 

- Eşti în contact cu fiinţele extraterestre de pe alte planete. 

Mi-a venit să mă ridic şi să plec. lată-mă, doctor de urgenţe care locuieşte în acest oraş şi 
pe care lumea îl cunoaşte! 

A rostit: 

- Trebuie să reîncepi. 

A folosit aproape aceeaşi frază. Aceasta s-a întâmplat în februarie 1990, când a fost lună 
plină. 

Când a fost luna plină în martie 1990, meditam la mine în dormitor. În ziua următoare a 
trebuit să mă trezesc devreme ca să mă duc la spital, dar m-am hotărât să fac ceva ce nu mai 
făcusem din 1977: protocolul CE-5. Am aplicat protocolul şi am chemat fiinţele extraterestre să 
mă viziteze. După ce le-am amintit cine eram, le-am arătat exact unde mă aflam în Asheville, 
Carolina de Nord. Le-am arătat casa, marea curte din faţa ei şi localizarea exactă. Era o casă cu 
trei etaje, stil Tudor, de aproximativ opt mii de metri pătraţi, plasată în mijlocul unor copaci 
maiestuoşi. Le-am arătat extratereştrilor toate detaliile şi apoi m-am culcat. 

M-am trezit şi am văzut o minunată navă spaţială semi-materializată în curtea din faţă, 
dimineaţa devreme şi am început să plutesc conştient, ajungând la bordul ei. Cu toţii eram într-o 
stare astrală cvasi-materializală şi, în timp ce pluteam, îndepărtându-ne în spaţiu, m-am uitat în 
urmă şi am văzut Pământul superb cum se micşora, plutind în infinit. 

Apoi ne-am apropiat de ceea ce am presupus eu că era Luna. Nu exista niciun indicator 
acolo pe care să scrie: “Aceasta e Luna. Bine aţi venit pe Lună, populaţie 39!”, dar mie mi s-a 
părut a fi Luna. Am văzut nave enorme care pluteau deasupra sa. Erau ovale, cu bare care 
proveneau dintr-o navă mare cu două alte discuri, de formă ovală, similare deasupra şi înspre 
spatele navei principale. Pluteau în tăcere acolo unde e graniţa dintre partea luminată şi cea 
întunecată a lunii. O cantitate incredibilă de energie, precum explozii de plasmă de culoare roşie, 
se producea între suprafaţa lunii şi partea inferioară a acestor nave. Erau imense şi, în timp ce am 
trecut pe lângă ele, extratereştrii mi-au spus că se aflau acolo pentru a pregăti următoarea decadă. 
Aceasta se întâmpla în 1990, aşa că este limpede că se pregăteau pentru evenimente majore în 
perioada actuală. 

Am avansat în sistemul nostru solar şi expenenţa s-a modificat, aşa că partea materială a 
navei a dispărut - ca în 1973, când aveam optsprezece ani - şi totul a devenit translucid, iar eu mă 
aflam acolo fără nimic între mine şi spaţiu şi totuşi, cumva, nava mai exista Totul era 
multidimensional, dar în acest moment depăşirea timpului spaţiului linear a devenit percepția 
dominantă, ca şi cum ar fi vorba de cea mai perfectă fibră optică: imaginaţi-vă că pereţii camerei 
ar dispărea complet, deşi sunteţi încă acolo şi vă aflaţi în continuare protejaţi de un mediu 
controlat. În acel moment am intrat într-o stare de transă meditativă şi am ajuns la conştiinţa 
indivizibilă; eram infinit de conştient, iar întreg cosmosul era viu şi perfect sincronizat în această 
indivizibilitate. 

Când am intrat în acea stare, am început să privesc sistemul solar şi am văzut că fiecare 
planetă era înconjurată de spaţiul încărcat de energie şi lumină. Spaţiul vid era de fapt, plin de 
lumină şi energie. Puteam direct baza de energie a universului - câmpul energetic şi luminos din 
care provine întregul cosmos material Mintea Infinită a Divinului. În locul întunericului dintre 
stele şi planete, există o cantitate enormă de lumină și energie, iar planetele se deplasau ca insule 
de energie în acest câmp de energie şi putere. În timp ce mă uitam la fiecare planetă, percepeam 
direct faptul că fiecare era vie şi conştientă şi avea un ton muzical și o personalitate anume. 
Fiecare sferă creată avea o notă specifică şi, dacă aş avea o înclinație muzicală mai mare, aş 
putea-o reda. Fiecare avea un ton muzical pur, specific. Uitându-mă la Mercur, am văzut că era 
oarecum androginal, însă predomina masculinul; Venus era clar feminine. Jupiter era pur şi 
simplu fantastic. Marte este masculine și Pământul, evident, feminin. 

Privind Pământul, am văzut un ton minunat născut din aceasta. Nu uitaţi că fiecare planetă 
are propriul ton al creaţiei; nu existau două tonuri la fel. Unele erau mult mai înalte, altele foarte 
profunde, dar erau toate minunate. M-am conectat cu Pământul ca și când ar fi fost o ființă 
conştientă, vie, care îmi comunica această dragoste infinită şi copleșitoare - folosesc acest epitet 
pentru că ani de zile nu am putut să mă abţin din plâns când relatam această experiență. Am 
simţit, de asemenea și o melancolie pentru tot ce i se întâmpla, pentru distrugerea sa și suferința 
umanităţii aflate pe planetă. Era prea profund pentru a putea fi explicat în cuvinte. A fost una 
dintre cele mai emoţionante și mai mişcătoare experienţe ale vieții mele. 

Pământul îşi declara foarte clar puterea dragostei faţă de copii săi și de scopul său de a fi 
pântecul din care era creată viaţa care putea ajunge la iluminare şi atinge Divinitatea. Dar 
suferea, de asemenea, cumplit din cauza nesăbuinţei şi egoismului copiilor săi. Prin urmare, 

simţeam această melancolie profundă și emoție care au făcut ca chakra inimii mele să se 
deschidă complet şi atunci o dragoste şi o percepție celestă inefabilă mi-au cuprins întreaga 
ființă. Această percepţie celestă a cosmosului m-a făcut să văd lumina creaţiei şi toate lucrurile 
inundate de iubire, care era iubirea pură a lui Dumnezeu. În timp ce mă aflam în această stare 
auzeam toate lumile îndepărtate, fiecare stea, planetă și şi întreaga creaţie cum cântă ca o singură 
voce ca miliarde de tonuri care se combină pentru a forma tonul pur al creaţiei. 

În acel moment, am ajuns într-o stare pe care nu o pot descrie, în care auzeam un singur ton 
care era perfect armonizat al întregii creaţii. Era tonul primar care emana din cea mai timpurie 
manifestare a relativităţii din mintea lui Dumnezeu, care menţine creaţia. A fost cea mai 
frumoasă experienţă a vieţii mele. 

Când am atins acest punct, am devenit una cu această stare şi am rămas în această stare de 
existenţă. Nu ştiu cât de mult m-am aflat în acea stare. Dar ştiu că aceasta este ceea ce există în 
jurul nostru. Muzica sferelor este o realitate. Şi prin sunet se poate transcede către infinitul 
Fiinţei cosmice. 

Acest ton primar nu era “Aum” . Cred că aceasta este o încercare a omului de a reproduce 
experienţa străveche care este o percepţie a sunetului gândului primar emanat din Fiinţa Infinită 
ce dă naştere întregii creaţii. Experienţa a fost apropiată de cea de la limita dintre viaţă şi moarte 
în privinţa efectului transformator pe care l-a avut asupra mea. După ce am rămas în aceasta stare 
de conştiinţă indivizibilă completă şi divină, individualitatea mea s-a dizolvat. Nu a mai rămas 
decât Fiinţa Infinită - şi chiar şi creaţia şi Creatorul erau una şi aceeaşi infinită conştiinţă. Am 
rămas în această stare care vibra prin mine - trecea prin fiinţa mea - timp de o eternitate. Pentru 
că depăşisem spaţiul şi timpul, este inutil să vorbesc despre “cât de mult” a durat. Dar, după 
aceea, am ieşit parțial din tranșă. Brusc am revenit în dormitor şi am devenit conştient de lumina 
de afară, unde se afla nava spaţială. Am stat acolo întins în pace şi am adormit. 

În ziua următoare am aflat că unul dintre copiii noştri avusese un vis lucid legat de 
progeniturile extratereştrilor care îl învățau jocurile de pe planeta lor. Fata mea nu a înţeles 
jocurile, aşa că a început să-i plimbe pe copiii de extratereştri cu bicicleta ei pe aleea noastră. Nu 
mă auzise niciodată vorbind despre extratereştri sau de niciuna dintre aceste experienţe. Mi-a 
confirmat însă faptul că ceea ce mi se întâmplase era adevărat. Şi am înţeles că trebuia să reiau 
această chestiune aşa cum mi se spusese cu două luni în urmă, în ianuarie 1990. 

În acel moment am început să mă întreb: ce o să fac? Cum o să procedez? M-am decis să 
reîncep să mă interesez de acest subiect şi să aflu adevărul. Am descoperit că exista o organizaţie 
care avea o reuniune in Florida, unde avuseseră loc multe observații de OZN-uri, aşa-numitul 
Contact Gulf Breeze de lângă Pensacola. Această reuniune avea loc în iulie 1990. Ştiam ce 
voiam să fac, şi anume să creez în lume ambasadori interplanetari care să facă ceea ce se 
numeşte acum Inițiativa CE-5, cu privire la întâlnirile de gradul cinci. M-am dus la această 
reuniune şi am început să împărtăşesc ideile şi conceptele mele, iar oamenii potriviţi şi-au făcut 
apariţia brusc în viaţa mea, în mod misterios, şi au spus: 

- Nu, nu acţiona prin nicio entitate existentă, creează-ţi propria realitate. 

Apoi, un avocat care fusese ani de zile implicat în probleme de securitate națională legate 
de acest subiect, a venit la mine şi mi-a spus ce trebuia să fac: 

- Înființează o organizaţie, izoleaz-o ermetic, ca să nu poată fi penetrată - cu alte cuvinte 
fără un consiliu de conducere şi fără o listă de membri deschise; evită, pe cât posibil, să fii 
obscur şi imediat ce poţi, dat fiind ce vei face şi care este rolul tău, ieşi în public. Trebuie să 
comunici către milioane de oameni ce faci sau nu vei supravieţui. Dacă eşti secretos, eşti ca şi 
mort. 

Mi-a dat cel mai bun sfat pe care l-am primit vreodată. Ştiam că mare parte din informaţiile 
comunicate la această conferinţă erau false, că erau dezinformări. Mi-am dat seama imediat de 
faptul respectiv. 

Mai târziu, în august 1990, mă aflam în camera de lângă dormitorul principal, încercând să 
mă odihnesc, pentru că Emily se străduia să adoarmă bebeluşul, iar pe mine mă aştepta o tură de 
douăzeci şi patru de ore la urgenţă, în ziua următoare. Pe la două noaptea m-am trezit, fiind 
foarte conştient. În colţul camerei era un mănunchi de lumini care pluteau aproape de tavan. Cum 
l-am observat, m-am şi ridicat şi am luat o foaie de hârtie de lângă pat. Apoi am redactat întregul 
plan şi concept pentru tot ce am făcut noi in ultimii cincisprezece ani, inclusiv protocoalele 
Iniţiativei CE-S, planurile, totul. Era ca şi cum acea lumină scânteietoare mi-ar fi transmis toată 
organizaţia şi planul. Aceasta a durat aproximativ o oră, după care am adormit. M-am trezit la 
ora şase ca să mă duc la muncă. Atunci am format CSETI, Centrul pentru Studiul Inteligenţei 
Extraterestre, conceptele, Iniţiativa CE-5, am identificat necesitatea desecretizării şi întregul plan 
de mesagerie Interplanetară. Totul a fost creat în acea unică noapte. Prin urmare, lucrurile pot fi 
comunicate prin pachete de informaţie, deodată, în mod misterios. 

Desigur, nu cunoşteam pe nimeni şi nimeni nu ne cunoştea. Adică eram doar un doctor de 
ţară, din Carolina de Nord, cu patru copii, un labrador auriu şi două maşini din Biltmore Forest; 
un medic care doar îşi trăia viaţa Dar aceste experienţe mi-au arătat clar: trebuie să încep să 
lucrez la aceasta. Dar cum transformi această viziune în realitate? Totul trebuia pus în practică. 

În următorii doi ani, atunci când realizam că trebuie să fac ceva anume sau să mă întâlnesc 
cu cineva, prin mijloace misterioase, acea persoană îmi era prezentata într-un interval de câteva 
ore. Nu voi uita niciodată când am spus: 

- Trebuie neapărat să facem să parvină această informaţie secretarului general al Naţiunilor 
Unite... 

Şi peste o oră sau două cineva complet necunoscut mie a sunat şi a spus: 

- Nu mă cunoaşteţi, dar sunt prieten foarte bun cu domnul Boutros Ghali şi doamna Boutros 
Ghali, Leah Ghali, care doreşte să vă invite la o reuniune .. 

Aşa se întâmpla totul, într-un mod de neînțeles, ghidat şi sprijinit din spatele vălului. 

Abilitatea noastră de a transmite adevărul oamenilor potriviți se datora faptului că ni se 
deschideau uşi în mod misterios. Şi. Astfel, ştiam că acţionam corect. 

Înainte de 1991, am ajuns la concluzia că trebuia să încep să pregătesc oamenii să pună în 
practică iniţiativa întâlnirilor de gradul cinci. Ce-S înseamnă ca oamenii să primească cu braţele 
deschide şi să stabilească în mod deliberat contactul cu fiinţele extraterestre, prin utilizarea unui 
set de protocoale, pentru a-i dirija într-o zonă de interacţiune cu aceştia. Acesta a fost prunul 
proiect. CSETI. 

La scurtă vreme, am redactat, de asemenea, o evaluare a situaţiei. Aceste documente au fost 
create foarte repede. Imediat au fost preluate de oamenii de la CIA şi distribuite în domeniul 
industriei aerospațiale. Cineva de la conducere, sub acoperire, m-a sunat şi mi-a spus: 

- Aceasta e cea mai corectă evaluare a chestiunii OZN-urilor şi extratereştrilor pe care am 
citit-o vreodată. 

Evaluarea se află în prima mea carte; Extraterrestrial Contact: The Evidenice and 
Implications. 

Acest om de ştiinţă m-a întrebat apoi: 

- De unde ştiţi aceste lucruri? 

lar eu am răspuns: 

- Ei bine, asta e o poveste lungă. 

După care am discutat îndelung. 

În iarna anului 1991, am decis să ne ducem în Belgia, unde aflasem că avusese loc un 
număr masiv de contacte cu nave spaţiale uriaşe, de forma triunghiulară. După cum ştiţi, în anii 
'89, '90, '91, lângă Bruxelles, mi de oameni au văzut OZN-uri de forma triunghiulară care 
fuseseră filmate, fotografiate şi depistate pe radar. 

La acea vreme, nu antrenasem oameni pentru aceasta. În naivitatea mea, credeam că oricine 
putea să ajungă de prima data la conştiinţa cosmică, să execute bilocalizarea în spaţiu şi să fie 
pregătit când apare o navă spaţială. Am aflat curând că era nevoie de multă pregătire în acest 
scop. 

La început aşa făceam. Adunam un grup de persoane şi procedam astfel. Primul grup a fost 
format din mine, soția mea, Emily şi alte doua persoane. 

Ne-am dus afară şi am trăit cele mai extraordinare experienţe. Puteţi citi despre ele în cartea 
Extraterrestrial Contact: The Evidence and Implications. Am ajuns să ne întâlnim cu unele 
dintre cele mai importante persoane care colaborau cu Forţele Aeriene belgiene. Apoi ne-am dus 
în zonele unde fuseseră zărite aceste nave. 

Una dintre acele zone era în apropiere de Eupan, în estul Belgiei, aproape de graniţa cu 
Germania. La o fermă, a apărut deodată un şir de lumini, într-o zonă unde unul dintre jandarmi 
zărise o navă uriaşă. Dar noi nu am văzut decât ceva ce semăna cu un şir de lumini pe câmp. 
Desigur, toată lumea a spus: 

- Sunt doar nişte lumini de la fermă. 

Eu ştiam însă că nu arătau ca nişte lumini normale. Am stat acolo şi am văzut un obiect 
care se afla pe câmp şi deodată luminile au dispărut. În ziua următoare ne-am întors şi am 
descoperit că nu existau felinare, nici cabluri electrice, nimic de acest fel în toată zona unde 
văzusem luminile. Acolo fusese o navă spaţială. 

În altă noapte, era aproape de Henri-Chappelle, la cimitirul militar de la margine. Era o 
noapte oribilă: ploua, de fapt, era lapoviţă. Am rămas în maşini şi am aplicat meditaţia CE-S şi 
dirijarea. Deodată am auzit o vibraţie adâncă. Imaginaţi-vă ceva care părea a fi de dimensiunea 
clădirii Empire State care duduie şi huruie ca un transformator. Avea o vibraţie profundă. ŞI, 
deodată, în timp ce ne uitam în sus, la nori - stratul de nori era la doar câteva sute de metri 
deasupra locului unde ne aflam noi -, ceva ca o lună plină a coborât şi s-a deplasat pe sub nori. 

De fapt, Emily a văzut-o prima. Era colţul uneia dintre aceste nave uriaşe. Apoi s-a ridicat A 
rămas acolo, deasupra noastră, vibrând. Atunci am văzut în minte ocupanţii navei. Vibraţia de 
energie pe care o simţeam se datora faptului că ei ne verificau şi intrau în conexiune cu vehiculul 
şi cu grupul nostru cu fiecare în parte. Nava era foarte aproape, suficient de aproape ca să poată 
fi simțită. 

Pe parcursul acelei călătorii în Belgia am aflat că relatările multor persoane care 
declaraseră că văzuseră aceste obiecte neidentificate fuseseră rectificate de grupurile de studiu a 
OZN-urilor. De exemplu, m-am întors şi m-am întâlnit cu nişte reprezentanţi ai poliției dintr-un 
sătuc, unde o navă masivă de mărimea a trei stadioane de fotbal plutea deasupra unei biserici. O 
parte din relatarea lor a fost „rectificată" în raport, ca ei „să nu-şi piardă din credibilitate”. Nava 
nu a dispărut însă plutind şi apoi evaporându-se în spaţiu, ca într-un film de la Hollywood. Acea 
navă uriaşă triunghiulară, măsurând 800 de metri pe fiecare latură şi plutind peste scuarul central, 
s-a transformat deodată într-o sferă roşie de lumină, de dimensiunea unei mingii de baschet. S-a 
deplasat puţin şi apoi a dispărut în spaţiu, într-o clipită! 

Motivul pentru care vă relatez aceasta este că mulţi oameni văd un punct luminos şi cred că 
e doar atât. Dar ar putea fi o navă enormă în lungime, de un kilometru, care şi-a modificat forma 
energetică - unii ar spune că ea s-a modificat dimensional - şi apare ca o minge de lumină. Faptul 
că am avut această experiență m-a învăţat două lucruri. 

În primul rând, tehnologia extraterestră este extrem de avansată. Ceea ce există în literatura 
legată de OZN- uri a fost în mare parte modificat astfel încât cele mai interesante aspecte ale 
tehnologiei au fost eliminate uneori ca oamenii să nu fie discreditați deoarece este atât de 
“neobişnuit”. Dar, de fapt nu este foarte neobişnuit, ci înseamnă că este ..un vehicul extraterestru 
imitat", produs de Lockheed şi Northrup. 

Oamenii întreabă adesea: 

- Cum îţi dai seama de diferenţa dintre un OZN fabricat de oameni şi un vehicul 
extraterestru? 

E simplu dacă sunteţi aproape de unul, pentru că diferă complet din punct de vedere 
calitativ. Cele extraterestre sunt extrem de avansate, în sensul că sunt “vii”. Nava însăşi dispune 
de inteligenţă artificială şi este conştientă. Fiinţele de la bord sunt conectate cu ea şi se pot 
conecta cu voi în mod conştient. lar tipul de lumină emis arată complet nepământean, este 
extraordinar. Arată ca ceva nelumesc, iar energia şi inteligenţa asociate sunt foarte evoluate. 

În 1991 am început să-mi extind activitatea şi am apărut la mai multe conferințe pentru a 
prezenta aceste concepte. Principalul lucru pe care îl aveam de spus era: aceste nave sunt aici, 
sunt sub control inteligent şi aceste forme de viaţă sunt capabile să interacționeze cu noi. Dacă 
ştiu că există un grup de fiinţe umane dispuse să facă aceasta în scopuri paşnice, mai degrabă 
decât cele militare, vor răspunde în măsura posibilităţilor. 

Una dintre grijile mele principale este că relația dintre oameni şi extratereştri a fost 
împiedicată de o grupare cu scopuri militare care conduce incorect relația. Nu realizează cu ce au 
de-a face. Nu scrie nicăieri că trebuie să cedăm această relaţie unui grup de oameni care au pus 
stăpânire pe ea şi care distrug relația embrionică dintre lumea extratereştrilor şi umanitate. 
Această relaţie a fost complet neglijată pentru că nu există niciun program formal deschis şi 

onest în acest scop la Departamentul de Stat, la Naţiunile Unite sau la orice altă grupare paşnică. 
Prin urmare, am înţeles că ar trebui să încercăm să contactăm extratereştrii; în caz contrar, cei 
care încearcă să facă rău vor putea acţiona. 

Cei care abordează această chestiune din perspectivă pur militară sau tehnologică au un 
efect negativ. Scopul CSETI şi al Iniţiativei CE-5 este de a corecta această situaţie periculoasă. 
Trebuie să creăm un contact paşnic între oameni şi fiinţele extraterestre şi o relaţie care să 
conducă la beneficiul tuturor celor implicaţi, în locul unei operaţiuni clandestine care să aducă 
beneficii unei mâini de oameni care încearcă să comande tehnologia în scopuri proprii egoiste. 

În 1992, existau suficiente persoane interesate de aceasta pentru a începe nişte expediţii 
extinse. În martie 1992, m-am dus în zona Pensacola şi am predat acest protocol unui număr de 
cincizeci de participanți. 

În prima noapte m-am hotărât să mă duc pe plaja publică. Eram acolo de doar câteva 
minute şi pe la ora 20:30 a apărut o navă extraterestră. La început, existau două nave, apoi patru 
de forma unor globuri de lumină roşie-chihlimbarie în centrul părţii inferioare a navei. Pluteau pe 
cerul de deasupra noastră. Am format un triunghi mare de lumină pe cer cu nişte reflectoare 
puternice. Deodată, trei din aceste OZN-uri s-au grupat într-un triunghi echilateral perfect drept 
ca răspuns. 

Apoi am semnalizat de două ori cu lumina, iar ele au răspuns de două ori. Am semnalizat o 
dată şi au răspuns o dată. Exista o prezenţă extraterestră în acest loc. Exista o conştiinţă 
nonvizibilă acolo, care proiecta electronic mesaje şi care aparţinea ocupanților acelor nave. 
Unele persoane care au simțit aceasta s-au urcat în maşini şi s-au îndepărtat în viteză. Se 
gândeau: “O. Doamne, chiar e adevărat!” Au existat patru camere neconectate între ele, care au 
înregistrat aceasta, precum doi foşti piloţi de avioane de luptă care au văzut navele, unul dintre ei 
fiind directorul de cercetare pentru zona estică al unei organizaţii preocupate de OZN-uri. 
Aceasta însă nu i-a permis să menţioneze evenimentul în jurnalul lor. Jurnalul a fost rectificat, 
întâlnirea de gradul cinci observată în masă a fost înregistrată şi văzută de toată lumea. În ziua 
următoare, s-a scris despre ea în ziarul local, oferindu-se şi fotografii ale OZN-urilor. Dar 
subcultura cu privire la OZN-uri (care în mod tradiţional a fost controlată de departamentul 
subteran al contrainformaţiei, cu scopul de a “băga groaza în oameni”) a eliminat toate mărturiile 
din literatură. Aceasta mi-a deschis ochii în legătură cu ceea ce se întâmplă cu adevărat în aşa- 
numita comunitate a fanilor de OZN-uri. 

Am aflat, de asemenea, că fiinţele umane se pot reuni şi decide să contacteze extratereştrii, 
pentru a conduce astfel la producerea unui eveniment în cadrul conştiinţei cosmice şi păcii. 


65 


Oferta 


După ce s-a aflat despre acest contact CE-S în Florida, a fost o adevărată nebunie. Câteva 
săptămâni mai târziu am fost invitat la o conferinţă în Atlanta, la care participa un grup de agenţi 
sub acoperire din serviciile secrete. Auziseră de ceea ce se întâmplase şi voiau să afle detalii. A 
fost o conferinţă cvasipublică, condusă de o grupare ca pretext pentru a putea aduna informaţii 
pentru programele secrete legate de OZN-uri (acest lucru nu e ceva neobişnuit). 

Am ajuns la timp pentru banchetul principal al conferinţei de sâmbătă seara. Mă aşezaseră 
între fostul şef al serviciilor de informaţii, generalul T.E., şi Doctorul Moarte, colonelul MK - 
şeful programelor legate de arme psihotronice şi aşa-zis nonletale. Se aflau acolo şi oameni de la 
NSA şi alţi agenţi secreţi. Ştiam că e ceva putred - era, de asemenea, prezent un psihiatru 
şmecher, folosit în operaţiuni secrete care era omul generalului. Mi-am spus: “Doamne, în ce 
groapă plină cu şerpi am intrat!” Dar nu aveam nimic de ascuns. Nu aveam de gând să acționez 
în secret. Eram suficient de prudent ca să ştiu cine erau, de ce se aflau acolo şi de ce mă aflam şi 
eu acolo. În acel moment era chiar foarte clar. Erau, de asemenea, prezente nişte persoane 
apropiate de familia regală britanică. 

Discursul era ţinut de generalul T.E., iar la finalul acestuia m-a întrebat. 

- Putem discuta puţin după aceea? 

Am răspuns: 

- Sigur. 

Aşa că m-au dus într-o cameră de hotel unde am descoperit că era plin de oameni care 
aveau legătură cu programele şi operaţiunile subterane din armată, serviciile secrete şi corporaţii, 
acest hibrid succesor al MJ12. Şi, imediat, participanţii la această mică reuniune au început să-mi 
pună o ploaie de întrebări. Repet, nu aveam nimic de ascuns, aşa că am fost sincer. E nevoie de 
două persoane pentru ca una să poată fi speriată, dar eu am simţit că nu era cazul. Au început să 
pună tot felul de întrebări. 

La un moment dat, îmi amintesc că cineva a spus: 

- Cine naiba crezi că eşti, evitând practic conducerea militară naţională pentru a face asta? 

Ştiau că descoperisem piatra filosofală a contactelor cu extratereştrii. Aşa că am spus: 

- Sunt un cetăţean obişnuit de pe Pământ şi am dreptul să fac asta. În plus, familia mamei 
mele face parte din rândul celor care au fondat Statele Unite, au luptat la revoluția americană şi 
au fost prizonieri de război ai englezilor. Pe lângă asta, tatăl meu a fost pe jumătate amerindian, 
strămoşii lui v-au aşteptat pe voi, europenii, să ajungeţi aici. Aşa că avem toate drepturile să 
facem asta! 

În cele din urmă, am spus: 

- Ştiu cine sunteţi, dar am avut contacte personale şi întâlniri cu aceste fiinţe extraterestre, 
cu navele şi tehnologia lor. Nu-mi puteţi ascunde ce se întâmplă. În primul rând, nu mă puteţi 
prosti! În al doilea rând, nu sunt bogat, dar am o siguranță materială suficient de bună ca medic, 
ca să nu am nevoie de banii voştri afurisiţi, aşa că nu mă puteţi mitul. Şi în al treilea rând, când 
aveam şaptesprezece ani, din punct de vedere medical am fost mort. Am avut o experienţă care 

m-a înălţat spiritual, aşa că nu mi-e teamă de moarte şi nu mă puteţi speria! O să fac asta într-un 
fel sau altul. Nu aveţi ce să faceţi. 

Îmi amintesc expresia de pe chipul generalului, de genul: “Ştim exact cine e ticălosul ăsta.” 
Şi aici a început procesul unei grupări sub acoperire, care încerca din toate puterile să se 
infiltreze în rândurile noastre. Avertizarea din 1990 începea să devină realitate. 

Luna următoare, în mai 1992, acceptasem să ţin un discurs la o conferinţă de la centrul 
Saint Malos de lângă Parcul Naţional Rocky Mountain, cu astronautul Brian O”Leary şi Maury 
Albertson (care a fost unul din cofondatorii Corpului Păcii). Era un sediu particular şi am invitat 
toți ufologii. Au mai existat şi câteva alte persoane care, desigur, au reieşit a fi agenţi sub 
acoperire ai Serviciilor Secrete, inclusiv generalul T.E. şi prietenul său, psihiatrul. 

Am vrut să creez un mediu colegial în care să ne putem împărtăşi informaţii şi puncte de 
vedere. În realitate, am descoperit că lumea ufologilor era plină de dezinformare şi facţiuni 
opozante, care în două nanosecunde, după ce au ajuns în această locaţie, au scos armele şi s-au 
atacat reciproc, inclusiv pe mine. Atunci am aflat că această lume e o groapă plină cu şerpi. 

În timpul acestei reuniuni, generalul şi psihiatrul au încercat să mă convingă să mă alătur 
grupului lor. Generalul a spus: 

- Ştiţi, avem o organizaţie care se ocupă cu aceasta şi care este privată... 

Un cuvânt plin de implicaţii ce însemna “strict secretă”. Ştiam la ce se referea Apoi a spus: 

- Dacă v-aţi reuni operaţiunea cu a noastră, v-am da mai mulţi bani, putere şi acces la o 
tehnologie la care până acum doar puteaţi să visaţi. 

Am răspuns: 

- Mulţumesc, nu. Nu am nevoie. Cred că am fost suficient de explicit când ne-am întâlnit în 
Atlanta, luna trecută. 

Dar el a insistat în încercarea de a mă convinge - pentru că ştiau ce ameninţare am putea 
reprezenta pentru monopolul lor secret asupra acestei chestiuni. Era limpede. 

Un bun prieten de la NSA care era acolo şi un altul de la CIA au venit la mine şi mi-au 
spus: 

- Ştii, sunt foarte invidioşi pe ceea ce faci pentru că sunt restricționaţi şi pot face doar unele 
lucruri în anumite scopuri. Tu eşti liber şi poţi face mult mai mult decât ei. 

Ştiam asta. Le-am explicat: 

- S-ar putea să nu avem putere în acest moment, dar măcar suntem liberi şi avem alte puteri 
pe care ni le-a dăruit Dumnezeu. 

În cele din urmă, generalul s-a dus la soția mea, Emily, fără ca eu să fiu de faţă. I-a spus 
despre această grupare, dar el nu a numit-o MJI2. A spus doar că exista un consiliu director al 
acestei grupări şi că acesta avea un anumit număr de locuri. Interesant, a spus că numărul era 
nouă. Desigur, făcuse cercetări extinse în ce ne priveşte şi ştia că eram credincioşi Baha' şi că 
numărul nostru sfânt este nouă. Aşadar, a spus că există nouă membri ai consiliului director, 
fiecare cu propriul său blazon - o anumită emblemă - şi voi primi şi eu una dacă voi accepta ca 
organizaţia mea să se reunească cu a lor. lar Emily, care este foarte dulce, a spus: 

- O, pare atât de amabil şi a spus toate lucrurile acestea minunate despre tine. 

Am replicat: 

- Da, dragă, dar nu vezi ce încearcă să facă? 

În cele din urmă m-am dus la ei şi le-am spus: 

- Uitaţi, să vă explic limpede. Sunt foarte independent şi o să menţin această operațiune 
privată, curată, cu scopurile sale inițiale. Nu are rost să încercaţi să mă convingeţi şi nicio sumă 
de bani sau alte oferte de putere nu vor schimba niciodată asta! 

Apropo, generalul T.E. a fost implicat în aceste proiecte secrete încă din tinereţe. Am 
verificat acest lucru prin surse independente. A fost şef al serviciilor de Informaţii înainte de “a 
ieşi la pensie”. Le spunea oamenilor că se pensionase, dar nu acesta era adevărul. Ei nu se 
pensionează niciodată, ci doar atunci când ajung în mormânt. 

M-am întâlnit cu un pilot militar care, în anii 1960, fusese implicat într-o operaţiune 
specială şi trebuia să urmărească OZN-uri şi să le filmeze. Mi-a mărturisit că, odată ce echipa 
întâlnea un astfel de OZN, membrii ei erau separați şi repartizaţi pe alte posturi - dar toate aceste 
informaţii ajungeau direct la cineva de care era convins că nu auzisem niciodată: generalul T.E.! 
Când mi-a relatat aceasta, am râs şi am spus: “îl cunosc chiar foarte bine!” 

La cel mult 30 de zile după ce am respins propunerile generalului, internetul era plin de 
website-uri şi de mesaje menite să întoarcă cititorii împotriva mea! Au dezlănţuit asupra mea toţi 
câinii din cadrul ufologilor, în presă, peste tot. Eram numit oricum de la conducător de cult 
religios, colaborator demonic cu forţe sinistre extraterestre, până la escroc. Apoi au tăcut publică 
minciuna că nu eram medic. Eu sunt la spital iar ei postează pe internet acuzaţia că nu am nici 
măcar dreptul de a practica medicina! Atunci a trebuit să fac public dreptul de liberă practică şi 
diploma pentru a arăta că sunt cu adevărat doctor. Războiul psihologic şi hărţuirea au fost intense 
- şi au continuat până în prezent. Timp de paisprezece ani m-am confruntat cu un şir neobosit de 
atacuri, de calomnii şi de orice tip de jocuri murdare. 

Generalul T.E. mi-a spus mai multe lucruri. De exemplu, a spus că există nave extraterestre 
şi facilități sub suprafaţa planetei Marte şi că proiectele secrete aveau imagini cu acestea. Mi-a 
vorbit, de asemenea, într-o discuţie privată, despre toate tipurile de atuuri pe care le aveau 
programele secrete care implicau tehnologii avansate - apropiate de cele de care dispuneau 
extratereştrii. Am reuşit să adun destul de multe informaţii utile ca urmare a încercării sale de a 
mă racola. 

Am aflat că această “celulă” constituia interfaţa dintre lumea ufologilor şi lumea subterană 
- ei sunt un grup-tampon şi au penetrat multe proiecte civile legate de OZN-uri. Am realizat 
atunci de ce avocatul acela îmi spusese în 1990 să fiu foarte independent, atent şi să fac totul 
public. “Trebuia să protejez ceea ce făceam de infiltrări şi de încercări de a distruge această 
grupare. Urmau oferte de sume enorme de bani, de putere, de ameninţări şi atacuri. Trebuia să fiu 
dispus să manifest tipul de războinic care fusesem antrenat, să-l experimentez pe parcursul 
copilăriei şi începutului adolescenţei. 

Dat pe spate! 


În cercetarea noastră, am observat că există un tipar al navelor extraterestre care sunt 
văzute deasupra zonelor geofizice instabile şi a celor vulcanice, precum în Costa Rica, Mexic, 
inelul de foc din jurul lanţului Pacific şi în jurul clădirilor unde există baze nucleare, arme sau 
centrale electrice. 

Civilizaţiile extraterestre care observă Pământul ştiu că suntem mult mai fragili decât 
realizează majoritatea dintre noi. Suntem broasca proverbială din apă, care este ţinută la foc mic 
şi nu ne dăm seama de asta până nu suntem complet fierți. 

Extratereştrii au monitorizat foarte atent evenimentele şi există un şablon al activităților 
care mă face să bănuiesc că sunt preocupaţi de daunele produse de noi mediului şi de 
instabilitatea pe care o creăm. Sunt, de asemenea, preocupaţi de materialul nuclear care ar putea 
afecta teribil Pământul pentru mii de ani de acum înainte. 

În '92, după ce am trecut printr-o perioadă iniţială de experimente şi am creat grupuri de 
pregătire, am aflat că în Anglia se produceau nişte evenimente ciudate, numite “cercuri în 
lanurile de grâne”. Existau mărturii de la persoane precum Colin Andrews - pe care am ajuns să-l 
cunosc foarte bine şt cu care am devenit prieten apropiat - despre existența unor fenomene 
aeriene neobişnuite şi a unor nave care fuseseră văzute şi chiar filmate deasupra unor câmpuri 
agricole. Există înregistrări de zi cu obiecte mici, cu diametrul de un metru care se deplasau pe 
câmp, atât înainte de a apărea unul din aceste cercuri, cât şi după. 

În vara anului 1992 am venit cu o echipă în Anglia şi ne-am decis să aplicăm iniţiativa CE- 
5 acolo. Între timp, mare parte din presă descoperise ce se întâmplase când fusesem în Belgia şi 
Gulf Breeze. Când am ajuns in Anglia, mass-media era deja agitată. 

Aceasta ne-a produs anumite dificultăţi, pentru că multe dintre locurile unde voiam să 
încercăm stabilirea contactului roiau de curioşi şi de jurnalişti. 

Îmi amintesc cum am gonit odată printr-un ţinut de ţară, încercând să scăpăm de camerele 
de filmat şi de presă. A fost ca atunci când prinţesa Diana a fost urmărită prin tunel - goneam 
încercând să lăsăm în urmă echipa de televiziune germană care ne urmărea, ca să afle unde 
aveam să fim în seara aceea. 

În iulie 1992 ne-am dus la o fermă din Alton Barns, care era epicentrul celor mai 
interesante cercuri din lanuri. Aceasta era o fermă întinsă de peste o mie de acri şi ni s-a dat 
permisiunea să folosim proprietatea în acest scop. 

Am inițiat mai multe experimente pe parcursul unei săptămâni sau zece zile cât ne-am aflat 
acolo. 

Unul dintre acestea consta în a ne urca pe dealul Woodborough şi a vizualiza în grup o 
formă anume a unui cerc din lan. Am început procesul meditativ: mai întâi ne-am lărgit planul 
conştiinţei, apoi am intrat în contact cu fiinţele extraterestre, după care le-am cerul să creeze 
forma anume pe care o vizualizam. 

Nu ne-am decis care va fi forma până în noaptea în care ne-am aflat împreună pe dealul 
Woodborough. 

Am hotărât că ar trebui să fie ceea ce este cunoscut acum drept triunghiul CSETI - un 
triunghi echilateral cu un cerc la fiecare vârf. 

Ca şi grup, am trimis această formă anume în Mintea universală, nemărginită şi 
extratereştrilor. În dimineaţa următoare, exact această formă pe care o trimiteam în mesajul 
nostru a fost descoperită pe un câmp nu departe de locul unde noi acţionam. 

Nimeni, cu excepţia acestui grup relativ redus de oameni implicaţi, nu ştia modelul. De 
fapt, nici măcar nu am aflat că această formă apăruse decât două zile mai târziu, când ne-am 
întâlnit cu Ralph Noyes, care a spus: 

- O, tocmai am aflat de la un fermier că a fost descoperit cel mai reuşit cerc de pe câmp al 
sezonului. Prezintă cea mai neobişnuită înclinare a spicelor şi un fenomen atipic. Şi a apărut pe 
terenul acestui fermier. 

Fermierul lucrase pe câmp până foarte, foarte târziu în noaptea dinainte şi se trezise 
devreme pentru că era o perioadă secetoasă, fapt neobişnuit în acea regiune a Angliei. Nimeni nu 
fusese pe câmp şi era dificil de ajuns, aflându-se chiar la baza lui Oliver's Castle (o zonă de 
stânci abrupte care înconjura câmpul). Aşa că am întrebat: 

- Ce formă are? 

Iar domnul Noyes a spus: 

- Ei bine, l-am desenat pe cartea mea. 

Ne-am aplecat şi ne-am uitat la ce desenase Ralph Noyes: avea exact forma pe care o 
proiectasem în noaptea experimentului! 

Imediat, Shari Adamiak, asistenta mea principală, şi doi dintre ceilalți membri ai echipei 
CSETI s-au dus în goană la această fermă. Am mers la Oliver's Castle ne-am uitat la câmp şi ne- 
am simţit de parcă forma respectivă ar li fost preluată din mintea noastră şi ar fi fost aşezată pe 
câmp. Am fost uluiți. 

Ulterior am aflat că unele dintre testele care se făceau asupra recoltei şi a solului indicau 
existenţa unor anomalii electromagnetice şi modificări ale pereţilor celulari ai plantelor. Testele 
indicau faptul că aceasta era una dintre cele mai importante forme apărute în lanuri din acel 
sezon, din punct de vedere ştiinţific. 

Interesant a fost că o grupare care se afla acolo pentru a studia aceste forme, fondată de 
W.B., om de afaceri înstărit (şi alte persoane care aveau legătură cu programele secrete) au 
modificat raportul cu privire la acest “cerc din lan” şi mai ales a modului în care fusese conceput. 
Se petrecea acelaşi lucru: aşa-zisa comunitate a ufologilor, condusă de agenţi secreţi sub 
acoperire, modificase raportul cu privire la evenimentul Gulf Breeze din martie al acelui an, iar 
acum pe acesta. 

Era un alt indiciu de cât de puternic este controlată comunitatea ufologilor şi cât de bine s- 
au infiltrat în ea aceşti agenţi. 

Într-o seară ne aflam pe dealul Woodborough şi aplicam protocolul CE-5, invitând 
vehiculele extraterestre să vină în acea zonă. Deodată, din norii de deasupra noastră, au apărut 
nişte lumini care se roteau în sens invers acelor de ceasornic - nu provenite de pe pământ, ca un 
reflector, ci de deasupra norilor strălucind în jos. Vedeam o serie de lumini circulare care se 
agitau în sens invers acelor de ceasornic, luminând în jos de deasupra norilor. 

Curând după aceea a început brusc să plouă, foarte puternic, dar numai peste această 
porțiune îngustă unde noi aplicam protocoalele de contact. 

Probabil extratereştrii creaseră un eveniment de climă artificială pentru a permite un 
contact major, dar în intimitatea unei nopţi ploioase, ceţoase. În cele din urmă, începuse să plouă 
atât de tare, încât aproape toată lumea a plecat - Colin Andrews, care se aflase în altă porțiune a 
fermei şi un grup de mai multe persoane. 

Patru dintre noi ne-am dus pe un drum îngust de beton, suficient de lat doar pentru un 
singur vehicul. La un moment dat ne-am oprit. 

Intuiţia îmi spunea că nava extratereştrilor va sosi. Mi se transmisese limpede: 

- Vom fi acolo mai târziu, mai târziu... 

Aşa că am spus: 

- Haideţi să rămânem în maşini şi să aşteptăm. 

Era trecut de miezul nopţii. Ne-am hotărât să rămânem în două vehicule separate şi să 
aplicăm protocoalele de acolo. Apoi, deodată, am auzit o bătaie în geamul din partea şoferului şi 
l-am văzut pe Chris Mansell (englezul care era cu noi), din maşina din spatele nostru. Când am 
coborât geamul, a spus: 

- O navă spaţială se învârte pe câmp şi e plină de luminiţe, ca un brad de Crăciun! 

ŞI eu am răspuns: 

- Da, da, şi eu sunt Moş Crăciun! 

Eram sigur că glumeşte. Mi-a spus: 

- Nu, uite! 

ŞI când m-am uitat pe geam, am văzut o navă de aproximativ o sută de metri în diametru, 
de forma unui disc cu un vârf conic cu luminiţe. La marginea discului erau lumini minunate, de 
toate culorile - roşii, verzi, albastre, galbene care se roteau în sens invers acelor de ceasornic. La 
fel şi nava, dar luminile se deplasau în acea direcţie şi invers, amestecându-se şi combinându-se 
unele cu altele, formând un model frumos, foarte deosebit. 

Aceste lumini erau ireale. Intensitatea şi calitatea luminii nu se compara cu nimic văzut 
vreodată. Nava era foarte aproape. Iniţial, era puţin mai sus deasupra câmpului, dar s-a apropiat 
la zece metri de sol, pe acelaşi teren pe care ne aflam noi, la doar câteva sute de metri distantă. 

Ne-am dat jos din maşină şi am început să-i contactăm şi să semnalizăm. Dar femeia care 
era cu mine era complet îngrozită. Îşi pierduse stăpânirea de sine. Am aflat că, din păcate, 
oamenii chiar trebuie să fie pregătiţi pentru acest gen de eveniment. 

Neliniştea ei se datora în parte faptului că eram suficient de aproape de această navă 
imensă, încât busola pe care o aveam se rotea o dată cu nava, în sens invers acelor de ceasornic. 
Câmpul magnetic deplasa, de fapt, nordul magnetic şi se mişca în sens invers acelor de 
ceasornic. 

Efectele electromagnetice ale acestei nave extraterestre includeau şi uşoara electrificare a 
părului nostru, care ni se ridica pe cap. Se putea simţi o tăcere neobişnuită pe câmp, precum şi 
prezenţa conştiinţei fiinţelor din navă. Era uluitor! 

În acest moment, am spus: 

- Haideţi să facem semn navei cu reflectoarele. Şi în timp ce făceam acest lucru, nava s-a 
apropiat şi ne-a făcut semn înapoi. După aceasta, femeia a devenit isterică şi a strigat: 

- O, Dumnezeule, nu face asta! 

- Dar de aceea suntem aici! am exclamat eu. 

- Nu credeam că vor veni cu adevărat, a mărturisit ea. 

- Dar atunci de ce ai venit? Crezi că e o glumă? am întrebat-o eu. 

Ea credea că probabil vom vedea ceva aflat la distanță. Dar a fost o întâlnire directă cu 
această navă, iar ea ştia că erau acolo pentru că îi contactasem şi ştia că ne răspundeau la 
semnale. 

Chris Mansell şi femeia olandeză, care erau cu noi, erau însă foarte calmi şi relaxaţi, 
entuziasmați, dar nu speriaţi. Numai femeia de lângă mine era speriată. Şi în clipa în care teama 
ei s-a manifestat la maximum, nava s-a oprit din avansare şi a dat încet înapoi. 

Acesta a fost un act de compasiune. Deşi nu era nicio ameninţare din partea navei, 
extratereştrii ştiau că cineva se temea şi au dat uşor înapoi. Apoi nava a început să se ridice uşor, 
ajungând în ceaţă şi apoi în nori. 

Am văzut cum a rămas în norii de deasupra noastră. Mai puteam să-i vedem luminile, dar 
arăta ca un obiect chihlimbariu, care plutea tăcut. Incredibil, dar busola pe care o aveam continua 
să se rotească în sens invers acelor de ceasornic, în aceeaşi direcţie cu nava, până ce acul busolei 
s-a întors complet la 360 de grade, revenind la nord. 

A fost o întâlnire minunat coregrafiată. La sfârşitul acelei ore, din cer a apărut din nou 
obiectul extraterestru, dar de această dată mai sus. Când am semnalizat înspre el, ne-a răspuns, 
după care a dispărut. Şi aşa s-a încheiat acel CE-5. 

În timp ce se întâmplau toate acestea, ploaia se transformase într-o burniţă şi întreaga zonă 
era înconjurată de ceaţă şi de nori. 

Colin Andrews ne-a spus, imediat ce a ajuns pe drum. că acesta era uscat. Cred că luminile 
văzute mai devreme, care se roteau în norii de deasupra fermei pregăteau o schimbare a vremii 
care a permis ca acest eveniment să aibă loc în secret. 

S-a dovedit că persoanele care încercau să ne spioneze şi să ne împiedice să stabilim 
contactul au plecat pentru că au fost descurajate de această cumplită “vreme englezească”. 

Am înţeles din această experienţă că trebuia să pregătesc oamenii mai bine pentru astfel de 
contacte. Era nevoie ca participanţii să înveţe cum să fie mai bine centraţi în conştiinţă, astfel 
încât să nu se teamă, pentru că este o experienţă neobişnuită şi există efecte psihologice şi 
electromagnetice stranii în apropierea acestor obiecte. Centrarea în conştiinţa calmă şi profundă 
este esenţială pentru reuşita experienţei. 

În ziua următoare am descoperit că exista un număr de persoane aflate pe unele din 
dealurile din jurul locației care văzuseră mare parte din această întâlnire, aşa că mărturiile noastre 
au fost coroborate şi astfel s-a răspândit vestea. A doua zi, mass-media şi publicul erau 
preocupate la maximum de subiect. 

Din această cauză, am întocmit un raport al acestui contact care a fost pe punctul de a se 
finaliza cu aterizarea unui OZN pe terenul fermei din Alton Barns. 

Când Chris Mansell s-a trezit, a spus: 


Ja 


- Era o afurisită de navă spaţială pe câmp şi m-a dat complet pe spate. Era prima oară când 
auzeam această expresie şi era perfect potrivită! 

Prin 1993, am luat decizia de a spori aceste eforturi şi de a forma un grup de oameni cu mai 
multă experienţă, numit Rapid Mobilization Investigation Team - RMIT (Echipa de Investigaţii 
de Urgenţă (n.trad.). 

Adevărul e mai straniu decât ficţiunea 


În regiunea vulcanică din Mexic, în apropiere de Popocatepetl, avusese loc o întreagă serie 
de evenimente cu OZN-uri care apăruseră la ştirile naţionale mexicane. Navele fuseseră filmate, 
fotografiate şi văzute de mii de oameni. 

În iarna anului 1993, am format o echipă de ambasadori care să se ducă într-o expediţie în 
Mexic pentru a saluta sosirea acestor fiinţe extraterestre şi pentru a investiga motivul pentru care 
se aflau acolo, înainte de plecare, am avut un vis lucid în care ne aflam într-un loc anume din 
munţi, cu păduri şi în care avea loc un eveniment OZN. S-a dovedit că acest vis a avut loc cu 
exact şapte nopţi înainte - în concordanţă cu diferenţa de fus orar - de a se petrece un contact 
important dintre extratereştri şi echipa noastră din Mexic. 

Am descoperit că. în cazul multora dintre aceste expediţii, una sau mai multe persoane din 
echipă au un fel de vis sau experienţă precognitivă anterioară evenimentului, care se produce în 
“spaţiul şi timpul prezent”. 

Detaliile acestor vise sunt foarte specifice - ora din noapte, aspectul zonei, totul. Acelaşi 
lucru li se întâmpla şi celorlalte grupuri care începeau să experimenteze protocoalele CE-5. 

Dar mai întâi, după ce am aterizat în oraşul Mexic, am fost jefuiţi de federali sub 
ameninţarea armelor. 

Ne-au fost confiscate paşapoartele şi au cerut şpăgi enorme ca să ni le dea înapoi. 

Noi numim acest tip de tratament “factorul de şoc”. După dificultăți majore, am ajuns în 
cele din urmă într-o zonă rurală de lângă vulcan. Chiar în prima noapte ne-am aflat pe partea 
vulcanului care era cel mai aproape de oraşul Mexic. La lumina stelelor, am început să medităm 
şi să orientăm nava extraterestră în acest punct. Se făcea atât de frig la acea altitudine, încât 
practic ne-am acoperit de promoroacă. 

Brusc din spaţiu, a apărut o luminiţă care a strălucit asupra noastră şi o rază de lumină a 
coborât şi a acoperit întregul grup, cufundându-ne într-o lumină vie alb-albăstruie, ca şi cum 
cineva ar fi aprins un bec foarte puternic. Aveam senzaţia că extratereştrii ne controlau, ca un fel 
de procedură de scanare. În același timp, simţeam că acest eveniment conţinea un mesaj, că ne 
salutau. Eram în Mexic de şase ore, când a avut loc aceasta. 

În ziua următoare ne-am dus în partea din spate a vulcanului şi am ajuns în orăşelul 
Atlixco, unde 90% din populaţie văzuse aceste obiecte. 

Simţeam că extratereştrii erau acolo, pentru că inelul de foc avea să devină din ce în ce mai 
instabil, iar acesta era al patrulea vulcan ca mărime din lume şi se afla lângă unul dintre cele mai 
populate oraşe ale lumii. 

Simţeam că vehiculele extraterestre erau acolo pentru a monitoriza situația şi a acţiona, 
contribuind astfel la stabilizarea Pământului. 

Am găsit o locaţie perfectă lângă micul sat indian numit Atlimayaya, care se află la capătul 
drumului ce trece prin Atlixco şi Metepec. Luminile oraşului Puebla pot fi văzute de sus, la baza 
vulcanului, lângă Atlimayaya. 

Acest sătuc este aproape inaccesibil. Singurele trasee care duc spre acest sătuc trec prin 
Jungla deasă. 

Lângă drumul spre Atlimayaya, ne-am stabilit baza cu cinci membri CSETI prezenţi. După 
ce am văzut locaţia, am ştiut că era exact locul pe care îl văzusem în visul lucid pe care îl 
avusesem cu şapte zile în urmă. 

Aşa că am spus: 

- Exact aici ar trebui să fim! 

Luna era pe cer şi se vedeau două treimi din ea. După ce am aplicat protocoalele de contact 
CE-5, pentru o perioadă m-am simţit foarte obosit şi m-am întins pe jos. Am intrat într-o stare de 
meditaţie profundă, foarte relaxată. Apoi, brusc, am recepționat clar următorul mesaj: “Ridică-te 
şi uită-te la dreapta!” Aşa că m-am ridicat şi m-am uitat la dreapta: dinspre vulcan venea înspre 
noi o navă triunghiulară enormă. 

Cu toţii ne-am ridicat şi am intrat în contact cu nava. Vedeam în minte persoana care 
conducea nava şi pe celelalte fiinţe care erau toate extrem de luminoase şi de albe. 

Aceşti extratereştri erau direct conectaţi cu noi, printr-un dispozitiv care se afla la bordul 
navei. Erau fixaţi de conştiinţa noastră, printr-un aparat care forma o interfaţă minte-tehnologie. 

Ca întotdeauna, foloseam gândul şi conştiinţa ca instrumente de dirijare. 

Pentru a confirma că ne vedeau, am semnalizat cu nişte lumini foarte puternice, iar această 
navă imensă ne-a răspuns şi s-a întors direct înspre noi. 

Apoi a format un cerc aproape perfect în jurul nostru, plutind foarte jos, la doar câteva sute 
de metri deasupra noastră. Era de mărimea a trei stadioane de fotbal de fiecare parte a 
triunghiului, cu o lumină la fiecare colţ. Când ne-a făcut semn întreaga parte superioară s-a 
iluminat. 

Toţi percepeam fiinţele extraterestre şi trei dintre cei cinci câţi eram au văzut aceleaşi fiinţe 
şi au primit acelaşi mesaj în legătură cu motivul pentru care erau aici, adică eruperea vulcanului 
şi ce avea să se întâmple în viitor. 

Apoi, nava a luat-o în direcţia oraşului Puebla. În timp ce se îndepărta, ne-am luat rămas 
bun, iar eu am semnalizat în direcţia părții din spate a navei, care se îndepărta. Deodată, din 
cealaltă parte, am primit un semnal de răspuns de rămas bun. După care a coborât mai jos de 
altitudinea la care ne aflam noi şi a dispărut undeva în vale. 

Mai târziu, în aceeaşi seară, eram într-o stare meditativă, intrând în contact cu fiinţe 
cosmice, la baza minunatului vulcan acoperit de zăpadă. Când ne-am uitat în sus, am văzut că un 
inel de nori de formă ovală, foarte neobişnuit se formase la stânga vulcanului, care semăna exact 
cu un chip umanoid. Cele mai luminoase două stele de pe cer erau plasate exact unde ar fi trebuit 
să fie ochii. 

Acest chip cosmic se uita la noi din spatele vulcanului. Şi nu era nicio îndoială în minţile 
noastre că era un semnal foarte neobişnuit din partea acestor fiinţe, care ne spuneau astfel că erau 
în continuare alături de noi. 

În ziua când a avut loc acest eveniment, explorasem zona pe jos. Ne afundasem adânc în 
junglă şi descoperisem o piramidă străveche acoperită cu plante, care, din ce ştiam eu, nu se afla 
pe nicio hartă. 

În timp ce eram acolo, am avut o serie de experienţe mistice foarte neobişnuite legate de 
natură şi de vulcan. Ne-am întâlnit cu nişte localnici care ne-au povestit despre experienţele lor 
cu fiinţele extraterestre care veneau în zonă. Mesajele şi imaginile primite erau aproape identice 
cu ale noastre. 

Când am plecat din junglă, ne-am uitat in sus şi am văzut pe cer o formaţiune de nori care 
avea exact forma unui vultur. Ciocul acestuia era orientat înspre locul precis unde baza noastră 
din noaptea aceea avea să fie plasată. 

Ştiam că totul era orchestrat de o inteligență superioară, de acea unică Minte din cosmos 
prin care suntem conectaţi cu toţii. 

Pe parcursul acelor cinci zile, am văzut de mai multe ori aceste nave extraterestre, inclusiv 
unele mai mici de forma unui disc care ieşeau direct din vulcan, înconjurau vârful acestuia şi se 
îndepărtau în spaţiu. 

Toate aceste relatări au fost descrise mai detaliat în prima mea carte. 

Explicaţia pentru tot ce s-a întâmplat este conştiinţa universală şi intenţia de bine şi frumos. 

Până în 1993 am înţeles că acest efort de a stabili contactul dintre fiinţele umane şi 
extraterestre putea fi rodnic. Nu mai era vorba de teorie. Până atunci fuseseră sute de persoane 
din Statele Unite, Europa, Anglia şi Mexic, care participaseră la expedițiile noastre, prin care se 
stabiliseră contacte cu extratereştrii. Multe dintre aceste evenimente fuseseră filmate şi avuseseră 
o masă de oameni ca martori. 

Şi acum? Dacă masele de oameni şi politicienii de pe Pământ sunt minţiţi in legătură cu 
asta, cât de departe putem merge? Aveam nevoie de un mod de a educa un număr mai mare de 
oameni de pe glob. Ştiam că trebuie să scoatem la lumină adevărul. Trebuia să furnizăm dovezi 
şi să prezentăm această perspectivă paşnică liderilor noştri politici, guvernamentali şi comunităţii 
ştiinţifice şi mai ales celor care conduceau aceste programe secrete. 

Se aflase de activitatea noastră, iar eu formasem o adevărată reţea de contacte din armată, 
lumea politică şi ştiinţifică între 1990 şi 1993. 

Am aflat de asemenea, că existau sisteme de armament extrem de puternice care erau 
utilizate pentru a localiza nave spaţiale extraterestre şi pentru a le distruge. Am aflat că programe 
secrete malefice coordonau aceste operațiuni şi că aceasta era una dintre cele mai mari 
ameninţări pentru pacea globală apărute vreodată. Dar întreaga chestiune era complet ignorată de 
mass-media, de comunitatea militară socotită etalon şi de cea politică, ca să nu mai vorbim de 
omul de pe stradă. 

Prin urmare, în acel moment simţeam că era important să reunesc mai multe persoane 
pentru a încerca să facem publice dovezile şi faptele şi pentru a explica opiniei publice şi 
liderilor noştri care este motivul prezenţei extratereştrilor. 

Am început să construiesc această idee de a aduce laolaltă oameni pentru a dezvălui 
adevărul, astfel încât să nu fie doar un grup ad-hoc sau temporar de persoane care intră în 
contact, ci societatea în general să înceapă să recunoască faptul că nu suntem singuri în univers. 
Era timpul ca întreaga comunitate a oamenilor civilizați să-şi asume responsabilitatea pentru 
relaţia dintre oameni şi extratereştri într-un mod paşnic şi inteligent. 

În caz contrar, indiferent cât de mult luam noi contact cu extratereştrii, nu puteam începe să 
corijăm problemele unui guvern ascuns de mai multe sute de miliarde de dolari anual, care 
dispunea de abilităţi tehnologice enorme, de abilităţi de depistare şi arme care erau împrăştiate în 
toată lumea, precum şi în spaţiu. Ştiam că aceste arme atacau vehiculele extraterestre şi fiinţele 
din ele şi existau mai mulți martori din cadrul armatei care ne declaraseră în mod independent 
aceasta. 

În vara anului 1993 am fost invitat de nişte persoane să mă duc într-o casă de lângă 
Institutul Monroe din Virginia pentru a discuta inițiativa de a dezvălui toate aceste informaţii 
lumii. 

Acolo se aflau nişte persoane deosebite - deşi mai târziu am aflat că ele se aflau acolo în 
alte scopuri. Am discutat despre cum se poate efectua cât mai eficient această dezvăluire şi cum 
să ajungă informaţiile la întreaga societate. 

Aproape de finalul acelei întâlniri, am decis să mă dedic acestui efort care este acum 
cunoscut drept proiectul Desecretizarea. (Iniţial a fost o iniţiativă fără nume, iar mai târziu 
proiectul a fost numit Starlight - Lumina stelară.) 

Când mă îndepărtam de Institutul Monroe, care este foarte aproape de locuinţa noastră 
actuală, am fost lovit de un fel de armă electronică. Brusc, am devenit complet dezorientat, 
febril, ca şi cum aş fi fost cuprins de un foc lăuntric. 

Am devenit atât de dezorientat în timp ce conduceam, încât nu ştiam dacă mă întorsesem în 
Anglia sau eram tot acolo (fusesem acolo mai devreme în iulie). Habar n-aveam unde mă aflam! 
Nu ştiam pe care parte a drumului trebuia să mă aflu şi, de fapt, am descoperit că mă aflam pe 
sensul opus. Dacă nu aş fi putut să înving efectul acelei arme şi să-mi recapăt capacitatea de 
orientate, sunt sigur că aş fi murit într-un accident de maşină la plecarea din zona respectivă. A 
fost un eveniment tulburător. 

Am aflat din această experienţă că există indivizi sub acoperire, care urmăresc foarte atent 
ceea ce facem noi şi că sunt dispuşi să facă orice pentru a ne opri. Dar când mă confrunt cu o 
asemenea problemă, reacția mea este să lupt cu o înverşunare de două ori mai mare! 

Pe parcursul următoarelor luni am vorbit cu oameni pe care îi cunoşteam, care făceau parte 
din lumea politică sau din armată şi care manifestau un mare interes față de ceea ce făceam noi. 
Mulţi dintre ei au sprijinit proiectul Desecretizarea. Am format astfel o echipă pentru a crea un 
plan de transmitere a acestor informaţii conducătorilor noştri. 

Am început să comunic această inițiativă diverselor grupări, explicându-le că venise timpul 
ca adevărul să iasă la iveală. Ca urmare, s-a format o reţea extinsă de suport, ajutor şi inițiativă în 
această direcţie. După una dintre aceste discuţii pe care am avut-o în Colorado, un domn (Îl voi 
numi M.J.) a venit la mine şi mi-a spus: 

- Cunosc câteva persoane din Washington care v-ar putea ajuta. 

- Sunt numai ochi şi urechi, am zis eu. 

- Sunt prieten cu noul director al CIA, Jim Woolsey. A fost membru al consiliului director 
la institutul meu. Ceea ce spuneţi are sens. Şi trebuie să se întâmple, a spus el, foarte sincer. 

Am aflat că M.J. fusese unul dintre oamenii interesaţi de activitatea noastră şi scrisese o 
carte, sub contractul Pazei de Coastă. Era orientată spre aspecte militare, în general, dar o 

secțiune a cărţii se referea la scenarii de evenimente ipotetice care puteau avea loc în viitor, dar 
care nu erau anticipate de membrii marcanţi ai armatei. O parte a acesteia era despre CSETI şi 
inițiativa CE-5, deşi nu se făceau nominalizări. El descria însă tot ce făcusem şi includea chiar 
scenarii, cum ar fi un grup care se ducea pe o plajă din Florida şi stabilea contact cu 
extratereştrii. 

Am realizat atunci că totuşi exista o categorie de oameni care urmăreau cu interes ceea ce 
făceam noi. Mulţi dintre ei erau futurologi şi oameni conectaţi cu mediile securităţii de vârf şi ale 
agenţiilor de informaţii, care credeau că aceste lucruri ar trebui să înceapă să fie făcute publice. 

Cam în acelaşi timp, nişte persoane din New York, care erau prieteni cu Laurance 
Rockfeller, m-au abordat şi mi-au spus: 

- Ştiţi, Laurance Rockfeller este foarte interesat de aşa ceva. 

- Sunt dispus să mă întâlnesc cu oricine în legătură cu acest subiect, am zis eu. 

Am avut apoi o serie de întâlniri în vara şi toamna anului 1993, iar una dintre acestea a fost 
cu consilierul nostru militar pe proiect, un comandor militar, ai cărui tată şi bunic fuseseră 
amândoi directori de departament la NASA şi, mai înainte, la NACA. Ne sprijinise foarte mult 
încă din 1991, când ne întâlniserăm pentru prima dată şi-mi spusese: 

- Ştiţi, vă pot ajuta pe partea legată de domeniul militar. 

Apoi, un alt bărbat care era prieten cu Bill Clinton şi-a făcut apariţia şi a spus: 

- Vă pot ajuta pe latura politică. 

Au apărut şi alte persoane care au spus: 

- Putem transmite aceste informaţii directorului CIA şi oamenilor din securitatea națională. 

De asemenea, a apărut un alt bărbat care voia să transmită această informaţie lui Jack 
Gibbons consilierul ştiinţific al preşedintelui. Apoi am fost ajutaţi de o altă persoană, al cărei 
frate era consilierul ştiinţific al vicepreşedintelui Al Gore. 

Aşadar, un întreg grup de oameni s-a format destul de rapid cam în această perioadă. 

Eram totuşi conştient că aceste persoane puteau avea scopuri diverse şi, în acelaşi timp, 
realizam că nu trebuie să am prejudecăţi faţă de nimeni din cauza afilierilor sale. Scopul meu era 
de a spune pur şi simplu adevărul, de a explica ce trebuia făcut şi de a educa populaţia, a cărei 
înţelegere era întunecată de minciună şi informaţie manipulată. 

Cam atunci au început să apară şi oameni din CIA, care veneau cu avionul în Asheville, 
unde locuiam noi, şi spuneau: 

- Fă-o chiar acum! Suntem parte dintr-un grup care doreşte ca asta să se întâmple cât mai 
repede. Secretul a fost ţinut prea mult timp! 

Eforturile mele principale s-au orientat în direcția furnizării de informații şi perspectivă 
oamenilor care fac parte din programe clandestine sau din ceea ce ei numesc “grupul de control”. 

Mare parte a ceea ce am scris şi am spus a fost dirijată înspre furnizarea de informaţii şi a 
unei noi paradigme de gândire pentru aceşti oameni. 

În septembrie 1993, consilierul meu pe probleme militare l-a abordat pe bărbatul care la 
acea vreme era şeful serviciului de informaţii al Statului Major - un amiral. Acesta a devenit 
ulterior directorul Serviciilor Secrete navale. 

Consilierul nostru pe probleme militare i-a spus amiralului: 

- Uitaţi, colaborez cu doctorul Greer de la CSETI şi dorim să ne întâlnim cu persoanele de 
la divizia de tehnologie străină de la baza aviatică Wright-Patterson. 

Această bază este entitatea care primise o parte din materialul de la vehiculele extraterestre, 
recuperate din New Mexico în anii '40. Această grupare a fost redenumită Centrul Naţional de 
Informaţii al Aviației - NAIC. Dar în 1993 se numea Centrul de Ştiinţă şi Tehnologie 
Aerospaţială Străină - FASTC. Interesant cum le tot schimbă numele! 

Surprins, acest amiral şi-a împins scaunul în spate şi a întrebat: 

- Vorbiţi serios? 

- Da, domnule, a spus Will. 

Şi atunci amiralul a întrebat: 

- Doctorul Greer este un om serios? Este credibil? 

EI a răspuns: 

- Extrem de credibil, domnule. 

Atunci, amiralul a spus: 

- În regulă, am să stabilesc o întâlnire. 

A sunat la baza aviatică Wright-Patterson şi a spus: 

- Vreau să vă întâlniți cu doctorul Greer şi echipa lui. 

Dar comandantul navei a spus: 

- Nu vom permite asta. 

În cele din urmă, amiralul a ordonat şefului Serviciului de Informaţii secrete al aviaţiei să 
stabilească întâlnirea. 

În aceeaşi săptămână din septembrie 1993, fusesem invitat de Laurance Rockefeller la 
ranch-ul său “JY” din Tetons. Am descoperit că un număr de persoane a căror activitate era în 
conexiune cu acest subiect fuseseră invitate aici, mulţi având legături cu comunitatea serviciilor 
secrete. 

Mai era şi unul din asistenții principali ai lui Rockefeller, un om minunat, care ne susținea 
foarte mult activitatea. De asemenea, era o femeie în roşu despre care am descoperit atunci că 
făcea parte de am de zile din cercul de cunoştinţe al lui Laurance Rockefeller. Soţul ei (îl voi 
numi Bruce) era în consiliul director de la Morgan Stanley şi de la multe companii transnaţionale 
principale; totodată, era şi agent CIA (mi-a mărturisit personal acest lucru). Fusese, de asemenea, 
unul dintre ambasadorii preşedintelui Reagan. 

Prin urmare, eu, doctorul de la ţară, din Carolina de Nord, care intrase în contact cu 
extratereştrii, ajunge în acest interesant grup de oameni. 

Când ne-am adunat cu toţii, le-am explicat în prealabil că formam o echipă alcătuită din 
oameni din interiorul armatei şi că aveam dovezi preluate tot de acolo, intenționând să facem 
public adevărul. S-a lăsat o linişte mormântală. 

M-au întrebat: 

- Ce aveţi de gând să faceţi? Cu cine lucraţi? Ce se întâmplă? 

Am răspuns: 

- Când o să plec de aici, o să mă duc direct la baza aviatică Wright-Patterson. Există 
facţiuni ale armatei şi serviciilor secrete care susțin Desecretizarea. Aceasta nu este o simplă 
presupunere, ci realitatea. 

Am vorbit foarte deschis: 

- Iată ce avem de gând să facem! 

Era limpede că oamenii erau uluiți. Evident că la această întâlnire existau persoane extrem 
de iritate de posibilitatea desecretizării. Îmi amintesc că am discutat în 1992 cu unii din oamenii 
generalului T.E., care m-a întrebat: 

- Dacă stabiliți la un moment dat contactul cu extratereştrii şi evenimentul este filmat de 
televiziune, ne permiteţi să-l controlăm noi înainte de a ajunge la public? 

- Nu, i-am răspuns eu. 

Apoi au spus: 

- Noi controlăm mass-media şi toți sateliții TV, aşa că oricum vom prelua controlul. 

Spre dezamăgirea mea, CB Scott Jones mi-a confirmat din nou că, în cele din urmă, ei pot 
să preia într-adevăr controlul. 

Totuşi, eu am făcut o promisiune: 

- Vom păstra activitatea noastră cât mai independentă posibil. 

Ranch-ul JY este înconjurat de Parcul Naţional Grand Teton. În prima zi în care am fost 
aici, m-am plimbat în jurul lacului cu doi cercetători celebri care studiază răpirile “comise de 
extratereştri”. Nu voi uita niciodată cum unul dintre ei (îl voi numi domnul X), a început să-mi 
spună că el susţinea foarte puternic utilizarea drogurilor halucinogene, că, de fapt, chiar în acea 
clipă, el se afla sub efectul acestora. Îmi dădusem seama că ceva nu era în regulă pentru că 
mergea împleticit şi se împiedica de buştenii de pe drum. 

Aşadar, iată un faimos cercetător care îmi spune că activitatea sa implica să-i încurajeze pe 
oameni să ia droguri halucinogene pentru că “acestea îi ajută să-şi amintească răpirea şi 
experienţele sexuale cu extratereştrii”. 

Mă gândeam în sinea mea: 

- Dumnezeule! Uite aşa ajung oamenii să se drogheze. 

Am aflat ulterior că domnul X avea legături profunde cu programul CIA MK-Ultra, început 
încă din anii '50-'60. Acesta se ocupa de obținerea controlului mental prin utilizarea drogurilor 
halucinogene. 

Ufologia civilă este infiltrată în totalitate de agenţi din serviciile secrete subterane, 
implicate în unele dintre cele mai bizare experimente de control mental, inclusiv combinarea de 
droguri puternice cu influenţa anumitor sisteme electronice şi așa-numitele sisteme de arme 
psihotronice. 

Adevărul este mult mai straniu decât ficţiunea. 

Dezinformare 


Am fost extrem de şocat să constat că domnul X recunoştea cu mândrie că aplica acest tip 
de hipnoză de control, uneori atât ameţit de drogurile halucinogene, încât spunea: 

- Nu mă pot ridica de pe canapea nici măcar pentru a-mi lua o ceaşcă de cafea. Trebuie să 
mi-o aducă altcineva. 

În timpul acestor şedinţe a spus că el îi conducea în transă, sub hipnoză, pe cei răpiți, unde 
ei urmau să-și descopere experienţele extraterestre ascunse. 

Mi-am spus: “Doamne! Există contracte pentru publicarea de cărţi în valoare de mai multe 
sute de mii de dolari şi programe de cercetare sponsorizate de Rockeffeleri şi de prinţul S.A., 
care se dau spre consum publicului naiv. Şi toate acestea sunt considerate adevărate din cauza 
semnăturii acestui cercetător!” 

Prin urmare, începând cu 1993 mi-a devenit limpede cât de elaborată era povestea cu care 
era păcălit publicul. Şi că peste 90% dintre informaţiile pentru domeniul public, legate de OZN- 
uri. extratereştri şi contacte cu extratereştrii erau false, având de fapt scopul de a teroriza 
populația. 

Din 1993 până în prezent, mi-a fost foarte dificil să trăiesc cunoscând această realitate. A 
trebuit să păstrez în mine furia provocată de corupția şi falsitatea informaţiilor şi experienţelor 
care ajung la marele public prin campanii de dezinformare referitoare la OZN-uri şi extratereştri. 

E. suficient să spun că întregul domeniu al cercetării legate de OZN-uri este atât de bine 
controlat de diverse grupări şi atât de labirintic, încât cel puţin 90% din tot ce a fost făcut 
vreodată public referitor la acest subiect este complet inventat, constă in dezinformare atent 
planificată şi programare de război psihologic. 

Domnul X şi cu mine am purtat o discuţie interesantă pe marginea unor chestiuni 
psihologice, dar a fost dificil să continuăm prea mult din cauza incoerenţei sale datorate abuzului 
de droguri. 

Ce nu se ştie e că domnul X abuzează sever de aceste substanţe şi a încurajat, de asemenea, 
oameni în aceeaşi situaţie să participe la această folie-a-deux, această nebunie comună, pentru a 
născoci contacte cu extratereştri şi apoi a le confirma ca fiind reale. 

Totuşi unul dintre lucrurile interesante discutate cu el s-a referit la felul în care a fost el 
“persecutat” pentru că s-a ocupat de studiul răpirilor de extratereştri şi cum a devenit o aşa-zisă 
victimă. 

În realitate, el nu numai că se drogase împreună cu pacienţii săi, dar făcuse ceva complet 
imoral: facturase subiecţilor cercetării sale timpul alocat. În cazul unui experiment de cercetare, 
subiecţii nu pot fi facturaţi. Nu este deloc etic. 

Unul dintre lucrurile pe care le-am aflat pe parcursul acestei întâlniri de la ferma JY cu 
Laurance Rockefeller a fost că David Rockefeller, de la banca Chase Manhattan and Nelson, care 
fusese vicepreşedintele Statelor Unite şi decedase, avusese un rol important în guvernul subteran. 
Laurance Rockefeller ştia aceste lucruri, dar era mai degrabă regele-filozof al familiei şi nu cel 

care deţinea puterea. Era un filantrop profesionist, care nu dorea decât să-şi doneze averea 
înainte de a muri. 

Din păcate, era înconjurat de oameni lipsiţi de moralitate, inclusiv de acest cuib de şerpi de 
oameni de la CIA, dintre care importantă era “femeia în roşu” al cărei soţ era, de fapt, chiar 
organizaţia CIA. 

Aşadar, în această mare tulbure a pătruns Laurance Rockefeller care dorea să sprijine 
studiul acestui subiect. Dar banii lui sunt preluaţi de agenţi CIA răuvoitori şi canalizați în 
cercetări referitoare la răpiri inventate, abuz de droguri şi alte nebunii. 

Un bărbat din cercul lui Laurance a preluat ceea ce ar fi fost o sponsorizare enormă pentru 
CSETI în vederea susţinerii profesionale a inițiativei CE-S şi i-a băgat în institutul său, de unde 
să poată fi apoi dirijaţi înspre alte operaţiuni clandestine. 

Am aflat personal acest lucru. 

Prin urmare, Laurance a avut nişte intenţii foarte bune, dar a fost înconjurat de un cerc 
infestat de mai mulţi agenţi secreţi care făceau tot posibilul să împiedice ca resursele lui să 
ajungă să susțină orice activitate productivă. 

Sarcina lor era să ridice capacul de la WC, să arunce milioane de dolari acolo şi apoi să 
tragă apa. Şi chiar asta au făcut. Am fost martor direct şi a fost o adevărată tragedie. 

În cele din urmă, preocuparea lui Laurance Rockefeller față de acest subiect a fost folosită 
de această “femeie în roşu”, a cărei etică era dezgustătoare. 

Tot cam în această perioadă, am reunit o serie de documente care au constituit ceea ce se 
numeşte „“cele mai bune dovezi disponibile”. În spiritul colegialităţii, am împărtăşit direct 
informaţiile acestei cercetări în curs lui Laurance şi altor persoane. 

S-a întâmplat astfel ca femeia în roşu" să obţină aceste documente, iar ea a luat banii lui 
Rockefeller şi ai unuia dintre susținătorii principali ai CSETI şi a angajat un scriitor din 
comunitatea de ufologi. EI a preluat lucrarea, a rescris-o, a trecut numele lor pe ea, a publicat-o 
ca fund a lor şi astfel ne-a furat-o. Apoi, când am încercat să mai folosim documentul pentru alte 
discuţii libere şi deschise, ea a angajat una dintre cele mai mari firme de avocatură din 
Washington şi a ameninţat că mă va da în judecată. Ce drăguţ din partea ei! Şi asta după ce au 
furat conceptul, inclusiv titlul documentului. În ciuda acestor probleme, eu şi Laurance am 
devenit apropiaţi. Am petrecut nişte momente minunate cu el şi minunata sa soţie, Mary. 

Îmi amintesc cum spre finalul unei seri petrecute împreună, Laurance şi cu mine ne-am dus 
pe veranda de lemn a cabanei de la ferma sa. Pe această verandă se afla o statuie a unui 
amerindian călare, cu pene pe cap şi cu braţele întinse înspre stele. 

Ne uitam la cer şi vorbeam. 

Laurance s-a întors spre mine şi a spus: 

- Îţi dai seama că niciun aspect al vieţii pe Pământ nu va rămâne neschimbat când această 
chestiune va fi făcută publică, atât de profunde şi de atotcuprinzătoare simt implicaţiile. 

- Da, Laurance, de aceea e secretă şi de aceea trebuie să se întâmple. Dar avem nevoie de 
ajutorul tău. 

- Vreau să vă ajut, a spus el. Dar familia mea deja mă cicăleşte că m-am implicat prea mult. 

- Trebuie totuşi să faci ceea ce e corect, am replicat eu. 

- E mult prea periculos, a spus el. 

- Ei, Laurance. eşti în vârstă, eşti bogat şi eşti un Rockefeller! 

Mi-a răspuns: 

- Sunt cu mâinile legate. Dar vreau să-ţi spun că trebuie să o faci... Gândeşte-te în felul 
următor: un cârd de gâşte zboară în formaţie de “V” şi tu trebuie să fii sus, în frunte, conducând 
cârdul înspre noi teritorii, iar noi suntem acolo, în spate. 

- O! am râs eu. Da, după ce am învins toată rezistenţa vântului din faţă. 

- Dar eu trebuie să stau în spate, a zis el. Nu pot să fiu acolo sus. Familia mea nu va 
accepta. 

Aşa că există oameni precum Laurance Rockefeller care chiar dorea să facă ce este corect, 
dar permitea familiei să-i taie aripile şi era înconjurat de o haită de agenţi sub acoperire care 
făceau tot posibilul să se folosească de preocupările lui şi să se asigure că orice sprijin acorda, nu 
dădea roade. 

S-au întâmplat multe lucruri minunate, inclusiv faptul că am reuşit să strângem documente 
de prezentare pe care Laurance Rockefeller le-a folosit pentru a-i informa personal pe Bill şi 
Hillarv Clinton la ferma “JY”. 

Poate vă aduceţi aminte că primele două veri ale lui Clinton la Casa Albă s-au petrecut în 
concediu la ferma lui Rockefeller. Laurance i-a dat ferma senatorului Jay Rockefeller din 
Virginia de Vest, dar rămăsese în continuare ferma familiei. Acolo au putut discuta cu Bill şi 
Hillary Clinton despre informaţiile pe care le adunasem despre subiectul extratereştrilor 
Laurance chiar încerca să transmită aceste informaţii persoanelor potrivite. 

Am aflat ulterior de la o prietenă a lui Clinton că atunci când preşedintele s-a întors la Casa 
Albă şi a trecut din nou in revistă documentele de informare, a exclamat - iar ea l-a imitat perfect 
pe Bill Clinton: 

- Ştiu că totul e adevărat, dar la naiba nu vor să-mi spună nimic! Absolut nimic! 

Mai târziu am fost invitat la o reuniune din New York pentru a ţine un discurs la locuinţa 
unei romanciere pe nume Judith Green, care avea un apartament pe bulevardul Park. Se afla 
acolo un grup de persoane, inclusiv doamna Boutros Ghali, care erau reprezentanţii lui 
Rockeffeler. Se aflau prezenţi numeroşi oameni din înalta societate newyorkeză. 

Am vorbit despre contactul cu aceste forme de viaţă şi despre faptul că era nevoie să fie 
creată o lume paşnică, astfel încât să putem trăi în armonie cu vecinii noştri extratereştri. 
Discursul meu a fost foarte bine primit şi ulterior m-am întâlnit cu doamna Boutros Ghali. 

A fost însă o dezamăgire, pentru că unele persoane de acolo credeau în ideile eronate de 
largă circulație în mass-media şi în cercurile ufologilor despre acest fenomen. 

Cei care fac publice cercetări false despre mutilări de vaci, disecţii umane, violuri comise 
de extratereştri şi întâlniri de gradul trei primesc fonduri enorme de la gruparea secretă, prietenii 
lor şi contactele din mişcarea de dezinformare. Controlează şi dirijează dezinformarea înspre 
mass-media de largă circulaţie, spre ufologi şi spre ceea ce eu numesc “consumatorii en-detail de 
orice lucru extraterestru”, care înghit fără ezitare toate poveştile lor de groază. 

Se pricep foarte bine să împacheteze aceste informaţii false şi se asigură că doar acele 
aspecte ale subculturii OZN-urilor care sprijină partea demnă de circ al groazei primesc suport 

financiar, publicitate etc. Din păcate, făcând public acest lucru nu m-am făcut prea plăcut unora, 
dar adevărul este că oamenii trebuie să ştie cât de bine se pricepe această grupare secretă să 
păcălească cercetătorii pentru a face publice aceste informaţii false, care, de fapt, au rol de 
dezinformare. 

De exemplu, mulţi aşa-numiţi cercetători care se ocupă de răpiri de extratereştri primesc 
informaţii cu privire la victimele răpirilor de la unele dintre aceste grupări fantomă şi a 
contactelor lor. Adeseori, aceste victime sunt oameni răpiți în cadrul unor experimente care sunt 
conduse în totalitate de operaţiuni paramilitare subterane. 

Informaţiile publice cu privire la acest subiect sunt atât de murdare şi de corupte de 
minciuni şi evenimente contrafăcute, încât totul trebuie şters şi trebuie să o luăm de la capăt. 

Nu am crezut că aşa ceva era adevărat în 1990, dar până în 1993 auzisem şi văzusem direct 
realitatea la nivelurile cele mai înalte. Când m-am întâlnit direct cu aceste grupări subterane şi 
personaje din cadrul lor, nu mai consideram că era vorba de o teorie, ci de ceva ce ştiam că este 
adevărat. 

Din păcate, am fost nevoit să trăiesc cu o povară cumplită legată de mulțimea de lucruri pe 
care le puteam face publice. Ştiam că voi crea o avalanşă de ură împotriva noastră, chiar din 
partea maşinăriei care vrea să păcălească lumea. Această uriaşă campanie de dezinformare scoate 
la lumină atâta aur fals, încât adevărul - acel grăunte de aur real - e îngropat sub un munte de 
metal lipsit de valoare. Şi majoritatea oamenilor nu îl analizează şi nici nu se gândesc să o facă! 

Aşa că toată lumea acceptă aurul fals şi îl socoteşte ca fiind real. De ce? Pentru că acţiunile 
principale subterane din ultimii patruzeci, cincizeci de ani au creat baze de date false pentru 
devierea atenţiei şi sisteme de credinţe nereale pentru a distrage oamenii de la adevăr. 

Această cabală obligă populația civilă să creadă în evenimente complet inventate, 
pseudoextraterestre. Tehnologii foarte avansate sunt folosite ca programele secrete să poată 
simula un eveniment cu implicare extraterestră, o răpire sau o mutilare de vite care dă impresia 
că extratereştrii ne-ar invada. În realitate, operaţiunea este condusă dintr-o locaţie din New 
Mexico sau Utah, cu elicoptere neinscripţionate şi oameni special antrenați care intervin şi pun în 
scena aceste evenimente contrafăcute. Acesta e un război psihologic atent planificat. În joc se 
află mize enorme. Scopul propagandei este foarte simplu: să scoată la iveală suficientă teamă şi 
informaţii înfricoşătoare, astfel încât gruparea subterană să poată sădi în conştiinţa maselor o 
teamă instinctivă de orice lucru care provine din spaţiu. În final, masele păcălite vor avea creierii 
suficient de spălaţi ca să susţină conflictul armat dintre planete. 

Totul face parte dintr-o campanie de dezinformare, de pregătire sau de „aclimatizare" şi de 
un program de control mental. Publicul este dezinformat sub pretextul de a fi informat. Şi există 
persoane care cad pradă conştient sau nu acestei înşelătorii din rândul ufologilor. 

Majoritatea cade pradă în mod inconştient. Nici măcar nu ştiu că sunt păcăliți. 

Dar de cine sunt ei păcăliți? Făptaşul nu poate fi identificat direct ca fiind “guvernul” 
despre care aţi învăţat la orele de educaţie civică. Care guvern? Care dintre ele? Cel subteran, cel 
ascuns. 

Guvernul subteran sau guvernul ascuns este cel care controlează direct aceasta? E. chiar mai 
complicat decât atât. Au agenţi în rândul ufologilor? Da. E înspăimântător, dar există mulți. 

La fel de înspăimântător este şi un alt mod prin care își ating scopul: prin producerea de 
suficientă dezinformare credibilă şi crearea de suficiente evenimente contrafăcute, ei pot 
convinge cercetătorii să accepte aceste evenimente false, fără întrebări, şi apoi să le raporteze 
publicului în diverse publicaşi şi cărţi. Cercul vicios continuă - publicul acceptă fără să se 
gândească dacă aceste rapoarte sunt într-adevăr reale. 

E o problemă complexă, dar e foarte uşor să păcăleşti oamenii dacă nu ştiu că e un fenomen 
fals care apare în paralel cu fenomenul real cu implicare extraterestră. Cu fonduri nelimitate şi 
aparatură electronică şi tehnologii sofisticate, e uşor pentru această grupare clandestină coruptă 
să facă acest lucru. 

Această grupare dispune de resurse enorme, în timp ce pe de altă parte a ecuaţiei se află o 
comunitate de ufologi slab sprijinită financiar, chiar amatoare. E ca şi cum ai lua suzeta din gura 
copilului. 

Mulţi oameni nu-şi dau seama că în cazul, să spunem, al mutilărilor de animale, în vasta 
majoritate a situaţiilor sunt observate elicoptere nemarcate şi au loc operaţiuni în stilul 
comandourilor militare care transformă în realitate “aceste evenimente”. Acest lucru este 
binecunoscut în rândul cercetătorilor, dar nu ajunge să fie cunoscut şi de public. Evenimentul 
este întotdeauna descris ca o mutilare comisă de extratereştri a vitelor noastre nevinovate. 

Gândiţi-vă la aceasta! Avem un public care adoră să se ducă la McDonald's şi să mănânce 
hamburgeri şi care este informat că extratereştrii periculoşi invadează şi torturează sărmanele 
noastre vite. Haideţi să fim serioşi! 

Există o componentă de război psihologic. Oamenii care sunt implicaţi în aceste scenarii de 
groază află rapid că dacă merg în direcţia portretizării negative, primesc multe fonduri şi burse 
din anumite cercuri, în caz contrar nu dacă încep să spună adevărul, rămân fără suport financiar. 

Acesta este exact motivul pentru care CSETI şi proiectul Desecretizarea nu au primit 
niciodată fonduri serioase. Refuzăm să minţim în legătură cu aceste chestiuni! Refuzăm să 
portretizăm negativ extratereştrii! Şi refuzăm să oferim publicului informaţii care să îngrozească 
populația! 

Am spus public că dacă aş scrie o carte în care să se spună că am fost răpit, supus unei 
vivisecţii sau molestat sexual de extratereştrii cumpliţi din Tau Epsilon, aş putea să mă retrag din 
activitate ca un om foarte bogat. Avansurile pentru carte, scenariile pentru cinema şi contractele 
pentru interviuri ar fi extrem de generoase. Acesta e adevărul. 

Să revenim acum la povestea noastră. Am plecat de la ferma lui Rockefeller şi m-am dus 
direct la baza aviatică Wright Patterson împreună cu consilierul nostru pe probleme militare şi un 
alt domn şi ne-am întâlnit cu un colonel pe nume Kanola şi cu Bruce Ashcroft, un ofiţer din 
Serviciul de Informaţii secrete, socotit şi “ofiţer de informaţii publice”. 

Nu ne-am dus acolo să vedem corpurile de extratereştri sau materialul aflat acolo din anii 
'40. Scopul vizitei a fost ca eu să le prezint ce făceam noi şi cât de necesar era ca ei să se 
pregătească de schimbare. Vă amintiţi cum amiralul de la Statul Major comandase întâlnirea şi 
trebuise chiar să facă apel la gradul său în faţa şefului serviciului de informaţii secrete al aviaţiei, 
pentru ca aceasta să aibă loc. 

Întâlnirea a durat o oră sau două, timp în care am prezentat foarte clar cum am stabilit 
contact de nenumărate ori cu OZN-urile în chestiune. Notau furioşi, în timp ce noi le dezvăluiam 
aceste informaţii. 

Am continuat să le explicăm că era demult timpul ca aceste informaţii să fie dezvăluite 
publicului. 

La un moment dat, colonelul a întrebat: 

- Şi dacă aceste forme de viaţă sunt ostile? 

M-am uitat la el şi am spus: 

- Ştiţi ce? Dumneavoastră şi cu mine nu am purta această conversaţie dacă ar fi ostile, dat 
fiind faptul că tehnologiile de care dispun sunt atât de evoluate încât pot modifica materia 
timpului şi spaţiului. Dacă ar fi ostile, într-o nanosecundă Pământul ar putea fi transformat în 
cenuşă care pluteşte prin spaţiu şi ştiţi asta foarte bine. Deoarece am făcut lucruri nesăbuite şi 
periculoase împotriva lor de zeci de ani, faptul că încă mai respirăm aerul liber de pe Pământ e o 
mărturie suficientă a nonviolenţei lor. 

S-a uitat la mine fără să spună nimic. 

Am lăsat materialele de informare la baza Wright Patterson pentru a fi studiate de aceşti 
reprezentanţi. Ulterior, consilierul meu pe probleme militare a reuşit să acceseze sistemul 
computerizat şi să vadă că toate aceste materiale erau disponibile în arhivele serviciului de 
informaţii secrete de la baza Wright Patterson. Evenimentele de contact CSETI şi dovezile 
noastre, precum şi cele mai bune evaluări erau acolo, în acel sistem computerizat. 

Dar după ce materialul a început să fie accesat de superiori sau de asistenții lor, acesta a 
dispărut. Materialul nostru nu a mai fost văzut niciodată. 

O scurtă concluzie a acestei experienţe: ulterior am aflat că amiralului Cramer 1 s-a spus să 
nu se mai implice în acest tip de întâlniri. Când consilierul nostru pe probleme militare s-a dus 
să-l viziteze pe amiral asistentul lui a insistat: 

- Să nu mai discutaţi din nou despre acest subiect cu amiralul Cramer. Nu poate vorbi 
despre asta! 

Credeţi că ar fi trebuit să fim surprinşi când am aflat că, la scurtă vreme după aceea, a fost 
promovat în funcţie de la şeful serviciului de informaţii la directorul serviciului de informaţii 
naval? 

Mi s-a spus că amiralul Cramer a fost recompensat pentru că nu s-a mai ocupat de acest 
subiect. Acesta a fost motivul promovării sale. Ironia e că, probabil, a primit mai multe 
informaţii despre acest subiect după ce a fost recompensat, pentru că a renunţat la subiectul în 
cauză. 

Granița de lumină 


Până în toamna anului 1993 am aflat toarte multe despre guvernul subteran care se 
infiltrase nu doar în lumea informaţiilor secrete, a guvernului şi a corporațiilor, ci şi în mass- 
media civilă şi comunitatea civilă de ufologi. 

După întâlnirea cu Rockefeller şi reuniunile de la baza aviatică militară Wright-Patterson, 
am reluat legătura cu prietenul directorului CIA, Woolsey. El era convins că trebuia să 
transmitem aceste informaţii prin mai multe canale, nu numai preşedintelui, ci şi altor înalte 
oficialități din cadrul administraţiei prezidențiale. Acţionam prin consilierul pe probleme 
ştiinţifice al preşedintelui, Rockefeller, şi un prieten al lui Bill Clinton care ne susţinea eforturile. 
Fratele acestuia era şi el la Casa Albă şi era un asociat foarte apropiat al lui Bill Clinton. 

Ne apropiam de cei aflaţi la putere într-un mod amabil, îndatoritor, spunând: 

- Uitaţi, a venit timpul să aibă loc desecretizarea Războiul Rece s-a terminat. Aveţi ocazia 
să dezvăluiți publicului într-un mod pozitiv faptul că aceste nave extraterestre sunt reale şi că 
există proiecte clasificate secrete care ar fi putut fi justificate în timpul presiunilor Războiului 
Rece, dar nu mai sunt în prezent. Desecretizarea trebuie să aibă loc acum. Avem ocazia de a ne 
rupe de trecut. 

Spuneam de asemenea, în acelaşi timp: 

- Dacă nu o faceţi voi, o vom face noi. Vom găsi un mod de a o face prin strângerea de 
suficiente resurse pentru a pleda convingător cauza. Exact în asta constă proiectul 
Desecretizarea. 

Cu un elan proaspăt, ne-am decis să aflăm mai multe despre aceste operaţiuni secrete. 

James Woolsey a fost propus în post şi confirmat de senat in 1993, iar povestirea noastră a 
ajuns acum la septembrie '93, aşa că nu era în această poziţie de mult timp. Am aflat de la 
contactele noastre de la Casa Albă că, de fapt, preşedintele, precum şi directorul CIA, încercau să 
afle prin diverse canale care era adevărul despre acest subiect. Ni s-a spus, de asemenea, că au 
fost minţiți în faţă. 

Am o scrisoare care mi-a fost trimisă prin FedEx, în toamna anului 1993, de prietenul 
acestui director al CIA, în care se spunea că directorul CIA investigase chestiunea OZN-urilor, 
nu a putut descoperi nimic şi era minţit în faţă. Ba, mai mult, ştia că era minţit! Mi-a spus că 
directorul CIA voia ca eu să vin la Washington şi că urma să fiu prima persoană care să-l 
informeze în legătură cu acest subiect. Ei, bine, credeam că o luase razna. îmi spuneam: “lată-mă 
şi pe mine, un doctor de ţară, din Carolina de Nord. Trebuie să mă duc la Washington ca să mă 
întâlnesc cu directorul CIA, să discutăm despre ceva care e ţinut secret de cei de sus. Vezi să 
nu!” 

Ca să fiu sincer, reacția mea inițială a fost că aceasta trebuia să fie o minciună. O 
consideram o poveste de acoperire - că directorul CIA ştia totul şi că voia doar să afle ce ştiam 
noi Şi ce intenţionam noi să facem. Am descoperit că mă înşelasem şi că Woolsey şi preşedintele 
chiar nu ştiau nimic. 

Pe 13 decembrie 1993 ne-am dus la Washington ca să ne întâlnim cu Woolsey. Povestea de 
acoperire era o cină acasă la prietenul său. Eram şase, trei cupluri: soţia mea şi cu mine, 
directorul CIA şi soția lui, care din fericire era directorul executiv al Academiei Naţionale de 
Ştiinţe (aşa că am reuşit să împuşcăm doi iepuri dintr-o lovitură), prietenul lui şi soția acestuia. 
Am descoperit că gazda noastră nu a ştiut cine venea la cină până în ziua evenimentului. Vă 
puteți imagina asta? 

“Dragă, ghici cine vine la cină?” “Păi directorul CIA şi expertul ăsta în extratereştri, 
doctorul Greer.” Vă puteţi imagina cum este să vă duceţi acasă şi să-i spuneţi soţiei asta? 

Îmi amintesc că am ajuns după-amiaza târziu acasă la prietenul directorului CIA, împreună 
cu Emily. Aveam o geantă plină de materiale. Am discutat despre ce urma să facem, dar nu ştiam 
cât avea să dureze întâlnirea. Cu toții ştiam că această informare pentru directorul CIA era 
extrem de importantă. Era minţit în legătură cu cel mai important secret din istoria lumii. Soţia 
lui Woolsey a ajuns prima cu o maşină particulară şi apoi a sosit directorul CIA escortat de 
serviciile secrete. După ce ne-am salutat şi am trecut în revistă timp de aproximativ zece minute 
o parte din materiale, documente, fotografii, cazuri ş.a.m.d.. directorul CIA a spus: 

- Da, ştiu că sunt adevărate. 

Am aflat că el şi soţia lui chiar văzuseră unul dintre aceste OZN-uri cu ani în urmă. În New 
Hanipshire, aşa că nu avea nicio îndoială că navele extraterestre existau. Dar el voia să ştie de ce 
nu i se spunea nimic. Şi de asemenea, dacă existau proiecte curente pe acest subiect. De ce erau 
extratereştrii aici? Ce însemna totul? 

Oamenii cred adeseori că înalte oficialități precum directorul CIA, ar râde de s-ar prăpădi 
de un asemenea subiect Dar nu! Omul era vizibil tulburat. Era foarte supărat pentru că, deşi avea 
funcția de director al CIA, i se ascundea, lui şi preşedintelui, ceva atât de important. Era foarte 
supărat din această cauză. La un moment dat, era chiar pe punctul de a plânge. Am considerat 
reacţia lui ca fiind întru totul adecvată, dată fiind gravitatea subiectului şi eram optimist cu 
privire la rezultatul întâlnirii. 

Discuţia care credeam că va dura cam jumătate de oră a continuat timp de aproape trei ore. 
În timpul acesteia, am discutat despre tot ce voia să ştie. I-am spus de ce erau extratereştrii aici şi 
i-am explicat de ce prezenţa lor era ţinută secretă. l-am explicat, de asemenea, exact ce ar trebui 
făcut pentru a rezolva problema. 

Eram profund conştient că aceasta e o povară teribilă şi realizam gravitatea situaţiei. 
Aveam de-a face cu cineva care era unul dintre cei mai puternici oameni din lume şi 
descopeream, de fapt, că el era marioneta altora! Am aflat că informaţiile se pierd în sistem şi le 
simt ascunse oamenilor care conduc cea mai puternică ţară din lume. Apoi am aflat că ei nu 
conduc deloc ţara şi că există un guvern secret care de fapt conduce totul, iar acum directorul 
CIA în funcţiune îmi confirmă aceasta. 

Am trecut de la scepticismul total - nu credeam că cineva care se află la acel nivel de 
autoritate şi putere nu ar fi informat - la realizarea magnitudinii secretizării; şi nu doar directorul 
CIA nu ştia nimic, nici măcar preşedintele. Atunci am realizat cât de mare este 
disfuncționalitatea a ceea ce credem că este o republică constituțională şi un guvern democratic 
şi cine sunt de fapt oamenii care dispun de acest grad de autoritate şi responsabilitate 

constituțională. Mă îndoisem că directorul CIA, preşedintele şi alții cărora li se nega accesul la 
aceste proiecte erau minţiţi. 

Dar, pentru că atunci mă aflam faţă în faţă cu directorul CIA şi cu alți membri în funcţiune 
ai comitetului de informaţii secrete al senatului, precum şi cu alte oficialități similare din toată 
lumea şi le văzusem feţele, limbajul corporal şi reacţiile, vă asigur că realitatea nu e cea 
prezentată de mass-media. 

I-am împărtăşit lui Woolsey informaţia că aceste fiinţe extraterestre se află aici în scopuri 
paşnice. l-am explicat că multe observaţii de OZN-uri erau create prin programe secrete din 
Statele Unite şi din alte părți, că tehnologiile din spatele acestor vehicule sunt foarte puternice şi 
se află în mâinile cui nu trebuie. Am subliniat, de asemenea, că această chestiune trebuie pusă 
sub control instituţional şi numai preşedintele ar putea să o facă. O variantă mai puţin bună ar fi 
ca investigația să fie condusă de congres, dar din cauza structurii executive, a controlului imediat 
şi a capacităţii de supervizare, conducerea operaţiunii trebuia să fie în mâinile preşedintelui. 

Spre finalul întâlnirii, îmi amintesc că i-am făcut mai multe recomandări pe care le-am 
publicat ulterior. Imaginaţi-vă: eu furnizez dovezile directorului CIA în funcțiune, îi recomand ce 
trebuie să se realizeze pentru a face publice informaţiile, pentru a pune punct secretomaniei şi a 
readuce această chestiune sub controlul şi supravegherea adecvată. Speram desigur să se treacă la 
acțiune, dar iată ce mă întreabă directorul CIA: 

- Cum facem public ceva la care nu avem acces? 

Dezamăgit, dar nevoind să renunţ, am spus: 

- Trebuie să preluaţi controlul. Trebuie să insistaţi să primiţi acces. Mi-a evitat privirea. 
Ştia ce implică asta. 

La cină, directorul CIA a stat în faţa mea, alături de soţia lui. Discutam despre toate 
chestiunile menţionate. În cele din urmă, soţia directorului CIA a întrebat: 

- Ştiţi cum comunică aceste nave la distanță, în spaţiu? 

Îmi amintesc că m-am confruntat cu o dureroasă dilemă: să îi spun adevărul şi să-mi pierd 
credibilitatea sau să-i spun o minciună sau o versiune cenzurată a adevărului şi să-mi păstrez 
puţină credibilitate? Dar mi-am spus “Nu. trebuie să-i spun adevărul, oricât de incredibil ar 
părea.” 

Aşa că am spus: 

- Aceste civilizaţii extraterestre au înţeles structura spaţiului, timpului şi nonlocalitatea. 

Pe chipurile lor a apărut o expresie de nedumerire şi am realizat că trebuia să le explic în 
detaliu: 

- Haideţi să considerăm, de exemplu, galaxia noastră, Calea Lactee, care se întinde cam pe 
o sută de mii de ani-lumină. Un sistem stelar apropiat s-ar putea afla la o sutime distanţă de noi, 
adică la o mie de ani-lumină. Dacă ar trebui să comunicaţi cu acest sistem stelar şi acesta ar 
trebui să vă răspundă, aţi spune: “Bună, ce mai faceţi?”, iar ei ar răspunde: “Bine, mulţumesc.” 
Numai pentru acest schimb de replici ar fi nevoie de două mii de ani! Cum şi de ce? Un an- 
lumină este modul în care călătoresc undele electromagnetice convenţionale la distanţă, la o sută 
optzeci şi şase de mii de mile pe secundă, pe parcursul unui an întreg. Prin urmare, o mie de ani- 
lumină înseamnă că e nevoie de o mie de ani pământeni pentru ca noi să transmitem un mesaj 

acolo şi alţi o mie pentru a primi răspunsul. lar aceasta reprezintă numai o sutime din lungimea 
galaxiei noastre! 

- Viteza luminii este mult prea mică, am continuat eu. Nu reprezintă un mijloc adecvat de 
comunicare sau de călătorie când e vorba de distanţe interstelare. Sincer vorbind, abia este de 
ajuns, dacă nu depăşeşti viteza luminii, pentru a traversa doar sistemul nostru solar. Aceasta 
înseamnă că orice civilizație care a ajuns aici stăpâneşte tehnologii şi ştiinţe care ţin de tot ce 
depăşeşte viteza luminii - ceea ce eu numesc graniţa luminii. Dacă stăpânesc aceasta, au 
descoperit punctul în care electromagnetismul, spaţiul, timpul şi conştiinţa sunt reunite. De fapt, 
se potriveşte aici versul din melodia celor de la “Moody Blues”: “gândul e cel mai bun mod de a 
călători”. 

Le-am explicat că aceste civilizaţii extraterestre dispun de sisteme de conştiinţă asistată 
tehnologic, precum şi de tehnologie asistată de conştiinţă, că există o interfaţă între minte, gând 
şi fizică, electromagnetism. Prin urmare, atunci când se comunică, mesajul este trimis de la 
punctul A, să spunem de aici, de pe Pământ, până la planeta lor de origine, punctul B, la o mie de 
ani-lumină, instantaneu. Aceasta pentru că s-au depăşit spaţiul şi timpul linear şi s-a ajuns în 
acest aspect non-local al universului. Aceasta implică o fizică foarte sofisticată, dar, de 
asemenea, şi domeniul gândirii şi al conştiinţei. 

Se pot gândi la un dispozitiv sau la interfața cu un dispozitiv, iar acesta va transmite 
instantaneu şi corect acel semnal şi mesaj către un alt punct cu autorul tehnologiei, nu doar prin 
“telepatie”. Informaţia şi imaginile sunt transferate non-local către un alt punct din spaţiu, 
indiferent cât de departe, ca şi cum ar fi două puncte nodale care rezonează instantaneu. 
Semnalul trece de la un punct la celălalt, depăşind spaţiul şi timpul liniar. 

Doamna doctor Woolsey m-a privit şi nu-a spus: 

- Mi-am imaginat că trebuie să fie ceva de genul acesta. 

Chiar înţelesese. 

Când e vorba de o civilizaţie care traversează distanţe interstelare, este crucial să realizăm 
că ea trebuie să stăpânească tehnologii care implică gândire, conştiinţă, electromagnetism şi 
nonlocalitate. Prin urmare, protocoalele CSETI au o componentă legată de nonlocalitate, 
conştiinţă şi gând coerent, anume direcţional, deoarece extratereştrii dispun de tehnologii care 
receptează semnalul electromagnetic de la laser, radio sau mobil. Este ştiinţific şi poate fi 
reprodus, dar reprezintă o ştiinţă foarte puţin cunoscută pe Pământ în prezent. 

Cred că mulți oameni pot înțelege acum acest concept Din fericire, există suficiente 
persoane care au ajuns la înţelegerea postcuantică a universului. 

Mai multe persoane cu care am lucrat, care au fost angajate la firme şi care se ocupau de 
proiecte aero-spaţiale şi electronice secrete ce implicau aceasta, mi-au confirmat că au descoperit 
dispozitive de comunicaţie extraterestre care fac exact acest lucru: constituie interfaţa cu gândul 
şi conştiinţa şi răspund la gând şi conştiinţă. Sunt programate în acest scop. 

Orele petrecute cu directorul CIA şi soţia sa au fost cu siguranţă palpitante şi edificatoare. 
Aproape de plecare, am simţit că el aprecia foarte mult informaţiile pe care i le-am oferit şi a fost 
foarte interesat în această direcţie. Dar am simţit, de asemenea, o profundă tristeţe şi am realizat 
dramatismul cu care ne confruntam în clipa când m-a întrebat: „Cum facem public ceva la care 

nu avem acces?" Am realizat atunci marea provocare care ne aştepta. Mi-am amintit de 
disfuncționalitatea despre care ne avertiza Eisenhower când spunea: ”Feriţi-vă de complexul 
industrial militar şi de ameninţarea la libertatea şi siguranţa noastră dată de excesele sale.” 
Avertizarea lui Eisenhower se împlinise: exista deja un nivel de disfuncționalitate de proporții cu 
adevărat epice, iar eu eram martor direct al acesteia. 

Când ne-am luat la revedere, mi-am dat seama că tot timpul cât fusesem înăuntru, locul a 
fost supravegheat; am văzut că afară erau oameni din serviciile secrete. Desigur, aveau o dubă şi 
agenţi înarmaţi cu căşti la ureche. Tacâmul complet! 

În multe moduri, întâlnirea a fost traumatică pentru mine, dar am fost recunoscător că am 
putut afla totuşi adevărul. 

Cercurile puterii 


În 1993, înainte de întâlnirea cu directorul CIA, persoana care îmi organiza întâlnirile cu 
înalte oficialități mi-a sugerat să numim operaţiunea noastră Proiectul Starlight. Aceasta a fost 
denumirea sa inițială. Intenţia noastră era de a strânge laolaltă cele mai bune dovezi disponibile, 
care fuseseră riguros testate şi demonstrate şi de a identifica martori ai programelor şi 
evenimentelor din cadrul armatei, corporațiilor şi din serviciile secrete. Apoi să prezentăm acest 
caz solid preşedintelui, serviciilor secrete şi armatei, congresului, conducătorului Naţiunilor 
Unite şi altor lideri din întreaga lume, înainte de a se face public totul. 

Ştiam că era crucial ca, cel puţin, să dăm sistemului o şansă. E foarte important să înţelegeţi 
că intenţia noastră nu era doar de a ne repezi cu capul înainte şi de a face publice toate aceste 
informaţii extrem de concrete, fără a-i avertiza mai întâi pe toți conducătorii legali, legitimi ai 
lumii şi a-i invita să ia parte la aceasta. În acea vreme, mulţi oameni credeau că eram naiv, că 
“oamenii aceia” nu se vor implica niciodată în ceva atât de controversat. Dar nu de asta e vorba! 
Din punctul nostru de vedere, aveam responsabilitatea morală de a le da cel puţin ocazia de a 
face ceea ce este corect, iar dacă nu o făceau, atunci ei urmau să fie vinovaţii şi nu noi. 

Simţeam că aveam obligația de a le prezenta conducătorilor situația actuală şi de a le spune: 
“Trebuie să vă asumaţi rolul de conducători, pentru că altfel nu voi veţi realiza acest lucru, ci un 
grup din afară" (adică proiectul Desecretizarea şi CSETI). „Aveţi ocazia ideală acum, după 
încheierea Războiului Rece, de a pune punct dezinformării. De a o lua de la început, dar fără 
pată.” 

După ce m-am întâlnit cu directorul CIA, o persoană cu influenţă mi-a stabilit o întrevedere 
cu investigatorul-şef şi consilierul Comitetului pentru alocarea de fonduri al senatului, condus de 
senatorul Byrd, un om cu o mare putere executivă. Cealaltă persoană se numea Dick D'Amato - a 
nu se confunda cu senatorul D' Amato din New Jersey. 

Dick D'Amato dispunea de o autoritate specială care 1-a fost acordată respectivului comitet. 

Ne-am întâlnit în sala de conferinţă a comitetului - o încăpere uriaşă, bogat ornamentată, cu 
o masă imensă şi plăcuţe de alamă cu numele fiecărui membru al comitetului. A început prin a- 
mi spune: 

- Senatorul Byrd şi alte câteva persoane mi-au cerut să analizez aceste lucruri şi am ajuns 
suficient de aproape ca să ştiu că aceste proiecte chiar există. Dar vă spun că în ciuda autorităţii 
de care dispun, tot nu pot să am acces la aceste proiecte. 

M-a privit drept în ochi - nu voi uita niciodată asta, şi mi-a spus: 

- Vă confruntaţi cu echipa de vârf a tuturor proiectelor secrete, aşa că aveţi grijă. Baftă! 

Şi cu asta, basta. 

Dick D'Amato şi oamenii ca el ştiu că toate acestea sunt adevărate, dar nu pot să ajungă la 
respectivele proiecte şi nici nu pot controla cheltuielile implicate. 

Accesul la aceste proiecte nu are legătură cu funcţia sau gradul, ci cu acceptarea sau nu a 
păstrării secretului. 

Acesta este unicul criteriu care contează, dacă persoana este dispusă să accepte sau nu 
scopurile lor. 

Cei care nu ar trebui să deţină controlul, dar totuşi îl deţin, formează un grup ilegal, 
malefic, transnațional, ai cărui membri nu sunt doar nemiloşi şi asasini, dar acţionează fără 
absolut nicio autoritate legală. Când este vorba de ceva atât de important ca problema extrateres- 
tră şi de tehnologii atât de puternice ca cele descrise, începi să realizezi cu adevărat riscurile 
pentru omenire, generate de continuarea acestei mascarade necontrolate, zeci de ani la rând. 

În 1994, un prieten al lui Bill Clinton a venit la mine acasă după întâlnirea pe care am avut- 
o cu directorul CIA. Era un individ foarte sociabil, afabil. A spus: 

- Ştiţi, toată lumea este de acord cu recomandările dumneavoastră, dar există un consens 
conform căruia dacă preşedintele face ce 1-aţi sugerat dânsului şi directorului CIA, - adică să-şi 
exercite puterea executivă pentru a accesa această operaţiune şi pentru a o face publică 
preşedintele va sfârşi ca Jack Kennedy. 

Am crezut că glumeşte şi, ca să fiu sincer, am râs în hohote. Chiar credeam: “Hai, nu zău, 
nu se poate!” Dar, de fapt el era cât se poate de serios. 

Aşa că am trecut de la o criză la alta când am realizat că guvernul Statelor Unite - şi al 
oricărei alte naţiuni - era în realitate prizonierul unei grupări ilegale, malefice, care dispunea de 
tehnologii ce puteau face curse în jurul unui bombardier B-2 Stealth şi puteau, când aveau chef, 
să ucidă un preşedinte sau orice altă persoană care le stătea în drum. Acest lucru mi-a fost 
explicat foarte clar de oamenii care făceau parte din cel mai intim cerc al puterii de pe Pământ. 

Evident că această chestiune mă apăsa foarte tare. Aş spune că perioada dintre '92 şi '98 a 
fost extrem de dificilă pentru mine. Afişam o figură hotărâtă şi continuam să avansez public, dar 
la nivel personal eram profund devastat. Nu mi-am pierdut niciodată credinţa în ceea ce trebuia 
să facem, dar îmi devenise foarte clar că sarcina era extrem de dificilă, că era deja târziu şi că în 
joc erau chestiuni majore. 

La începutul anului 1994 m-am întors în New York şi am petrecut ceva timp cu Laurance 
Rockefeller. M-am întâlnit, de asemenea, cu mai multe persoane din New York care aveau 
legătură cu Naţiunile Unite şi cu alte organizaţii. Pătrundeam în diverse cercuri ale puterii şi le 
dădeam aceste informaţii. Într-un fel, am devenit un mesager cosmic. Discutam cu soţia se- 
cretarului general al ONU sau a directorului CIA, cu prieteni apropiaţi ai preşedintelui sau înalte 
oficialități de la Pentagon, le spuneam ce se întâmpla şi le explicam totul - era ca atunci când eşti 
pe moarte şi treci de la negare la furie, şoc, amărăciune. Făceam asta din ce în ce mai mult. 

În acele cercuri ale puterii şi bogăției absolute au loc toate tipurile de trădări. Unii dintre 
oamenii care lucrau pentru noi vindeau informaţiile unei celule a guvernului secret care 
constituie interfaţa cu comunitatea ufologilor condusă de colonelul MK, generalul T.E.. W.B., un 
foarte bogat om de afaceri din Nevada şi alţii. 

O asemenea persoană m-a trădat şi a încercat să mă defăimeze în faţa oamenilor lui 
Rockfeller, pentru a pune mâna pe banii pe care Rockefeller voia să-i folosească pentru a sprijini 
proiectul nostru, pentru a-i îngropa în institutul său. 

lată-mă, deci, lucrând ca doctor de urgenţă, având o slujbă foarte stresantă, crescând patru 
copii mici şi aflându-mă în acest cuib de vipere. Cuvântul „traumatic"” nu e îndeajuns de puternic 

pentru a reda realitatea situaţiei mele! Uneori chiar vroiam să renunţ, dar ştiam că nu puteam 
pentru că nu uitasem încă de scopul şi viziunea direcţiei pe care trebuia să o urmez. 

Am încercat să privesc la acel orizont îndepărtat - care nu e atât de îndepărtai în timp, dar 
evenimentele care trebuie să se întâmple par să se afle foarte departe - unde vom putea să creăm 
lumea viselor noastre. 

Şi, cu această certitudine în minte, ca o credinţă personală, mi-am continuat eforturile. 

Trebuie să înţelegeţi natura compartimentata a acestor interese conectate, care ţin totul 
secret: ea se află în principal în sectoarele de afaceri corporatiste şi în domeniile instituțional, 
financiar şi tehnologic. Guvernul, care este reprezentat prin noi, poporul, constituie cel mai puţin 
important element şi, de asemenea, armata, CIA-ul, NASA, NKO, serviciile secrete ale armatei şi 
aviaţiei toate sunt doar un camuflaj pentru o operaţiune care se produce în afara lor. Adevărata 
acţiune o conduce o grupare hibridă care este cvasiguramentală, dar mai ales privată, 
transnațională şi complet ilegală. 

Unii dintre şefii acestei grupări m-au invitat să discul cu ei după întâlnirea avută cu 
directorul CIA. Înainte de întâlnirea cu acesta, persoana mea de contact cu Wonlsey era ingrozită 
de ideea că cineva va afla de aceasta. Trimitea totul prin Fedex şi voia să ţinem contactul numai 
prin telefoane publice, codificat. 

Am spus: 

- Nu e nevoie să ne obosim să facem asta, pentru ca gruparea cu care ne confruntăm 
dispune de tehnologii care pot învinge orice sistem pe care îl puteţi inventa. 

E] se aflase pe scurta lista de potenţiali secretari ai lui Clinton. Prin urmare, cunoştea lumea 
serviciilor secrete foarte bine, dar cu toate acestea afla în lumea armatei şi serviciilor secrete 
obişnuite. Ştiam cu ce ne confruntăm, el însă nu. 

Aşa că a spus: 

O, nu! Trebuie să procedam aşa. Sunteţi doar un doctor şi nu cunoaşteţi cum se pune 
problema în astfel de cazuri! Am fost în toate aceste cazuri şi trebuie să fim prudenţi. 

În cele din urmă i-am făcut pe plac. Am încercat să-i explic că nu aveam cum să păcălim 
capacităţile de supraveghere ale acestei grupări subterane, pentru ca ei dispuneau de tehnologii 
nonlocale ,“scalare” mai avansate decât generaţii întregi de aparate electronice. Nici măcar 
dispozitivele extrem de evoluate ale NASA şi NKO nu se pot compara cu ce au ei deoarece 
gruparea respectivă dispune de interfeţe electronice cu conştiinţă, prin care poate controla 
lucrurile instantaneu şi în mod permanent. Prietenul meu nu ştia însă aceasta. Eu da, şi îi 
urmărisem cu vederea la distanță cum mă supravegheau cu ajutorul acestei tehnologii. 

M-am supus deci regulilor stabilite de el dar înainte de întâlnirea de pe 13 decembrie 1993, 
cineva care fusese implicat în aceste proiecte în cadrul armatei, în Arizona, a venit şi mi-a spus: 

- Înţeleg că o să vă întâlniți cu Jim Woolsey, directorul CIA pentru a discuta subiectele x, y, 
z în data de... 

Eu am răspuns. 

- Nu voi nega sau confirma asta, dar mi se pare interesant faptul că aveţi ceva de spus în 
aceasta privinţă. 

L-am anunţat de aceasta pe omul meu de legătură și l-am tulburat foarte tare. 

Cum de s-a putut afla? 

Am răspuns 

- MJ, nu ai ascultat ce ţi-am spus. Problema este că majoritatea oamenilor sunt prea 
aroganţi ca să ştie ceea ce de fapt nu ştiu. 

Ar trebui, de asemenea, să menţionez că, în timpul vizitei mele la New York din iama 
anului 1994, atunci când mă aflam la Hilton pe Sixth Avenue din New York, am primit un 
telefon de la un “reporter”. Acesta a spus: 

- Sunt reporter la ziarul “The Wall Street Journal”. Înţeleg că aţi avut o întâlnire cu amiralul 
Woolsey, cu privire la OZN-uri şi fiinţe extraterestre. 

M-a întrebat: 

- Ce-mi puteţi spune despre asta? 

Nu am minţit; doar am pus o întrebare retorică: 

- Chiar credeţi că un director CIA în funcţie s-ar întâlni cu un doctor de ţară din Carolina de 
Nord ca să discute despre un asemenea subiect? 

La care el a răspuns. 

- Păi cred că nu. 

lar eu am spus. 

- Ei, iată. 

Şi am închis telefonul. Asta a fost tot. Dar această experiență mi-a demonstrat că şi în 
mass-media existau oameni din serviciile secrete care ne monitorizau activităţile. 

Cam în aceeaşi perioadă, pe la începutul anului 1994, un angajat al grupării subterane care 
avea o celulă infiltrată in CIA m-a sunat şi mi-a spus: 

- Uitaţi, noi chiar vrem ca dumneavoastră să duceţi la capăt ce v-aţi propus. Grăbiţi-vă. 

Eu am întrebat: 

- Ce vreţi să spuneţi cu asta? 

Mi s-a răspuns: 

- Doream ca cineva să apară ca să facă asta pentru noi, cel puţin o treime din oamenii din 
acest grup de control subteran vor ca această chestiune să fie făcută publică, dar noi nu o putem 
face... 

Am spus: 

- Şi cine naiba credeţi că sunt eu? Sunt doar un doctor de ţară din Carolina de Nord. De- 
abia am cu ce să-mi duc existenţa! 

- Nu, nu înţelegeţi. Noi putem acţiona doar pe ascuns. 

În cele din urmă a venit cu avionul şi ne-am întâlnit la hotelul Grove Park Inn, din 
Asheville. Nu voi uita niciodată ce mi-a spus în timpul acelei conversații: 

- Ştiţi, dacă doriţi să ne transmiteţi nouă sau preşedintelui un mesaj, nu trebuie decât să 
puneţi mâna pe telefon. Nu formaţi niciun număr, doar vorbiţi. Sau. dacă preferaţi, staţi în biroul 
dumneavoastră şi vorbiţi la pereţi. Pentru că totul este monitorizat în timp real. 

- Da, ştiu, am spus eu. 

- De unde ştiţi? m-a întrebat el. 

Atunci i-am spus că făcuseră nişte greşeli şi se lăsaseră descoperiţi de câteva ori. 1 se 
întâmplase şi lui Emily, şi mie. 

Odată, când am pus mâna pe telefon ca să sun, am auzit oamenii din camera de control pe 
linie. Auzeam nişte persoane care vorbeau în locul tonului. Aşa că am întrebat: 

- Cine e acolo? 

La care o femeie cu un accent străin foarte pregnant dar care vorbea o engleză corectă a 
spus: 

- O, Doamne, e doctorul Greer! 

- M-am răstit la ea şi apoi am trântit receptorul în furcă. 

Pe atunci eram înfuriat de aceste lucruri. Acum însă puţin îmi pasă. 

Aşa că i-am spus acelei persoane: 

- Da, sunt sigur că e adevărat. 

- Să ştiţi însă că acest lucru chiar trebuie să se întâmple, a spus el. 

- Dar de ce nu o faceţi voi? 

- O, nu, e prea periculos. 

Erau exact cuvintele lui Laurance Rockefeller din septembrie, când stăteam pe veranda lui, 
sub stele. 

Acum vedeţi că e o temă care se tot repetă: există nişte persoane din interior cu legături 
foarte puternice, care vor ca totul să devină public, dar sunt îngrozite de această grupare 
malefică, violentă. 

După acea întâlnire, am primit invitaţia unui grup de persoane din cadrul grupării oculte de 
a mă duce la Phoenix, în iarna anului 1994. Întâlnirea a avut loc la conacul Wrigley vechiul, 
fabulosul conac pe care îl clădii familia care făcuse o avere cu guma de mestecat Wrigley. 
Clădirea fusese preluată de o celulă din Cadrul acestei grupări subterane. Erau prezente acolo 
mai multe persoane din diverse corporaţii. Întâlnirea avea loc târziu în noapte. 

Un industriaş important care era implicat în această celulă era menţinut sub influența 
drogurilor si sub un anumit tip de control mental, până când gruparea îl storcea de toți banii. 
Apoi îi foloseau banii pentru a sprijini diverse operaţiuni. Metodele şi motivele acestei grupări 
sunt mai mult decât malefice. Le tot spun oamenilor nu vreţi să auziţi mai mult de 10, 15%, din 
câte am văzut şi am aflat eu! Este atât de cumplit, încât majoritatea oamenilor ar alege 
sinuciderea. Şi mulţi chiar au făcut-o. 

Ne-am adunat cu toţii în jurul unei mese de conferinţe din conacul Wrigley. Discuţia era 
legată de dezvăluirea informaţiilor cu privire la stabilirea contactului cu extratereştrii. Un bărbat 
în timpul unei pauze, m-a chemat pe balcon si mi-a spus: 

- Ştiu că aţi avut acea întâlnire cu directorul CIA şi că furnizaţi informaţii preşedintelui, dar 
trebuie să vă spun că aceştia nu ştiu nimic şi nici nu vor ști. Ar trebui să înţelegeți că .. ei bine, ar 
trebui să staţi de vorbă cu oameni ca noi. Oamenii care se ocupă de asta sunt cei care colaborează 
mult cu guvernul au aşa-numite contracte de colaborare. De asemenea, ar trebui să vorbiţi cu 
anumite persoane avizate cu anumite ordine religioase si ordine de preoţi iezuiţi care controlează 
transferul de tehnologie si cu ... Mi-a dat o întreagă listă 

Credeam că omul “bătea câmpii”. Dar am aflat mai târziu că absolut fiecare cuvânt era 
adevărat şi totul a fost continuat în următoarele luni. 

Lucrurile au devenit chiar şi mai bizare Această grupare sau celulă din cadrul guvernului 
secret încerca la rândul ei să afle ce făceam noi. Nu uitaţi că acum vorbim de anul 1994. Un fost 
director din cadrul serviciilor de informaţii secrete ale armatei - membru al acelei grupări - îmi 
oferise un loc în consiliul director în 1992. Aşadar, lucrurile progresau şi nu deviasem de la 
cursul meu. 

El mi-a spus: 

- Vă putem ajuta. 

- Ce vreţi să spuneţi? l-am întrebat eu. 

- Ei. ştiţi dumneavoastră daca aveţi nevoie de sprijin, lăsaţi-ne să vă ajutăm. 

- Cum intenţionali să ne ajutaţi? 

- Păi, sunteţi doctor, nu? Aşa că beneficiaţi de un credit bun. V-am verificat 

- O, da cel mai bun. 

- Ştim că aveţi cărți de credit de tip Platimim şi Gold. Măriţi-vă limita de credit la 
maximum în fiecare lună: cincizeci de mii de dolari, o suta de mii, cat o fi. 

Scoateți din ei cât doriți. Şi daţi-ne nouă cifrele. Deoarece noi conducem toate 
supercomputerele care acţionează ca back-up şi monitorizează sistemul bancar global, vom 
şterge pur şi simplu suma cheltuită, ca şi cum s-ar fi plătit în fiecare lună. 

Această povestire e adevărată. Vă asigur că fiecare cuvânt e adevărat. Puteţi să mă 
verificaţi, făcându-mi o injecție cu “serul adevărului” sau cu orice fel de aparat. Ceea ce vă spun 
e real. 

Am răspuns: 

- Da, dar dacă aş face asta, aş deveni proprietatea voastră, nu-i aşa? 

Nu a spus nimic, doar i-au lucit ochii. 

Eram suficient de deştept ca să nu accept momeala, oricât de tentantă ar fi fost ea - deşi 
aceasta a implicat un efort financiar şi o luptă enormă pentru noi, cei care încercam să facem 
asta, lipsiţi practic de orice fonduri. Dar în niciun caz nu aveam să accept! 

Înţeleg că vă duceţi în Europa în curând ca să vă întâlniți cu anumite persoane care au 
legătură cu familia regală britanică. 

Aşa şi era. Ştia absolut tot ce făceam. 

- Într-adevăr. Voi pleca în Europa. 

- Mă voi afla şi eu acolo pentru o întâlnire cu familia Rotschild, cu oamenii care conduc 
corporaţia Volvo şi alte mari firme din industrie, pentru că ei colaborează cu noi. 

- O, sunt sigur că e adevărat, am spus eu. 

- Haideţi să ne întâlnim la Londra, mi-a sugerat el. 

- În regulă. 

- Unul din prietenii mei, care e foarte interesat de ceea ce faceţi, este unul dintre şefii 
Consiliului pentru Afaceri Externe, ambasadorul Maxwell Kabb. Aţi dori să aveţi o întrevedere 
cu domnia sa? 

- Sigur, dacă vrea să ne ajute. 

- Şi, de asemenea, cu familia Peterson - domnul Peterson era şeful Consiliului pentru 
Afaceri Externe, iar soţia sa era directoarea Comisiei Trilaterale -, pentru că şi aceasta 
colaborează cu noi şi poate ne putem uni. 

- La următorul eveniment o să-i invit, am spus eu. 

- Trebuie să ştiţi că toate aceste persoane citesc ce scrieţi şi sunt foarte interesate de 
aceasta. 

- Ştiu asta, am spus eu. 

Cu toţii suntem oameni şi toți oamenii sunt, după părerea mea, educabili. Toată lumea are 
un rol în această dramă cosmică. Dar această persoană de contact era esenţială, deoarece mă 
invita în acest cerc intim al puterii subterane. Deşi nu aveam nicio intenţie de a mă lăsa controlat 
de ei, nu mă deranja să împărtăşesc punctul meu de vedere şi cunoştinţele mele cu ei. 

Mi-a spus, de asemenea, că existau multe persoane importante cu care lucrase în mass- 
media şi că această grupare colabora cu Bono şi U2, cu Moody Blues, Pink Floyd şi diverse alte 
formaţii, care primeau ce scriam eu. 

- O, apreciez asta, am spus. 

- Vă place ce spuneţi şi ce faceţi... 

Mai târziu, în acea iarnă, m-am dus în Europa şi m-am întâlnit cu nişte prieteni foarte buni 
ai prinţului Charles şi ai prinţului Philip. Una dintre cele mai bune prietene ale prinţului Charles 
susţine puternic activitatea noastră. 

Ea dorea să primească unele din materialele pe care le adunasem pentru directorul CIA şi 
pentru preşedinte; ca sa le poată împărtăşi prinţului Charles şi altor persoane. Nu uitaţi însă că 
mă ocupam de toate acestea în timpul rămas între schimburile de la secţia de urgenţă. Uneori, m- 
am dus în Europa pentru două-trei zile şi m-am întors ca să lucrez timp de douăzeci şi patru de 
ore la urgenţă. 

Într-un fel, am avut propria noastră operaţiune diplomatică. M-am întâlnit cu această 
persoană de contact din gruparea secretă în Londra. Continua să încerce să mă convingă să mă 
alătur lor. Aşa că îl ascultam şi aflam multe lucruri, dar nu cedam. Această grupare reprezintă cea 
mai mare grupare mafiotă şi de crimă organizată din lume. 

Moşteniri pierdute 


Când unele persoane aud această relatare, sunt îngrozite că accept să intru liber şi nesilit de 
nimeni în gura lupului. Dar eu le spun că nu mă deranjează să mă întâlnesc cu nimeni din această 
lume pentru a împărtăşi viziunea viitorului pozitiv al rasei umane şi a ceea ce trebuie să facem 
pentru a ajunge acolo. Nu mi-e teamă şi ştiu că nu mă pot corupe, nu mă pot cumpăra, nu mă pot 
păcăli. Nu-mi pasă dacă mă ucid. Aşa că ce am de pierdut? Dacă rămâi sincer, totul devine foarte 
simplu. Şi nu trebuie să eviţi pe nimeni, iar cei pe care-i cauţi îşi deschid inima în faţa ta. 

Am aflat că trebuie să acţionăm simultan la mai multe niveluri ale conştiinţei. La fel ca 
delfinii - ei “dorm”, dar o parte a creierului lor este în continuare trează. Aceasta s-a demonstrat 
ştiinţific. Creierul lor funcționează pe mai multe niveluri şi dimensiuni simultan. Ei bine, şi 
oamenii pot aceasta. În acea perioadă adormeam, dar o parte din mine stătea trează. De exemplu, 
imediat după ce preşedintele Clinton a fost ales în toamna anului 1992, eram împreună cu el la 
nivel astral, la locuinţa guvernatorului din Little Rock Arkansas, discutând aceste informaţii, iar 
contactul nostru a continuat pe parcursul mandatului său. Întâlnirile şi schimburile de informaţii 
aveau loc la nivel astral. Peste câţiva ani, un bun prieten al preşedintelui Clinton a spus că acesta 
era preocupat de planul spiritual şi că se putea intra astfel în contact cu el. Am procedai astfel 
regulat cu diverse persoane, timp de mulți ani. Dacă trecem peste ego-urile, temerile şi 
prejudecățile noastre, putem intra în contact spiritual cu ceilalţi oameni. 

Aceasta nu înseamnă că cei cu care intrăm în contact vor răspunde în mod necesar 
favorabil. În cazul lui Bill Clinton, el a dorit foarte mult să se întâmple aceasta, dar nu a avut 
curajul de a o face. Moştenirea lui s-a pierdut, pentru că a fost responsabilitatea sa, ca primul 
preşedinte după încheierea epocii Războiului Rece, de a o face. Nu s-a ridicat la înălțimea 
aşteptărilor. Eram pe punctul să fac cunoscut faptul că mă întâlnisem cu directorul CIA, după ce 
acesta nu mai ocupa respectivul post - cred că a avut acea funcție până în '95 - şi eram în vizită la 
nişte prieteni din Santa Barbara. Acordam un interviu unui ziar important din New York care 
dorea să scrie un articol despre furnizarea noastră de informaţii pentru Casa Albă şi directorul 
CIA cu privire la OZN- uri. Chiar în ziua în care urmau să publice articolul, Linda Tripp a apărut 
cu poveştile ei despre Monica Lewinski. Nu a fost o întâmplare sau o coincidenţă. Relatările 
noastre nu au mai fost băgate în seamă de nimeni din presă. Şi pentru următorii doi ani, douăzeci 
şi patru de ore, şapte zile din şapte, acesta a fost singurul subiect: partida de sex oral a făcut 
înconjurul lumii! Ce absurd! 

Pentru cine nu ştie: cei mai bun afrodiziac este puterea. lar bărbații puternici au aventuri. Şi 
ghiciţi! Bărbaţii însuraţi care au aventuri uneori nu spun adevărul în această privinţă. Ce chestie! 
Să fie retras din funcție din această cauză? Haideţi s-o lăsăm baltă! Hlillary Clinton a avut 
dreptate când a spus că exista o conspirație pentru a-l asasina pe Bill Clinton prin defăimare, în 
locul unui glonţ. Avea perfectă dreptate. 

Pe la mijlocul anilor '90 am ajuns la concluzia că preşedintele SUA nu avea să se ocupe de 
problema OZN-urilor şi că, dacă o analiza mai serios, risca să nu mai fie preşedinte. 

În acea perioadă l-am cunoscut pe unul dintre cei mai buni prieteni ai preşedintelui Carter, 
care mi-a spus că acesta, la începutul mandatului şi atunci când se pregătea să devină preşedinte, 
a încercat să afle informaţii despre chestiunea OZN-urilor. Carter văzuse un OZN în Georgia pe 
vremea când era guvernator şi chiar dispunem de raportul său oficial. Prin urmare. Carter a 
încercat să afle informaţii de la George Bush, care atunci era director CIA - tatăl preşedintelui în 
funcţiune -, dar Bush i-a spus că nu avea nicio informaţie să-i furnizeze şi să le afle din altă parte. 
Ulterior, deoarece Carter a insistat, a fost vizitat de “un agent” care i-a spus: “Domnule, dacă 
vreți să vă duceţi la capăt primul mandat de preşedinte, atunci să vă ţineţi gură în privinţa 
chestiunii OZN-urilor”. Acea persoană din interior şi prieten al lui Carter mi-a spus că el - şi 
poate şi familia sa - au fost ameninţaţi chiar în mod direct. 

Am aflat din surse diferite, inclusiv de la nişte martori incluşi în proiectul Desecretizarea, 
că Jimmv Carter a dorit să facă un studiu al Casei Albe cu privire la OZN-uri, prin intermediul 
SRI (Institutul de Cercetări Stanford). Cei de la Pentagon, care erau implicaţi în proiecte secrete, 
le-au spus atunci celor de la SRI că vor anula toate contractele pentru sprijinul financiar al SRI 
dacă vor să dea curs cererii lui Carter de a analiza chestiunea OZN-urilor. Aşa că ideea studiului 
a fost îngropată. Aceasta reprezintă doar o parte dintr-un lung şir de asemenea ameninţări la 
adresa preşedinţilor SUA, începând de la Eisenhower, şi chiar asasinate în cazul lui John 
Kennedy. Altor preşedinţi li s-au adresat ameninţări cu moartea sau retragerea mandatului dacă 
insistă cu investigaţiile. Prin urmare, din 1992 până în prezent m-am aflat în această vâltoare de 
proporții cosmice. 

Bill Clinton nu a avut curajul necesar pentru a dezvălui toate acestea. Dar cred, sincer, că ar 
fi putut să o facă. Oare populaţia nu aşteaptă de la conducătorii noştri să facă totul, trecând peste 
ambițiile lor personale sau siguranţa lor personală? Majoritatea politicienilor nu sunt curajoşi. 
Avem o clasă conducătoare slabă şi laşă, care este obsedată de bani, putere şi ambiţii egoiste. 
Prin urmare, chiar şi atunci când află de aceste probleme, nu au curajul şi energia de a face ceea 
ce este corect în numele Pământului, pământenilor sau chiar a cetăţenilor Statelor Unite. 

Între 1994 şi 1997, în timp ce am continuat să încercăm să influențăm sistemul, am ajuns la 
concluzia că este foarte important să intrăm în contact cu corpurile legislative globale. Dacă 
preşedintele, ca individ, era prea speriat şi ameninţat pentru a acţiona, iar cercul lui de putere nu 
avea acces la informaţii, atunci următoarea opţiune o reprezenta congresul. Atât de multe înalte 
oficialități de la Casa Albă nu aveau acces la informaţii, încât era evident că numai o audiere 
publică în congres putea schimba oficial lucrurile. 

lată la ce mă refer prin blocarea accesului: astronautul Cordon Cooper mi-a spus personal 
că secretarul departamentului Apărării, Cohen, aflase că echipa lui Cordon Cooper filmase un 
OZN care aterizase în zona unui lac secat de la baza aviatică Edwards, în anii '50. Cohen a 
încercat să obţină acces la acele informaţii, dar acesta i-a fost refuzat. Cohen cunoştea datele şi 
detaliile aterizării şi filmării, dar cu toate acestea nu a putut obține acces la înregistrare sau la 
documente. 

Aşadar, ne-am întâlnit cu mai mulţi membri ai congresului, inclusiv cu un membru al 
comitetului de informaţii al senatului, senatorul Dick Bryan. din Nevada - unde se află Zona SI - 

şi cu alte persoane aflate în poziţii-cheie. În timp ce stabileam contacte, am aflat că puteam să ne 
întâlnim în privat cu mai mulți congresmeni importanți. Le-am prezentat dovezile şi le-am spus: 

- Vă rog să ne permiteți audieri publice în cadrul cărora aceşti martori cu funcţii foarte 
înalte să poată depune mărturie în faţa unui comitet al congresului, de faţă cu presa din toată 
lumea. 

Ceca ce am aflat de fiecare dată a fost că toţi doreau să ştie, dar nu să acţioneze. Nu voi uita 
niciodată cum m-am urcat într-unul din acele golf-cart-uri de la aeroportul MaCarran din Las 
Vegas. Venisem cu avionul doar pentru câteva ore ca să mă întâlnesc cu senatorul Bryan din 
Nevada, pe la jumătatea anilor '90. Am ajuns la ceea ce arăta ca o debara cu o uşă banală dar, 
când o deschideai, pătrundeai într-o minunată sală de conferinţe. Era folosită pentru întâlnirile 
VIP-urilor de la aeroport. Am fost dus în sală şi apoi a venit senatorul. Am stat de vorbă cam o 
oră. 

Senatorul Bryan era însoțit de un asistent care stătea pe canapea. Senatorul, împreună cu 
însoţitorul meu şi cu mine stăteam la masa de conferință. Nu cred că asistentul a înţeles la 
început despre ce era vorba in discuţie. Senatorul m-a întrebat: 

- Cu cine v-aţi întâlnit până acum? 

- Cu directorul CIA, cu o persoană din Statul Major şi..., am răspuns eu şi am văzut cum 
asistentul a scăpat din mână documentul pe care îl citea. Arăta de parcă îl lovise cineva. 

În timp ce discuţia a continuat senatorul Bryan a spus că nu avea nicio îndoială că aceste 
chestiuni erau reale şi actuale, dar că nu primise niciodată acces la aceste informaţii. Să auzi aşa 
ceva din gura unui înalt membru al comitetului de informaţii secrete al senatului, era o realizare! 

- Ştiţi, avem disperată nevoie de cineva ca dumneavoastră pentru a ţine nişte audieri 
publice pe acest subiect aşa cum a ţinut Gerald Ford, la sfârşitul anilor '60... 

Imediat ce am spus asta, a trecut de la manifestarea unui viu interes la o atitudine defensivă. 
A spus: 

- Păi, v-aţi întâlnit cu toate aceste persoane. De ce nu face asta preşedintele? 

- Cred că ştiţi de ce. Nu este o problemă deloc uşoară, am spus eu. 

- Eu sunt doar un senator. 

- ŞI eu sunt doar un doctor! Aţi depus jurământul de a respecta şi apăra constituţia SUA şi 
vă aduc dovezi că aceasta a fost încălcată, că nu s-a respectat ordinea decizională, că congresul a 
fost dat deoparte şi că cele mai importante tehnologii şi informaţii din istoria speciei umane sunt 
conduse de o grupare ilegală, malefică. Dacă aceasta nu reclamă o anchetă a congresului, atunci 
ce ar mai putea să o facă? 

A rămas impasibil pentru o clipă, după care a spus: 

- Nu ştiu dacă pot face asta, dar aţi vorbit cu John Wamer de la serviciile armate? 

Am răspuns cu un ton implorator: 

- Domnule, eu vorbesc cu dumneavoastră! 

Încercam să nu-l las să se spele pe mâini de toată povestea. Era însă evident că senatorul 
Bryan nu era interesat de rezolvarea chestiunii respective. 

Am urmat acelaşi proces cu numeroşi alți membri ai congresului, ai senatului, ai puterii 
executive, din domeniul militar, de la Naţiunile Unite şi alţii şi nimeni nu a făcut nimic. În cele 

din urmă am fost invitat de un grup de la Naţiunile Unite, să ţin un discurs acolo. Titlul acestuia 
era: “Baza păcii interplanetare”. Dacă veţi citi prima mea carte, veţi găsi un capitol cu acest titlu. 
Am scris materialul pentru că mi s-a cerut să fac acea prezentare la ONU. Majoritatea 
persoanelor nu realizează că aproape tot ceea ce am scris acolo a fost ca răspuns la cererea unui 
grup interesat să afle adevărul. Acest tip de proces a reprezentat catalizatorul creației cărţilor 
mele precedente. 

Am luat-o cu mine la această reuniune pe una dintre fiicele mele care avea pe atunci 
doisprezece ani. Am ajuns la intrarea principală pe unde intră vizitatorii. În timp ce stăteam la 
coadă pentru a trece prin controlul de securitate, am auzit deodată o mare gălăgie în hol. M-am 
uitat şi am văzut-o pe soția secretarului general al ONU, împreună cu şeful departamentului de 
protocol şi pază şi un mare număr de alte persoane, care îmi făceau senin să vin acolo. S-au 
apropiat, au desfăcut banda de separare şi noi am intrat direct, fără a mai trece prin sistemul de 
control. Ne-am salutat, iar doamna Boutros-Ghali m-a luat de braţul stâng, în timp ce cu dreapta 
o ţineam pe fiica mea de mână. Traversând marele hol de la intrarea în clădirea ONU împreună 
cu toate celelalte persoane, doamna Boutros-Ghali s-a întors spre mine şi m-a întrebat: 

- Când ai de gând să duci treaba la capăt? 

- La ce vă referiţi? 

- Informaţia că nu suntem singuri trebuie să fie făcută publică, a răspuns ea 

- Leah. tu şi soţul tău conduceţi lumea. Conduceţi Naţiunile Unite. Eu sunt doar un doctor 
de ţară din Carolina de Nord. 

- O, nu. E prea periculos pentru Boutros. L-ar ucide! 

Iar eu mi-am spus: “Şi eu ce sunt? Carne de tun?” 

Iar răspunsul este: da, exact asta sunt, e perfect adevărat! Pot fi sacrificat - din '92 încoace 
mi s-a arătat foarte clar aceasta de cercurile subterane. 

- Ştii, Leah, asta-i tot ce pot să fac. 

Ea se numără printre cele mai puternice femei pe care le-am cunoscut vreodată. Avea o 
prezenţă impunătoare, era foarte spirituală şi cu o mare capacitate de observaţie. 

Am cerut ca mult aşteptatul eveniment al dezvăluirii să aibă loc la ONU. Au fost de acord. 
Aproape însă de momentul când s-a acceptat aceasta, Boutros-Ghali a fost dat afară. În mod 
normal, secretarul-general primeşte două mandate succesive. El a primit doar unul. Au furnizat 
tot felul de pretexte pentru a explica de ce au trebuit să scape de el, aşa cum au făcut şi cu Kurt 
Waldheim. Am aflat că Waldheim sprijinise crearea Biroului pentru Afaceri Externe Spațiale 
care există la ONU, mutând sediul din New York în Europa unde se putea cu adevărat ocupa de 
cercetarea acestor elemente. Dar l-au dat afară pentru asta şi l-au acuzat de colaborare cu naziştii. 
Boutros-Ghali investiga chestiunea OZN-urilor şi l-au dat şi pe el afară. 

A venit apoi Kofi Arman. Un asistent principal al lui Kofi Annan - un coreean care 
dispunea de funcția diplomatică cea mai înaltă acordată unui cetăţean al Coreei - a intrat în 
contact cu noi. 

- Au acceptat să ne lase holul cel mare de la Naţiunile Unite pentru a găzdui conferinţa cu 
aceşti martiri ai apariţiilor de OZN-uri, membri superiori ai armatei şi guvernului, a spus el. 

Aşa se căzuse de acord. Dar câteva săptămâni mai târziu, acest diplomat m-a sunat şi mi-a 
spus: 

- Nu mă mai sunaţi niciodată la Naţiunile Unite. lată numărul meu de telefon de acasă. 

Devenise interesat, deoarece cunoştea nişte evenimente extraordinare cu OZN-uri, care 
avuseseră loc în Coreea. Am fost şocat. L-am întrebat: 

- Despre ce vorbiți? 

- Ştiu că am acceptat să găzduim acest eveniment, dar acum nu mai este posibil. Secretarul- 
general a fost vizitat de nişte persoane ce i-au arătat documente care l-au speriat într-atât, încât a 
realizat că nu mai poate să se implice mai departe. 

Mi s-a spus că ONU, instituţie aproape falimentară, risca sa fie închisă. În esenţă, aceşti 
agenţi secreţi şi răufăcători transnaţionali au ameninţat conducerea ONU şi i-au pus cu botul pe 
labe. 

Mare parte din viaţa mea a fost minunată, dar confruntarea cu guvernul subteran m-a 
afectat foarte mult. Atât de mult încât uneori a trebuit să uit de toate. De exemplu, odată m-am 
întâlnit cu mai multe persoane sub acoperire din California, care aveau legătură cu o bază a 
aviației militare de lângă Sacramento. Era o perioadă stresantă şi mi-am spus: “Mă duc să beau 
undeva în linişte.” 

Un bărbat pe care-l voi numi George s-a aşezat lângă mine pe un scaun şi a început să 
vorbească. Nu aveam chef de vorbit, dar el a insistat şi m-a întrebat: 

- Ce faci în oraş? 

- Sunt sigur că nu vrei să afli, am spus eu. 

- Ba da, mi-a replicat George, ronțăind alune. 

- Am avut nişte întâlniri, i-am răspuns eu. 

- Cu ce te ocupi? 

- Sunt medic la secţia de urgenţă, dar nu de asta mă aflu aici. 

- Dar de ce te afli aici? 

- O să-ţi pară rău că m-ai întrebat, dar hai să-ţi spun. 

Aşa că m-am apucat să-mi descarc sufletul în faţa acestui sărman om. l-am spus tot ce v-am 
spus şi vouă, ba chiar mai mult. l-am dat numele fiecărui agent sub acoperire, fiecărei corporații, 
fiecărei persoane asasinate, i-am spus ce celulă îl omorâse de fapt pe John Kennedy, i-am spus 
cine făcea parte din celula care intrase în contact cu mine, adică i-am spus totul. M-am simţit 
minunat că m-am descărcat, dar el arăta ca şi cum ar fi fost călcat de un tren. 

- i-am zis că nu cred că vrei să auzi asta. 

- Cum de mi-ai spus toate astea? m-a întrebat el. 

- Pentru că eu sunt un nimeni. Nu sunt considerat un risc. 

- De unde ştii toate astea? m-a întrebat el intrigat. 

- Nu vrei să ştii nici asta. 

Acea întâlnire întâmplătoare a fost într-o oarecare măsură ridicolă. 

- Lasă-mă să-ți cumpăr o bere, am spus eu. Această conversaţie m-a ajutat foarte mult. 

- Şi dacă l-aş suna pe Dan Rather ca să-i spun totul? m-a întrebat el. 

- Crezi că laşul ăla de la CBS ar da asta pe post? Succes! am spus. 

Ştiu sigur că Mike Wallace de la emisiunea “60 Minute” a primit dovezi incriminatoare cu 
ani în urmă. Bob Schwarte care se afla în consiliul director al Time-Life, fiind totodată un 
jurnalist celebru, era prieten cu Mike Wallace şi i-a dat documentele MJ-12 originale Wallace a 
jurat să facă public totul, dar povestea a fost îngropată şi nu a avut curajul să-i înfrunte pe 
ticăloşii de la CBS pentru a-şi realiza reportajul. 

- Şi la cine ai de gând să te duci, care să facă publică povestea? 

- Te porţi de parcă am avea o presă liberă, dar nu e aşa, nu e aşa de zeci de ani, am spus eu. 

În primăvara sau vara anului 1994 am început să intru în contact cu alte persoane implicate 
în operaţiuni din afara SUA, legate de OZN-uri. Una dintre acestea era prinţul S. A. 

Un prieten de-al lui, care era de asemenea interesat de ceea ce făceam şi ne sprijinea mult 
în eforturile noastre, a propus să vorbesc cu prinţul. Prinţul S. A. era, de asemenea, prieten cu 
Laurance Rockefeller şi, după cum am descoperit, fusese atras în celula secretă a colonelului 
MK/generalului T.E./W.B. care acţiona aici, în Statele Unite. 

După ce am vorbit la telefon, am primit o scrisoare personală de la prinţul S.A., în care 
scria: “înţeleg că ceea ce încercaţi să faceţi este foarte nobil. Însă nu cred că vi se va permite să o 
duceţi la bun sfârşit şi trebuie să discut cu dumneavoastră despre aceasta.” Nu voia să vorbească 
la telefon; voia să ne întâlnim. 

Aşa că ne-am întâlnit, în iulie 1994. Se afla în New York, la hotelul Four Seasons Pierre, 
aflat pe bulevardul Fitfh lângă Central Park, nu departe de locuinţa lui Laurance Rockeffeler. M- 
am dus la New York cu una dintre fetele mele. 

Trebuie să înţelegeţi că le luam aproape peste tot unde mergeam. Urau ceea ce se numea 
“întâlniri cu tati”. Având în vedere că viaţa mea era aşa cum era trebuia să le implic. Era minunat 
să petrecem timpul împreună, aşa că mergeam cu ele în aceste călătorii speciale. 

Ne-am dus la hotel pentru a ne întâlni cu prinţul. El era foarte elegant, politicos şi 
prietenos. În timp ce fiica mea se juca liniştită într-un colţ, am discutat în taină despre toată 
chestiunea OZN-urilor. 

După o vreme, mi-a spus ce voise să-mi transmită prin scrisoare, dar nu dorea să o facă prin 
scris sau la telefon. 

- Ştiţi că nu vi se va permite să faceţi publice informaţiile. 

- De ce? 

- Nu vi se va permite, dar nu din motivele pe care le bănuiți dumneavoastră. 

Extratereştrii sunt cei care nu vă vor permite. 

- Chiar aşa? 

Am aflat atunci că fratele prinţului fusese răpit de ceea ce credea că erau extratereştri. Dar 
prinţul nu ştia că răpirea fusese pusă în practică de un grup paramilitar în cadrul unei operațiuni 
secrete. Această răpire fusese investigată de un cercetător de la NASA cu care colaborasem de 
mai mulți ani, dar care nu ştia că aflasem că făcea parte din guvernul subteran. El credea în 
sfârşitul lumii, fiind un escatolog, un fundamentalist. Are multe contacte cu lumea ufologilor, ca 
om de ştiinţă obiectiv care investighează fenomene OZN serioase, dar nu acesta este, de fapt, 
rolul său real. Acest om de ştiinţă de la NASA mi-a spus că fratele prinţului fusese răpit chiar din 
castelul aflat în ţara sa. 

Ceea ce el nu ştia, era că eu am o sursă în interiorul grupării paramilitare secrete care pune 
în practică răpiri şi care mi-a spus că: 

- Da, desigur, l-am răpit, pentru ca această familie puternică şi imperiul său bancar ai fie 
alături de noi în lupta împotriva extratereştrilor. Prinţul S.A mi-a spus că aceşti extratereştri erau 
cauza fiecărui conflict de pe pământ încă de pe vremea lui Adam şi Eva şi că ei erau cei care ne 
obligau să ţinem totul secret. 

L-am întrebat: 

- Chiar aşa? De ce credeţi că apar cu zecile de martori, că interacționează şi ne lasă semne, 
că apar deasupra oraşelor principale ale lumii, dacă vor să se ţină totul secret? 

Nu a avut ce să-mi răspundă, l-am spus: 

- Nu sunt de acord cu ceea ce spuneţi. Cred că un grup de oameni doreşte să ţină totul 
secret, pentru că, dacă ar face publice informaţiile, aceasta ar însemna sfârşitul întregului sistem 
centralizat de putere care există, al monopolului asupra tehnologiilor foarte avansate, al 
energiilor convenţionale şi al ideii antropocentrismului. 

Am purtat un schimb de idei sincer, dar politicos şi în final am căzut de acord să ne 
opunem. Era evident că prinţul considera prezenţa extratereştrilor ca un motiv de teamă şi de ură 
şi că sprijinea acţiuni militare împotriva lor. 

Dar, pe parcursul discuţiei, mi-a spus: 

- Preşedintele Bush (Senior) voia şi el să facă publică povestea. Pe la sfârşitul Războiului 
Rece un grup din care făceam parte, care îl includea pe Gorbaciov, pe preşedintele Bush, pe 
secretarul-general al Naţiunilor Unite, Perez de Cuellar, se reunea în 1989 pentru a plănui cum să 
facă publice aceste informaţii. Dar, într-o noapte, în timpul unei sesiuni de discuţii în New York, 
secretarul-general al ONU, Perez de Cuellar. se întorcea de la o întâlnire unde se planifica 
anunţul legat de extratereştri. Deodată a apărut un OZN, a oprit şirul de maşini şi l-a răpit din 
limuzina sa. L-au luat la bordul navei şi i-au spus că, dacă nu stopau acest plan de a dezvălui 
prezenţa extratereştrilor fiecare lider al lumii, inclusiv preşedintele SUA va fi răpit, luat de pe 
planetă şi astfel procesul va fi oprit! 

Acesta este faimosul caz în care un cercetător care studiază răpiri comise de extratereştri 
vorbeşte despre un personaj de talie internațională care este răpit împreună cu un civil care a fost 
martor. Ce nu ştiau ei este că eu cunoşteam persoane din celula care conduce vehiculele 
extraterestre imitate şi sistemele de arme psihotronice, care au fost folosite şi cu care s-a realizat 
acea răpire. De fapt, o rudă a infamului sergent cu părul roşu de la Roswell, care ameninţa pe 
toată lumea, se afla acolo pentru a coordona evenimentul. El era implicat în sistemul de 
securitate a secretarului-general şi a plasat aparatele electronice pe traseul acestuia, pentru că 
acea pseudorăpire târzie din noapte să poată avea loc. Scopul operaţiunii era de a împiedica 
această încercare a marilor puteri ale lumii, inclusiv a lui Gorbaciov, de a dezvălui lumii 
adevărul. Prinţul S.A. chiar credea că răpirea fusese comisă de extratereştri ca şi cea a fratelui 
său. Nu ştia că aceste răpiri fuseseră orchestrate de oameni prin acţiuni paramilitare, cu ajutorul 
unor aparate care semănau cu nişte OZN-uri şi chiar aveau creaturi la bord ce arătau ca nişte 
extratereştri, dar erau fie oameni deghizați, fie creaturi realizate de om. 

Aceasta se numeşte “mizanscena” şi dispun de un document care descrie în amănunţime 
aceste operațiuni. El provine de la una dintre acele instituţii private care sunt implicate în 
simularea răpirilor de către extratereştri. Acest lucru a fost dus atât de departe încât s-au angajat 
chiar şi în răpirea liderilor lumii, pentru a încerca să-i determine să urască extratereştrii şi să 
sprijine programul Războiul Stelelor. Prin aceasta îi conving, de asemenea, pe aceşti lideri să 
împiedice orice efort de a face publice informaţiile. 

Extragerea corpului astral 


Când prinţul mi-a spus despre stoparea efortului, am realizat cât de grav, de nebun şi - 
detest să folosesc acest cuvânt - de malefic este guvernul subteran. Atât de lacomi după putere 
sunt membrii lui, încât ei fac orice ca să păstreze lucrurile secrete. 

I-am spus prinţului că, deoarece stabilisem contactul cu fiinţele extraterestre şi informaţiile 
noastre erau complet diferite de cele ale lui, singura concluzie era că fusese dezinformat. 

Am schimbat câteva vorbe despre iniţiativa CE-5. iar el şi-a exprimat interesul faţă de 
CSETI. Apoi a spus ceva foarte profund: 

- Am fost peste tot în lume unde sunt raportate apariții de OZN-uri, dar acestea au loc 
înainte ca eu să ajung sau după ce plec, niciodată cât sunt acolo. Mă întreb dacă din cauza 
atitudinii mele. 

- Înălţimea Voastră, am spus eu, cu tot respectul cred că aţi găsit care este hiba. Am 
descoperit că dacă o persoană este lipsită de prejudecăţi, are mintea deschisă şi e dispusă să intre 
în contact cu aceste fiinţe extraterestre cu inima sinceră, ei sunt acolo şi interacționează. 

Desigur că gruparea subterană monitoriza fiecare minut din conversaţia noastră în acea 
seară, fiica mea şi cu mine ne-am întors la hotelul nostru Saint Moritz din Central Park South, 
exact vizavi de Central Park. 

Am adormit rapid şi m-am trezit peste câteva ore. Nu puteam să-mi ridic braţele. Nu mă 
puteam întoarce, nu mă puteam mişca! Eram într-o stare de paralizie fizică totală. Ştiam ce se 
întâmpla: asupra mea acţionase o armă electromagnetică direcțională. Mă nimerise prin fereastra 
de deasupra patului. În cameră era proiectată cea mai puternică teamă şi cea mai malefică forță 
pe care am simţit-o vreodată în viaţa mea. Ştiam că încercau să-mi extragă corpul astral din 
trupul fizic. (Acesta este modul în care au loc cele mai multe pseudorăpiri, în extrageri ale 
corpului astral.) 

Guvernul subteran îmi arăta că era serios şi pregătit să mă răpească. Încerca să mă 
convingă, aşa cum făcuse cu prinţul, că trebuia să-i urăsc pe extratereştri şi să mă tem de ei. 
Voiau să mă convingă de faptul că extratereştrii erau răi, că veneau de la Satana, că trebuia să 
ducem o luptă sfântă împotriva lor. Încercau să mă convingă, predându-mi o lecţie foarte grea. 

Ştiam însă că totul era o înscenare a oamenilor. Singurul lucru pe care l-am putut face a fost 
să-mi orientez mintea spre Dumnezeu. Am intrat într-o stare de transă transcedentală şi de 
conştiinţă divină şi astfel individualitatea mea a dispărut în infinit, iar această grupare violentă a 
pierdut controlul asupra mea. 

În nemărginire, această armă nu mă mai putea stăpâni. Nu mai exista nici un “eu” acolo. 
Înţelegeţi ce spun? “Lasă-te în urmă pe tine însuţi şi păşeşte pe apă.” Fii ca nimicul şi apoi fii 
peste tot! Le-am spus oamenilor, care sunt potenţiale victime ale acestor arme: 

- Singurul mod de a scăpa este de a înţelege puterea transcenderii sinelui şi a de a lăsa 
picătura individualităţii voastre să se amestece în oceanul nemărginirii. 

Dar in momentul în care mi-am recuperat individualitatea şi conştiinţa, atacul a reînceput. 
A fost una dintre cele mai cumplite experienţe pe care le-am avut. 

Încercau în mod evident să-mi ia în stăpânire individualitatea, să-mi extragă fiinţa astrală şi 
să mă introducă în scenariul unei răpiri. Amintiţi-vă că, în cazul în care corpul astral este 
suficient de afectat, trauma se poate manifesta la nivel fizic. Multe persoane nu înţeleg aceasta. 
Majoritatea acestor răpiri implică tehnologii care pot extrage corpul astral din cel fizic. 

Proiectul Ametist, condus de o celulă subterană din NSA, realiza asasinarea oamenilor prin 
întreruperea legăturii dintre corpul astral şi cel fizic. Cunosc un individ care a condus acest 
program. 

Această experienţă a fost într-un fel un dar, pentru că au dat cărţile pe faţă şi mi-au arătat ce 
i-au făcut secretarului-general şi fratelui prinţului S.A. Am putut atunci să-mi folosesc vederea la 
distanţă şi, urmând această rază electronică, să văd fiinţele umane din sediul de unde era condusă 
operaţiunea. Vedeţi, orice ajunge la voi dacă rămâneţi calmi şi centraţi în această stare de 
conştiinţă transcendentală. Puteţi ajunge astfel la sursă şi-i puteţi demasca. Aşa că, de fiecare 
dată când au tras în mine cu arma, am făcut aceasta. 

Trebuie să recunosc că acesta a fost unul dintre cele mai dificile lucruri pe care a trebuit să 
le fac - să-mi păstrez controlul propriilor facultăți în timp ce trăiam acele clipe, ca să pot să mă 
eliberez rapid de limitările relativităţii, să ajung în planul absolutului unde nu mă puteau prinde - 
pentru că acolo practic nu mai existam pentru ei. 

Fiica mea, slavă Domnului, a fost protejată de toate acestea şi nu a ştiut nimic dm ce s-a 
întâmplat. Aceasta a fost scurta noastră călătorie la New York 

Am confirmat în mod independent faptul că unul dintre membrii de nivel mediu ai acestei 
grupări subterane - printre care şi un fost preşedinte american - erau în favoarea dezvăluirii 
informaţiilor la sfârşitul anilor '80. Dar mai exista o altă grupare care li se opunea - o facțiune a 
acestui grup de control mai extins. Această celulă dispune de tehnologiile necesare pentru a pune 
în practică răpiri şi de sisteme de armament psihotronic scalare şi radionice. Posedă, de 
asemenea, vehicule extraterestre reproduse, care seamănă cu nişte OZN-uri şi funcţionează cu 
sisteme de propulsie antigravitaţională şi energetice noi. 

Această celulă utilizează tehnologiile respective foarte avansate pentru a păstra secretul 
informaţiilor la nivel oficial - inclusiv prin ameninţarea liderilor lumii şi prin răpiri, cum ar fi cea 
a secretarului general al ONU. 

După acea pseudorăpire din New York, ajunsă foarte aproape de finalizare, mi-am amintit 
un vis lucid pe care l-am avut prin 1990-1991. În vis pluteam peste Kennebunkport, Mâine, şi am 
văzut ceva care m-a tulburat foarte tare. L-am văzut pe preşedintele SUA, pe George Bush, aflat 
la locuinţa sa de acolo. Pe cer erau multe obiecte care semănau cu nişte OZN-uri, dar erau, de 
fapt, conduse de elemente malefice paramilitare. Zburau peste locul respectiv şi peste mare şi-l 
amenințau pe preşedinte. Serviciile secrete şi George Bush manifestau o mare îngrijorare în 
legătură cu acest fapt. Nu am înţeles nimic din acel vis atunci. Dar, după această întâlnire, când 
am aflat de la prinţ de răpirea lui Perez de Cuellar, am ştiut cine făcea aceasta şi de ce. 

Am realizat, de asemenea, că la sfârşitul Războiului Rece a existat o încercare sinceră de a 
face publice aceste informaţii şi că respectiva celulă din cadrul unei celule, care la rândul ei făcea 


108 


parte dintr-o altă celulă - această grupare de răufăcători, violentă şi foarte periculoasă - 
împiedicase aceasta. Momentul era la finele anului 1989. În ianuarie 1990 mi s-a spus să 
“reîncep ce întrerupsesem”. Chiar dacă pentru această grupare eu sunt o persoană insignifiantă şi 
nu am nicio putere sau poziţie oficială, pentru că oficialitățile nu puteau acţiona, totuşi eu am fost 
cel chemat să-mi aduc aportul. 

Oameni precum colonelul MK, cunoscut ca “Doctorul Moarte”, care are o diplomă în 
tanatologie, adică studiul morţii, sunt maeştri ai psihotronicii şi sistemelor electronice evoluate 
care sunt responsabile pentru răpiri, pentru controlul mental exercitat asupra populaţiei şi pentru 
alte atacuri similare. Atunci când realizezi cu ce se confruntă de fapt liderii noştri - nu contează 
dacă ei aparţin de societatea secretă Skull and Bones sau dacă sunt foşti preşedinţi ori directori 
CIA - dacă încearcă să nu se supună, atunci se confruntă cu această grupare care face tot 
posibilul pentru a ţine subiectul strict secret. Obiectivul lor constă în eliminarea a cel puţin patru, 
chiar cinci miliarde din cele şase miliarde de oameni de pe Pământ. 

După ce m-am întors de la New York în 1994, am cunoscut forţa înfricoşătoare a 
guvernului subteran. În fiecare noapte, la 4:20 dimineaţa, când dormeam în dormitorul de acasă, 
se auzea un clic foarte fin şi apoi eram lovit de raza unui sistem de armament electronic. 

Mi se făcea atât de rău, încât mă trezeam cuprins de ameţeală, vomând, având diaree şi 
diaforeză*. Podeaua de la baie era literalmente udă de sudoare pentru că aproape nu aveam 
tensiune şi leşinam pe jos în dormitor, fiind la un pas de moarte. Şi asta mi se întâmpla în fiecare 
noapte. Era cumplit. Dura numai zece, cincisprezece minute. Ştiu că gruparea încerca să mă 
determine să mă opresc, dar eu refuzam. 


Skull and Bones “Cap de mort” Ordinul “Skull & Bones” a fost înfiinţat la Colegiul Yale 
din New Haven, Connecticut, în anul 1832. EI este cel mai vechi şi cel mai prestigios dintre cele 
şapte societăţi secrete de la Yale. Oficial, a fost înregistrat abia în 1856, sub denumirea de 
“Russel Trust Association” Russell a fost setul de promoţie de la Yale în 1833. EI şi camarazii 
săi din “Skull & Bones” se considerau o elită specială faţă de elitele comercial-bancare şi de 
pelerinii puritani" din Yale. Ei au preluat convingerile coloniştilor Noii Anglii timpurii. În sensul 
că au fost „aleşi de Dumnezeu şi predestinaţi să cârmuiască America. Din acest ordin fac parte 
membri marcanţi ai clasei politice a Statelor Unite, printre care fi actualul preşedinte al SUA 
George W Bush Jr. (n. trad. ) 

În timpul acestei perioade, îmi amintesc că, într-o noapte, am adormit şi brusc am văzut pe 
cineva din acest grup în faţa unui panou de control electronic. Am văzut un şir de aparate 
psihotronice şi radionice avansate, aflate într-un spaţiu subteran din vest. L-am văzut limpede pe 
conducătorul acelei operaţiuni cum stătea în faţa intrării bazei cu armament. Era un bărbat de 
vârstă mijlocie cu mustață şi păr cărunt - ştiu exact cum arăta; a fost repartizat cazului meu. 

În această locaţie se aflau nişte tineri care operau acel sistem electronic foarte complicat 
pentru a „trage" în mine. Când i-am văzut, mi-am îndreptat gândurile spre Dumnezeu şi am spus: 
“Doamne, iartă-i!” şi i-am binecuvântat. Îi vedeam atunci foarte clar şi apoi am observat că m-au 
văzut şi ei. În ochii lor era o expresie de ruşine profundă; şi-au întors privirea şi totul s-a 
terminat. După aceea, atacurile nocturne au încetat. 

Am aflat apoi că sărmanii care acționează acele aparate adesea mor din cauza a ceea ce fac: 
dacă, de exemplu, proiectează o boală asupra cuiva, se îmbolnăvesc şi ei de ea. Ca de obicei, 
operatorii şi personalul inferior sunt “came de tun”. Ei nu ştiu aceasta când acceptă postul şi de 
aceea stăteau în afara clădirii, de unde era operat sistemul. 

Am aflat din acea experienţa că, în timp ce acele arme erau orientate înspre mine, puteam 
să ajung la sistemul lor electronic scalar, chiar la sursă şi să văd ce făceau. Apoi aduceam lumina 
divină în jurul nostru şi mă rugam pentru iertarea lor. 

Tot atunci am aflat că şi Colin Andrews, cercetătorul cercurilor apărute în lanurile din 
Anglia, avea nişte experienţe ciudate, dimineaţa devreme, precedate de acest clic ciudat. 

Am fost testat serios în acei ani pentru a se vedea dacă voi urma sau nu traseul ales. Am 
fost pe punctul de a închide CSETI în vara anului 1994, de a opri proiectul Desecretizarea şi de a 
renunţa la tot. 

Le spun oamenilor: gândiţi-vă la ce s-a întâmplat în ultima zi, în ultima oră, în ultimele 
cinci minute ale ultimei mele ture de la Departamentul de Urgenţă, unde am lucrat timp de zece 
ani. Un băieţel era la un picnic, s-a înecat şi a murit. Nu a putut fi resuscitat acolo şi a fost adus la 
urgenţă. Era un băieţel minunat, cu părul blond, în vârstă de trei sau patru ani. 

Am încercat să-l resuscităm timp de o oră, dar era aproape în stop cardiac când a ajuns. A 
murit în braţele mele. Apoi şi-a făcut apariţia tatăl său, un munte de om care s-a prăbuşit în 
braţele mele, plângând şi urlând, când i-am spus că fiul său e mort, un urlet care-ţi îngheţa 
sângele în vene. 

Confruntarea din fiecare zi cu aşa ceva e mult mai traumatică pentru mine decât orice altceva. Şi 
pentru asistentele mele, şi pentru mine, faptul că un copilaş a murit în ultima mea zi de serviciu 
la acel spital a fost cel mai rău lucru care se putea întâmpla. 

Atunci când auzi de experienţele CSETI, ţi se pare că e vorba de o versiune a Dosarelor X 
dar aici nu suntem la Hollywood; totul e real. Există aspecte ale muncii mele care sunt minunate 


*diaforeză = transpirație (abundentă) fiziologică sau patologică (n. trad. ) 

şi altele care sunt cumplit de dureroase şi de tragice. Poate că aceasta reprezintă o metaforă 
perfectă a vremurilor în care trăim: există atâta frumuseţe şi promisiuni pentru viitor şi totuşi... 
atâta suferinţă! 

“Suntem mereu lângă tine!” 


Câteva relatări interesante vă vor oferi o idee a tipurilor de persoane pe care le-am cunoscut 
în timpul activităţii mele. 

De exemplu, în timp ce organizam conferinţa cu astronautul Brian O'Leary din Colorado, în 
1992. am fost abordaţi de o femeie care insista să pătrundă în clădirea unde se aflau cercetătorii. 
Femeia era partenera colonelului MK, acum soţia lui, care se dădea drept ziaristă. 

Era, de fapt, implicată în proiecte de operaţiuni psihologice şi de război psihologic 
împreună cu colonelul, a cărui specialitate era dezvoltarea armelor psihotronice, a celor 
radionice, de control mental şi a ceea ce sunt în mod incorect denumite „sisteme de armament 
nonletale”. Aceste sisteme de armament electromagnetic sunt de fapt folosite uneori pentru a 
ucide oameni, utilizând aşa-numitele unde electromagnetice scalare, longitudinale. 

Nu ştiu cum a reuşit să obțină numărul de telefon de acasă. Eu nu eram. aşa că a vorbit cu 
soţia mea - o femeie minunată, care întruchipează ideea de noblesse oblige şi de amabilitate. 
Acea persoană i-a spus: 

- Cu cine trebuie să mă culc ca să pot participa la această reuniune? 

Să-i spună aşa ceva soției mele! Aceasta a fost introducerea noastră în comunitatea 
“superioară” a genţilor secreţi şi a nebunilor pasionaţi de subcultura OZN-urilor. 

E suficient ca să vă daţi seama de teapa acestor indivizi. Când le spun oamenilor că 
persoanele întâlnite în acest domeniu sunt cele mai rele, mai malefice, mai corupte, mai venale 
de pe Pământ şi din orice subcultură sau mediu, nu spun vorbe în vânt. 

Dar putem întâlni şi persoane minunate. Un astfel de exemplu este Dorothy Ives, soția 
actorului premiat cu Oscar, Buri Ives, care a venit să asculte un discurs al meu. Domnul Ives 
fusese prieten cu familia Nixon, cu familia Reagan şi cu multe alte personalități politice şi era 
membru al masoneriei, având gradul treizeci şi doi. 

Dorothy a venit la mine după discurs, foarte entuziasmată şi m-a întrebat dacă doresc să o 
duc acasă pentru a-l cunoaşte pe Burl. l-am propus să vină cu mine la ferma MacGuire unde 
urma să stabilim un contact cu extratereştrii şi apoi să ne ducem la Buri. 

După conferinţa din Denver, ne-am dus cu maşina la ferma McGuire din Wyoming, lângă 
Laramie. Am ajuns acolo după apusul soarelui şi am început să efectuăm protocoalele de contact. 
Chiar în clipa în care apunea soarele, un OZN strălucitor, în formă de disc, a apărut deasupra 
unui nor şi a rămas plutind acolo. Licărea când acoperit de nor, când deasupra lui şi trimitea 
semnale întregului nostru grup. 

Dorothy nu mai văzuse niciodată aşa ceva. l-am explicat: 

- Ei sunt aici şi sunt tot timpul în legătură cu noi. Ştiu când avem de gând să ieşim şi să 
punem în practică acest protocol de contact CE-S. Adeseori, când ajungeam la o locaţie pentru a 
aplica protocolul, extratereştrii erau deja acolo pentru că eu le spuneam unde ne duceam şi la ce 
oră urma să ajungem. 

Dorothy a fost pur şi simplu uluită şi a exclamat: 

- Burl trebuie neapărat să te cunoască! 


112 


Am plecat din Denver, am luat avionul şi apoi am mers cu maşina până la locuinţa lor din 
Anacortes WA, aflată chiar pe malul oceanului. 

Eu şi Burl am devenit repede prieteni. Ca persoană, este exact ca pe scenă. Cu siguranţă că 
este unul dintre marii actori ai secolului XX. 

Am discutat îndelung despre tot felul de chestiuni, despre secretomanie, despre tehnologii, 
despre contactul cu extratereştrii... 

- Ştii, dânsul e cea mai “sănătoasă” persoană nebună pe care mi-ai prezentat-o vreodată, 1-a 
spus lui Dorothy, care se întâlnea mereu cu persoane interesante şi excentrice. A înţeles că noi ne 
ocupam de ceva care avea dimensiuni profunde şi că abordarea noastră era foarte raţională şi 
sănătoasă, dat fiind cât de „ieşit din comun" este totul. 

Iniţial, Dorothy nu a ştiut cine eram eu de fapt şi cât de adânci erau contactele mele cu 
serviciile de informaţii secrete şi cu securitatea națională. În cele din urmă a venit vorba despre 
asta şi eu i-am spus: 

- Cunosc pe cineva a cărui familie are legături profunde cu Agenţia de Securitate Naţională 
(NSA). Sunt oameni cu funcţii importante în cadrul NSA care îmi procură nişte documente. 

Unul dintre aceste documente era o copie xerox mare, supradimensionată, a unei file din 
1962. Pe aceasta erau trecute diverse nume de cod, cum ar fi: ..Proiectul Moondust, proiectul 
46", fiind clasificat “strict secret” - dar nu fusese declasificat! L-am primit ca să-l pot transmite 
persoanelor potrivite. Acel document era de fapt transcrierea în rezumat a ceea ce se aflase prin 
interceptarea convorbirilor telefonice ale lui Marilyn Monroe. 

Documentul a fost autentificat de cel mai mare expert în branşă din lume. Un agent FBI mi- 
a spus: 

- Să ştiţi că puteţi face X ani de închisoare şi puteţi primi o amendă de mii de dolari de 
fiecare dată când arătaţi asta cuiva. 

- Chiar aşa? Am arătat-o câtorva mii de persoane. Puneţi-mi cătuşele! Primul telefon pe 
care îl voi da va fi cel pentru Ted Koppel sau Larry King, şi nu avocatului. 

S-a uitat la mine de parcă o luasem razna, iar eu am spus: 

- Credeţi că glumesc? Haideţi să facem proba! lată ce o să scrie în ziare: “Doctor din secția 
de urgenţă ajunge la închisoare pentru că a dezvăluit un document care confirma faptul că agenţii 
sub acoperire ai serviciilor secrete au omorât-o pe Marilyn Monroe înainte de a-l omori pe 
preşedinte”. Vreţi să apară aşa ceva pe prima pagină? Arestaţi-mă! 

A clătinat capul fără să spună nimic, în stare de şoc, dar m-au lăsat în pace. Nu l-am mai 
văzut niciodată pe acel agent secret. 

Documentul descrie cum Marilyn Monroe, care fusese de curând părăsită de frații Kennedy 
şi era foarte supărata din această cauză, i-a sunat pe Kobert Kennedy şi pe un om de bază din 
New York, un prieten de-al ei care vindea obiecte de artă. Marilyn Monroe a menţionat că urma 
să convoace o conferinţă ele presă şi să spună publicului ce aflase de la Jack Kennedy cu privire 
la obiectele zburătoare neidentificate care se prăbuşiseră şi fuseseră găsite în New Mexico, în 
anii '40. Preşedintele Kennedy îi mărturisise aceasta pentru că văzuse acolo nava extraterestră şi 
resturile rămase după prăbuşirea sa. Acest document, în continuare strict secret, poartă data din 
ziua precedentă nopţii în care Marilyn a fost găsită moartă. Am descoperii şi o persoană care 

făcuse parte din unitatea de informaţii unitatea de Informaţii secrete a Departamentului de Poliţie 
din Los Angeles, care ajutase la plasarea microfoanelor şi la supravegherea ei până în momentul 
decesului; acea persoană ştia foarte bine cum fusese asasinată actriţa şi nu este nicio îndoială că a 
fost ucisă de agenţi ai serviciilor secrete ale SUA. 

Este demn de menţionat că acest document a fost semnat de James Angleton - legendarul, 
fanaticul vânător de agenţi dubli, obsedat de oprirea scurgerilor de informaţii din CIA. Acest 
document, după părerea mea, a însemnat condamnarea la moarte a lui Marilyn Monroe, deoarece 
prezenta pe scurt ce intenţiona ea să facă în viitorul apropiat. Nu cred că ea ştia peste ce dăduse 
şi nici despre pericolul pe care-l atrăsese asupra ei. 

Acum colaborez cu cineva care deţine documente similare despre asasinarea lui Mary 
Meyer. Ea a fost amanta de lungă durată a unei importante personalităţi* şi a fost împuşcată pe 
traseul canalului C&O din Georgetown, în 1964, din cauză că ştia prea multe. Această persoană a 
identificat surse care cunosc motivele pentru care a fost asasinată Mary Meyer. Este acelaşi 
motiv pentru care au asasinat-o şi pe Marilyn Monroe. 

Când i-am relatat toate acestea lut Burl, el mi-a spus: 

- Marilyn Monroe şi cu mine ne-am cunoscut foarte bine şi pot să-ţi spun următorul lucru: 
toţi cei care o cunoșteam am ştiut că a fost asasinată dar până astăzi nu am ştiut şi de ce! 

Unele dintre persoanele pe care le cunoştea Burl erau prietene bune cu Donald Reagan. 

Ele au putut astfel să-mi confirme o informaţie pe care o auzisem din alte surse. De 
exemplu, am cunoscut două persoane care s-au aflat împreună cu Ronald Reagan în timpul 
vizionării filmului întâlniri de gradul trei al lui Steven Spielberg. Acest film este, de fapt, un 
documentar, deoarece mare parte din ceea ce este descris provine din dosare ale aviaţiei militare 
la care Spielberg a avut acces în secret, la baza aviatică Wright Patterson. Ronald Reagan s-a 
întors către persoanele care se aflau la vizionarea de la Casa Albă şi a spus: 

- Există doar două, trei persoane în această încăpere care ştiu cât de adevărat este ceea ce 
prezintă acest film. 

Această frază mi-a fost repetată de doi martori diferiţi. 

Majoritatea persoanelor nu realizează că unul dintre principalele puncte de control ale unui 
secret îl constituie cultura banilor şi corupției de la Hollywood şi din mass-media de largă 
circulaţie. Această lume este infiltrată de interese ale statului subteran al “securităţii naţionale”. 
Desigur că, atunci când eşti cineva precum Buri Ives, cunoşti pe toată lumea şi toată lumea te 
cunoaşte. Prin urmare, o întâlnire a dus la alta şi am ajuns să cunosc astfel mai multe celebrităţi. 
Ceea ce am descoperit din aceste întâlniri a fost că aspectul OZN- urilor reprezintă un secret 
deschis - oamenii ştiu că este real şi că au avut loc asasinate pentru a păstra acest secret. 
Hollywood-ul şi întreaga industrie a filmului şi a mass-mediei a fost invadată de răufăcători, 
pornind de sus, cu puncte de control care au devenit din ce în ce mai înlănţuite o dată cu trecerea 
timpului. 


*E. vorba de John F, “Jack” Kennedy (n trad. ) 


114 


Am aflat de la mai multe persoane că nu se mai put face filme având ca subiect 
extratereştrii decât dacă au un substrat profund militarist, xenofob. Am trecut de la filme precum 
întâlniri de gradul trei şi E.T. la unele ca Ziua Independentei sau Bărbaţi în negru sau Atacul 
marțienilor. Aceste filme au toate ca tema o invazie sau un conflict militar. Interesul ascuns este 
ca populația să sufere o “spălare a creierului” prin acest tip de propagandă, pentru a crede 
minciuna “unor extratereştri ostili”. Hollywood şi mass-media în general constituie punctele- 
cheie de control. 

După ce i-am arătat lui Dorothy cum să pună în practică protocoalele CE-5 şi CSETI, ea s-a 
decis să le aplice în timp ce stătea pe marginea oceanului, în Anacortes, Washington. Era 
împreună cu unul dintre nepoţii săi când, deodată, a apărut un OZN. Intra şi ieşea din nori, 
trimițând semnale luminoase în direcția ei. Nepoata sa a spus: 

- Ai văzut? 

Atunci Dorothy şi-a dat seama cu adevarat că exista această conexiune şi că putea stabili 
contactul. 

În timpul cutremurului din Northridge-Los Angeles, din anii '90, Dorothy s-a trezit pe la 
4:30, ora Pacificului, şi a coborât la parter. Când s-a uitat afară, a văzut o lumină aurie care 
pătrundea pe fereastră. S-a uitat după sursa luminii şi a văzut o navă extraterestră mare, exact 
deasupra rândului de copaci. Ea se afla chiar sub raza de lumină. 

A primit imediat următorul mesaj mental 

- Să nu te temi, nu vei păţi nimic, suntem mereu cu tine, vei fi protejată... 

Imediat a simţit nevoia să o sune pe cea mai bună prietenă a sa din Los Angeles, exact în 
timp ce se producea cutremurul din North Kidge. Ea i-a spus 

- E. cutremur, dar n-o să-ţi vină să crezi ce e aici! E o navă în formă de disc din care 
porneşte o lumină aurie, care vine spre mine şi care îmi transmite mesajul următor “Nu te teme! 
Nu vei păţi nimic. Suntem cu tine şi vei fi protejată.” 

Acelaşi mesaj, simultan, provenise de la o navă similară, care le acoperise în aceeaşi 
lumină aurie, de parcă nu ar fi existat nicio separare spaţială sau ca şi cum nava extraterestră ar fi 
trecut printr-un proces de bilocalizare şi s-ar fi aflat în două locuri diferite în acelaşi timp. 

Dorothy m-a sunat şi mi-a spus ce se întâmplase, l-am spus că e posibil să aibă loc multe 
schimbări majore în lume, inclusiv geofizice şi că aceşti extratereştri sunt în legătură cu noi şi ne 
vor ajuta să stabilizăm pământul şi să protejăm umanitatea. 

O întâlnire interesantă a avut loc atunci când am fost invitat la universitatea Cambridge în 
anii '90 pentru a ţine un discurs la o conferinţă internaţională a MENSA, care este o grupare a 
persoanelor cu coeficient de inteligenţă peste medie. Am făcut o prezentare foarte serioasă, 
bazată pe date ştiinţifice. 

La sfârşitul discursului, un domn mai în vârstă s-a ridicat şi a spus: 

- Permiteţi-mi să vă spun că sunt doctorul A. Fac parte din comitetul X al guvernului 
britanic, iar dacă ar fi adevărat, aş şti. Ba mai mult, mi se pare foarte trist că un om cu inteligenţa 
dumneavoastră îşi consumă viaţa cu o asemenea prostie! 

1 se îngroşaseră venele de la gât şi i se înroşise faţa de enervare. Şi asta în faţa a sute de 
oameni! 

l-am spus; 

- Cu tot respectul datorat, dacă există măcar o posibilitate de 10% ca aceasta să fie 
adevărat, să existe tehnologii care să permită călătoriile interstelare, să permită funcţionarea 
acestei lumi fără poluare sau drăcie timp de mii de ani şi să creeze o lume durabilă, merită să-mi 
sacrific cariera şi orice altceva. Următoarea întrebare? 

Ca să închei, am ţinut un banchet în una dintre marile săli de la Cambridge, care mai este 
încă iluminată cu torţe şi lumânări. Când mă pregăteam de plecare, am auzit pe cineva alergând 
zgomotos după mine. Erau doi oameni de ştiinţă care au stat lângă domnul atât de tulburat de 
discursul meu. 

- Dorim să ne cerem scuze pentru comportamentul doctorului A, au spus ei. 

- O, nu-i nimic. Am fost de multe ori jignit, încât m-am obişnuit... 

- Nu, nu înţelegeţi. Era atât de supărat, nu pentru că nu credea că e adevărat, ci pentru că e 
un om de ştiinţă şi fizician eminent şi, în sinea sa, crede că poate e adevărat, dar ca asta înseamnă 
că tot ce ştie şi predă de şaizeci de ani e o prostie! 

Acest om şi-a spus: “Doamne, dacă e adevărat - şi cred că poate fi adevărat - atunci tot ce 
ştiu despre fizică şi ştiinţă e o poveste şi nu se ridică nici măcar la nivel de cunoştinţe de 
grădiniță!” Şi dacă e adevărat, faptul că eşti un eminent om de ştiinţă de la Cambridge nu 
schimbă nimic. 

Acesta e un fenomen pe care l-am văzut repetându-se de multe ori. Am avut nenorocul de a 
participa la întâlniri cu persoane, cum ar fi lordul Hill-Norton, directorul Departamentului de 
Informaţii al Apărării sau cercetători de la Institutul Naţional de Ştiinţă cărora să le împărtăşesc 
aceste informaţii. Aceştia sunt oameni importanţi cu funcții importante. Şi totuşi el realizează că 
există un întreg univers de operaţiuni, tehnologie şi putere asupra căruia nu au niciun control, 
lucru care îi afectează foarte mult. 

Mulţi realizează faptul că sunt doar pioni sau o rotiţă dintr-o mașinărie care nu e făcută de 
ei. E traumatic să descopere aceasta atunci când sunt în culmea carierei sau puterii lor. 

Există mai multe răspunsuri predictibile: furie, negare, acceptare, teamă. 

La jumătatea anilor '90 am fost invitat de către Consiliul Director al Institutului de Ştiinţe 
Noetice să ţin un discurs. Acolo era prezent fondatorul institutului şi mai multe persoane foarte 
importante. Le-am prezentat ce făceam, ce descoperisem, ce dovezi aveam. Erau de faţă şi câteva 
persoane care se ocupau cu dezinformarea, care la un moment dat făcuseră treabă bună în 
domeniu, dar care între timp fuseseră cumpărate de cei din serviciile secrete subterane. 

Un asemenea agent al guvernului subteran a făcut o prezentare în care a scris: “Nu e decât 
mitologie şi uneori apar nişte bile de lumină.” A şters astfel complet cu buretele toate dovezile 
puternice pe care le descoperise cândva. Eu m-am ridicat şi am spus: 

- Dimpotrivă... 

De asemenea, a emis următoarea teorie: 

- Desigur că aceste lucruri nu există în lumea fizică pentru că sunt interdimensionale. 

Eu însă am spus: 

- Aspectul interdimensionalităţii nu prezintă importanţă, deoarece şi o floare este 
interdimensională pentru că în ea este comprimat totul, de la realitatea fizică a florii la forma 

astrală şi lumina din ea, la forma ideii, ideea cauzală a florii. lar conştiinţa care a creat-o de fapt 
ŞI O susţine este în continuare prezentă în floare. Aşa că totul este interdimensional. Nu există 
nimic care să nu fie interdimcensional. 

Uitaţi-vă la sinele vostru. Există în voi deschiderea spre Mintea infinită şi spre tot universul 
comprimat în ea, ca şi spre aşa-numitul corp cauzal al vostru, după cum numesc misticii forma 
ideii a ceea ce sunteţi. lar înăuntrul vostru, ceea ce vă susţine corpul fizic este corpul astral - 
corpul alcătuit din lumină, cu care puteţi zbura în timpul viselor lucide sau în alte momente. 

Fiinţa umană este complet interdimensională sau transdimensională şi cuprinde toate 
formele infinite şi perfecte ale creaţiei până la manifestarea cea mai grosieră, cea fizică. Aşa că la 
ce ne referim prin “interdimensional”? Aceasta nu înseamnă nimic. Totul este interdimensional. 
Întrebarea este: sunteţi în contact cu suficiente dimensiuni pentru a le putea exprima? Un yoghin 
din India este capabil să-şi dematerializeze corpul şi să devină invizibil sau să facă să apară un 
inel sau un obiect. Dar o civilizaţie extraterestră poate fi capabilă să facă aceleaşi lucruri atât prin 
capacităţi mentale, cât şi prin asistență tehnologică. Prin urmare, faptul că există expresii 
interdimensionale ale tehnologiei extraterestre nu înseamnă că nu sunt extraterestre sau fizice. 
Nu este o întrebare de tipul “ori..., ori...”. Este ca şi cum două persoane ar dezbate dacă o 
portocală este rotundă sau are culoarea portocalie, când este caracterizată şi de una şi de alta. 

În acea seară am fost invitaţi la cină de Paul şi Diane Temple. Ei sunt investitori şi au o 
proprietate întinsă lângă ferma lui George Lucas, de lângă San Raphael din California. 

Era prezent la cină şi senatorul Clairborne Pell. Senatorul Pell era cu adevărat întruchiparea 
conducătorului ideal: era un om cu o minte sclipitoare. El ştiau cu ce ne ocupăm. Colaborasem 
cu unii dintre membrii echipei sale şi cu asistenții săi. Aşa că ne-am întâlnit în California, la San 
Rafael, în locuinţa sa din vârful dealului. Senatorul Pell, Emily şi cu mine am trecut printre 
imensele uşi Lalique care se deschideau înspre grădină. Am început să discutăm sub lumina 
stelelor. Senatorul Pell s-a uitat la mine prin ochelarii săi cu ramă neagră şi mi-a spus: 

- Să ştiţi, doctore Greer, că eu sunt interesat de asta de mai mulţi ani şi sunt în congres de 
când Jack Kennedy era şi el congresmen. Am făcut parte din toate comitetele şi am făcut 
investigaţii în legătură cu asta, dar nu am primit niciodată un răspuns clar. Apoi m-a întrebat: 

- Aţi dori să veniţi să ne prezentaţi, mie şi echipei mele, ceea ce cunoaşteţi? 

- Domnule senator, mi-ar face mare plăcere, oricând, am răspuns eu. 

E] a spus apoi: 

- Dar nu ştiu de ce nu au vrut să-mi spună nimic, de ce mi s-a ascuns adevărul. 

Am făcut nişte comentarii în privinţa motivului, aşa cum le-am mai expus şi altora. De fapt, 
motivul este întotdeauna cel mai dificil, cel mai dureros răspuns de dat. 

- Să ştiţi, domnule senator, că e o mare ruşine, pentru că dumneavoastră sunteţi unul dintre 
membrii cu adevărat străluciți ai senatului. Aţi putea face atât de mult bine ca director al 
Comitetului de Afaceri Externe al Senatului, dar cu toate acestea nu vi s-a permis accesul la cea 
mai importantă chestiune de acest gen! am spus eu arătând înspre stelele de deasupra. S-a uitat la 
mine, clipind prin ochelarii săi cu rame negre, şi a spus: 

- Doctore Greer, s-ar putea să aveţi dreptate! 


117 


- Da, dumneavoastră şi oameni ca dumneavoastră ar fi trebuit să fiţi avanpostul speciei 
umane care intră în contact cu aceste popoare, coordonează aceste tehnologii 

şi relațiile noastre cu ele, în loc ca nişte răufăcători să ne fure toate acestea. Tot timpul cât 
aţi fost in congres şi în senat, aţi fost împiedicat să vă ocupați de cea mai importantă chestiune a 
acestui secol. A fost un moment de maximă tensiune. 

Am considerat că e foarte important ca senatorul Pell să înţeleagă care e miza: nu e vorba 
doar de informarea sa, ci despre el şi oameni ca el aflaţi la conducerea constituțională a Statelor 
Unite, care ar putea să coordoneze totul foarte bine, dar totuşi sunt împiedicaţi să facă aceasta. 
Dumnealui, senatorul Byrd şi senatorul Bryan au fost daţi deoparte, iar chestiunea a fost preluată 
de forţe subterane, malefice, ilegale, fiind împiedicate controlul şi supravegherea legală. 

Ocazional, mi s-a pus cu insistenţă următoarea întrebare: 

- Unii dintre membrii congresului nu ştiu ce se întâmplă şi nu contribuie la efortul de a 
menţine totul secret? 

- Ba da. Iar noi ştim despre cine e vorba. Unui dintre oamenii care are un rol principal în 
menţinerea status quo-ului şi constituie un punct de control major pentru stocarea informaţiei la 
nivelul congresului este un senator important. Fostul congresmen George Brown din California, 
în prezent decedat, a fost implicat în acest grup şi a fost responsabil, ca membru al comitetului 
pentru ştiinţă şi tehnologie, să ţină totul ascuns. Mai există şi alte persoane care contribuie la 
menţinerea secretului, cum ar fi fostul preşedinte al comitetului de informaţii interne şi, în 
prezent, directorul CIA, Peter Goss. Acestuia i-am furnizat informaţii printr-un membru al 
echipei noastre, care este un prieten de familie apropiat. 

Adevărul este că e nevoie de foarte puţine puncte de control în aceste instituţii pentru a 
menţine totul secret. Oamenii implicaţi în acest joc se duc apoi la colegii lor şi le spun: “Am 
acces complet la informaţii şi nu e nimic adevărat” Notă adresată colegilor lor oamenii mint. 

De-a lungul anilor, guvernul secret a păstrat permanent câţiva agenţi în puncte-cheie de 
control din diverse instituţii, pentru a menţine secretul şi a-şi păstra controlul curent. Acest lucru 
este adevărat pentru fiecare ţară importantă din lume, pentru fiecare parlament şi fiecare religie 
majoră a lumii. Societatea ştiinţifică şi cea academică a fost şi ea infiltrată în mod similar de 
agenţi. 

În aceeaşi călătorie am fost invitat de Y.H., o femeie foarte spirituală, cu inima pură, care a 
publicat o carte ce prezintă un mod de a gândi complet nou şi susţine intens activitatea noastră. 
Soţul ei, care a lucrat în cadrul armatei, cunoaşte aceste lucruri şi am purtat astfel o discuţie 
lungă şi interesantă despre OZN-uri. 

Unul dintre lucrurile pe care mi le-a împărtăşit Y.H. este că s-a împrietenit pe parcursul 
anilor cu mai multe persoane care au fost implicate în acest tip de proiecte îl cunoştea pe Andrija 
Puharic, pe Marcel Vogel de la IBM şi alte persoane care cunoşteau foarte multe lucruri - dar 
cunoştinţele lor erau folosite în interesul acestei lumi secrete. Cunoştea şi alte persoane care 
jucaseră un rol dublu, obţinând informaţii şi furnizându-le celor de la conducere, după care 
urmăreau să dezinformeze publicul. Un asemenea personaj este fizicianul care s-a ocupat de 
energia punctului zero. I-a spus lui Y. că ştia de existența unor dispozitive care produceau 
energie gratuită şi energie de punct zero, dar că face parte din NSA şi din serviciile de informaţii 

ale Marinei şi nu poate să divulge nimic. După discuţia cu acest fizician, el mi-a spus practic că 
este agent secret. Şi totuşi i-a explicat lui Y. ceva ce mi-a trezit o compasiune puternică pentru 
oamenii care au acest rol. A spus că voia foarte mult ca adevărul să iasă la iveală şi aceste noi 
tehnologii care puteau salva planeta să fie utilizate, dar dacă ar fi vorbit despre ceea ce ştia, era 
convins că familia şi copiii săi ar fi fost ucişi. Se pare că-şi vânduse sufletul diavolului în timpul 
carierei sale şi, totuşi, toată fiinţa lui dorea cu sinceritate ca lumea să dispună de aceste surse 
uimitoare de energie nepoluantă. Aşa că era supus unui conflict interior puternic. Rolul său 
fusese de a spune: “Acest lucru este posibil, dar nu l-am obţinut încă atunci când, de fapt, ştia că 
aceste tehnologii deja există, dar nu putea vorbi despre ele fără să pună în pericol viaţa sa şi a 
familiei sale.” Ceea ce se întâmplă adesea. 

Scopul proiectului Desecretizarea este de a convinge persoanele care au curajul 
convingerilor lor să devină o echipă şi să spună adevărul. Un număr mare de oameni înseamnă 
siguranţă şi credibilitate. Dar foarte mulţi dintre oamenii pe care i-am contactat, implicaţi în ope- 
raţiuni obscure, îmi spuneau: 

- Vreau să fie cunoscut adevărul, dar aş don să mai respir aerul dulce de pe Pământ pentru 
încă treizeci de zile. Teama lor era mai puternică decât sentimentul datoriei şi simțeau că. dacă ar 
fi vorbit, ar fi fost morţi. 

M-am întâlnit, de asemenea, cu senatorul Christopher Cox, care este în prezent directorul 
Comisiei instrumentelor financiare transferabile şi a valorilor mobiliare şi care se află pe lista 
scurtă de persoane ce vor candida la preşedinţia Statelor Unite din partea Partidului Republican. 
Educat la Harvard, este un om foarte inteligent care reprezintă Orange County, California, şi a 
făcut parte din mai multe comitete-cheie. Un prieten şi susţinător al CSETI, care îl cunoaşte pe 
congresmanul Cox şi care este director la IBM în Orange County, m-a rugat să-l informez pe 
acesta. La scurt timp după începerea întâlnirii, Cox a spus: 

- Nu am nicio îndoială că e adevărat, dar nu am auzit niciodată nimic despre asta şi am 
făcut parte din mai multe comitete importante. 

I-am spus despre persoanele pe care le-am cunoscut care nici ele nu ştiau nimic deşi ar fi 
trebuit să ştie, şi că asta se întâmplă adesea. Nu uitaţi că proiectul Desecretizarea nu implică doar 
a se face publice informaţii care să parvină la milioane de oameni pe internet şi prin CNN, dar şi 
ca acestea să ajungă la persoane precum Christopher Cox, care chiar trebuie să afle adevărul. 
Uneori, aceste contacte şi întâlniri se produc în mod misterios. De pildă, mă duc într-un oraş, mă 
întind pe pat în camera mea de la hotel şi întreb: “Se află cineva aici cu care ar trebui să stau de 
vorbă?” Mă afund în transă şi îmi las conştiinţa să plutească spre persoana pe care ar trebui să o 
întâlnesc. Apoi văd o persoană anume şi iau decizia: “Voi merge în locul cutare şi mă voi întâlni 
cu aceasta acolo.” Când mă duc în acel loc, persoana respectivă e acolo. Şi arată exact aşa cum 
am văzut-o mental. Îmi spune vag: 

- Îmi păreţi cunoscut. 

Iar eu răspund: 

- Da? 

Când discutăm, de fiecare dată mă întreabă: 

- Şi cu ce vă ocupați? 

Iar eu îi mărturisesc fără ocolişuri şi, invariabil, îmi spune ceva de genul: 

- Lucrez la SAIC (Corporaţia Internaţională a Științelor Aplicate) şi nici nu ştiţi câtă 
dreptate aveţi. Să vă spun ce am văzut... 

Am primit în acest mod informaţii de la zeci de surse importante din domeniul serviciilor 
de informaţii. 

O zi diferită 


În 1994 am fost invitat la o ediţie specială în cadrul emisiunii lui Larry King. Emisiunea a 
fost transmisă în direct de lângă baza aviatică militară Nellis, Zona 51. Producătorul lui Larry 
King din acea perioadă, un individ pe nume Farmer, mi-a spus că a fost cea mai vizionată ediţie a 
emisiunii lor. 

La un moment dat, în timpul interviului, Larry s-a întors spre mine şi m-a întrebat: 

- Şi cam cât credeţi că ştie preşedintele din toate astea? 

După cum ştiţi, eu întocmisem un document de informare pentru preşedinte şi doctorul Jack 
Gibbons, consilierul pe probleme ştiinţifice al preşedintelui şi mă întâlnisem cu directorul CIA în 
decembrie, anul precedent. Aşa că am spus: 

- Cred că ar trebui să-l întrebaţi pe preşedinte. 

Îmi amintesc că unul dintre ceilalţi invitaţi şi Larry King au rostit în acelaşi timp: 

- Ce vreţi să spuneţi cu asta? 

- Cred că ar trebui să-l întrebaţi pe preşedinte. 

Am ales să fiu criptic. 

După aceea, în rulota în care stătea Larry King am discutat mai mult timp împreună, pentru 
că el ştia că nu-i spusesem totul. M-a întrebat ce aveam de gând cu adevărat şi i-am mărturisit, în 
privat, despre contactele noastre cu preşedintele şi că deja îl informasem pe directorul CIA. Mi-a 
spus: 

- Doamne! De ce nu ai spus asta în direct? Ar fi fost o adevărată bombă! 

- Pentru că încă mai colaborez cu aceste persoane. 

Am păstrat discreţia în legătură cu întâlnirea cu directorul CIA până când el a plecat din 
postul respectiv în '95 sau '96. 

- Isus, e chiar adevărat? m-a întrebat Larry. 

- Sigur că da, am spus eu. 

ŞI apoi am purtat o conversaţie foarte interesantă. Mai târziu 1-am spus: 

- Dar, Larry, de ce CNN şi alte televiziuni se ocupă de procesul lui OJ Simpson şi de 
rahaturi din astea de ştiri nonstop? Nu ştiu pe nimeni care să fie nici măcar vag interesat de asta. 

- Trebuie să o facem. 

- Cum adică? Eşti jurnalist. De ce nu prezinţi subiectele fierbinţi ale zilei? Acesta este cel 
mai fierbinte subiect al secolului! am exclamat eu. 

- Patronii ne spun că, pentru a ne păstra un rating ridicat şi a concura cu celelalte reţele, 
trebuie să ne ocupăm, de asemenea, de subiecte neapetisante. În fond, ei sunt cei care îmi plătesc 
salariul meu cel mare. E vorba doar de rating-uri, care aduc banii din reclame, iar aceştia îmi 
acoperă salariul, mi-a spus el pe față. 

- Şi cum rămâne cu integritatea jurnalistică şi capacitatea de decizie cu privire la ce e 
important şi demn de ştiri? 

- Las-o baltă, a spus el, astea s-au dus de ani de zile. Nu mai contează decât banii şi rating- 
ul. 

N-ai crede că mass-media se poate cobori mai jos de atât, însă te ia prin surprindere mereu. 
Este o cursă în care câştigă cel care se mânjeşte mai mult şi astfel se ating anual noi recorduri. 

Există şi filtre de securitate naţională subterană active pentru a împiedica apariția la ştiri a 
subiectelor majore, delicate. Corupţia presei constituie motivul central al păstrării secretizării. 

În 1995 am organizat prima reuniune a martorilor. Au fost prezenţi aproximativ 
optsprezece colonei şi oameni din industria aerospațială şi de pe tot teritoriul Statelor Unite şi al 
Rusiei. Ne-am adunat la Asilomar, o proprietate din Pacific Grove, California, de lângă 
Monterey. Laurance Rockefeller a susţinut intens această reuniune şi oamenii lui au fost acolo, 
precum şi unii din martorii inițiali. 

Totul a fost înregistrat audio şi video, dar oamenii cărora le-am acordat această sarcină au 
luat toate înregistrările şi au făcut o înţelegere pe la spate cu grupul lui Rockefeller. Aşa că nu 
avem niciuna din acestea! Şi nici până astăzi nu le-am recuperat. 

Unora li se pare că sunt foarte îndârjit şi prudent când e vorba de oameni şi organizaţii, dar 
am motive justificate. Nu am fost doar o dată victima unor asemenea hoţii şi trădări... 

La sfârşitul lui 1996 şi începutul lui 1997, am ajuns la concluzia că trebuie să organizăm o 
informare oficială în Washington, la care să invităm martori din guvern, membri ai congresului şi 
alte personalităţi politice influente cu care aveam contacte. 

Înainte de această întâlnire, Shari Adamiak, Neil Cunningham, un editor foto de la BBC 
Londra şi cu mine ne-am dus la un laborator din Phoenix, condus de agenţi sub acoperire. 

Unul dintre ei a spus: 

- Puteţi folosi laboratoarele noastre digitale pentru a aduna laolaltă toate înregistrările video 
pentru această reuniune în faţa congresului . 

Strânsesem casete video şi imagini foto cu OZN-uri din toată lumea. Neil Cunningham de 
la BBC urma să ne ajute să punem laolaltă cele mai bune imagini arătate vreodată. Ştiam, 
desigur, cine era acest om şi am intrat în cunoştinţă de cauză pe teren inamic. 

M-am dus la Phoenix cu avionul companiei Us Airways şi, în timp ce aterizam, am început 
să pun în aplicare protocoalele CE-5. Am ajuns într-o stare de transă, mi-am extins conştiinţa în 
spațiu şi am început să dirijez vehiculele extraterestre în zona Phoenix. Le-am spus 
extratereştrilor: 

- Ar fi minunat dacă aţi face ceva de netăgăduit cât timp suntem aici, ceva ce am putea 
introduce în acest montaj pentru a le arăta celor din congres, cărora le vom face o prezentare în 
două săptămâni. Acest lucru se întâmpla pe 13 martie 1997, iar întâlnirea cu congresul avea loc 
la începutul Iui aprilie. 

Laboratorul se află în Temple, Arizona şi, în timp ce noi lucram acolo, cineva a intrat 
înăuntru, agitat. A spus: 

- Pe cerul de deasupra Phoenix-ului se văd nişte OZN-uri enorme! 

Acest eveniment a fost CE-5. 

Am aterizat la ora 5:30, iar evenimentele respective au avut loc în jur de 8:30. Una dintre 
cele mai îndelungate prezenţe a fost practic deasupra laboratorului, în acea seară, la ştiri, am 
văzut un montaj pe care l-am putut încorpora în selecţia de imagini pe care urma să o prezentăm 
congresului. 

Într-o seară, când lucram târziu în laborator la aceste imagini digitale, a intrat un general 
ieşit la pensie. Era pilot pentru o companie de aviaţie particulară, care se ocupa de proiecte 
subterane şi transporta droguri pentru acestea. 

Am aflat că exista o celulă masivă de agenţi ai guvernului subteran, care puneau în practică 
operaţiunile aviatice din Phoenix, importând şi distribuind droguri de contrabandă. Acest general 
era burduşit cu cocaină, iar drogurile îi luaseră complet minţile. 

Când a intrat, a văzut nişte imagini cu un OZN pe care le obţinusem dintr-o sursă militară. 
S-a uitat la ele și mi-a spus: 

- Cum naiba ai obţinut astea? Sunt strict secrete! 

M-am uitat la el şi l-am întrebat: 

- Crezi că am de gând să-ţi spun? 

- Cine naiba eşti tu? m-a întrebat el. 

Eu am spus: 

- Sunt doctorul Greer. 

A răspuns: 

- A, da, ştiu cine eşti. 

Am stat în acel laborator zile în şir până aproape de dimineaţă. Personajele care intrau şi 
ieşeau erau incredibile: agenţi dependenți de droguri, foşti oameni din aviația militară şi din 
serviciile de informaţii, agenţi secreţi, dealeri de droguri, oameni din industria tehnică avansată, 
toţi actorii acestei piese acționând din acest laborator obscur din "Temple. 

Pe la jumătatea perioadei petrecute în Phoenix, a trebuit să mă duc la San Diego pentru o zi 
ca să ţin un discurs. Shari şi Neil au rămas în Phoenix ca să se ocupe de casetele din laborator. 
Cât timp am fost plecat, aceste personaje au încercat să o convingă pe Shari că eram 
întruchiparea diavolului pe Pământ pentru că încercam si spun lumii adevărul despre OZN-uri. 

Ea şi Neil au fost bombardaţi cu acţiuni de control mental bizar şi război psihologic, care a 
durat ore în şir. În cele din urmă, Shari a spus: 

- Plec de aici. 

Atunci ei au bătut în retragere. 

La un moment dat o altă membră al grupului meu a ajuns în contact cu aceeaşi grupare. Au 
dus-o în deşert şi au încercat să o convingă să se întoarcă împotriva noastră. Au spus: 

- Ştim totul despre doctorul Greer. Ştim şi ce are acasă în sertarul de la noptieră... 

După ce ea mi-a relatat totul, i-am spus: 

- Du-te înapoi şi spune-le ticăloşilor ăstora că nu am niciun secret faţă de cei pe care îi 
iubesc. Nu am nimic de ascuns. Spune-le să facă ce doresc! Nu vor schimba nimic... 

Ea le-a transmis cuvânt cu cuvânt ce i-am comunicat eu. Şi asta a fost totul. Au descoperit 
că nu puteam fi intimidaţi. 

Am amintit mai devreme de un domn care m-a abordat la un discurs din Tennessee, care 
mi-a spus că nu ştia cum de nu murisem încă şi că urmărise ceea ce făceam. EI fusese implicat şi 
văzuse lansarea unui sistem de armament care identificase şi distrusese un vehicul extraterestru. 
Cunoştea în amănunt aceste sisteme. În timpul perioadei dintre începutul şi sfârşitul anilor '90, 
m-am întâlnit nu cu una, ci cu zece persoane care fie fuseseră la locaţia unde erau puse la punct 

aceste sisteme de armament, fie luaseră parte la evenimente reale, unde fuseseră localizate şi 
atacate vehicule extraterestre cu ajutorul unor sisteme electronice avansate. 

Desigur, povestea de acoperire pentru Războiul Stelelor sau SDl* este că acestea sunt 
“pietricele strălucitoare” - precum cele folosite în programul SDI pentru a intercepta rachete. În 
realitate, s-a acţionat în domeniul sistemelor de armament electromagnetic, a armelor pe bază de 
puls electromagnetic şi a sistemelor scalare. Când o navă extraterestră se materializează în 
timpul/spaţiul nostru, aceasta este vulnerabilă la sistemele de armament electromagnetic foarte 
evoluate. 

Dispunem de martori de vârf care au fost prezenți după încheierea unui asemenea 
eveniment, când au găsit sau recuperat nava prăbuşită. Aşa este, de pildă. Jonathan Weygandt, 
care s-a aflat la graniţa dintre Bolivia şi Peru, când guvernul secret a distrus o asemenea navă 
extraterestră, la începutul anilor '90. Cunoşteam persoane care au participat la întâlniri în cadrul 
cărora s-a plănuit aşa ceva, precum şi unele care au contribuit la dezvoltarea acestor arme. 

Un asemenea martor, care s-a decis să vorbească, şi-a făcut apariţia la întâlnirea din 1997 
din Washington, pe care am organizat-o pentru membrii congresului şi oficialitățile de la Casa 
Albă şi de la Pentagon. Congresmenul Dan Burton, care era directorul Comitetului de reformă 
guvernamentală internă şi supraveghere“, a fost prezent la acest eveniment pe lângă alți oameni- 
cheie. Unii dintre martorii prezenţi aveau de gând să spună lucruri grave, pe care nici măcar cei 
mai permisivi din rândul grupării de control nu le puteau considera inofensive. 

Unul dintre martori, G.A., dispunea de informaţii specifice, detaliate despre aceste planuri 
malefice de tipul Războiul Stelelor. Participase la şedinţe la care fuseseră reuniți membri NSA, 
CIA, NRO şi mari industriaşi, de unde aflase de existenţa acestor planuri începând din anii '70. A 
spus că erau complet operaţionale: dispuneau de abilitatea ţinută în secret nu numai de a localiza 
şi ataca nave extraterestre, şi de a simula un fals atac asupra Pământului cu ajutorul unor nave 
extraterestre simulate, produse de om şi alte sisteme de armament clasificate ca fiind strict 
secrete. Intenţia era de a folosi “arme de recuzită” pentru a simula un atac extraterestru fals, 
astfel încât oamenii din toată lumea să se strângă în jurul lui Big Brother şi a unei junte militar- 
corporatiste globale. 


*Strategic Defence Initiative. Iniţiativa de Apărare strategică anunţată de preşedintele 
american Ronald Regan, în martie 1983. Cunoscut sub numele de Războiul Stelelor, SDI a fost 
pusă în practică prin intermediul unui sistem-satelit nuclear care era capabil să distrugă orice 
rachetă sau alta armă ostilă din spațiu (n.trad) 

*House Govemment Reform and Oversight Committee = Comitetul de reformă 
guvernamentală internă şi supraveghere. Acesta are jurisdicție pentru a investiga orice program 
federal și orice chestiune cu implicaţii legale la nivel federal (n.trad. ) 

Acest atac ar semăna cu cel din Războiul lumilor şi ar lua prin surprindere centrul de 
comandă militar naţional şi majoritatea agenţiilor, CIA-ul, Casa Albă şi Congresul, ca să nu mai 
vorbim de populaţie şi de mass-media. La fel cum masele credule au înghițit poveştile cu răpiri şi 
mutilări ca fiind dovezi ale faptului că extratereştrii sunt “răi”, vor înghiți şi momeala cu 
Războiul Stelelor. Am discutat cu numeroase persoane, în cadrul proiectelor secrete, care au 
făcut parte din echipe de răpire şi au simulat răpiri şi mutilări. 

Lui G.A. ii era foarte teamă să vorbească despre gruparea din care făcuse parte. Mi-a 
mărturisit că fusese abordat de persoane cu care obişnuia să lucreze - care participaseră la 
operaţiuni cu adevărat speciale - şi unii dintre aceşti oameni îşi salvaseră viaţa unii altora în 
diverse situaţii. Asemenea grupări sunt ca o frăţie. Nu mai ţinuseră legătura de mult timp unii cu 
alţii, dar ştiau de implicarea sa în proiectul Desecretizarea. "Țineau sub supraveghere relaţia mea 
cu el. 

L-au implorat pe G.A să se vadă cu ei înainte să facă declaraţia în faţa acelor persoane din 
congres şi celor de la Casa Albă. Unul dintre cei mai buni prieteni ai lui Al Gore şi Bill Clinton 
se afla la această întâlnire şi ştia că vor fi prezenţi nişte oameni importanţi din congres. A 
acceptat să se vadă cu ei. 

În dimineaţa evenimentului, în aprilie 1997, ne-am strâns la o reuniune privată cu toţi 
martorii de vârf. Era prezent şi astronautul Ed Mitchell. 

Tocmai când ne pregăteam să ajungem la mărturia lui G.A., s-a făcut o pauză. EI a venit la 
mine şi mi-a spus că trebuia să se ducă la o întâlnire cu membrii celulei din care făcuse parte, 
care reapăruseră şi care insistau să se întâlnească. Era încă suficient de loial faţă de ei, aşa că a 
acceptat să se ducă la întâlnire. L-au dus într-un loc secret din Virginia şi l-au ţinut acolo până pe 
la miezul nopţii, după ce s-a terminat prezentarea cu uşile închise făcută congresului. Apoi l-au 
dus înapoi la Westin, în Washington, iar el a strecurat un bileţel pe sub uşa lui Shari Adamiak, 
care era asistenta mea principală. Pe bilet scria: “Nu pot să vorbesc despre asta acum. Mă 
imploră să nu spun nimic până ce ei nu reiau situaţia sub control. Se vor ocupa de asta şi au 
nevoie de un pic de timp.” G.A. mi-a spus că, din cauza proiectului Desecretizarea, moralul era 
foarte scăzut în rândul grupării de răufăcători. 

Această grupare, care avea sarcina de a simula un atac extraterestru pe Pământ, fusese 
demascată de noi şi intrase în panică. Singura putere reală pe care o au derivă din secretizare, din 
elementul surpriză şi ignoranţa celorlalți, iar noi schimbam această dinamică, dezvăluindu-le 
planurile. 

Numeroase persoane din interior, inclusiv un director SAIC şi o persoană care lucrase ani 
de zile cu toate companiile principale din industria aerospațială îmi spuseseră că ceea ce făceam 
aruncase acest grup de control, aşa numit MJ-12, într-un adevărat haos. Noi furnizam informaţii 
extrem de importante oamenilor importanţi de la Washington şi populaţiei. Surveneau astfel 
defecţiuni ale sistemului, precum şi multe controverse, iar acest grup care nu fusese niciodată 
prea omogen, devenea şi mai fracţionat din cauza activităţii noastre. 

Persoanele din interior i-au spus lui G.A.: 

- Lasă-ne un pic de timp să repunem situaţia sub control şi, dacă nu reuşim, atunci poţi să 
vorbeşti despre asta. 

Pericolul este că aproape întreaga lume, inclusiv majoritatea persoanelor care cred că ştiu 
adevărul despre OZN-uri şi despre programele secrete, ar putea fi păcălite. Acest tip de efort se 
numeşte indicație şi avertizare deceptivă, prin care este simulat un atac al inamicului, deşi acesta 
nu este real. Este o înscenare pentru a atinge anumite obiective strategice, cum ar fi incidentul de 
la Golful Tonkin. Pentru a extinde războiul din Vietnam şi a reclama mai multe fonduri şi trupe, 
am orchestrat în esenţă ceea ce părea un atac asupra bunurilor noastre. Prin urmare, eu numesc 
acest plan: Golful Tonkin cosmic. Acesta ar lua pe toată lumea prin surprindere. 

Singurul mod prin care nu se va petrece aceasta ar fi ca oamenii să ştie adevărul. Şi, de 
aceea, mi s-a părut atât de important ca G.A. şi cei ca el să comunice informaţiile, să le 
înregistreze în documente, să facă nominalizări şi să vorbească despre planul guvernului secret. 

Lui Carol Rosin i s-a spus de către Werner von Braun, atunci când el se afla practic pe 
patul de moarte, că aceste programe secrete vor încerca să trimită arme în spaţiu, vor simula 
evenimente extraterestre şi vor înscena un atac. A avertizat că acesta era un grav pericol pentru 
omenire. 

El a mai spus un lucru, dar am rugat-o pe Carol să nu-l menţioneze în timpul evenimentelor 
implicate de proiectul Desecretizarea: von Braun a spus că existau sisteme de arme electronice 
care afectează conştiinţa - arme foarte evoluate, cu abilitatea de a afecta comportamentul şi 
capacitatea de decizie. Aceste aşa-numite arme psihotronice reprezentau cea mai gravă 
ameninţare dintre toate. 

La acea vreme, aveam o locaţie în Colorado. Era prezentă o femeie care lucrase în cadrul 
unei corporaţii care se ocupa cu aceste tehnologii şi fusese prezentă atunci când ele erau folosite. 
Operatorul putea răsuci un buton şi face, de exemplu, ca un consiliu director să ajungă la o 
înţelegere în câteva minute sau îl răsucea în sens invers şi-i determina pe toţi să înceapă să se 
bată între ei şi să se ajungă astfel la un haos complet. 

Cunosc şi alte persoane care au lucrat la E-systems, Raytheon, SAIC şi EG&C, care se 
ocupau de aparatura electronică de vârf şi văzuseră, de asemenea, versiuni ale aceleaşi abilităţi. 

Uneori mă uit la lume şi la unii oameni cu care trebuie să colaborăm şi sunt convins că au 
fost transformați în zombi pentru că nu e normal ca oamenii să se comporte în anumite moduri, 
ca şi cum ar fi fost programaţi. 

Unii oameni de ştiinţă, care au obţinut tehnologii ale energiei nepoluante, au fost inoculaţi 
cu sisteme de convingeri şi tipare de comportament programate, care i-au împiedicat să facă 
publice dispozitivele inventate. Toţi par să sufere de aceleaşi bizarerii de personalitate şi 
comportament, caracterizate de ezitări şi instabilitate între speranță şi paranoia. Prin urmare, 
tehnologiile rămân ascunse sau nu sunt definitivate niciodată. Am văzut aceasta repetându-se în 
mod constant. Aceste sisteme de armament sunt folosite pentru a crea tocmai un astfel de 
comportament. Este unicul lucru care poate explica faptul că aceste tehnologii continuă să fie 
ținute deoparte şi utilizate în alte scopuri sau chiar blocate. 

Când stabileam aceste întâlniri în Washington, am devenit din ce în ce mai conştienţi că 
suntem atacați cu arme electromagnetice. După întâlnirea cu Larry King. ne-am dus în New 
Mexico, în apropiere de Roswell şi am pus în aplicare un proiect CE-5. Într-o seară, Shari 
Adamiak, un alt cercetător şi cu mine ne aflam pe câmp, aplicând protocoalele CE-5. Am văzut 

nişte oameni care în mod evident ne spionau. Apoi, deodată, în timp ce ne aflam în stare de 
meditaţie, Shari a început să tremure aproape convulsiv. Ştiam că suferea o criză produsă de un 
sistem de arme direcționale ca cel cu care încercaseră să-mi extragă corpul astral, lângă hotelul 
Saint Moritz, mai devreme în acelaşi an. 

Ştiam ce aveam de făcut: m-am dus la ea, mental, şi am fixat-o în propriul corp, 
neutralizând sistemul scalar prin utilizarea conştiinţei superioare. Gruparea de răufăcători încerca 
să producă o extracție astrală forțată, cu ajutorul unuia dintre acele sisteme de război electronic. 
Shari a încercat să inspire profund, dar era vizibil tulburată şi speriată de atac. 

Asemenea atacuri au început să se producă din ce în ce mai des, aşa că am început să luăm 
măsuri de apărare faţă de oamenii care dispuneau de versiuni ale acestor tehnologii. Observam că 
existau momente când ne adunam fie o undă-puls trecea prin noi. Mă simţeam literalmente ca şi 
cum aş fi fost iradiat cu microunde din interior. Când am aplicat măsurile de protecţie, aceste 
evenimente au scăzut în intensitate. Am creat, de asemenea, o echipă de suport spiritual, care să 
mediteze şi să se roage pentru protecţia noastră. 

Una dintre cele mai cumplite experienţe de acest gen a avut loc în seara raportului făcut în 
fața congresului, din aprilie '97. În timpul aportului, am simţit deodată o undă de energie care pur 
şi simplu m-a lovit. Am fost pe punctul de a-mi pierde cunoştinţa. Se afla acolo şi un bărbat de la 
Pentagon, care şi-a dat seama de asta. A fost atât de intens, încât, repet, era de parcă aş fi fost 
iradiat din interior. 

De-abia am reuşit să rămân conştient şi am crezut că o să leşin pe podium. Trebuie să vă 
spun că, înainte de aceasta, colonelul MK insistase să vină la această întâlnire. Când am spus: 

- Nu, nu puteţi veni, el a ripostat aspru: 

- O să fiu totuşi prezent. 

ŞI a fost prezent, dacă înţelegeţi ce vreau să spun. El este, în fond, “Doctorul Moarte” şi 
specialist în aşa-numitele sisteme de război electromagnetic non-letale. 

De fiecare dată, însă, când această grupare foloseşte aceste sisteme, ea se dă de gol, iar noi 
aflăm mai multe despre componenta ei. 

Pe la jumătatea anilor '90, m-am întâlnit cu un bărbat care dezvoltase unele dintre aceste 
sisteme pentru o agenţie, înainte de 1958. Mulţi oameni se gândesc că parcă ar fi un episod din 
Star Trek, dar înainte de 1938 acest bărbat şi echipa sa perfecționaseră aparatura electronică 
pentru a putea conecta conştiinţa umană de un dispozitiv care să-i asiste electronic să vadă la 
distanţă orice loc sau persoană îndepărtată. A fost forţat să vândă această invenţie unei companii 
în spatele căreia se ascundea CIA-ul. La un moment dat m-a întrebat: 

- Doreşti să-ţi dau unul dintre aceste aparate? 

- Nu chiar acum. am răspuns eu. Mi se părea prea riscant şi dispuneam deja de abilitatea de 
a vedea la distanţă prin dezvoltarea conştiinţei superioare. 

Un alt savant care lucra în acest domeniu, crease nişte aparate electronice care să permită 
oamenilor să leviteze. Unul dintre martorii noştri din armată este un colonel ai cărui părinți erau 
prieteni în anii '50 cu nişte persoane de la corporaţia Rand. Văzuseră nişte persoane în timpul 
pauzei de prânz care utilizau aceste aparate ce le permiteau să plutească literalmente deasupra 
birourilor acestora. 

Prin urmare, aceste capacităţi există încă din anii '50. Priviţi la evoluţia altor tehnologii de 
atunci şi până în prezent, în domeniul electronic, şi imaginaţi-vă cât de avansate sunt tehnologiile 
de care dispune guvernul subteran în zilele noastre. Desigur, toate aceste tehnologii incredibile ar 
putea fi folosit în scopuri foarte benefice - de la vindecarea bolilor şi transport, până la generarea 
de energie. Din păcate, ele sunt deţinute de oameni care abuzează de puterea lor şi care sunt 
dependenţi de abuzul de putere. 

Transferul electromagnetic 


În acea perioadă, un fost colonel a luat legătura cu mine prin intermediul unui membru al 
consiliului director al CSETI, care era prieten cu fostul director CIA Bill Colby. Colby fusese 
implicat din plin în aceste programe şi avea acces la dispozitive extraterestre, dispozitive de 
energie aplicată şi alte aparate, precum şi la o sumă de aproximativ cincizeci de milioane de 
dolari în fonduri neoficiale. Colby voia să transfere acestea la CSETI pentru ca desecretizarea să 
fie tăcută corespunzător, cu dovezi puternice şi documente serioase. 

- În sfârşit, mi-am spus eu, CSETI va dispune de suficiente fonduri pentru a împărtăşi lumii 
adevărul. 

Iniţial, colonelul nu a vrut să ne spună că Bill Colby era cel cu care trebuia să ne întâlnim. 
Ne-a spus doar că e o persoană cu o funcție oficială foarte înaltă care are legătură cu aceste 
proiecte supersecrete. 

Am spus: 

- E în regulă, oricine ar fi. Dacă vor să ne ajute suntem recunoscători. Aşa că am permis ca 
lucrurile să continue. 

Săptămâna în care membrul consiliului nostru director urma să se întâlnească cu fostul 
director CIA pentru a oficializa transferul, Colby a fost descoperit plutind în apa râului Potomac. 
Colonelul care stabilise această întâlnire mi-a spus că Bill Colby fusese asasinat. Soţia lui a spus 
mai târziu: 

- Nu ştiu de ce Bill s-a dus sa vâslească într-o canoe pe râul Potomac umflat de la ploaie, 
care se revărsa peste maluri. Era noaptea, a lăsat uşa neîncuiată, computerul şi filtrul de cafea 
pornite! Nu e deloc caracteristic lui Bill! a exclamat ea. 

Doamna Colby sugera că ceva nu era în regulă, dar nu a avut loc nicio investigaţie. Au 
asasinat deci un fost director CIA care ne susținea activitatea pentru că urma să se despartă 
definitiv de gruparea malefică. Îmbătrânea şi nu voia să ducă acest secret cu el în mormânt. Ca 
mulți dintre martorii noştri, Colby ştia că lumea subterană nu mai avea niciun control şi dusese 
lucrurile prea departe. 

Am fost afectat de asta, dar nu din teamă. E tulburător să ştii că cineva şi-a pierdut viaţa 
încercând să colaboreze cu noi. 

Începând din acea zi, am jurat să nu mai fiu de acord cu o întâlnire, fără să ştiu cu cine am 
de-a face. Pentru că, dacă ştiu despre cine e vorba, pot să protejez persoana în cauză. 

Înainte de 1997, Shari şi cu mine ştiam că suntem atacați cu arme electromagnetice din ce 
în ce mai puternice. Aşa că s-a ajuns la situaţia în care, în scurt timp, Shari, un congresmen care 
ne sprijinea activitatea şi cu mine să ne îmbolnăvim de cancer, care generase metastaze. Sunt 
convins că a fost indus electronic. La un nivel de electromagnetism subtil, elementele pot fi 
transmutate, iar obiectele mutate dintr-un loc în altul, astfel, cineva poate fi infectat sau rănit 
electronic. Aceasta este o aplicaţie letală a unei ştiinţe care ar putea fi folosită pentru a vindeca 
oamenii. Din păcate, chiar acum, cele mai periculoase elemente ale societăţii noastre posedă 
aceste tehnologii. 

Când oamenii se tem de desecretizarea acestor tehnologii, le spun: 

- Uitaţi de asta! Cele mai periculoase elemente ale societăţii deja dispun de ele! 

Astfel a început o perioadă toarte dificilă şi dureroasă: după raportul în faţa congresului din 
1997, la şase luni, Shari şi cu mine ne-am îmbolnăvit de cancer agresiv, cu metastaze. Eu 
sufeream de melanom malign, care este fatal atunci când conduce la metastaze. Prin urmare, e 
puţin spus că aceasta ne-a afectat pe mine şi pe familia mea. Ne-a afectat chiar foarte mult. lar 
Shari cea mai extraordinară persoană care m-a ajutat în tot ceea ce am făcut, în afară de Emily, 
suferea cumplit de cancer la sân cu metastaze. lată-ne, deci, doi oameni perfect normali, fără 
cazuri de cancer în familie, îmbolnăvindu-ne în aceeaşi lună! O coincidenţă prea mare pentru a fi 
doar întâmplare... 

Nu pot dovedi ce s-a petrecut, dar vă spun următoarele: expertul mondial în patologia şi 
diagnosticarea melanomului malign s-a uitat la tumoarea extirpată de la umărul meu stâng şi mi- 
a spus: 

- Prezintă metastaze. Prima era o metastază. Aceasta înseamnă că provine dintr-o tumoare 
primară aflată în altă parte. Dar nu există nicio altă tumoare primară pe corp sau în corp. 

M-au controlat în partea internă a ochiului, acolo unde se află retina, m-au controlat în 
fiecare loc unde se afla o melanocită, adică tipul de celulă care produce un melanom malign. Dar 
nu a fost găsită nicăieri! În cele din urmă, a trebuit să-i spun dermatologului; 

- Putem să ne oprim din căutat. 

- Ce vrei să spui? m-a întrebat el. 

- Ştiu de unde provine. Dintr-un laborator din Utah, de unde s-a făcut un transfer 
electromagnetic către mine. 

S-a uitat la mine şi m-a întrebat: 

- Credeţi că aşa ceva este posibil? 

- Da, ştiu că este posibil, am spus eu. Mâna mea dreaptă în proiectul Desecretizarea tocmai 
a fost, de asemenea, diagnosticată cu cancer la sân, care este 

metastatic. 

- Incredibil! a spus el. 

La acea vreme aveam un labrador auriu pe care îl chema Yami şi de care eram foarte 
apropiat. 

În acelaşi timp când eu m-am îmbolnăvit de cancer, el a făcut cancer la mușchiul triceps 
stâng - un sarcom. A fost nevoie să i se amputeze în întregime piciorul stâng. Când s-a întors de 
la veterinar şi eu de la doctor, aveam plăgi chirurgicale identice, iar poziţionarea şi tipul de cleme 
de prindere utilizate erau similare! 

Până astăzi sunt convins că Yami s-a conectat cu mine şi a primit astral o parte din efectul 
loviturii armei electromagnetice orientate asupra noastră. De fapt, cred că el mi-a salvat viaţa. 
Prin urmare, spiritul poate acţiona prin natură, printr-un câine, prin orice pentru a ne ajuta! 

Vă puteţi ruga şi medita cât vreţi, dar dacă sunteţi în centrul Hiroshimei când explodează 
bomba nucleară, e foarte probabil că veți fi vaporizați. Puteţi fi Ghandi şi puteți si vă 
binecuvântaţi ucigaşul în timp ce vă prăbuşiţi, dar glonţul vă va traversa şi vă va ucide. 

Nu uitaţi: termenul orwellian de „“distrugere mentală” se referă la sisteme de armament 
nonletale. Dar, în realitate, ele sunt letale. Limbajul este adeseori utilizat pentru a ascunde ce fac 
ele de fapt. 

Mulţi oameni din interior ne-au spus că aceste grupări subterane sunt în cădere şi există 
chiar un sentiment de panică, pentru că noi transmitem informaţiile unui număr mare de oameni 
puternici, iar ei pierd controlul. 

Vă daţi seama că au pornit la luptă, fiind dezlănţuiţi. În acea vreme am obţinut un 
document secret care conţinea o listă a numelor de cod şi numele proiectelor care aveau legătură 
cu extratereştrii. Acest document reprezintă, de fapt, manualul Desecretizării. 

În ziua următoare raportului în faţa congresului, din 1997, mi s-a cerut să prezint un raport 
directorului Departamentului de informaţii al Statului Major, amiralul Tom Wilson. Înaintea 
acestei reuniuni importante, am trimis un document oamenilor săi. Asistentul lui mi-a spus că 
amiralul descoperise de fapt aceste nume de cod, nume de proiecte codificate şi numere utile. Se 
interesase prin diverse canale şi descoperise pe unii dintre aceşti agenţi operativi în cadrul unei 
celule de la Pentagon. 

După ce amiralul Wilson a identificat acest grup, i-a spus persoanei de contact din această 
celulă supersecretă: 

- Vreau să cunosc acest proiect. 

] s-a spus: 

- Domnule amiral, nu e nevoie să ştiţi. Nu vă putem spune. 

Vă puteţi imagina cum este să fii amiral J-2, şeful Departamentului de informaţii al Statului 
Maior de la Pentagon şi să ţi se spună: “Nu o să vă spunem ?” A fost şocat şi foarte furios. 

L-am luat cu mine la întâlnirea cu amiralul pe unul dintre martorii noştri, pe Shari, pe 
consilierul nostru în probleme militare şi pe astronautul Edgar Mitchell. Trebuia să fie un raport 
rapid. În timpul raportului, a început să anuleze alte întâlniri, fiind foarte interesat de informaţii. 
Singurul motiv pentru care întâlnirea s-a încheiat atunci când s-a încheiat a fost din cauză că 
Edgar Mitchell a trebuit să plece la New York pentru un interviu de televiziune. Dar amiralul, 
sunt sigur, ar mai fi vrut să continuăm. 

În timpul raportului, amiralul şi cu mine am discutat despre riscul pe care aceasta grupare 
malefică - ce l-a dat deoparte - îl constituia pentru Statele Unite, pentru aplicarea legii şi 
Siguranţa naţională. Am subliniat faptul că primul director CIA, amiralul Roscoe Hillenkoeter, 
redactase o scrisoare la începutul anilor '60 prin care declara că secretizarea referitoare la OZN- 
uri - şi nu OZN-urile - constituia o ameninţare pentru siguranţa naţională. l-am spus amiralului 
că această grupare din afara legii dispunea de tehnologie ARV (Alien Reproduction Vehicle - 
vehicul extraterestru imitat) care poate încercui bombardiere B2 Stealth. A reflectat timp de un 
minut şi a spus: 

- În ce mă priveşte, dacă puteţi convinge oamenii care cunosc această chestiune să depună 
mărturie, aveţi permisiunea mea dea face totul public în presă! Această grupare este ilegală! 

Aşa că atunci când oamenii mă întreabă cine a fost dea cord cu desecretizarea, printre alții 
îl menţionez şi pe directorul Departamentului de informaţii al Statului Major. 

După acea întâlnire, grupările malefice au încercat să se răzbune. Evident, erau foarte 
deranjate că furizasem informaţii detaliate unui om precum amiralul Wilson şi că fuseseră 
caracterizate drept ilegale. Din această cauză, Bill Cosby a fost asasinat; congresmenul a murit 
foarte repede din cauza cancerului de care suferea. Shari Adamiak şi eu ne-am îmbolnăvit de 
cancer metastatic în acelaşi timp şi acum luptăm literalmente pentru vieţile noastre. 

După raportul în faţa congresului din aprilie 1997, Dan Burton a venit la noi şi ne-a spus: 

- Vreau tot ce aveţi despre acest subiect pentru că o să cercetez problema. 

ŞI a încercat să cerceteze problema, dar a primit vizita cuiva care 1-a spus: 

- Nu te amesteca! 

Cineva care-l cunoaşte personal mi-a explicat că fusese ameninţat. Dacă e întrebat astăzi în 
legătură cu asta, el spune: 

- O, era ceva de care eram interesat personal. 

Nu e adevărat: una dintre cele mai bune prietene ale sale, care se ocupă de programul său, 
este o femeie care a văzut un OZN planând în faţa ferestrei de la dormitor. Era suficient de 
apropiată de congresmenul Burton ca el să ştie că ea îi spunea adevărul şi nimic altceva. Ca 
preşedinte al comitetului de supraveghere şi reformă a guvernului, supraveghind guvernul, 
congresmenul Burton era o persoană-cheie foarte adecvată, dar în câteva luni a fost oprit. 

lată-ne, deci, transmițând aceste informaţii nu numai oamenilor precum directorul CIA, 
senatorului Pell, oamenilor din Senate Appropiations Committee şi membrilor comitetului 
serviciului de informaţii al senatului, dar şi oamenilor care cunosc personal faptul că acest lucru 
este adevărat, precum Dan Burton. Şi un grup din ce în ce mai puternic de oameni de la Pentagon 
erau interesați şi preocupaţi de problemă, descoperind că, de fapt, guvernul secret preluase în 
mâinile sale această chestiune. Mai mult decât atât există agenţi secreţi periculoşi, pregătiţi să 
tragă cortina peste vrăjitorul din Oz, care stă pe tronul lui şi trage toate sforile, speriindu-i de 
moarte pe oameni. Făceam public avertismentul lui Werner von Braun: simularea unui atac 
extraterestru pentru a putea prelua global puterea bazându-se pe frică și război. Şi vă asigur că 
oamenii care primeau aceste informaţii le luau cu adevărat în serios. 

În această situaţie s-au produs acele evenimente personale devastatoare. Shari prietena mea 
apropiată şi sfătuitoarea mea de încredere, a cărei stare de sănătate 

se înrăutăţea rapid, a decedat în mai puţin de un an. A fost o perioadă foarte dureroasă şi 
dificilă pentru mine. 

În iulie 1993 am fost pe punctul de a fi ucis când plecam de la reuniune legată de 
planificarea Desecretizării de lângă Institutul Monroe. În '94 a avut loc înfricoşătorul atac de la 
hotelul Saint Moritz din New York, urmat de straniile crize de la patru dimineaţa care au survenit 
ulterior în acea vară, la mine acasă. lar acum 

am ajuns cu relatarea în 1997. Sunt la limita suportabilității. 

Totuşi s-au întâmplat şi nişte lucruri cu adevărat minunate în acest timp... 

Un miliard de lumini scânteietoare 


În iunie 1997, la o şedinţă de training cu aproximativ douăzeci de persoane în Blanca Peak, 
Colorado, am avut o întâlnire extraordinară cu o duzină de extratereştri. Shari Adamiak şi cu 
mine ştiam că extratereştrii manifestau o enormă recunoştinţă. A fost o întâlnire minunată, 
celestă. 

În timp ce puneam în aplicare protocoalele şi invitam extratereştrii să vină la Blanca Peak, 
mai multe OZN-uri au fost observate zburând pe cer - unele pur şi simplu ieşind în zbor dm 
munte! Ştiam că există o poieniţă pe munte unde vom stabili contactul, pe care o văzusem mental 
mai devreme. Deodată, la momentul potrivit, am primit mesajul de a mă duce în acel loc în 
întuneric beznă şi am plecat cu toţii la locul de contact. 

Acesta se afla la aproximativ 2700-3000 de metri sus pe munte. În timp ce mergeam în 
tăcere spre acel loc cu vârful de 4260 metri ridicându-se deasupra noastră, am început să vedem 
nenumărate scântei de lumina în jurul nostru. Erau delicate, dar vizibile. 

Tot muntele a fost aşa întreaga noapte; zona vibra în această lumini scânteietoare, celestă. 
Chiar şi pământul şi pietrele străluceau şi licăreau cu o energie uimitoare. 

Când am ajuns la locul întâlnirii - care era o poieniţă circulară în pădurea de conifere şi 
tufăriş am văzut forma unei nave. Nu era complet materializată dar era ca un disc, luminoasă şi 
distinctă - jumătate în această lume şi jumătate dincolo de limita vitezei luminii. Era 
transdimensională: parțial materializată, pe jumătate astrală şi pe jumătate materială. Deodată, 
când am pătruns în acel obiect, am văzut nişte fiinţe de lumină care stăteau în semicerc. 

Am mers până la un anumit punct şi, deodată, chiar deasupra mea am văzut o lumină 
strălucitoare, scânteietoare. M-am dus acolo şi am rămas în acel loc. Nu era o lumină vagă, ci 
clară, vizibilă, albă, scânteietoare, chiar deasupra capului meu. Aşa am ştiut exact unde trebuia să 
mă aflu. 

Restul membrilor grupului au rămas în spate, în timp ce eu m-am apropiat de fiecare fiinţă 
extraterestră şi am intrat rapid în contact cu aceasta. Mi-am dat seama că erau ființe superioare, 
lideri. Fiecare provenea dintr-un sistem stelar diferit. Nu era niciunul la fel cu altul. Am intrat în 
starea de conştiinţă divină în timp ce intram în contact cu acele ființe. 

S-a creat o minunată comunicare în timp ce eram cu toţii conştienţi de timpul şi locul în 
care ne aflam şi în acelaşi timp parte a fiinţei cosmice infinite. Contactul era transcendental în 
multe moduri, deşi era, de asemenea, foarte prezent, foarte real, chiar suprareal. În timp ce ne 
aflam în acea stare, vedeam dincolo de acel nivel energetic spre un altul unde, deodată, se 
manifestau multe forme angelice. Apoi, după acel nivel, am văzut întruparea o ființă divină 
reprezentând dumnezeiescul. A fost o întâlnire cosmică minunată care nu poate fi descrisă în 
cuvinte. 

M-am apropiat de fiecare extraterestru în parte, am salutat, le-am urat vizită plăcută pe 
Pământ şi le-am mulţumit pentru aceasta. La un moment dat ceilalți au constatat că eu păream să 
fi dispărut. Unele persoane nu mă mai vedeau deloc. Alţii vedeau prin mine. Mă simţeam plin de 
viaţă, mai uşor, încărcat de emoție. Frecvența vibraţiilor mele era atât de ridicată încât simţeam 

cum mă rarefiam. La un moment dat, am crezut că mă voi ridica în aer şi voi levita sau mă voi 
face nevăzut. Dar experienţa a constat în faptul că am rămas acolo în stare fizică şi totuşi oamenii 
vedeau prin mine. Aceasta a durat timp de o jumătate de oră sau mai mult. Dacă vreţi, a fost o 
întâlnire a fiinţelor care făceau parte din cultura cosmică. Eram împreună cu ele în acest scop. 
Fiinţele extraterestre ne-au mulţumit, de asemenea, pentru activitatea şi eforturile noastre şi ne- 
au rugat să facem tot posibilul pentru pacea universală. Mai exact, ni s-a cerut să împiedicăm 
folosirea tehnologiei Războiul Stelelor împotriva popoarelor extraterestre. Le-am asigurat că vom 
face tot ce vom putea în acest sens. 

În ziua următoare, Shari şi cu mine ne-am dus să petrecem câteva momente liniștite 
împreună pe dealurile San Juan aflate la sud de Blanca Peak. Ne-am cocoţat pe nişte stânci, iar 
eu am scos busola. În timpul întâlnirii cu extratereştrii din noaptea precedentă, busola se aflase în 
buzunarul interior din partea stângă, chiar deasupra inimii. Când m-am uitat la busolă, am văzut 
că nordul magnetic se mutase cu aproape 180 de grade. Era o dovadă clară a unei anomalii a 
fluxului magnetic, foarte neobişnuită, care afectase busola în urma întâlnirii din noaptea 
precedentă. 

Busola a rămas astfel mai multe zile, după care a revenit la normal. l-am făcut şi fotografi. 
Mi-a amintit de modul în care acul aceleiaşi busole se rotise în sens invers acelor de ceasornic în 
timpul întâlnirii cu extratereştrii din iulie 1992, aşadar cu cinci ani în urmă. 

Apoi, în iulie 1997 am dus un grup de cercetare în Anglia în aceeaşi zonă, în Wiltshire, în 
apropiere de Stonehenge. 

În acel an închiriasem un imens conac vechi care probabil fusese construit prin 1600 sau 
1700. Am cazat întreaga echipă acolo timp de o săptămână. Înainte de a pleca din Statele Unite 
în Marea Britanie, am aflat că Shari avea metastaze care ajunseseră şi în nodulii limfatici, ceea ce 
era foarte grav. 

Mie tocmai mi se extirpase un alt melanom malign. În prima noapte petrecută la conac, am 
fost foarte supăraţi şi ne-am oblojit rănile. Erau momente când povesteam şi râdeam, apoi 
momente când aveam ochii plini de lacrimi. Ştiam că unul dintre noi sau amândoi nu vom 
supravieţui... 

În timp ce noi ne aflam în camera de sus a conacului, Run Russell şi alţi câţiva membri ai 
expediției CSTI se aflau afară. Shari şi cu mine eram prea supăraţi şi obosiţi ca să ieşim, dar eu le 
spusesem celor din grup că ar trebui să iasă din casă înainte de ora 10:30 seara. Camera în care 
mă aflam eu cu Shari avea o mică fereastră şi un cămin. 

Deodată, am văzut o lumină strălucitoare, ca o minge de lumină care a intrat prin fereastra 
închisă, şi-a schimbat direcția şi s-a dus înspre şemineu unde s-a transformat într-o ființă 
extraterestră prelungă. Ne-am trezit faţă în faţă cu această creatură extraterestră scânteietoare, 
incomplet materializată, înaltă de un metro. Nu era o prezenţă vagă, fiind vizibilă cu ochiul liber 
în camera complet iluminată. Shari nu a văzut-o iniţial, aşa că i-am spus: 

- Shari, uită-te! 

Când s-a întors, a văzut extraterestrul şi a exclamat: 

- O, Doamne! 

Am meditat împreună cu această ființă care încerca practic sa ne consoleze. Era foarte 
blândă, recunoscătoare şi plină de iubire, era cu adevărat minunată. Am rămas în contact şi în 
meditaţie timp de probabil jumătate de oră. Ştiam că unul dintre noi nu avea să supravieţuiască, 
iar această creatură îşi exprima sentimente de compasiune, respect şi recunoştinţă profundă 
pentru activitatea noastră. 

Nu aveam de gând să dezvăluim această întâlnire nimănui - era prea personală, frumoasă şi 
emoţionantă. Dar în ziua următoare, Ron Russell ne-a anunţat că, în timp ce se aflau pe terenul 
conacului, toată lumea a observat un eveniment foarte neobişnuit. Puțin după ora 10:30 seara, din 
cer a apărut o lumină care apoi a coborât, a trecut peste vârfurile copacilor şi s-a dus direct înspre 
fereastra încăperii mele. A coborât din spaţiu când cerul era senin, a trecut peste pajiştea din faţa 
conacului şi a intrat în zbor pe fereastră. 

Ron a exclamat: 

- Asta e camera lui Steven! 

Au văzut sosirea din spaţiu a acelei fiinţe. Întregul grup aflat în faţa conacului a văzut cum 
a început întâlnirea noastră din conac: sub forma unei lumini din spaţiu care a zburat peste pajişte 
şi pe fereastră, când eu am văzut acesta lumină cum a pătruns în cameră şi apoi s-a materializat 
într-o fiinţă în inima căminului. 

Veţi afla că adevărul ascunde propria sa realitate, pentru că este mult mai bizar - şi mai 
minunat - decât un film SF. 

Ultima noastră expediţie împreună cu Shari a avut loc în zona Joshua Tree, în 1997, în luna 
aprilie a aceluiaşi an. Ne aflam la Pentagon cu amiralul, dezvăluind informaţii în faţa oamenilor- 
cheie din Congres şi de la Casa Albă. Până în toamnă, însă, Shari dezvoltase leziuni metastatice 
la nivelul creierului şi era parţial paralizată. Shari se alăturase eforturilor mele în 1991. Fusese 
prezentă la primul discurs pe care-l ținusem şi a fost alături de mine până la decesul ei din 
ianuarie 1998. 

Voiam să anulez expediţia în pădure, dar Shari a spus: 

- Dacă e ultimul lucru pe care-l voi face, vreau să fiu acolo cu tine şi cu extratereştrii. 

Şi aşa s-a întâmplat... 

Am fost cu toţii uimiţi de imensa voinţă a lui Shari. Era o leoaică neîmblânzită, foarte 
devotată şi extrem de competentă. Shari a fost prima persoană pe care am putut-o duce la limita 
potenţialului uman, la contactul cu extratereştrii. A putut de fiecare dată să ajungă cel mai 
departe. Nimeni până în prezent nu a putut ajunge atât de departe. Nu avea nici urmă de teamă şi- 
şi cunoştea destinul. 

Ea şi cu mine ne-am dus singuri la Baca, acea zonă îndepărtată din Munţii Stâncoşi, din 
regiunea Colorado, unde ne antrenam, aproape de Crestone, în 1996. A fost o călătorie vizionară. 
I-am spus că voiam să-i arăt nişte lucruri şi să-i spun altele pe care le ştiusem dintotdeauna - de 
când eram mic, de la primul contact din copilărie. Nu mărturisisem nimănui, dar ştiam că ea era 
foarte perceptivă şi cu o spiritualitate vie. Ştiam că era pregătită. 

Ne-am dus la Baca într-o seară rece din primăvara lui '96. Am spus: 

- Haideţi să ieşim şi să invităm fiinţele extraterestre să intre. 

Când am făcut aceasta, am văzut o navă pe cer, care se deplasa foarte ciudat. Deodată am 
spus: 

- Uită-te acolo pe câmp. 

O zonă enormă cu formă de disc sclipea. Era ca o hologramă, dar mai reală şi mai vie decât 
aceasta. După câteva clipe, forme evident umanoide au început să iasă din acea navă şi s-au 
apropiat de noi. l-am spus lui Shari: 

- Vino să-ți arăt de ce aceste ființe extraterestre preferă să rămână în această formă pe 
Pământ, pentru că astfel sunt protejate. 

În timp ce acest eveniment se producea, i-am spus lui Shari: 

- Vreau să-ţi explic structura cosmosului şi alcătuirea sa şi de ce sunt ei aici. 

Aveam un reportofon, aşa că am început să vorbesc şi ceea ce am înregistrat puteţi citi în 
două din capitolele cărţii Extraterrestrial Contact: The Evidence and Implications. Aceste 
informaţii au fost înregistrate în timpul contactului din deşertul Colorado. 

Ulterior, în acea seară, ne-am întors la casele din Baca. În timp ce ne duceam acolo, am 
spus: 

- O să ne urmeze până acasă. 

Am văzut nişte lumini mari stroboscopice de-a lungul drumului în timp ce mergeam cu 
maşina spre apartamentul din Crestone. 

După ce ne-am întors în apartamentul duplex, neam dus în curte pentru a vedea munții 
Sangre de Cristo, care se ridică până la înălțimea de patru mii două sute şaizeci de metri, 
acoperiţi de zăpadă. Străluceau în lumina lunii în aerul limpede precum cristalul al Munţilor 
Stâncoşi. 

- Trebuia să fim aici pentru că ne vor arăta unul din punctele lor de acces şi unde le place să 
se afle. Uită-te în jur. Vezi structura fină a materialului componentei astrale a cosmosului, care 
susține creaţia materială? Gândul, conştiinţa şi formele astrale de lumină susţin cosmosul 
material. Există “un gol”, unde tărâmul conştiinţei pure, gândul şi lumina astrală plutind într-un 
câmp energetic semi-materializat. Aici, astralul este cristalizat în material, ca o amprentă 
arhitectonică. 

Astralul este cristalizat ca o matrice care susține apoi obiectele materiale şi chiar şi 
atmosfera, i-am explicat eu. 

În timp ce spuneam aceasta, parcă un văl a fost îndepărtat şi ea a văzut structura acestui 
tărâm celest, eteric şi astral care se cristaliza în ceea ce numim cosmosul material. 

- Priveşte acolo sus pe munte. 

Se putea vedea o navă enormă, de forma unui sombrero, translucidă. Nu era complet 
materializat, ci ca un nor foarte dens, de formă perfectă, iluminat dinspre interior - cu o lumină 
alb-aurie; se afla pe vârful unuia dintre cele mai înalte vârfuri, deasupra oraşului Crestone. A 
rămas acolo timp de aproximativ patruzeci şi cinci de minute. 

Deoarece Shari vedea şi trăia aceste lucruri, puteam să discut despre ele. Datorită acestui 
fapt, le puteam împărtăşi şi altora. Nu putem învăţa nimic pe nimeni dacă nu este pregătit să vadă 
adevărul. Se spune: “înţelepţii vorbesc doar dacă îi aude cineva.” 

Primul an în care ne-am dus la Joshua Tree a fost 1996. Mai devreme, o navă foarte rapidă, 
care zbura în spirală, venise chiar deasupra capetelor noastre. Am auzit-o cum şuiera, atât de jos 
se afla în aer. A venit deasupra capetelor noastre şi deasupra văii Palm Springs. Toată lumea din 
grup a văzut-o şi a fost uluită. 

Într-o seară, am plecat dintr-un loc din pădure pentru că avusesem o viziune care-mi spunea 
că trebuia si părăsim acea zonă. În timp ce conduceam de-a lungul drumului neasfaltat, deodată 
luminile de la bord au scăzut în intensitate. M-am întors spre Shari şi i-am 

- Ei sunt aici... 

Câteva secunde mai târziu, coborând direct din zenit, a apărut o nava imensă de forma unor 
buze rotunjite. Era plată în partea inferioară şi ascuţită la un capăt, iar în vârf avea o coadă 
scânteietoare, lucitoare şi cobora cu o viteză enormă înspre platoul deşertic. Cred că avea cam 
60-90 de metri în diametru. 

Era de culoare maronie, strălucitoare - atât de puternică, încât lumina deşertul de parcă ar fi 
fost azi şi apoi, cu un şuierat, a pătruns în pământ şi s-a făcut nevăzută. 

- Ne spun că se vor afla sub pământ, am rostit eu. 

Dacă dispui de abilitatea de a materializa şi dematerializa obiectele, poţi rămâne în formă 
cvasimaterializată astfel încât un obiect poate trece prin altul, ca o fantomă printr-un perete. Nu 
există niciun motiv pentru care aceasta să nu se întâmple. Cea mai mare parte a materiei este, în 
fond, ,“vid”. 

În timp ce conduceam mașina, mi-am format o hartă mentală pe care am plasat locul unde 
acea navă imensă pătrunsese în pământ. M-am grăbit în acel loc cu mare viteză. În fața mea era 
însă o maşină care mergea cu viteză prea mică. Am accelerat şi am trecut în goană pe lângă ea ca 
să identific exact unde se afundase nava în pământ... 

Locul unde am văzut acea navă imensă cum se scufunda în pământ a devenit zona noastră 
specială unde aplicăm protocoale în Joshua Tree. 

Shari era hotărâtă să vină, dar cancerul îi cuprinsese tot corpul şi creierul; de-abia se ţinea 
pe picioare în prima noapte, şi-a pierdut echilibrul şi a căzut julindu-şi genunchii. Dar a spus: 

- Nu-i nimic, nu-i nimic. 

Era pe patul de moarte, dar în continuare hotărâtă să fie alături de noi în numele păcii 
universale să fie afară sub lumina stelelor, împreună cu aceste ființe cosmice. A fost atât de 
frumos şi totuşi atât de dureros pentru mine... 

Infinit 


În prima noapte din noiembrie 1997, am campat într-o zonă numită Hidden Valley, din 
Joshua Tree. Lângă noi era un copac care, deşi nu bătea vântul, a început să se clatine puternic, 
în mod inexplicabil. Oamenii din grupul nostru au început să strige. 

- Ce se întâmplă? 

Le-am explicat: 

- Ne anunţă că sunt aici. 

De fapt, extratereştrii au trecut de la unul la altul şi ne-au atins pe umăr sau pe cap. A 
existat şi un sunet ascuţit care a trecut prin grup şi pe care aproape toată lumea l-a auzit. Aşadar, 
cu am ştiut că stabiliseră unde ne aflăm şi astfel am intrat în contact cu ei. 

Luna era aproape pe trei sferturi plină. Era o noapte magnifică, cu un cer limpede precum 
cristalul. Deodată, ceea ce părea a fi un bec luminos s-a aprins pe cer. A apărut pur şi simplu 
aproape de noi, mare, având cam o treime din dimensiunea lunii. Această navă enormă s-a 
aprins, a plutit dedesubtul lunii şi apoi a dispărut. A fost o observare clară a unei nave 
extraterestre. Se afla în direcția în care nava se afundase în pământ cu un an în urmă. 

În ultima noapte a ultimei expediţii a lui Shari în timp ce mergeam cu maşina spre vest 
înspre zona Palm Springs (Joshua Tree), un semnal uimitor i-a fost transmis. Era târziu, iar ea era 
desigur extenuată de lupta cu boala. 

Deodată, o navă uriaşă a venit în zbor deasupra văii, amintindu-ne de prima noapte în care 
ea şi cu mine ne-am aflat în acea zonă. Acea navă se afla la limita vitezei luminii. Spre 
încântarea noastră, partea din faţă a acelei nave netede a avansat în faţa celei din spate, ca un 
acordeon care se întinde şi apoi se contractă. Fiinţele extraterestre îşi luau adio de la Shari... 

În decembrie, Shari era în comă, inconștientă. În ianuarie 1998, a decedat. 

Am cunoscut multe persoane care au murit, lucrând ca medic la urgenţă. Şi am ştiut 
dintotdeauna, ca urmare a experienţei mele la limita dintre viaţă şi moarte, că este important, pe 
cât posibil, ca cineva să te asiste în conexiunea cu divinul, să ajute la clădirea unui pod cu lumina 
divină. Cultura noastră a uitat momentul sacru al trecerii în neființă. Astăzi, toţi cei bolnavi sunt 
conectaţi la tuburi, totul este foarte tehnic, dar nu este luat în calcul ce altceva se întâmplă în acel 
moment, adică atunci când se produce trecerea din planul fizic în lumea celestă şi cea astrală. 
Vreau să vă relatez această experienţă, pentru că ilustrează ce se poate petrece în această privinţă. 

În ianuarie, cei care se ocupau de Shari mi-au cerul să mă duc la Denver. O vizitasem de 
mai multe ori şi mă implicasem în viaţa ei foarte mult în aceste ultime luni. Dar am spus: 

- O să vin când e momentul. Momentul potrivit e cel mai important şi fiecare dintre noi are 
momentul trecerii sacre pe lumea cealaltă. 

Într-o dimineaţă devreme, în timp ce meditam, am ajuns deodată în starea de conştiinţă 
cosmică şi apoi de conştiinţă divină. Am văzut totalitatea creaţiei în forma a ceea ce unii numesc 
“oul cosmic”. Imaginaţi-vă: infinit şi în acelaşi timp finit. De jur împrejur era infinitul divin. 

Eram una cu aceasta şi conştient de ceea ce trăiam. Apoi am văzut că Shari era acolo, în 
faţa mea şi ştiam că eu îi arătam cel mai înalt nivel al creaţiei. Ştiam că va trece în infinit, în 

căminul celest înaintea mea, pentru că era mai aproape de acel loc cosmic infinit, înzestrat cu 
conştiinţă... 

Ştiam că urma să intre acolo şi să devină una cu el. Se poate spune că era veşmântul lui 
Dumnezeu, trupul lui Dumnezeu. Era expresia totală a Creatorului, a Creaţiei şi a minţii 
nemărginite. Vedeam totalitatea creaţiei sub forma acestei entități magnifice, care arăta ca un 
sombrero sau ca o galaxie de culoare roşie-roz-portocaliu deschis - asemănătoare unui ou. Era 
infinită, deşi limitată - plină de bucurie, cu adevărat magnifică. Nu era doar uimitoare din punct 
de vedere fizic şi celest, ci şi plină de iubire şi frumuseţe. 

În timp ce ne apropiam, am auzit un număr infinit de minunate voci angelice, precum un 
cor gigantic, care cântau: “Cu toţii suntem o singură fiinţă în spirit” şi repetau acest vers iar şi 
iar. Privind infinitul, am văzut că fiecare fiinţă creată din cosmos era reprezentată in acesta şi 
totuşi era o singură fiinţă în această stare de conştiinţă infinită. Din adâncul eternității, sunetul 
acelor voci repeta: “Cu toţii suntem o singură fiinţă în spirit” iar melodia era atât de minunată, 
încât nu există cuvintele potrivite pentru a o descrie. Şi în timp ce se întâmpla aceasta, m-am 
dizolvat în acea stare de iubire infinită şi unitate perfectă în conştiinţă. 

După ce conştiinţa mea a revenit la realitatea înconjurătoare, m-am uitat la ceas şi am notat 
ora. Ştiam în sufletul meu că peste şapte perioade de douăzeci şi patru de ore, adică după şapte 
rotații ale Pământului, începând din exact acel moment, va urma clipa trecerii în neființă a lui 
Shari. Ştiam asta. 

Ea se apropia din ce în ce mai mult de moarte şi toată lumea spunea: 

- Trebuie să fii acolo... 

Iar eu le răspundeam: 

- Voi fi acolo. 

În cea de-a şasea zi am plecat cu avionul la Denver. Familia ei, Ron Russell şi toţi prietenii 
ei apropiaţi erau acolo, după care mi-am făcut şi eu apariția în mod enigmatic. Am spus: 

- Sunt aici pentru că a venit timpul. 

În acea noapte, am aşteptat până ce toată lumea a plecat din camera de spital a lui Shari şi 
m-am rugat şi am meditat cu ea. Era în comă de mai multe săptămâni în timp ce îi citeam o 
frumoasă rugăciune, m-am uitat la ea, iar ochii ei s-au deschis pentru prima dată după săptămâni 
de zile. O lacrimă enormă i s-a scurs pe obraz. Ştia că sunt acolo. 

- E în regulă, acum poţi să pleci, i-am spus eu. Eram sigur că Shari trebuia să audă asta de 
la mine, pentru că îmi spusese că i se părea că mă lăsa să port singur povara acestei lucrări, l-am 
spus: 

- Poţi să faci foarte multe lucruri de pe lumea cealaltă. Poţi face mult mai mult decât de 
aici. 

Ce nu ştiu majoritatea oamenilor este că fiinţele iluminate care trec în cealaltă lume sunt 
pârghia care în mod misterios înalță lumea noastră. Ele reprezintă inspiraţia si mâna nevăzută 
care protejează, ghidează şi ajută la progresul acestei lumi. Aceasta se întâmplă tot timpul, fie că 
ne dăm seama, fie că nu. 

Am intrat în contact cu ea într-un mod profund, am liniştit-o şi i-am spus: 

- Poţi să pleci acum. A venit vremea. Poţi să pleci... 


139 


Văzând-o în comă şi realizând că până în dimineaţa următoare îşi va încheia trecerea spre 
lumea cealaltă, am simţit o mare durere. 

Stăteam la Shari acasă, care era acum goală, cu excepţia unei femei care se ocupase de ea. 
Dar în acea noapte nu am putut să mă duc acolo direct, aşa că m-am dus la un local din Denver. 
Voiam doar să stau şi să beau ceva, undeva. 

Un cuplu a intrat în vorbă cu mine. Le-am relatat până la urmă ce simţeam. Le-am explicat 
cum e cu tărâmul astral şi spiritual şi ce urma să se întâmple. Aceşti noi prieteni aveau inimi 
extraordinar de pure şi o mare înclinaţie spre spiritual. Exact de ce aveam nevoie în noaptea 
aceea, în cel mai impropriu loc! 

Am descoperit că pot să mă duc în asemenea locuri şi să cunosc nişte persoane cu un spirit 
deosebit. Pe de altă parte, mă pot duce la biserică şi să mă întâlnesc acolo cu oameni cruzi, aflaţi 
pe un drum greşit Aşa că nu locul, ci intenţia contează. 

Târziu în acea noapte, m-am întors şi m-am culcat în camera lui Shari din copilărie. În acea 
dimineaţă m-am trezit uşor, m-am ridicat în pat şi am meditat. Am fost atent la ceas pentru că 
ştiam exact ora şi momentul, adecvate la diferenţa de fus orar ale decesului ei. 

Femeia care se ocupase de Shari a bătut brusc la uşa mea. 

- A venit timpul, e pe punct de a se duce... Văd că sunteţi îmbrăcat şi pregătit de plecare, a 
spus ea surprinsă. 

Am ajuns înaintea celorlalți şi am stat singur cu Shari, ducând-o în starea de pace şi iubire 
infinită şi în mintea cosmică nemărginită care ne aşteaptă. Când s-au adunat şi ceilalţi, ne-am 
rugat împreună, stând în jurul patului ei în semicerc. 

La un moment dat, după ce am pregătit-o spiritual şi am conectat-o cu Dumnezeu, m-am 
întors spre ea şi am spus: 

- Desprinde-te de tot, Shari, şi du-te în lumina eternă! 

Chiar în acel moment ea şi-a dat ultima suflare şi a urcat la Ceruri. Trecerea ei în neființă a 
fost minunat de paşnică dar eu am fost totuşi devastat de durere. Brusc, o forță extraordinară a 
pătruns în cameră. Părea a fi câmpul spiritual al unei întrupări iluminate, ca o briză de energie 
divină puternică, ce a măturat încăperea şi a trecut prin mine. Puteai să o simţi fizic! Atunci am 
ştiut că a ajuns la cel mai înalt nivel. După care nu mi-am mai putut stăpâni durerea. 

Cu toţii trebuie să ne ajutăm astfel unul pe altul în momentul trecerii pe lumea cealaltă. Cu 
toţii avem nevoie de ajutorul, rugăciunile şi forţa spirituală a celuilalt, ca să ajungem la cea mai 
înaltă şi mai bună stare spirituală posibilă în momentul trecerii noastre în celălalt plan existenţial. 

În noaptea morţii sale am scris următoarele rânduri, ca un omagiu adus ei: 

“Shari Adamiak a trecut în lumea luminii astăzi, 20 ianuarie 1998, la ora 9:50 dimineaţa. 
Shari a trecut în neființă în prezenţa prietenilor şi a celor dragi, în pace şi fără durere. Rog ca 
toată lumea să se oprească şi să se roage pentru Shari şi urcarea sufletului ei la Domnul. 
Cuvintele nu pot exprima regretul nostru pentru pierderea ei şi dragostea pe care cu toții am 
resimţit-o pentru Shari.” 

Din 1991, când ne-am întâlnit pentru prima dată la o reuniune din Los Angeles, Shari a fost 
stâlpul meu de sprijin şi forţa mea, o colegă neobosită, o prietenă adevărată, o tovarăşă de 

explorare curajoasă, o confidentă de neînlocuit şi o leoaică neînfricată fără de a cărei abnegaţie 
CSETI nu ar fi putut duce la împlinire multe dintre realizările sale istorice. 

Ea a fost mâna mea dreaptă şi o asistentă de încredere timp de peste şase ani. Fie că a 
înfruntat pericolele din zonele îndepărtate ale Americii Latine sau a asistat la întâlnirile din 
birourile Statului Major de la Pentagon, Shari a fost alături de mine şi alături de noi toţi. Nu a 
ezitat niciodată şi nu a renunţat niciodată. 

Nu s-a lăsat oprită de mulţimea de critici sau de maşinaţiunile agenţilor guvernului subteran 
nemiloşi şi a muncit cu hotărâre pentru a realiza pacea - o pace universală, pentru Pământ şi 
pentru nenumărate alte lumi în afara sa. 

La câte minuni am fost martori împreună? De la a merge în umbra unora dintre cei mai 
mari vulcani ai lumii, cu nave spaţiale extraterestre plutind în tăcere deasupra noastră, până la a 
privi o duzină de martori ele vârf din cadrul armatei, care spuneau unui grup de congresmeni 
adevărul despre OZN-uri, Shari şi cu mine am văzut evenimente de importanţă majoră. Şi, pe 
parcursul tuturor acestora, Shari a fost plină de bucurie entuziasm şi energie, de o curiozitate 
aproape copilărească şi de uimire în faţa misterelor creației şi potenţialului uimitor al acestor 
timpuri. 

Chiar în timp ce corpul ei începea să o trădeze a manifestat o asemenea graţie, curaj şi 
iubire încât toţi cei care o cunoşteau au fost uimiţi şi atinşi de exemplul ei. 

Cu doar două luni în urmă, în noiembrie 1997 a fost în deşertul din Joshua Tree din 
California împreună cu mine. Acolo a trăit experienţa sa preferată: a devenit una cu stelele, cu 
universul şi a comunicat cu acele popoare de pe alte planete cate au vizitat planeta noastră 
tulburată. Luptând cu slăbiciunea cu durerea şi cu paralizia aproape totală a braţului şi piciorului 
drept Shari s-a dus în deşert în fiecare noapte, fără a se lăsa împiedicată de obstacolele mari, 
impuse de condiţia sa fizică. ŞI acolo, depăşind bariera luminii, a văzut adâncimile spaţiului şi 
fiinţe şi nave spaţiale din alte lumi, care aşteaptă maturizarea noastră ca rasă. Nimic nu a putut-o 
împiedica să-şi ducă la îndeplinire scopul. 

Acum, o lumină măreaţă a dispărut din această lume, dar străluceşte pentru veşnicie cu 
putere pe tărâmul eternității. Ştiu ca Shari era pregătită pentru această călătorie majoră: exact cu 
şapte dimineţi înainte de cea în care a trecut în neființă, am trecut împreună de cealaltă parte, 
chiar dacă doar pentru scurt timp. Uimiţi, am văzut cum o lumină, o prezenţă atât de minunată, 
emana din centrul creaţiei. Nu există cuvinte pentru a o descrie; depăşea orice poate fi cuprins de 
mintea noastră. O strălucire infinită, de aur, în centru, trecând la culoarea piersicii, roz şi roşu în 
timp ce se extindea la infinit în fața noastră, ne inunda într-un ocean de dragoste, bucurie şi 
frumuseţe, diferit de orice experienţă din viaţa mea. A fost experienţa conştiinţei divine - lumină 
pură, iubire nespusă şi pace. Şi milioane de voci umpleau spaţiul respectiv, reunite într-una 
singură, cântând o melodie prea dulce pentru a putea fi reprodusă. lar refrenul era: “Cu toţii 
suntem o singură fiinţă in spirit.” 

Ştiind că i-a venit ceasul, am sosit ieri în Denver pentru a o conduce pe lumea cealaltă. Sera 
trecută în timp ce mă rugam, ea a ieşit din comă şi cu o expresie de mare bucurie zugrăvită pe 
chip, a deschis ochii. I-am spus că totul era pregătit. Am auzit-o aprobând aceste cuvinte şi o 

lacrimă mare i s-a scurs pe obraz, deoarece ştia că timpul petrecut împreună Pământ era aproape 
de sfârşit. 

În această dimineață am fost chemaţi la căpătâiul patului ei. Când ne-am adunat, am spus 
rugăciuni şi am pregătit-o spiritual pentru tranziţie. În timp ce lumini şi un mare spirit a umplut 
încăperea, noi am spus că era momentul, iar eu am rostit: 

- Shari, du-te în lumina eternă. 

La aceste cuvinte, şi-a dat ultima suflare şi a urcat la Ceruri. 

Deşi acum e fericită şi se află într-un ocean de iubire, pierderea nu este mai puţin 
dureroasă, dar să ne amintim totuşi că ea a trăit în lumea luminii, plină de bucurie şi doreşte ca 
noi să ne continuăm lucrarea căreia ea i-a dedicat viaţa: stabilirea păcii universale şi crearea unei 
civilizaţii cosmice. 

Găsim consolare în conştientizarea faptului că cei care s-au dus pe lumea cealaltă devin 
pârghia care înalță lumea existenţei noastre. Shari şi cu mine am discutat despre lucrarea ei 
viitoare, de dincolo de vălul luminii, care va face să progreseze cauza păcii şi iluminării pe 
tărâmul celest. Nu am nicio îndoială că va fi de mare folos din noul cămin al lumii eterne şi va 
deveni una cu îngerii păcii. 

Fără pace, pe Pământ nu poate exista progres. Trebuie să lucrăm pentru pace cu inimile 
pline de iubire, pentru că atunci când vom părăsi această lume, tot ce vom lua cu noi este iubirea 
nesfârşită, infinită. 

În noaptea trecerii ei în neființă, după ce am scris acest tribut postum, am căzut într-un 
somn profund şi am avut o experienţă extraordinară, implicând o fiinţă extraterestră. Am pătruns 
într-un vis lucid în care am văzut un extraterestru-femeie pe care acum îl numim Blândeţe, care 
mi-a fost prezentat de Shari. Această creatură extraterestră era atât de evoluată încât putea 
comunica atât cu Shari, în corpul ei astral de lumină cât și cu mine simultan. 

Această ființă de sex feminin avea capul perfect, rotund lipsit de păr, ochi minunaţi, exotici 
şi o faţă foarte inimoasă. Era extrem de subțire şi cu trăsături fine în timp ce intram în conexiune, 
ea emana o blândeţe extraordinară. Era întruchiparea bunătăţii perfecte, amabilă şi plină de 
iubire. 

În timp ce vorbeam cu ea, la un moment dat am întrebat: 

- Avem permisiunea voastră pentru a dezvălui chiar noi adevărul? Preşedintele nu a reuşit 
să acţioneze, comunitatea internaţională nu a acţionat, iar congresul a fost intimidate, este speriat 
sau corupi. 

Ea a spus: 

- Da, dacă puteţi, faceţi-o. Prin urmare, am primit aprobarea de a acţiona de la această 
ambasadoare-extraterestru. Începând cu 1998, am conceput planurile pentru Desecretizarea care 
a avut loc în 2001, ştiind că fusese aprobată de această fiinţă extraterestră în noaptea următoare 
decesului lui Shari şi după ce directorul serviciului de informaţii al Statului Major spusese ceva 
similar. 

E demn de menţionat că în acelaşi vis lucid eram împreună cu Bill Clinton şi am discutat 
despre aceasta. Cu un zâmbet sardonic, el a spus: 

- Eu nu pot face asta, dar tu poţi. Desigur, ce voia să spună era că: “Eu nu voi face asta 
pentru că e prea periculos, dar de ce nu o faci tu?” John McCam are dreptate când spune că 
indispensabila calitate a conducătorului adevărat este curajul... 

Am simţit întotdeauna că proiectul Desecretizarea a fost sprijinit de Shari. Şi am descoperit 
că la expediţia realizată pentru a intra în contact cu extratereştrii, începând cu 1998, fiinţa 
extraterestră pe care eu o numesc Blândeţe a apărut într-o navă minunată, alb-albăstruie. 
Adeseori zboară pe cer, în formă de arc de cerc şi trimite un semnal în direcția grupului nostru 
printr-o lumină alb-albastră. Ştiu că este ambasadoarea spirituală şi politică superioară a coaliției 
extraterestre care se află în contact cu noi din 1998 încoace. 

Înainte de aceasta, principalul meu contact era un extraterestru de sex masculin, care avea 
părul negru ca pana corbului, cu trăsături caucaziene, ochi de un albastru intens şi cea mai albă 
piele pe care am văzut-o vreodată. El este extraterestrul care m-a contactat în 1990, atunci când 
am inițiat CSETI şi toate celelalte proiecte. 

Nava spaţială a Blândeţii a fost văzută nu doar o dată deasupra casei noastre din Virginia. 
Vecinii noştri au văzut o navă de un albastru viu, incomplet materializată, care acoperea şi plutea 
deasupra casei noastre la 4:30 dimineaţa. Vecina noastră nu ştia atunci că eu eram implicat în 
aceste proiecte. Dar când s-a uitat la acel disc de un albastru de cobalt care era chiar deasupra 
casei noastre, a simţit o pace şi un sentiment de protecţie incredibil. 

După ce Shari a trecut în neființă, pentru o vreme am fost distrus emoțional. Mă simţeam 
responsabil şi trăiam sentimentul de vinovăţie al supravieţuitorului. Copiii ştiau că eram trist aşa 
că mi-au dat o casetă video cu “Colivia păsării” pentru Crăciun. M-am uitat la ea de nenumărate 
ori - aveam nevoie de terapia râsului nu numai pentru că eram bolnav de cancer, ci pentru că 
eram şi foarte trist deoarece cea mai apropiată prietenă a mea murise. De fapt, fusese asasinată. 

Am cunoscut toate tipurile de celebrităţi: vedete rock, directori CIA şi senatori. Dar unica 
persoană din lume pe care vreau să o întâlnesc este Nathan Lane - doamna Albert din “Colivia 
păsării”. Mi-ar plăcea foarte mult să petrecem puţin timp împreună şi să-i spun: 

- Mi-ai salvat viaţa cu acest film, pentru că am râs până m-am vindecat! 

După ce Shari a trecut pe lumea cealaltă, ne-am dus în Hawai în februarie 1998 şi am fost 
cu Joan Ocean pe insula mare. Am pus în practică programul de pregătire pentru stabilirea 
contactului extraterestru şi am avut o experienţă pozitivă. Eu aveam mare nevoie de aceasta 
pentru că eram distrus în urma decesului lui Shari şi de multe alte lucruri care se petrecuseră în 
acea perioadă. 

Într-o noapte, am văzut pe câmp o navă scânteietoare, de un albastru electric. Incomplet 
materializată, era totuşi vizibilă, sub forma unui minunat disc de lumină albastru-cobalt. Era 
Blândeţe, extraterestrul de sex feminin pe care îl întâlnisem în noaptea în care Shari a trecut în 
neființă. 

La sfârşitul pregătirii, ne-am dus să înotăm cu delfinii, sub îndrumarea lui Joan Ocean, care 
este expertă în contactul cu delfinii. Aceştia sar din apă, se rotesc şi se afundă din nou în apă; 
sunt foarte jucăuşi. 

După ce am căutat îndelung, am ajuns într-o zonă unde erau delfini în apropiere. Eu am 
intrat în apă cu Linda Willits, partenera mea de înot. Am ajuns într-o stare de conştiinţă extinsă, 
calmă, moment în care s-a apropiat un grup de patru delfini. 

Am rămas într-o stare de inocenţă, doar existând. Este o stare a conştiinţei zen, de pace 
profundă. 

Apoi, deodată, cei patru delfini s-au apropiat şi m-au primit in grupul lor. Ne-am poziţionat 
sub forma unei stele unul era în faţa mea, unul in dreapta, unul in stânga și unui sub mine, ca şi 
cum am fi fost nişte avioane care zburau în formaţie. Eram suficient de aproape ca să le văd ochii 
şi să-l ating, dacă voiam, Ne-am privit în ochi atent şi jucăuş. 

Am înotat cu ei, dar când nu am mai putut să ţin pasul cu ei, au încetinit ca să mă aştepte. 
M-au dus în jos şi s-au scufundat, dar nu am putut să stau sub apă la fel de mult ca ei, aşa că m- 
am ridicat. Când m-am ridicat, s-au ridicat cu mine. Ne îndreptam spre largul oceanului. Nava se 
îndepărta din ce în ce mai mult, iar Linda nu putea ţine pasul cu noi. Aşa că, din motive de 
siguranţă, trebuia să mă întorc, însă ei mă duceau în locul lor special din ocean. 

A fost o experiență minunată şi o comuniune paşnică cu aceste fiinţe inteligente din 
elementul lor. Acesta este un mod bun de pregătire pentru contactul cu extratereştrii. Ajungem în 
aceeaşi stare spirituală cosmică în absenţa forţei, inocentă şi jucăuşă. Este precum fluturele greu 
de prins: trebuie să ajungi într-o anumită stare de spirit, iar când ei se simt confortabil în prezenţa 
ta, vin la tine. Trebuie să devii una cu conştiinţa lor. 

Mi se pare o practică minunată de realizat împreună cu câinii şi cu alte animale. Putem 
avea o conexiune foarte specială cu animalele. 

La sfârşitul acestei călătorii din Hawai, într-o noapte cu lună, ne-am dus să escaladăm locul 
de unde lava din marele vulcan care erupe se afundă în ocean. Aproape de o zonă de contact, o 
lumină strălucitoare stroboscopică, alb-albastră, a apărut pur şt simplu la câțiva metri de noi. 

Când ne-am întors la vehicul, farurile erau pornite, uşile deblocate şi toate aparatele 
electronice din maşină erau afectate. În cele din urmă am recepționat semnalul luminos al unui 
obiect îndepărtat. Aceasta s-a întâmplat de mii de ori în ultimii cincisprezece ani. 

În Joshua Tree a avut loc un eveniment atunci când mă aflam în zona unde nava se 
afundase în sol. Deodată, am început să vedem lumini neobişnuite care licăreau în spaţiu. Erau 
imobile şi nu erau sateliți; era doar o lumină care se aprindea şi se stingea. 

La un moment dat, tot grupul a fost inundat în această lumină neobişnuită - o lumină 
subtilă, argintie. Aceasta a durat timp de aproximativ o jumătate de oră. Apoi, cât ai clipi din 
ochi, a dispărut şi totul s-a întunecat din nou. 

Într-una din expedițiile la Crestone, Colorado, aplicam un protocol pentru a crea un arc de 
protecţie în jurul grupului. Deodată am observat nava alb-albastră a Blândeţii. A venit şi a format 
un arc de cerc şi apoi s-a întors în spaţiu. 

În acest timp, am simţit că o navă imensă se fixase în jurul nostru. Era complet silențioasă 
şi doar parţial materializată. Aerul din jurul nostru s-a încălzit brusc şi am văzut o formă 
luminoasă distinctă în jurul nostru. Multe persoane au văzut fiinţe extraterestre care se mişcau în 
jurul nostru aproape ca nişte fantome, nefiind complet în această dimensiune materială. 

Am văzut o navă aurie cu o lumină roşie care se rotea în jurul său, la exterior. În depărtare 
avea loc o furtună electrică spectaculoasă. Un bucătar şi alți angajaţi lucrau la un mic motel 
numit The White Eagle, lângă Crestone. leşiseră afară, în pauză şi se uitau spre Baca, unde 
locuiau. Nu ştiau nici măcar ce era CSETI sau cu ce ne ocupam noi. Dar când s-au uitat în 
direcția noastră, au văzut un dom strălucitor, ca o navă, cu lumini roşii care se roteau în jurul 
bazei, în sens invers acelor de ceasomic. Au fost complet şocaţi şi au spus că au putut vedea nava 
prin alte obiecte: ferma care trebuia să le blocheze vederea nu era vizibilă. 

Desigur, în ziua următoare ne-au relatat aceasta. Erau complet uluiți când au auzit că ne 
aflasem exact în locul unde văzuseră nava şi prin ce trecusem. Am auzit că, în final, au plecat din 
valea respectivă pentru că au fost foarte speriaţi de această experienţă. 

După ce nava s-a îndepărtat, în câteva clipe temperatura a scăzut la -9, -12 grade. A fost ca 
şi cum ne-am fi aflat într-o clădire şi apoi clădirea ar fi dispărut. 

Inscenarea 


Nu există nicio îndoială că civilizațiile extraterestre sunt foarte evoluate şi nu doar din 
punct de vedere tehnologic. Pentru a depăşi viteza luminii prin cosmos, orice civilizaţie trebuie 
să evolueze social şi spiritual, altfel ea se va distruge înainte de a putea ajunge pe Pământ. Multe 
persoane sunt dependente de fantezia cu extraterestrul bun/extraterestrul rău, pentru că noi 
proiectăm antropocentric asupra lor ceea ce umanitatea şi-a făcut ei înseşi. Dar adevărul este că 
nu trebuie să ne temem decât de noi înşine. 

Calea înţelepciunii, indiferent de părerea voastră despre motivele extratereştrilor, este ca 
noi să fim ambasadori în faţa lor, să-i angajăm în dialog şi să creăm împreună pacea. Nu vom 
rezolva niciun conflict sau diferenţele cu ajutorul armelor, indiferent cât de sofisticate ar fi ele. 
Sistemele de arme electromagnetice avansate au potenţialul de a fi mult mai devastatoare decât 
armele nucleare. Aşa că nu există nicio posibilitate pentru o civilizaţie umană sau extraterestră - 
de a supravieţui conflictului armat la acel nivel de tehnologie. Adepții paradigmei războiului - şi 
războaielor spaţiale - sunt prost călăuziţi de ideea de conflict şi trebuie să fie readuşi pe calea cea 
bună. După cum am menţionat mai devreme, există un plan prin care populația este minţită 
pentru a accepta să asigure funcţionarea în continuare a maşinăriei de război - care să se extindă 
şi mai grandios în spaţiu. 

Unul din lucrurile pe care Werner von Braun i le-a împărtăşit lui Carol Rosin a fost că mai 
întâi va fi Războiul Rece şi că vor exista state-problemă şi state războinice. Apoi a spus, detaliind 
- aceasta se întâmpla în 1974 - că va exista terorism global şi ameninţarea asteroizilor din spaţiu. 
lar după aceea, cei care controlează jocul vor scoate la lumină ameninţarea falsă a 
extratereştrilor. Totul având drept scop obţinerea controlului maxim al populaţiei lumii prin 
intermediul fricii. 

Când Carol Rosin mi-a spus aceasta, i-am replicat: 

- M-am întâlnit cu şase persoane ce fac parte din grupuri care plănuiesc exact acest 
scenariu. 

Carol Rosin a avut contact cu tehnologii evoluate de accesare mentală pe care mi l-a 
împărtăşit. Când s-a întâlnit pentru prima dată cu Wemer von Braun, acesta era foarte bolnav şi i- 
a cerut să ţină un discurs în numele său la o mare reuniune a persoanelor din industria 
aerospațială din Chicago. Ea nu se simţea deloc pregătită pentru aceasta, dar el a spus: 

- O să fie totul bine! Nu-ţi fă griji. Du-te! 

S-a dus şi habar nu avea despre ce urma să le spună acelor mii de oameni. 

Când a început discursul, a auzit deodată vocea lui Werner von Braun în ureche. Nu avea 
niciun implant sau dispozitiv electronic în ureche. A repetat discursul auzit în ureche de la 
Werner von Braun. Atunci şi-a dat seama cât de evoluate sunt aceste sisteme. 

Nu e nevoie de niciun dispozitiv anume introdus într-o persoană când se folosesc sisteme 
electromagnetice cu adevărat evoluate dezvoltate de această grupare malefică. Desigur, există şi 
aşa-numitele implanturi în scopul controlării comportamentului şi inducerii amintirilor pe care 
oamenii le-au găsit asupra victimelor presupuselor răpiri comise de extratereştri. Acestea sunt 

produse de firme de sisteme electronice avansate fi foarte secrete şi sunt apoi implantate în 
oameni în cadrul unor răpiri simulate. Victimele sunt apoi dirijate spre anumiţi cercetători care se 
ocupa de studiul acestor răpiri. Ei sunt neştiutori (sau compromişi) susțin că extratereştrii sunt 
vinovaţi. Ce înscenare! 

Deoarece habar nu au în ce constau abilităţile umane ţinute în secret asemenea cercetători 
susțin că numim extratereștrii ar fi putut fi responsabili de cele întâmplate. Nimic nu este mai fals 
decât aceasta. Daca nu ştii cât de mari sunt aceste abilităţi, nu ai cum să judeci ceea ce observi, 
dacă este de origine umană sau extraterestră. După cincizeci sau şaizeci de ani şi trilioane de 
dolari cheltuiţi în secret, în colaborare cu unele dintre cele mai strălucite minţi din lume, au fost 
atinse nişte nivele tehnologice incredibil de evoluate în lumea subterană. Sunt convins că 
realizările majore sunt foarte avansate şi, în unele privinţe, ele se apropie chiar de unele dintre 
capacităţile extraterestre. 

Am observat, de asemenea, că multe dintre răpiri se produc în apropierea unităţilor militare 
sau în cadrul familiilor de militari. Am aflat de la unele persoane care au cercetat asemenea răpiri 
în anii '70 şi '80 că au descoperit existenţa unei corelaţii foarte puternice între acestea, familiile 
membrilor armatei, personalul şi zonele militare. Acest lucru a fost raportat unora dintre 
grupările de ufologi, dar oamenilor care au încercat să facă publice aceste informaţii li s-a blocat 
accesul la orice întâlnire şi nu li s-a permis să vorbească despre subiect. Totul a fost 
muşamalizat, ceea ce te face să te întrebi cine conduce de fapt aceste grupări care se ocupă de 
problema răpirilor şi OZN-urilor? 

De fapt, directorul executiv al uneia dintre aceste grupări civile care se ocupă de răpiri m-a 
sunat şi mi-a spus că a auzit că am ajuns la această concluzie, că aveam perfectă dreptate şi că 
exista un mare număr din cazurile cunoscute de el care sunt, de fapt, răpiri militare. Acest lucru a 
fost ascuns de fondatorul acelei grupări şi oricine încerca să facă publică informaţia respectivă 
sau să discute despre o interacţiune pozitivă cu extratereştrii era înlăturat din cadrul grupării. Am 
aflat că acea grupare cunoscută primea fonduri importante chiar de la prinţul S.A.! 

Acest lucru se întâmplă adesea. De aceea am fost întotdeauna preocupat de adevăr şi unde 
ne va duce acesta. Din păcate, există persoane care au reputaţia şi sistemul de valori atât de strâns 
legate de aceste idei, încât nu vor ca adevărul să fie cunoscut. 

În anii '80 exista un cercetător pe nume Paul Benowitz. Un ofiţer de la Biroul de 
Investigaţii Speciale al Forţelor Aeriene (AFOSI) a fost implicat într-un asemenea caz. O victimă 
a unei răpiri a fost trimisă la Paul Benowitz pentru a-l determina pe acesta să devieze de la o 
investigație cu privire la proiecte foarte secrete de la baza aviatică militară Kirkland, din New 
Mexico. 

O femeie mergea cu maşina noaptea târziu prin apropierea uneia dintre aceste locaţii 
secrete unde se testa un vehicul antigravitaţional. A văzut ceva ce nu trebuia să vadă, aşa că a 
fost iniţiată o operaţiune de răpire militară, i-au administrat o substanţă chimică, a leşinat şi apoi 
i-au implantat amintiri false. Cu autorul unei tehnici MK-Uiltra evoluate aceşti agenţi secreți i-au 
introdus amintiri secrete ale unei răpiri comise de extratereştri. 

A fost trimisă de aceşti oameni la Paul Benowitz pe care au început să-l influenţeze cu 
aceste sisteme de arme electromagnetice. Apoi femeia a suferit o cădere nervoasă gravă şi a 
trebuit să fie internată în spital. A fost o mare tragedie. 

Totul s-a întâmplat pentru că acea persoană a văzut ceva ce nu ar fi trebuit să vadă. 
Povestea de acoperire a fost “o răpire comisă de extratereştri”, însă, de fapt, ea văzuse testarea 
unui vehicul extraterestru simulat în apropiere de baza aviatică militară Kirkland. Unele persoane 
se află la locul nepotrivit, în momentul nepotrivit şi în loc să se lase să fie cunoscut faptul că 
există proiecte secrete ale oamenilor care au sisteme de propulsie anti-gravitațională, este pusă în 
practică metoda înscenării. 

Pe parcursul investigaţiei noastre din anii '90, am identificat câteva persoane care au făcut 
parte din aceste echipe. Una dintre ele este un bărbat din apropiere de Seattle, Washington şi un 
altul din Colorado, care a fost soldat de elită şi a fost atras într-unul dintre aceste programe 
compartimentate. A spus că practica era cea a unei “înscenări”. O persoană era trimisă doar o 
dată la o răpire, după care aceasta era separată de ceilalţi. 

L-am rugat să facă totul public, dar a fost îngrozit şi convins că va fi asasinat, dacă va 
dezvălui aceste lucruri. A spus că ei chiar dispuneau de oameni care conduceau persoane 
deghizate ca extratereştri. Această “înscenare” este foarte evoluată şi poate păcăli pe oricine că a 
fost intr-adevăr vorba de extratereştri. A spus că foloseau aparatură electronică, precum şi 
droguri pentru a răpi oameni. 

- Nu aveţi idee cât de multe personalităţi politice importante cadre-cheie ale armatei sau 
membrii familiilor lor au fost răpite de noi ca să înveţe să-i urască pe extratereştri şi să sprijine 
Războiul Stelelor. 

- Da, vă cred, i-am spus eu, pentru că m-am întâlnit cu prinţul S.A., al cărui frate a fost 
răpit printr-o operațiune paramilitară secretă, astfel încât această familie cu mare putere 
financiară să recunoască faptul că există o ameninţare. Astfel de operațiuni sunt extrem de bine 
coordonate şi foarte sofisticate în arta înscenării. 

Mai multe persoane diferite, care au făcut parte din programe din lumea afacerilor şi a 
serviciilor militare secrete, mi-au dat exact aceleaşi detalii cu privire la modalităţile folosite şi 
scopul din spatele acestor operaţiuni. Aceste înscenări sunt practicate şi în alte ţări. 

Scopul este de a face exact ce prevăzuse Werner von Braun, adică de a pregăti oamenii 
pentru o eventuală falsă ameninţare din spaţiu care să “unească lumea” în jurul unui nou nivel de 
forţă militară-industrială economică centralizată. 

Unii oameni din presă şi anumiţi autori au suferit această experienţă. Preşedintele Kennedy 
a fost asasinat pentru că s-a apropiat prea mult de adevărul cu privire la aceasta şi alte chestiuni 
de aceeaşi natură. 

Ţinut în întuneric 


Preşedintele Kennedy a fost asasinat pentru un mare număr de motive conexe: serviciile 
secrete care se ocupă de OZN-uri şi de extratereştri sunt parte a unui set de probleme care includ 
sistemul bancar global, conducătorii serviciilor secrete, grupul secret care ne controlează 
societatea prin interese de afaceri, financiare şi instituţionale, precum şi interese de afaceri 
corupte legate de domeniul militar şi guvernamental. 

Jack Kennedy ştia foarte multe despre aceasta şi avea de gând să ia nişte măsuri decisive 
pentru a rezolva problema. Urma să pună ordine în domeniul militar-industrial, să facă pace cu 
ruşii, să pună capăt Războiului Rece. Pe scurt, urma să stopeze acţiunile fasciste. 

ŞI trebuie să înţelegeţi că Jack Kennedy era, de asemenea, suficient de inteligent ca să ştie 
că Marilyn Monroe fusese ucisă pentru că avea de gând să vorbească despre unele dintre 
lucrurile pe care i le spusese el despre chestiunile legate de extratereştri. 

Bobby Kennedy cunoştea cu siguranță aceste lucruri. Deţin o scrisoare de la Bobby 
Kennedy în care scrie despre OZN-uri şi de preocuparea lui față de subiectul respectiv, redactată 
nu cu mult timp înainte de a fi asasinat. 

Jack Kennedy, după cum am aflat eu din surse personale, era pe cale, în toamna anului 
1963, să dea un ordin executiv federal care ar fi modificat dinamica multor dintre aceste proiecte. 
Era practic în favoarea dizolvării CIA-ului. Voia ca problema OZN-urilor să fie făcută publică, 
iar aceste tehnologii să fie utilizate în folosul umanităţii. Dorea să schimbe decizia luată cu 
privire la acţiunea din Vietnam. Dar gruparea rău intenționată nu avea niciun gând de a permite 
aceasta. A fost asasinat înainte ca aceste schimbări să fie puse în practică. 

Un bărbat implicat în uciderea lui Kennedy m-a sunat pentru a discuta despre chestiunea 
OZN-urilor şi a energiei/propulsiei. El fusese implicat în logistica asasinatului, precum şi în acest 
metaguverm-fantomă care conduce proiectele cu OZN-uri şi foloseşte în scopuri proprii sisteme 
energetice noi, care ar putea salva de la distrugere mediul. Oamenii care îl cunosc vă vor spune 
că a ucis mai multe persoane decât degetele de la mâini şi de la picioare. Dar acum lucrează la 
proiecte care implică tehnologii foarte avansate, precum cea a OZN-urilor sau a “farfuriilor 
zburătoare”. Am vorbit de mai multe ori cu el şi ştiu sigur că asasinarea lui Jack Kennedy şi 
decesele multor altor oameni au avut drept scop încercarea de a opri scurgerile de informaţii în 
această privinţă. 

Când m-am întâlnit în Anglia cu lordul Hill-Norton - fost amiral comandant al marinei 
britanice, “lord al marii” şi fost director al Marelui Stat Major - el a vrut să ştie de ce nu i s-a 
spus nimic niciodată despre OZN-uri. Auzise că mă întâlnisem cu directorul CIA şi că oferisem 
informaţii oamenilor lui Clinton. M-am dus la locuinţa sa din Hampshire. Era una dintre acele 
case impunătoare cu acoperiş gros, plin de iarbă un loc minunat. Am vorbit în sufrageria lui. El 
se afla în dreapta mea, cu un carneţel la îndemână şi îmi punea întrebări luând harnic notițe. Voia 
să afle tot ce ştiam eu. Lordul Hill-Norton era un bărbat mic de înălțime, energetic, cu ochii 
albaştri, pătrunzător. 

La un moment dat, m-a întrebat: 

- De ce nu vor să-mi spună aceste lucruri? Am fost ministrul apărării şi directorul MI-5 şi 
MI-6 şi am condus multe alte operaţiuni de importantă majoră din Anglia. În plus, am fost 
preşedintele comitetului militar al N ATO. ŞI totuşi, nu am ştiut niciodată nimic despre aceasta 
când am avut respectivele funcţii. Am aflat mai târziu, de la oameni precum lordul Mountbatten. 
De ce nu au vrut să-mi spună? 

Era revoltat că fusese “ținut în întuneric”, la fel ca amiralul Tom Wilson, care era directorul 
Intelligence Joint Staff, precum şi directorul CIA, James Woolsey ş.a.m.d. 

I-am spus: 

- Domnule, permiteţi-mi să vă răspund printr-o întrebare. Ce ați fi făcut dacă aţi fi 
descoperit că există un grup transnaţional care nu răspunde în faţa niciunui guvern din lume, dar 
care s-a infiltrat aproape în orice aspect al oricărei guvernări? Care şi-a arogat prin acțiuni 
criminale şi fără milă - inclusiv asasinate - controlul ilegal al celor mai importante tehnologii 
descoperite vreodată, inclusiv al celor care permit călătoria interstelară, tehnologii care ar putea 
scăpa lumea de nevoia de energii consumabile fosile, ar putea salva mediul şi ar pune capăt 
sărăciei din lume şi că acest grup ar dispreţui total legea, democraţia, libertatea şi binele 
oamenilor sau chiar viitorul planetei? Ce aţi fi făcut? 

E] a exclamat: 

- Nu aş fi acceptat asta nici măcar o clipă!! De aceea nu v-au spus niciodată. V-aţi răspuns 
singur la întrebare. 

- Ce vreţi să spuneţi? m-a întrebat el. 

- Dacă aţi fi ştiut şi aceasta ar fi fost reacția dumneavoastră, aţi fi sfârşit precum Jack 
Kennedy sau lordul Mountbatten, ucis într-o explozie a unei aşa-zise bombe IRA, dar care a fost, 
de fapt, declanşată de acest grup de răufăcători. Sau aţi fi ajuns ca Marilyn Monroe, Mary Meyer 
ori alte persoane care au fost ucise pentru că nu au acceptat să păstreze tăcerea. 

Apoi am adăugat: 

- Din păcate, unele persoane din grupul meu, precum fostul director CIA, Bill Colby, au 
păţit la fel. 

S-a uitat fix la mine. Apoi a mormăit ceva care suna ca: “Ticăloşii ăştia!” 

- Ceea ce puteţi şti depinde complet de convingerea celor din această grupare-fantomă 
secretă că veţi accepta să păstraţi secretul asupra informaţiilor secrete primite. Şi dacă ei sunt de 
părere că sunteţi o persoană demnă, care imediat ce va descoperi cât de valoroase sunt 
informaţiile şi că activitatea lor este de fapt criminală, vor încerca să corecteze problema, nu vă 
vor da aceste informaţii, pentru că dacă o fac şi nu respectaţi secretul, vor fi nevoiţi să vă 
elimine. 

Consilierul meu pe probleme militare a fost implicat în asemenea proiecte cu acces special, 
foarte secrete, şi mi-a explicat cum funcționează. Dacă există zece persoane implicate într-un 
proiect subteran, numai aceştia zece vor şti ce se întâmplă. lar dacă faceţi parte din grupul 
respectiv şi nu vă supuneţi regulilor, mi-a spus că există un glonte care vă aşteaptă şi vă va 
nimeri. Şi dacă nu faceţi parte din celula respectivă, indiferent de gradul şi funcţia voastră, nu 
veţi şti niciodată că există. 


150 


Unul dintre aceste proiecte era condus de amiralul Harry Trane, care ulterior s-a dus la 
SAIC. La un moment dat, când se pregăteau să închidă acel proiect ca să-l transforme şi să-l 
pună în practică în alt loc - pentru a continua jocul ascuns amiralul i-a adunat pe 

toţi şi le-a spus: 

- Vă mulţumesc foarte mult pentru serviciile voastre. Aţi făcut parte dintr-un proiect secret 
de X miliarde de dolari, dar acum e timpul ca acesta să-şi schimbe forma. 

ŞI l-au închis. Lucrez cu mulţi oameni care au fost implicaţi în astfel de proiecte. 

Unul dintre martorii noştri este Merle Shane McDowell. El a făcut parte din Atlantic 
Command (Comandamentul pentru Atlantic, comandament unificat având responsabilitatea de a 
superviza zona geografică a Oceanului Atlantic (n.trad.)) de lângă Norfolk, Virginia, când un 
OZN enorm a venit din spaţiu, dinspre nord-est, şi a fost depistat de cel puţin cinci staţii radar 
diferite. A fost observat cum se deplasa înainte şi înapoi de-a lungul coastei de est. Centrul de 
control unde se afla a intrat în ceea ce se numeşte alertă Cod Zebra totală. Trebuie să ai dungi ca 
de zebră pe ecuson pentru a putea rămâne în locaţia respectivă în cazul acestui grad de alertă. 

Cine nu are acele dungi de zebră şi nu a ieşit din unitate în şaizeci de secunde, va fi 
împuşcat de către cadrele militare navale aflate acolo. Amiralul Harry Trane era comandorul-şef 
al Atlantic Command, când s-a întâmplat aceasta. Merle Shane McDowell mi-a spus că amiralul 
era foarte supărat pentru că acest eveniment scăpase de sub control. El a comandat apoi 
scufundarea acelui vehicul extraterestru şi a trimis rachete în susul şi în josul coastei în 
încercarea de a o intercepta. Dar după o rotaţie completă a indicatorului radarului, nava se 
deplasa de la malul Noii Anglii până pe coasta Floridei, iar după o altă rotație. OZN-ul ajungea 
pe coasta Norfolk-ului. În cele din urmă, a traversat Insulele Azore. La un moment dat, un pilot 
s-a apropiat suficient de mult pentru a fotografia nava. McDowell a văzut fotografia acestei nave 
foarte mari, lungi, cilindrice. Deasupra Insulelor Azore s-a rotit cu aproximativ şaizeci de grade 
ŞI, apoi, instantaneu, a accelerat în spaţiul cosmic. 

La începutul anilor '80 amiralul Trane ştia cum e cu problema OZN-urilor, pentru că 
McDowell spunea: 

- Bătrânul era cu adevărat tulburat. Nu ştia ce era lucrul acela. Erau pe firul roşu cu 
Uniunea Sovietică, încercând să afle dacă nu era cumva o rachetă a lor. Ruşii au spus: 

- Nu este a noastră. 

Nu era europeană. Nu era americană 

Mai târziu, au venit agenţi secreţi în costume şi au ameninţat pe toată lumea care fusese 
martoră la această întâlnire. Ameninţările erau grave. 

Unul din motivele pentru care le raportez multor comandanţi militari care e situaţia reală 
este că cei care nu cunosc acest subiect ar putea să fie martori la o asemenea întâlnire şi să nu ştie 
cum să reacționeze. Capacitatea de a acţiona este afectată de secretomanie, de acest grup paralel 
de răufăcători care cunosc realitatea, dar nu sunt dispuşi să vorbească. Amintiţi-vă faptul că 
amiralul Trane a comandat un atac militar al navei extraterestre pentru că nu ştia ce este. Acest 
lucru este extrem de periculos şi nerecomandabil. 

După ce amiralul Trane s-a retras din cadrul armatei, a ajuns prin complexul militar- 
industrial la perla guvernului secret: SAIC, adică Science Applications International 
Corporation. 

Consilierul nostru pe probleme militare a avut cu câţiva ani în urmă oportunitatea de a se 
întâlni cu amiralul 'Trane şi de a ridica această problemă. Amiralul l-a ascultat după care a spus: 

Nu sunt deloc interesat să discut aceasta chestiune. 

Apoi a reluat subiectul discutat înainte de a trece la problema OZN-urilor şi a continuat 
netulburat. 

Aceşti oameni sunt antrenați să facă aceasta. Am o prietenă apropiată care m-a prezentat 
doamnei Boutros-Ghali, soţia secretarului general al ONU, precum şi altor persoane importante. 
Ea a susținut dintotdeauna CSETI, a fost membră a acestei organizaţii şi a susținut, de asemenea, 
desecretizarea. Este şi prietenă de ani de zile cu un senator foarte important. l-am comunicat că 
eram aproape sigur că el era unul dintre membrii-cheie ai acestui grup de răufăcători subteran. 
Prin urmare, a discutat despre aceasta cu el. Senatorul a făcut următorul lucru: a ascultat ceea ce- 
i spunea, urmărind-o cu ochi atenţi, ca de vultur. Când a terminat de vorbit, a reluat subiectul 
discutat anterior, continuând conversaţia. A sărit doar peste partea legată de OZN-uri, ca şi cum 
nu ar fi fost nicio clipă menţionată. 

Şi eu am avut această experienţă. Acesta e un mod prin care am reuşit să identific persoane 
cu funcții importante în guvernul subteran. Un fost preşedinte SUA, doi foşti secretari ai apărării 
sunt profund implicaţi. 

La jumătatea anilor '90 am fost invitat de cineva care îl cunoştea pe senatorul Barry 
Goldwater pentru a discuta această problemă la locuinţa sa. Mulţi vă amintiţi poate că el a fost 
senatorul din Arizona care a candidat la preşedinţie în 1964 şi a pierdut alegerile. A fost şi 
general de rezervă în aviația militară. 

M am dus la locuinţa senatorului Goldwater de lângă Scottsdale, în Arizona, care se afla pe 
coama unui deal cu perspectivă asupra oraşului. Senatorul avea în jur de optzeci de ani, dar 
spiritul îi era limpede. Era foarte interesat de ceea ce făceam. Trimisesem toate materialele 
noastre de prezentare, iar el a apreciat foarte mult aceasta 

Mi-a relatat următoarea istorisire: în anii '60 era prieten foarte apropiat cu generalul Curtis 
Lemay - cel care a ordonat “Bombardaţi-i până revin la epoca de piatră ” 

Senatorul Goldwater, fiind în aviația militară şi totodată pilot, auzise despre rapoarte legate 
de OZN-uri de la persoane foarte credibile pe care le cunoscuse. Auzise de asemenea că unele 
dintre materialele recuperate de la un OZN prăbuşit din New Mexico ajunseseră la unitatea 
aviatică militară Wright-Patterson. 

Deşi Goldwater era un senator foarte important, nu primise niciodată vreo informaţie cu 
privire la acest subiect prin canalele sale de informare. Prin urmare Curtis Lemay I-a vizitat pe 
general şi l-a întrebat dacă e dispus să-l ducă în „camera albastră" de la baza aviatică militară 
Wright-Patterson, la departamentul de tehnologie străină pentru a vedea materialul legat de 
OZN-uri. EI şi generalul Lemay fuseseră dintotdeauna buni prieteni, dar Curtis Lemay s-a întors 
spre el şi i-a spus: 

- La naiba, Barry! Nici măcar eu nu pot să intru acolo şi, dacă mă mai rogi asta vreodată, o 
să mă asigur personal că eşti dat afară din aviația militară de către curtea marțială! 

Să spună aşa ceva tocmai un senator SUA, candidat la preşedinţie şi general-rezervist din 
cadrul aviaţiei militare! Stăteam în sufragerie cu senatorul Goldwater şi l-am întrebat: 

- Lisuse, vorbea serios? 

- Cât se poate de serios! Şi nu am mai menţionat niciodată chestiunea respectivă Această 
relatare vă dă o idee despre teama şi secretomania extremă care înconjoară acest subiect, chiar în 
cazul cuiva de statutul lui Barry Goldwater, fondator al aripii conservatoare a Partidului 
Republican. Era arhiconservator, promilitar, roşu, alb şi albastru până-n inima oaselor. 

Senatorul Goldwater a spus: 

- Cred că ceea ce faceţi este minunat! Ce pot să fac pentru a vă ajuta? 

- Încercăm să coalizăm oamenii care cunosc detaliile la un nivel suficient de semnificativ 
ca să putem dezvălui chestiunea OZN-urilor într-un mod credibil publicului şi pentru a pune 
astfel capăt secretizării. A sosit momentul să facem acest lucru.. 

Goldwater a spus: 

- Aveţi dreptate! A fost o greşeală atunci, aşa cum şi acum că se ţine totul secret! Am 
început să vorbim despre cine a făcut parte din grupare secretă. Când enumerăm numele 
peroanelor implicate, l-am întrebat: 

- Îl cunoaşteţi pe amiralul Y.N.? 

- Sigur, am fost prieteni ani de zile. 

- Ei bine, este numărul trei din MJ-12. 

Goldwater a fost şocat: 

- Serios? 

- Da. La fel ca Edward Teller şi alţi indivizi în genul ăsta. Edward Teller era implicat până- 
n dinţi în aceste proiecte. 

M-a întrebat: 

- Bine, şi atunci, ce pot să fac eu? 

- V-aş ruga să-l contactaţi pe amiral în numele meu şi să-l întrebaţi dacă e de acord să mă 
vadă, ca să discutăm despre această chestiune şi să aflăm cum am putea coopera pentru a face 
publice aceste informaţii într-un mod eficient şi inofensiv. 

- Pot să încerc, mi-a spun el 

Şi aşa a făcut. Câteva săptămâni mai târziu, senatorul Goldwater m-a contactat, aducându- 
mi veşti: 

- Doamne! Nu pot nici măcar să-i mai amintesc vreodată amiralului de asta! 

Mi-a explicat că amiralul Y.N. se enervase şi că nu avea de gând să discute despre asta cu 
nimeni. Amiralul deținuse mai multe posturi înalte în guvern şi apoi ajunsese să fie unul dintre 
oameni-cheie din SAIC 

Ulterior am vorbit şi cu Joanne Goldwater, una dintre fiicele senatorului Goldwater, care 
conduce Goldwater Foods din Arizona. Ea mi-a spus: 

- Ştiţi, tata nu vă mai poate ajuta în legătură cu aceşti oameni... Nu ştiu ce i-a spus amiralul, 
dar l-a speriat rău de tot. 

- Nu-i nimic. Nu e nimeni obligat să facă ceva şi fiecare dintre noi are limitele lui. Nu cer 
nimănui să facă ceea ce nu-i place şi apreciez că tatăl dumneavoastră s-a implicat atât de mult. 

Tot cam atunci am aflat că vicepreşedintele Humphrey se dusese în secret la unitatea 
aviatică militară din Kirkland şi vizitase laboratoarele Sandia, pentru a face investigaţii în 
legătură cu proiectele de tehnologii secrete legate de OZN-uri. Un martor de la aceste laboratoare 
mi-a spus personal că lucrase la proiectele legate de OZN-uri şi de programul de tehnică 
extraterestră, de dispozitive electronice. 

Vicepreşedintele Humphrey a venit la unitate şi a dorii să intre şi să vadă ce e acolo, dar i s- 
a spus: 

- Domnule, nu aveţi permisiunea de a intra în această zonă. Dacă mergeţi mai departe, vă 
vom împuşca mortal. 

L-am întrebat: 

- Vorbeau serios? L-ar fi împuşcat mortal pe preşedintele Statelor Unite? 

- Absolut. L-ar fi ucis pe loc. 

Noua eră 


Când o manifestare a lui Dumnezeu - o manifestare divină - ajunge în acest plan existenţial, 
revigorează fiecare aspect al creaţiei, ca o primăvară spirituală. Spiritul, cunoaşterea, intelectul şi 
ceea ce se cheamă planul divin aflat în tărâmul profund al spiritului, toate lucrurile şi fiinţele sunt 
reînnoite. 

Manifestarea divină este întreţesută în materia creaţiei fi trezeşte la viaţă toată creaţia, 
fiecare atom. Totul este modificat. Şi, deodată, “în mod spontan”, ştiinţa, gândirea socială, ideile 
spirituale şi apropierea dintre popoare trec prin progrese majore. Schimbările şi progresele 
enorme din ştiinţă şi gândire se datorează eliberării forţei spirituale şi planului divin. 

Acest nou ciclu spiritual a condus la o nouă lume. Acest nou ciclu - oricât de embrionic ar 
fi - se manifestă în jurul nostru şi în noi. Aceasta se întâmplă, deşi forţe retrograde încearcă 
inutil, dar cu ferocitate să stopeze ciclul. 

Lucrurile nu se întâmplă însă de la sine. Se întâmplă prin noi. Acesta este lucrul interesant 
la o ființă umană. Fiinţa umană, chiar şi cea mai măruntă, posedă totalitatea universului 
concentrată în ea însăşi. Cunoaştem toate aceste adevăruri în fiinţa noastră. Totul este concentrat 
în interior. În realitate, nu există nicio diferență între interior şi exterior: “ Acesta este acela. * 

Cu toţii, am ajuns la un nou potenţial. Există o nouă capacitate în toate fiinţele din univers. 
Ciclul în care ne aflăm este unul al păcii universale, nu doar al celei globale. Cei care sunt pentru 
război, care doresc un conflict armat galactic, de mii de ani sunt complet dați deoparte. Indiferent 
cât de dependente sunt anumite elemente retrograde ale societății noastre de vechea paradigmă a 
războiului nesfârşit, aceste vremuri se vor încheia curând şi vom ajunge la pace neîntreruptă 
pentru cel puţin cinci sute de mii de ani pe Pământ. 

Acum privim cum vechea paradigmă moare în convulsii dureroase. E întunericul dinaintea 
zorilor, zbaterea furtunii dinaintea calmului naturii şi adesea e cea mai dificilă şi mai înşelătoare 
perioadă dinaintea instalării acestor noi vremuri. Acestea sunt timpurile în care trăim: în ultimii o 
sută, o sută cincizeci de ani, ne-am confruntat cu schimbări majore pe toate planurile: spiritual, 
cosmologic, social, religios, politic, ştiinţific ş.a.m.d. 

În ultimii o sută cincizeci de ani au avut loc mai multe schimbări decât în suta de ani de 
dinainte. Cum de a fost posibil? Pentru că această nouă creaţie s-a manifestat prin divin la 
începutul acestui ciclu. Din punct de vedere spiritual, deja există pe tărâmul empiric al 
cunoaşterii celeste! Putem să ne ducem în fiinţa noastră şi să o vedem - e minunată! 

Cât priveşte planurile secrete ale celor dependenţi de noua lume, totul este pus în joc. Mi s- 
a spus de către persoane adânc infiltrate că totul este în joc: câştigătorul nu este cunoscut şi de 
aceea trebuie să ne luptăm pana la ultima suflare să aducem pe Pământ această nouă lume de 
pace universală. Cu cât oamenii sunt mai atenţi la aceste planuri de înşelare şi manipulare cu atât 
suntem mai în siguranţă, pentru că, dacă le cunoaştem, putem evita si fim duşi în nebunia 
Războiului Stelelor. 

Cunoaşterea înseamnă putere. 

Începând cu evenimentul de la 11 septembrie* , au existat multe manipulări, dar anumite 
elemente au exagerat. Şi din această cauză, oamenii văd că există niște planuri secrete care nu au 
nimic de-a face cu securitatea Statelor Unite sau a lumii. Înainte de 11 septembrie vorbeam de 
faptul că avem resurse multiple care dădeau cale liberă statelor rău intenționate şi apoi 
terorismului global, amenințării din spaţiu sub forma asteroizilor şi extratereștrilor inamici. Şi 
iată unde ne aflăm acum! 

Jocul se apropie de sfârşit, dar întrebarea este dacă există sau nu suficienţi oameni care se 
lasă păcăliţi. Iar altă întrebare este dacă persoanele implicate în aceste programe secrete mai 
doresc suficient de mult să declanşeze un golf Tonkin cosmic. 

Multe persoane implicate în aceste proiecte nu ştiu care sunt planurile reale. Totul este 
compartimentat. Din două, trei sute de oameni din grupare, la nivel global, care se ocupă de 
aceasta, există un număr redus de persoane care ştiu care sunt scopurile reale. Cele mai grave 
scopuri sunt cele pe care le-am discutat. Există, aproximativ douăzeci şi ceva de oameni care 
cunosc planul la acel nivel. Totul este foarte bine controlat prin compartimentarea pe celule. 

Unul dintre cele mai importante obiective este de a expune scopurile reale oamenilor bine 
intenţionaţi din cadrul acestei grupări. Există defecţiuni. Există oameni care spun: 

- Nu voi participa la aşa ceva. Făceam asta pentru pentru a ţine secrete aceste tehnologii ca 
să nu fie transformate în arme de duşmanii noştri. 

Sau: 

- Țineam asta secret pentru a menţine stabilitatea sistemului economic global. 

Sau: 

- Păstram secretul pentru că voiam să mă asigur că nu duceam la faliment industria 
petroliferă. 

Dar atunci când află despre unele dintre scopurile reale, ei spun: 

- Nu se poate! 

Din multele mii de oameni implicaţi în aceste proiecte şi din multele sute implicate în 
politica de management, majorităţii i se ascunde scopul final. 

De aceea e foarte important să nu pornim cu idei preconcepute cu privire la oamenii 
implicaţi în aceste proiecte. Mulţi sunt oameni buni, ei înşişi manipulaţi. De aceea, unele dintre 
persoanele-cheie din acest grup mă tot sună şi-mi spun: 

- Nu vă opriţi! Vrem ca lucrurile să fie îndreptate. 

Unul dintre ei mi-a trimis mesajul următor: 

- Nu renunţaţi niciodată, niciodată, niciodată, niciodată, niciodată, niciodată, niciodată, niciodată 
niciodată, niciodată, niciodată, niciodată, niciodată niciodată... 


*La 11 septembrie 2001 a avut loc un eveniment tragic care a constat într-o serie de 
atribute grupării fundamentaliste Al Qaeda, evenimentul care a implicat patru de pasageri. 
Avioanele au fost folosite ca aeriene; aproximativ 3.000 de persoane au fost ucise (după surse 
oficiale). Pe lângă pierderile omeneşti, ale şi alte cinci edificii au fost distruse ori s-au dărâmat 
parţial; încă 23 de edificii au fost afectate (n, trad.) 

Desigur, este mai uşor de zis decât de tăcut: după ce v-au ucis cea mai bună prietenă, v-aţi 
îmbolnăvit de cancer în faza de metastază, trebuie să vă daţi demisia. Aveţi copii pe care trebuie 
să-i daţi la colegiu şi aţi fost numit în toate telurile, inclusiv vraci pe internet ş.a.m.d. este 
demoralizant şi adesea greu să nu renunţi. De fapt să nu renunțţi este cel mai dificil lucru. Unele 
persoane din aceste proiecte supersecrete apreciază foarte mult ceea ce facem. La începutul 
proiectului nostru, aproximativ o treime din membrii grupării secrete dorea să aibă loc 
desecretizarea; acum s-a ajuns la 45%. Dar mai există încă un element foarte puternic care este 
nemilos. Fostul director CIA, Bill Colby era într-un fel un caz dificil: oamenii care trădează 
gruparea la un asemenea nivel nu sunt toleraţi. 

Aceasta s-a întâmplat cu aproape zece ani în urmă şi lucrurile se schimbă. Nu se poate 
judeca niciodată viitorul privind la trecut, mai ales acum. Lucrurile evoluează atât de mult în 
prezent. Ar trebui să-i considerăm pe toţi aceşti oameni ca fiind educabili şi putând ajunge la o 
mai bună înţelegere a lucrurilor. Mulţi sunt dispuşi să spună adevărul şi să ne ajute. 

Am avut un vis lucid, precognitiv repetat, în care mă aflam într-un loc anume din sud- 
vestul Americii, unde o navă extraterestră este adusă prin protocol în timpul zilei, se stabileşte 
contactul cu un vehicul extraterestru după care apare un extraterestru cu o funcție diplomatică 
importantă, cu mari capacități spirituale. Este un eveniment foarte paşnic, deschis, a cărui 
realizare e sprijinită de un membru al grupării secrete implicat în aceste programe militare. 

Acest eveniment incredibil mi-a fost arătat la începutul anilor '90. Cred că şansa ca aceasta 
să se întâmple creşte o dată cu trecerea timpului. 

Când au început aceste proiecte supersecrete? Adevărul este că există încă proiecte şi 
materiale secrete care nu au fost declasificate de la începutul secolului trecut şi de la Primul 
Război Mondial. 

Au existat motive de secretizare, într-un fel sau altul încă de acum mii de ani. Au existat 
dintotdeauna societăţi secrete care au încercat să dobândească puterea secretă. Şi au trecut prin 
diverse transformări, în funcție de exigenţele timpului, locului şi circumstanțelor politice şi 
tehnologice. 

Cu siguranță că în secolul XX au existat programe strict secrete legate de interese 
industriale importante care cunosc aceste tehnologii - mai ales aşa-numitele sisteme 
electromagnetice, adică ceea ce a descoperit Tesla. 

Chiar şi Faraday descoperise un “efect supraunitar” în unele dintre experimentele făcute de 
el în 1800. Aşadar, au existat interese care au menţinut aceste lucruri ascunse de mult, mult timp. 

În anii 1800, era Vanderbilţilor, Rockefellerilor şi a lui Standard Oil, existau interese 
puternice care voiau să menţină secrete asemenea descoperiri cu privire la energia gratuită. La un 
moment dat, Standard Oil avea un venit mai mare decât guvernul SUA, atât de mare şi de 
puternică era această corporație, controlată de familia Rockefeller. 

În acest mediu monopolist, industrial, genii precum Tesla sau T. Townsend, Brown şi alţii 
îşi fac apariţia si proiectează aparate cu energie gratuită, aşa-numita “energie de punct zero”, şi 
sisteme antigravitaţionale cu voltaj ridicat. 

Au existat raportări de nave extraterestre la sfârşitul anilor 1800 - faimoasa “spaimă de 
nave spaţiale” din 1896. Am aflat dintr-o sursă excelentă că generalul MacArthur a fost chiar el 
implicat în recuperarea unui obiect extraterestru din China, în anii 1930. 

Prin urmare au existat încă de mult programe de observare a materiei extraterestre şi de 
încercare, în acelaşi timp, de a controla tehnologia. Un progres imens a avut însă loc în aceste 
programe în timpul erei celui de-al Doilea Război Mondial. 

În jurul perioadei în care am dezvoltat arme termonucleare şi eram pe punctul explorării 
timpurii a spaţiului, existau programe care investigau sisteme de propulsie ce arătau ca nişte 
farfurii zburătoare. Von Braun era implicat, ca şi Edward Teller, doctorul Vannevar Bush şi alţii. 
Goddard, în 1936 şi 1937, dezvolta o parte din rezultatul muncii lui Tesla. Realizările sale în 
domeniul antigravitaţiei au fost furate şi vândute naziştilor la jumătatea anilor '30. 

Dar, odată ce am trecut de la nivelul experimentării şi dezvoltării la folosirea armelor 
termonucleare şi a propulsiei antigravitaţionale secrete, extratereştrii care urmăriseră Pământul 
de mii de ani au devenit foarte îngrijoraţi. Ştiau că nu mai era mult de la acel moment al 
dezvoltării tehnologice la abilitatea de a face voiaje interstelare. Şi iată un grup de persoane, pe 
acest Pământ minunat, care, în câteva zeci de ani, au trecut de la căruţa trasă de cai la sisteme de 
arme antigravitaţionale, electromagnetice şi dispozitive termonucleare. Ar trebui să fii de o 
prostie galactică ca să nu te îngrijorezi în această privinţă! 

La acea vreme, în timpul şi după cel de-al Doilea Război Mondial, s-au intensificat 
operaţiunile de recunoaştere şi intervenţie limitată ale extratereştrilor. Extratereştrii încercau să 
reducă ritmul cu care avansam pe această cale autodistructivă. Există martori, cadre militare, 
implicaţi în proiectul Desecretizarea. care descriu vehicule extraterestre ce interceptează rachete 
balistice intercontinentale de la unitatea aviatică militară Vandenburg şi deasupra Pacificului de 
Sud. Extratereştrii încercau să amâne evoluţia noastră sălbatică spre distrugerea reciprocă sigură. 

Oameni, precum colonelul Diedrikson, care fuseseră membri ai comisiei de energie 
atomică, au observat că la toate unitățile noastre nucleare existau depistări numeroase de nave 
extraterestre, prezente din cauza preocupării lor față de riscurile implicate de aceste unități. 
Cunoştea personal cazul intercepţiei unei rachete balistice intercontinentale care fusese special 
dezvoltată pentru a putea exploda pe lună. Extratereştrii au interceptat-o înainte de a ieşi din 
atmosferă. 

În anii '40 doboram vehicule extraterestre în apropiere de Roswell, New Mexico, care la 
acea vreme era singura noastră bază nucleară. Dispunem de un document al FBl-ului trimis lui J. 
Edgar Hoover, care menţiona că un sistem radar special configurat era responsabil pentru 
doborârea acestor nave extraterestre. Din 1960 dispunem de abilitatea de a “călători printre 
stele”, după cum a spus Ben Rich. Proiectele secrete malefice au dezvoltat sisteme 
electromagnetice care implicau abilitatea de a afecta conştiinţa şi de a cauza durere persoanelor 
atacate în acest fel. 

Tesla reuşise chiar un experiment antigravitaţional cu martori înainte ca frații Wright să 
fugă. 

În timpul administraţiei preşedintelui Eisenhower. orice aparenţă de constituţionalitate şi 
legalitate s-a dus pe apa sâmbetei şi de atunci lucrurile au scăpat de sub control. Guvernul 
subteran i-a înfipt lui Eisenhower cuțitul în spate. 

Un moment cu adevărat cosmic 


Am aflat de la oameni precum Catherine Austin Fitts - care a lucrat pe timpul primului 
mandat al lui Bush la Departamentul de urbanism şi dezvoltare urbană - ă exişti o mare cantitate 
de fonduri clandestine care sunt scoase din fiecare agenţie, prin programe de acoperire şi virate 
către aceste proiecte secrete. Când Catherine a descoperit aceasta, au alungat-o din oraş şi au 
încercat să-i distrugă viaţa din punct de vedere financiar şi profesional. Ea este o persoană 
credibilă, publică şi a lucrat pentru unele dintre cele mai mari bănci din ţară. A fost secretară 
asistentă la departamentul de Urbanism şi Dezvoltare urbană. 

După cum spun prietenii mei de la Pentagon: “Un miliard de aici, un miliard de colo şi 
curând vorbim de bani adevăraţi. ” 

Mii de angajaţi sunt implicaţi în diverse proiecte, dar nu cunosc, de fapt, detaliile acţiunii. 
E posibil ca cineva să se ocupe de un mic dispozitiv în cadrul unui compartiment care face parte 
din alt compartiment; totul e foarte atent controlat. Grupul de control care stabilește politica de 
acţiune constă în două, trei sute de oameni şi este transnațional. Există reprezentanţi importanți 
din acest grup din China, America Latină, Vatican, diverse instituţii, Europa, Rusia. Granițele 
naţionale nu înseamnă de fapt nimic. 

Chestiunile naționale sunt irelevante. Nu e nici măcar vorba de un guvern aşa cum ni l-am 
imagina noi. Este centralizat la nivelul intereselor de afaceri, financiare, transnaţionale şi 
religioase; guvernele sunt marioneta lor. Entitatea cea mai importantă din cadrul acestui grup în 
ziua de azi este imperiul mormon de afaceri. Ierarhia mormonă are proprietăți financiare şi de 
afaceri vaste, conectate cu aceste programe secrete, dar “poziţia şi funcţia” nu au nimic de-a face 
cu asta. 

De reţinut că întotdeauna le spun oamenilor “O, cei de la CIA? Tipii ăştia sunt nişte 
pisicuţe.” Cei de care trebuie să ne facem griji cu adevărat sunt cei care lucrează la Lockheed sau 
E-Systems sau cei angajaţi din cadrul acestei grupări, care fac parte din ceea ce se numeşte 
Discipolii Diavolului, o bandă de motociclişti. Este o subgrupare a îngerilor Iadului, care practică 
în mod uzual torturi, sacrificii umane şi vivisecţii pentru a menţine secretul asupra anumitor 
chestiuni. 

Cunosc un bărbat care este cercetător în domeniul energetic; el a lucrat cu o victimă a 
Discipolilor Diavolului. Aceştia poartă un şirag la gât format din câte un dinte luat de la fiecare 
persoană ucisă. l-au smuls un dinte şi i-au tăiat burta, după care l-au lăsat să moară, dar el a 
supravieţuit. În prezent este o persoană antisocială, care nu vrea să aibă prea mult de-a face cu 
oamenii. 

Discipolii Diavolului sunt contactaţi de unele dintre aceste grupări criminale malefice care 
fac tot posibilul să păstreze secretul scopului real. 

Un agent secret din Arizona, pe care îl cunosc, a obţinut o înregistrare în care ceea ce pare a 
fi un vehicul extraterestru reprodus sau o navă extraterestră reală a început să zboare necontrolat 
şi s-a prăbuşit în apropierea unei baze militare din Canada. În timpul operaţiunii de recuperare a 
rămăşiţelor una dintre echipele speciale implicate acolo a filmat nava prăbuşită. Filmarea a fost 

făcută clandestin, de aceea imaginea este foarte tremurată. Am în posesie acest scurt film. L-am 
primit împreună cu nişte fotografii a ceea ce păreau a fi nişte forme de viaţă extraterestre. 

Acest film şi bărbatul care l-a realizat au ajuns la o persoană care face parte din operaţiunile 
secrete “penale”, dar se dă drept un cercetător de OZN-uri, preocupat de ceea ce face şi analist de 
imagini digitale. I-a dat persoanei care a filmat imaginile “o casă protejată”, aflată la ferma sa din 
Arizona. Nu sunt atât de sigur că era o casă protejată. Într-o zi, de cutia poştală era prinsă cu un 
cui o pungă cu un deget în ea împreună cu o bucată de hârtie pe care scria “TWEP” (iniţiale ce 
provin de la “terminated with extreme prejudice” — “ucis în chinuri”). Acea persoană care a făcut 
filmarea nu a mai fost găsită niciodată şi se presupune că a fost ucisă, chiar proprietarul fermei 
mi-a relatat această întâmplare. 

Oamenii care ocupă aceste roluri-cheie sunt adesea puşi în astfel de posturi pentru că el s-a 
transmis de la o generaţie la alta. 

De exemplu, am vorbit despre James Jesus Angleton, cel care a semnat transcrierea 
înregistrării cu Marilyn Monroe. Am fost contactat de un urmaş al său, extrem de bogat şi 
implicat în această grupare secretă, dar nu în CIA. 'Toate lucrurile importante se petrec în afara 
CIA-ului, în lumea privată. 

După ce a avut loc proiectul Desecretizarea, m-a sunat şi mi-a spus: 

- Aţi făcut aceste informaţii publice cu şase-doisprezece ani mai devreme decât am fi făcut- 
o noi. 

- Bine, am spus eu. 

- Ne uităm la acest material împreună cu cei din NATO; există o operațiune 
compartimentată din cadrul NATO care se ocupă de aceasta în Europa. 

Apoi mi-a explicat: 

- Ceea ce intenţionăm să facem - şi am dori ca dumneavoastră să colaboraţi cu noi - este ca 
în câţiva ani să convingem conducătorii-cheie politici, militari şi religioşi ai lumii să anunţe că au 
fost detectaţi extratereștri şi că avem dovezi că nu suntem singuri în univers. 

- Nu e cam târziu pentru asta? 

Încerca să mă convingă să întârzii desecretizarea pentru a mă încadra în programul lor. 
Desigur, am mai fost contactat în acest scop - amintiţi-vă de generalul T.E.! Am spus. 

- Mă tem că prin întârzierea desecretizării va exista posibilitatea de a întări şi mai mult 
forţele care urmăresc scopuri opuse direcţiei pe care ar trebui să o urmeze omenirea. 

Membrii mai înţelegători ai acestei grupări ultrasecrete - inclusiv acest domn, Angleton - 
sunt dispuşi să facă publice astfel de informaţii acum decât mai târziu. Nimeni nu are încredere 
în nimeni în cadrul acestui guverm-fantomă care este divizat, iar alianțele sunt schimbătoare: 
situaţia este foarte dinamică. Oamenii au tendinţa de a privi acest grup de control secret ca fiind 
imobil, dar nu este aşa. Este foarte dinamic, chiar fracţionat. 

Proiectul Desecretizarea beneficiază de multă protecţie din direcţii neaşteptate. Încă din 
1998, nicunuia dintre martorii noştri din cadrul armatei nu i s-a mai spus: “Nu vorbi!” Niciunul 
dintre ei nu a fost ameninţat. 

M-am întâlnit cu o celulă a guvernului secret înainte de conferinţa de presă naţională cu 
privire la proiectul Desecretizarea din 2001. Am spus: 

- Vă rog să le explicaţi oamenilor voştri următoarele: noi primim cu braţele deschise 
ajutorul vostru sau puteţi fi neutri. Dar dacă vă atingeţi măcar de un fir de păr al oricăruia dintre 
aceşti bărbaţi, femei sau asociaţi în ceea ce priveşte proiectele noastre, dacă îi ameninţaţi, iar eu 
sunt lovit de un autobuz când traversez strada în Washington, în drum spre o reuniune, atunci vor 
fi grave consecinţe. 

Ştiau că vorbeam serios. Avem printre noi nişte “războinici” spirituali extraordinari, care ne 
protejează. Aceasta nu înseamnă că suntem invincibili; nici gând de aşa ceva. Dar putem să ne 
apărăm. 

Nu pot face promisiuni. Tot ce ştiu este că se face tot posibilul pentru a reuşi în cele ce ne- 
am propus. 

De la experiența mea la limita dintre viaţă şi moarte, pe care am avut-o la vârsta de 
şaptesprezece ani, am o perspectivă foarte diferită asupra vieţii. Ne aflăm pe pământ pentru scurt 
timp, dar viețile noastre sunt eterne. Trebuie să ne urmăm calea, să ne împlinim destinul şi aici 
ne găsim sensul vieţii. 

Am renunţat deci la activitatea mea de medic la secţia de urgenţă şi m-am dedicat acestei 
lucrări. Recunosc că îmi lipseşte foarte mult contactul direct cu pacienţii. Dar acum trebuie să 
privesc Pământul şi copiii săi ca pe pacienţii mei şi să fac tot posibilul pentru a avea grijă de ei... 

Merită sacrificiul, pentru că timpurile în care trăim stabilesc direcția pentru următoarea 
jumătate de milioane de ani de evoluţie umană. Trăim într-un moment cosmic cu adevărat 
cuantic. 

Este oarecum ironic faptul că oamenii întreabă adeseori: 

- Nu vă e teamă atunci când unul dintre aceste OZN-uri este aproape, că ar putea să vă facă 
rău? 

Eu răspund: 

- Nu, cu excepţia faptului că sunt şi alţi oameni pe aproape. Amenințarea vine întotdeauna 
de la oameni, nu de la extratereştri. Cunoaştem multe cazuri în care oamenii au scos armele şi au 
început să tragă în OZN- uri fără să pună nicio întrebare! 

În unele cazuri au încercat să tragă chiar în membrii echipelor CSETI. În Mexic, în martie 
1997, în patru din cele cinci nopţi în care am pus în practică protocoalele de contact, am fost 
atacați de poliţişti înarmaţi care, erau, de fapt, bande de vagabonzi ce extorcau bani de la oameni. 

Într-o noapte, lângă Atlimayaya, ne-am oprit lângă un vechi fort, la poalele vulcanului. 
Deodată am văzut o maşină de poliție care se apropia pe furiş de noi, cu poliţişti înarmaţi ce 
mergeau în faţa maşinii, cu puştile pregătite. 

Am văzut mental, într-o secundă, că aveau de gând să ne jefuiască şi să ne ucidă. Meditam, 
aşa că am chemat Fiinţa divină să ne protejeze. Am concentrat pacea şi protecția divină asupra 
poliţiştilor. 

Iniţial, ei erau agitaţi şi ostili; erau foarte ameninţători. Dar au trecut de la acea stare la cea 
de placiditate, aproape instantaneu. S-au aşezat, au lăsat puştile deoparte, au scos o chitară din 
maşina de poliţie şi au început să cânte la chitară! 

M-am întors spre cei din grupul nostru şi am spus: 

- Fără mişcări inutile, strângeţi tot ce aveţi, urcaţi-vă în maşină şi să plecăm de aici. Am 
făcut aceasta de parcă vieţile noastre ar fi depins de acea plecare, după care am spus repede: 
Adios! în timp ce ei cântau la chitară. Am trecut de la o situaţie înfricoşătoare la una paşnică 
datorită unei influenţe liniştitoare divine. 

Ne-am urcat în maşini şi apoi, cu mare viteză, i-am dus pe cei din grupul nostru la 
complexul de apartamente unde locuiam. Nu ştiam cât de mult timp vor rămâne în acea stare 
onirică, placidă. Erau înarmaţi hotărâți, pregătiţi să acţioneze, dar eu eram decis să-mi duc 
oamenii în siguranţă de acolo. 

Aceasta arată cum Fiinţa divină poate schimba o situaţie, în mod misterios şi rapid, dacă 
apelăm cu sinceritate la ajutorul ei. 

Dezvăluirea matricei 


În primăvara anului 1998, m-am mutat cu familia din Asheville, Carolina de Nord, în 
Albermarle County, Virginia, ţinutul în care a locuit Thomas Jefferson. 

Acordasem timp pentru a lua măsuri din 1993 până în 1998 - cinci ani - puterii executive, 
preşedintelui, armatei, comunităţii internaționale şi Congresului. Erau fie speriaţi, fie corupți. 

Apoi am chemat martori să depună mărturie la nivel mult mai extins. Am ajuns de la 
aproximativ zece persoane la începutul anilor '90, la peste patru sute de oameni din interiorul 
armatei, guvernului şi lumii afacerilor. Fără o echipă, fără un birou şi fără un buget semnificativ, 
am pus cap la cap proiectul Desecretizarea. În 1998 am estimat că am avea nevoie de două, trei 
milioane de dolari pentru a putea face cercetarea, pentru a călători la nivel global, a filma, a 
realiza o arhivă, a procesa materialul video, a pune în practică evenimentul de la Clubul Naţional 
de Presă, a colabora cu o firmă de PR şi a lansa astfel proiectul Desecretizarea. 

La inițierea acestui proiect în anul 2000 ni s-a alăturat şi o femeie. Ea a spus: 

- Noi vom sprijini financiar acest efort, cu condiţia să dispunem de drepturi asupra 
documentarului cu martorii... 

Susţinea că era dispusă să ne sponsorizeze cu pană la două milioane de dolari. 

După aproximativ o lună sau două a început să nege totul. Trecusem toate cheltuielile pe 
cărțile mele de credit: echipamentul călătoria în Europa pentru a filma martorii de acolo etc. Dar 
ea refuza să plătească. Nu avea nicio integritate şi nu-şi respecta cuvântul sau semnătura dată. 
Am rămas cu peste zece mii de dolari de acoperit pe cărțile de credit personale. 

Aşadar, proiectul Desecretizarea a început în iunie 2000 şi apoi a fost întrerupt în august 
2000. În numele adevărului istoric e important să le dăm oamenilor o idee despre şicanările cu 
care ne-am confruntat. 

Eram deja dezgustat în acea perioadă, după ce mă confruntasem cu ceea ce eu numesc 
„Crima SRL", pentru a mai suporta şi această înşelătorie. După ce învinsesem cancerul, trecusem 
peste pierderea lui Shari şi a lui Bill Colby, supravieţuisem acestora, mă mutasem în Virginia, 
încercând să-mi păstrez sufletul trupul laolaltă, renunţasem la cariera medicală, acum mă 
confruntam cu această trădare crudă, în clipa în care proiectul fusese anunţat public. Aproape că 
era prea mult de indurate... 

Mă aflam pe punctul de a stopa definitiv toate proiectele în august 2000. Dar atunci a 
apărut doctorul Jan Bravo. Jan a făcut o donaţie substanţială în numele proiectului 
Desecretizarea, care ne-a permis să ne acoperim toate cheltuielile de lucru pană la terminarea 
acestuia în mai 2001. Dacă nu ar fi fost Jan, nu e nicio îndoială că aş fi stopat proiectul complet. 
Îţi mulţumesc Jan! 

După ce ne-am revenit din punct de vedere financiar, am călătorit cu un aparat de filmat şi 
am înregistrat martorii practic de unul singur. Oricine mă cunoştea ar găsi aceasta absolut hilar! 
Să fac să leviteze o maşină, asta e simplu. Dar să reuşesc eu, cel mai nepriceput în aspectele 
mecanice de pe planeta Pământ, să folosesc singur o cameră digitală, ăsta da miracol! Mă 

descurc perfect să intubez pe cineva care a fost împuşcat în gât sau să defibrilez o inimă. Dar să 
folosesc o cameră video digitală, asta nu! 

După ce am identificat îndeajuns de multe resurse, le-am catalogat şi le-am introdus într-o 
bază de date; apoi am stabilit o dată pentru marele eveniment. A fost o sarcină foarte dificilă, 
efectuată cu resurse minime şi cu toată lumea muncind voluntar. 

Am obţinut peste o 110 ore de mărturii înregistrate video din fosta URSS, Spania, Italia, 
până în Franţa, America Latină şi pe tot teritoriul Statelor Unite. Avem mărturii de la oameni din 
interiorul fiecărei agenţii din fiecare eră - din anii '40 până în anii '90. 

A trebuit să iau toate casetele digitale originale şi folosind un calculator Apple dual G-4 şi 
un program simplu de editare video, să iau toate înregistrările la rând, să le editez, să tai la 
montaj şi să creez un jurnal pentru fiecare scenă şi fiecare martor. Am făcut totul singur, pentru 
că montajul trebuia făcut de cineva care ştia în ce constau înregistrările. 

Am editat cele 110 ore de mărturii şi le-am redus la aproximativ 35. Apoi am editat cele 35 
de ore reducându-le la aproximativ 18. Cele 18 ore i-au fost date lui Jeft Thill. care, în timpul său 
liber (lucra full time la Laser Pacific şi creştea şi doi copii), a creat casetele video ale proiectului 
Desecretizarea. Nu aveam buget pentru aceasta. Am realizat totul numai prin muncă voluntară, 
materiale donate şi sinceră dedicare ţelului propus. 

Cele 35 de ore de înregistrări video au fost utilizate pentru a crea 35 de înregistrări audio. 
Acestea au fost apoi date unei firme care transcria textul. Acesta din urmă a fost apoi salvat pe 
dischete al căror conţinut l-am introdus în laptopul meu. 

Am ajuns astfel la 1200 de pagini de text. Acestea trebuiau concentrate la ceea ce a devenit 
mai apoi ,“cartea desecretizării” , care trebuia de asemenea să includă toate documentele 
guvernamentale şi alte documente şi materiale oficiale. A trebuit să scriu toate textele de legătură 
în aproximativ două luni, pentru a crea o carte de şase sute de pagini. A fost o sarcină epuizantă. 

Am rezervat Clubul Naţional de Presă, iar Sarah McClendon, faimoasa corespondentă de la 
Casa Albă, a fost gazda noastră oficială. 

Când am Iniţiat acest eveniment la Clubul Naţional de Presă, nu ne-am putut permite decât 
o singura femeie pe post de agent PR, care le făcea pe toate. Eu am scris toate comunicatele de 
presă, iar ea şi cu mine am început să anunţăm presa că era pe cale sa aibă loc acest eveniment 
important care implica zeci de martori foarte importanți din cadrul armatei ai unor evenimente 
OZN. Am pus în acțiunile sistemul şi toată lumea aştepta ca acest eveniment să aibă loc pe 9 mai 
2001. 

- Vom folosi camera mica Holloman pentru acest eveniment.. E suficientă. 

- O. nu, avem nevoie de sala de bal. 

- Dar camera aceea nu e folosita niciodată, decât pentru evenimente foarte mari şi 
importante. 

- Acesta va fi un eveniment foarte mare şi important! 

- Cred că ai înnebunit. 

- Nu, avem nevoie de toată sala de bal! 

- Păi ultima dată când s-a umplut sala de bal a fost când preşedintele Reagan a fost aici. 

- Du-te şi fă rezervare, nu mai sta pe gânduri! 

- Bine, nu vrei să mă asculţi... Dar o să mă ocup de rezervare. 

În ziua cu pricina, ea a fost bucuroasă că aveam sala de bal pentru că era plină cu 22 de 
camere de filmat în spatele încăperii şi de reprezentanţi ai întregii prese. Erau prezenți 
aproximativ 20 de martori din cadrul militar şi guvernamental. 

Connect Live este gazda oficială pe internet a Clubului Naţional de Presă şi, de asemenea, 
pentru CNN şi Pentagon. Au fost contactaţi pentru a transmite întregul eveniment pe internet în 
direct. 

După eveniment, preşedintele Connect Live mi-a spus că în timp ce se făcea transmisiunea 
în direct, prima oră de mărturii a fost bruiată electronic din afară. El nu mai văzuse aşa ceva până 
atunci! Ştiam că NSA va încerca să bruieze transmisia şi oamenii noștri de securitate observaseră 
activitate în această privinţă în noaptea precedentă - fuseseră instalate dispozitive. Transmisia şi- 
a revenit după o oră şi a ajuns să fie cel mai urmărit eveniment transmis în rețea din istoria 
internetului! Angajaţii de la Connect Live m-au chemat apoi şi mi-au arătat lungimea de bandă 
folosită: 

- Acest eveniment a consumat fiecare linie T-l - nu am mai văzut niciodată asemenea 
volum pentru o transmisie în reţea de ştiri! Numărul de oameni care au urmărit evenimentul pe 
internet a fost de o jumătate de milion - şi nu se ştie câţi alţi oameni au încercat să conecteze, dar 
nu au reuşit. 

În cele din urmă, toată conferinţa de presă de două ore a fost urmărită de peste trei milioane 
de oameni. A fost prezentată fugitiv de diverse agenţii de ştiri — CNN, BBC şi majoritatea 
celorlalte reţele principale de ştiri. 

Directorul general al Clubului Naţional de Presă a fost uimit de numărul de jurnalişti 
prezenţi. Rețelele de ştiri anulau alte emisiunii şi anunțau: “Acestea sunt adevăratele dosare X!” 
Toată lumea era foarte incitată. 

Acest eveniment a testat la maximum capacitatea de control a guvernului subteran asupra 
acestei chestiuni şi asupra mass-mediei. Era interesant de văzut cum vor rezolva problema. 

La început, puţini au fost cei care au aflat despre acest eveniment. În cele din urmă, după 
interviurile luate de BBC, Vocea Americii şi toate celelalte agenţii de ştiri, sute de milioane de 
oameni au auzit de conferinţă. Cei de la Clubul Naţional de Presă credeau că avem un buget de 
mai multe milioane de dolari şi o grămadă de oameni. Dar noi nu aveam de fapt decât minunatul 
efort altruist al voluntarilor noştri! 

Când au aflat că nu exista nici măcar o persoană plătită, cu excepţia acestei femei de la PR, 
angajată temporar, nu le-a venit să creadă. Directorul general al Cubului Naţional de Presă a 
spus: 

- Acesta e cel mai bine organizat eveniment care s-a realizat vreodată la noi! 

Ne-au spus, de asemenea, că acesta a fost evenimentul de presă la care au participat cele 
mai multe persoane de Ia Clubul Naţional de Presă de când se aflase aici Ronald Reagan. 

Mass-media a primit dreptul de a prezenta o porţiune a acestui eveniment, deoarece, în caz 
contrar, ar fi fost mult prea evident că voiau să ascundă realitatea. Au întrerupt însă foarte repede 
transmisia. A apărut doar fugitiv la ştirile de la CNN, dar CNN International a prezentat pe larg 

în Europa conferinţa de presă Pravda şi agenţiile de ştiri ruse şi chinezeşti au transmis de 
asemenea evenimentul, 

A fost interesant de văzut, în primul rând, lipsa de preocupare a organizaţiilor de presă 
majore cum ar fi “Wall Street Journal”, care mi-a luat un interviu -, şi a altor mari publicaţii de 
ştiri. Spuneau: 

- Acesta este un eveniment cu adevărat important! 

Dar apoi reveneau cu un telefon şi mă anunțau: 

- Nu ne lasă să difuzăm această poveste... 

Ira Rosen, producătorul executiv de la ABC News, fusese investigatorul-cheie al lui Mike 
Wallace de la “60 Minutes” şi câştigase un premiu Emmy pentru activitatea sa. Fusese implicat 
timp de aproximativ un an în ceea ce făceam noi şi participase la diverse întâlniri care se 
organizau la noi acasă. Văzuse toate materialele, îi dădusem o cantitate impresionantă de 
documente, mărturii şi informaţii. Intenţiona să realizeze o emisiune în direct în prime time, 
foarte puternică şi un material potrivit pentru emisiunea “20/20”, dacă nu chiar un serial legat de 
acest subiect. Dar după acest eveniment naţional de presă, m-a sunat şi mi-a spus: 

- N-o să pot prezenta povestea asta. 

- De ce? l-am întrebat eu. 

- Nu mă lasă să mă ocup de ea. Nu mă lasă să acopăr subiectul ăsta, mi-a spus el. 

- Cine nu vă lasă? 

- Doctore Greer, ştiţi prea bine despre cine este vorba... 

I-a spus soţiei mele şi mie în timp ce luam cu toţii masa de prânz la noi acasă, că dispunea 
de informaţii credibile cu privire la faptul că ei nu puteau difuza un material referitor la 
implicarea FBI în împuşcarea lui Martin Luther King. Rosen fusese implicat în aflarea 
adevărului cu privire la aceasta, dar nici acest material nu a fost difuzat. A fost interesant de 
văzut cum ABC a trebuit să renunţe în final la subiectul OZN. S-a exercitat o presiune enormă 
pentru a nu se face prea mult caz de aceasta. 

Controlorii din umbră ştiau că, dacă agenţiile principale de ştiri începeau să cerceteze şi 
scoteau la lumină adevărul, muşamalizarea lui s-ar fi dus pe apa sâmbetei. Dispunem de 
suficiente materiale şi informaţii pentru a demasca întreaga matrice. Şi, cu siguranță, interesele 
care vor sa păstreze acest secret ştiu aceasta şi au creat o presiune insuportabilă pentru a îngropa 
în faşă continuarea relatărilor în profunzime. 

Imaginaţi-vă ce-am putea realiza dacă am beneficia de suport instituţional real suficient sau 
de fonduri! Daca am fi avut cinci sau zece milioane de dolari, am fi obţinut desecretizarea 
definitivă. 

Mare parte din această sarcină cade acum în seama publicului; informaţiile au fost date. 
Oamenii pot face publice mărturiile lor pe canale accesate prin cablu sau o pot arăta în 
comunităţile lor, ceea ce se întâmplă peste tot în lume 

În ziua de după evenimentul de la Clubul Naţional de Presă, unul dintre martorii noştri 
militari se afla în faţa Casei Albe şi purta un ecuson pe care scria proiectul Desecretizarea. Andy 
Card, care este şefa echipei prezidențiale, a ieşit şi a spus: 

- O, proiectul Desecretizarea. Ne-am uitat şi noi la asta... Multă baftă! 

Acest martor din cadrul armatei i-a înmânat apoi lui Andy Cârd un dosar de informare, cu 
care Card a intrat în interiorul Casei Albe. Washington Times a prezentat un articol mare de 
jumătate de pagină despre aceasta, iar documentul a ajuns la republicani şi cu siguranţă că a fost 
citit la Casa Albă. 

În după-amiaza de după conferinţa de presă am început să ne întâlnim cu diverşi membri ai 
Congresului. I-am înmânat personal senatorului Ted Kennedy tot documentul de prezentare. 

Congresmenul Kucinich, liderul laturii progresiste a Congresului, ne-a invitat în biroul său 
pentru a primi raportul nostru. Nouă dintre noi au ajuns imediat acolo după evenimentul de la 
Clubul Naţional de Presă. Ne-a invitat să luăm loc şi l-a rugat pe fiecare martor să prezinte foarte 
concentrat ceea ce ştia despre chestiunea OZN. 

După ce toată lumea a vorbit, s-a întors spre mine, m-a privit în ochi şi mi-a spus: 

- Trebuie să vă spun că de când sunt eu în Congres, nu am mai simţit până acum energia şi 
spiritul pe care l-am avut azi când aţi intrat voi pe uşă. 

ŞI a continuat: 

- Faptul că vă aflaţi aici îmi spune că nu prea mai avem timp. 

A fost liderul guvernamental cu spiritul cel mai perceptiv pe care l-am întâlnit vreodată şi 
cu siguranţă cel mai înţelept. 

Există multe persoane din Congres care ştiu ce facem şi ne urmăresc îndeaproape. Ne-am 
întâlnit cu numeroşi membri ai Congresului în acea săptămână, John Cypher, actorul care mi-a 
făcut legătura cu Clubul Naţional de Presă şi Carol Rosin s-au întâlnit cu Daniel Golden, care era 
la acea vreme directorul NASA Golden a venit la NASA de la Science Applications International 
Corporation (SAIC). (Hmm... se pare că aici există un tipar...) 

Continuăm să avem reuniuni periodice cu membrii Congresului pe acest subiect. 
Congresmenul Virgil Goode, care reprezintă districtul meu natal, a făcut parte din House 
National Security Committee şi a stat de vorbă cu mine timp de o oră în particular. Mi-a spus: 

- Am citit despre ce aţi făcut de ceva vreme... mulţi dintre noi au citit. Să ştiţi că există acel 
grup, care conduce cu adevărat spectacolul. Un grup din umbră, exact cum ați descris 
dumneavoastră. lar noi — membrii Congresului — suntem doar de decor. 

- Mi-a spus apoi încă odată, direct: 

- Noi, cei care facem parte din Congresul SUA, suntem doar de decor. 

lar eu am răspuns: 

- Da, domnule, ştiu asta. Pe de altă parte, aveţi suficientă putere pentru a face ceva dacă 
alegeţi să acţionaţi în mod colectiv. 

Am discutat apoi despre acest subiect. La finalul discuţiei, mi-a spus: 

- Trebuie neapărat să văd aceste tehnologii. Asta aşteaptă mulţi dintre noi. Următorul 
lucru pe care trebuie să-l faceţi este să compilaţi nişte materiale care să dovedească existenţa 
tehnologiilor din spatele fenomenului. Am auzit aceasta de la mai mulţi congressmani. 

Congresmanul Goode şi cu mine am discutat, de asemenea, despre gradul de corupție al 
mass-mediei şi despre control: dacă cineva nu s-ar supune regulilor şi ar vorbi despre această 
chestiune - aşa cum făcuse congresmanul Schiff — atunci ar fi marginalizat, ridiculizat şi atacat. 
Deci problema nu este că nu ar exista suficienți oameni în Congres care să susțină 

Deconspirarea; aceştia chiar există. Dar ei consideră că nu dispun de capacitatea de a face ce ar 
dori din cauza obstacolelor structurale instrumentate pentru a limita Proiectul Deconspirarea, 
dintre care cele mai grave sunt corupţia şi controlul mass-mediei. 

Principalele canale mass-media sunt complet corupte, infiltrate de cele mai nocive 
elemente ale acestui grup de control şi nu sunt mai libere aici, în Statele Unite, decât agenția 
chineză de ştiri. De fapt, agenţia chineză de ştiri şi Pravda au raportat mai obiectiv ceea ce facem 
noi decât “Washington Post”, “Newsweek”, “Time” etc. 

Singura presă liberă este cea nesemnificativă. Şi mai există ceva la care oamenii nu se 
gândesc niciodată în privinţa libertăţii de gândire şi exprimare. Oamenii naivi spun: 

- Bine, dar poţi să crezi şi să spui orice. 

Eu le răspund: 

- Da, poţi posta ceva pe internet, unde este ignorat de cei mai mulți şi se pierde în 
cacofonia digitală, sau într-o publicaţie nesemnificativă. Dar când vorbim despre mass-media 
majoră, despre filmele importante de la Hollywood, despre publicaţiile, ziarele, mass-media 
electronică şi televiziunile principale, acestea sunt complet corupte şi controlate de marionete ale 
guvernului din umbră. 

Marile imperii ale mass-mediei au fost integrate atât pe orizontală, cât şi pe verticală în 
entitatea corporatistă transnațională din umbră, care menţine secretul. Lupul este paznic la oi. 
Bob Schwartz, care a făcut parte din consiliul director al Time-Life, a spus fără ocolişuri că cei 
din mass-media s-au transformat în nişte scribi, care nu fac decât să stea în dreapta împăratului şi 
să transcrie după dictare cuvintele sale. Mi-a spus aceasta la începutul anilor '90, la New York. 
Aşa că presa nu este nicidecum o adevărată a patra putere în stat. Echilibrul şi capacitatea de 
control a presei de care vorbeau părinţii fondatori ai SUA au dispărut de zeci de ani. 

De asemenea, pentru a controla circulaţia acestor informaţii sunt folosite câteva persoane 
cu prestigiu public şi bine plasate, dar foarte sensibile la salarii grase sau la câştiguri substanţiale, 
orice li s-ar cere să spună. Unul dintre oamenii pe care mi i-a prezentat Y. H. după evenimentul 
Deconspirarea din 2001, din San Francisco, a fost un foarte înstărit finanţist şi proprietar de 
hoteluri din Europa. "Tocmai venea de la Bohemian Grove - o stațiune privată din California, de 
lângă Russian River, unde se adună periodic pentru “reuniuni şi recreaţii” cel puţin ciudate 
“elita” globală a puterii, adică aproximativ două mii cinci sute dintre oamenii cei mai importanți 
ai lumii. 

Această reuniune a avut loc în acelaşi timp în care Proiectul Deconspirarea susţinea o 
serie de conferinţe, într-un tur al mai multor oraşe. Această persoană ne-a spus că la reuniunea de 
la Bohemian Grove mulţi oameni foarte influenţi au întrebat despre Proiectul Deconspirarea. 

Pentru a anula acest interes, grupul de control a convins un membru prestigios al 
reuniunii să urce pe scenă şi să pretindă în faţa tuturor că ar cunoaşte din interior aceste 
investigaţii ale guvernului şi că ele nu prezintă nimic demn de a fi luat în seamă. Nu este decât 
“apă de ploaie”, o interpretare greşită a meteoriţilor şi a fenomenelor naturale care, de fapt, sunt 
perfect explicabile. Acest bărbat, care participase la reuniune, m-a întrebat: 

- De ce, oare, o persoană cu un asemenea statut s-a pretat la o asemenea luare de cuvânt 
manipulatoare, la acea întrunire de la Bohemian Grove, şi exact în acelaşi moment în care voi 
aveaţi reuniunea cu o mie de oameni la San Francisco? 

Am răspuns: 

Pentru că aşa operează ei, folosind câteva persoane “respectabile” în fiecare organizaţie, 
dar care funcţionează ca vectori ai dezinformării - fie cei din grupul Bilderberg, fie cei din CFR, 
din Comisia Trilaterală, din Senat sau de la Vatican. 

Majoritatea oamenilor implicaţi în aceste grupări nu ştiu în realitate nimic despre aceste 
aspecte. Propovăduitorii “teoriei conspirației” se înşală cu toţii în privinţa modului în care 
lucrurile sunt controlate. Majoritatea masonilor nu ştiu nici ei nimic despre acest subiect. Buri 
Ives nu ştia practic nimic în afară de ce i-am spus eu. Şi el era mason de gradul treizeci şi doi. 

Există, însă, întotdeauna câţiva care chiar ştiu adevărul şi, pentru că ei se bucură de 
încrederea şi respectul celorlalţi, sarcina lor ascunsă este să pretindă în faţa lor, cu tupeu: 

- Nimic din acestea nu poate fi adevărat, trebuie să mă credeţi. Sunt tovarăşul vostru. 
Sunt unul de-al vostru. 

Este vorba de mentalitatea de tip country club. Fac parte din acelaşi anturaj şi sunt 
oameni cu un statut social important. În realitate, însă, asemenea personaje sunt pe statul de plată 
al grupării din umbră. 

Astfel este menţinut secretul. Este, de fapt, foarte simplu. Şi nu implică un aşa de mare 
număr de conspiratori principali cum şi-ar putea imagina mulţi oameni. Nu e nevoie de multe 
puncte de control, dacă se folosesc personalităţi cu “înaltă credibilitate şi vizibilitate”. Pentru ca 
cei mai mulţi să fie înşelaţi, trebuie doar ca aceste persoane să spună: 

- Nu este nimic adevărat! Ştiţi doar că v-aş spune, dacă ar fi adevărat. (Cum să nu!) 

Restul sarcinii îl face naivitatea şi credulitatea oamenilor, care sunt prea comozi ca să-şi 
pună întrebări şi să investigheze ei înşişi. 

MĂRTURII 


Urmează un fragment minuscul din mărturiile obţinute de la martori din mediul militar, 
guvernamental şi de afaceri care au participat la interviurile luate în cadrul Proiectului 
Deconspirarea. Toate mărturiile se află în “Disclosure: Military and Government Witnesses 
Reveal the Greatest Secrets in Modern History” (Deconspirarea: martori militari şi 
guvernamentali dezvăluie cele mai mari secrete din istoria modernă) şi pot fi obţinute de pe 
www.DisclosureProject.org. 


MĂRTURII CARE EXPLICĂ SECRETIZAREA 


Maior Merle Shane McDow 

Marina Militară a SUA 
“Aceşti doi domni au început să-mi pună întrebări legate de eveniment. Se purtau dur, ca să fiu 
sincer. Îmi amintesc că am ridicat practic mâinile în aer şi le-am spus: 

- Staţi puţin, băieţi! Sunt de partea voastră. Staţi puţini! 

Asta pentru că nu erau deloc amabili. Încercau să mă intimideze şi m-au făcut să înţeleg 
clar că nimic din ce văzusem, auzisem sau la care fusesem martor nu avea voie să treacă dincolo 
de pereţii acestei clădiri. 

- Este interzis să sufli vreo vorbă despre asta colegilor de muncă. Iar în afara bazei, uiţi 
tot ce ai văzut sau ai auzit despre asta. Nu s-a petrecut uimit, înţelegi?” 


Locotenent-colonel Charles Brown 

Aviația Militară a SUA (pensionat) 

“Este cam ciudat, dar trimitem oameni la închisoare şi la moarte din cauza declaraţiilor 
martorilor. Sistemul nostru legal se bazează pe aceasta în mare parte. ȘI totuşi, din experienţa 
mea de urmărire a fenomenelor aeriene neobişnuite din ultimii cincizeci de ani, se pare că există 
anumite motive pentru a discredita martori foarte viabili şi credibili atunci când aceştia susţin că 
un obiect zburător nu este identificat... 

Ştiu că există agenţii guvernamentale care pot manipula datele. Date care se pot crea sau 
recrea (după preferință). Există nave spaţiale, nave operate cu puterea minţii care nu respectă 
practic legile fizice de pe planeta noastră. lar asta se petrece de ceva vreme. Faptul că guvernul 
din acest moment - ştiu că investigăm aceasta din 1947 - nu a obţinut câtuşi de puţin un răspuns 
îmi arată că ceva este în neregulă. Suntem atât de nepricepuţi la ştiinţă? Nu cred. Suntem atât de 
incapabili la capitolul inteligență? Ştiu că nu. Când proiectul Blue Book a fost închis de grupul 
doctorului Condon, am toate motivele să cred că a fost o muşamalizare deliberată... 

OZN-urile au fost investigate de mult timp şi populaţia nu este conştientă de realitate, 
primeşte doar firimituri, răspunsuri prestabilite şi altele asemenea.” 

Sergent major Dan Morris 

Aviația Militară a SUA, agent NRO* 

“Am ajuns să fac parte dintr-un grup care investiga, aduna informaţii şi se afla la început 
sub controlul Blue Book, Snowbird şi al diverselor programe secrete. Mă duceam să discut cu 
oameni care susțineau că văzuseră ceva şi încercam să-i conving că nu văzuseră nimic sau că 
aveau halucinaţii. Dacă aceasta nu funcționa, intervenea altă echipă şi se trecea la ameninţări. 
Erau ameninţaţi martorii şi familiile lor ş.a.m.d.; echipa se ocupa de discreditarea lor, îi făcea să 
pară ridicoli etc. Dacă nici aceasta nu funcţiona, venea o altă echipă care rezolva problema 
definitiv, într-un fel sau altul.” 


Dr. Robert Wood 

Inginerul aerospațial la MeDonnell-Douglas 

“După cum ştiţi, când intri într-unul dintre acele programe clasificate, porți o banderolă 
specială şi ştii că poţi vorbi foarte deschis cu toţi cei care se află în încăpere, ca şi cum ai lua 
parte la o şedinţă de terapie psihologică de grup; între toţi se clădeşte o mare camaraderie. Ai 
acces la arhive speciale. Unul dintre lucrurile pe care le-am putut face a fost să ne ducem la 
biblioteca aviaţiei militare pentru răsfoi materiale Top Secret. Deoarece eram interesat de OZN- 
uri, atunci când aveam ceva obişnuit de făcut, mă uitam şi prin bibliotecă să văd ce aveau despre 
OZN-uri. Timp de aproximativ un an, am aflat destule lucruri interesante despre acest subiect din 
diverse rapoarte. Apoi, deodată, tot materialul pe acel subiect a dispărut. Toate documentele de la 
categoria respectivă au dispărut. Bibliotecarul din grupul nostru, împreună cu care lucrasem, a 
spus că activase în acel spaţiu de depozitare timp de douăzeci de ani şi ştia exact cum se făceau 
lucrurile în mod obişnuit. Acum însă, a spus 
că nu mai văzuse niciodată aşa ceva, că nu dispar pur şi simplu materiale pe un întreg subiect în 
neant. El a spus: 

- Cred că ai dat peste ceva acolo... 

Între timp, din asocierea cu Jim McDonald am descoperit altceva. Îmi plăcea individul, 
era un fizician plin de energie şi nu pierdea timpul de pomană. Când primea un caz, se agăța de 
el ca scaiul şi prezenta o dare de seamă extrem de convingătoare societăților profesionale. Lucra 
cu Institutul American de Aeronautică şi Astronautică şi cu Societatea Americană de Fizică, eu 
fiind membru în ambele. De fiecare dată când era în oraş, îl luam cu maşina, îl însoţeam, mă 
asiguram că se simţea binevenit. 

Odată, când treceam prin Tucson, unde locuia el, m-am oprit — aveam o escală de două ore — iar 
el a venit la aeroport ca să bem o bere împreună. 


* NRO - National Reconnaissance Office - Biroul Naţional de Recunoaştere, care se ocupa de 
sistemul sateliților de supraveghere. (n.trad.) 

- Ce mai e nou, Jim? 

Mi-a răspuns: 

- Cred că am priceput. Ce crezi că ai priceput? l-am întrebat eu. 
- Cred că am găsit răspunsul. Și care e? 

- Nu pot să-ţi spun încă. Trebuie să fiu sigur. 

La şase săptămâni după ce se petrecea aceasta, a încercat să se împuşte. La câteva luni 
după aceea, a murit. 

Ştiind ceea ce ştiu acum în legătură cu capacităţile oamenilor noştri din contraspionaj, 
cred că erau în stare să-l convingă să o facă singur. Cred că asta s-a petrecut. 

Este evident că, pentru a dispune de un control eficient asupra subiectului, trebuie să-l 
controlezi la toate nivelurile şi cel mai evident nivel este mass-media. Trebuie să luăm în calcul 
toate tipurile de mass-media care există, filmele, revistele, ziarele, care la început conţineau 
singurele surse reale de informare. Acum avem internet, video şi toate celelalte lucruri. Dar odată 
cu înflorirea tehnologiei în alte direcţii, oamenii care se ocupă de acest control s-au orientat şi ei 
în direcţiile respective, în mod simultan. Aşa că de fiecare dată când o nouă direcţie apare, ei 
dispun de o contraofensivă.” 


Dr. Paul Czysz 

Inginer la McDonnell-Douglas 

“Să vorbeşti despre lumea care beneficiază de bugetul secret este ca şi cum ai încerca să-l 
descrii pe Casper, fantoma prietenoasă. Poate ai văzut un desen animat cu el, dar nu ştii cât de 
mare este, de unde provin fondurile sale, câți ca el există, din cauza compartimentării şi a 
jurământului de respectare a secretului pe care trebuie să-l facă oamenii. Cunosc astăzi oameni 
care s-au ocupat de unul dintre lucrurile la care am contribuit eu şi, dacă îi întrebi despre această, 
chiar dacă e vorba de o discuţie pe internet, ei răspund că nu au nici cea mai vagă idee despre ce 
vorbeşti. Acum au în jur de şaptezeci de ani, dar tot nu ar recunoaşte vreodată că au habar despre 
ce spui. Nu vă daţi poate seama, dar fenomenul e probabil mai extins decât v-aţi putea imagina.” 


John Callahan 

Şeful secţiei Accidente şi Investigaţii la FAA [Administraţia Aviației Federale] 

“... Când au terminat, toţi acei indivizi de acolo au jurat că aceasta (evenimentul OZN 
petrecut) nu a avut niciodată loc. Nu a avut loc niciodată acel contact şi nu a fost niciodată 
înregistrat... 

Acela era unul dintre tipii de la CIA. Ce părere aveţi de asta? EI voia ca toţi să susțină că 
nu au fost niciodată acolo şi că fenomenul nu s-a petrecut niciodată. Nu înţeleg de ce. Adică, era 
ceva acolo şi, dacă nu era un bombardier invizibil, atunci ce altceva putea să fie, decât un OZN? 
Şi chiar dacă ar fi fost un OZN, de ce ar vrea cineva ca oamenii să nu ştie? Cu toţii erau 
entuziasmați în legătură cu aceasta. Nici nu-mi vine să repet cuvintele rostite. Era prima dată 
când dispuneau de treizeci de minute de detectare pe radar a unui OZN. ŞI toţi erau nerăbdători 
să pună mâna pe date şi să afle în ce constau ele şi despre ce era vorba, de fapt. El a spus că, dacă 

ar informa populația americană că au dat peste un OZN, s-ar crea panică în toată ţara. Prin 
urmare, nu puteau vorbi despre asta. ŞI aveau să ia toate datele... 

Când cel de la CIA ne-a spus că vrea să susţinem că faptele nu s-au petrecut niciodată şi 
că nu am avut niciodată această întâlnire, cred că a fost din cauză că voia ca publicul să nu ştie că 
se petrecea aşa ceva. În mod normal, am fi emis o declaraţie de presă că au avut loc 
următoarele... 

Am fost implicat în multe muşamalizări în cadrul FAA. Când am prezentat raportul în 
faţa echipei lui Reagan, am fost în spatele grupului care s-a aflat acolo. Şi când au vorbit cu cei 
din încăpere, i-au pus pe cei de acolo să jure că aceasta nu s-a petrecut niciodată.” 


Locotenent Robert Jacobs 

Profesor, Aviația Militară a SUA 

“După un articol scris de mine despre evenimentul OZN, au început să apară problemele. 
Am început să fiu hărțuit la muncă. Am început să primesc telefoane ciudate în timpul zilei. 
Noaptea, acasă, primeam telefoane — uneori la trei, patru dimineaţa, la miezul nopţii, la zece, mă 
sunau anumiţi oameni, care începeau să ţipe la mine: 

- S-a terminat cu tine, ticălosule! S-a terminat, ticălosule! Numai asta spuneau. Şi tot 
țipau până închideam telefonul. 

Într-o noapte, cineva mi-a aruncat în aer cutia poştală, punând o încărcătură mare de 
artificii în ea. Cutia poştală a luat foc. Şi în aceeaşi noapte, la ora unu, a sunat telefonul. Am 
ridicat receptorul şi cineva mi-a spus: 

- Artificii în cutia poştală noaptea... O, ce spectacol minunat, ticălosule! 

Şi asemenea lucruri mi s-au tot petrecut începând cu 1982... 

Cred că încercarea de a înnebuni oamenii care se ocupă de OZN-uri face parte dintr-un 
efort concertat de a împiedica studiile serioase referitoare la acestea. Oricine caută să studieze 
serios acest subiect este supus ridiculizării. Sunt profesor cu grad plin al unei universităţi relativ 
importante. Şi sunt sigur că pe la spatele meu, colegii mei de la universitate râd de mine şi își bat 
Joc când aud că sunt interesat de studierea obiectelor zburătoare neidentificate — iar acesta este 
doar unul dintre lucrurile cu care trebuie să ne obişnuim să trăim... 

Ceea ce s-a petrecut cu înregistrarea (OZN-ului detectat de aviaţie) este o povestire 
interesantă, aşa cum mi-a relatat-o mie şi altor oameni maiorul Mansmann. La ceva vreme după 
ce eu am plecat, câţiva indivizi în haine civile — credeam că erau de la CIA, dar el a spus că nu, ci 
din altă parte — au luat filmul, au scos porțiunea de bandă cu înregistrarea OZN-ului, au luat o 
foarfecă şi au tăiat. Au creat o bandă video separată cu ea. Au pus-o în diplomatul lor. I-au dat 
maiorului Mansmann înapoi restul de înregistrare 
ŞI au spus: 

- Nu trebuie să vă reamintim, domnule maior, de gravitatea nerespectării regulilor de 
securitate. Vom considera acest incident ca fiind încheiat. 

Şi au plecat cu înregistrarea. Maiorul Mansmann nu a mai văzut niciodată acea 
înregistrare.” 

CAZURI ŞOCANTE CU RADARE ŞI PILOŢI 


John Callahan 

Şeful secţiei Accidente şi Investigaţii la FAA 

«... În botul avionului 747 există un radar care recepționează vremea de afară. Prin 
urmare, acest radar detectează o ţintă. Vede ţinta cu ochii săi. lar ţinta, aşa cum a descris-o el, era 
o minge uriaşă cu lumini care se roteau în jurul ei. Şi cred că a spus că era parcă de patru ori mai 
mare decât 747. 

Individul din cadrul armatei a spus ceva de genul: “Îl văd la cincizeci şi şase de kilometri 
nord de Anchorage...” 

OZN-ul ţopăia în jurul acelui 747. lar în timp ce el spunea aceasta, cel din armată îl 
întrerupea şi zicea: “e acum la ora 2:00 sau la ora 3:00”, iar el confirma poziţia. Controlorul 
militar are ceea ce se numeşte radar pe mai multe lungimi de undă, lungi şi scurte. Aşa că, dacă 
nu-l detectează pe unul dintre sistemele lor, îl prind pe altul. Şi dacă-l ascultați pe cadrul militar, 
la un moment dat el spune: “Îl am pe radarul cu mai multe lungimi de undă”, ceea ce 
demonstrează că urmăreau sistemul lui. Au înregistrat timp de treizeci şi unu de minute... 

Apoi, în ziua următoare, am primit un telefon de la cineva din Grupul de studiu ştiinţific 
(al preşedintelui Reagan) sau de la CIA, nu ştiu exact cine a sunat prima dată. Aveau nişte 
întrebări referitoare la incident, iar eu le-am răspuns că nu ştiu despre ce vorbesc, că ar fi mai 
bine să-l sune pe amiral (pe Engen, directorul FAA). 

Câteva minute mai târziu, m-a sunat amiralul şi mi-a spus că a programat o şedinţă în 
ziua următoare, la ora nouă dimineaţa, în camera rotundă. Să aduc tot materialul de care dispun. 
Să convoc pe toată lumea acolo şi să le spun tot ce vor. A spus că vrem să ieşim din asta. Şi să-i 
las să facă ce vor. Aşa că i-am adus pe toţi de la centrul tehnic. Aveam tot felul de cutii pline de 
pagini printate cu date; am umplut încăperea cu ele. Au adus trei oameni de la FBI, trei de la CIA 
şi trei din echipa studiu ştiinţific a lui Reagan - nu ştiu cine erau restul, dar cu toţii erau agitaţi... 

Când au terminat, toți tipii ăştia au jurat că asta nu s-a întâmplat niciodată. Această întâlnire 
nu a avut loc niciodată şi nu s-a înregistrat nimic. 

Singurii care văd un OZN în programele TV sunt ţărănoii care se duc să vâneze ratoni sau 
crocodili. Nu vezi niciun om deştept sau profesionist care să relateze ce i s-a întâmplat noaptea. 
Aşa ceva nu este prezentat în SUA. Aşa că, dacă spui că ai văzut un OZN, te plasezi într-o 
categorie de oameni ruşinoasă. Acesta este probabil unul din motivele pentru care nu mai auzi de 
aşa ceva Dar, în ce mă priveşte, am văzut un OZN care a urmărit un 747 japonez pe cer timp de 
peste jumătate de oră pe radar. Şi e mai rapid decât orice ştiu din guvernul nostru. 

Încă mă mai deranjează că am văzut asta, că ştiu asta, că port răspunsul cu mine, dar nimeni 
nu-nu pune întrebarea ca să pot răspunde. Şi nu cred că guvernul ar trebui să procedeze aşa. Cred 
că într-o asemenea situaţie poți afla mai multe despre ce se întâmplă în lume (dacă nu 
muşamalizezi totul). Dacă acestea (OZN-urile) pot călători la asemenea distanţe, cu o astfel de 
tehnologie, cine ştie ce ar putea face aici pentru sănătatea naţiunii, a poporului, hrana pe care le- 
ar putea-o furniza, tipurile de cancer pe care le-am putea vindeca. Trebuie să ştie mai multe decât 
noi pentru a putea călători cu asemenea viteze. 

Pentru acei oameni tare spun că, dacă aceste OZN- uri ar exista, s-ar vedea într-o zi pe 
radar şi ar exista experți care să le vadă, le pot spune că în 1986, au existat suficienţi profesionişti 
care le-au văzut. Dovezile au rămas în sediul FAA din Washington Administratorul a văzut 
înregistrarea. Şi oamenii cărora le-am prezentat informaţiile de asemenea. Echipa de studiu 
ştiinţific a lui Reagan, trei din acei profesori, doctori, au văzut-o şi ei în ce mă priveşte, au 
verificat părerea mea despre asta. Au fost extrem de entuziasmați de date. Au spus că era singura 
dată când un OZN a fost înregistrat pe radar pentru o atât de lungă durată de timp, de treizeci de 
minute. Şi au toate aceste date la care să se uite.. 

Ce pot să vă spun e că am văzut aceasta cu ochii mei. Am o înregistrare video cu 
descifrarea întregului eveniment. Am înregistrarea audio. Am rapoartele completate care vor 
confirma ce vă spun. Şi eu sunt unul dintre aceştia, ceea ce se poate numi un reprezentant oficial 
superior al guvernului din FAA. Am fost şef de divizie. Eram al treilea sau al patrulea sub 
amiral...” 


Cazuri cu rachete 

Locotenent colonel Bob Sala 

“Incidentul OZN a avut loc în dimineaţa zilei de 16 martie 1967. Eram de serviciu 
împreună cu comandantul meu, Fred Myvvald. Eram amândoi de serviciu la baza Oscar Flight, 
ca parte a echipei care se ocupă de rachetele strategice 490 şi sunt cinci baze de lansare a 
acestora, alocate unui escadron anume. Noi ne aflam la baza Oscar Flight. 

Era încă întuneric afară şi eram la optsprezece metri sub nivelul solului. În baza de lansare 
ICBM). Era dimineaţa devreme când am primit un apel de la controlorul de zbor care 
supraveghea locul şi care mi-a spus că el şi unii dintre oamenii de la securitate observaseră nişte 
lumini ciudate care zburau în jurul bazei. A spun că se comportau foarte neobişnuit zburând 
astfel, iar eu i-am l-am întrebat: 

- Vrei să spui că sunt nişte OZN-uri? 

Mi-a răspuns că nu ştia ce erau, dar că arătau ca niște lumini care zburau. Nu erau avioane; 
nu făceau niciun zgomot. Nu erau elicoptere; făceau nişte manevre foarte ciudate, inexplicabile... 

La doar câteva minute - poate o jumătate de oră mai târziu - a sunat din nou şi de astă dată 
era foarte speriat; mi-am dat seama după tonul vocii sale că era foarte şocat. Mi-a spus: 

- Un obiect roşu strălucitor e chiar în faţa porții - mă uit Ia el în acest moment. Toţi oamenii 
sunt afară cu armele pregătite.. 

Imediat m-am dus la comandantul meu care trăgea un pui de somn - avea un pat mobil 
acolo pentru odihnă - şi i-am spus de telefonul primit. În timp ce îi relatam convorbirea, rachetele 
noastre au început să se închidă una câte una. Prin aceasta vreau să spun că au intrat în starea de 
„oprit", însemnând că nu puteau fi lansate. Aşa că aveam alarmele pornite şi simultan starea de 
„oprit" cu lumina roşie declanşată... 

Aceste arme erau rachete Minuteman One, rachete de război cu încărcătură nucleară. 

Când au început să se blocheze, el s-a sculat imediat şi amândoi am început să investigăm 
statusul. Avem capacitatea de a interoga sistemul şi de a determina cauza blocajului. Din ce îmi 
amintesc, majoritatea erau defecţiuni de ghidaj şi de control ale sistemului. Apoi a început să dea 

raportul postului de comandă. Între timp, am sunat sus pentru a afla care e situaţia cu acel obiect, 
iar controlorul a spus că obiectul plecase în viteză.. 

Aviația a făcut o investigație amănunțită a întregului incident, dar nu a putut să furnizeze o 
cauză probabili a blocajului. Iar eu dispun de mai mulţi martori care vor atesta aceasta - doi 
oameni care au făcut parte din echipa de investigaţie - şi de corespondenţa cu cel care chiar a 
format echipa respectivă. Nu a existat nicio explicaţie viabilă pentru aceasta. Fiecare rachetă este 
practic autonomă. Majoritatea sunt alimentate cu energie electrică comună, dar fiecare rachetă 
dispune de propriul generator... 

La baza noastră s-au blocat între şase până la opt rachete într-o succesiune rapidă, ceea este 
un alt element foarte rar întâlnit. Rareori ni s-a întâmplat ca mai mult de o rachetă să se blocheze 
dintr-un motiv sau altul... 

După ce am vorbit cu garda de sus, comandantul a discutat cu postul de comandă. Când a 
terminat convorbirea, s-a întors spre mine şi a spus: 

- Acelaşi lucru s-a întâmplat şi la Echo Flight. Acesta este un alt escadron, aş spune 
probabil la optzeci - nouăzeci şi cinci de kilometri distanță de locaţia noastră, dar şi lor li s-a 
întâmplat acelaşi lucru. Au exista şi acolo OZN-uri care pluteau în aer, nu la baza de control 
lansării, ci chiar la locaţia de lansare unde se află rachetele. Acolo erau prezenţi nişte oameni de 
la întreţinere şi de la pază şi au observat OZN-urile. Ei însă au rămas fără toate cele zece rachete 
- toate zece... 

S-a întâmplat în aceeaşi dimineaţă. Prin urmare, în acea dimineaţă am pierdut intre 
şaisprezece şi optsprezece ICBM-uri în acelaşi timp în care au fost OZN-uri în zonă, observate 
de oamenii din aviaţie. Aceste rachete nu au funcţionat toata ziua pentru că avem mărturia 
colonelului Don Crawford. Astfel încât presupun că şi rachetele noastre au avut nevoie de o zi 
întreagă să fie reactivate... 

Am scris un raport despre acest incident; el a fost închis în înregistrarea oficială şi l-am 
predat. Când am ajuns la bază a trebuit să dăm imediat raportul comandantului escadronului 
nostru. 

În cameră cu acesta era un individ de la AFOSI (Air Force Office of Special Investigations 
- Biroul pentru Investigaţii speciale al aviaţiei). Era acolo, în birou cu comandantul. Mi a cerut 
raportul şi a dorit să-i fie prezentat pe scurt, deşi mi se părea că ştia mare parte din crea ce se 
întâmplase deja. l-am prezentat pe scurt raportul şi apoi ne-a cerut să semnăm amândoi un 
contract de confidențialitate în care se menţiona că acestea erau informaţii secrete - nu aveam 
voie să spunem nimic nimănui şi cu asta, basta. Ne-a spus că nu putem vorbi despre asta cu 
nimeni, nici măcar cu cei din celelalte echipe cu soțiile noastre, cu familia, chiar între noi... 

Am o copie a unui telex primit la FOIA* , de la sediul Comandamentului strategic al 
aviaţiei, trimis la Malstrom şi la alte baze imediat după dimineaţa în care a avut loc incidentul, în 


*FOIA = Freedom of Information Act — Actul cu privire la libertatea informaţiei, emis în 
1996, care protejează dreptul publicului de a fi informat. (n. Trad. ) 

care scria că acest incident era considerat foarte grav, deoarece nu putea fi explicat. 
Nimeni nu putea explica ce se întâmplase. Şi totuşi, nu ni s-au pus niciodată întrebări în legătură 
cu aceasta. Până la un nivel extrem de înalt nu ni se puteau pune întrebări pentru că acestea erau 
arme nucleare. 

Au avut loc alarme de încălcare a securităţii în locurile unde rachetele s-au blocat, ceea ce 
este neobişnuit pentru că, de obicei, când o rachetă se opreşte din cauza unei defecţiuni la 
sistemul de ghidaj, nu apar asemenea alarme, care înseamnă că perimetrul este încălcat; că un 
obiect trece de gard sau că ceva a afectat sistemul alarmei de securitate din perimetrul bazei de 
lansare. Am trimis în control nişte gărzi la câteva baze de lansare. 

Motivul pentru care cred că această relatare este foarte importantă este pentru că, în august 
1966, la Minot, Dakota de Nord, a avut loc un eveniment similar la una dintre bazele militare de 
control al lansării rachetelor. Aveau acelaşi tip de sistem de armament ca noi - rachete M-l. 
Obiectul (OZN-ul) a fost observat pe radar; a avut loc o defecțiune la nivelul sistemului de 
comunicare, iar acesta a fost observat deasupra bazei de control al lansării rachetelor. 

Asta s-a întâmplat în august 1966 şi este un incident bine documentat. Cu aproximativ o 
săptămână înainte de incidentul meu, în martie 1967, am primit înregistrarea unui apel de la unul 
din oamenii de pază care verifica baza şi care a văzut un obiect similar cu cel pe care tocmai l-am 
menţionat, ce zbura deasupra bazei de lansare. 

Bob Kominski a condus echipa care s-a ocupat de analiza tuturor aspectelor acestor blocaje. 
Kominski mi-a scris că, la un moment dat, i s-a spus de către şeful său că aviația militară a cerut 
să oprească investigația, să nu se mai ocupe de aceasta şi să nu scrie un raport final. 
Acesta este ceva foarte neobişnuit, deoarece comandantul suprem al SAC declara că este extrem 
de important să se afle exact ce s-a întâmplat acolo. Şi totuşi, şefului echipei de investigaţie i s-a 
spus să oprească investigația şi să nu scrie un raport final...” 


Profesor Kobert Jacobs 

locotenent din cadrul Aviației Militare a SUA 
“ Am trimis înregistrarea (cu OZN-ul) la bază şi nu ştiu exact cât a trecut de la eveniment poate o 
zi sau două - am fost chemat la biroul maiorului Mansmann de la sediul First Strategic 
Aerospace Division. Am intrat în biroul său şi am văzut un ecran şi un proiector de şaisprezece 
milimetri instalat. Maiorul Mansmann a spus: 

- Stai jos. 

Erau acolo doi indivizi în costume cenuşii, în haine civile, ceea ce era foarte neobişnuit. 
Maiorul Mansmann a spus: 

- Uitaţi-vă la asta, şi a pornit proiectorul. M-am uitat la ecran şi am văzut lansarea care 
avusese loc cu o zi sau două în urmă... 

Am privit etapa a treia de lansare a rachetei. Atunci am putut vedea capul rachetei care 
zbura, după care în cadru a apărut altceva care a aruncat o rază de lumină în capul rachetei. 

Nu uitaţi că totul zbura la mulţi kilometri pe oră. Acel obiect (OZN) trage cu o rază de 
lumină în rachetă, o nimereşte şi apoi (OZN-ul) se duce în cealaltă parte şi aruncă o altă rază de 
lumină, se deplasează iar şi aruncă o nouă rază de lumină, apoi trage din nou, după caro zboară 

pe unde a intrat în cadru. lar racheta se prăbuşeşte. Obiectul, punctele de lumină pe care le-am 
văzut, racheta ş.a.m.d. călătoreau prin spațiu la înălțimea de aproximativ douăzeci şi cinci de 
kilometri, zburau cu viteza de aproximativ optsprezece până la douăzeci şi două de mii cinci sute 
de kilometri pe oră când acest OZN le-a ajuns, a zburat până la ele, în jurul lor şi apoi s-a 
îndepărtat de ele. 

Eu chiar am văzut asta! Nu-mi pasă ce se zice, am văzul asta pe film! Am fast acolo! 

Când s-a aprins lumina, maiorul Mansmann s-a întors spre mine şi a spus: 

- Oamenii voştri au făcut asta? 

- Nu, să trăiţi, am răspuns eu. 

- Ce a fost asta? m-a întrebat el. 

- Cred că a fost un OZN. 

Obiectul pe care l-am văzut, obiectul care a intrat în cadru era circular, avea forma a două 
farfurioare lipite una de alta cu o minge de ping-pong deasupra. Raza de lumină a ieşit din 
mingea de ping-pong. Asta am văzut eu pe film. 

Maiorul Mansmann mi-a spus, după ce am mai discutat puţin, că nu am voie să vorbesc 
despre aceasta şi că, în ce mă priveşte, nu s-a întâmplat niciodată. A spus: 

- Nu trebuie să amintesc urmările grave ale încălcării confidențialităţii, nu? 

- Nu, am răspuns eu. 

- Bine, asta nu s-a întâmplat niciodată. 

Când eu mă îndreptam spre uşă, mi-a spus: 

- O clipă. Peste mai mulți ani, dacă veţi fi obligat de cineva să vorbiţi despre aceasta, 
trebuie să spuneţi că racheta a fost atacată de raze laser... 

Nu relatez ce i s-a întâmplat altcuiva. Mi s-a întâmplat chiar mie. Şi a făcut parte dintr-un 
proces de muşamalizare de către aviația militară SUA, care durează de optsprezece ani.” 


Colonelul Ross Dedrickson 

din cadrul Aviației Militare a SIWAEC (pensionat) 

Colonelul Dendrickson a ieşit la pensie după o carieră în cadrul aviaţiei militare a SUA. A 
urmat şcoala de afaceri Stanford, unde a studiat managementul. În anii '50, o parte din 
responsabilităţile sale includea păstrarea inventarului de arme nucleare ale AEC şi însoţirea 
echipelor de securitate care verificau securitatea armelor. Soseau multe rapoarte conform cărora 
fuseseră văzute OZN-uri la diverse baze de depozitare a armamentului nuclear şi la unele din 
uzinele producătoare. Le-a văzut chiar el de multe ori şi a fost prezent când s-a produs faimosul 
eveniment în care un OZN a zburat deasupra capitalei, in iulie 1952. În cazul acelui incident, îşi 
aminteşte că a văzut nouă nave spaţiale luminate, de forma unui disc. Menţionează, de asemenea, 
cel puţin două cazuri în care extratereştrii au distrus arme nucleare trimise în spaţiu, una pentru a 
fi detonată pe lună în cadrul unui test. A fost distrusă pentru că “armele nucleare în spaţiu... nu 
erau acceptabile din punctul de vedere al extratereştrilor....” 

Oameni din interiorul guvernului /NASA, oamenii adânc infiltraţi 


Merle Shane McDow 

din cadrul Comandamentului Marinei pentru Atlantic al SUA 

Domnul McDow a intrat în Marina Militară în 1978 şi a obţinut un permis top secret, al 
Serviciului independent special de informaţii secrete (SCI) la Dungile de zebră. A fost alocat la 
Baza operaţională de suport pentru Atlantic, şi apoi sub comanda amiralului Trane. Domnul 
McDow a fost prezent atunci când un OZN a fost detectat de radar şi văzut de piloţi cu ochiul 
liber cum se deplasa cu mare viteză în susul şi în josul coastei Atlanticului. Centrul de comandă a 
fost pus în alarmă Zebra şi amiralul Trane a dat ordinul de atac al OZN-ului. Domnul McDow 
vorbeşte despre amenințările, intimidarea şi confiscarea jurnalelor de bord după eveniment. 

“lar avertismentul inițial - care cred că a venit de la o bază aviatici militară din 
Groenlanda sau Nova Scoţia - anunţa contactul cu un obiect zburător neidentificat, care intrase în 
spaţiul nostru aerian... 

După câteva minute, amiralul Trane a fost trimis de urgenţă la centrul de comandă în 
spaţiul său separat de observaţie, pe care îl avea chiar sub mezanin, şi primul lucru pe care a vrut 
să-l afle a fost cât de multe contacte fuseseră făcute, unde, în ce direcţie se îndrepta OZN-ul şi 
dacă ruşii răspundeau. Pentru că ştiam că nu ruşii erau cei care pătrunseseră în spaţiul nostru 
aerian. Acest lucru fusese verificat chiar din start. 

În acel moment, când amiralul Trane aflase că nu fuseseră ruşii şi voia să ştie dacă şi ei 
răspundeau la această ameninţare, a dat autorizația să se trimită două avioane în aer care să vadă 
ce anume era acest obiect. Atunci a început vânătoarea în susul şi în josul coastei. Am trimis 
avioane din punctul nordic din Groenlanda până la baza navală şi aviatică din Oceania. Am avut 
obiectul respectiv pe radar aproape o oră. Se puteau auzi transmisiile audio în direct ale piloților, 
dirijate din centrul de comandă. Ei au avut confirmarea vizuală a obiectului şi au făcut descrieri 
ale acestuia. Piloții au putut să se apropie de câteva ori şi au văzut că obiectul nu era o navă cu 
care noi eram obişnuiţi - nu semăna cu niciuna de-a noastră şi nici de-a ruşilor. Acest lucru a fost 
stabilit foarte repede. Vehiculul sau orice era acel obiect pe care ei îl urmăreau, prezenta un zbor 
foarte dezordonat în susul şi în josul coastei, având o viteză foarte mare... 

Într-un minut era aici şi în următorul era mai departe cu mai multe sute de kilometri în josul 
coastei, ca şi cum s-ar fi jucat de-a v-aţi ascunselea... 

Fotografiile trimise mai târziu la centrul de comandă proveneau din primele întâlniri avute 
de avioanele de urmărire cu acel obiect în nordul coastei Americii de Nord. S-au apropiat 
suficient de mult pentru a face nişte fotografii trimise ulterior la centrul de comandă... 

Ceea ce îl deranja cu adevărat pe amiralul Trane ceea ce-l scotea din minţi era că acel 
obiect avea controlul complet al situaţiei şi putea fi oriunde dorea în câteva secunde. Într-un 
minut ne apropiam de el pe coasta Maine-ului şi în următorul era în Norforlk şi se îndrepta la 
sud, spre Florida. Şi tot ce puteam face era să ne ducem în susul şi-n josul coastei, pe baza aver- 
tismentului primit, pentru a urmări cum acest obiect se juca pur şi simplu cu noi. 

Amiralul Trane şi echipa sa erau foarte îngrijoraţi de situaţie, ceea ce este puţin spus. Au 
fost în special îngrijoraţi când au aflat că nu erau ruşii şi nici noi. Nu ştia ca altcineva să dispună 

de tehnologia de a construi o asemenea navă, care să se poată mişca atât de uşor şi de rapid. Îmi 
amintesc clar cum mă uitam peste balustrada de la mezanin şi vedeam cum se declanşa un haos 
complet din cauza inabilităţii lor de a urmări acel obiect, indiferent ce reprezenta el. 

OZN-ul se mişca atât de dezordonat şi de rapid în susul şi în josul coastei... încercau să 
anunţe cât mai multe posturi de comandă în susul şi în josul coastei, pentru a urmări acel obiect 
sau a trimite un avion în aer. Amiralul Trane se agita şi autoriza decolarea de avioane peste tot, 
de-a lungul întregii coaste estice pentru a încerca să blocheze acest obiect şi a trimis nişte 
avioane din nord şi sud să-l vâneze şi să-l forțeze să aterizeze. Era clar că voiau să pună mână pe 
el, să-l oblige să aterizeze, prin orice mijloace posibile. 

Când evenimentul la care mă refer s-a încheiat, obiectul pe care îl urmărisem de-a lungul 
coastei s-a dus în largul Atlanticului, peste Azore. Îmi amintesc că au spus că virase la şaizeci şi 
şase de grade când s-a apropiat de Azore şi a schimbat pur şi simplu direcţia, 

fără să încetinească, după care a părăsit atmosfera şi a dispărut în spaţiu. Pur şi simplu a 
zburat în spaţiu şi s-a făcut nevăzut. Vreau să spun că a plecat şi atât. Vorbim despre ceva care se 
deplasa pe distanţe de mii de kilometri într-o clipire de ochi şi a dispărut lăsându-i pe toţi să se 
scarpine în cap, nedumeriţi. 

Într-o anumită măsură, a fost amuzant de văzut cum măreaţa putere militară a Statelor 
Unite a fost îngenuncheată de ceva ce nu se ştie ce era, de unde venea, unde se ducea. Singurul 
lucru cunoscut cu siguranţă era că nu erau ruşii.. 

Dacă acel obiect fusese ostil şi dorea să arunce arme sau să tragă cu rachete în noi, ar fi fost 
foarte uşor să o facă. Nu e nicio îndoială în această privinţă. Nu aveam nimic în acel moment 
care i-ar fi putut face faţă. Tocmai zburase în voie prin spaţiul nostru aerian şi putea face orice 
dorea în ce priveşte călătoria în spaţiu. Noi nu prezentam nicio ameninţare pentru el. Era dureros 
de evident. Cred că amiralul Trane ştia şi el asta şi îi era teamă. Pe scurt, aş spune că bătrânul era 
pur şi simplu speriat.. 

Au fost cel puţin cinci baze care au detectat acest OZN pe radar, din Groenlanda până în 
Florida şi s-ar putea să mai fie altele pe care să nu le cunosc. Ştiu asta pentru că amiralul Trane 
dădea ordine către NAS Oceania: 

- “Haideţi să trimitem nişte avioane de acolo cu nişte luptători. Le-a dat telefon să alerteze 
baza aviatică militară Dover, Patuxent River, Marvland, Cecil Field din Florida...” 


Amiralul lord Hill-Norton 

fost amiral, fost ministru al apărării în Marea Britanie 

Lordul Hill-Norton este un amiral, fost şef de Stat Major al Marii Britanii care a fost ţinut 
în “întuneric” în legătură cu subiectul OZN-urilor pe durata mandatului său. În acest scurt 
interviu, el declară că subiectul are mare importanţă şi nu ar mai trebui negat şi ţinut secret. 
Declară emfatic: “... că există o mare posibilitate să fim vizitaţi - şi să fi fost vizitaţi de mulţi ani 
- de fiinţe din spaţiul cosmic, ale altor civilizaţii; că e responsabilitatea noastră să aflăm cine 
sunt, de unde vin şi ce vor. Acesta ar trebui să fie subiectul unei investigaţii ştiinţifice riguroase 
şi nu ridiculizării prin prezentarea în ziarele de scandal.” 

Sergent Clifford Stone 

Armata SUA 

Sergentul Stone ne prezintă o relatare uimitoare despre istoria OZN-urilor şi a 
extratereştrilor, datând de la începutul anilor '40 şi probabil şi înainte. Generalul Douglas 
MacArthur a organizat un grup numit Unitatea de cercetare a fenomenelor interplanetare, în 
1943, pentru a studia această chestiune şi continuă şi astăzi. Scopul lor este de a găsi obiecte de 
origine necunoscută, mai ales cele care sunt de origine nepământeană. Obţin informaţii din teren 
şi le dau mai departe celor care “sunt păstrătorii acestor informaţii”. Stone spune că şi proiectul 
Bluebook avea o unitate de elită de investigaţie, care se afla în afara Bluebook-ului. Această 
unitate era considerată ca lucrând împreună cu Bluebook, dar de fapt nu se întâmpla aşa. Stone 
văzuse extratereştri vii şi decedați în poziţia sa oficială din cadrul unei echipe militare care găsea 
nave extraterestro prăbuşite. Crede că extratereştrii nu ne vor permite să explorăm adâncimile 
spaţiului cosmic până nu vom învăţa să ne dezvoltăm spiritual şi că se vor face cunoscuţi curând, 
dacă noi nu vom recunoaşte primii prezenţa lor. 


Don Phillips 

Lockheed Skunkworks, colaborator USAF* şi CIA 

Don Phillips a lucrat în aviația militară la baza aviatică militară de la Las Vegas în timpul 
unui eveniment în care un OZN a fost văzut zburând cu o viteză enormă lângă Mount Charleston, 
la nord-vest de Las Vegas. În plus, a colaborat cu Kelly Johnson la Lockheed Skunkworks - la 
proiectarea şi construcţia Blackbird U-2 şi SR-7. Declară că noi nu doar dispunem de aceste 
dispozitive extraterestre, dar am ajuns şi la progrese tehnologice imense datorită studiului lor. 
Declară că în anii '50 şi '60, NATO a studiat originea raselor extraterestre şi a împărțit rapoarte 
conducătorilor diverselor ţări. Domnul Phillips susţine, de asemenea, că există înregistrări şi 
filmări ale reuniunilor din California, în 1954, dintre extratereştri şi conducătorii SUA. Enumeră 
câteva dintre tehnologiile pe care am reuşit să le dezvoltăm datorită extratereştrilor: cipuri de 
computere, lasere, viziune nocturnă, veste antiglonţ şi concluzionează: 

- Sunt aceşti extratereştri ostili? Dacă ar fi ostili, cu armamentul lor ne-ar fi putut distruge 
de mult sau ne-ar fi putut face rău. 

Domnul Phillips dezvoltă acum tehnologii care pot contribui la eliminarea poluanţilor 
mediului şi pot reduce nevoia de combustibili fosili, cum ar fi sistemele de generare a energiei 
prin folosirea rezervelor naturale ale planetei Pământ. 


*USAF - Iniţiale care provin de la United State Air Force (n. trad.). 

Tehnologie/ştiinţă 

Fred Threllfell 

Aviația Militară Canadiană Regală 

Threllfell era instructor de comunicaţii în cadrul Aviației Militare Canadiene Regale la baza 
RCAF din Toronto în 1953, când a fost martorul unui experiment care implica dematerializarea 
şi rematerializarea cu succes a unui obiect. Datorită permisului său special, a putut de asemenea 
să ia din biblioteca bazei înregistrări originale realizate din camere plasate în avioane din cel de- 
al doilea Război Mondial. De multe ori în timp ce se uita la aceste înregistrări, a observat OZN- 
uri în imagini-din poziţii diferite, de forme diferite, dar cu siguranţă OZN-uri. Şi a văzut chiar el 
OZN uri care zburau pe cer. 

Monstrul puterii necontrolate 


Există un grup relativ redus de oameni care conduc programele secrete despre OZN-uri. În 
ceea ce priveşte cunoaşterea completă şi autoritatea operațională - adică autoritatea executivă - 
aceasta nu are nimic de-a face cu preşedintele SUA sau cu Congresul. 

De fapt, mi s-a spus direct de către un director de la E-Systems, că acest concem era 
implicat profund în astfel de aspecte. A spus: 

- Foarte puţine persoane care lucrează în cadrul corporației ştiu aceasta. 

Banii pe care îi obţin aceste corporaţii sunt trecuţi prin mai multe operaţiuni de spălare, de 
la diverse agenţii şi sfârşesc în aceste proiecte secrete. 

Există o structură a puterii conectată la entități de afaceri, instituționale, financiare şi 
religioase. Nu acţionează pe baza a nimic legal sau care să se apropie de legea sau constituţia 
SUA sau a oricărei alte ţări. 

În această lume subterană există elemente malefice care s-au separat de operaţiunea 
principală secretă. Există nişte elemente malefice foarte puternice în această ţară şi în alte părți, 
în anumite grupări secrete. Au legături subterane cu gruparea principală, dar pot acționa 
independent şi uneori chiar contra scopurilor grupului principal. Aşa că totul este toarte complex 
- ca straturile succesive ale unei cepe. Crezi că ai ajuns la miez, dar descoperi că mai ai douăzeci 
de straturi de decojit. Eu decojesc aceste straturi de cincisprezece ani şi am înţeles cine sunt 
aceşti oameni, care sunt structura şi scopul lor. 

Există oameni din grupul central de control care au conexiuni cu guvernul, dar care nu ştiu 
de fapt ce se întâmplă în interiorul FEMA sau în imperiul de afaceri mormon, ei nu cunosc nimic 
despre planurile bizare, din umbră, ale acestui guvern secret, legate de soluţia lor escatologică la 
problema umană. 

La jumătatea anilor '90 am fost invitat la un “salon” din San Francisco, în Pacific Heights. 
Un om de vază, care este prieten cu Cordon Getty, Willy Brown şi Steven Bechtel (din cadrul 
corporației Bechtel) m-a rugat să le ofer informaţii prietenilor săi cu privire la aceste aspecte 
(Apropo, corporaţia Bechtel este o firmă majoră cu care guvernul colaborează îndeaproape, iar 
George Schultz este asociat cu ei. Fac toţi parte din acest aparat guvernamental subteran.... Există 
o celulă foarte puternică din care face parte un fost secretar de stat, un preşedinte SUA şi un fost 
secretar al apărării, implicaţi acum în afaceri financiare globale.) 

Preşedintele AT&T a fost prezent acolo şi, de asemenea, fostul director al SRI (Institutul de 
Studii Stanford). Am fost acolo pentru a le prezenta ceea ce ştiam şi a discuta planurile noastre 
de viitor. Lângă mine stătea fostul preşedinte al SRI. La un moment dat s-a aplecat spre mine şi 
mi-a spus: 

- Ştiţi, habar nu am avut despre asta, dar ştiam că ceva trebuia să se întâmple la SRI. Ce 
ştiţi despre.... 

Mi-a explicat că, la fel ca şi directorul CIA căruia îi dădusem raportul, reprezenta puterea 
administrativă, dar nu s-a considerat că ar trebui să ştie şi nu a fost informat cu privire la 
asemenea proiecte. 

Mi-a spus: 

- Eram practic un birocrat, un trepăduş care încerca să asigure finanţarea acestei operaţiuni 
imense. Dar dacă DARPA (Defense Advanced Research Projects Administration - Administraţia 
proiectelor de cercetare evoluată ale apărării) avea un proiect în desfăşurare, eu nu ştiam niciun 
detaliu al acestuia! Poate auzeam o informaţie şoptită ici, colo, dar aceste proiecte erau strict 
controlate şi nu conta că eu eram preşedintele SRI. lar modul în care am ajuns acolo a fost că nu 
puneam prea multe întrebări. Însă acum vreau să vă pun vouă întrebări! 

În timpul audierilor Iran-Contra, senatorul Inouye a declarat că există un grup subteran care 
dispune de propria putere aviatică, navală, propriul mecanism de finanţare şi se află deasupra 
legii. Acest lucru este în mod special adevărat în domeniile tehnologiilor secrete evoluate, al 
chestiunilor legate de OZN-ui şi extratereştri şi sistemelor de armament conexe. 

Unul dintre cele mai periculoase trenduri care s-a format din 1960 până în prezent este că 
acest guvern din umbră a devenit atât de puternic pentru că s-a putut autofinanţa. Permiteţi-mi să 
vă explic. Dick D'Amato din cadrul Senate Appropiations Committee, a avut dreptate când a 
spus că existau fonduri ilegale alocate, fonduri subterane de aproape o sută de miliarde de dolan. 
Dar adevărata acţiune este în lumea afacerilor şi a finanţelor private. Să spunem că e vorba 
despre Laboratoarele Bell, la Murray Hill. Colaborez cu un martor care are o carieră de o viaţă la 
laboratoarele Bell. A făcut parte dintr-o celulă care se ocupa de multe contracte supersecrete cu 
armata care dispunea de dispozitive şi circuite de comunicare extraterestre. Aceste laboratoare 
studiau tehnologiile avansate au descoperit cum funcționau, precum şi posibilele lor utilizări. Au 
scos dispozitivul A sau X care apoi a fost patentat şi a condus la o industrie de mai multe sute de 
miliarde de dolari. Gândiţi-vă la fibra optică, circuitele integrate, laserul şi altele asemenea. 

Acest “cancer” al finanțărilor guvernamentale subterane a generat nenumărate active în 
lumea afacerilor, în mediile financiar şi tehnologic. Şt acum lumea afacerilor particulare 
subterane dispune de tehnologii care pot depăşi orice au cei de la DIA, CIA sau orice altă 
combinaţie de litere care reprezintă agenţii guvernamentale. 

Un alt martor din lumea afacerilor cu care am discutat, mi-a spus că, atunci când lucra la 
laboratoarele Bell, a văzut douăzeci şi opt sau douăzeci şi nouă din aceste dispozitive cu energie 
gratuită pe care le dobândiseră şi le depozitaseră în secret. Acest martor lucrase Ia tehnologiile 
respective. Acum a ieşit la pensie. 

General Motors şi alte corporaţii mari dispun şi ele de tehnologii nepoluante, neutilizate, pe 
care nu vor să le facă publice. 

Prin urmare, aceste corporaţii conectate, multinaționale şi interesele lor financiare formează 
o operaţiune de mai multe trilioane de dolari, care depăşeşte puterea Pentagonului, a guvernului 
SUA sau a oricărei naţiuni de pe această planetă. Este un monstru al puterii necontrolate, corupte 
şi subterane, care este doar parţial guvernamental. Din păcate, chiar dacă există o persoană 
puternică în ceea ce oamenii numesc “guvern” caro poate dori ca adevărul să iasă la lumină, ea 
este învinsă de aceste “interese speciale”. 

Am vorbit cu un membru al congresului în februarie 2004, care făcea parte din Comitetul 
de energie al congresului. După ce a participat la o întâlnire cu Cheney, a spus: 


185 


- Cheney a condus întâlnirea şi gândeşte exact ca un director al unei uzine petrolifere - 
priveşte totul din acest unghi. 

Ne confruntăm cu corporatizarea guvernului - a tuturor guvernelor lumii - care urmăresc 
anumite scopuri materialiste. 

Unul dintre oamenii cu care am colaborat de mai mulți ani este un agent secret infiltrat în 
lumea corporațiilor, care se ocupă de acest tip de operaţiuni. Când l-am rugat să spună public 
adevărul, a ripostat: 

- Nicio agenţie şi niciun guvern de pe lumea asta nu mă poate proteja de furia acestui grup, 
pentru că e în afara acestor guverne şi e mult mai puternic. 

Când te confrunţi cu ceva atât de mare şi de complex, există oameni implicaţi care au atât 
interese comune, cât şi separate. Şi cu cât aceste interese devin mai separate, cu atât este mai 
probabil ca grupul de răufăcători să se despartă de ceilalți. Operațiunile subterane cele mai 
violente sunt cele conectate de ideologie, spre deosebire de cele exclusiv financiare şi îşi au 
originea într-o viziune şi escatologică a lumii. 

Aceştia sunt oamenii care doresc distrugerea globală şi simt că singurul mod în care lisus 
se va întoarce este ca lumea să fie distrusă şi miliarde de oameni să fie ucişi. Există un grup 
foarte puternic care are această credință. Dar ei, de fapt, se uită în urmă. Ceea ce aşteaptă, deja s- 
a petrecut. Nu ştiu în care ciclu ne aflăm deja, ca să nu mai vorbim de care secol. 

Ei se află în afara momentului real al evoluţiei speciei umane, dar nu ştiu asta. Duc lumea 
într-o anumită direcţie, pentru a împlini interpretarea pe care ei au dat-o unei profeţii, care deja s- 
a întâmplat. Din păcate, poate fi o profeție a Armaghedonului care se va împlini singură - creată 
prin ignoranță, superstiție şi ură. Aşadar, problema o reprezintă ignoranţa iar soluţia este 
iluminarea, cunoaşterea şi adevărata spiritualitate. 

Problema pare complexă, dar poate fi foarte simplu rezolvată. Unde e întuneric, se aduce 
lumina. Aşa că ceea ce trebuie să facem este să facem lumină asupra acestei chestiuni şi să 
oferim o perspectivă care să le permită oamenilor să înţeleagă că nu e nevoie să se angajeze în 
supremaţia globală sau distrugerea globală pentru a-şi împlini visele. 

Le amintesc oamenilor de faptul că nimeni altul decât secretarul pe politică internă al lui 
Reagan, James Watt, după o întâlnire din timpul preşedinţiei lui Reagan, a spus ceva de genul: 

- Toţi ecologiştii nu trebuie să-şi facă griji în privinţa mediului, pentru că se apropie 
sfârşitul lumii şi lisus se întoarce, iar lumea o să fie distrusă oricum! Dumnezeu vrea ca noi, 
bunii creştini, să continuăm şi să folosim totul cât mai avem timp. 

Am parafrazat cuvintele sale, dar aceasta este în esenţă ce a spus omul responsabil de 
întreaga politică internă a Americii. 

Oamenii trebuie să înţeleagă faptul că aceste tipuri de sisteme de credință superstițioasă şi 
retrogradă conduc, de fapt, luarea deciziilor şi politica. Este o adevărată tragedie. Nu se vorbeşte, 
desigur, despre asta. Comentariul lui Watt a fost o scăpare despre care nu ştia că a fost 
înregistrată sau ascultată. Dar m-am întâlnit cu mulţi oameni la acel nivel de influenţă şi am 
constatat că ei chiar credeau în asta. În acest moment, guvernul SUA este complet infiltrat şi 
condus de oameni care cred în acest sfârşit al lumii. 

Gândiţi-vă la următorul lucru: atunci când crezi în aşa ceva, nu-ţi pasă de încălzirea globală 
sau de o datorie de opt trilioane de dolari, pentru că, dacă întradevăr acestea sunt ultimele zile ale 
omenirii şi viața pe Pământ se va sfârşi, iar bunii creştini vor pluti sus, în cer, la lisus, cui îi mai 
pasă? 

Unui om obişnuit, aceasta i se poate părea bizar. Dar o viziune escatologică asupra lunii stă 
în mare parte la baza deciziilor secrete ale lumii, deoarece structura acestui grup este, în 
principal, dominată de interese secrete mormone, ale celor de la Vatican şi de alte interese 
religioase extremiste. M-am confruntat direct cu asemenea interese. 

Desigur, există şi alții implicaţi în lumea secretă, care sunt conduşi doar de lăcomie, dorinţa 
de putere, de bani şi de control convenţional. Şi mai sunt şi alții preocupaţi de homeostazie: să nu 
clătinăm barca, deşi aceasta se îndreaptă drept spre vâltoare! Există scopuri diverse, dar cei care 
au cea mai mare putere sunt cei mai bizari: cei dominați de cultul religios retrograd şi de 
superstiție. 

George Santayana a avut mare dreptate când a spus: “Fanatismul constă în dublarea 
eforturilor când ţi-ai uitat scopul.” 

Atunci când crezi cu fanatism în viziunea sfârşitului lumii, e logic să adaugi o jumătate de 
trilion de dolari datorii pentru a se ajunge la datoria de opt trilioane de dolari pe care să o 
transmiţi copiilor noştri. E logic să ascunzi, timp de zeci de ani, tehnologii care ar putea salva 
Pământul, chiar dacă ştii că ambele calote polare se topesc! Şi de ce să nu permiţi ca mii de 
specii de plante şi animale să dispară? Tot vine sfârşitul lumii! Nimeni nu ar continua pe această 
cale atunci când cunoaşte soluţia, doar dacă nu ar avea clar fixată în minte paradigma 
escatologică. 

După ce am descoperit această planificare secretă a distrugerii globale, totul s-a clarificat. 
Am început să mă întâlnesc cu satanişti care erau implicaţi în aceste grupuri de răufăcători 
separate de grupul principal. Sunt dependenţi de distrugere şi iubesc tortura, suferința sadismul. 
Şi sunt cealaltă fată a măştii celor care se roagă pentru sfârşitul lumii. Este un grup foarte ciudat 
de colaboratori. Cred că este literalmente sfârşitul lumii, când în realitate este sfârşitul unui ciclu 
şi începutul altuia. 

Această interpretare greşită a scripturii şi profeţiei are consecinţe extrem de grave. 

Soluţia pe care o văd eu este de a prezenta o altă perspectivă: da, se poate vorbi despre 
sfârşitul unui ciclu - este sfârşitul unei lumi, al vechii lumi. Dar nu înseamnă că trebuie să stăm 
cu mâinile încrucişate în timp ce distrugem practic Pământul. 

E posibil să nu putem să-i schimbăm. Dar putem formula o explicaţie logică şi spera că unii 
dintre ei vor vedea soluţia înainte de a fi prea târziu. 

Nu e logic să avem fibre optice, circuite integrate şi laptopuri, dar să ardem în continuare 
cărbune pentru peste 50% din nevoile de electricitate ale celei mai avansate naţiuni de pe 
Pământ... Nu e posibil! Pentru a pricepe aşa ceva, trebuie să înţelegeţi ce se află în inimile şi 
minţile acestor oameni care au răpit viitorul umanităţii. 

Aceste proiecte au scăpat de sub controlul lui Eisenhower şi al altora, după ce a intervenit 
lăcomia afaceriştilor. Oameni cu scopuri religioase oculte s-au infiltrat apoi în agenţii şi 
corporaţii şi acum conduc jocul. Mi s-a spus că, din cauza faptului că îşi identifică şi recrutează 

propriii oameni, interesele foarte putemice, de dreapta, mormone, au fost atrase în eşaloanele 
superioare ale CIA, FBI, armatei şi al unui număr uriaş de universităţi, laboratoare şi corporaţii. 

Ceea ce majoritatea oamenilor nu realizează este că deja trăim într-o teocraţie nedeclarată. 
Oamenilor nu li s-a spus că trăiesc într-o teocraţie. S-a întâmplat în mare linişte, în secret. Ceea 
ce naziştii, cu al lor cult, nu au putut realiza pe față, s-au decis să o facă pe ascuns. Este o 
continuare a celui de-al Doilea Război Mondial. 

Oamenii nu vor să ştie asta, sunt conştient de aceste lucru. Este îngrijorător şi contrar 
mitului în care am fost determinaţi să credem. 

Printre oamenii care au fost atraşi să creadă în această religie şi viziune asupra lumii se 
numără şi cei cărora nu le pasă absolut deloc de acest sistem de credinţe sau de existenţa lui 
lisus. Mai degrabă posedă o viziune satanică asupra lumii, ei bucurându-se doar de distrugere şi 
de suferință. Sunt chiar în mijlocul credincioşilor, dar cei din urmă nu ştiu cine conduce cu 
adevărat turma. 

Încheiem un capitol al istoriei umane şi vom începe un altul. La încheierea unuia şi 
începutul altuia este posibil să se producă haos. 

Pe Pământ se întâmplă lucruri minunate de o sută cincizeci de ani. Idei noi, minunate, 
instituţii noi, moduri noi de a trăi, potenţialul unor noi tehnologii - există multe lucruri care sunt 
extrem de promițătoare. Pe de altă parte, există lumea veche care trece prin chinurile morţii. Şi, 
în acelaşi timp, există lumea nouă care abia s-a născut, care creşte şi va dura timp de mii de ani. 
Nu va fi sfârşitul lumii: este sfârşitul unei lumi vechi şi stabilirea simultană a uneia noi. Ne aflăm 
deja în stadiile inițiale ale erei de aur a speciei umane - una care va dura timp de cinci sute de mii 
de ani. 

Aceasta este minunat şi emoţionant, trebuie împărtăşit, chiar în timp ce devenim conştienţi 
de aceste alte drame nebuneşti şi ignorante care se joacă. Trebuie să ne concentrăm asupra 
aspectelor bune pozitive care urmează, deşi cunoaştem unele dintre aceste alte lucruri care au loc 
în jurul nostru, pentru că trebuie să ştim ce se întâmplă. 

Nava spaţială Pământ trebuie să fie dirijată pentru a depăşi această perioadă şi civilizația sa 
bine stabilită. Există civilizaţii extraterestre pregătite să ne asiste şi, la un moment dat, lucrurile 
se vor schimba rapid. 

Această transformare nu se va întâmpla de la sine. Noi, oamenii, va trebui să o călăuzim şi 
să-i facilităm sosirea. Dar nu vom fi singuri: destinul rasei umane şi al Pământului nu a fost 
niciodată solitar. Nu a fost niciodată lipsit de sprijin şi nu a fost niciodată pus la îndoială. Nu 
există niciun dubiu în legătură cu viitorul şi destinul nostru. Singura întrebare este cum ne vom 
extrage din situația actuală şi cum vom plasa ferm lumea noastră pe calea păcii şi dreptăţii. 

Aceasta este planeta liberului arbitru care trebuie să fie aplicat pentru ca această 
transformare să aibă loc. Aceasta este lecţia pe care trebuie să o învăţăm. Imediat ce ne vom 
concentra cu toţii eforturile şi vom folosi liberul arbitru pentru a face ca aceasta să se întâmple, 
se va întâmpla. 

Suntem pregătiți de sistemele noastre educaţionale şi de societatea noastră să ne 
conformăm. Dar ştiţi ceva? Dacă vă veţi conforma unui sistem care este complet nebunesc, 
atunci e o problemă, iar lumea din jurul vostru a luat-o complet razna. Prin urmare, trebuie să 

vedem lucrurile aşa cum sunt, să ne desprindem de ele fi să transformăm în realitate viitorul 
pozitiv care aşteaptă aici, ca un fruct copt, gata să cadă din copac în mâinile noastre. 

Pământul şi umanitatea sunt gata să înflorească. Şi nu e doar primăvara Pământului. Este 
primăvara întregului cosmos! 

Separaţia dintre biserică şi stat? Doar un mit. 


M-a atras dintotdeauna explorarea conştiinţei şi a manifestărilor sale. Odată, când mă aflam 
în Blanca Peak, Colorado, stăteam în maşini din cauza unei furtuni puternice. Am aplicat o 
tehnică prin care am pătruns în Mintea nemărginită şi am început să aduc o energie enormă în 
aria respectivă, vizualizând mental două discuri care se roteau în sens opus - ca o Merkaba. 
Deodată, maşina noastră s-a ridicat de la sol - într-un moment de levitaţie antigravitaţională. Alte 
maşini din apropiere au făcut acelaşi lucru. Colegii au întrebat: 

- Ce s-a întâmplat? 

Iar eu am zâmbit şi am spus: 

- Ne jucăm cu ceea ce poate face cu adevărat conştiinţa. 

Sunt atât de multe lucruri pe care le putem face! Dar Pământul cere lucruri practice: încă 
mai ardem cărbuni pentru a obţine cea mai mare parte din electricitatea noastră, exact cum 
făceam şi cu o sută de ani in urmă. Evoluţia umană a fost încetinită cu o sută de ani din cauza 
forțelor ignoranței şi lăcomiei. Aşadar, acum trebuie să muncim pentru Pământ. 

Aceasta îmi aminteşte de povestea lui Buddha, care a dat peste un om ce petrecuse treizeci 
de ani încercând să leviteze deasupra unui râu. Ungă el era un pod. Acest om era foarte mândru 
de realizarea lui şi a spus. 

- Priveşte, o, Buddha, priveşte! 

ŞI a plutit deasupra râului ajungând de cealaltă parte. lar Buddha a trecut râul pe pod şi a 
spus: 

- Da, dar ai fi putut merge pe pod în loc să petreci treizeci de ani încercând să levitezi... 

Aceasta nu înseamnă că unele dintre aceste abilităţi nu sunt minunate, deoarece ele chiar 
sunt. Dar un om ar putea cheltui foarte mult timp şi efort pentru a-şi dezvolta asemenea abilităţi. 
Între timp, distrugem Pământul şi civilizaţia noastră se apropie de sfârşit. Aşa că atunci când cea 
mai mare sarcină a noastră ne aşteaptă, chiar şi lucrurile importante trebuie să fie lăsate deoparte. 

Aceste abilităţi ale conştiinţei pot fi dezvoltate imediat ce omul înţelege natura minţii, a 
materiei şi faptul că nu există materie separată de integrarea sa completă şi perfectă cu conştiinţa. 
Nimic nu există separat de minte. Întreaga materie şi energie sunt aspecte ale conştiinţei care 
modulează, se orientează şi rezonează într-un mod diferit. 

Aceasta s-a demonstrat prin diverse teste care au fost efectuate de doctorul Bob Jahn de la 
Princeton şi de alţii. Totul este nonlocal: nu există nicio barieră a timpului şi spaţiului. Şi odată 
ce înțelegem aceasta, literalmente orice poate fi îndeplinit cu suficient antrenament şi 
concentrare. 

Într-una din călătoriile pe care le-am efectuat, am fost în Italia, Marea Britanie şi Franţa. La 
Vatican, Paola Harris a stabilit o întâlnire între mine şi domnul Balducci. EI este un teolog situat, 
ca poziţie ierarhică, imediat sub Papă. Ne-am dus în apartamentul său cu vedere spre catedrală, 
pentru a discuta. Este un om foarte demn, amabil, un patrician, o persoană minunată, cu adevărat 
credincioasă. L-am întrebat: 

- Credeţi că aceşti extratereştri reprezintă o ameninţare sau sunt ostili? 

Mi-a răspuns: 

- O. deloc! Oricum, ceva inferior umanităţii nu poate exista nicăieri în întregul univers! 

Mai târziu mi-a spus: 

- Ştiţi, Dumnezeu nu poate fi atât de nebun să-şi pună toate speranţele în a crea fiinţe 
inteligente doar pe planeta asta! 

Când am ieşit pe balconul său cu vedere spre Sfântul Petru şi Vatican, a spus: 

- Ştiţi, nu aş putea spune aceste lucruri dacă nu aşa avea aprobarea Papei. 

Deci Papa îi dăduse instrucțiuni să vorbească despre realitatea civilizaţiilor extraterestre! 

Mi-a spus fără ocolişuri că avea binecuvântarea papei să vorbească despre aceasta şi să 
recunoască faptul că OZN-urile sunt adevărate şi că extratereştrii sunt fiinţe paşnice. Pentru noi 
nu existau motive de îngrijorare. Când l-am întrebat despre chestiunea trimiterii armelor în spaţiu 
pentru a ataca navele extraterestre, a devenit foarte agitat şi a spus că acesta este un lucru 
complet greşit. 

M-am întâlnit totodată cu astronomul Vaticanului care a spus acelaşi lucru şi a recunoscut 
că OZN-urile sunt adevărate aşa cum sunt şi extratereştrii. Şi totuşi ştim că există celule la 
Vatican, în cadrul grupării Opus Dei, care au o viziune foarte întunecată asupra acestei chestiuni 
şi au împiedicat accesul la informaţii al celorlalți de la Vatican. Ca şi în America totul este toarte 
confuz şi compartimentat la Vatican; totul este ocult. 

Au existat Papi şi oameni cu funcţii superioare la Vatican care fac parte dm structura 
religioasă convenţională şi care nu ştiu ce se întâmplă în aceste celule subterane din cauza 
propriei birocraţii. Este acelaşi motiv care se repetă, fie că este vorba de o entitate 

religioasă, fie de una politică, ştiinţifică, o agenţie guvernamentală sau armată. Nu uitaţi de 
acest motiv. Dacă înţelegeţi motivul unei operaţiuni subterane, compartimentate, secrete în 
cadrul unei instituţii şi multiplicaţi acest proces ca pe o fracţie, atunci el se propagă în toată 
lumea. 

În timpul şederii la Roma m-am întâlnit, de asemenea, cu unul dintre cavalerii de Malta şi 
cu un reprezentant al serviciului secret iezuit şi al serviciului secret de la Vatican. Aceste grupări 
sunt implicate profund în finanţarea globală şi în chestiunile tehnologice legate de acest subiect. 
Ele conţin unii dintre oamenii-cheie ai ierarhiei. 

Mi-au cerut să le furnizez materialele pe care le transmiteam şi celorlalți conducători din 
“lumea albă”, adică lumea obişnuită, convențională a guvernanţilor, senatorilor, preşedintelui şi 
altora asemenea. Desigur, m-am conformat. 

Dar le-am spus: 

- Ştiţi, există tradiţii seculare de mistere păstrate şi de putere secretă. Dar e momentul că 
aceste operaţiuni să-şi transforme modul de funcționare - să se treacă la deschidere şi onestitate, 
astfel ca întreaga umanitate să aibă de câştigat. M-au ascultat foarte politicos şi mi-am dat seama 
că erau cu toţii foarte interesaţi de ceea ce le spuneam şi mai mult decât atât, un pic tulburaţi. 

Cavalerii de Malta, serviciul secret al Vaticanului şi serviciul secret iezuit au un rol foarte 
important în menţinerea secretului cu privire la chestiunea extraterestră. 

Când preşedintele Carter a dorit să afle informaţii despre OZN-uri, s-a dus la directorul de 
atunci al CIA- ului, George Bush Sr., în timpul tranziţiei. s-a spus direct: 

- Nu puteţi primi aceste informaţii; duceţi-vă la serviciul de studiu al Congresului, poate 
puteţi obţine de la ei informaţiile. 

lată un director CIA în funcţiune care cunoaşte aceste chestiuni - George Bush Sr., care nu 
permite accesul la informaţii al preşedintelui SUA! Acest lucru este adevărat. Şi avem martori 
care o pot confirma. 

Prin urmare, Carter le-a cerut persoanelor din serviciul de studiu al Congresului să afle ce 
se întâmplă. Ei l-au rugat, la rândul lor, pe un avocat pe nume Daniel Sheehan - care făcea parte 
din institutul creştin şi îi reprezenta pe iezuiţi în Washington, să vadă dacă putea obţine aceste 
informaţii de la Vatican. Aşadar, Sheehan a contactat Vaticanul în numele preşedintelui Carter. 

Vaticanul a răspuns: 

- Nu, nu putem să vă dăm aceste informaţii. 

Nu au spus: “Nu. nu avem aceste informaţii”, ci “Nu vă dăm aceste informaţii, nici vouă, 
nici preşedintelui”. Biblioteca secretă a Vaticanului şi dosarele sale conţin informaţii detaliate 
despre toate aceste chestiuni. Amintiţi-vă că, în 1994, un om din interiorul guvernului secret mi-a 
spus că, în ceea ce priveşte transferul de tehnologie şi managementul de tehnologie, ar fi mai 
bine să discut cu un anumit grup de preoţi iezuiţi, decât cu directorul CIA sau cu directorul SUA. 
A avut dreptate. 

Avem un martor din Marină, care avea rolul de a căuta pe întinderea Atlanticului ceea ce se 
cheamă “anomalii magnetice”. În aceste cercuri, “anomaliile magnetice”, reprezintă un 
eufemism pentru vehicule extraterestre subacvatice. Au folosit un submarin nuclear special 
echipat pentru a căuta OZN-uri subacvatice. 

În timp ce se pregăteau să pornească în această misiune secretă, o limuzină s-a apropiat şi 
din ea a ieşit, un individ în costum (un agent secret, nenominalizat) şi un preot îmbrăcat conform 
profesiei. Au fost ultimii care au intrat în submarin şi au dat toate instrucțiunile. 

Submarinul s-a dus într-o zonă unde au întâlnit vehicule extraterestre subacvatice enorme, 
care au fost detectate în anumite momente navigând cu patru sute până la cinci sute de noduri! 
Aceste OZN-uri goneau prin apă cu viteza unui jet, dar nu lăsau în urmă niciun vârtej de apă 
semnificativ. Atunci, deodată, două dintre aceste OZN-uri au venit din ambele părţi ale subma- 
rinului şi au blocat tot sistemul de control nuclear al navei. Submarinul nuclear nu se putea 
deplasa înainte, înapoi şi în nicio altă direcţie. A rămas blocat acolo. 

În tot acest timp, aparatura electronică sofisticată strângea date. Când submarinul s-a întors 
în port, toate aceste date au fost reunite şi înmânate acestui preot, care nu era american. Era de la 
Vatican. El a luat datele şi a plecat. Era o operaţiune specială, condusă de la Vatican, cu ajutorul 
unui submarin nuclear al marinei militare a SUA. 

Până când acest martor nu a vorbit cu mine, nu a putut înţelege de ce un preot catolic era 
conducătorul unei asemenea operaţiuni. 

Noi înţelegem de ce. Mitul separării bisericii şi statului nu e decât atât - un mit. Chiar şi 
oamenii care înțeleg ci există un guvern subteran nu pot crede până la ce nivel interesele 
subterane, răufăcătoare din cadrul bisericii s-au infiltrat in organizaţie. Aşa este menţinut 
controlul. 

Adevărul se ascunde pe el însuşi. Cu alte cuvinte, dacă poţi prezenta o versiune credibilă a 
adevărului, ea poale fi acceptată. Dar dacă spui întregul adevăr şi dai la o parte vălul care-l 
acoperă, el se ascunde singur pentru că nu pare credibil. Dar lucrurile cele mai ciudate de fapt 
cele adevărate... 

Prin urmare, în mod ironic, pentru că adevărul real al acestor chestiuni este atât de departe 
de matricea înţelepciunii şi credinţei convenţionale, este dificil de spus tot. Eu mă lupt cu aceasta 
de aproximativ doisprezece ani. După ce am ajuns Ia acel nivel de cunoaştere ascunsă, mi-am 
spus: 

- Cui naiba pot să-i spun asta? 

Înţelepciunea cere împărtăşirea adevărului care poate fi înţeles de ascultător. La ce poate 
folosi să-l înveţi pe un copil de grădiniţă care de-abia află cât fac doi fi cu doi, calcule complicate 
de matematică? 

Şi totuşi, în acelaşi timp sunt foarte tulburat de cunoaşterea acestor informaţii şi de faptul 
că nu le pot împărtăşi. Aşa că acum spun adevărul, chiar dacă el mă discreditează... Ajungem la 
capătul algoritmului. Am ştiut când s-a întâmplat evenimentul de la 11 septembrie-după ce 
proiectul Desecretizarea a avut zeci de mii de oameni care au cerut audieri deschise şi membri 
serioşi ai Congresului au luat în calcul această posibilitate - că se trecuse la aplicarea rapidă a 
planurilor secrete. 

Care este, deci, următorul element al algoritmului după terorismul global? O ameninţare 
simulată din spaţiul cosmic. 

Ultima carte jucată de metaguvernul subteran va fi o ameninţare simulată din spaţiul 
cosmic, legată de inteligenţa extraterestră. Prin urmare, suntem foarte aproape de sfârşitul 
algoritmului. "Timpul nu ne permite luxul de a păstra tăcerea în privinţa adevărului, chiar şi a 
adevărului interzis. 


193 


În spatele cortinei 


După evenimentul de la 11 septembrie, mulţi tradiționalişti au început să se întrebe ce se 
întâmplă în spatele cortinei. Existenţa unei manipulări sinistre este evidentă pentru mulți oameni. 
Nu-mi permit să las deoparte toate informaţiile şi să mă gândesc la teoria conspirației. Ştiu că e 
adevărată. Singura întrebare pe care mi-am pus-o mereu este: când să adun toate aceste elemente 
laolaltă şi să încerc să le explic oamenilor? Când să trag un semnal de alarmă: treziți-vă şi nu vă 
lăsaţi înşelați! Oamenii nu trebuie să accepte să li se inducă teama de extratereştri şi astfel să 
înceapă să susţină deschis Războiul Stelelor împotriva civilizațiilor extraterestre. Aceste interese 
speciale secrete doresc să unifice şi să controleze lumea prin teamă, în loc să unească lumea prin 
pace şi speranţă. Este antiteza situaţiei în care ar trebui să ne aflăm în acest moment al evoluţiei 
noastre. Asemenea eforturi, prin urmare, sunt antiteza a ceea ce ar susține viaţa şi un viitor 
pozitiv pe Pământ. 

Majoritatea oamenilor înţeleg că există proiecte secrete. Un număr mai mic de oameni 
înţeleg că există programe ultrasecrete, sinistre. Toată lumea din guvern ştie asta. Şi apoi, există 
un anumit număr de oameni care pricep că unele dintre ele ar putea avea legătură cu proiecte care 
au devenit independente şi sunt malefice ilegale în conexiune cu complexul lumii financiare şi 
militare, industriale şt a laboratoarelor care se ocupă de sisteme energetice evoluate şi OZN-uri. 

Dar apoi pătrundem într-un subgrup mai mic, care înţelege că unele dintre aceste grupuri 
malefice dispun de dispozitive complet operaționale ce arată ca nişte OZN-uri; au creat forme de 
viaţă artificială asemănătoare extratereştrilor; au simulat evenimente de contact numite “răpiri”; 
s-au angajat în mutilarea de vite pentru a aduce teama în mintea populaţiei şi a subculturii 
ufologilor, subculturii pop, a pasionaţilor de SF şi a altora - pentru că în acest mod sădesc în 
conştiinţă teama. Şi apoi există un număr şi mai mic de oameni care înţeleg că sforile sunt trase 


*Operaţiunea secretă “Paperclip” prin caro Wemher von Braun a fost luat prizonier în 
Statele Unite, împreună cu o bună parte a echipei sale ştiinţifice de la Peenemunde. El este este 
considerat tatăl Programului Spaţial al SUA, fiind, de asemenea, amintit ca liderul științific al 
echipei de savanţi din Germania nazistă, cel ce a realizat racheta V-2, care a ucis mai mult de 
7.000 de oameni în Marea Britanie, între 1944 — 1945. Von Braun a devenit cetăţean naturalizat 
al Sutelor Unite şi a lucrat atât la programul militar american numit ICBM (InterContinental 
Balistic Missile, Rachete balistice Intercontinentale), cât şi la NASA (National Aeronautics and 
Space Admnistration), ca director al Centrului de zbor spaţial Marshall (Marshall Space Flight 
Center). Apoi a fost arhitect şef al creării vehiculului rachetă Saturn V, superracheta anilor *60, 
care a permis Statelor Unite să lanseze vehiculele cosmice din ce în ce mai performante din seria 
programului spaţial Apollo. Bazându-se pe principiile folosite în cariera sa din Germania, von 
Braun a popularizat în SUA teoria sa, conform căreia rachetele vor putea fi folosite şi în 
explorarea spaţiului (n. trad. ) 


194 


de o grupare transnațională, fascistă, de genul Thulilor, care s-au aflat în spatele apariţiei lui 
Hitler. Ceea ce nu au putut face direct în timpul Celui de-al treilea Reich au făcut în secret. Iar 
prin operaţiunea Paperclip*, i-am adus în Statele Unite şi introdus în industria aerospațială şi în 
CIA. 

Prin urmare, efortul socialist global care nu a preluat puterea direct în timpul celui de-al 
Doilea Război Mondial a continuat de atunci la nivel subteran. Suntem pe punctul de a vedea 
dezvăluirea sa la nivel mai extins, în timp ce încercări de a consolida puterea din lume în jurul 
unei asemenea filozofii şi structuri eşuează. Între timp, vorbesc de democraţie - dar se referă la o 
pseudodemocraţia unei societăți controlate central şi conduse în mod secret de o structură a 
puterii neidentificată şi nerecunoscută. 

Dacă vă îngrijorează acest lucru, aşa ar şi trebui. Iar singurul antidot pe care îl pot vedea 
este cunoaşterea, adevărul care să ajungă la destui oameni pentru a şti ce se întâmplă şi să nu se 
lase păcăliţi, fiindcă cei care urmăresc aceste scopuri secrete se bazează pe ignoranța noastră 
colectivă. Ei se bazează pe o matrice de dezinformare care menţine fiecare individ într-un sistem 
de credinţe şi materialism. 

Dar, printr-o comunicare sinceră, putem spune oamenilor adevărul şi le putem prezenta o 
altă viziune asupra viitorului pozitiv care urmează pentru Pământ şi pentru copiii săi. Trăim în 
vremuri extreme: întuneric profund şi lumină profundă. Trăim în vremuri de mari schimbări şi 
transformări. 

Majoritatea oamenilor de la Pentagon, de la Casa Albă şi de la CIA nu ştiu nimic despre 
aceste scopuri ultrasecrete. Ei sunt doar nişte rotiţe într-o maşinărie şi, de asemenea, victimele 
ignoranței. Majoritatea sunt oameni buni prinşi într-o maşinărie pe care nu au creat-o şi despre 
care ştiu foarte puţine lucruri. E sarcina noastră să împărtăşim adevărul tuturor, inclusiv celor din 
cadrul guvernului şi armatei. Timp de doisprezece ani am transmis informaţiile în aceste cercuri 
şi mulţi realizează că au fost înşelaţi. Ei susţin proiectul Desecretizarea. 

Exact înainte de evenimentul de la 11 septembrie, ţineam un discurs în Oregon. După 
aceasta, un bărbat care lucrase toata viaţa în armată a venit la mine. Era acolo cu un prieten, 
amândoi foarte prudenţi. 

După ce aproape toată lumea a plecat, unul dintre voluntarii noştri, Jordan Pease, a spus că 
aceşti bărbaţi voiau să stea o clipă de vorbă cu mine. Unul dintre ei, o să-l numesc R.J., lucrase 
de timpuriu în armată şi în anii '60 fusese atras în aceste proiecte secrete. Un astfel de proiect 
avea legătură cu abilitatea sa de a plasa aparate de spionaj în spațiu atât de avansate, încât se 
putea auzi din spaţiu tot ce spuneau oamenii şi se putea vedea tot ceea ce făceau ei. Aceasta se 
petrecea în anii '60. 

Tehnologiile existente depăşesc cu mult tot ceea ce se anunţă la ştiri. De aceea râd când 
aud: 

- Vai, nu putem să-l găsim pe Osama bin Laden. 

Sigur că ei pot. Asta e doar una dintre poveştile lor, complet falsă. Cât de fraieri ne cred? 
Vom discuta însă mai mult despre aceasta mai târziu. 

R.J. a continuat prin a-mi spune că, din cauza abilităţilor sale, a fost atras din ce în ce mai 
mult în aceste proiecte şi, în cele din urmă, în cele care implicau OZN-uri. A spus: 

- Ştiţi, mă tem că nu înţeleg ce sunt chestiile care voi credeţi că sunt extratereştri. 

- O, vă referiţi la cele fabricate de om, care sunt forme de viaţă programate? 

EI a sărit brusc de la masă şi m-a întrebat: 

- Cum de ştiţi despre asta? 

- Am vreo doisprezece martori care s-au ocupat de aceste pseudocreaturi extraterestre. Dar 
dacă vorbesc prea mult despre asta, oamenii vor crede că am luat-o complet razna. Să vă spun la 
ce am lucrat eu. 

Mi-a spus în continuare despre proiectele la care luase parte, atât in SUA, cât şi în 
Australia. 

- Aveam materiale extraterestre pe care le studiam şi am dezvoltat tehnologii foarte 
avansate, care ne-au permis să creăm o navă antigravitațională. Am văzut tehnologii 
transdimensionale, care implică abilitatea de a merge înainte sau înapoi în timp - tot felul de 
lucruri, mi-a explicat el. 

(Mai avem un martor care a lucrat la Boeing şi McDonnell Douglas, care ştia despre 
proiectul Red Light şi operaţiunea Looking Glass, ce implică aceste capacităţi.) 

Apoi R.J. a spus: 

- Am simulat multe răpiri ca oamenii să creadă că au luat contact cu extratereștrii. Într-un 
loc în care am lucrat - subteran - existau multe containere. În ele se aflau aceste creaturi pe care 
le creşteam într-un mediu artificial, fiind în diverse stadii de dezvoltare. Ele arată aşa cum cred 
oamenii că arată extratereştrii. 

R.J. mi-a spus în continuare că existau mai multe generaţii din aceste forme de viaţă 
artificiale. Încercau să perfecționeze extratereştrii făcuţi de om; au efectuat aceste experimente 
genetice asemănătoare celor naziste încă din anii '40-'50 şi le continuau când el a fost scos din 
aceste proiecte. Acei pseudoextratereştri erau cu toţii aliniaţi, aproape ca într-un muzeu. A 
spus că cei mai reuşiţi erau foarte realişti şi credibili. 

- Desigur, aceste creaturi erau ca nişte automate comandate de oameni, puse în acele chestii 
despre care oamenii cred că sunt nave extraterestre. 

R.J. nu ştia că eu deja eram la curent cu acele simulări şi cu nivelul lor sofisticat. Credea că 
fusesem indus în eroare, ca majoritatea cercetătorilor în domeniul OZN. 

- Ştiu despre asta de foarte mult timp, am spus eu. 

- De ce nu spuneţi nimic despre acest lucru? m-a întrebat. 

- Pentru că, am explicat eu, încerc să conving oamenii să recunoască faptul că există OZN- 
un în acest moment. 

- Da, înţeleg ce vreţi să spuneţi. Mă bucur că ştiţi de asta. Dar mai ştiţi ceva? Mare parte 
dintre aceste nave au fost plasate în baze din toată lumea, în jungla amazoniană, în Australia şi în 
alte locuri îndepărtate. În cele din urmă am fost introdus la un nivel din ce în ce mai profund şi, 
înainte de a fi trimis în acel loc din Australia, am fost antrenat până la un nivel superior al 
programului meu educaţional. Nu ştiţi ce se întâmplă cu adevărat, mi-a spus el. 

Mi-a explicat apoi că a fost martor la un ritual satanic de inițiere. Cei prezenţi au împărțit 
sângele şi au avut loc sacrificii şi torturi. A învăţat să-l venereze pe Satan, a văzut sacrificiile 

satanice şi plăcerea violentă de a ucide oameni nevinovaţi. Ne-a spus că, după ce ajuns la acel 
nivel, a trebuie să jure credinţă lui Lucifer. Şi a făcut-o. 

Nu e primul care îmi spune despre aceste programe. A fost transferat în Pine Gap, Australia 
şi mi-a spus că a fost o experienţă cu adevărat neobişnuită. A fost dus noaptea cu elicopterul la 
baza de acolo. Când s-au apropiat de deal, ceea ce părea a fi o zonă de aterizare normală, s-a 
deschis pur şi simplu. Era ca o hologramă şi, după ce latura dealului s-a deschis, au zburat 
înăuntrul pământului. Au pătruns adânc înăuntru, unde existau OZN-uri enorme, create de om. 
Existau şi unele mari, triunghiulare. 

- Există baze ca aceasta peste tot în lume ne-a spus el. 

În timp ce îmi împărtăşea toate acestea, se întrerupea din când în când şi spunea: 

- Ştiu că veţi crede că inventez toate astea şi că nu aveţi cum să credeţi aşa ceva. Când a 
terminat, i-am spus: 

- Vreau să ştiţi că am mulți martori ca dumneavoastră - pe care nu-i cunoaşteţi pentru că 
făceaţi parte din proiectul celulei respective, care mi-au relatat practic acelaşi lucru, dar acţiunea 
era plasată în alt loc şi în alt moment din timp. Aşa că nu am nicio îndoială că acest lucru se 
întâmplă. 

A tras aer adânc în piept, cu un oftat de uşurare. Una dintre cele mai sofisticate baze de 
acest gen se află în Marea Britanie. Multe dintre aceste creaturi aşa-zis „reptiliene”.,despre care 
oamenii cred că sunt extratereştri, sunt de fapt forme de viaţă programate şi biomaşini create 
acolo. 

Majoritatea persoanelor nu doresc, sincer vorbind, să audă asemenea detalii. Dar este 
important ca ei să înţeleagă tipul de mentalitate cu care ne confruntăm. Una dintre persoanele cu 
care colaborez, dintr-o familie foarte înstărită, cu multe conexiuni importante, implicată în 
operaţiuni diplomatice şi în cele ale serviciilor secrete, a experimentat programul la un institut de 
meditaţie. A ajuns la nivelul paisprezece al antrenamentului. A spus că dacă nu puteau să-ţi facă 
profilul psihic şi să ajungă la concluzia că eşti “mâna dreaptă a lui Gingis Han”, adică să ai 
tendinţe agresive violente şi distructive, nu puteai trece de acel nivel. Deoarece el nu era înclinat 
spre violenţă extremă şi ură, au întrerupt legătura cu el. 

A spus că ei vorbeau mult despre doctorul Greer şi despre proiectul Desecretizarea şi se 
bucurau că transmiteam informaţia că OZN-urile şi extratereştrii 

sunt adevăraţi. Dar erau furioşi şi mă urau pentru că făceam public fenomenul fals şi 
scopurile lor ascunse. Sunt dedicați acestei bătălii finale a războiului interplanetar, care este 
scopul lor ultim din spatele secretelor lor. Erau turbaţi că nu acceptam să mă supun direcției lor 
şi că descoperisem planul simulării unui atac extraterestru pe Pământ şi îl prezentam oamenilor 
de la Pentagon şi din alte locuri. A spus că voiau să mă omoare. Nu doreau ca vreo persoană 
credibilă să spună că prezenţa extratereştrilor este nu doar reală, ci şi foarte benefică, inclusiv pe 
plan spiritual. 

- Vă daţi seama cât de mult vă urăsc acele persoane? m-a întrebat el. 

- Da, am răspuns eu. Dar ura şi amenințările lor nu ne vor împiedica niciodată să spunem 
adevărul. 

Când proiectul Desecretizarea s-a concretizat, am fost ameninţat că, dacă treceam peste 
controlul lor prin mass-media de largă circulație, acesta ar fi fost blocat. Mi s-a comunicat 
aceasta în mod explicit. 

Pe 11 septembrie eram în Seattle şi tocmai mă întorsesem de la Universitatea Simon Frazier 
din Vancouver, unde ţinusem un discurs în seara precedentă. Când m-am trezit dimineața, am 
pornit televizorul şi am crezut că mă uit la un film. După ce am realizat că era realitate şi nu 
ficţiune, am sunat-o pe Emily, soţia mea. ca să mă asigur că toată lumea era bine. Următorul 
telefon a fost dat fiicei mele din Washington, pentru că voiam ca ea să plece din oraş. 

Nu am putut suna în Washington pentru că toate telefoanele erau bruiate. Aşa că l-am sunat 
pe consilierul meu pe probleme militare. Primele cuvinte pronunțate de el au fost: 

- Departamentele convenţionale despre care oamenii cred că sunt responsabile pentru 
securitatea Statelor Unite nu dispun de aparatură evoluată, au personal inadecvat, iar persoanele 
care pot monitoriza aceste evenimente atunci când se produc sunt elemente malefice, care nu 
colaborează cu aceste departamente. 

Mă aflam cam la 4500 de kilometri distanță de casă. Am trecut prin momente foarte 
dureroase şi dificile, deoarece nu am fost alături de familia mea în timpul acelui haos. Dar în 
acea seară aveam programat un discurs în faţa societății medicale din zonă. L-am sunat pe unul 
dintre organizatori şi l-am întrebat: 

- Ce facem? Anulăm reuniunea? Este o situaţie de criză naţională. 

Mi-a răspuns: 

- Lumea ne sună să ne spună că vor să audă totuşi ce aveţi de spus. 

Nu eram deloc în starea de spirit necesară ca să ţin un discurs, dar m-am conformat. 

Se stătea pur şi simplu în picioare. A fost reuniunea cu cei mai importanți membri ai 
societăţii medicale la care am participat, din câte îmi amintesc. 

Am prezentat ceea ce făceam şi cadrul mai larg al scopurilor manipulatoare, de a trimite 
omenirea de la conflictul superputerilor la terorismul global şi, în cele din urmă, la ameninţarea 
din spaţiul cosmic. Existau elemente - nu în cadrul armatei convenţionale, nu în cadrul serviciilor 
secrete convenționale, nu în cercurile convenționale ale puterii ci elemente malefice în afara lor, 
care manipulau condițiile. Ajunsesem la acest punct din istorie care nu constituia o surpriză 
pentru aceia dintre noi care cunoşteau acest grup, scopurile şi mentalitatea sa. 

Era o linişte că nu se auzea nici musca. A fost prima dată când am spus aceasta la o 
reuniune de acest fel şi erau toţi colegi de-ai mei, medici. 

Nu era o conferință New Age despre OZN-uri, dar am spus: 

- Trebuie să înţelegeţi că nu e vorba decât despre putere - o putere geopolitică imensă. 
Oamenii care conduc aceste experimente se cred stăpânii universului, se cred Dumnezeu. Este o 
megalomanie umflată cu steroizi. Şi această mentalitate trebuie să o înţelegeţi pentru a pricepe ce 
anume motivează acest comportament. 

E chiar atât de dificil de înţeles? După ce am trăit timp de trei ani în Israel şi am fost 
aproape ucis de două ori de bombardamentele teroriste, nimic nu mă surprinde. Timp de zece ani 
ne-am aflat în Orientul Mijlociu după primul război din Golf, fiind din ce în ce mai detestaţi de 
Osama bin Laden şi de alţi fanatici. Dar el a fost aliatul nostru în Afghanistan, în lupta împotriva 

URSS-ului. Însă localnicii din Orientul Mijlociu erau furioşi din cauza prezenţei noastre pe 
tărâmul lor sfânt, al Arabiei Saudite. Am întrebat „De ce suntem aici? Ne place peisajul? 
Cultura? Sau ne place să vizităm Mecca? Ne place temperatura de cincizeci de grade Celsius? 
Am fost acolo pentru un singur lucru: petrol. Şi tot pentru petrol suntem şi acum acolo şi folosim 
încă petrol, pentru că celelalte tehnologii nepoluante au fost ţinute secrete. Nu voi apăra 
niciodată teroriştii; însă trebuie să înţelegem de ce, deodată, am devenit inamicul numărul unu. 
De fapt, nu chiar deodată. Acest lucru se pregătea de mult timp şi există oameni care ştiau acest 
lucru. Colaborez cu oameni care spuneau de multă vreme că firul întins e pe punctul de a se rupe. 
Sincer vorbind aşa cum spune proverbul chinezesc: “Dacă nu schimbăm direcția, riscăm să 
ajungem de unde am plecat ”. Dar nimeni nu se uită unde se duce. E timpul să ne trezim şi să 
vedem în ce direcţie ne ducem. 

- Să ştiţi că acum va trebui si luăm măsuri tactice pentru a limita această problemă, 
deoarece serviciile convenționale militare şi de informaţii secrete vor bâjbâi în încercarea de a 
reacționa. Dar nimeni nu se uită la cauza dinamică din spatele cortinei. 

După 11 septembrie, toate aeroporturile erau închise, dar eu aveam deja planificat un tur de 
discursuri în Pacific Northwest. Aşa că ne-am decis să continuăm turul în ciuda evenimentului 
cumplit de la 11 septembrie. 

Ultima reuniune la care am participat atunci a fost în statul Washington, într-o zonă rurală, 
cu un grup susţinut de actrița Linda Evans. Am luat cina împreună şi a discutat pe larg despre 
toate aceste chestiuni. Linda Evans susţine foarte puternic cauza noastră. 

Ziua planificată pentru întoarcerea acasă cu avionul s-a întâmplat să fie şi prima zi în care 
au fost reluate cursele normale din SEATAC. Nici măcar nu a trebuit să schimb biletul. Nu am 
ratat niciodată un avion. A fost ca şi cum evenimentul de la 11 septembrie nu mi-a afectat cu 
nimic acţiunile. Şi aici se poate identifica un mesaj mai profund: chiar şi dacă se produce haosul 
global, putem spune adevărul, putem transmite mesajul nostru la mii de oameni şi ne putem urma 
calea chiar şi în momentele de cumpănă. 

Dacă faci ceea ce este corect şi spui adevărul, poţi depăşi orice obstacol. Trebuie să mergi 
pe calea mistică în îndeplinirea scopurilor practice. 

Ştiţi, Michael Moore a spus că singurele conspirații în care crede sunt cele adevărate. 

Există un răspuns aproape pavlovian, care a fost programat în mentalitatea mass-mediei de 
largă circulaţie şi a elitelor. Dacă foloseşti anumite cuvinte, de genul “conspirație”, acestea sunt 
imediat asociate cu “nebun” sau dacă foloseşti cuvântul “OZN”, conexiunea instantanee este cu 
“răpire” şi “nebun”. Prin urmare, există anumite răspunsuri automate care au fost programate în 
cultura noastră, în special de către mass-media de largă circulaţie. O analiză atentă a modului în 
care operează răufăcătorii care controlează securitatea naţională şi conduc războiul psihologic ne 
arată că ei sunt cei care au programat, de fapt, acest răspuns. Şi această reacție la apariția 
elementelor respective. Această strategie a fost foarte atent cultivată timp de multe zeci de ani. 

Avem responsabilitatea de a acționa într-un mod credibil, care să fie înţeles, dar una dintre 
gravele probleme în acest caz este următoarea: cu cât vă apropiaţi mai mult de adevărul ascuns, 
cu atât mai puţin credibil este şi riscaţi astfel să vă pierdeţi credibilitatea. 

Aşa că acum suntem într-un impas. 

Am fost întrebat de mai multe ori care a fost cel mai dezamăgitor lucru care mi s-a petrecut 
în ultimii cincisprezece ani. A fost de departe faptul că existau oameni împreună cu care am 
petrecut mult timp, care au acceptat aceste informaţii ca fiind adevărate şi care ocupă funcții 
înalte, din care ar putea face toarte mult bine - fie că e vorba de senator, preşedinte, reprezentant 
ONU, general din armată sau un om de ştiinţă cunoscut - şi, când se ajunge la punctul în care 
informaţiile trebuie continuate cu acţiuni productive, constructive, fug cu coada între picioare şi 
spun;. Nu pot să fac asta. 

Henry Kisinger a spus odată: “Asta e cea mai complicată chestiune din univers. Nu o să mă 
mai ocup prea mult de ea”. El o cunoştea dar mulţi dintre, oamenii aceştia aleg să o lase în seama 
altcuiva. Este lucrul de care nu vrea să se atingă nimeni. Dar cui sa-l pasezi, mai ales atunci când 
preşedintele SUA a ales să nu se atingă de el? 

Există scopuri foarte ascunse şi ocultate. Întrebarea este: cum furnizăm suficiente 
informaţii celor care deţin puterea şi, de asemenea, populaţiei, pentru a aduce cunoaşterea şi 
lumina în aceste colţuri întunecate? Trebuie de asemenea să prezentăm o alternativă clară. 

După 1l septembrie, am luat imediat hotărârea de a identifica rapid şi de a transmite 
publicului aceste tehnologii noi, nepoluante, în timp ce continuam proiectul Desecretizarea. A 
trebuit să facem ceva pentru a obţine suficient suport şi fonduri potenţiale pentru a constitui o 
forță destul de puternică pentru a contrabalansa această maşinărie ce funcţionează de peste 
cincizeci de ani. Era timpul ca noi să trecem de la strângerea de martori din cadrul armatei şi 
documente, la tehnologiile propriu-zise. Când a avut loc evenimentul de la 11 septembrie, am 
realizat că trebuie să ne grăbim. 

În toamna anului 2001 am format Space Energy Access Systems, Inc (SEAS). Un grup de 
persoane au adunat câteva sute de mii de dolari ca noi să investigăm ce era disponibil în lumea 
nesecretizată. Am găsit nişte tehnologii în stadiul de demonstrare a viabilității, dar niciuna atât de 
avansată pentru a fi disponibilă populaţiei ca sistem de energie nepoluantă. Dispozitivele mai 
avansate - şi am văzut câteva - sunt deţinute de oameni de ştiinţă care au fost supuşi unei 
proceduri de intimidare sau cărora li s-a spălat creierul pentru a păstra secretul. 

De exemplu, doctorul Loder şi un inginer din cadrul echipei noastre s-au întâlnit cu unul 
dintre oamenii de ştiinţă care fusese interceptat de un fizician îndoctrinat cu sistemul de credinţe 
escatologice. Acest agent secret, care se dădea drept om de ştiinţă, i-a spus inventatorului: 

- Nu faceţi public nimic din tehnologia noastră până când societatea nu se prăbuşeşte. Şi 
apoi. asemenea păsării Phoenix, puteţi fi omul de ştiinţă salvator, care aduce tehnologia după ce 
totul s-a prăbuşit. 

Prin urmare, acestui om i s-a spălat creierul, el crezând în această viziune escatologică şi 
păstrând în acest scop secretă tehnologia, în aşteptarea evenimentelor cataclismice. Desigur, 
promotorii acestei profeţii sunt şi cei care încearcă să o transforme în realitate. Dacă nu avem 
ceva pentru a contrabalansa consumarea rezervelor de petrol şi distrugerea biosferei, aceste 
evenimente teribile se vor întâmpla. Prin urmare, e un cerc mental vicios. Dar nu se poate face 
practic nimic după ce cuiva i s-a inoculat mental acest sistem de credinţe 

Am identificat, de asemenea, un sistem antigravitațional care se află în stadiile timpurii de 
dezvoltare. Cu fonduri suficiente ar putea fi dezvoltat într-un sistem antigravitațional şi de 
energie gratuită, funcțional. Omenirea are disperată nevoie de aceste tehnologii nepoluante. 

O lume nouă - dacă o puteţi accepta 


Este foarte dificil să treci de la discuţia cu oameni cu permise de acces foarte înalte, de la 
obţinerea de mărturii şi documente la o discuţie care implică aparatura propriu-zisă, pentru că 
aici este vorba despre o ştiinţă materială. Dar trebuie să-i convingem pe unii dintre oamenii de 
ştiinţă care cunosc aceste noi tehnologii că s-a deschis o uşă. Ce mai aşteptăm până să păşim 
dincolo de pragul său? Totuşi, nu putem forţa pe nimeni, pentru că este o asociere voluntară. Aşa 
că tot ce putem face este doar să explicăm. lată de ce acum e momentul să trecem aceste 
uimitoare noi ştiinţe la aplicaţii practice. 

În prezent, pe lângă securitatea tactică din spatele cortinei, dispunem şi de ceea ce eu 
numesc “securitatea strategică”. 

Există nişte oameni foarte puternici în cadrul acestui grup din umbră, care susțin ceea ce 
facem noi Şi care se opun oricărei ameninţări împotriva noastră. 

Avem milioane de oameni care ştiu ce face guvernul secret. Amintiţi-vă ce mi-a spus 
avocatul de la Securitatea Naţională în 1990, atunci când mă gândeam să formez CSETI. Mi-a 
spus. 

- Grăbiţi-vă să transmiteţi această informaţie către cât mai mulţi oameni. 

De aceea am acceptat să particip la “Larry King Live” şi la multe emisiuni de genul “48 
Hours”, pentru că, indiferent dacă publicitatea este pozitivă sau negativă, faptul că milioane de 
oameni văd ceea ce facem noi, ne oferă o mare protecție. 

Voi şi persoanele cu care lucraţi sunt direct în lumina reflectoarelor. lată de ce acesta e un 
lucru bun: puterea ascunsă proliferează în întunericul secretului. Dacă ei păşesc în lumina 
reflectoarelor din jurul vostru, multe persoane vor vedea acţiunile lor negative in direct. 

Tot ce facem, tot ce descoperim, toate dovezile noastre etc. sunt copiate şi puse în mâinile 
unor mesageri de prim rang diplomatic sau cu funcţii foarte înalte, care vor transmite aceste 
informaţii publicului - la radio, pe internet, la televizor - în cazul în care nouă ni s-ar întâmpla 
ceva. 

Dacă procedăm astfel cu planurile unei noi tehnologii, aceasta nu va dispărea, ci va fi 
făcută publică. Şi atunci nu va mai conta dacă ne ucid pe noi. 

Aceasta este o strategie contraintuitivă, pe care mulți oameni de ştiinţă nu reuşesc să o 
înţeleagă. Este imposibil de păstrat ceva secret de gruparea cu care ne confruntăm. Ea dispune de 
sisteme electronice care acţionează asupra minţii. Uitaţi de vechile gadgeturi ale NSA din spaţiu! 
Acestea erau tehnologia anilor '60. 

Pot monitoriza tot ce se întâmplă în timp real. Nu avem cum să ţinem secret faţă de ei ce 
facem noi. Aşa că nu sacrificăm nici timp, nici energie în acest scop. Nu are rost să ne imaginăm 
că putem face un lucru pe care această puternică maşinărie secretă să nu-l afle. 

Atunci ce putem face? Putem face ceva gen aikido. Putem lua această energie, o putem 
dirija în direcţie inversă şi acţiona complet deschis şi transparent. Aşadar, în loc să fim secretoşi 
Şi ascunşi, acţionăm la vedere şi transmitem totul oamenilor cât mai repede posibil. 

De aceea, imediat ce doctorul Loder, un membru al consiliului nostru director de la SEAS 
şi cu mine ne-am întors în 2003 de la o locaţie din afara continentului, unde am găsit un 
dispozitiv energetic, am făcut totul public şi am comunicat informaţia către milioane de oameni 
care ne ascultau. 

Cu cat oamenii ştiu mai mult, cu atât mai puţin probabil este ca aceşti răufăcători să 
acţioneze, pentru că sunt prea expuşi. Sunt ca nişte vampiri, precum Dracula. Nu vor să iasă 
afară la lumina soarelui. Când răsare soarele, fug precum gândacii. Aprinzi lumina şi gândacii 
fug să se ascundă în găurile lor. 

Nu vor să fie văzute acţiunile lor criminale, secrete, nocive împotriva unei grupări 
apreciate. Am vorbit cu nişte oameni din presa de largă circulaţie şi mi-au spus: 

- Ar fi foarte dificil pentru noi să transmitem aceste informaţii doar ca o relatare despre 
OZN-uri, dar dacă dumneavoastră sau altcineva este ameninţat şi amenințările pot fi dovedite sau 
dacă vi se întâmplă ceva, atunci o să fie o ştire fierbinte pentru că va fi un mare scandal. Şi 
milioane de oameni se vor întreba ce naiba vi s-a întâmplat dumneavoastră sau acestor oameni 
din organizaţia pe care o conduceţi. 

Avem şi casete care sunt deja copiate şi se află în mâinile anumitor oameni pentru a fi 
făcute publice imediat, care dezvăluie baze secrete şi multe nume aflate în conexiune cu acest 
grup din umbră. 

Dar mulți din aceşti oameni de ştiinţă trăiesc cu o mare frică şi sunt traumatizaţi, suferă de 
un tip de “Sindrom de stres posttraumatic al noii energii”. 

Aceşti oameni de ştiinţă au fost convinşi prin modalităţi de război psihologic să fie 
paranoici şi extrem de secretaşi, dar aceasta funcționează, de fapt, împotriva lor. Nu vor câştiga 
niciodată jocul secretomaniei. Dar noi putem învinge prin desecretizare! Pentru că prin viteză şi 
deschidere se obţine siguranţă, în ciuda a ceea ce cred oamenii. 

Nu avem cum să facem asta în secret. Cei mai cumpliţi inamici vor şti instantaneu tot ce 
facem, iar oamenii care ar putea să vă susțină, populația preocupată de mediu şi problema 
petrolului, nu va şti ce facem. Aceasta este greşeala care a fost comisă timp de o sută de ani. 

Oamenii doresc o soluţie la problemele de mediu, combustibil şi sărăcie de pe această 
planetă. Există un sprijin masiv al oricărei tehnologii care contribuie la rezolvarea acestor 
probleme. 

Dacă există suportul populaţiei, oamenii vor putea si se revolte şi să dea foc 
Washingtonului înainte ca oficiul de patente să poată emite un document, secțiunea 181, pentru a 
limita accesul la tehnologie. 

Ted Koppel m-a invitat la “Nightline”” ca să identificăm în sfârşit un dispozitiv patentat 
care să producă energie gratuită, iar eu i-am spus: 

- O să vin la emisiunea dumneavoastră şi o să rup în bucăţi orice ordin de secretizare în faţa 
a milioane de oameni, dacă îmi permiteţi. 

S-a uitat la mine şi mi-a spus: 

- Da, o să vă permit. 

Nicio sumă de bani şi nicio ameninţare nu ne va împiedica să facem ceea ce este corect 


203 


Umanitatea nu poate avea un viitor pozitiv în lipsa unor tehnologii care să elimine 
necesitatea de combustibili fosili şi energie nucleară. Prin urmare, merită să facem tot ce este 
nevoie pentru a obține aceste tehnologii şi a le folosi în scopuri paşnice fără a permite 
transformarea lor în arme. 

Acesta este un obiectiv perfect reali/abil. 

Secretomania şi suprimarea crudă a acestor tehnologii sunt în conexiune cu puterea. Dacă 
prin acţiunea cuiva este influenţată o parte a economiei globale în valoare de cinci sau şase 
trilioane de dolari, iar aceasta constituie paradigma de operare centrală a economiei globale, cu 
siguranţă este o chestiune semnificativă. 

Mulţi oameni nu ştiu că una dintre zonele-cheie care preocupă Consiliul de Securitate 
Naţională al SUA o reprezintă securitatea națională economică. Unul dintre martorii cu care 
colaborez a lucrat sub conducerea unui amiral care superviza Biroul de Cercetări Navale. Acest 
amiral a spus la o întâlnire cu el, fără ocolişuri: 

- Sarcina mea principală constă în menţinerea status quo-ului rezervelor energetice şi reţelei 
globale. 

Imaginaţi-vă următoarele: facem publice aceste tehnologii, iar miliardul de oameni din 
America Latină, Africa sub-sahariană, cei 1,1 miliarde de oameni din India, miliardul şi jumătate 
sau cele două miliarde din Asia au capacitatea de a dispune de un dispozitiv în fiecare sat, care să 
genereze toată energia de care au nevoie pentru a asigura apă curată, curent, refrigerare, 
transport, iluminat - fără poluare şi fără niciun cost pentru energia în sine. Dispozitivul nu ar fi 
mai scump de produs decât un generator. 

Masele de oameni de pe glob, care trăiesc acum într-o sărăcie cruntă, ar ajunge la un 
progres enorm. 

Uităm că aproximativ 20% din populaţia lumii trăieşte în condiţii de viaţă aparent modeme 
şi se bucură de tehnologie modernă. Restul de 80% de-abia au încetat să mai trăiască în peşteri, 
cel puţin o parte dintre ei. 

În aceste circumstanţe, lumea se confruntă cu crize sporite, furie crescută faţă de Occident, 
probabilitate mare de război şi terorism. Dar când aceste tehnologii vor apărea, vor constitui 
valul care va înălța toate corăbiile societăţii. Aceasta este o veste cu adevărat bună - doar dacă nu 
deţii un câmp petrolifer în valoare de un trilion de dolari. 

Ce se va întâmpla când miliarde de oameni din India, Africa sub-sahariană, America Latină 
şi Asia vor începe să aibă un nivel de activitate economică superioară celei a Americii şi 
Europei? 

Deodată, se va produce cea mai mare reorientare geopolitică a puterii din istoria omenirii, 
când “marele tată alb” nu va mai putea lua decizii de unul singur. lar adevărul este că aceasta 
este cea mai mare teamă a unora dintre factorii de control fascişti: după ce energia gratuită va fi 
disponibilă lumii, ei vor trebui să împartă puterea cu oamenii de pe alte continente, de alte rase, 
de alte culturi. Puterea geopolitică nu e determinată de numărul populaţiei, ci de forţa economică. 

Dacă numai populaţia ar determina puterea globală, cele mai puternice ţări din lume ar fi 
India şi China, ceea ce nu este cazul. Puterea provine exclusiv din capacitatea tehnologică şi 
economică şi puterea militară care rezultă din aceasta. 

Uniunea Sovietică s-a prăbuşit pentru că economia sa era falimentară. lar acum unica 
superputere globală este SUA. 

ŞI totuşi, umanitatea ar putea dispune de industrie nepoluantă, reciclare totală a deşeurilor, 
energie electrică şi transport nepoluante, fără niciun cost al energiei înşine. Nu ar fi nevoie de o 
reţea electrificată de mai multe trilioane de dolari, care lipseşte Indiei şi multor părți ale lumii şi 
pentru realizarea căreia nu există resurse financiare. 

Aceste noi tehnologii de producere a energiei fără niciun cost ar conduce la creşterea 
economiei de la treizeci de trilioane pe an la o sută sau două sute de trilioane de dolari. 

Însă cea mai mare parte a creşterii economice ar fi în afara Americii şi Europei, care 
împreună cuprind numai şase sute de milioane de oameni. În lume există un număr de locuitori 
de zece ori mai mare: şase miliarde. Aceasta ar determina cea mai mare reorientare a puterii 
geopolitice din istoria speciei umane, care ar fi instantanee: în zece, douăzeci de ani, cel mult 
cincizeci. Acesta reprezintă unul dintre motivele-cheie ale păstrării secrete a tehnologiei, pentru a 
evita riscul pierderii puterii şi, din păcate, există şi un aspect neplăcut de natură rasistă, al acestei 
motivații. 

Vechea zicală: “Pace fără dreptate nu se poate” se potriveşte foarte bine aici. Este foarte 
dificil să existe dreptate în lume, când un foarte mic număr de oameni consumă toate resursele 
globale, în timp ce vasta majoritate trăieşte într-o sărăcie cruntă. 

Pentru a schimba această situaţie, trebuie ca tehnologiile să fie făcute publice, ceea ce va 
conduce la dezvoltarea globală. 

Prin urmare, întrebarea-cheie este: Suntem dispuşi să creăm o lume dreaptă şi bogată pentru 
toţi cetățenii săi şi să împărțim cu adevărat puterea pe glob? Suntem dispuşi să le permitem 
tuturor popoarelor să ia un loc la masa puterii geopolitice? 

Până acum, ideea unui viitor pozitiv a fost respinsă. E timpul să răspundem afirmativ la 
această întrebare 

Dezvoltarea va fi uimitoare şi rapidă în regiunile înapoiate ale lumii. Acelaşi lucru s-a 
întâmplat şi în zonele care au sărit peste o sută de ani de dezvoltare a liniilor telefonice liniare şi 
au trecut direct la telefoane prin satelit şi celulare. 

La un nivel fundamental şi profund, aceste regiuni ale lumii vor sări peste o sută cincizeci 
de ani de evoluţie industrială poluantă şi vor trece direct la generarea de curent fără cabluri de 
transmisie şi fără a avea nevoie de combustibili sau de infrastructură costisitoare. 

Prin urmare, vor deveni rapid ţări industrializate, dar nepoluante. Şi, odată cu aceasta, se va 
ajunge la o activitate economică, dezvoltări tehnologice şi putere geopolitică enorme. 

O asemenea modificare a modului de generare a energiei va determina o descentralizare a 
putem, la propriu şi la figurat. Generarea de putere va fi descentralizată, precum şi puterea 
politică. Fiecare cătun va începe să fie autosuficient şi, prin urmare, controlul centralizat va fi 
minimalizat. Când înţelegem aceste tehnologii, înţelegem şi că vor putea genera nevoia 
energetică a zonelor regionale, transportul general şi nevoile de producție industrială. Iar 
aplicaţiile mai dezvoltate ale acestor ştiinţe vor permite materializarea oricărui obiect necesar în 
zona respectivă. 

Prin urmare, va fi o revoluţie enormă în ceea ce priveşte posesiunile materiale ale omenirii. 

Încheiem o eră în care oamenii şi-au dat unul altuia în cap pentru o bucată de pământ sau o 
bucată de aur, pe când aceasta este o paradigmă complet nouă. 

Dar această nouă paradigmă anulează nevoia unor societăți secrete centrale, clandestine, 
unor bănci centralizate şi controlului central excesiv. 

Se va forma prin unificare şt integrare o lume globală, dar va creşte în mod concomitent 
autonomia la nivel local. 

Pe de altă parte, va exista o integrare din ce în ce mai mare sub forma unui stat global 
datorită comunicaţiilor şi transportului global, realizat aproape instantaneu. Călătoria de pe un 
continent pe altul va fi extrem de rapidă cu ajutorul acestor noi sisteme de propulsie 
antigravitaţională. 

Şi totuşi, pe de altă parte, nivelul de autosuficienţă şi de autonomie va fi centrat în special 
la nivel local, de sat şi de cartier. 

Aceste procese paradoxale, gemene, de creştere a autonomiei la nivel local şi creştere a 
integrării comunităţii globale vor avea loc simultan. Va fi o cu totul altă lume. 

Deşi această transformare globală este minunată pentru populaţiile lumii şi pentru Pământ, 
este cea mai gravă alternativă pentru elita cea mai înaltă, care doreşte să păstreze în continuare 
frâiele puterii. Pentru că, atunci când generarea de putere şi activitatea economică sunt 
descentralizate, această cleptocraţie de vârf va dispărea. 

Îmi amintesc ce i-a povestit colonelul Corso unui prieten comun în legătură cu o experiență 
pe care a avut-o Ia baza aviatică militară Holloman, în 1956. 

La acea vreme, multe vehicule extraterestre survolau baza şi erau depistate de radare. Gra, 
desigur, o zonă foarte sensibilă, în apropierea sitului Trinity, unde a fost detonată prima bombă 
atomică. 

În ziua de care vorbim, a fost depistat de radar un obiect necunoscut. Acea navă 
extraterestră a coborât şi a aterizat chiar în zona Holloman. 

Colonelul Corso a sărit într-un jeep de unul singur şi s-a dus acolo. Când a ajuns, a văzut o 
navă de formă ovală, argintie, netedă, care plutea deasupra pământului, silențios. Se materializa 
complet, strălucind în soare, după care dispărea, rămânând ca un miraj, o undă de căldură 
deasupra nisipului. Nava extraterestră dematerializa, devenind un câmp energetic de formă ovală 
şi apoi se rematerializa. 

Deodată, o creatură extraterestră a apărut lângă navă, având un fel de dispozitiv de 
comunicare telepatică. 

Colonelul Corso a întrebat: 

- Ce eşti tu, prieten sau duşman? 

Iar extraterestrul a spus: 

- Nici una, nici alta. 

După care a continuat: 

- Am vrea ca voi să nu mai folosiţi unele dintre aceste sisteme de radare care interferează 
cu nava noastră... (Amintiţi-vă că prăbuşirea navei de la Roswell s-a produs pentru că existau 
sisteme de radar puternice, setate pe o anumită frecvenţă, care afecta sistemele de propulsie şi de 
navigaţie ale navelor extraterestre.) 

Colonelul Corso, un om destul de îndrăzneţ, cu pregătire militară, a spus: 

- Şi eu ce am de câştigat? 

E.xtraterestrul s-a întors spre el şi a spus: 

- O lume nouă, dacă o poţi accepta! 

Cincizeci de ani mai târziu, trebuie să învăţăm să o acceptăm - să acceptăm lumea nouă 
care ni se oferă. Trebuie să învăţăm să acceptăm lumea nouă a cărei venire a fost întârziată cu 
zeci de ani şi să iniţiem ceea ce va constitui o civilizaţie durabilă, progresistă, care va continua 
timp de mii de ani. 

Aceasta aşteaptă civilizațiile extraterestre să tăcem noi şi suntem generaţia care trebuie să 
îndeplinească sarcina respectivă. 

Rezolvarea propriei noastre disfuncţionalităţi 


Odată, cineva din industria petrolieră mi-a spus că folosirea petrolului pe post de 
combustibil e ca şi cum i-ai da foc tabloului de Picasso în cămin, ca să te încălzeşti: petrolul e 
prea preţios pentru a fi folosit pe post de sursă de energie. Analizând nevoile unei civilizaţii care 
se va afla aici timp de mii de ani, realizăm că petrolul ar trebui să fie păstrat ca rezervă pentru 
scopuri esenţiale, cum ar fi: materiale sintetice, lubrifianți, materiale plastice etc. Folosite cu 
măsură, pe Pământ există resurse suficiente unei civilizaţii evoluate timp de mii şi poate milioane 
de ani. Dar folosite irațional, ca în prezent, nu sunt de ajuns pentru ca Pământul să ne poată 
susţine. 

Acest lucru este perfect logic. Dacă luarea deciziilor se bazează pe teamă şi lăcomie nebună 
sau pe o credinţă escatologică în sfârşitul lumii, aceasta înseamnă un dezinteres complet pentru 
următoarele mii de ani şi chiar pentru următorii douăzeci de ani. 

Aceste tehnologii care au fost ţinute secrete ne-au determinat practic să consumăm resurse 
care ar fi trebuit să fie păstrate pentru a fi folosite în scopuri mai adecvate de copiii copiilor 
copiilor copiilor copiilor copiilor noştri. 

Tatăl meu era pe jumătate cherokee, iar aceşti indieni credeau că, în tot ceea ce facem, ar 
trebui să luăm în calcul multe generaţii care nu s-au născut încă. Dar în acest moment din istorie 
începe un ciclu care va dura o jumătate de milion de ani. 

Aşa că în tot ce facem astăzi ar trebui să luăm în calcul douăzeci de mii de generaţii 
nenăscute încă. Un colaborator din anii '90, care era unul dintre consilierii pe probleme de 
securitate naţională ai lui Ronald Reagan, mi-a spus că planificarea pe termen lung pe probleme 
de securitate naţională însemna o perioadă de şase luni. Era reactivă, adică se trecea de la o criză 
la alta. 

S-a susținut că aceste noi tehnologii, vizând energia şi propulsia, pot fi folosite ca arme, 
ceea ce este adevărat. Orice poate fi folosit ca armă: ca doctor la spitalul de urgenţă am văzut 
oameni ucişi cu sticle de bere. Dar asta înseamnă că nu ar trebui să avem aceste tehnologii şi să 
lăsăm lumea să fie canibalizată şi distrusă din prostie? 

Sau ar trebui în schimb să creăm cooperare internaţională şi siguranță colectivă, ca să 
garantăm şi să impunem utilizarea paşnică a acestor tehnologii? în cadrul unui asemenea sistem, 
orice persoană, grup sau naţiune care ar plănui măcar să utilizeze asemenea tehnologii în scopuri 
războinice, violente sau nocive ar fi imediat împiedicat. Nu putem da populaţiei aceste tehnologii 
şi apoi să pretindem că nu va mai exista un alt Hitler, Saddam Hussein sau Pol Pot. 

Aceasta înseamnă că astăzi dispunem de mijloacele pentru a monitoriza o pace stabilă. 
Există în prezent tehnologii în universul subteran care, utilizate de cei domici de pace, ar putea 
monitoriza şi împiedica orice utilizare nocivă a acestor noi tehnologii în timp real. 

Trebuie să fim realişti: nu toată lumea va trece instantaneu la sentimente paşnice, 
respingând violenţa. 

Dar există suficienţi oameni buni pe lume şi suficienți conducători buni pentru a ne asigura 
controlul necesar. Când îşi face apariţia pe scenă un personaj abuziv sau potenţial periculos, 

politica ar trebui să fie următoarea, fiecare ţară civilizată de pe Pământ ar trebui să se ridice ca 
să-l oprească înainte de a deveni o problemă. 

Dacă această politică ar fi fost cu adevărat respectată, Primul Război Mondial nu ar fi avut 
loc şi nici al Doilea. În prezent există mijloacele de comunicare şi de monitorizare, dar întrebarea 
este: există voinţa şi intenţia de a impune pacea? 

Să-l luăm de exemplu pe Saddam Hussein şi armele lui chimice. Cine 1-a fumizat 
tehnologia şi substanţele chimice? Germanii, americanii şi francezii, cu puţin ajutor din partea 
ruşilor. Rumsfeld însuşi a fost implicat în transferul de tehnologie către Saddam. 

Şi cum au căpătat aceste personaje averea necesară pentru a obţine programele de 
armament? Prin intermediul petrolului. 

Nu se pune problema dacă putem sau nu să o facem şi, cu cât oamenii învaţă mai repede 
această lecţie, cu atât mai bine. Lumea este manipulată de cei care au cel mai mult de câştigat de 
pe urma conflictelor. 

E cert că nu am învăţat această lecţie după Primul Război Mondial şi nici după cel de al 
Doilea. Şi iată-ne aici, acum. 

Prin urmare, întrebarea este: ce trebuie să se întâmple exact înainte ca politicienii să înveţe 
această lecţie? 

Am atins deja limita producției de petrol şi vom ajunge ca în filmul Mad Max, luptându-ne 
pentru ultimul baril de petrol. A venit timpul să facem ceea ce trebuie și să ducem civilizaţia la 
nivelul următor al dezvoltării. 

Suntem dispuşi să trăim după litera legii, ca o lume civilizată sau vom fi laşi şi ne vom face 
că nu vedem atunci când răufăcătorii, agenţii operativi ilegali şi ,“Crima SA” vor guvema 
interesele oamenilor? 

Când vom dezvălui efectiv existenţa acestor tehnologii, oamenii vor spune: 

- Le vrem! 

Billy Bob, cu a lui camionetă în opt cilindri, nu mai vrea să plătească zece dolari pe litru ca 
să meargă cu ea pe stradă. Există forţe care vor coagula aceste nemulțumiri, forţe inevitabile. Şi 
tot inevitabil vom traversa această criză, iar lumea va îmbrăţişa această viziune. 

Întrebarea este: cât de mult haos şi prostie se vor manifesta înainte de a depăşi criza? 
Aceasta este unica întrebare. Oamenii sunt, în grup, nişte supraviețuitori, iar noi, la nevoie, vom 
supravieţui. 

Salut faptul că punerea la dispoziţia populaţiei a acestor tehnologii ne va cere să creăm o 
civilizație impusă, de durată, paşnică, pentru a putea supravieţui. Am ajuns acum la punctul în 
care fiecare ştie că nu mai putem amâna pentru prea mult timp rezolvarea acestor probleme 
majore structurale şi de mediu. Prin urmare, atunci când apare o soluţie, ea va capta atenţia 
oamenilor şi va reclama că, în final, să facem ceca ce ar fi trebuit să facem cu zeci de ani în 
urmă. 

Fără pace nu mai poate exista progres pe Pământ. Purul adevăr este că am ajuns la un punct 
al evoluţiei umane când singurul viitor posibil este unul paşnic. 

Mulţi oameni mă contrazic: 

- Nu putem fi paşnici şi vom încerca mereu să ne omoram unii pe alţii. 

Adevărul este că majoritatea oamenilor nu vor să omoare între ei. Din şase miliarde de 
oameni majoritatea sunt de fapt foarte paşnici şi buni. 

Din păcate, nu am fost dispuşi să prindem în lanţ cei câţiva câini turbaţi cărora le place să 
atace turma în mod obişnuit. 

Există oameni care lucrează în cadrul unor proiecte strict secrete, care visează să folosească 
aceste tehnologii pentru a se duce în spaţiu, ca în Războiul Stelelor, trăgând rafale de arme. Dar 
tehnologiile care implică depăşirea vitezei luminii nu pot fi aplicate unui sistem de armament şi 
nu pot rămâne supraviețuitori, tot aşa cum noi nu am putea supravieţui unei bombe 
termonucleare. 

Unele persoane din cadrul acestor proiecte secrete au interpretat eronat anumite acţiuni ale 
extratereştrilor: de exemplu, când am încercat să detonăm o armă nucleară pe lună, pentru a 
demonstra URSS-ului cât de puternică e America, un vehicul extraterestru şi-a făcut apariţia, a 
interceptat racheta şi a distrus-o. Aceasta ar putea fi considerată o dovadă a ostilităţii 
extratereştrilor față de noi, când de fapt ei încercau să protejeze bazele de pe lună şi, de 
asemenea, sanctitatea spațiului ca loc paşnic, lipsit de arme de distrugere în masă. 

Dar, din punctul de vedere al oamenilor care doreau să aibă loc detonarea lunii, frustrarea 
lor a condus la presupunerea că această acţiune extraterestră constituie o dovadă a ostilității lor. 

Au avut loc mai multe asemenea evenimente în cazul cărora oamenii au interpretat greşit 
acţiuni ale extratereştrilor, ca dovadă a ostilităţii lor, când de fapt ele au constituit o dovadă a 
inteligenţei lor. Aceste civilizaţii extraterestre încearcă doar să împiedice o civilizație militarizată 
imatură şi fără control de pe Pământ să evadeze din biosferă şi să se ducă în spaţiu. În funcţie de 
perspectiva privitorului, lucrurile pot fi privite într-un fel sau altul. Sunt sigur că intenţia 
extratereştrilor este paşnică. Dar dacă cineva doreşte să prezinte un asemenea eveniment într-o 
lumină anume preşedintelui Reagan, de exemplu, sau altcuiva înclinat să sprijine Războiul 
Stelelor, ar putea relata această întâmplare şi spune: 

- Ne confruntăm cu o ameninţare. Trebuie să trimitem arme în spațiu şi să-i atacăm serios! 

Nu emit presupuneri, ci aceste lucruri chiar s-au întâmplat şi au constituit justificări pentru 
atacarea vehiculelor extraterestre şi înarmarea spaţiului. 

Dispunem de martori din cadrul proiectului Desecretizarea care au asistat la evenimente 
extraterestre în cazul cărora rachete balistice intercontinentale au fost făcute să dispară 
instantaneu, complet (a se vedea mărturia lui Bob Sala din Capitolul 29). Şi când i-am întrebat: 

- Ce credeţi că spuneau extratereştrii? Au răspuns: 

- Credem că încercau să ne spună; “Vă rugăm, nu aruncați în aer această planetă 
minunată!” 

Acelaşi eveniment poate fi interpretat , şi în alt mod. De exemplu: 

- Interferează cu securitatea noastră naţională. Ne-au făcut vulnerabili în faţa ruşilor. 

Aceeaşi acţiune poate fi interpretată în moduri diferite, dacă modul de gândire este paranoic 
şi motivat de mărirea bugetului industrial-militar. 

Intervenţiile extratereştrilor ne-au arătat de multe ori că, dacă ne angajăm în acţiuni care să 
afecteze continuitatea vieţii pe Pământ ei împiedică aceasta şi chiar o fac foarte rapid. 

Acest lucru a fost demonstrat în mod repetat: lansarea de la baza aviatică Vandenburg, care 
a fost interceptată şi distrusă; interceptarea rachetei trimisă pe Lună; devierea celor şaisprezece 
rachete balistice intercontinentale etc. Sunt sigur că civilizațiile extraterestre încercau să ne 
spună: “Nu alegeţi calea distrugerii reciproce, dar dacă totuşi o faceţi, noi vă putem împiedica.” 

Ce nu ştiu mulţi oameni este că evenimente similare aveau loc în Rusia, exact în acelaşi 
timp. Acţiunile extratereştrilor încercau să le spună părţilor conflictuale. “Faceţi pace şi nu o 
luaţi pe calea distrugerii în masă, dar dacă încercaţi, o să vă împiedicăm oricum.” 

Deci ei încercau să le ofere un avantaj ruşilor faţă de noi, odată ce făceau acelaşi lucru în 
Uniunea Sovietică. Cu siguranţă nu ne vor lăsa să trimitem aceste arme în spaţiu. lar dacă 
încercăm, vor fi aruncate înapoi ca o monedă găurită. 

Când agenţii guvernului subteran au încercat să zboare în spaţiu cu ARV-uri şi alte nave 
spaţiale superavansate, au fost împiedicaţi. 

Un martor din cadrul agenţiei de servicii secrete mi-a spus că aveam mai multe sisteme 
sofisticate de sateliți orientate în spaţiu decât înspre URSS. Acestea erau folosite pentru o depista 
şi ataca vehiculele extraterestre din spaţiu. Mi-a spus că extratereştrii blocau în mod constant 
aceste sisteme pentru autoapărare. Dar asemenea acţiuni i-au înfuriat pe “stăpânii universului” 
care nu sunt obişnuiţi să le fie date peste cap planurile. 

Prin urmare, aceste evenimente pot fi prezentate într-o lumină adecvată oamenilor cu 
înclinații spre paranoia şi militarism, lucru care s-a petrecut în ultimii cincizeci de ani. 

Un preşedinte sau o altă înaltă oficialitate este vulnerabil în faţa acestui „atac asupra 
inteligenţei” şi a tentei xenofobe conferită evenimentelor. Cine altcineva le poate oferi acestor 
oficialități o altă perspectivă? Acesta este, de altfel, unul dintre riscurile sistemelor secrete, 
închise. 

Extratereştrii vor ca noi să ne rezolvăm propria disfuncționalitate; pentru că, dacă o cultură 
se duce peste o alta şi încearcă să impună ceva în mod artificial, aproape în fiecare caz eşuează. 

Ideea că civilizațiile extraterestre vor veni pe Pământ şi vor impune o nouă ordine este o 
fantezie. Acestea sunt lecţii pe care trebuie să le învăţăm ca popor care depăşeşte vârsta 
copilăriei şi trece la maturitate. 

Civilizaţiile extraterestre au observat dezvoltarea noastră timp de mulţi, mulți ani, poate de 
mii sau chiar milioane de ani. Nu vor lăsa o generaţie perversă să distrugă o biosferă care s-a 
dezvoltat timp de miliarde de ani sau o lume care a fost creată pentru a se afla aici de sute de mii 
până la milioane de ani. 

Au existat întotdeauna două programe spaţiale. Unul este programul spaţial convenţional, 
la care a lucrat unchiul meu. Era inginer proiectant şi se ocupa de proiectarea modulului selenar, 
folosind propulsia cu reacţie etc. 

Există însă şi un program spaţial paralel, care foloseşte tehnologii mai evoluate, inclusiv 
nave spaţiale antigravitaționale capabile să depăşească viteza luminii. 

Pământul se afla într-un tel de “carantină cosmică”. Se ştie că nu am evoluat încă social şi 
spiritual suficient de mult pentru a ajunge în spaţiu cu asemenea tehnologii avansate, astfel încât 
aripile noastre sunt pentru moment tăiate. Soluţia pentru ca noi să fim bineveniţi în cosmos este 
pacea. 

Există lumi întregi care nici măcar nu ştiu ce înseamnă războiul, care sunt extrem de 
dezvoltate şi se află la nivelul nostru de realizare tehnologică sau îl depăşesc. O lume ca a 
noastră ar fi foarte riscant să fie lăsată liberă în cosmos; suntem încă prea violenţi şi primitivi. 

Abilitatea noastră de a utiliza toate tehnologiile pe care le-am dezvoltat în secret a fost 
limitată de impunerea de către extratereştrii a unui tip de “carantină”. Ei sunt însărcinaţi cu 
protejarea universului de o specie ale cărei tehnologii depăşesc dezvoltarea lor spirituală şi 
socială. Aceasta este justiţia universală. Ar fi completă nebunie să lase ființele umane cu o 
concepție militară să umble libere prin cosmos! 

Neil Armstrong a fost auzit spunând, în timp ce ateriza pe Lună, că existau numeroase 
vehicule extraterestre în crater, care îi urmăreau şi care le interzicea practic accesul pe Lună. 

Gândiţi-vă puţin. În momentul de vârf al Războiului Rece, programul spaţial era de fapt un 
avantaj militar era o întrecere cu ruşii pentru a ajunge pe Lună şi existau planuri pentru realizarea 
de baze militare pe lună. Extratereştrii nu vor ca noi să influențăm alte lumi, creând teritorii “noi 
împotriva lor”, exportând astfel conflictul uman în spaţiu. Aşa ceva nu va fi permis. 

Desigur, dacă cineva doreşte să prezinte asta sub o altă lumină, ar putea spune: 

- Vedeţi? Există o ameninţare! În realitate, ceea ce fac ei este să protejeze spaţiul de 
conflict armat şi de război. 

Dacă ne ducem în spaţiu uniţi şi paşnici, universul va fi precum o carte deschisă pentru noi. 

Există structuri artificiale pe Lună care preced aterizarea selenară. Unele dintre ele sunt 
toarte vechi, în timp ce altele par mai noi şi funcţionale. 

Există baze extraterestre în spaţiu, practic permanente, iar pe suprafaţa lui Marte există 
baze extraterestre extinse. 

Aceste vechi baze extraterestre de pe Lună şi Marte oricum şi vechile dovezi ale vizitelor 
extratereştrilor pe pământ, ne permit să presupunem că oamenii au fost în parte asistați în 
evoluţia lor prin îmbunătăţirea bazei genetice. Cred că acest lucru este probabil şi logic. Există în 
mod cert o verigă lipsă în evoluţia noastră şi e posibil ca civilizaţii avansate să fi asistat şi 
dezvoltat specia noastră. 

Când spun acest lucru, am mare grijă că în acelaşi timp să nu spun că am fost “creaţi” de 
extratereştri. Cred că există un Dumnezeu infinit care ne-a creat pe toţi. Dar aceasta nu înseamnă 
că, medic fiind, nu pot asista sau rezolva o problemă. Aceste lucruri nu sunt contradictorii, decât 
pentru fundamentaliştii religioşi şi cei din ştiinţă. Oamenii ar putea întreba: 

- În acest caz, asta înseamnă că există un Dumnezeu? 

Desigur. Poate există un Creator divin care acţionează şi operează în lumea relativă direct 
şi prin intermedierea unor canale şi mijloace. lar noi suntem aceste canale şi mijloace. La fel şi 
fiinţele de pe alte planete. 

Nişte contacte de la JPL (Jet Propulsion Labs) mi-au spus că se cunoaşte faptul că 
structurile de pe Lună şi Marte sunt vechi şi că, din motive teologice şi religioase, aceasta 
informaţie este ţinută secretă . O asemenea revelație ar distruge dogma religioasă convenţională. 

Existenţa unui Creator infinit şi probabilitatea să fi existat progrese care au sprijinit 
evoluţia rasei umane ca parte a unui plan divin, nu sunt concepte diametral opuse. De fapt, mi se 

par chiar complementare; sunt idei teologice avansate dar care corespund cu realitatea 
fundamentală a unei fiinţe supreme Inteligente. 

Dacă noi putem percepe, oricât de vag, intenţia lui Dumnezeu sau a unui plan divin, de ce 
alții nu ar putea să facă acelaşi lucru, inclusiv extratereştrii? Şi apoi de ce nu ar putea acţiona pe 
baza acestei percepții? 

Există o formă universală de specii inteligente. Se pare că propagarea morfogenică, 
nonlocală a unei fiinţe care stă in picioare, având cap, dimorfismul cu două braţe şi două picioare 
este o constantă universală. 

În câmpurile morfogenice ale lui Sheldrake există conceptul conform căruia, după ce se 
dezvoltă un tipar care funcționează, acesta tinde apoi să se repete şi nu doar prin mijloace 
cunoscute şi locale, ci prin conexiuni nonlocale, în locuri îndepărtate, în acelaşi timp. 

Este la fel ca fenomenul celor o sută de maimuțe de pe o insulă care îşi dezvoltă o anumită 
abilitate şi, deodată, într-un loc îndepărtat, fără niciun contact direct, celelalte maimuțe încep să 
facă acelaşi lucru. 

Prin urmare, se produce un transfer nonlocal de tipare de evoluţie şi cunoaştere. 

Dacă înţelegem puterea conştiinţei şi faptul că mintea este omniprezentă şi este ultimul 
integrator nonlocal, devine evident că gândurile, rugăciunile şi viziunea noastră pot avea un efect 
nonlocal pe tot Pământul şi în tot universul. 

Unul dintre scopurile principale ale expedițiilor CSETI este ca întregul grup să ajungă în 
acea stare de conştiinţă unită, să vadă şi să înţeleagă un univers care este perfect armonios. 

Starea de conştiinţă unitară are, de asemenea, efecte materiale. Aţi auzit de cazuri de 
vindecare la distanţă, Cum se întâmplă aşa ceva? Doi oameni se află la distanţă în spaţiu totuşi 
vindecarea se produce. Aceasta se întâmplă pentru că totul este nonlocal. Nu ne dăm seama, dor 
în realitate chiar şi materia este conştiinţă, spirit care rezonează la o frecvenţă diferită. 

Prin urmare, spațiul, materia şi timpul sunt conectate profund şi permanent cu conştiinţa. 
Dar conştiinţa înseamnă singularitate. Este indivizibilă. O împărțim noi în mintea noastră, dar, de 
fapt, ea este o construcţie artificială: în realitate, conştiinţa este perfect integrată şi omniprezentă 
şi de aceea este posibil să vindeci o persoană de la distanţă. De aceea există telepatie. De aceea 
limitele spaţiului şi timpului pot fi depăşite şi poate fi văzut un punct îndepărtat din spaţiu sau 
timp sau poate fi generată o schimbare de la distanță. Natura minţii însăşi este mereu nonlocală. 
Este mereu într-o stare în care există în toată deplinătatea sa, peste tot, permanent, în mod 
omniprezent. 

De aceea, chiar şi sistemele fizice, inginereşti sau genetice pot evolua într-un loc şi, dacă 
sunt reuşite, încep să se propage nonlocal în altă parte a universului. Aceasta este o propagare 
nonlocală nodală prin calitatea perfect integrantă a conştiinţei. 

O meditaţie călăuzită: structura universului 


Omul poale avea orice experienţă, de la cea a nemărginirii la cea a manifestului, la locuri 
îndepărtate în timp şi spaţiu, prin efectul integrator, conectant, perfect al conştiinţei pure. 

Această meditație călăuzită poate fi pusă în practică împreună cu un prieten sau într-un 
grup cu o persoană care o citeşte. 

Să închidem ochii. Relaxaţi-vă. Lăsaţi-vă timp să ascultați şi să înţelegeţi în timp ce noi 
împărtăşim desfăşurarea ordinii şi structurii cosmosului de la infinit la creația manifestă. 

În timp ce ne aflăm aici în linişte, în acest minunat loc de pe Pământ, să începem să ne 
concentrăm asupra noastră şi să simţim că suntem cu adevărat treji. 

Acum inspirați adânc, de mai multe ori, acest aer pur, plin de viaţă şi permiteţi diafragmei 
voastre să se extindă în timp ce inhalați pe nas şi apoi expirați complet pe gură. 

ŞI, în timp ce inhalaţi, imaginaţi-vă că vedeţi cum întreaga voastră minte şi întregul corp se 
umplu cu viaţa, lumina şi energia din jurul nostru; apoi, în timp ce expiraţi, observați cum 
deveniți complet relaxaţi şi cum tot stresul şi negativitatea vă părăsesc mintea şi corpul, fiind 
aspirate de vânt şi purificate de înțelepciunea infinită a Divinităţii. 

Cu fiecare inspiraţie atingeţi un nou nivel superior de energie şi conştiinţă şi, cu fiecare 
expiraţie, pătrundeţi mai adânc într-o stare de linişte şi relaxare completă şi eliberaţi-vă de orice 
limitări sau negativitate; lăsaţi-le să fie aspirate în vastitatea şi influenţa purificatoare a 
Pământului. 

Simţiţi cum respiraţi împreună cu planeta noastră în timp ce primiţi acest aer de la ea şi îi 
oferiţi respirația noastră atunci când expiraţi; eliberați în pământ toate grijile şi preocupările 
voastre, toată suferinţă şi durerea şi rămânețţi astfel într-o stare de calm şi pace perfectă. 

Foarte delicat, fără să vă concentrați foarte mult, observați cum inspirați şi expiraţi, în timp 
ce vă aflaţi într-o stare de linişte şi pace. În timp ce observați respiraţia, urmăriţi, de asemenea, 
mintea conştientă care supraveghează respiraţia. 

Ce parte din voi urmăreşte respiraţia? Identificaţi conştiinţa din voi care este continuă şi 
imuabilă, observând totul în linişte. În timp ce vă urmăriţi ritmul respirației, în această stare 
paşnică minunată, vedeţi, de asemenea, că mintea care urmăreşte totul în linişte este un ocean 
infinit de conştiinţă. 

Acum ne afundăm în acest vast ocean. Lăsaţi-vă să pătrundeți foarte adânc în această 
conştiinţă tăcută şi liniştită, care observă totul. Vedem cum respiraţia vieţii noastre, sunetele din 
jurul nostru, gândurile care apar şi dispar în minte - tot ceea ce auzim, vedem, simţim, atingem şi 
ştim sunt scufundate în acest vast ocean de conştiinţă. 

Foarte încet, plonjăm şi mai profund în această minte conştientă. Percepem că şi 
individualitatea noastră, ceea ce obişnuim să numim “eu”, este doar o fereastră - o fereastră 
foarte clară şi pură - prin care străluceşte această lumină infinită a conştiinţei. În acest moment 
vedem, în timp ce ne scufundăm mai adânc în acest ocean al conştiinţei că există un câmp infinit 
omniprezent de conştiinţă, care străluceşte prin individualitatea noastră, iar această conştiinţă ne 

permite să ne urmărim respiraţia, să auzim sunetele, să vedem imaginile, să observăm gândurile 
şi chiar să ne percepem sinele propriu. 

Lăsând atunci în urmă acest „eu" mărunt, să ne cufundăm complet în libertate, ca într-un 
ocean infinit, în această minte conştientă minunată şi infinită, descoperind atunci că suntem 
conştienţi şi această stare de conştiinţă este o singularitate, aproape indivizibilă care iradiază în 
toate fiinţele şi că fiecare dintre noi, cei care se află aici împreună, fiecare fiinţă de pe Pământ, 
fiecare fiinţă din cosmos este conştientă datorită acestei lumini indivizibile, neîntrerupte 
conştiinţei - mintea aflată în starea ei naturală nemărginită şi infinită. 

Apoi. zburând pe aripile acestei minţi infinite, ca prin vastitatea unui ocean fără fund, 
înţelegem toţi că suntem de fapt unul şi că această fiinţă conştientă, tăcută, absolută, infinită şi 
eternă se află în toate lucrurile, iradiază în fiecare atom, mişcă fiecare foton, iluminează fiecare 
suflet, străluceşte în fiecare stea. 

Vedem în această clipă că toată creația şi tot ce există reprezintă aceeaşi conştiinţă care 
străluceşte, se mişcă, rezonează în forme unice. Totul este unul, indivizibil, etern. 

În câmpul acestei conştiinţe absolute descoperim că ea este infinită pentru că se află 
dincolo de spaţiu, nu este limitată de niciun punct din timp şi este eternă. 

Totuşi, în deplinătatea sa, fără a fi divizată, ea este prezentă în orice punct în spaţiu şi din 
timp şi aceasta ne arată starea de perfecțiune divină, de armonie perfectă. Astfel centrați în 
această conştiinţă, care este infinită, începem să explorăm structura cosmosului. Descoperim că 
această conştiinţă omniprezentă şi creaţia infinită este un singur lucru, şi totuşi în sfera relativului 
există distincții. 

După ce ne-am localizat în această minte cosmică infinită, să privim nivelul perfect al 
manifestării sale în timp ce această Fiinţă infinită şi Minte eternă, prin operarea propriei lor 
voințe, iau forma Creatorului, trecând apoi pe tărâmul infinității, aspectul creator al acestor Minţi 
şi Fiinţe infinite există ca sursă primară care manifestă şi menţine întregul univers şi întreaga 
creaţie. 

Primul lucru care emană din această Minte infinită și absolută este un sunet, un gând, 
vibrația sunetului a ceea ce conţine sămânţa sunetului şi ideea a tot ce a fost, este şi va fi. 

Din acest gând primar care este emis din Indivizibilitatea infinită şi divină a fiinţei 
conştiente a Minţii Divine, vedem cum cosmosul devine manifest. Şi din acest gând primar 
generat de zorii eternității, vedem în acest gând şi sunet originar, gândul şi sămânţa tuturor 
lucrurilor, locurilor, ideilor, structurilor, formelor, sunetelor - tot ce poate fi, va fi şi a fost 
vreodată în toată creaţia. 

Prin urmare, percepem acest gând şi sunet primar - care sunt indivizibile - diferențiat într- 
un număr infinit de realităţi. Şi în una dintre ele vedem o stea, în alta un măr. În alta vedem 
individualitatea şi sinele nostru, în alta prietenii noştri, în alta iarba, în alta lupul, în alta 
Pământul, în alta numeroase lumi... 

Astfel, în progresie infinită, formele ideii-sămânţă, fiecare cu propriul ei gând şi sunet 
originar emise de acest gând absolut, prin operarea voinţei Creatorului se dezvoltă gradat din 
această Fiinţă eternă tăcută 

În timp ce percepem cum manifestarea lor creşte vedem în această Fiinţă măreaţă cea mai 
pură Lumină 

Din acest gând originar și sunet elementar se naşte forma luminii perfecte, forma perfectă, 
care are în ea toată creaţia, iar creația cosmică infinită, inundată în lumină, apare şi se dezvoltă în 
viziunea noastră. 

În această Lumină perfectă vedem apoi forma a tot ce poate fi. În acest univers de lumină - 
ocean de lumină infinită - vedem că fiecare formă este manifestă şi corespunde sunetului şi 
vibraţiei gândului în cazul unui măr, emis din gândul şi tonul originar, privim forma de lumină 
astrală a unui măr. Procedăm în acelaşi mod, în, cazul fiecărui lucru creat, fie că e vorba de un 
lup, copac, stea sau lume. Totul este acolo, atât în indivizibilitatea sa perfectă cu mintea 
conştientă a Creatorului, care l-a creat, cât şi în deplinătatea sa ca perfectă creaţie, mai întâi în 
gând, apoi în formă şi lumină. 

Astfel vedem cum această lumină infinită se extinde și devine diferențiată, lumile celeste 
vaste se dezvoltă în faţa ochilor noştri, iar lumile infinite şi divine se întind în jurul nostru, în 
toate direcţiile, infinit în spaţiu şi timp. 

Privim în acest mod structura şi lumina tiparului celest al întregii creaţii, precum şi tot ceea 
ce există în lumea schimbării şi a expresiei timpului şi spaţiului. 

Descoperim că în acest univers al luminii există sunetul perfect şi ideea-sămânţă a fiecărui 
lucru şi în fiecare sunet există sunetul originar, iar în timp ce ne afundăm mai adânc, vedem cum 
Creatorul însuşi face să se manifeste întreaga creaţie, manifestându-se în ea, această minte 
conştientă nemărginită, datorită căreia suntem conştienţi în acest moment, timp şi spaţiu. 

Văzând acest lucru limpede în ființa noastră, urmărim apoi cum creația materială ţinută prin 
forma cristalină delicată a universului de lumină astrală şi, emanând din tiparele formei din 
universurile astrale de lumină, se naşte forma energetică de bază care susţine fiecare atom, 
fiecare electron, toate forţele creaţiei cosmosului material. 

Şi astfel vedem cum se nasc, se manifestă şi sunt exprimate din această creaţie celestă 
vastă, universurile diferenţiate şi perfecte de lumină şi apoi realitatea fizică a universului 
exprimat. 

Vedem apoi propria noastră stea. Soarele, cum se naşte din acest soare astral perfect, care s- 
a născut din cea mai măreaţă Lumină care posedă în sine forma ideii perfecte din soare, provenită 
din sunetul şi gândul originar, emis de voinţa suverană a Creatorului infinit. 

În cazul fiecărui lucru pe care îl contemplăm, vedem cum se dezvoltă în faţa noastră, fie că 
e vorba de un fir de iarbă, un animal, de propriile noastre individualităţi şi trupuri, lumile 
îndepărtate cu fiinţe înzestrate, ca şi noi, cu conştiinţă - toate emise din acest tipar perfect al 
universurilor astrale de lumină, care se naște din lumina măreaţă şi din cel mai fin nivel de 
lumină celestă emise de cel mai măreț gând - gândul originar care conţine prima emanare a 
sunetului provenit din infinitatea eternității. 

În timp ce ne afundăm mai mult, rămânem la marginea infinitului, atemporalităţii şi 
eternității. 

Aşadar, vedem această unitate perfectă între Mintea infinită, datorită căreia suntem 
conştienţi, şi propria noastră existenţă. 

Iar conştiinţa care ne face pe fiecare dintre noi să fim conştienţi nu poate fi niciodată 
separată de această Fiinţă conştientă singulară, care există în toate lucrurile; nu suntem niciodată 
divizați şi niciodată separați de nimic. 

ŞI apoi, în timp ce ne uităm în toate direcțiile din jurul nostru, contemplăm o ordine divină 
perfectă şi felul în care această Fiinţă măreaţă a trimis din când în când pe Pământ şi în alte lumi 
întrupări sau Manifestări ale divinității ei, care aduc la viaţă lumi întregi, revărsând în creaţie o 
nouă primăvară. 

Suntem inundaţi de fericire atunci când vedem că a sosit timpul unei noi primăveri şi când 
o nouă eră de o mie de ani de pace neîntreruptă şi de înălţare spirituală se naşte pe Pământ şi în 
întregul cosmos. 

Văzând apoi, în perfecțiunea creaţiei, Creatorul şi Mintea Infinită, realizăm acum adevărul 
că fiecare lucru creat este o poartă spre infinit şi că Fiinţa nemărginită şi infinită este cu adevărat 
omniprezentă, omniscientă, veşnică în fiecare punct din spaţiu şi timp şi la fiecare nivel al 
creaţiei. Şi că într-adevăr, cuprinsă în noi şi în toate lucrurile, ea este o hologramă perfectă a tot 
ceea ce există. 

Întregul univers este cuprins în noi, iar individualităţile noastre, care sunt parte a creaţiei, 
provin de la Creator. Cea mai înaltă stare spirituală de conştientizare a noastră este aceea de a fi 
precum totul şi în acelaşi timp nimic şi de a rămâne complet nemişcaţi. 

Descoperim astfel că suntem ferestre limpezi prin care lumina infinită a Fiinţei măreţe 
străluceşte. lar Mintea conştientă prin care suntem lucizi în aceasta clipă este Fiinţa eternă, 
Sinele infinit, Mintea cosmică, din care toate lucrurile, timpul, spaţiul emană. 

Acum să ne odihnim mintea în punctul primei emanaţii, unde conştiinţa începe să devină 
existenţă relativă, atunci când absolutul rezonează în existenţa relativă a cosmosului şi creaţiei. 
Vedem că în acest gând măreț se află ideea-sămânţă a întregii cunoaşteri. Şi la acest nivel, orice 
lucru poate fi cunoscut. Aici există toată cunoaşterea; fiecare ştiinţă, artă, fapt, adevăr. Şi această 
cunoaştere perfectă este cuprinsă în realitatea omului şi reprezintă o fântână care poate genera 
toată cunoaşterea, întreaga ştiinţă şi adevărul suprem. Putem învăţa să ajungem în acest punct, în 
acest loc non-spaţial din noi şi să vedem adevărul, să scoatem la lumină fiinţele, să cunoaştem 
faptele şi să percepem realitatea. 

Pe aripile acestei Minţi conştiente infinite noi realizăm că suntem integrați în armonie 
perfectă, că suntem indivizibili, că fuzionăm cu fiecare punct din spaţiu şi timp. Folosind delicat 
şi în mod subtil liberul arbitru dat nouă de către Creator, în concordanță cu voinţa divină, orice 
lucru este posibil şi orice viaţă este îmbunătăţită. Întorcându-ne cu umilință spre această Fiinţă 
nemărginită, putem apoi să percepem un punct îndepărtat din spaţiu sau timp şi putem realiza 
astfel ceea ce se întâmplă în acel loc şi timp. 

Prin urmare, e posibil să adormim într-o noapte şi să percepem ce se va întâmpla în ziua, 
anul sau secolul următor, pentru că în noi este cuprins tot spaţiul şi timpul. Natura minţii din noi 
este omniprezentă în orice punct al creaţiei - în orice punct din spaţiu şi timp. 

Astfel, vedem că totalitatea universului ne este deschisă pentru că cea mai măreaţă Minte. 
Fiinţa conştientă singulară, se află în noi toţi. lar acest ocean infinit de conştiinţă, care nu poate 
divizat niciodată, este motivul pentru care suntem conştienţi. Este motivul pentru care suntem 

veşnic conştienţi. Şi dacă rămânem tăcuţi şi imobili, putem percepe această Minte tăcută şi 
putem medita asupra adevărului, putem vedea orice punct din spaţiu, putem pune orice întrebare 
şi afla răspunsul la ea. Din acest motiv, noi - adică toate fiinţele inteligente evoluate - dispunem 
de capacitatea de a fi una cu Fiinţa nemărginită, de a ne folosi liberul arbitru pentru a discerne 
voinţa divină şi de a ne pune în slujba planului divin. 

Aceasta este împlinirea noastră maximă ca fiinţe. Cat timp ne aflăm pe Pământ, suntem 
chemaţi să răspundem nevoilor acestui timp şi loc, deşi realizăm că locuim în acest cămin etern 
şi spaţiu infinit. 

Din această Fiinţă conştientă, profundă şi veşnică, pe aripile conştiinţei infinite ne înălțăm 
in cerul de deasupra noastră, suntem una în spirit, iar acest spirit este indivizibil. În această Minte 
infinită, vedem Pământul însuşi o planetă albastră, minunată, scufundată în infinitatea spaţiului. 

Pământul este şi el o ființă conştientă. Vedem această fiinţă conştientă şi ne simţim una cu 
ea, ca şi copiii săi şi în acelaşi timp perfect uniţi cu conştiinţa din care îşi derivă propria sa 
existenţă. În timp ce ne uităm în jur pe Pământ, vedem spaţiul sistemului nostru solar, surorile şi 
frații Pământului, celelalte planete şi Soarele-Tată. Vedem spaţiul din jurul nostru plin de lumină 
şi energie infinită, care nu este gol, ci plin şi nu este mort, ci conştient. 

Vedem că întreg spaţiul este conştient. Purtaţi pe aripile acestei conştiinţe, care se află şi în 
noi, ne înălțăm prin infinitatea spaţiului şi contemplăm nenumărate lumi, vedem întreaga spirală 
a galaxiei Căii Lactee şi, avansând, ajungem în spaţiul intergalactic şi vedem miliarde de galaxii, 
lumi infinite care se întind dincolo de noi, şi totuşi în noi înşine, iar integritatea acelui spaţiu 
nemărginit este vastul ocean mental din noi. 

Suntem mereu una cu această Fiinţă cosmică şi mereu conştienţi prin intermediul Minţii 
cosmice. Putem călători în voie prin cosmos, putem contempla orice lume şi putem vedea orice 
sistem solar. 

În această stare de conştiinţă cosmică, vedem dincolo de universul material conştient şi 
infinit universurile astrale infinite de lumină, iar dincolo de ele, forma ideii şi sunetului perfecte 
care susțin formele de lumină şi cosmosul material infinit. Suntem una cu Creatorul şi una cu 
creația. 

Înţelegem atunci că atât Creatorul, cât şi creaţia sunt indivizibili. Şi că în noi înşine suntem 
veşnic indivizibili. În această stare de unitate, chemăm tărâmul celest, fiinţele angelice. 
Manifestările divine şi fiecare fiinţă conştientă şi spirituală din cosmos să ni se alăture în timp ce 
contemplăm Pământul şi îi invităm aici. Realizăm că Pământul a ajuns la un moment de evoluţie 
spirituală. Şi ne rugăm Dumnezeului infinit, în timp ce apoi toţi ne concentrăm asupra 
Pământului, să transforme întunericul prin iluminare, să trimită în fiecare inimă egoistă, iubirea 
infinită a divinului, iar acolo unde e ură, aceasta să fie înlocuită de afecţiune şi iubire, şi acolo 
unde e lăcomie şi egoism, să fie înlocuite de altruism şi generozitate. 

Aceste forţe de pe Pământ care rătăcesc în ignoranţa urii şi lăcomiei, le vedem transfigurate 
de lumina cunoaştem, iubirii şi păcii. 

În miezul realităţii Pământului şi oamenilor săi, vedem cum răsare o minunată lumină aurie 
iar Pământul este transformat într-o grădină a păcii. Progresând din acest punct, Pământul devine 

una dintre diademele creaţiei, unul dintre depozitele adevărate ale păcii şi cunoaşterii din 
COSMOS. 

În această stare de pace, toate popoarele îşi întorc privirea spre Pământ şi sunt inundate de 
bucurie pentru că timpul împlinirii promisiunii umanităţii a sosit iar noi ne aflăm aici pentru a fi 
martori acestui moment şi a-l transforma în realitate. 

Vedem cum ni se alătură fiinţe celeste, astrale şi extraterestre şi toți oamenii buni de pe 
Pământ ni se alătură atunci când ne exercităm voința pentru a fi una cu Fiinţa divina prin 
aducerea la realitate a unei perioade de înălţare spirituală şi de pace neîntreruptă timp de mii de 
ani. 

Acum rămânem în tăcere şi vedem cum ni se alătură tărâmul angelic fiinţele celeste, lumile 
astrale în care se află strămoşii noştri şi fiinţele din diferite lumi. Vedem că ni se alătură şi fiinţe 
extraterestre şi că există oameni pe această planetă ce ni se alătură prin gând conştient şi 
rugăciune. Păstrăm în noi acest gând şi această viziune de a inunda întreaga lume cu această 
lumină aurie, aducând astfel vremurile de pace, iar toate zgomotele de arme ale războaielor vor fi 
reduse la tăcere şi toată suferinţa va lua sfârşit. 

Nedreptatea va face loc dreptăţii, sărăcia abundenței şi de la distrugere vom ajunge la o 
epocă de creaţie minunată şi perfectă şi la o ordine socială perfectă şi ideală. 

Când realizăm aceasta, suntem siguri că schimbarea va veni. Vedem că ni se alătură lumi 
infinite şi divine. A venit timpul ca metodele vechi şi corupte să nu mai fie folosite, vechea 
ordine să fie anulată şi o nouă lume să se nască, o lume caracterizată de indivizibilitate, pace şi 
înălţare spirituală neîntreruptă timp de mii de generaţii de copii pe Pământ. 

Minte nemărginită 


Fiecare sistem solar stabil este format din planete. În fiecare dintre aceste sisteme solare 
există forme de viaţă, capabile să cunoască Mintea divină. Prin urmare, în timp ce contemplăm 
spaţiul din jurul nostru, înţelegem că această Fiinţă conştientă absolută, această Minte care ne 
permite să fim conştienţi, veşnic omniprezentă, este comună acestor fiinţe şi este baza păcii 
interplanetare. Nevoia de pace globală şi primul punct care conduce la înălţarea spirituală a 
fiecărei fiinţe - este de a recunoaşte că în sine există această minte cosmică, furnizând lumina 
conştiinţei, spiritul unic din sine. 

Aşadar suntem veşnic una în spirit, iar marele Spirit este veşnic unul şi indivizibil. 

Salutăm prezenţa acestor fiinţe aici, indiferent în ce formă apar ele - ca navă materializată, 
mesaj, sunet, lumină, obiect spaţial eteric, care scânteiază în câmpul din jurul nostru. Orice am 
vedem sau auzi este însă mai puţin important decât ceea ce cunoaştem în ființa noastră. Realizăm 
că suntem conştienţi şi că aceste fiinţe care de asemenea dispun de conştiinţă ne văd cu ochii 
minţii. lar acest ochi divin ai indivizibilităţii există în orice formă de viaţă inteligentă. 

Ca ambasadori ai Pământului pe lângă aceste popoare, îi invităm cu umilinţă aici şi le 
spunem că pot apărea în orice formă sau mod sigur şi adecvat acestor timpuri, recunoscând că 
Pământul este foarte periculos în momentul de faţă şi că siguranţa este esenţială. Ştim că ei ne 
pot vedea şi, de asemenea, la rândul nostru noi îi putem vedea pe ei fără efort prin acest ochi 
mental pe care îl posedăm cu toţii, pentru că toţi suntem conştienţi şi recunoaştem omniprezenţa 
conştiinţei. 

O dată cu trecerea timpului nu va mai exista nicio distincţie între fiinţele iluminate spiritual 
şi cele ca ocupă funcţii politice sau de conducere. Niciun conducător nu va mai putea guvema 
altfel. 

Nu uitaţi că există extratereştri sub pământ şi sub apă care rămân din ce în ce mai mult în 
această formă eterică, dar sunt pregătiţi să reacționeze în caz de necesitate. Veţi vedea adeseori o 
navă spaţială sau un aspect eteric al acesteia care mai curând iese de sub pământ decât să vină 
din spaţiu. 

Odată, în Colorado, în timpul unei expediţii am simţit cum pământul se mişca şi se ridica 
chiar sub picioarele noastre. Şi apoi am văzut în jurul nostru o navă, iar temperatura a urcat cu 
12-15 grade. Ne aflam într-o navă eterică translucidă, dar puteam vedea forma, dimensiunile sale 
şi fiinţele care se deplasau în ea. 

Deoarece aparatura electronică implicată de aceste tehnologii permite transformarea 
materiei prin depăşirea vitezei luminii, iar materia solidă poate să devină această formă eterică, 
aproape astrală, ei pot trece direct prin materia solidă, prin munţi, ca şi cum materia ponderală 
nici nu ar exista. 

Chiar şi în proiectele umane clasificate dispun de tehnologii de acest gen. O navă poate foi 
adusă într-o stare în care nu este deloc detectată şi totuşi ea este prezentă. 

Realitatea este că majoritatea oamenilor nu ar şti că ea există acolo. Unii poate că totuşi ar 
şti, dar majoritatea nu. Şi cu cât pătrund mai mult în universul material tridimensional, în 

dimensiunea spaţiu-timp, cu atât nava lor este mai vulnerabilă atacului tehnologiilor umane 
actuale şi poate fi detectată. 

Acestea sunt sisteme de propulsie şi aparate electronice foarte puternice. Dacă se 
materializează complet, îi lăsăm pe ei să se apropie de noi. Nu fugim spre ei. Nu este sigur şi nici 
nu este înţelept. 

Când un grup redus de persoane pune în practică acest protocol, oamenii se întind adeseori 
şi adorm, după care încep să viseze. 

În această stare, oamenii pot să depăşească blocajele interne şi să vadă extratereştrii mai 
bine. Nu uitaţi, ei sunt adeseori în formă eterică sau aproape astrală şi interacționează foarte uşor 
cu corpurile noastre astrale, activate în starea de vis lucid. 

În această stare sau atunci când suntem treji şi centraţi în conştiinţa cosmică, extratereştrii 
se vor apropia de noi. De ce? Pentru că sunt mai în siguranţă atunci când noi nu suntem conectaţi 
doar cu individualitatea noastră limitată, măruntă şi temătoare cu ego-urile noastre. 

După cum i-a spus Krishna lui Arjuna pe câmpul de luptă: „Puțin din Aceasta elimină orice 
teamă.” “Aceasta” este Mintea nemărginită. 

În această stare, nu există motive de teamă. Şi prin urmare, se simt mai în largul lor în 
prezenţa noastră pentru că putem intra în contact cu ei ca fiinţe conştiente. Este o experienţă 
minunată. 

Ei pot atunci o relație cu noi pentru că ne conectăm cu acel aspect universal al fiinţei 
noastre - unicul nostru aspect universal dar care constituie şi chiar esenţa fiinţei noastre. Aşadar, 
intrând în conexiune cu acesta, suntem pregătiți, receptivi şi capabili să ne conectăm cu ei. 

Unicul şi cel mai mare factor determinant al contactului îl reprezintă starea conştiinţei în 
care ne aflăm. 

Cel mai important lucru legat de protocolul de contact este de a vă acorda timp pentru a vă 
linişti şi a vă centra în tăcere în conştiinţă. Procedura implică următoarele etape: mai întâi, 
rămâneţi calmi şi puneţi în aplicare nişte tehnici de meditaţie care să vă permită să intraţi în 
contact doar având conştiinţa activă, care funcţionează mai bine în cazul vostru. Apoi, după ce 
receptaţi această conştiinţă, trebuie să o expansionaţi, să deveniți cât mai conştienţi de ea şi să 
realizați faptul că nu se limitează doar la spaţiul vostru individual, că este cu adevărat o 
conştiinţă universală. 

În a treia fază, pe aripile acestei conştiinţe universale, vedeţi cu ochii minţii — “de la 
distanţă” - spaţiul. Puteţi literalmente scana cu vederea spaţiul unde doriţi sau să vă lăsaţi mintea 
să fie atrasă de o navă extraterestră. Aveţi grijă să nu vă imaginaţi doar că s-a întâmplat; lăsaţi 
lucrurile să se desfăşoare şi să ajungă în faţa ochilor minţii voastre, unde le puteţi percepe cu 
adevărat. În a patra fază, când vedeţi un extraterestru sau o navă spaţială, intraţi în contact cu 
fiinţele extraterestre, reintrând în contact cu propria voastră conştiinţă interioară şi priviţi cum 
conştiinţa interioară străluceşte în ochii lor. 

În această stare de indivizibilitate, invitaţi-o să fie alături de voi aici, în orice mod sigur şi 
adecvat. 

O altă versiune avansată este de a intra, de asemenea, în contact cu centrul sau consiliul 
interplanetar, pentru a cere permisiunea: 

- Vă rog, permiteţi-le să vină sau aduceţi-i aici. Sau pentru a fi alături de ei. 

În a cincea fază îi conduceţi la locaţia voastră precisă. Arătaţi le acea locaţie. Este ca şi cum 
ați mări imaginea din spaţiu şi le-aţi arăta vizual locaţia voastră exactă, intrând în contact cu 
mintea lor, cu sistemul lor de ghidaj sau cu ambele, deoarece tehnologiile lor sunt în conexiune 
cu conştiinţa lor. Nu uitaţi că aşa călătoresc ei prin spaţiu. Aşa funcționează sistemele lor de 
ghidaj şi aşa îşi pilotează nava. Totul are legătură cu conexiunea mentală; mintea, trupul şi nava 
lor sunt perfect integrate. Nava spaţială însăşi este o biomaşinărie conştientă şi asociată cu 
inteligenţa conştientă. 

Puteţi să vă adunaţi într-un grup mic şi aplica acest protocol timp de oră sau două. Are o 
eficacitate foarte mare când mai multe persoane pun în practică acest protocol împreună. 

Odată, când un extraterestru în formă eterică a fost prezent la una din aceste expediţii, i-am 
oferit un cristal. Când am întins mâna ca să-i dau acel minunat cristal ne-am uitat cu toții la mâna 
mea, care s-a transformat în faţa ochilor noştri; s-a întins şi apoi a rămas doar cu trei degete - şi 
arăta exact ca o mână de extraterestru! 

Toată lumea a văzut aceasta. Era ca şi cum mâna sa şi a mea ar fi devenit una. Cu toţii am 
văzut cum mâna mea s-a modificat complet. 

Aşadar, modul în care pot apărea extratereştrii este cu adevărat uimitor. Poate chiar şoca, 
deoarece pare atât de bizar. Ar fi greu de creat un film S.F. care să conţină atâtea ciudăţenii cum 
am văzut şi trăit noi în aceste expediţii 

Când ne adunăm aici sub lumina stelelor, amintiţi-vă de acest moment minunat împreună şi 
înţelegeţi că suntem veşnic conectaţi în această stare de indivizibilitate şi că vom colabora 
împreună pentru a depăşi aceste vremuri şi a ajunge la epoca pe care am văzut-o cu ochiul minţii. 

Picătura e totuna cu oceanul 


Există o frază minunată: “Cunoaşterea e un singur punct, dar nebunii l-au multiplicat.” 

Percepția directă a minţii este foarte simplă, dar există multe detalii despre felul în care 
totul este exprimat. Ne aflăm în acest punct din spaţiu şi totuşi, în acelaşi timp, cuprins în acest 
punct este ceea ce depăşeşte spaţiul şi timpul. Această activitate emană din infinit, iar 
relativitatea însăşi este infinită şi creaţia nu este limitată. Cosmosul nu are sfârşit în timp sau 
spaţiu, tot aşa cum Mintea nemărginită nu are nici ea sfârşit în timp sau spaţiu. Creaţia este haina 
externă a Minţii nemărginite şi totul. împreună, reprezintă Fiinţa supremă. 

Înţelegeţi asta? 

Este foarte uşor să staţi liniştiţi, să experimentați mintea în forma sa subtilă, nemărginită şi 
să observați realitatea din jurul vostru. Trebuie să trecem de la starea de conştiinţă activă şi uşor 
concentrată la cea de a exista pur şi simplu, de a reflecta şi a vedea în noi conştiinţa divină. 

Identificăm conştiinţa cu ego-ul nostru, deoarece iradiază din noi, dar în acelaşi timp trece 
dincolo de noi. Uitaţi-vă in ochii celor din jurul vostru. Realizaţi că sunt conştienţi şi, deşi sunt 
diferiţi, conştiinţa este aceeaşi - mintea activă din ei este una: suntem cu toţii un singur Spirit. 

Conştiinţa lor individuală este aceeaşi cu cea divină 

Individualităţile, intelectele, corpurile lor sunt diferite, dar conştiinţa este o una singură. 
Suntem indivizibili şi dintotdeauna am fost astfel, niciodată separați. 

Şi dacă recunoaşteţi şi trăiţi această unitate, puteţi deveni o singură entitate cu oricine 
altcineva şi puteţi fi una cu animalele, copacii, stelele, extratereştrii şi cei din cadrul guvernului 
subteran, cei de la Casa Albă ş.a.m.d. 

Niciun loc nu vă este inaccesibil, nicio ființă nu vă este străină şi niciun loc străin. Întregul 
cosmos este căminul vostru. Această realizare nu este doar mentală, este chiar trăită efectiv - 
toate aceste lumi prin care călătorim, toate aceste stări spirituale, pe toate le veţi atinge, fără nicio 
îndoială... 

Individualităţile noastre sunt ferestre prin care infinitul se exprimă. La un moment dat, 
învăţăm când să luăm această picătură şi să o lăsăm să cadă la loc în ocean, după care, să 
reconstituim picătura care redevine individuală. 

Învăţăm să facem aceasta pe parcursul voiajului nostru spiritual. “Fii precum nimicul şi 
apoi mergi pe apă”. 

Prin urmare, picătura individualităţii noastre poate deveni una cu oceanul şi apoi noi 
suntem chiar oceanul, în acelaşi timp, putem realiza că suntem în continuare acea picătură 
individuală, într-o stare de conştiinţă indivizibilă. 

Putem percepe aceasta nu numai în noi înşine, ci, de asemenea, că toate lucrurile, fiinţele şi 
pământul de sub picioarele noastre fac parte din Fiinţa infinită, conştientă. 

Realizăm că totul este sacru, că întreaga creaţie este sacră şi că fiecare ființă este sacră, 
deoarece spiritul, Fiinţa conştientă este însăşi materia din care este alcătuit lot ceea ce există, lui 
este întotdeauna una singură., chiar dacă se transformă şi apare ca şi cum ar fi diferită. 


223 


Provocarea constă tocmai în a vedea indivizibilitatea de dincolo de aparențe, şi de 
asemenea în a aprecia aceste aparenţe. 

Am fost în locuri pe Pământ care au cea mai urâtă vreme şi, când meditam sau ne rugam, în 
doar câteva minute cerul se limpezea tot; este ca o deschidere care apare deasupra acestei stări a 
conştiinţei. Aceasta s-a întâmplat de sute de ori, aproape inexplicabil, indiferent de cât de urâtă 
era vremea. 

Întrebarea este: există o relaţie între indivizibilitate şi dualitate? 

De fapt, ele sunt coexistente şi nu se resping reciproc. Cu alte cuvinte, relativul, 
schimbarea, timpul, spaţiul, materia şi absolutul tăcut şi infinit sunt acelaşi lucru. În realitate, nu 
există nicio separare şi, prin urmare, nicio dualitate. 

Relativul prezintă însă diferențieri. Avem corpuri individuale, există masculin şi feminin, 
există diverse energii, elemente diferite. Dar, în acelaşi timp există această unitate divină perfectă 
şi conştiinţa absolută care coexistă în relativ şi pătrunde totul. 

Există deci un echilibru între a putea vedea diferențierea dualitatea lucrurilor şi, în acelaşi 
timp, a vedea indivizibilitatea care impregnează dualitatea. 

Prin urmare, această întrebare nu poate avea decât un singur răspuns. 

Totul este stabilit şi emană din Mintea nemărginită, nediferenţiată. Percepția noastră vede 
însă diferenţele. Sarcina noastră este aceea de a evolua până la punctul în care nu mai vedem 
diferenţele, ci totul ca fiind indivizibil, chiar şi acolo unde aparent există distincţii şi separare. 

Chiar şi experimentele care au fost făcute cu sisteme sau dispozitive mecanice, cum ar fi 
cele efectuate de doctor Robert Jahn de la Princeton, arata că mintea este conectată cu materia. 

Aceasta se întâmplă deoarece chiar obiectul material într-un fel este mintea, conştiinţa care 
rezonează sub forma acelui lucru. 

Este nevoie de practică, dar percepția indivizibilității începe prin a vedea conexiunea de la 
ceva la altceva, până realizăm că nu există ceva şi altceva. Toate sunt una. Picătura şi oceanul 
sunt una, chiar şi atunci când picătura poate fi observată. 

Uneori este util să priviţi doar stând în tăcere alături de alte persoane şi apoi să realizaţi că 
ŞI €i, şi voi, sunteţi conştienţi de această unitate. 

Ignoraţi toate diferenţele şi rămâneţi doar cu conştiinţa, pătrundeţi în starea de conştiinţă 
trează, după care eliberaţi-vă de sine şi de individualitate, astfel încât să puteţi intra în contact cu 
conştiinţa celorlalți şi să fiţi una cu aceasta. 

În acest sens, suntem cu toţii o singură fiinţă. Suntem cu adevărat indivizibili în spirit şi, 
prin urmare, putem să ne înțelegem între noi şi să găsim astfel în noi compasiune sinceră. 

Pornind de la această idee, reflectaţi la faptul că fiecare persoană de pe Pământ, fiecare 
fiinţă cu rațiune din univers, fie că este vorba despre fiinţe umane, angelice sau astrale, despre 
extratereştri înzestrați cu corpuri şi existenţe materiale pe alte planete - toate acele fiinţe raționale 
sunt capabile să fie conştiente de propria lor existenţă şi pot, prin urmare să ajungă într-o stare de 
unitate perfectă - o unitate care este transcendentală şi perfectă. 

Această stare depăşeşte pacea politică numită uneori “pacea mai mică”. 

Ceea ce descriu eu acum este cea mai măreaţă pace - pacea perfectă care este interioară şi 
spirituală, deoarece în această stare vedem cu adevărat că suntem indivizibili în spirit. 

Prin urmare, orice sursă de conflict încetează să mai existe, deoarece în loc să fie 
preocupaţi de diferenţe, oamenii se vor concentra asupra indivizibilităţii - şi nu doar ca o 
intelectualizare sau din perspectivă filosofică, ci ca o experienţă sinceră a înălțării spirituale, care 
este o stare de existenţă superioară. 

Vi s-a dat tot ce aveţi nevoie. Totul este în voi. Ceea ce fac eu este să încerc să vă ajut să 
înţelegeţi, după care veţi putea acţiona singuri. 

Există deci indivizibilitate, există relativitate. Ne aflăm aici. Avem trupuri distincte. Există 
spaţiu şi timp, stele şi distanţa între ele, toate acestea coexistă. Nu sunt concepte care se exclud 
reciproc; de fapt, sunt perfect integrate. 

Prin urmare, înţelegerea diferenţei de nuanţă dintre absolut şi relativ este cu adevărat 
importantă, deoarece aceasta este călătoria parcursă de sufletul nostru. lar arunci când 
aprofundăm această înţelegere şi experienţă, ni se permite să influențăm existenţa din starea de 
conştiinţă infinită în care ne aflăm. 

Fără experienţa şi înţelegerea fundamentală a conştiinţei infinite tăcute şi a modului în care 
nemărginirea absolută se manifestă în relativ, nu se poate atinge împlinirea ca fiinţă. 

Oriunde există formă, în ea se află lumină astrală. Forma ideii pure şi conştiinţa sunt 
cauzale şi reprezintă nivelul de cosmologie care se află în acea formă de idee-sămânţă. Conştiinţa 
infinită naşte această idee-sămânță. Cate forma ideii şi vibrația gândului unui măr, de exemplu, 
fără forma unui măr. Puteţi să vă gândiţi la un măr fără forma sa, adică doar la esența sa 
spirituală? 

Este un mod de gândire destul de abstract, sunt de acord. Dar pornind de la acea idee, prin 
vibrație se naşte lumina, forma şi culoarea unui măr. Matricea astrală conduce la energii 
subelectromagnetice, adică la energii de punct zero, la forţe magnetice şi alte forţe care apoi 
selectează şi formează atomii şi moleculele mărului. 

Acest proces, această construcţie divină există în fiecare lucru - fie că este vorba despre o 
galaxie, despre o stea sau despre o persoană. Şi astfel, mintea conştientă creează nivelul mental, 
cauzal al unui obiect şi apoi naşte matricea astrală, după care obiectul fizic. 

Ceea ce este esenţial este conştiinţa pură. Prin mintea profund tăcută, nonlocală, putem 
intra în contact cu un obiect şi dematerializa sau rematerializa, ori deplasa în spaţiu şi timp acel 
obiect. Astfel, anumiţi yoghini au reuşit să dematerializeze sau să rematerializeze un obiect, 
exact ca un dispozitiv de teleportare. Vă puteţi conecta cu orice obiect prin intermediul 
conştiinţei şi, dacă înţelegeţi cum conştiinţa şi mintea devin materie, puteţi influenţa obiectul 
respectiv. Nu există nicio separare, cu excepția construcţiilor mentale create. Noi singuri ne 
clădim propriile închisori şi numai noi putem să ne eliberăm din ele. 

Prin urmare, trebuie să ne dezvățăm de obişnuinţa acestor intelectualizări conceptuale şi să 
experimentăm în linişte “starea de uniune” - starea de indivizibilitate înzestrați prin operarea 
subtilă a voinţei şi credinţei active că “aşa va fi”, aproape orice este posibil. 

Vieţile noastre au fost create în acest mod. Acesta e motivul pentru care suntem conectaţi în 
continuare cu trupurile noastre. Gândiţi-vă la asta. Construiţi o casă. Aţi avut o idee care a 
emanat din mintea voastră conştientă, după care aţi văzut-o, desenat-o şi apoi aţi construit-o. 

Acesta este procesul creativ, iar Creatorul - Fiinţa divină - a creat întregul cosmos în acest 
mod. În noi se află cuprinsă aceeași abilitate. De aceea s-a spus adesea: “Cel care şi-a cunoscut 
Sinele adevărat l-a cunoscut într-adevăr pe Dumnezeu.” 

Întrebarea este: Există gradaţii diferite în cadrul tărâmului astral? lar răspunsul este da - tot 
aşa cum există gradaţii diferite în cadrul tărâmului material. Vă puteţi afla în canalele de scurgere 
ale Manhattan-ului sau într-o grădină minunată. Voi alegeți. 

În universurile luminii, există universuri mai mici şi mai mari, “staţii” diferite şi niveluri 
diferite. Când cineva părăseşte această lume şi intră în planul astral, nu uitaţi că „cine se 
aseamănă se adună şi se simte bine în compania celor asemenea lui”. 

Aceasta înseamnă că cei care au un anumit nivel de conştiinţă şi anumite înclinații vor 
gravita înspre cei care gândesc la fel. Dar nu e obligatoriu să le facă plăcere compania lor. 
Pricepeţi? 

Când oamenii vorbesc despre iad, el este o stare a minţii aflată de cealaltă parte. Din cauza 
propriei stări mentale sunteţi împreună cu persoane asemănătoare vouă. Aceste lumi sunt create 
prin forme mentale şi, dacă aceste fiinţe sau oameni se gândesc la lucruri cumplite, creează 
atunci manifestări teribile în jur. 

Puteţi vizualiza o grădină de trandafiri sau o cameră de tortură. Înţelegeţi? Aceasta este 
realitatea viziunii voastre. 

Există niveluri din ce în ce mai subtile ale astralului care creează “tărâmul celest profund” 
şi tărâmul angelic superior. Această rafinare a minţii, gândului şi energiei continuă până ajungeţi 
la nivelul “staţiei” întrupării - staţia Divinului adică la starea de Creator. 

Există nenumărate niveluri de rafinament, ele sunt nesfârşite. Şi aceasta numai la nivel 
astral. Dincolo de a trăi, există însă aşa numita idee/cauzalitate - esenţa a ceea ce este existenţa 
relativă. La un anumit nivel, puteţi evolua până la punctul în care nu mai aveţi nevoie să păstraţi 
o formă astrală corporală şi aţi ajuns la acest punct al gândirii/conştiinţei. Este expansiv, minunat 
şi divin. 

De exemplu, atunci când am trăit experienţa la limita dintre viaţă şi moarte, nu am avut o 
formă corporală. Mă aflam într-un punct de lumină conştinentă pură, care era individualitate şi 
totuşi o conştiinţă vie; era cauzalitate. Am atins direct cauzalitatea şi, de acolo, Mintea infinită. 

Textura emoțională a universurilor astrale este foarte bogată, iar lumina şi culorile sunt 
foarte frumoase, cu adevărat celeste. 

Dar existenţa care este dincolo de aceasta - de starea cauzală - are o frecvenţă încă şi mai 
subtilă. Este esenţială, mai puţin diferențiată şi direct conectată cu puritatea minţii şi spiritului. 

Întrebarea este: unde îşi găseşte locul reincarnarea în această cosmologie? 

Este o întrebare frecventă. “Adevărul te va elibera, dar mai întâi te va înfuria.” Aşa că acum 
o să înfurii pe toată lumea. 

Adevărul despre reîncarnare este evident şi, totuşi, este absolut fals. Amintiţi-vă de 
experienţa prezentată. Fiecare individualitate este o creație unică. Deoarece este parte a creaţiei, 
există veşnic şi în mod unic. Acea individualitate există şi va continua să existe pentru totdeauna. 

ŞI totuşi, mintea conştientă din fiecare dintre noi este aceeaşi care există în noi toţi. 

Fiecare individ, prin conectarea cu acest aspect nonlocal al conştiinţei, poate trăi viaţa 
individuală a oricărui individ aflat în prezent pe Pământ, care a trăit pe Pământ sau care va exista 
vreodată pe Pământ sau în univers. 

Descrierea reîncarnării este prin urmare incorect definită în realitate, este realizarea 
indivizibilităţii dintre individualitate şi infinit. Acest aspect al fiecăruia dintre noi, care este 
Sinele infinit, există în fiecare din noi. Astfel conştiinţa unui individ poate intra în contact cu 
această conştiinţă nonlocală extinsă şi apoi poate trăi viaţa altcuiva. “Deoarece în realitate 
suntem veşnic o singură Fiinţă.” 

M-am întâlnit cu cinci persoane care jură pe viaţa lor că au fost Cleopatra! Şi. într-o 
anumită măsură, ele chiar au fost Cleopatra, deoarece conştiinţa din noi este universală. În acest 
fel, anumite alte suflete conexe pot trăi experienţa unei persoane arhetipale - sau cineva care a 
avut un impact important ca model social sau istoric precum Cleopatra. 

Dar cineva nu moare şi apoi se dizolvă în neant, după care se reincarnează ca Joe Cohen în 
Brooklyn, New York, în anul 2030. Nu. Ceea ce se înţelege prin reincarnare este complet fals şi 
totuşi în ea rezidă un adevăr profund, care nu este transmis deoarece este abstract nonlocal şi cu 
un nivel de complexitate ridicat. 

Este posibil ca oamenii cu suflete individuale să rezoneze împreună cu fiinţe de natură 
similară sau frecvenţă rezonantă superioară. Nu este ca şi cum o persoană își sfârşeşte viaţa în 
acest corp, se dizolvă în nimicul matricei conştiinţei şi apoi devine o altă fiinţă sau persoană. Nu 
este aşa. Este ceva mai profund. 

Iar adevărul profund este că suntem toate fiinţe din toate timpurile. Şi dacă alegem, putem 
trăi viaţa unei fiinţe individuale din trecut, din prezent sau din viitor, în deplinătatea sa. 

Ştiţi cine sunteţi? Ştiţi că întregul univers este cuprins în voi şi, prin urmare, Mintea 
conştientă din voi este omniprezentă şi că transcende spaţiul şi timpul? Şi că puteţi rezona o dată 
cu toată experienţa spirituală a oricărei fiinţe şi o puteţi trăi în deplinătatea sa? 

În noi există o Fiinţă infinită şi etern conştientă. Aşadar, dacă înţelegeţi natura minţii şi 
conştiinţei din voi e limpede cum puteţi să vă duceţi Ia culcare într-o seară şi în acea stare de 
relaxare să depăşiţi limitele spațiului şi timpului şi să vedeţi ce se va întâmpla săptămâna viitoare 
sau ce s-a întâmplat cu o mie de ani în urmă sau chiar puteţi trăi experiența completă a vieții 
cuiva care a trăit cu un milion de ani în urmă... 

Ne apropiem de maturitatea rasei umane şi trebuie să avem o înţelegere mai profundă a 
acestor lucruri ca să nu ajungem la superstiții şi copilării, ca de exemplu, că punem în practică 
anumite ritualuri pentru a nu ne întoarce pe Pământ sub formă de furnici! 

Desigur că, dacă vreţi să ştiţi cum e să fii un stejar, o furnică sau un câine, o puteţi face. Nu 
trebuie să aşteptaţi o altă viaţă! 

Atunci când înot cu delfinii, motivul pentru care mă acceptă este că mă socotesc unul dintre 
ei. Mă socotesc literalmente un delfin. Eu devin atunci un delfin. 

Când renunţaţi la trup şi ajungeţi la nivelul următor, vă veţi păstra toate amintirile, vă veţi 
aminti de fiecare persoană care aţi fost pe Pământ, veţi evolua ca această individualitate prin 
toate lumile creaţiei şi prin toate stările de conştiinţă. La un moment dat, dacă doriți, veţi fi 
picătura care se întoarce în ocean. 

Nu uitaţi, din infinitul ocean al lui Dumnezeu am ieşit şi în acel ocean infinit ne vom 
întoarce cu toţii. Şi acesta este scopul şi călătoria sufletului nostru. 

Experienţa de a fi un individ constă in a învăţa binecuvântarea de a deveni nimic şi de a 
redeveni infinit şi. în acelaşi timp. de a vă putea bucura de existenţa şi de deplinătatea creaţiei. 

Percepția celestă 


Prin intermediul fiinţelor celeste, prin rugăciunile color de pe Pământ şi prin propriile 
eforturi, sufletul poate avansa de la un nivel la altul; este o progresie infinită. 

O persoană poate fi nevoită să îndure multe suferinţe pentru aceasta, deoarece trebuie să se 
elibereze de toate ataşamentele. Suferinţa este sinonimă cu ataşamentele. 

Prin urmare, o credinţă, idee fermă sau amărăciune înseamnă suferinţă. 

Cineva a descris inteligent iadul prin faptul că te afli în acea stare de remuşcare deoarece ai 
realizat ce ai făcut şi mai ales ce nu ai făcut. Regretul nu este într-atât legat de ceea ce ai făcut 
(doar dacă nu eşti un criminal în serie), ci are legătură mai mult cu ceea ce nu ai făcut - efortul pe 
care nu l-ai depus, amabilitatea pe care nu ai oferit-o, momentele în care ai fost egoist când ar fi 
trebuit să fii generos etc. De acolo vine regretul. 

Avem un mod ciudat de a ne concentra asupra a ceea ce am realizat, făcându-ne griji în 
legătură cu asta, când, în realitate, ar trebui să ne preocupe mai mult ceea ce neglijăm să facem, 
ceea ce e pozitiv şi util pentru omenire. 

Aceste păcate ale omisiunii sunt întotdeauna mai mari decât cele ale asumării. Prin urmare, 
nu pierdeţi nicio ocazie să faceţi un bine, să iubiţi, să împărtăşiţi, să vă sacrificați şi să profitaţi 
de ocazia de a crea o lume mai bună, de a vă exprima iubirea faţă de oameni sau de a răspunde 
cu un gest amabil. 

Fiecare fiinţă creată are un volum optim de sarcini şi un rol optim de jucat, care corespunde 
propriei individualităţi unice. 

Ceea ce tocmai am descris se numeşte Dharma, activitatea şi calea potrivită. Poate fi ceva 
foarte mărunt sau poate fi ceva foarte măreț, în funcție de nivelul până la care ne exercităm 
liberul arbitru pentru a ne descoperi şi aplica întregul potențial. 

Starea de conştiinţă cosmică la care mă refer a existat dintotdeauna, veşnic şi este mereu 
infinită, Universul a existat şi el dintotdeauna, va exista mereu şi este infinit. Prin urmare, ideea 
că universul este limitat sau a avut un început sau un sfârşit nu este de fapt corectă. 

Eternitatea planului Absolutului, Mintea conştientă cosmică, se exprimă prin creaţia infinită 
şi eternă. 

Prin urmare, chiar şi atunci când ne referim la spaţiu, când ne gândim la el sub formă 
materială, nu are sfârşit. Este infinit. Deoarece chiar şi dacă ajungem la capătul a ceea ce credem 
că este universul prin definiție, atunci ce e dincolo de acel capăt? Este infinit. 

Când eram mic, obişnui am să reflectez tot timpul la aceste lucruri. Mă gândeam la ele în 
timp ce mergeam, mă uitam la stele şi simţeam, vedeam asta. 

Chiar şi când am văzut oul cosmic, forma celestă a creaţiei în formă discretă, aceasta era de 
asemenea eternă şi infinită. Este un paradox... 

Dacă vă uitaţi la cerul nocturn folosindu-vă de viziunea celestă, veţi vedea o enormă 
cantitate de lumină. Totul este paradoxal şi, în acelaşi timp, perfect... 

În cazul percepţiei celeste/astrale, vedem direct că până şi adâncimile spaţiului vid, 
întunecat, sunt iluminate de o lumină care iradiază dinăuntru. Îl puteţi vedea? 

Putem vedea planetele şi stelele discrete, care se rotesc într-un ocean infinit de lumină 
celestă. Prin urmare, există lumi de lumină care radiază toate dinăuntru, la fel cum lumina unei 
stele provine de fapt din interior. 

Întrebarea este: toate realităţile posibile există simultan sau paralel? Există comunicarea 
între ele? Răspunsul la aceasta depinde complet de starea de ştiinţă a receptorului. 

Cu alte cuvinte, răspunsul este da, din perspectiva cuantică, holografică, integrată a 
universului, unde totul este cuprins în fiecare. Şi, ca şi în cazul unei holograme, într-o parte a 
universului este prezent acesta în integralitatea lui. Nimic nu este vreodată separat. Unitatea 
Divină există în toate lucrurile. 

Prin urmare, toate realităţile posibile ale universului există simultan, iar conexiunea are loc 
prin intermediul minţii nonlocale, care este aspectul inteligent, conştient al tuturor lucrurilor. 
Inteligența conştientă este integratorul final al acestor diverse tărâmuri. Se poate vorbi, la un 
nivel de înţelegere intelectuală, de diverse dimensiuni sau universuri paralele, dar în realitate ele 
sunt cuprinse unele în altele. Privind cu “ochiul indivizibilității”, vedem această integrare 
perfectă prin nonlocalitatea minţii. 

La un alt nivel al percepţiei se poate spune că nu există nicio conexiune. De exemplu, se 
poate spune cu siguranţă că nu există nicio conexiune între noi, cei care ne aflăm acum aici, în 
Virginia, şi cineva care se află în India. Deoarece nu-i atingem, iar ei nu ne aud s-ar putea spune 
că este adevărat. 

De asemenea, la un alt nivel, s-ar putea spune: 

- Cu toţii ne află în biosfera Pământului. Aşa că atingem Pământul, respirăm acelaşi 
aer şi suntem conectaţi. 

Toate acestea sunt construcții intelectuale, diferite de modul în care ele operează de fapt. 
Anumite câmpuri de rezonanță mai fine lasă loc în cele din urmă celor mai primitive, iar intre ele 
există o conexiune continuă, există mereu o conexiune nonlocală şi o rezonanţă cartare loc prin 
intermediul inteligenţei conştiente. 

Când ceva este teleportat şi se deplasează din punctul A în punctul B din spaţiu, acest lucru 
este perfect posibil, deoarece există o integrare perfectă între orice punct din spațiu sau oricare 
două puncte sau orice număr infinit de puncte din spaţiu. Datorită integrării nonlocale a energiei, 
materiei, spaţiului, timpului şi dimensiunilor prin intermediul mental, orice punct din spațiu şi 
timp are acces la orice alt punct din spaţiu şi timp. lar aspectele mai sensibile ale cosmosului - 
astral, mental, cauzal etc. - prezintă din ce in ce mai mult această caracteristică a nonlocalităţii. 

Prin urmare, există o “nonlocalitate relativă”. 

Toată lumea se gândeşte la nonlocalitate ca fiind nonlocală sau locală. Este fie fixă şi 
lineară, fie nonlocală. 

În realitate, în nonlocalitate există relativitate. Structura cosmosului este cu adevărat 
minunată, complexă şi în acelaşi timp simplă, după ce sunt înţelese câteva principii de bază. 

Pentru a ajunge de la punctul A la B prin “dematerializarea” unui lucru şi reapariţia sa într- 
un alt punct din spaţiu, accesăm nonlocalitatea relativă. Obiectul material este afectat, astfel încât 
rotația şi frecvenţa sa sunt, de fapt, modificate în ceva apropiat de ceea ce misticii ar numi 
energia astrală sau eterică. 

Şi deoarece acest tărâm este mai puţin fixat şi linear decât spaţiul şi timpul material, 
obiectul poate apărea acolo practic instantaneu. Acest lucru se realizează prin rezonanţa nodală 
nonlocală - prin care punctul A şi punctul B din spaţiu sunt accesate prin rezonanţă şi rotație prin 
intermediul unui nivel al universului care este mai nonlocal decât timpul/spaţiul fix. 

Aşadar, cu cât se trece mai mult în câmpurile de rezonanţă şi frecvenţă care depăşesc viteza 
luminii - această graniţă a luminii pot fi accesate tărâmuri din ce în ce mai apropiate de 
câmpurile aşa-numite eterice sau astrale de energie, care sunt din ce în ce mai nonlocale. 

Nonlocalitatea perfectă este Mintea pură nediferențiată. Şi cea mai puţin perfectă este 
universul material spaţiu-timp fix, dar toate sunt integrate şi sunt veşnic indivizibile şi, prin 
urmare, dacă deplasaţi un obiect material şi îi modificaţi starea electronic, poate ajunge într-o 
formă nonlocală amplificată. Astfel, el poate fi teleportat dintr-un punct din spaţiu într-altul. 

Este posibil să se realizeze acest lucru şi la nivelul cauzalităţii, iar aceasta este chiar mai 
rapidă decât teleportarea eterică. 

Prin urmare, există o viteză relativă şi o nonlocalitate relativă, în funcție de cât de fin veţi 
introduce un obiect anume în starea eterică, astrală sau cauzală, care este cuprinsă în acel obiect. 

Un vehicul extraterestru, de exemplu, - sau o navă produsă de om care depăşeşte viteza 
luminii - nu ia viteză ca atunci când o maşină pe autostradă creşte viteza de la cincizeci de mile 
pe oră la şaizeci sau şaptezeci. Nava se deplasează atunci printr-un salt cuantic, de la un câmp de 
rezonanţă la ceea ce numim “formă materială spaţiu-timp stabilă” la o frecvenţă şi rezonanță 
aflată dincolo de aceasta, printr-un singur salt de rezonanţă. 

În acel punct, nava spaţială poate depăşi vectorii lineari ai spaţiului şi trece de la un punct 
din spaţiu la altul, aproape instantaneu - şi cu siguranță mai rapid decât viteza luminii. Dar nu 
este încă o viteză infinită. 

Astfel, călătoria de pe Pământ la, să spunem, mii de ani-lumină de aici, poate dura câteva 
zile, deoarece forma este relativ nonlocală, dar nu perfect nonlocală, cum ar fi conştiinţa pură. 

O civilizaţie care ar putea reduce nava şi tot ce există în ea la o formă a frecvenţei care să 
fie pur cauzală sau o frecvenţă astrală foarte rafinată, ar putea realiza aceeaşi călătorie într-un 
interval de timp mult mai scurt. 

O formă de gând perfectă, conectată cu mintea, se poate deplasa de la un punct din univers 
la altul cu adevărat instantaneu - indiferent cât de mulți ani-lumină ar fi. Ea este atunci conectată 
foarte intim cu această nonlocalitate perfectă a conştiinţei infinite. Prin urmare, există relativitate 
în nonlocalitate. 

Putem, de asemenea, experimenta aceasta fără ajutorul vreunei tehnologii, direct prin visul 
lucid. În visul lucid ne deplasăm, zburăm nonlocal în spirit sau în corpul astral, care este la fel de 
real (sau chiar mai real...) decât corpurile noastre fizice. De aceea, puteţi să vă deplasaţi cu 
uşurinţă de la coordonatele lineare spaţiu-timp şi puteţi ajunge într-un alt punct de pe Pământ, 
chiar şi atunci când dormiţi în patul vostru. În această stare puteţi vedea ce se întâmplă în acel 
moment altundeva pe Pământ ori în spaţiu; sau, dacă ne branşăm la coordonatele temporale, în 
viitor, putem vedea ceva care se va întâmpla mâine sau un an mai târziu. Acesta se numeşte un 
vis lucid precognitiv. 

Aşadar, precogniţia sau capacitatea de a vedea ceva ce s-a întâmplat în trecut sau de la 
distanţă, care se întâmplă chiar acum, este perfect posibilă, deoarece conştiinţa este omniprezentă 
şi putem învăţa să accesăm un nivel mai subtil al minţii în timp ce ne aflăm în continuare în 
corpurile noastre, având conştiinţa noastră individuală. 

În acelaşi mod, comunicarea tehnologică a unei civilizaţii extraterestre implică această 
paradigmă. Extratereştrii posedă dispozitive de comunicare care sunt conectate cu mintea şi se 
pot deplasa de la un punct la altul în spaţiu, aflat la un milion de ani-lumină de aici, instantaneu. 
Un asemenea dispozitiv tehnologic constituie interfaţa cu gândul pur, trecând de la tărâmul 
electromagnetic obişnuit la un tărâm subelectromagnetic sau unul al energiei mai subtile. 

Atunci când o întreagă navă spaţială se deplasează prin cosmos, există ceea ce eu numesc 
un “coeficient de aderență”, determinat de prinderea navei de partea inferioară a universului 
linear spaţiu-timp material. Atunci când ajunge pe faţa nevăzută a spaţiu-timpului liniar, în golul 
dintre frecvențele mai subtile astrale şi cele materiale, există o “aderenţă” care împiedică 
transportul instantaneu. 

Trebuie să menţină o anumită conectivitate cu universul material pentru a reapărea în 
acesta. Din această cauză, viteza nu este infinită. Pe distanţe scurte, un asemenea transfer prin 
spaţiu/timp poate apărea instantaneu, dar pe distanţe cosmice vaste, este implicat un domeniu al 
timpului şi spaţiului. 

Există nişte tehnologii extraterestre foarte evoluate care nu necesită aceasta; acelea sunt cu 
adevărat nave celeste. Pot exista şi se pot afla într-o formă celestă foarte subtilă, apoi pot apărea 
prin diverse niveluri de energie astrală, după care se pot materializa complet. Nu toate 
civilizațiile extraterestre se află la acelaşi nivel de integrare a acestei cosmologii în tehnologiile 
operaţionale. 

O parte din Zona 51 este numită “Dreamland” (“Tărâmul viselor”), deoarece, în timpul 
experimentelor pentru a se deplasa cu o viteză mai mare decât cea a luminii, cei aflaţi în nava 
spaţială s-au simţit ca într-un vis lucid. Este ca atunci când eşti treaz, dar realitatea înconjurătoare 
are o calitate onirică şi formele de energie sunt asemănătoare plasmei sau eterice, iar timpul şi 
spaţiul sunt diferite. 

Gradaţiile energiei 


Cineva care a lucrat ani de zile la Lockheed Skunk Works mi-a descris o experienţă care a 
dus la o întâlnire astrală cu extratereştrii. El este şi unul dintre martorii noştri. A vorbit cu mine 
pentru că a vrut ca eu să-i explic ceva ce nu putea înţelege şi care îl frământase timp de ani în şir. 

În anii '60 a aflat cum poate realiza în mod conştient ceea ce uzual se numeşte “proiecție 
astrală”. EI învăţa să facă aceasta în mod conştient, lucid, într-o stare meditativă relaxată. 

Într-o seară, în timp ce practica această tehnică, profesorul său i-a spus: 

- Eşti pregătit acum pentru aceasta şi vei putea să o faci. 

Aşa că s-a întins, s-a relaxat şi apoi şi-a părăsit brusc trupul. A trecut prin tavan, apoi prin 
acoperişul casei, a urcat până în spaţiul cosmic şi s-a “lovit” de un vehicul extraterestru care se 
afla în stratul superior al atmosferei Pământului. 

A spus că la impact nava s-a clătinat şi că cei dinăuntru l-au putut vedea. 

S-au uitat la el şi i-au transmis telepatic 

- De ce nu te uiţi pe unde umbli? 

I-a fost ruşine de greşeala lui şi s-a întors în corpul fizic! Ceea ce nu a putut niciodată să 
înţeleagă a fost că nu se afla în corpul fizic, ci în corpul astral subtil dar nava pe care a întâlnit-o 
avea aceeaşi densitate ca forma sa astrală, iar el a putut interacţiona cu ea. Ocupanţii navei l-au 
văzut şi el i-a văzut pe ei, dat nu era ca şi cum ar fi interacţionat doar cu alte suflete care zburau 
prin aer. Aceea era o navă spaţială! 

l-am zis: 

- E posibil să nu-ţi placă răspunsul meu, dar, deoarece eşti inginer aerospațial, cred că vei 
înţelege. 

Vehiculele extraterestre, mai ales atunci când se află pe lângă Pământ, unde încercăm să 
depistăm şi să le atacăm cu arme sofisticate, petrec cea mai mare parte din timp în formă 
dematerializată, care rezonează mai rapid decât viteza luminii. 

Aceasta înseamnă că nu sunt materializate - nu sunt alcătuite din materie solidă -, deşi sunt 
sub forma unei nave spaţiale fizice de pe altă planetă cu fiinţe din carne şi oase la bord. Dacă vă 
întâlniți cu o astfel de navă în timp ce visaţi, ocupanţii ei vă vor vedea pentru că se află într-o 
formă de energie în care văd acel nivel de frecvenţă energetică foarte uşor; la rândul vostru îi veţi 
putea vedea şi voi şi veţi putea interacţiona cu ei şi cu nava lor. 

Aceasta nu înseamnă că sunt ființe angelice. Înseamnă că sunt extraterestre şi 
interdimensionale - dacă vreţi să folosiţi termenul de “dimensiune”, deși aici nu este corect. În 
realitate, vorbim despre un întreg spectru de energie şi realitate care este un continuum, deşi 
există anumite faze ale continuum-ului pe care le-am putea numi o dimensiune distinctă. Tot aşa 
ca separarea dintre substanţe chimice diferite sau dintre densități diferite ale apei şi solului, există 
striaţii la frecvenţe diferite. 

Deşi putem vorbi de gradaţii, ele există totuşi în cadrul unui spectru care este continuu, la 
fel ca spectrul electromagnetic, de la ultraviolet la infraroşu. 

Acel om a trăit o experienţă de părăsire a corpului fizic şi a fost conştient în tot acel timp. 
Nu a fost în imaginaţia lui. Când s-a întâlnit cu vehiculul extraterestru, nava avea aceeaşi 
densitate ca şi corpul său astral. Era vorba de o navă extraterestră, dar incomplet materializată. 

O ființă umană care ar fi privit cu ochii fizici nu l-ar fi văzut nici pe el, nici nava, nici 
extratereştrii - doar dacă nu s-ar fi antrenat pentru a vedea energia subtilă a ceea ce oamenii de 
ştiinţă numesc lumina neutrino, care este emisă de tărâmul astral. 

Există senzori tehnologici care au fost dezvoltați de oamenii de ştiinţă pentru a recepta 
acest tip de lumină, dar această tehnologie a fost furată de NRO şi trimisă în spaţiu pentru a putea 
detecta nave extraterestre atunci când nu sunt materializate, pentru a le distruge. 

Aceasta este însă o altă discuţie. 

Când ceva este dematerializat chiar şi pentru o scurtă perioadă de timp, frecvenţa de 
rezonanţă a acelui obiect trece într-o formă de energie cvasiplasmatică, eterică, aproape similară 
energiei astrale. 

Există diverse gradaţii în tărâmul astral, de la astralul inferior, care constituie interfaţa cu 
existența materială a atomilor şi a energiei electromagnetice, până la astralul cel mai subtil, 
numit celestul superior. Fiecare nivel al astralului poate avea o interfaţă tehnologică, dacă ştiinţa 
noastră e suficient de evoluată. 

Accesul la aspectele mai subtile ale astralului este foarte sever păzit, deoarece necesită un 
grad foarte mare de spiritualitate pentru a funcţiona la acel nivel. Asemenea tărâmuri sunt păzite 
de extratereştri evoluaţi şi de fiinţe celeste, de Divin şi de forţe care depăşesc cu mult tot ce 
există pe Pământ. 

Există civilizaţii extraterestre care se află față de noi la un nivel de evoluţie tehnologică ce 
depăşeşte cu mai multe sute de mii, până la cel puţin câteva milioane de ani stadiul de dezvoltare 
al civilizaţiei umane şi care au ajuns la conştiinţa cosmică, divină şi unitară. Tehnologiile 
acestora corespund nivelului lor de conştiinţă şi le permit să înţeleagă şi să constituie interfaţa cu 
universul material şi cu aceste niveluri astrale şi cauzale ale cosmosului. 

Pot apărea şi se pot manifesta ca nişte fiinţe extrem de evoluate spiritual, care se pot 
materializa, dematerializa, îşi pot modifica forma şi pot avea o prezenţă înălțătoare. 

Nu toate civilizațiile extraterestre capabile de călătorii interstelare se află la acel nivel de 
dezvoltare şi de evoluţie. Unele ne depăşesc doar cu puţin. Sunt paşnice şi au stabilit pacea 
globală, altfel nu li s-ar fi permis să plece de pe planeta lor. Ar fi încă în “carantină”. 

Există o ordine în univers care i-ar împiedica să părăsească planeta, tot aşa cum există una 
care ne împiedică pe noi să ne ducem în alte sisteme solare. Dar după ce se instituie pacea, 
libertatea de mişcare începe să crească. Tehnologiile şi ştiinţele fizice se bazează din ce în ce mai 
mult pe înţelegerea conştiinţei. 

Civilizaţiile extraterestre extrem de evoluate îşi manifestă toate navele spaţiale şi nevoile 
materiale prin aspectul vibratoriu al sunetului conectat cu gândul. Cu alte cuvinte, componenta 
gândului, care este vibrația sunetului. Aşa apar aceste nave cu adevărat celeste. Componentele, 
atunci când ajung în planul material, sunt extraordinar de pure şi din ele iradiază toată lumina 
celestă. 

De aceea, unele dintre navele în apropierea cărora am ajuns fi pe care le-am văzut complet 
materializate au o lumina nepământească. Este extrem de pură și de celestă şi în acelaşi timp 
complet materializată şi solidă. 

Mi s-a spus de către oamenii care au studiat vehiculele extraterestre foarte avansate, care 
sunt extraordinar de sofisticate, că şi cele mai primitive sunt ca dintr-un întreg. Nu prezintă nicio 
întrerupere. Cum sunt făcute? 

Nu prin modelarea brută a unei bucăţi de fier sau de aliaj. Sunt construite, de fapt, 
prin ceea ce eu numesc “infrasunet”. Obiectul este realizat prin asamblarea şi manevrarea 
matricei astrale pentru a construi tiparul navei la acel nivel subtil, care apoi apare ca o formă 
modelată în molecule fizice materiale, 

Când își face apariția folosind acest mod infra/ultrasonic de fabricaţie, nivelul de 
energie 
“eterică” şi “astrală” îmbibă nava spațială cu inteligenţă. Poate fi în aşa fel structurată tehnologic 
la nivel subatomic, încât să existe inteligenţă organizatoare asociată cu ca şi, implicit cu viaţa. 
Prin urmare, este de fapt o biomaşină inteligentă. Este atât de sofisticată, încât dispune de un 
nivel înalt de autointegrare şi de inteligenţă. 

Oamenii cu care am discutat, care erau de față când asemenea nave extraterestre s-au 
prăbuşit le-au descris comportându-se ca şi cum ar fi fost rănite şi ar fi încercat să se vindece 
singure. Dispuneau de ceea ce părea a fi sistem circulator, de un sistem imunitar şi erau 
conştiente. Şi vorbim despre o navă! 

Una dintre navele care s-au prăbuşit în New Mexieo avea o gaură în ea şi încerca să se 
vindece singură. Acest martor mi-a spus că a fost ca atunci când te tai iar rana se închide, dar 
vindecarea şi încercarea de a închide gaura chiar în faţa ochilor săi erau o acţiune aproape 
instantanee. 

Prin urmare, e vorba de un nivel de ultrananotehnologie. La acest nivel, energia astrală şi 
cea eterică apar pe acest tărâm şi organizează atomii şi moleculele. Asemenea nave dispun de un 
tip de inteligenţă artificială şi o forţă vitală asociate, ca o biomaşină. 

Întrebarea este: de ce au nevoie de tehnologie şi de nave? 

Nu au nevoie de ele mai mult decât noi. În planul astral, putem ajunge oriunde vrem! Dar 
dacă vor să intre în contact cu universul fizic într-un mod fizic, au nevoie de un aspect material. 
Aşa că aleg să-l păstreze şi îl utilizează. 

Devine o chestiune de alegere. 

Pot apărea oriunde, fără o navă spaţială. Dar şi oamenii pot aceasta. Oamenii, chiar în acest 
moment, dispun de abilităţi de teleportare - din păcate, ele sunt folosite de persoane care nu ar 
trebui să le posede - pentru a se deplasa dintr-un loc în altul pe planetă, fără avion, fără navă sau 
maşină sau chiar fără un vehicul extraterestru imitat. Acest lucru s-a realizat cu tehnologii care 
sunt dezvoltate în cadrul proiectelor clasificate. 

Pe parcursul istoriei cunoscute au fost cazuri de ființe umane care se aflau într-o ţară 
îndepărtată şi care, prin exersarea propriei voințe, îşi bilocalizau corpul şi îl materializau, 
apărând brusc într-un cu totul alt loc. Există relatări credibile ale acestor cazuri chiar şi în secolul 
al XX-lea. 

Prin urmare, dacă oamenii o pot face, de ce nu ar putea şi extratereştrii? 

Sunt necesare însă mijloace tehnologice şi nave spațiale pentru a exista fizic în medii 
dificile - de exemplu. În apă adâncă, în spaţiul cosmic îndepărtat etc. Aşadar, chiar şi fiinţele 
extraterestre foarte evoluate au nave spaţiale. 

Amintiţi-vă de extraterestrul care a venit la fereastra casei din Marea Britanie în 1997, când 
Shari Adamiak a descoperit că avea metastaze, ca şi mine. A venit “din cer”. Era ca o stea ce se 
apropia dinspre un punct luminos, care era o navă. Extraterestrul a sosit într-o stare aproape 
astrală, dar era vizibil, fizic, în ochii tuturor. Nu era o percepţie celestă. Era alcătuit din lumină 
materială şi a venit pe fereastră spre şemineu şi apoi, cu un fâşâit, a devenit real ca ființă 
extraterestră luminoasă, scânteietoare. 

Aceşti extratereştri provin din lumi fizice ca Pământul, unde există fiinţe biologice suficient 
de evoluate la nivel spiritual pentru a-şi dezvolta ştiinţele fizice, astfel încât să implice aceste 
planuri mai subtile ale cosmologiei, inclusiv conştiinţa, domeniul astral şi domeniul cauzal al 
vibraţiei gândului. 

Ştiinţele fizice le permit să creeze obiecte utilizând înţelegerea vibraţiei cauzale a gândului, 
vibrația sunetului şi alte ştiinţe celeste. Dar dacă vor să se afle aici fizic, vor fi aici cu o navă 
materială şi corpuri fizice. Le vor utiliza pe acestea, deşi se află la un nivel spiritual care le 
permite să fie aici şi în stare imaterială - tot aşa cum oamenii pot şi ei călători spiritual astăzi. 

Oamenii au abilitatea de a fi într-o stare spirituală şi de a vedea locuri îndepărtate, dar tot e 
plăcut să te urci într-o maşină şi să vezi muzeul Smithsonian în corp fizic! 

De asemenea, nu uitaţi că multe nave au la bord mai curând umanoizi robotici şi biomaşini 
decât fiinţe extraterestre propriu-zise, din motive de securitate. 

Prin urmare, există nonlocalitate relativă, iar tehnologiile asociate cu aceste stări relative şi 
gradaţii diferă, deşi reprezintă un continuum al realităţii. Este ca şi diferenţa dintre un Model-T şi 
seria 7 de la BMW. Exista elemente comune şi totodată distincţii - unele dintre aceste distincţii 
fiind foarte evidente. 

Explorarea cosmosului este practic nesfârşită - şi nu doar a cosmosului tridimensional fizic. 
Odată cu evoluţia civilizațiilor, acestea descoperă tărâmul astral şi apoi nivelurile mai subtile, 
după care cauzalul, care şi acestea au niveluri mai mult sau mai puţin subtile. Gradaţiile sunt 
practic infinite şi fiecare are aplicația sa, tehnologiile, ştiinţele ş.a.m.d. 

Din experienţa mea, există o grupare interplanetară şi interrasială extrem de organizată, 
care conduce şi planifică orice are de-a face cu civilizaţii extraterestre ce stabilesc contact cu o 
lume nouă ca a noastră. Totul este foarte bine ordonat; nu este o anarhie spațială. 

Chiar şi la nivelul nostru de evoluţie, dispunem cel puţin de aparenţa unei cooperări 
internaționale în vederea călătorilor internaționale aviatice şi altele asemenea. 

Există o operaţiune diplomatică interplanetară funcţională, care controlează şi coordonează 
interacţiunea cu Pământul şi care activează de foarte mult timp, cu siguranţă dinainte de istoria 
înregistrată a umanităţii. 

Oamenii au obţinut, în cazuri individuale, cel mai înalt nivel de evoluţie posibil - pentru 
orice creaţie. 

Dar din punct de vedere colectiv, omenirea lasă de de dorit. Potenţialul umanităţii este egal 
cu potenţialul oricărei specii din univers. Capacitatea noastră de a evolua în fiinţe cu o conştiinţă 
ridicată şi spiritualitate superioară, cu o structură socială corespondentă, este egală cu a oricărei 
civilizaţii care a existat sau va exista vreodată în univers. Faptul că nu am ajuns încă acolo, încă 
acolo, înseamnă doar că nu am ajuns la capătul călătoriei noastre. 

De aceea, eu cred că viaţa pe Pământ şi umanitatea propriu-zisă sunt foarte apreciate, iubite 
şi protejate, observate şi îngrijite. Se aşteaptă cu nerăbdare ca noi sa ne maturizăm curând şi să 
renunțăm să ne mai batem cu bâtele în cap, ca nişte oameni ai cavernelor, şi să începem să trăim 
civilizat. 

A venit timpul ca aceasta să se întâmple, iar pacea să fie stabilită în mod permanent. Prin 
permanent, mă refer la sute de mii de ani neîntrerupţi de pace şi spiritualitate înaltă. 

Această epocă face parte din ciclul universal care prezintă ramificații pe Pământ şi pe alte 
planete. Pot exista planete care se află la un nivel similar de dezvoltare ca şi a noastră sau chiar 
mai puţin dezvoltate tehnologic decât a noastră. Dar trebuie să ştiţi următorul lucru: ciclul în care 
ne aflăm este al păcii universale pe Pământ şi în ceruri - pe Pământ şi în tot cosmosul. Trăim în 
vremuri cu potențial maxim - şi de provocări maxime... 

Oamenii nu ar trebui să fie pesimişti în privinţa capacităţilor noastre. Nu suntem inferiori, 
dar nici superiori față de orice altă specie inteligentă din univers. Suntem perfect egali pentru că 
în noi, ca şi în ei, este cuprins întregul univers. Conceptul universal de “om” dispune de potenţial 
egal de înălţare spirituală completă şi realizare a existenţei infinitului şi a tuturor aplicaţiilor şi 
ştiinţelor sale uimitoare, ca în fiecare altă fiinţă inteligentă din univers. 

Civilizaţiile extraterestre care se află aici, au cu certitudine scopuri şi funcții specifice. 
Unul dintre ele este de a putea interacţiona cu oamenii care sunt paşnici în relaţia cu ei şi sunt 
dispuşi să interacţioneze deschis. De aceea, iniţiativa CE-5 a avut un succes atât de mare. 

Orice efort de a contacta paşnic extratereştrii este foarte apreciat. Pentru că, haideţi să fim 
sinceri, din şase miliarde de oameni de pe glob, nu sunt prea mulți care ştiu cu adevărat despre 
existenţa lor şi, dintre aceştia un număr foarte mic e dispus să facă ceva practic şi pozitiv pentru 
a-i contacta. A venit timpul ca umanitatea să stabilească un contact paşnic. 

Comunitatea interstelară 


Nu puteţi înţelege cum va arăta viitorul dacă nu înţelegeţi cum este realitatea. Când vorbim 
despre viitor, ne putem referi doar la viitoruri probabile. Detaliile pot varia şi intervalele de timp 
de asemenea, dar metatemele sunt cunoscute, ceea ce e cel mai important lucru. 

Dacă înţelegem tiparul noii lumi, care deja a fost creat pe tărâmul empiric, putem vedea 
structura următoarelor milenii pe Pământ. Stejarul seamănă cu sămânţa din care provine. Şi dacă 
putem percepe şi înţelege ce e în sămânță, puteţi vedea toate etapele maturizării stejarului pe 
parcursul creşterii sale timp de sute de ani. 

Dar toate acestea sunt limitate de existenţa unor “viitoruri probabile” - datorită operării 
liberului arbitru de către oameni pe Pământ în interacţiunea cu planul superior care există. Tot ce 
facem colectiv influențează momentul venirii şi expresia propriu-zisă a acestei epoci. Am depăşit 
cu o sută de ani momentul când am fi putut avea deja pace universală, eliminarea sărăciei energie 
necostisitoare, posibilitatea de a călători antigravitaţional şi chiar în spaţiu, paşnic, printre stele. 
Dar nu am ajuns acolo din cauza aplicării greşite a liberului arbitru şi a ignoranței. 

Oamenii care spun că sunt fizicieni şi enunţă cu convingere că “X, V şi Z se vor întâmpla 
pe data cutare” se înşală aproape întotdeauna. Fie se autoamăgesc sau sunt doar nişte şarlatani: 
există prea multe variabile din cauza interacțiunii dintre planul divin care guvernează totul şi 
descendentul şi manifestarea sa, care trebuie să se întâmple prin oameni. Acest proces poate fi 
asistat sau obstrucționat prin operarea liberului arbitru. 

Există un plan anume care a fost deja întocmit - un tipar sau proiect arhitectonic al 
viitorului. Doresc acum să descriu tiparul acestei structuri minunate care se sădeşte. 

Poate acum se aşază doar o parte din fundaţie şi pietrele de temelie, dar dacă putem 
înţelege cum e întocmit de Arhitectul divin, putem să ne facem o idee destul de clară despre cum 
va arăta totul. 

Tema principală este creşterea indivizibilităţii şi integrarea la fiecare nivel al existenţei. A 
început o epocă de cel puţin 500.000 de ani de pace şi împlinire pe Pământ, iar noi suntem 
martori ai acestui început. 

Vom constata acordul perfect dintre tărâmul spiritual şi ştiinţă. 

Completa elucidare a acestor ştiinţe uimitoare şi a aplicațiilor lor spre binele întregii 
planete va asigura o epocă de abundență şi pace neîntreruptă. Aceste ştiinţe, folosite în scopuri 
paşnice, vor crea o civilizaţie care va fi martoră la sfârşitul sărăciei materiale, care va constitui 
baza permanentă a unei păci drepte şi de durată. Numai atunci vom fi membri cu drepturi depline 
ai unei comunităţi interstelare. 

Situaţia actuală se va schimba pentru că trebuie. Dar nu va fi uşor. Uşor ar fi fost cu 100- 
150 de ani în urmă. Dar am ratat acea ocazie. Prin perversitatea şi revolta noastră, prin refuzul de 
a face ceea ce e drept am ajuns acum în acest mileniu fără a fi atins încă pacea, fără a fi 
transformat săbiile în pluguri. 

Prin urmare, tranziţia se va dovedi fie dificilă, fie catastrofică. Vă spun aceasta cu toată 
sinceritatea. Nu îmi fac iluzii şi nici voi nu ar trebui să vă faceţi. 

ŞI totuşi, niciun efort în acest sens nu e inutil, deşi uneori ne putem pierde speranţa şi 
alteori e posibil să ne lăsăm pradă disperării şi neputinței. În realitate, totul este încă posibil şi 
totul e în joc. 

Deşi e important să nu ignorăm riscurile epocii prezente, este esenţial să ne fixăm clar 
privirea înspre orizontul îndepărtat - civilizația inevitabilă care va fi stabilită pe Pământ şi pe care 
e rolul nostru să o creăm. Trebuie să mergem tot înainte, să facem ceea ce e corect şi să spunem 
adevărul. Deşi unor oameni e posibil să nu le placă adevărul pe care îl aud, el trebuie totuşi să fie 
spus. 

Într-unul din visele mele lucide din adolescenţă, pluteam în aer, ca şi cum m-aş fi aflat într- 
un OZN. M-am trezit într-o parte a lumii unde nu mai fusesem niciodată şi am văzut clădirile şi 
centrul Los Angeles-ului. Clădirile respective nu existau atunci, dar acum da. Cel mai mare era 
centrul Bonaventure, care nici el încă nu fusese construit. 

Părea să fie zi şi pe Pământ aveau loc schimbări enorme. Deodată, un val tsunami s-a 
apropiat dinspre Pacific. 

Dacă vă puteţi imagina centrul Bonaventure având un centimetru în înălţime, atunci acest 
val avea doi trei centimetri - deci era de două, trei ori mai mare decât cea mai înaltă clădire din 
LA. 

Acest tsunami a ras de pe faţa pământului L.A.-ul. Şi totuşi, în timp ce se întâmpla asta, eu 
eram straniu de calm. Nu-mi era deloc teamă. Era ca şi cum m-aş fi uitat la un film despre 
evenimente care s-ar putea întâmpla dacă nu ne schimbăm direcția. 

Am avut acest vis prin 1970; nu se vorbea prea mult atunci despre încălzirea globală şi 
despre faptul că mediul ar putea fi distrus complet. 

În acel vis am văzut cum au loc modificări geofizice si de mediu enorme. Acestea au 
condus la un eveniment brusc şi catastrofal. 

Apoi, în timp ce visam mai departe, m-am uitat în jur şi, cât vedeai cu ochii, cerul era plin 
de mii de vehicule extraterestre. Păreau că încearcă să ne ajute. 

Acum am ajuns la o perioadă în care riscul unei catastrofe bruşte de mediu a crescut. Există 
în cadrul programelor secrete sisteme de arme “scalare”, care pot declanşa cutremure severe şi 
schimbări de mediu de acest gen. Nu e nicio îndoială că aceste proiecte ascund în mod deliberat, 
cu cruzime, tehnologii nepoluante care ar putea împiedica topirea calotelor polare şi alte 
modificări catastrofice ale mediului. 

Prin urmare, fie printr-o tehnologie secretă extraordinară, fie din cauza urmărilor erorilor 
noastre sociale şi industriale, am ajuns la momentul în care chiar şi ştiinţa general acceptată şi 
Pentagonul avertizează cu privire la schimbări climaterice şi de mediu bruşte. 

Nu spun aceste lucruri pentru a cauza panică - de aceea până acum nu am vorbit niciodată 
în mod public despre aceste lucruri. Dar am ajuns în punctul în care trebuie să ştim că acesta este 
un viitor posibil care, din nefericire, devine tot mai probabil. 

Ulterior, am avut un vis recurent în care am văzut o hartă globală cu porţiuni marcate în 
diverse culori, de la albastru la galben, portocaliu şi roşu. Zonele albastre erau regiuni care 
suferiseră un impact geofizic catastrofic mai redus, cele cu galben mult mai ridicat, cele cu 

portocaliu destul de mare, iar cele cu roşu catastrofic. Regiunile cu roşu erau cele care prezentau 
distrugeri masive sau pierderea de porţiuni întregi de teren. 

Întregul continent australian era roşu, ca şi multe zone din Asia. Zona cea mai albastră era 
în vestul îndepărtat şi de şes a Statelor Unite, până în Canada. Cel mai mult portocaliu şi roşu era 
în toate zonele de coastă şi mai ales în inelul de foc al Pacificului. 

În porţiuni ale Europei şi mai ales în partea superioară a Pirineilor şi în porțiunea Alpilor, 
am văzut explodând toate ţevile de gaze şi odată cu ele şi satele din zonă, iar pământul se crăpa. 

Bucăţi mari de pământ dispăruseră şi altele apăreau sau ieşeau din ocean. Aceasta nu se 
întâmpla în mii de ani, ci aproape peste noapte. 

În alt vis am văzut cum se rotea Pământul şi îşi schimba înclinația pe axă, astfel încât 
soarele părea să rămână într-un loc, iar stelele se mişcau într-un mod foarte straniu, odată cu 
venirea nopţii. Modificările climatice erau enorme şi tornade în şir se deplasau din Munţii 
Stâncoşi până la Munţii Apalaşi, acoperind partea centrală a Statelor Unite. Marile oraşe erau fie 
cuprinse de un haos total, fie complet distruse. 

În cazul unei schimbări importante, guvernul are un sistem numit “Planul de continuitate a 
guvernului”. Sunt baze subterane aici, în Virginia, unde există un guvern paralel, care acţionează 
în continuu. 

Am un prieten apropiat care a avut o funcție în cadrul acestuia, aşa că, dacă guvernul 
Statelor Unite ar fi şters de pe fața Pământului de un eveniment - nuclear sau de mediu 
catastrofic - el ar fi trecut în funcţia de secretar de cabinet şi ar lucra în acea bază. Există de fapt 
mai multe astfel de baze. Există cea veche de la Mount Weather, Vancouver, şi o alta nu departe 
de locuinţa noastră. 

Revenind la idee, ar fi oameni care ar rămâne să guverneze, dar ar fi foarte dificil şi s-ar 
produce un haos general. 

În alt vis lucid, am văzut un asteroid venind din spaţiu; se apropiase pentru că îi obligasem 
pe extratereștri să fugă dincolo de bariera luminii. 

Un asteroid a lovit Pământul, după care s-a apropiat altul şi ştiam că va fi mult mai mare. 
Am vorbit cu oamenii pe calea undelor radio scurte şi am aflat că nu mai funcţiona curentul în 
toată America de Nord şi în Europa. 

Primul care a lovit Pământul a fost atât de puternic, încât fiecare piesă de infrastructură de 
la vest de Mississippi - adică fiecare pod şi drum - au fost distruse. CONUS-Comandamentul 
continental al SUA - a mobilizat armata care s-a grăbit spre vest, încercând să construiască 
poduri temporare şi să stabilească baze pentru asistarea oamenilor. 

Dar următorul asteroid urma să fie încă şi mai puternic decât acesta, cu mai multe ordine de 
magnitudine. iar noi nu puteam face nimic decât să-l aşteptăm. 

În unele zone, atmosfera părea să fi luat foc şi tot ce era pe pământ ardea. 

După următorul impact, au mai rămas oameni pe glob, care au trăit într-o scurtă perioadă 
primitivă. Sentimentul meu este că acea perioadă a durat între câteva luni şi şapte ani. 

Apoi m-am regăsit în spaţiu, m-am uitat înspre Pământ şi am văzut cum se iveşte o lumină - 
atât spirituală, cât şi electrică, emanând dinspre Norvegia sau Scandinavia. Totul era foarte 
detaliat. Momentul era spre sfârşitul secolului trecut şi începutul secolului XXI. 

Era cât se poate de detaliat. 

Îmi aminte că, de asemenea, cum la începutul anilor '70 am văzut în minte titluri de 
documente scrise cu litere uriaşe, rare descriau evenimente cumplite unele care chiar s-au produs, 
cum ar fi cel din 11 septembrie, dar şi altele care nu au avut încă loc. Vedeam cum gonesc prin 
faţa ochilor mei. Pare ridicol, dar era totul viu, foarte realist, iar acele titluri mărşăluiau prin timp, 
de-a lungul multor ani. 

Timpul nu este însă fix. El este relativ, la fel şi spaţiul - Şi toate aceste lucruri se pot 
întâmpla sau nu în funcţie de ceea ce facem noi. Există unele lucruri pe care deja le-am evitat şi 
altele pe care nu le-am evitat. Totul este posibil. 

Trebuie să înţelegem natura conexiunii dintre ce pot face oamenii ca indivizi, ce fac marile 
instituţii puternice, ce creează acțiunile colective ale oamenilor şi care este planul divin. Există 
anumite evenimente inevitabile care vor avea loc, pentru că nu ni se va permite să distrugem 
Pământul pe parcursul unei singure generaţii iraționale. Pământul trebuie să rămână aici pentru a 
permite evoluţia vieţii inteligente timp de sute de mii de ani. 

El ne iubeşte şi este foarte răbdător, dar răbdarea are şi ea limitele ei - şi dacă nu ne 
schimbăm, Pământul ne va abandona. 

Cum? Ca un câine care se scutură de purici dacă va fi nevoie, literalmente scuturându-se de 
noi. Totul depinde de noi, dacă suntem dispuşi să ne folosim conştient liberul arbitru pentru a 
uşura povara Pământului şi a schimba modul în care acţionăm. 

Prin urmare, niciuna dintre aceste schimbări nu este absolut inevitabilă. Sunt din ce în ce 
mai probabile pentru că noi am refuzat să facem lucrurile pe care bunul simţ şi raţiunea le 
reclamă. 

Din păcate, starea actuală în care au loc războaie operaţiuni secrete şi se impune menţinerea 
cu cruzime a secretului, este complet opusă direcţiei în care ar trebui să mergem şi, prin urmare, 
nu sunt de bun augur pentru găsirea unei soluţii uşoare a impasului actual. 

Unele acţiuni pe care le fac oamenii pot fi utile sau nocive, iar extratereştrii vor face unele 
lucruri pentru a ne ajuta. Cu siguranţă ei nu sunt aici pentru a ne face rău. Dacă ar vrea să ne facă 
râu, ar fi făcut-o deja. Fiecare individ are un rol de jucat în rezultatul final. Şi, de aceea, totul e 
atât de complicat. 

Evenimentul de la Cernobil ar fi putut fi de fapt mult mai grav. De curând, oamenii au scos 
la iveală fotografii ale unor nave extraterestre deasupra Cermobilului, despre care se crede că 
încercau să stabilizeze situaţia şi să împiedice urmările mai grave. 

Nu mi-e uşor să vă spun aceste lucruri, pentru că unii oameni vor spune: 

- Doctorul Greer a spus că sigur se va întâmpla aşa. 

Nu spun asta deloc! Spun că aşa ceva e posibil, chiar probabil - unele evenimente sunt 
foarte probabile. Şi totuşi, noi, în mod colectiv, putem influenţa rezultatul dacă dorim. Nu e 
niciodată prea târziu. 

Întrebarea care se pune este: s-a mai întâmplat aşa ceva şi înainte? 

Da. Am mai trecut prin aceasta. Ştiţi că există legende cu Atlantida, Lemuria şi Mu din 
Pacific. Este adevărat că au existat continente şi civilizaţii aflate la un nivel tehnologic superior 

celui actual, dar aceste civilizaţii au fost distruse. Urmele rămase au fost şterse pentru că sunt 
contrare ştiinţei de largă circulaţie, arheologiei, antropologiei şi religiei ortodoxe. 

Nu uitaţi că fanatismul constă în redublarea eforturilor atunci când ai uitat ce scop aveai. 
Scopul adevărului a fost uitat de mulți oameni, fie că este vorba despre un adevăr ştiinţific, fie 
unul religios. Informaţia nu ajunge la public pentru că cei care deţin controlul sunt conduşi de 
dorinţa de putere, de convingeri greşite şi de corupție. 

Diferenţa este că, în timpul ultimului ciclu care a durat vreo patru sute şi ceva de mii de ani, 
civilizațiile au dispărut şi au trecut lungi perioade de timp până la regruparea societăţii umane. În 
acest nou ciclu, indiferent cât de mare este întunericul, zorile apar de fiecare dată. O nouă zi deja 
a început. Şi următoarea jumătate de milion de ani va fi marcată de faptul că nu va fi întreruptă 
continuitatea civilizaţiei după ce vom trece de perioada de tranziţie. Subliniez: după ce vom trece 
de perioada de tranziție! 

Va exista o civilizaţie neîntreruptă, supusă progresului timp de sute de mii de ani. Nu vor 
urma înălțări şi căderi ale unor diverse civilizaţii care să evolueze puţin şi apoi să se afunde din 
nou în ignoranță, război şi o altă epocă de piatră. 

De când Pământul se află în spaţiu, nimic din istoria sa nu se compară cu aceste vremuri. 
Atât de incredibil de minunate sunt! 

Prin urmare, nu vă lăsaţi copleşiţi de haosul şi nebunia din jurul nostru. Vă împărtăşesc 
aceste lucruri doar pentru a vă indica faptul că există nişte viitoruri posibile care sunt destul de 
îngrijorătoare şi care pot fi iminente - momentul lor exact poate fi oricând, din această clipă până 
peste următorii zece sau douăzeci de ani. Dacă suntem înţelepţi, putem evita lucrurile cele mai 
grave. 

Am avut o experienţă în care mă aflam la bordul unei nave extraterestre şi mă uitam spre 
Mexic. Am văzut un vulcan masiv, Popo, care este cel de-al patrulea ca mărime din lume şi 
foarte periculos. Când m-am dus prima dată acolo, le-am spus oamenilor: 

- Activitatea vulcanică o să crească din ce în ce mai mult. La scurtă vreme, a început să 
erupă frecvent. 

Am fost întrebat: 

- De unde aţi ştiut asta? 

Le-am explicat că multe nave extraterestre intră şi ies în zbor din vulcan, încercând să-l 
stabilizeze şi investighează ce anume se întâmplă, pentru că acolo este o parte foarte instabilă a 
inelului de foc al Pacificului. În timpul acelor evenimente catastrofice de pe Pământ, am văzut 
mii şi mii de obiecte luminoase de formă ovală care străluceau şi ieşeau din pământ, peste toată 
acea parte a Mexicului şi în jurul vulcanului. Pluteau în sus, precum bulele care se ridică de la 
suprafaţa oceanului. Imaginaţi-vă mii de bule care se ridică în şir spre cer şi se împrăştie. A fost 
minunat. 

Populația de pe întregul glob, din ce am văzut eu, s-a redus foarte mult. A rămas doar o 
fracțiune din cea actuală - cât de mică, nu ştiu. lar cei care au rămas au învăţat o lecţie 
extraordinară. 

Lecţia va fi învățată. Întrebarea care se pune este cât de grave trebuie să fie evenimentele 
pentru ca oamenii de pe această planetă să înveţe lecţia respectivă. 

Până acum, nici Primul Război Mondial, nici cel de-al Doilea, nici Hiroshima, nici 
evenimentul de la 11 septembrie, nici perspectiva distrugerii totale a mediului nu au schimbat 
comportamentul nociv colectiv. 

Dar, indiferent ce se întâmplă, după toate aceste schimbări, fie ele grave sau mai puţin 
grave, cei rămaşi vor fi învăţat o lecţie importantă şi vor jura să renunţe la război. Ei vor folosi 
aceste noi ştiinţe şi tehnologii uimitoare permanent, numai în scopuri paşnice. Această lecţie va 
fi învățată pentru totdeauna. 

Am putea face asta fără a trece printr-o schimbare atât de traumatică, dacă oamenii nu ar fi 
atât de încăpăţânaţi şi refractari la schimbările spirituale, fără a li obligați să le facă. Până acum 
am ales să trecem cu vederea evenimentele mai puţin grave şi să nu acţionăm în scopul 
schimbării. Prin urmare, după cum ar spune amerindienii: “Suntem în vremuri de schimbare” şi 
în vremurile “marii purificări”. 

Evenimentele pe care le descriu nu vor fi doar cele provocate de oameni, ci şi evenimente 
naturale catastrofice. Acestea vor purifica mintea şi inima oamenilor în focul acestor încercări, 
astfel încât ei se vor angaja să nu mai facă niciodată lucrurile distructive pe care le-au făcut până 
acum. Vom învăţa să nu ne mai aruncăm în aer din cauza religiei, rasei, ideologiei - acţiuni 
nebuneşti care au afectat civilizațiile umane timp de mii de ani. Vom renunţa definitiv la acest 
mod de a gândi. Apoi, ca o pasăre Phoenix, vom renaşte din propria cenuşă şi vom reconstrui 
rapid o civilizaţie evoluată pe această planetă care va fi permanent paşnică. Vom avea abilitatea 
de a aplica toate aceste tehnologii uimitoare care există deja pe Pământ. Ni s-a dat tot ce avem 
nevoie şi totul e aici. Avem deja tot ce ne trebuie pentru următorii 500.000 de ani. Acestea sunt 
veşti cu adevărat bune. 

Faza de tranziţie 


O analogie cu fizica cuantică - un concept numit faza de tranziţie - este utilă în acest caz. 

Dacă luaţi un container cu heliu şi îl răciţi până la zero absolut el începe să fiarbă şi se agită 
violent. Haosul şi dezordinea cresc în timp ce unele dintre molecule încep să se alinieze coerent. 
În momentul în care numai aproximativ 1% - nu 99%, ci aproximativ 1% - din moleculele din 
container devin coerent aliniate, toate moleculele ajung în starea de coerenţă. Acesta se numeşte 
superfluiditate. 

Heliul adoptă apoi proprietăți magice; se comportă foarte diferit şi întregul câmp de 
molecule este coerent. Dar exact înainte de acest moment de coerenţă extraordinară este punctul 
culminant al haosului şi al violenţei. 

Acum ne aflăm în acel moment al fazei de tranziţie din istoria rasei umane. Va fi şi mai 
mult haos şi o dezordine aparent şi mai mare. Dar noi trebuie să vedem acele insule de coerență 
care se dezvoltă. Trebuie să devenim aceste insule de coerenţă şi viziune. Şi când o suficientă 
parte a umanităţii o va face, se va produce faza de tranziție şi câmpul societăţii umane se va 
transforma rapid. 

Cum va arăta acest viitor pozitiv? Din fericire, Creatorul ne-a lisat un proiect minunat, care 
există cuprins în noi toţi şi îl putem vedea dacă alegem să ne uităm cu atenţie. 

Trebuie să învăţăm să fim vizionari, deoarece în măsura în care vedem şi înţelegem, putem 
fi vehicule pentru a manifesta şi a crea această viziune. 

Oamenii vor fi în continuare oameni, dar excesele de violenţă şi războaiele se vor fi 
terminat. 

Marile războaie şi dificultăţile cumplite vor deveni istorie. Iniţial va fi o perioadă de pace 
încordată - cu câţiva câini turbaţi, dar ferm legaţi în lanţ. Această pace politică va preceda o stare 
de spiritualitate superioară în rândul majorităţii populaţiei. În cele din urmă, singurul mod pentru 
a asigura un comportament pozitiv faţă de ceilalţi este prin spiritualitate. De aceea, pacea şi 
spiritualitatea merg mână în mână. 

În primele zeci de ani după faza de tranziţie, civilizaţia de pe Pământ va fi reformată, 
reclădită şi transformată prin urmărirea scopurilor paşnice şi nonviolente. Sărăcia umilitoare, 
distrugătoare a minţii şi boala nu conduc la un mediu în care un număr semnificativ de oameni se 
pot dezvolta spiritual. 

Restabilind civilizaţia prin aceste noi tehnologii, pe parcursul următoarei sute de ani va 
exista o pace permanentă, sărăcia va fi eliminată, iar abundența va creşte pe Pământ. Când aceste 
tehnologii vor fi aplicate în scopuri paşnice şi fiecare naţiune de pe glob se va angaja să elimine 
în totalitate orice încercare de a le utiliza pentru producția de arme, vom vedea o înflorire a 
umanităţii aşa cum nu a fost niciodată în istoria lumii noastre. 

Fiecare stat şi comunitate va dispune de mijloacele de a crea energie nepoluantă nelimitată, 
apă curată, de a asigura transportul, de a dezvolta alimente naturale organice etc. 

Imaginaţi-vă: puteţi fi oriunde pe glob şi puteţi avea lot ce vă trebuie la un cost foarte mic. 
Cu energie gratuită aţi putea avea câtă lumină şi temperatură controlată doriți în orice climat, 

puteţi creşte ce fructe şi legume doriţi în condiţii computerizate, automatizate. Această 
tehnologie există deja în prezent. Vor exista alimente abundente de cea mai ridicată calitate 
pentru toată lumea, fără substanțe petrochimice, îngrăşăminte artificiale şi pesticide. Dacă 
analizăm alimentele de astăzi, crearea şi livrarea lor reprezintă un proces care implică foarte 
multe substanţe petrochimice. Prin urmare, energia gratuită este soluţia. 

Pământul, având două treimi din suprafață acoperită cu apă, are suficientă apă, dacă o 
putem desaliniza. Dar ea nu poate fi desalinizată în lipsa sistemelor energetice necesare. Când 
energia este gratuită şi abundentă, acest lucru devine perfect posibil. 

Producția va fi abundentă, nepoluantă şi foarte ieftină. Cea mai mare cheltuială implicată 
de costul total al producţiei oricărui lucru pe care îl avem este pentru energia necesară în scopul 
obţinerii materialului brut, transportului acestuia, ambalării şi livrării. 

Acest lucru are legătură în special cu energia. Ce se întâmplă când componenta sa 
energetică devine zero? Apare o lume complet nouă, de abundență şi asigurare a existenţei în 
lipsa poluării, în armonie cu natura. 

Datorită acestor progrese tehnologice, săptămâna de lucru se va reduce la cincisprezece- 
douăzeci şi cinci de ore. În general în funcţie de preferinţe, iar restul timpului va fi petrecut în 
aplicarea creativităţii, activităţi recreative, educaţie şi alte scopuri pozitive. 

Efectul transformator al acestor tehnologii pe plan economic va consta în dispariţia 
necesităţii unei săptămâni de lucru de patruzeci-şaizeci de ore pe săptămână; de fapt, acest lucru 
este nociv social Oamenii vor putea apoi să descopere Dharma lor, chemarea lor, contribuţia pe 
care şi-o pot aduce, care corespunde cel mai mult abilităţilor lor date de Dumnezeu, a celor 
înnăscute şi a talentului lor, spre deosebire de simpla subzistență din necesitate. 

Astfel, o civilizație în care oamenii să poată atinge spiritualitatea superioară va fi, în fine, 
posibilă. Epoca marilor zone urbane-suburbane se va încheia. Pământul va fi acoperit de sate. De 
ce? 

Deoarece, dacă ajungeţi de la Phoenix la Paris în trei sau patru minute, nu va fi nevoie să 
locuiţi în aceste oraşe întinse, foarte aglomerate. Unii oameni vor alege să trăiască în comunități 
mai mari, dar nu va mai exista necesitatea economică a marilor metropole. Transportul va fi 
rapid, deasupra solului, şi eficient, cu ajutorul tehnologiilor ARV. 

Călătoria la suprafaţa pământului cu sisteme antigravitaţionale va permite ca şi cele mai 
îndepărtate locuri de pe glob să fie locuite, cu impact redus asupra mediului. 

Într-un vis lucid, am văzut că latitudinea unde se află Chicago acum va fi subtropicală, cu 
palmieri. Unde sunt Antarctica şi Canada va exista un climat confortabil, plăcut pentru locuit. 
Clima va fi mult mai caldă la nivel global. Dar nu uitaţi că e probabil ca schimbări geofizice pe 
scară largă să se fi petrecut şi înainte. 

Datorită acestor noi tehnologii, va fi posibilă reciclarea în procent de 100%, inclusiv în 
cazul apei. Apa poate fi depozitată şi reciclată, în loc să fie murdărită şi apoi deversată în 
conducte şi în pământ. 

Vorbesc acum despre tehnologii existente nu de unele care trebuie inventate. 

Îmi amintesc că Archibald MacLeish a spus în anii '70 că dispunem deja de tehnologie 
pentru a aduce la zero poluarea implicată de fabricaţie. Dar cantitatea de energie necesară pentru 

a elimina toată poluarea, dat fiind faptul că folosim combustibili fosili pentru a crea energia, se 
apropie rapid de punctul în care profitul se reduce. Mă refer la primele zeci de ani din prima sută 
sau două sute de ani care vor urma. Privind mai departe de acestea, ştiinţele la care am făcut 
aluzie în cosmologie vor permite apariţia în formă fizică a oricărui obiect din materia spaţiului 
din jurul nostru. 

Această tehnologie deja există. Prin urmare, ce nevoie materială am putea avea care să nu 
poată fi satisfăcută? Nu există niciuna. Acesta este marele mesaj. Nu va mai exista nicio nevoie 
materială nesatisfăcută, în acest caz, condiția umană poate începe să înflorească, trecând de la 
cea a nevoilor şi fricii la cea de odihnă, urmărind nevoi spirituale superioare. 

De asemenea, locuinţele se vor schimba enorm. Gândiţi-vă la faptul că, dacă dispuneți de 
tehnologie antigravitaţională, materialele de construcţie pot fi deplasate în acelaşi fel ca cel 
implicat de construirea piramidelor. Puteţi avea clădiri făcute din orice materiale, care nu sunt 
nocive pentru Pământ. Tehnologiile existente vor elimina nevoia pentru multe dintre produsele 
chimice care sunt folosite acum şi acestea nu vor mai fi deloc necesare. încălzirea şi ventilaţia, 
deoarece energia este gratis, nu vor necesita structuri care să fie toxice din punct de vedere 
chimic şi depozitate în moduri nesănătoase. 

Locuinţele vor fi astfel mult mai ieftine, iar mijloacele de construcție vor fi modificate 
radical din cauza acestor tehnologii. 

Arhitectura acestor clădiri va fi foarte diferită. Unul din lucrurile pe care vreau să le fac 
imediat ce vom dobândi un dispozitiv pentru furnizarea energiei gratuite operaţionale este de a 
construi o casă demonstrativă în miezul deşertului Colorado din Crestone, unde iarna sunt minus 
douăzeci de grade vara optzeci-nouăzeci de grade, când arde soarele. 

Dacă ne uităm la vechile popoare, vedem că locuiau strâns grupaţi în sate, iar terenul 
înconjurător îl păstrau pentru agricultură, distracţii sau ca mediu natural. Omul, fiind o ființă 
socială, va alege să trăiască în asemenea sate în viitor, care vor avea toate resursele interne şi vor 
dispune de tehnologii foarte evoluate. 

Astăzi trăim într-un mod asemănător unui cancer cu metastaze: o zonă urbană unde se 
întind hidoase clădiri uriaşe şi suburbii cu case cât cutiile de chibrituri. 

Din punct de vedere psihologic, oamenii sunt mai fericiţi dacă trăiesc într-un sat, cu vecini 
şi prieteni, cu posibilitatea de a se duce pe jos sau cu bicicleta în zonele comerciale şi de 
divertisment. 

Acum distrugem toată frumuseţea naturală şi o acoperim cu asfalt, transformând-o în mall- 
uri, clădiri uriaşe şi suburbii. Acum trebuie să construim, asigurând şi electrificarea. Dar în viitor, 
tot ce necesită electricitate va dispune de o sursă de energie gratuită internă. Nu va fi nevoie să 
existe cabluri electrice în locuinţe; totul va fi wireless. 

Astfel, costul şi complexitatea construcţiilor vor fi mult reduse. Construcţiile vor fi mai 
simple, mai curate şi naturale, mai ieftine şi mai frumoase. 

În acest mod vom reclădi Pământul, prin spiritualitate şi prin aceste noi tehnologii. Pe 
această bază va înflori o civilizaţie paşnică şi bogată, în care oamenii vor fi liberi să-şi 
urmărească preocupările cele mai înalte. Vor exista o ordine economică şi o structură de fabri- 

caţie industrială complet modificate. După această schimbare, va exista o singură monedă 
globală vor exista graniţe naționale, dar vor fi din ce în ce mai puţin importante. 

În medicină, majoritatea problemelor cu care ne confruntăm acum sunt legate de stilul de 
viață. Alimentaţia, obiceiurile de viaţă şi sportul determină cel puţin 90% din sănătatea noastră. 
Genele sunt importante, dar chiar şi, dat fiind aceşti parametru, modul de viaţă este determinant. 

Având un corp fizic, permanent se va întâmpla câte ceva - din cauze genetice, accidental 
sau din alegerea unei diete greşite. 

Aceste tehnologii evoluate, electromagnetice, pot fi configurate ca sisteme 
electromagnetice sofisticate de tratament şi diagnostic. 

În proiectele clasificate, există tehnologii care să permită regenerarea completă a 
membrelor sau a măduvei vertebrale, care a suferit leziuni. Acestea există acum. Dar dacă ar fi 
făcute publice, ar trebui să facă de asemenea public secretul acestor sisteme de energie gratuită, 
deoarece fac parte din acelaşi domeniu de bază al fizicii. Dar, în viitor, când această fizică nouă 
va fi cunoscută, vom avea şi o nouă medicină. 

Bolile care acum par a fi incurabile, de la cancer la SIDA şi la alte boli infecțioase - chiar 
leziuni grave - vor fi vindecabile. 

Acum trăim intr-o lume foarte coruptă, în care deciziile de a face sau nu ceva public ţin de 
afacerile din domeniul medicinii. Depind mai mult de profitul îndeajuns de mare al unei 
companii de medicamente, care a făcut o investiție de o sută de milioane de dolari. Nu au prea 
mult de-a face cu sănătatea sau cu adevărul. Au de-a face cu banii şi cu abuzul de putere. 
Vindecarea prin metode ştiinţifice va fi mult mai evoluată decât cea din prezent, deoarece va 
implica şi aceste noi sisteme şi ştiinţe electromagnetice care au fost ţinute secrete. 

În prezent, în Statele Unite cheltuim foarte mulţi bani pe un sistem medical ineficient în 
cazul multor boli şi afecţiuni cu care se confruntă oamenii. Această situaţie se va schimba, în 
viitor, medicina va fi înalt tehnologizată şi, în acelaşi timp, holistică. 

Durata de viață marcată în codul genetic natural al unei fiinţe umane este de aproximativ 
120. În viitor, oamenii vor duce o viaţă foarte sănătoasă până la vârsta de 110,115,120 de ani. 

Există un moment pentru a te naşte, un moment pentru a trăi şi unul pentru a renunţa la 
trup. 

Nu e nevoie să trăim pentru totdeauna într-un corp fizic. Viaţa de pe Pământ este prețioasă, 
dar la fel şi cea din lumile astrale de lumină. 

După ce vom înţelege frumuseţea vieții de după moarte, ne vom teme mai puţin să 
renunțăm la aceasta. 

Chiar şi în această privinţă, cred că medicina se va schimba. Cheltuim destul de mult din 
fondurile de sănătate pentru a acoperi cheltuielile cu ultimele şaizeci de zile de viaţă, adesea 
făcând lucruri inumane pentru a amâna inevitabilul. În viitor, se va acorda mai multă importanţă 
ducerii unei vieţi bune şi având o moarte bună, acasă, în pace, înconjurat de cei dragi, nu de 
maşini. 

Există o anumită grație spirituală şi înţelepciune în a şti când să cedezi şi să mergi mai 
departe. Cred că această înţelepciune spirituală va merge în paralel cu evoluţia medicinii. Prin 

urmare, vom mări durata naturală a vieţii omului, adică la bătrâneţe va exista o calitate ridicată a 
Vieţii. 

În momentul de faţă separăm ştiinţa de spiritualitate, când, de fapt, un medic capabil ar 
trebui să fie şi o persoană cu o înaltă spiritualitate. Vor exista persoane cu capacităţi de vindecare 
şi o spiritualitate 

Vie, care vor putea ajuta oamenii să treacă pe lumea cealaltă când aceasta va fi inevitabil. 

Trecerea din planul material în lumile de lumină şi spiritualitate va fi asemănătoare celei a 
lui Shari. Este minunat! Fiecare persoană care trece pe lumea cealaltă ar trebui să fie asistată 
spiritual, astfel încât persoana respectivă să ajungă la cel mai înalt nivel posibil - conform 
propriului ei nivel spiritual şi al căii ei existențiale. 

Odată cu dezvoltarea spiritualităţii, agăţarea disperată de ultimele secunde ale vieţii, care 
implică enorme cheltuieli şi suferinţe, se va transforma într-o tranziție mai lină. Cu cât devenim 
mai materialişti şi mai puţin spirituali, cu atât devenim mai incapabili la nivel mental să ne 
bucurăm fie de viaţă, fie de părăsirea ei. 

În viitor, acest nivel de abundență ne va permite să optimizăm nu numai medicina şi 
capacitatea de vindecare, ci şi educaţia fiecărui copil. Vom învăţa cum să educăm cu adevărat, 
iar educaţia va începe de la o vârstă fragedă. Anumite tehnici de meditaţie eliberează un potenţial 
enorm şi vor fi predate încă de la vârsta de patru-şase ani. Pe parcurs, va exista o creştere enormă 
a coeficientului mediu de inteligentă, care acum nu a sporit deloc. 

În lumea slab dezvoltată, sărăcia şi malnutriţia afectează foarte mult dezvoltarea fizică şi 
mentală a copiilor. Odată cu eliminarea sărăciei - imposibilă în absenţa acestor noi tehnologii 
minţile acestor copii vor înflori. 

În lumea dezvoltată şi în cea în curs de dezvoltare, există o cantitate mare de toxine şi 
chimicale care afectează organismul — metale grele, vopsea pe bază de plumb, poluarea aerului. 
Acestea vor fi, de asemenea, eliminate. 

Trăim în vremuri în care există probabil cea mai scăzută trăinicie a familiei, întâlnită 
vreodată. Rata divorţului este de peste 50%. Majoritatea copiilor din unele grupuri minoritare nu 
trăiesc împreună cu tatăl lor. 

Aceasta e cu adevărat o problemă spirituală, după părerea mea. Cred că oamenii vor începe 
să vadă familia diferit, ca un angajament pe veşnicie. (Mi se poate spune că sunt o persoană 
foarte conservatoare în această privinţă. Nu e vorba de a fi conservator sau liberal. E vorba de a 
privi această chestiune din punct de vedere spiritual.) 

Când oamenii se decid să aducă pe lume un copil, ar trebui să i se dedice permanent 
acestuia. Fiecare copil ar trebui să fie unul planificat şi dorit. Astfel, vom avea mijloace de 
contracepţie disponibile universal, iar cuplurile vor avea copii când vor fi pregătite pentru 
responsabilitatea spirituală, materială şi socială de a se ocupa de un alt suflet uman. Cred că 
aceasta va deveni o valoare comună. Cred, de asemenea, că va deveni uzual ca oamenii să fie 
toleranţi şi iertători în situaţii negative, aşa că va exista un sprijin sporit pentru oameni şi copiii 
lor atunci când se întâmplă lucruri rele — în cazul în care copiii rămân orfani sau dacă părinţii se 
despart. 

Şi, deşi nu sunt de părere că ar trebui ca divorţul să fie interzis, acesta va deveni foarte rar. 
Egoismul va scădea, deoarece el este cel care conduce de obicei la aceste probleme. Ar trebui să 

Oamenii vor învăţa să-şi găsească tovarăşi de viaţă de care vor fi conectaţi şi faţă de care îşi 
vor lua un angajament real, iar apoi vor avea copii. Aceştia din urmă ar trebui să aibă sprijinul, 
iubirea şi disciplina de care au nevoie din partea părinţilor şi a restului familiei. Fiecare copil va 
fi socotit ca un dar sacru ce trebuie protejat, îngrijit şi înălţat spiritual. 

Acum nu avem o cultură care să preţuiască aceasta — şi, cu siguranţă, nu avem o structură 
economică şi socială care să ne permită aceasta, din cauza sărăciei cumplite şi a dezintegrării 
familiei. 

După ce deveniți un cuplu şi aduceţi un copil pe lume, fie că ştiţi asta sau nu (sau fie că vă 
place sau nu!), creați o legătură eternă. Chiar şi după ce treceţi pe lumea cealaltă, sunteţi 
împreună cu familia voastră şi veţi avea alături copiii, nepoţii şi strănepoţii. Există o linie 
neîntreruptă şi acele suflete individuale - parte a creaţiei - continuă să existe veşnic, prin toate 
stările de evoluţie şi iluminare. Oamenii vor ajunge să înţeleagă faptul că este extraordinar să 
aduci un suflet pe lume, să creezi o viaţă conştientă. Odată ce vor înţelege aceasta, vor înţelege, 
de asemenea, obligaţia sacră pe care o au şi vor avea răbdarea de a depăşi dificultăţile vieţii. 

Spiritualitatea universală 


Chiar dacă uităm de problema încălzirii globale, de mediu şi de consecinţele geopolitice ale 
războaielor pentru petrol, suferința existentă în lume astăzi din cauza sărăciei artificiale care 
rezultă din menţinerea secretă a acestor tehnologii a condus la sute de milioane de decese. 
Această politică secretă a forțat miliarde de oameni să trăiască în disperare şi ignoranță, fără 
educaţie sau mijloacele de bază pentru a duce o viaţă demnă. 

Numai această suferinţă ar fi suficientă pentru a justifica o schimbare a ordinii curente şi 
desecretizarea acestor tehnologii şi noi ştiinţe uimitoare. Deoarece majoritatea oamenilor îşi fac 
griji în legătură cu cataclismele care ne-ar putea afecta din punct de vedere al mediului, 
economic şi geopolitic, dacă nu schimbăm direcţia actuală, cea mai mare parte a populaţiei 
globale trăieşte deja în iadul sărăciei şi al disperării. Pentru ei este deja o catastrofă care se 
manifestă chiar acum. 

Să luăm în calcul următorul lucru: de când s-a iniţiat sistemul interstatal Eisenhower, noi 
nu am avut nevoie de acesta. În viitor, transportul între oraşe va fi exclusiv la înălțime, prin 
sisteme antigravitaţionale magnetice, iar sutele de miliarde de dolari cheltuiţi cu menţinerea şi 
construirea drumurilor de suprafaţă vor rămâne pentru educaţie, sănătate şi alte scopuri utile. 

În plus. cantitatea enormă de teren intravilan şi arabil care se află acum sub tot cimentul 
acela va fi 

disponibilă pentru agricultură sau relaxare în natură. 

Resursele pe care le cheltuim acum pe energie, sisteme pentru combustibil, transport şi 
drumuri la suprafaţă vor fi folosite pentru progresul real al civilizaţiei umane. Cheltuim, de 
asemenea, un trilion de dolari anual pe operațiuni militare-industriale - o parte imensă a 
activităţii economice globale. Majoritatea acestor resurse vor deveni disponibile în alte scopuri. 

Prin urmare, problema nu este că resursele sau banii nu ar exista pentru a crea o planetă 
extraordinară, ci doar că au fost greşit orientate şi risipite. 

După schimbarea situației, orice vă puteţi imagina va fi posibil! 

Toate tehnologiile sunt deja aici. Dispunem de cunoştinţele necesare. Şi există suficienţi 
oameni înţelepţi pe această planetă pentru a pune aceasta în practică. Aşadar de ce nu s-a 
întâmplat asta până acum? 

Structurile şi instituţiile religioase actuale vor fi fundamental transformate şi, în cea mai 
mare parte, vor dispărea. Amintiţi-vă că numărul oamenilor care propovăduiesc religia a crescut - 
rabini, preoţi, reverenzi etc. - pentru că foarte puţini oameni puteau citi. Dar când educaţia va fi 
universală, nu va mai exista analfabetism. Chiar şi astăzi, majoritatea oamenilor ştiu să citească 
şi să scrie. Prin urmare, nevoia de a avea un sistem religios centralizat va dispărea. Deja a 
dispărut de fapt, căci nu mai avem nevoie de ea de 150 de ani. 

În viitorul apropiat, fiecare persoană va avea responsabilitatea de a căuta în mod 
independent adevărul, de a citi, de a studia, de a medita şi de a se ruga pentru propria dezvoltare 
spirituală. Vor exista profesori spirituali, dar nu oameni care sunt ridicați la nivelul de 

“reverend”, “rabin”, “imam” sau, de ce nu, "Dalai Lama”. 

Aceste structuri religioase au servit un scop util în trecut, uneori, dar au fost preluate de 
oameni în scopul obținerii puterii şi controlului. Aceasta nu are nimic de-a face cu scopul religiei 
pe Pământ - al niciunei religii - sau al niciunuia dintre fondatorii oricărei religii de pe glob. 

Dacă cineva doreşte să se identifice ca evreu, budist sau creştin, nu e nicio problemă. Dar 
clericul va fi înlocuit de oameni obişnuiţi, care îşi împărtăşesc cunoştinţele. Societăţile vor 
evolua în scopul căutării adevărului spiritual, experimentării realităţii spirituale şi urmăririi 
învățăturilor profesorilor spirituali. Ei se vor aduna în consilii şi reuniuni unde nu va exista 
niciun preot sau reverend principal în acea comunitate, ci vor face cu schimbul şi vor împărtăşi 
cunoştinţele ca grup. 

Anumite persoane cu abilități sau experiență superioare ar putea preda sau împărtăşi 
acestea celorlalți. Aşa se va întâmpla mereu. Vom avea mereu profesori, dar nu vor mai exista 
clerici profesionali plătiţi - timpul lor a trecut. Şi asta pentru că s-a abuzat şi pentru că oamenii au 
acum capacitatea de a citi şi de a investiga adevărul singuri. Nu este deloc indicat să existe 
cineva care să vă interpreteze semnificaţia adevărului, pentru că aceasta este coruptă; putem să 
ne comunicăm adevărul nostru unul altuia, dar în final ne facem propriul adevăr, în felul nostru. 
Ne infantilizează spiritual, vor să avem un preot care să facă aceasta pentru noi - această relație 
implică o cedare a responsabilităţii noastre. Oamenii trebuie să-şi asume responsabilitatea 
spirituală pentru evoluţia lor. 

Aceasta nu înseamnă că nu vor exista comunități spirituale sau organizaţii spirituale ori 
religioase. Dar se vor schimba foarte mult deoarece, dacă ele caută cu adevărat înălțarea 
spirituală - spre deosebire de strângerea frâielor puterii şi controlarea oamenilor - vor încerca să 
dea tuturor puterea spirituală. 

Această arie a vieţii umane se va concentra asupra experienţei evoluţiei spirituale şi a 
înţelegerii adevărate a Divinului şi a sacrului. 

Lucrurile care astăzi sunt considerate mari “chestiuni religioase" se vor schimba şi 
redirecționa asupra scopului propriu-zis pe care toţi marii profeţi, întrupările divine şi profesorii 
spirituali au venit aici să ni le dea cunoaşterea existenţei unei Fiinţe divine, abilitatea oamenilor 
de a se ruga şi medita la această Divinitate şi de a aduce Divinul în viaţa lor. 

Corupţia religiei este strâns legată atât de abandonarea puterii spirituale de către mase, cât 
şi de înclinația clerului spre a face abuz de putere. 

Indiferent cât de mulți oameni buni există în rândul clerului, aceştia vor fi mereu şi 
demagogi, care pot afecta minţile mai slabe şi le pot aduce sub control, fie că e vorba de un Jim 
Jones*, fie de cineva care încearcă să aducă pe Pământ Jihadul sau inchiziţia. 

Acest tip de fanatism şi mod de gândire vor fi eliminate, tot aşa cum naționalismul sau alte 
ideologii care cer război şi distrugere vor fi eliminate pentru totdeauna. 


*Jim Jones a fost fondatorul grupării The Peoples Temple, care a deservit sinonim cu 
sinuciderea în grup după ce, pe data de 18 noiembrie 1978, peste nouă sute de persoane s-au ucis 
la îndemnul lui (n.trad.) 

Vom ajunge în cele din urmă la spiritualitatea universală. Oamenii nu vor putea să rămână 
şovini dacă îşi păstrează conştiinţa trează. Deoarece, dacă au conştiinţa trează, vor realiza că nu 
există, de fapt, nicio diferenţă - că Lumina arde la fel în orice candelă, indiferent care a fost 
aceasta la exterior: Buddha, 

Krishna, lisus, Mohammed sau orice altă manifestare a Divinului. Oamenii vor începe să 
caute acea Lumină şi nu vor mai fi separați de ură şi diviziune din cauza formei candelei. 

Concluzia mea cu privire la ce se întâmplă când trupul spiritual şi sufletul se separă de cel 
fizic, ceea ce oamenii numesc moarte, este că există o continuitate neîntreruptă a conştiinţei. 
Acest lucru l-am trăit şi ştiu, de asemenea, de la alte persoane care au avut o experienţă la limita 
dintre viaţă şi moarte. Există o continuitate a individualităţii - iţi păstrezi toate amintirile, toate 
cunoştinţele. Dar deodată eşti eliberat, ca o pasăre care iese din colivie. Cosmosul vast 
reprezentat de tărâmul astral, lumile de lumină şi dincolo de acestea sunt noul tău cămin. Atingi 
un nivel echivalent cu starea evoluției şi conştiinţei atinse pe Pământ. Şi eşti împreună cu cei 
dragi şi prietenii cu care ai format legături pe Pământ. 

În această formă spirituală, continui să creşti şi să evoluezi prin fiecare nivel cosmologic, 
până când atingi lumi astrale din ce în ce mai înalte. Continui să mergi veşnic pe această cale, 
până alegi, atingând iluminarea, să devii una cu Oceanul. Dar, în acelaşi timp. exişti pentru 
totdeauna: timpul este o iluzie. Picătura individualităţii tale poate deveni una cu oceanul Minţii 
Divine nemărginite, însă totodată poţi continua şi ca individ, activând pe acel tărâm. 

Individualitatea ce constituie această creație unică, care eşti tu, nu este distrusă Fiinţa 
conştientă din orice lucru este o singularitate şi aşa a fost mereu, aşa va fi pentru totdeauna. Dar 
sufletul tău individual există de asemenea, pentru eternitate. Suntem cu toţii parte a creaţiei lui 
Dumnezeu. Conştiinţa noastră individuală va continua până când picătura va deveni una cu 
oceanul, iar noi alegem singuri dacă vrem să rămânem acolo sau nu. 

Are loc o minunată continuitate. Copiii voştri, cei dragi, strămoşii voştri, părinţii - îi veţi 
vedea şi voi, îi veţi cunoaşte. Şi vă vor primi cu braţele deschise. Îi veţi vedea pe alţii şi vă veţi 
asocia cu acele suflete care au ajuns la nivelul vostru de capacitate, cunoaştere şi conştiinţă. 

Unul dintre lucrurile principale pe care trebuie să vi le amintiţi în momentul trecerii în 
cealaltă lume este: uitaţi tot ce aţi cunoscut! Desprindeţi-vă şi duceţi-vă în acea Lumină măreaţă. 

Nu ştim la ce niveluri putem ajunge în acel moment, dar vă pot spune următorul lucru: cel 
mai bun rezultat cere detaşare maximă de tot ceea ce cunoaşteţi, tot ce aţi făcut, tot ce credeţi că 
sunteţi, şi plonjare completă în acea Lumină măreaţă, divină. 

Ceea ce blochează oamenii atunci când trec de la un plan la altul sunt ataşamentele lor, fie 
materiale, egocentrice sau ceea ce ei cred că ştiu. Prin urmare, condiţia de detaşare şi puritate şi 
dorinţa de a vă abandona total acelei Lumini divine vă poartă la cea mai înaltă stare posibilă a 
existenţei. 

Care este diferenţa dintre atingerea acestor stări după moarte şi atingerea conştiinţei divine 
indivizibile în această viaţă? 

Depinde de nivelul de conştiinţă atins aici. Este posibil să aveţi experienţe şi să vă aflați 
încă de pe Pământ într-o stare la fel de înaltă şi de extraordinară ca cea atinsă prin miliarde de ani 
de evoluţie după ce vă veţi părăsi corpul. 

Pe de altă parte, pentru majoritatea oamenilor, eliberarea de corp înseamnă o bucurie 
enormă, libertate, binecuvântare şi apariţia de noi abilități. În mintea cuiva, totul poate deveni 
manifest - tot aşa cum puteţi vizualiza un castel care este real pe tărâmul respectiv. Nu există 
nicio limitare. 

Desigur, există oameni care au fost pe această planetă şi care puteau vedea ceva şi 
materializa obiectul respectiv. Deşi este neobişnuit, s-a mai întâmplat. Dar pe tărâmul astral şi 
cauzal al gândirii, este uşor de făcut. 

Partea negativă este că, din cauza condiției impuse de corpul fizic şi de suferinţa implicată, 
o persoană este îndemnată să atingă mai rapid stări de libertate spirituală şi iluminare. Existenţa 
de pe Pământ ne oferă ocazia unei evoluţii rapide. De aceea, viaţa pe Pământ este prețioasă. 
Capacitatea de a atinge iluminarea, de a atinge stări foarte înalte de conştiinţă şi de a vă dezvolta 
spiritual este mult mai concentrată pe planeta noastră decât în orice altă fază a existenţei. 

Acesta este misterul universului material. De aceea există universul material, de aceea 
există corpul fizic şi de aceea există suferinţa conexă. 

“Rapid” este un termen legat de timp, căci timpul este relativ, iar în lumea astrală, timpul 
este complet diferit. 

Când vă aflaţi de cealaltă parte în acea stare, este atât de minunat şi liniştitor, încât căutarea 
căminului infinit şi nevoia de a găsi consolare nu este nici pe departe atât de măreaţă ca în corpul 
fizic. Aici există posibilitatea zilnică a suferinţei. Într-o anumită măsură existenţa în corpul fizic 
ne permite să evoluăm extrem de rapid spiritual - dacă dorim aceasta! 

Prin urmare, misterul suferinţei şi sacrificiul sunt profund legate de dezvoltarea spirituală şi 
de abilitatea de a atinge culmi de înălțare spirituală chiar de pe Pământ. O persoană îşi poate 
petrece întreaga viaţă într-un corp fără să profite de această oportunitate. Dar un există lecţii care 
pot fi învăţate. 

Pământul este o şcoală uriaşă şi există lecţii de învăţat şi diverse niveluri ale acestor lecţii. 
Putem profita de ele numai dacă alegem să o facem. 

Aceasta înseamnă că putem trece de la a fi în corpul fizic şi, dacă avem cunoaşterea şi 
experienţa spirituală, la niveluri astrale extrem de înalte ale existenţei sau chiar direct dincolo, pe 
tărâmul cauzal al cunoaşterii pure ori chiar complet în Fiinţa nemărginită. 

Majoritatea oamenilor aleg să ajungă la numai un pas dincolo de nivelul în care ne aflăm 
noi - din lumea materială în cea astrală şi eterică - doar pentru că există ceva mai familiar acolo: 
forma. Se simt mai confortabil. Este minunat! Există o libertate imensă. Dar, în cele din urmă, cu 
toţii ajungem Ia o cunoaştere care să depăşească şi acel nivel. 

Dacă cineva înţelege cosmologia şi a trăit aceste experiențe pe Pământ, este posibil să 
atingă evoluţia completă în momentul trecerii pe lumea cealaltă. 

De aceea este foarte important să profitați de ocazie ca să învăţaţi despre nivelurile mai 
subtile ale dezvoltării spirituale şi să experimentați - pentru că atunci când părăsiţi propriul trup, 
abilitatea voastră de a avansa prin lumile divine creşte. 

Cineva ar putea întreba: 

- Atunci ce este o fantomă? 

O fantomă este o persoană care şi-a părăsit trupul, dar este încă strâns legată de acest plan, 
astfel încât “aderă” puternic la un anumit loc sau la o fiinţă de pe Pământ. 

Odată, la spitalul de urgență am avut un caz foarte grav, când o persoană intoxicată a 
decedat în chinuri cumplite. Mai târziu, în aceeaşi noapte, când secţia era goală, eu mă aflam cu 
asistentele la punctul de primire. 

Deodată, în sala de urgenţă în care avusese loc decesul, aparatul de EKG a pornit singur, 
dulapurile din capătul încăperii s-au deschis, iar perfuziile şi celelalte obiecte au început să 
zboare afară din ele. 

A fost un caz clasic de poltergeist. Cu toţii ştiam că era acea persoană, cea care putuse 
determina aceste evenimente prin interfaţa astrală/mentală/emoțţională cu planul material. Dacă 
înţelegeţi cosmologia descrisă mai devreme, veţi înţelege şi aspectul fizic al fenomenului 
poltergeist. 

Acea fiinţă furioasă şi confuză era evident foarte supărată. Aşa că am apelat la prezenţa 
divină, am văzut acel suflet şi am rugat Divinul să mă pună în contact cu el. L-am rugat să plece 
şi l-am îndemnat să-şi urmeze drumul spre lumea cealaltă. Iar el a plecat. 

Oamenii mă vor întreba: 

- Şi în ce stare se va afla acel suflet? 

Nu avem de unde să ştim. Evoluţia cuiva care trece din această viaţă în cealaltă este asistată 
prin intervenţia celor aflaţi într-o stare spirituală superioară, precum şi acelor care încă se mai 
află pe Pământ. 

De aceea rugăciunile pentru înălţarea spirituală şi iluminarea celor decedați sunt foarte 
importante. 

Se spune că există trei moduri principale de a trece în alte stadii de evoluţie după moarte: 
mai întâi, prin rugăciunile celor de aici, de pe Pământ, apoi prin intervenţia celor iluminaţi de pe 
lumea cealaltă şi, în al treilea rând, prin realizarea de fapte bune aici pe Pământ, în numele celor 
care au decedat. 

În viitor, din câte am văzut eu, acesta va fi un lucru general cunoscut şi când oamenii vor 
trece pe lumea cealaltă, vor avea în jurul lor persoane care vor fi complet devotate lui Dumnezeu 
şi conectării lor cu celălalt plan, permițându-le să atingă cele mai înalte stadii ale lumii celeste şi 
ale iluminării. 

Iadul despre care vorbesc oamenii reprezintă aspectele inferioare ale tărâmului astral. 
Oamenii cu înclinații şi comportamente similare, care au energii comune, se adună laolaltă. 
Desigur, dacă lasă în urmă tot ce au făcut şi se întorc spre Fiinţa pură, divină, asemenea indivizi 
pot evolua. 

Transcendenţa poate fi realizată instantaneu, dacă un suflet se supune cu adevărat 
Divinităţii şi abandonează tot ce a făcut, cere absolvirea de păcate şi iertarea şi se întoarce spre 
acea Lumină măreaţă. 

În final, starea de evoluţie a cuiva nu poate fi judecată de noi, conform dictonului: “Nu 
judeca, pentru a nu fi şi tu judecat.” 

Ar trebui să vedem orice suflet ca fiind educabil, capabil de iluminare. 

În momentul morţii, la ultima suflare, cineva care a avut o viaţă mai dificilă şi uneori 
distructivă ar putea să se desprindă de tot ce a făcut şi a văzut şi să-şi întoarcă privirea spre acea 
Lumină măreaţă, atingând un plan foarte înalt de evoluţie spirituală. 

În acelaşi timp, oamenii care s-au socotit sau au fost socotiți de alţii ca fiind foarte corecți 
şi cu o înaltă spiritualitate, în momentul decesului pot fi cuprinşi de atâta mândrie şi orgoliu, 
încât creează un văl imens intre ei şi Lumina divină. Aşadar, în momentul morţii avem nevoie de 
umilinţă, o anumită graţie şi de asistenţa spirituală a celorlalți. 

Accesarea conştiinţei 


Confundăm harta cu locul. 

Vă pot da o hartă a oraşului Washington, dar ea nu reprezintă oraşul în sine. Totul e cuprins 
în noi. Ne uităm în afara corpurilor noastre fizice, dar în realitate natura minţii, conştiinţa din noi, 
cea prin care suntem receptivi, este omniprezentă şi traversează spaţiul şi timpul şi fiecare plan 
cosmologic. Aceasta înseamnă că nu “vă duceţi nicăieri” când vă proiectaţi astral corpul, pentru 
că deja sunteţi peste tot. Sunteţi deja omniprezenți - aceasta este natura minţii. Dar 
individualitatea voastră, care se păcăleşte singură, o poate percepe ca pe o poartă sau o călătorie. 

În cazul unei experienţe spirituale marcante, corpul poate fi modificat până la a fi 
dematerializat. Se poate deplasa, poate fi eteric sau se poate găsi la nivelul astral al existenţei şi 
apoi să reapară în planul fizic. Am văzut nave spaţiale trecând în forma astrală de energie. 
Amintiţi-vă cum pe Blanca Peak, atunci când m-am dus în acea zonă de lumină, corpul meu a 
devenit “rarefiat” şi mi s-a părut la un moment dat că mă voi ridica în aer. Alte persoane au 
observat că dispărusem parţial din anumite unghiuri şi că vedeau prin mine. 

Corpul fizic şi lumea fizică prezintă conexiuni foarte apropiate, profunde care sunt în noi. 
Universul holografic cuantic, prin funcția integratoare a inteligenţei conştiente, conectează 
fiecare punct din spaţiu timp şi fiecare nivel, dimensiune şi gradaţie a universului, cu orice alt 
punct. 

Percepția distanţei şi separării este corectă la un anumit nivel al percepţiei. La alt nivel 
dispare, devenind nonlocalitate. 

Astfel puteţi accesa ceea ce oamenii numesc alte “lumi”, accesând pur şi simplu conştiinţa 
într-o manieră nonlocală. Uneori oamenii au reuşit aceasta prin incantaţii, cântece devoţionale, 
meditaţie etc. Asemenea activităţi pot permite minţii să devină stabilă şi să depăşească limitările 
percepției fixe a lumii materiale tridimensionale pentru a vedea ceea ce este dincolo. 

Anumite persoane sunt capabile să vadă ființe imateriale sau aura oamenilor ori să 
privească o plantă şi să simtă ce parte a ei poate fi folosită pentru a vindeca pe cineva. 

Noi suntem înzestrați cu aceste daruri, în funcţie de gradul până la care le dezvoltăm. 

În picătură poate fi văzut întregul ocean. Prin urmare în fiecare dintre noi, care suntem 
picături, se adună totalitatea oceanului. 

Creaţia nu se termină niciodată. Când două persoane se unesc şi realitatea unică a genelor 
lor formează o nouă persoană, în noile gene este codificat potenţialul acestei noi fiinţe, acestui 
nou suflet. 

Creaţia este întotdeauna creată în ea însăşi. Fiinţa nemărginită creează mereu mai multă 
viaţă inteligentă, conştientă. 

Spaţiul nu lipseşte Universul este infinit. Aşadar nu există nicio limită impusă numărului de 
fiinţe şi suflete care pot exista. Şi fiecare conţine totalitatea minţii conştiente în ea va realiza în 
final această Divinitate, devenind picătura care se întoarce în ocean. 

Din acest suflet originar şi din această lumină măreaţă primară este prezent tot ce poate fi 
creat. 

Potenţialul pentru tot ce poate fi creat, tot ce a fost creat şi va fi creat a existat dintotdeauna 
la acel nivel cosmologic. 

Atunci când o nouă persoană este creată, aceasta este realizată din acea matrice divină care 
a existat dintotdeauna. 

Există o stare a conştiinţei care poate fi atinsă atunci când ajungeţi în prezenţa Fiinţei 
divine, în prezenţa tuturor celor care au existat vreodată, a tuturor celor care sunt şi a tuturor care 
vor fi vreodată. 

Am trăit această stare cu şapte zile înainte de trecerea în neființă a lui Shari. Am auzit 
trilioane de voci minunate care cântau: “Cu toţii suntem un singur spirit.” Era prezentă fiecare 
fiinţă în forma ideii sale cauzale perfecte, emanând din creator. Era incredibil de frumos. A fost 
una dintre cele mai frumoase experienţe ale vieţii mele. 

De la Dumnezeu provenim şi la el ne vom întoarce.. Fiecare viaţă adusă pe această lume - 
sau în orice altă lume - este mereu parte a creaţiei. 

Mintea nemărginită care emană prin operarea propriei voințe face să se manifeste gândul 
cauzal pur în forma sa sonoră, din care emană apoi întreg universul. 

Sunetul este mai elementar decât forma sau lumina şi le precede pe acestea. De aceea 
intonaţiile, mantrele rugăciunea, gândul sunt toate nişte vehicule foarte puternice ale 
transcendenţei. 

Fiecare lucru creat are tonalitatea sa, vibrația sa sonoră, care apoi îi conferă forma astrală 
ce serveşte ca matrice a obiectului material însuşi. 

Dacă trăiţi aceasta la un anumit nivel al conştiinţei atunci, prin folosirea componentei 
sonore a gândului puteţi face obiectele să se mişte ori să apară şi puteți influenţa lumea materială. 

În viitor, vom învăţa să fabricăm obiecte prin asamblarea elementelor de la aceste niveluri 
mai profunde sau mai subtile. Prin operarea la nivelul sunetului şi gândului, putem asambla 
forma astrală şi o putem aduce în lumea tridimensională complet materială. 

Sanscrita este o limbă străveche care stă la baza tuturor limbilor indo-europene. În această 
tradiţie, Vedele vorbesc despre nume şi formă. 

Ele se referă la vibrația sonoră a obiectelor, care conduce la forma lor. Oamenii specializați 
în anumite tehnici pot, de fapt, să ajungă la o stare a conştiinţei prin sunet şi vibrație a gândului, 
să aducă în planul realităţii un obiect - un măr, un inel sau orice altceva. 

Există un nivel cosmologic unde este localizată forma-sămânţă a întregii cunoaşteri. Puteţi 
primi informaţii de la acest nivel al conştiinţei, în funcție de propriile înclinări şi interese. 

Un confident al meu foarte apropiat din domeniul militar mi-a spus că a fost de mult 
inventată o tehnologie, se pare că prin anii '60 sau '70, care permite extragerea inteligenţei, 
evenimentelor sau conversaţiilor din ceea ce se numeşte “zgomotul alb” al spaţiului. Cu ajutorul 
unui sistem electronic avansat, dezvoltat la baza navală militară White Oaks din Maryland, se 
putea extrage tot ce se spusese sau se făcuse vreodată într-un anumit loc. Tehnologiile care au 
fost dezvoltate în lumea subterană sunt cu adevărat uluitoare. 

Orice punct din spațiu şi timp este un punct de acces spre orice alt punct din spaţiu şi timp. 
În orice punct din spaţiu se află codificat tot ce s-a întâmplat vreodată acolo, care lasă o 

semnătură, o esenţă ce poate fi văzută. Adevărata înregistrare akashică se află în structura 
inteligenţei conştiente şi, prin urmare, este peste tot şi poate fi accesată oriunde. 

În vestul Americii am auzit şi văzut vechile popoare native care au trăit acolo. Am auzit 
tobele şi ceva ca un sunet de tamburină, precum şi incantaţiile lor. E ca un film care rulează 
mereu acolo, după ce vă acordaţi la frecvenţa sa. 

Tot ce spunem şi facem pe parcursul întregii noastre vieţi este veşnic, permanent codificat - 
precum roca cristalină, dar la nivelul conştiinţei şi spiritului. 

O calitate celestă 


În cadrul acestui ciclu măreț care a început, descoperim că există sute de cicluri mai mici. 
După aproximativ o altă mie de ani, va exista o altă creştere a ciclului mai mare, cu o altă 
întrupare divină. Şi apoi, o alta peste aproximativ o mie de ani. 

Aceste Manifestări ale Divinităţii vor pune în evidenţă capacitățile care există în umanitate 
de a-şi realiza in întregime destinul şi de a aduce Epoca de aur pe Pământ. Aceste vremuri de 
pace depăşesc cu mult o pace politică sau materială şi vor fi unele de iluminare reală şi de 
evoluţie extraordinară a conştiinţei oamenilor. Chiar în timp ce trăim pe Pământ în corpurile 
noastre, vom fi conştienţi complet de Divinul care există în noi. 

Tema principală a următoarelor sute de mii de ani va consta în stabilirea unei civilizaţii 
divine - o civilizaţie care există pe glob într-o stare de iluminare spirituală. Deşi astăzi probabil 
că există pe această planetă puţine fiinţe care au atins iluminarea spirituală, până la sfârşitul 
acestui ciclu, fiecare bărbat, femeie şi copil - şi fiecare nouă fiinţă - vor fi în această stare. 

Aşadar, copiii care se vor naşte în această lume vor fi deja de la naştere înzestrați cu o stare 
de conştiinţă superioară. Dar acest lucru se va întâmpla peste mii de ani de acum încolo. 

Umanitatea nu va avea nevoie de mult timp pentru a atinge pacea “câinilor în lanţ” pacea 
politică, 

Abundenţa, sfârşitul sărăciei şi reformarea Pământului pentru a atinge o civilizație durabilă 
vor urma curând. 

Dar viaţa fiinţelor umane pe această planetă într-o stare de iluminare - când aceasta va fi o 
experienţă comună şi o mare aspirație - reprezintă tema principală a următoarei jumătăţi de 
milion de ani. Toată lumea întreabă: 

- După aceea, ce va mai rămâne de realizat? Mai sunt foarte multe. Toate lumile uimitoare - 
toate tărâmurile celeste subtile - vor fi deschise cunoaşterii oamenilor, chiar de când trăiesc pe 
Pământ. lar Pământul va deveni unul dintre marile giuvaiere ale întregului cosmos. Acesta este 
destinul său şi al umanităţii. 

Imaginaţi-vă pentru o clipă: în cele din urmă va exista o conştiinţă asistată tehnologic şi 
tehnologii asistate de conştiinţă. Ştiinţele pe care le vedem acum ca fiind ale lumii materiale, vor 
fi înţelese ca ştiinţe complet integrate în cunoaşterea conştiinţei. Aceasta include vindecarea, 
transportul, generarea de energie, industria, biologia, agricultura - toate aceste domenii vor avea 
o componentă care va implica ştiinţa conştiinţei. 

Aceste ştiinţe ale conştiinţei vor îmbogăţi tehnologiile şi ştiinţele lumii materiale. Vom 
vedea că fiecare sarcină oferă ocazia de a pune în practică aceste cunoştinţe ale conştiinţei. Şi 
aceasta va conduce la o maro bucurie şi la descoperiri minunate. 

Stadiile timpurii ale păcii pe glob vor fi concomitente cu contactul timpuriu, deschis, cu 
civilizațiile extraterestre. Va fi un fapt general cunoscut că nu suntem singuri şi că nu am fost 
niciodată singuri. Adevărata istorie a umanităţii inclusiv ciclurile şi mileniile în care au existat 
civilizaţii evoluate pe Pământ care au dispărut, va fi cunoscută. 

Această relație timpurie cu civilizațiile extraterestre se va baza pe pace, nu pe conflict în 
spaţiu. Vom face un schimb paşnic de ambasadori cu alte civilizaţii din univers. 

Ştiinţele care sunt la origine extraterestre, care se ocupă de biomaşini, inteligenţă artificială, 
nonlocalitate a materiei şi minţii, comunicarea prin intermediul tehnologiilor asistate de 
conştiinţă la distanţe mari în spaţiu, vor începe să fie acceptate şi înţelese din ce în ce mai mult 
de oamenii de ştiinţă şi de lideri. 

Populaţiile lumii vor realiza că aceste popoare extraterestre şi umanitatea sunt una în spirit, 
în Mintea pură, iar ştiinţele care emană din cunoaşterea conştiinţei vor începe să fie împărtăşite 
liber oamenilor. Vom începe să călătorim în spaţiu şi să explorăm alte lumi cu alte civilizaţii 
extraterestre - mai întâi cu cele de care suntem mai apropiate. Vom evolua organic ca popor care 
călătoreşte prin spaţiu; nu se va întâmpla totul deodată. Există un prag pe care trebuie mai întâi 
să-l depăşim: pacea universală. 

Vor exista sute de alte praguri şi gradaţii ale relaţiilor care depind complet de nivelul de 
evoluţie al conştiinţei pe Pământ. Odată cu creşterea nivelului de evoluţie al conştiinţei şi 
atingerea iluminării, vom putea intra în contact cu civilizaţii superioare. 

Vor exista întotdeauna ființe pe fiecare planetă care sunt pionieri în aceste stări ale 
conştiinţei. În cele din urmă, întreaga societate va evolua în acea direcţie. Specia umană va 
atinge la nivel general stări superioare de conştiinţă, vom intra în contact cu alte lumi aflate în 
starea de conştiinţă cosmică. 

Şi vor exista schimburi interplanetare culturale şi tehnologice. De asemenea, pe Pământ se 
va dezvolta o cultură extraordinară şi minunată, care va deveni o cultură cosmică. În timp ce 
prima mie de ani a acestei noi epoci este marcată de pace şi de o civilizaţie globală îmbelşugată, 
restul mileniilor vor fi marcate de o cultură cosmică foarte evoluată. În cele din urmă, vom 
evolua suficient pentru a împărtăşi beneficiile înțelepciunii noastre altor lumi. Acestea vor afla că 
am mai trecut pe acolo, tot aşa cum au făcut-o aceste civilizaţii extraterestre mai vârstnice care 
ne vizitează astăzi. Şi tot aşa cum noi suntem astăzi vizitaţi de civilizaţii care au format lumi 
paşnice, vom fi emisarii şi paznicii civilizaţiilor care se apropie şi ele de maturitate. 

Chiar şi obiectele materiale create de societatea noastră vor fi de o calitate atât de ridicată, 
încât vor avea propria lor conştiinţă. Va fi la fel ca atunci când priveşti un obiect de artă minunat 
sau un apus de soare magnific: totul va avea o calitate celestă asociată, chiar dacă este un obiect 
material, atât de minunată va fi îndemânarea creatorului şi designul său. 

Vom dezvolta tehnologii care au propria viaţă şi conştiinţă. O calitate inteligentă, 
conştientă va exista în aproape orice facem - chiar dacă e ceva ce astăzi socotim ca “inanimat”. 

Vom vedea că nimic nu e cu adevărat inanimat - că nu există nimic care să nu fie viu, să fie 
lipsit de forţă vitală şi inteligenţă conştientă. Totul are viaţă şi totul este conştient - fiecare piatră, 
fiecare rocă minerală, fiecare atom, fiecare foton. 

Vom înţelege aceasta nu doar ca o intelectualizare şi vor exista implicaţii profunde în 
ştiinţele lumii fizice. 

Oraşele vor căpăta structuri celeste, cu o lumină proprie. Totul va avea o energie vitală 
specială şi o conştiinţă internă. Şi peste mii de ani, Pământul va deveni o biosferă minunată, cu o 
civilizaţie umană care conferă o calitate divină, celestă tuturor aspectelor existențiale. 

Corpul uman va reflecta starea interioară atinsă. Vom ajunge la un nivel de perfecţiune 
când bolile nu vor mai exista sau vor fi foarte rare. Şi apoi. când va veni timpul ca o persoană să 
treacă la următorul stadiu, aceasta va fi alegerea sa şi vom renunţa în mod conştient la corpul 
nostru. 

La sfârşitul acestui ciclu de 500.000 de ani, fiecare aspect al vieţii de pe Pământ va deveni 
divin. Civilizaţiile extraterestre, fiinţele angelice şi celeste, oamenii — cu toţii vor fi percepuți unii 
de alţii şi vor interacționa. 

Lumea în care trăim astăzi, când un văl gros împiedică perceperea acestor alte lumi, se va 
transforma în una a percepţiei şi a cunoaşterii celeste. 

În viitor, nu va fi nevoie să ne agăţăm de ignoranță pentru a ne simţi în siguranţă. Nu ne 
vom ascunde în ignoranţa noastră. Nu vom găsi mângâiere în orbire, ci ne vom simţi eliberaţi şi 
ne vom bucura că putem vedea. Vom întâmpina cu braţele deschise nu doar fiinţele extraterestre 
şi călătoriile interstelare, ci vom vedea şi ființele celeste şi vom intra în contact deschis cu ele. 

Urmează o epocă în care fiecare fiinţă de pe Pământ va atinge această stare de percepţie şi 
conştiinţă celestă şi va veni clipa când întreaga noastră civilizaţie va alege să creeze o lume. Vom 
crea o navă spaţială care va avea o asemenea formă şi textură celestă, încât nava şi toţi cei de la 
bord vor fi în starea de conştiinţă divină. 

În această stare, vom călători prin cosmos ca civilizaţie, învățând alte civilizaţii printr-un 
şir neîntrerupt de oameni cu o conştiinţă divină, evoluaţi. 

O parte dintre lucrurile la care suntem martori astăzi ne arată viitorul. Cei care au văzut 
civilizațiile extraterestre extrem de evoluate care, deşi au formă fizică, sunt ferm fixate în 
conştiinţa divină, au întrezărit acest viitor al umanităţii. 

Atunci când ne vom deplasa de pe Pământ în cosmos ca popor, complet fixaţi în această 
stare de conştiinţă divină, vom deveni forţa dinamică a unui exemplu de unde se poate ajunge 
într-o zi - tot aşa cum astăzi există civilizaţii care ne arată cum vom fi in viitor. Prin urmare, 
acest ciclu minunat continuă, veşnic neîntrerupt. 

Puteţi să vă imaginaţi aceste vremuri? Acesta este destinul rasei umane. Este un destin 
celest. Vom deveni “extratereştri”, în starea de conştiinţă cosmică. 

Generaţia transformării 


O jumătate de milion de ani nu înseamnă de fapt foarte mult. Pare o durată enormă. Dar 
timpul va fi perceput diferit când oamenii vor înţelege că viaţa este eternă. Privind prin timp şi 
reflectând la situaţia curentă, vedem cu dureroasă înţelegere cât de primitivi suntem. ŞI totuşi, 
vedem în noi potenţialul unui viitor în care Pământul va fi locuit de fiinţe superioare spiritual, 
care sunt urmaşii noştri. 

Noi toţi. până atunci, vom fi părăsit această lume. Dar vom fi drojdia care va face să 
crească această lume şi toate generaţiile de după noi. Suntem veşnic conectaţi cu Pământul, cu 
oamenii săi şi cu copiii săi. Vom continua să călăuzim şi să hrănim această viziune şi această 
cunoaştere în rândul oamenilor de pe glob până când Pământul va ajunge la culmea dezvoltării în 
Epoca sa de aur. 

Nu vă lăsaţi niciodată descurajaţi de aceste vremuri trecătoare de haos. Fixaţi-vă privirea pe 
acel orizont îndepărtat, ştiind că nu e chiar atât de îndepărtat. Deoarece e deja aici, cuprins în 
noi... 

Aşa că nu ar trebui să ne facem griji dacă în zilele, anii sau decadele următoare vor exista 
dificultăți, întuneric şi haos. Pentru că această viziune e deja certă. Indiferent ce ar încerca 
oricine să facă, planul divin şi destinul Pământului şi al umanităţii va fi împlinit. Această realitate 
deja există. Uitaţi pentru o clipă de timp. Realizaţi că, la un nivel profund al creaţiei, acest plan 
există pentru omenire, un plan de pace universală, abundență, abolire a ignoranței, dispariţie a 
bolilor şi creştere a spiritualităţii în fiecare persoană de pe glob. Pământul însuşi va fi o minunată 
navă spaţială care va pluti prin cosmos. La un nivel al timpul liniar, toate aceste lumi uimitoare 
ne aşteaptă. 

Suntem într-o anumită măsură, copiii luminii. Lumina este aici - dar numai parțial, ascunsă 
în întunericul prezent. Dar “Dumnezeu ii iubeşte pe cei care muncesc împreună”. Ne putem 
alătura altor oameni şi putem petrece timpul împreună cu oameni care împărtăşesc această 
viziune şi colaborează pentru a împlini acest viitor pozitiv. 

Trebuie să fim conştienţi de haos, dar ar trebui să ne concentrăm nu doar asupra acestui 
lucru. E uşor să te gândeşti numai la partea goală a paharului. Există însă atât de multă frumuseţe 
peste tot în jurul nostru şi se întâmplă atâtea lucruri pozitive! Ne putem educa să ne concentrăm 
asupra aspectelor pozitive şi frumoase pe care să le atragem înspre noi şi să le aducem în lumea 
noastră. Nu este uşor, pentru că trăim într-o lume care e din ce în mai aspră şi mai distructivă. 
Dar aceasta ne împinge şi mai mult să ne agăţăm cu putere de adevăr şi de o viziune mai 
profundă. 

Trebuie să avem curajul să alegem spiritualitatea şi să ne asumăm responsabilitatea pentru 
evoluţia noastră şi progresul umanităţii. 

Trăim în cele mai interesante vremuri. Suntem ultima generaţie care va avea experienţa 
completă atât a lumii vechi, cât şi a noii epoci. Suntem prea aproape pentru a o vedea cu 
adevărat, dar postul nostru de observaţie ne permite să privim în toate direcțiile. Nu suntem ca 
Nicio generație dinainte sau care va veni. Suntem generaţia transformării. Acest lucru este atât 

copleşitor, cât şi minunat. Ar trebui să ne bucurăm şi să fim uimiţi de vremurile extraordinare pe 
care le trăim şi de oportunitățile nemaiîntâlnite pe care le avem. 

Eforturile extinse pe parcursul acestor vremuri dificile în acest scop - al stabilirii păcii 
universale - vor fi onorate şi păstrate în amintire timp de mii de ani. Dacă profităm de ocazia 
primită, oferim astfel lumii un serviciu pe care nicio altă generaţie nu l-a putut oferi - şi de aceea 
suntem aici. 

Meditaţia de grup: contactarea fiinţelor extraterestre şi o meditaţie- 
rugăciune pentru Pământ 


Să rămânem acum aici în tăcere, concentrați asupra noastră înşine. Să închidem ochii şi să 
inspirăm adânc, de câteva ori, aerul din acest loc sacru şi străvechi. Când inspirăm, conştiinţa 
noastră se extinde. Când expirăm, ne relaxăm şi ne eliberăm de toată negativitatea, tensiunea şi 
temerile şi simțim cum suntem cuprinşi de o pace profundă. Inspirăm lumină şi viaţă, mintea ni 
se extinde odată ce plămânii ni se umplu de aer, iar când expirăm, ne eliberăm de toate 
ataşamentele şi devenim perfect centraţi în noi înşine, plini de pace. 

Stând aici, în tăcere, ne conştientizăm respiraţia şi ne simţim captaţi într-un vast ocean de 
conştiinţă tăcută. Uşor, fără efort, observăm starea de trezire şi conştiență care urmăreşte 
respiraţia. Observăm că suntem conştienţi şi că această conştienţă este tăcută. 

Constatăm că această minte trează, care este nemişcată şi calmă, observă toate sunetele, 
gândurile sentimentele, percepțiile şi totuşi mintea însăşi este tăcută. 

Ne adâncim tot mai mult în acest vast ocean de conştienţâ tăcută şi observăm cum toate 
percepțiile se estompează, devenind mai îndepărtate şi tăcute. Constatăm că este uşor să fim 
conştienţi şi să percepem conştienţa însăşi — fără a respinge alte percepții sau a ne forţa să 
cunoaştem această stare de trezire. Suntem pur şi simplu treji, fără niciun efort suntem conştienţi 
de mentalul nostru cât mai treaz şi calm. 

Acum plonjăm mai adânc în acest ocean de conştientă tăcută, unde toate percepțiile sunt 
precum valurile îndepărtate de la suprafaţa oceanului. Percepem că mintea trează şi vastă se 
extinde la Infinit în toate direcțiile. Realizăm că ea devine omniprezentă. Nu este limitată de 
spaţiu sau timp. Prin urmare, este infinită şi eternă. Aceasta este adevărata natură a conştientei 
prin care ne percepem respiraţia, sinele, imaginile, sunetele, gândurile. Simţim bucuria şi pacea 
de a şti că această Fiinţă trează, această Minte este veşnic prezentă în noi. 

Eliberându-ne de orice ataşament faţă de percepţie sau de sine, vedem calitatea nemărginită 
a acestei conştienţe ca fiind universală. Fiecare persoană din acest ciclu este conştientă şi, deşi 
suntem fiinţe unice, lumina conştienţei este singulară, conştienţa este una, iar noi suntem o ființă 
în multe trupuri, o singură lumină ce deschide fiecare suflet şi minte conştientă. 

Vedem această conştienţă vastă care pătrunde în pământul de sub noi şi se extinde în cerul 
de deasupra. Omniprezentă, este vie peste tot. Ridicându-ne pe aripile acestei stări de conştiență 
vastă şi nelimitată, ne ridicăm spre cer şi vedem că întregul Pământ străluceşte în lumina acestei 
conştienţe şi dincolo de noi spaţiul şi planetele sistemului nostru solar se rotesc toate, într-un 
ocean al minţii conştiente. 

Această minte conştientă din noi este aceeaşi care impregnează toate lucrurile, este 
omniprezentă, omniscientă și eternă. 

Adâncindu-ne şi mai mult în vastitatea spaţiului, vedem acum întregul sistem solar, cu 
frumoasa noastră planetă albastră, ca o minge şi vedem că este conştientă, că este o ființă 
individuală, cu aceeaşi lumină a conştiinţei care ne face şi pe noi conştienţi, prin care noi suntem 
înzestrați cu spirit. 

Soarele şi toate planetele au fiecare propria lor identitate conştientă şi sunt fiinţe unice. Şi 
totuşi, conştienţa din ele, din fiecare atom, din fiecare foton, impregnând spaţiul sistemului 
nostru solar, este aceeaşi minte trează din noi. 

Avansând, trecem de sistemul nostru solar şi străbatem întreaga Cale Lactee, traversăm 
vastitatea a o sută de mii de ani-lumină de spaţiu şi dincolo de marginea Căii Lactee, în spaţiul 
intergalactic, şi contemplăm minunata galaxie în formă de spirală; vedem că este vie, este 
conştiinţa pură care străluceşte, rezonând cu stele, planete şi un număr infinit de fiinţe conştiente. 

Privind apoi dincolo de spaţiul galaxiei Căii Lactee, contemplăm spaţiul intergalactic şi 
vedem întinzându-se în toate direcțiile un cosmos infinit cu miliarde de galaxii, fiecare cu 
miliarde de sisteme solare şi planete pe care roieşte viaţa inteligentă. 

Fără efort, ne afundăm în această conştiinţă cosmică vastă şi găsim pacea infinită, o 
conştiinţă infinită, nesfârşită, care impregnează întreaga creaţie şi contemplăm cum această minte 
cosmică, această conştiinţă omniprezentă este mereu indivizibilă şi este aceeaşi conştiinţă care ne 
face conştienţi aici şi acum şi pentru totdeauna. 

Fiind astfel conştienţi, percepem acum că în univers, care în sine este nesfârşit, există 
forme de viaţă extraterestre şi sunt toate conştiente ca şi noi. Şi prin această conexiune suntem o 
singură fiinţă. Ştim că există o unică Fiinţă conştientă care radiază ca un stâlp de lumină din 
întreaga viaţă. Şi prin aceasta ne conectăm cu el. Contemplând cosmosul, prin galaxii, în Calea 
Lactee, în sistemul nostru solar, în jurul Pământului putem vedea fiinţele extraterestre în 
minunatele lor nave spaţiale celeste. 

Şi când le vedem, cerem permisiunea să ne uităm înăuntru unde zărim aceste fiinţe pe care 
le invităm să ni se alăture aici, pe Pământ, în timp ce noi ne alăturăm unii altora ca oameni care 
celebrează vremea păcii universale şi stabilirea unei civilizaţii spirituale superioare pe Pământ. 

Când privim fiecare dintre aceste ființe, vedem că sunt în conexiune cu un consiliu 
interplanetar - extrem de evoluat spiritual şi având rol de ambasador în spaţiu. Îi invităm să ni se 
alăture aici şi le arătăm galaxia noastră. Şi, apropiindu-ne mai mult de sistemul nostru solar, le 
arătăm această minunată planetă Pământ, a treia planeta de la soare. 

Când intrăm în conexiune cu mintea lor şi cu sistemul lor de ghidaj, le arătăm localizarea 
noastră exactă. Apropiindu-ne şi mai mult, le arătăm acest câmp cu cercul nostru şi îi invităm 
aici, în acest moment şi în acest loc, în spiritul păcii universale, recunoscând indivizibilitatea 
noastră faţă de ei prin Fiinţa conştientă universală din noi, această minte cosmică ce există în 
toate fiinţele. 

Când vedem aceste ființe conştiente de noi cu ochii minţii, le rugăm să ni se alăture acum 
în meditaţie şi rugăciune pentru Pământ şi pentru tranziția sa către împlinirea destinului său, ca 
loc al păcii şi al iluminării. 

Ne prindem de mâini în timp ce facem aceasta. Când ne conectăm unii cu alţii, vedem că 
exista ființe extraterestre, celeste, marii Profeţi şi cei iluminaţi care ni se alătură cu toții. Şi 
trimitem de la persoană la persoană, în jurul acestui cerc, în sens invers acelor de ceasomnic, o 
lumina aurie în Conştiinţa noastră vie, o minunată lumină astrală înzestrată cu indivizibilitate, 
pace şi iubire. Şi această lumină trece de la stânga la dreapta, formând un cerc minunat care 
devine un inel de lumină. 

În mintea noastră, îl înzestrăm cu energie enormă și îl trimitem în sus ca pe o coloană de 
lumină care se înalță din acest punct şi se duce în spaţiu ca un far, purtând cu sine iubirea 
Pământului, indivizibilitatea comună tuturor şi pacea pe care o instituim. 

Acest far cheamă toate fiinţele să ni se alăture în pace. Iar noi îl vedem cum se conectează 
cu fiecare lume, fiecare stea, inimă şi viaţă. Această minunată lumină aurie se împrăştie şi 
difuzează lumină în întregul cosmos. 

Prin urmare, şi noi vedem această lumină care se extinde în pământ şi de-a lungul 
pământului de sub noi. Iar această lumină a păcii, indivizibilităţii şi iubirii impregnează pământul 
şi fiecare inimă este iluminată, fiecare minte trezită şi fiecare loc întunecat, umplut de lumină. 

În această stare de iluminare, rugăm Fiinţa divina să aducă pace pe Pământ, pentru a 
transforma fiecare inimă egoistă într-o fântână a iubirii şi generozităţii, de unde oricine îşi poate 
potoli setea. Unde există ură şi duşmănie, vedem cum se naşte pacea. lar unde există lăcomie, 
vedem altruism şi generozitate. Şi unde există separare şi tristeţe, vedem bucuria indivizibilităţii 
ŞI a iubirii. 

În acest timp, vedem cosmosul şi toate fiinţele iluminate, fizice, celeste şi divine cum ni se 
alătură făcând această viziune să devină realitate. Pământul să ajungă la epoca sa de pace şi 
haosul să se încheie. 

Întinzându-se în faţa noastră vedem mii de generaţii de oameni care trăiesc în pace pe 
Pământ, cu noi tehnologii şi ştiinţe uimitoare care ne permit să coexistam în armonie cu 
Pământul. lar îmbelşugarea ne permite să alungăm bolile şi sărăcia, nedreptatea şi greutăţile de 
orice fel. 

Pe baza acestei păci şi prosperităţi, inimile oamenilor pornesc în căutarea iluminării. Şi în 
această stare, suntem invitaţi în vastele regiuni ale stelelor, devenim o specie interstelară şi 
suntem primiţi cu braţele deschise în familia societăţilor planetare. 

Contemplând veacurile, le rugăm pe Fiinţele măreţe să ne orienteze în acest moment în 
direcția spiritualităţii. Şi în acea clipă, vedem timpul când fiecare bărbat, femeie şi copil de pe 
Pământ va fi în starea de conştiinţă cosmică, de conştiinţa divină. Ştiinţele divine şi spiritua- 
litatea vor învinge. 

Rugăm Marele Spirit ca noi să fim canale, vehicule, instrumente pentru stabilirea acestei 
păci şi atingerea iluminării de către umanitate. 

Vedem cum ni se alătură fiinţe celeste, extraterestre şi divine şi că nu suntem şi nu am fost 
niciodată singuri. Rugăm această Fiinţă măreaţă să ne permită să colaborăm pentru stabilirea 
păcii universale şi a unei civilizaţii universale. 

Aceasta lăsăm noi ca dar de preţ copiilor noştri şi copiilor copiilor noştri. ŞI suntem siguri 
că aceasta minunată viziune deja devine realitate, căci Creatorul ne-a dat cunoaşterea, ştiinţa şi 
înţelepciunea pentru a crea această lume şi a face această realitate să existe. Ne consacram viețile 
stabilirii acestei civilizaţii divine. 

Namaste! 

